
Kényszerű előszó 

Soha nem szoktam előszókat olvasni, ezért én magam sem írok 
soha. Ennek a könyvnek azonban már a története is regényes, ezért 
engedtessék meg nekem, hogy néhány szót szóljak róla. 

1986 októberében láttam neki, hogy megírjam történelmi 
képzelődéseimet és az első időkben gyakran még magam is úgy 
találtam, hogy a történet csupán egy kontár regényíró lázálma. Ezt 
követően azonban úgy meglódult a szovjet történelem, hogy az 
általam kitalált és 1992-1994-re tett események a ma, sőt a tegnap 
krónikájává váltak, így könyvem, ha jól emlékszem, harmadik 
fejezetében, Gorbacsov helyébe képzelve magam, magabiztosan 
rehabilitáltam Buharint 1990-ben. Egy hónappal később azonban ki 
kellett húznom az egész fejezetet: Gorbacsov három évvel korábban 
rehabilitálta Buharint! 

Egyszóval míg én képzelőerőmet fékezni igyekezvén Oroszország 
jövőjén törtem a fejem, Oroszország fantasztikus sebességgel rohant 
a jövő felé. Én pedig megpróbáltam érvényt szerezni copyrightomnak, 
s odaadtam a kéziratot a Novoje Russzkoje Szlovo című New York-i 
lapnak, ahol az 1988 tavaszán meg is jelent. Regényemet ezzel 
egyidőben elküldtem amerikai kiadómnak is. Ám éppen 1988 nyarán 
tetőzött Nyugaton a gorbacsovi peresztrojka sikerei láttán érzett 
eufória, és a gorbimánia elárasztotta az egész világot. Az amerikai 
kiadó persze úgy megrémült ettől a Gorbacsov bukásáról és az 
oroszországi — polgárháborúról szóló  regénytől, hogy közölte 
ügynökömmel: ha nem hagyok fel ezekkel a hülyeségekkel, akkor 
nevem el fog tűnni az irodalmi életből. 

Tisztán emlékszem, hogy amikor harminc évvel ezelőtt a moszkvai 
filmstúdiók és a szovjet irodalmi lapok szerkesztői ilyeneket mondtak 
műveimről, idiótáknak neveztem őket (és, persze, igazam is volt). De 
lám, mennyire tiszteljük mi oroszok a Nyugatot: amerikai kiadóm 
egyetlen elutasítása után megtiltottam irodalmi ügynökömnek, hogy 
bárkinek is felajánlja a regényt, és a kéziratot lehajítottam a pincébe. 

1989 augusztusi utazásom azonban rábírt, hogy újból elővegyem. 
Moszkvában, Leningrádban, Tallinban ugyanis az első perctől úgy 
éreztem magam, mintha regényem lapjain járnék és az új oroszországi 
polgárháború kellős közepébe kerültem volna. Igen, az amerikai 
kiadómat egy évvel ezelőtt még rémületbe kergető történelmi fikciók 
többsége immár megszokott a Szovjetunióról szóló beszámolókban és 
felkerült az újságok címlapjára. Még az általam három évvel ezelőtt 
kitalált Orosz Hazafiak nevű szervezet is megalakult Leningrádban, 
ezen a néven... 

Amerikába visszatérve, közöltem ügynökömmel, hogy a regénybeli 
eseményeket sürgősen korábbra kell tenni, 1992-1994-ről napjainkra, 


majd a kéziratot újfent el kell küldeni a kiadómnak. Ügynököm 
azonban azt válaszolta, hogy ez az ember már nem létezik: neve 
eltűnt az irodalmi életből. 

God damn! 

Három éve, e regény írása közben, még azért imádkoztam, hogy 
valami jel, fény, esemény Oroszországban támassza alá jóslataim 
helyességét. 

Ma, amikor a regény új változatát elküldöm ügynökömnek, arra 
kérem Oroszországot, hogy fékezze az események már-már 
feltartóztathatatlan menetét. Különben az a veszély fenyeget, hogy 
mindaz, amit Oroszország holnapjáról megírtam, az ország tegnapjává 
válik, még mielőtt könyvem eljuthatna az olvasóhoz. 

Jobban szeretném persze, ha  jóslataim tévedésnek 
bizonyulnának, s nem válnának valóra. Az én önérzetemre ez talán 
komoly csapást mérne, a világ többi része számára viszont nagy 
megkönnyebbülést jelentene... 

Toronto, 1989. október 20. 

E regény minden eseménye abszolút hiteles. Erről bárki 
meggyőződhet, csak fel kell lapoznia a holnapi újságokat. 

A szerző 


199... AUGUSZTUS 8. 


A világlapok különkiadásaiból: 
, MERENYLET GORBACSOV ELLEN! 


"A KOMMUNISTA KONGRESSZUS EGYIK KÜLDÖTTE RÁLŐTT 
VEZERERE!V 


, MEGMENTIK-E AZ ORVOSOK GORBACSOVOT ?" 


, ÚJABB FORDULAT A KREMLBEN?????"... 


ELSŐ RÉSZ 


199... FEKETE AUGUSZTUSA 

Első nap: Augusztus 14. 

1. 

Moszkva, Granovszkij utca, KremIl-kórház 
Moszkvai idő szerint 11 óra 15 perc 

— Baturin vádlott, álljon fel! Beismeri, hogy augusztus 8-án a 
pártkongresszuson rálőtt Gorbacsov elvtársra? 

— Igen, beismerem. 

— Kinek a parancsára tette? 

— A párt nevében lőttem rá... 

Gorbacsov arca fájdalmasan összerándult. Még annyi ereje sem 
volt, hogy fennhangon szitkozódjék. Magas kórházi ágyon feküdt, 
párnákra  felpolcolva, mellkasát sebészi varrat  csúfította, 
mindenhonnan csövek lógtak ki belőle és a legmodernebb. orvosi 
berendezések vették körül. — Aprócska képernyők mutatták 
folyamatosan pulzusszámát, vérnyomását, szívverését, tüdejének 
vitálkapacitását stb. Ugyanezek a műszerek ott álltak Vahtyin 
akadémikusnak, a Kreml-kórház főorvosának dolgozószobájában is. A 
műszerek bekapcsolására maga Gorbacsov adott utasítást, amikor 
beszállították a kórházba. Még a mentőautóban feküdt szétlőtt 
mellkassal, bal tüdejében golyóval, a fájdalomtól és a halálfélelemtől 
csaknem öntudatlan állapotban a Kreml Kongresszusi Palotából — ahol 
a lövés eldördült — a kórházba vezető úton, de már az járt az eszében, 
hogy nem bízhat a Kreml orvosaiban. A merénylő nem egy elmebeteg 
volt, hanem a pártkongresszus küldöttje. Tehát a merénylet egy 
összeesküvés része. De kik az összeesküvők? 

A Ligunov vezette jobboldaliak? A Jelcin vezette baloldaliak? A 
szélsőséges demokraták? A Pamjaty orosz nacionalistái? Az 
anarchisták? A katonák? Bárkik voltak is, előre megállapodhattak a 
Kreml-kórház  orvosaival, hogy ha Gorbacsov nem hal meg, csak 
megsebesül, akkor a kórházban mindenképpen meg kell halnia. Az 
összeesküvőknek, ha nem hülyék, feltétlenül össze kellett szűrniük a 
levet az orvosokkal, ha ugyanis ő életben marad... Istenem, ha 
életben maradok, akkor... 

És a rövid úton — a Kreml-kórház három sarokra van a Kremltől — 
Gorbacsov végig azt hajtogatta magában: NEM SZABAD, hogy 
ezeknek az orvosoknak a kezébe kerüljek, nem engedhetem meg, 
hogy orosz sebészek végezzék a műtétet. De csak a műtőben, mikor 
az altatóorvos már az arcára akarta szorítani a maszkot, csak akkor 
tudta összeszedni maradék erejét, hogy kipréselje magából: 

— Nem... Raiszát!... 


Raisza valamilyen okból nem szállt be a mentőautóba, mely 
Gorbacsovot a Kremlből a kórházba szállította. Elfelejtkeztek volna 
Gorbacsov feleségéről a nagy tolongásban, vagy vele is történt valami 
(letartóztatták volna? szívrohamot kapott?) — de bármi is történt, 
Gorbacsov ebben is az összeesküvés jelét látta. 

— Nincs időnk — felelte türelmetlenül a már zöld sebészköpenyt, 
gumikesztyűt és arcát eltakaró, steril maszkot viselő Vahtyin. — Nincs 
időnk, Mihail Szergejevics! Minden perc drága! 

Gorbacsov szemügyre vette őket: Vahtyint és a másik két Kreml- 
kórházi sebészt, a műtősnőket, az altatóorvost. Hát igen, aligha 
vonhatták be valamennyiüket az összeesküvésbe. De mégis... 

— Nem! — nyögte újból Vahtyinnak. — Raiszát... 

Vahtyin dühösen felhorkant: ez megerősítette Gorbacsov gyanúját. 
Ekkor azonban beviharzott a műtőbe Raisza. Mögötte egy nővér 
kapkodta a lábát, menet közben kötözgetve Raisza hátán a 
sebészköpenyt. 

— Misa! Istenem!... 

Gorbacsov egyetlen mozdulattal kiparancsolta a műtőből az 
orvosokat és a nővéreket. 

— Elment az esze... — bődült fel Vahtyin. Gorbacsov azonban 
fájdalmasan elhúzta az arcát és kezével ernyedten, de határozottan 
utasította őket: azonnal távozzanak. 

— Fél percet adok! — sziszegte fogai között Vahtyin, s követte a 
többieket. 

— Mi történt, Misa? — hajolt Gorbacsov fölé Raisza. A férfi úgy 
érezte, menten elájul, a fájdalom mint izzó tűzgolyó feszítette mellét, 
égette a szívét, a hátát. 

— Csak... amerikai orvos... a nagykövetségről — suttogta száraz, 
vértelén ajka. És a fájdalomtól elsötétült előtte a világ. Utoljára még 
látta felvillanni felesége szemében a gyanú szikráját. 

Ami ezután történt, arról az asszony számolt be neki később. 
Testével torlaszolta el a műtő bejáratát. Vahtyin botrányt csapott: 
,Hülye! Tüdőgyulladást kap és meghal! — üvöltötte az orvos, s letépte 
kezéről a gumikesztyűt. ,Raisza Makszimovna, ezek a legjobb 
orvosaink! Hogyan nézünk majd a világ szemébe! — győzködte Viktor 
Ligunov. Vjazov védelmi miniszter telefonon üvöltötte az amerikai 
nagykövetnek: , Igen! A maguk orvosát, a magukét! Küldök helikoptert! 
Mitrohin, a KGB főnöke Raiszához fordult: , la az amerikai orvos 
három percen belül nem lesz itt, letartóztatom magát, és az orvosaink 
hozzákezdenek a műtéthez!" 

Ugyanezekben a percekben: 

Moszkvában kihirdették a hadiállapotot. Három harckocsit és hat 
különleges hadosztályt vezényeltek a városba, harckészültségbe 
helyezték a hadsereget, a légierőt, a hadiflottát és a rakétaegységeket, 


hogy ha a Gorbacsov elleni merénylet egy külföldi agresszió nyitányát 
jelentené, szembeszálljanak a feltételezett támadással. 

A KGB Dzserzsinszkijről elnevezett elithadosztálya körülvette a 
Kremlt arra az eshetőségre, ha Gorbacsov eltávolítása utánra 
palotaforradalmat terveztek volna. 

A kaukázusi, szibériai és baltikumi vasutasok önként abbahagyták 
a sztrájkot. Az Építők Országos Sztrájkbizottsága elhalasztotta a 
másnapra meghirdetett általános munkabeszüntetést. Az Ellenzéki 
Pártok Koordinációs Központja pedig lefújit minden gyűlést és 
tüntetést. 

A világ valamennyi tévéállomása megszakította adását és 
bemutatta a merényletről készült felvételt, — hogy aztán számtalanszor 
megismételje a szenzációs filmkockákat — a pártkongresszuson 43 
nagy tévéállomás operatőrei dolgoztak a világ minden tájáról. 

Csak a moszkvai televízió próbálta meg a kongresszusi palotából 
közvetített egyenes adást megszakítva megnyugtatni a lakosságot: 
Tisztelt elvtársak! — mondta Kirillov, a Híradó legnépszerűbb 
bemondója — A kormány felszólít mindenkit, hogy őrizze meg 
nyugalmát. Gorbacsov elvtársat kórházba szállították, az orvosok 
mindent megtesznek... 

Ezekben a percekben azonban az orvosok éppen semmit nem 
tettek: amerikai kollégájukat várták. Vjazov tábornok miniszteri 
helikoptere az amerikai követség tetején vette fel Dowey doktort. A 
nagykövetség épületétől másfél percnyi repülőút a Kreml-kórház; ez 
alatt Raisza keményen tartotta a frontot, nem engedte az orvosokat a 
műtőasztalon öntudatlan állapotban fekvő férjéhez. Végül Vahtyin 
egyszerűen félrelökte az asszonyt (, durván, mint egy bivaly" — mesélte 
később Raisza), a beteghez lépett és hozzákezdett a műtéthez. Ebben 
a pillanatban betoppant Michael Dowey. 

— Nem volt más választásom, Mihail Szergejevics — magyarázta 
később —— Vahtyin Gorbacsovnak. - —— Meghalhatott — volna 
tüdőgyulladásban. A feleségétől is csak azért kérek elnézést, hogy 
nem előbb löktem félre. Akkor nem lenne most ez a tályogunk! 

— Baturin, ne ágáljon itt nekem! Mi is párttagok vagyunk, mi 
azonban nem hatalmaztuk fel magát, hogy lelője Gorbacsov elvtársat 
— mondta Marat Jasznogorov, a pártbíróság elnöke. — A hat ellenőrzési 
ponton keresztül lehetetlen becsempészni fegyvert a Kreml-palotába. 
Tehát a pisztolyt a teremben nyomta valaki a kezébe. Ki volt az? 
Nevezze meg cinkostársait!. . . 

A hatalmas, másfél négyzetméteres, High Definition-rendszerű 
japán képernyő szinte a kórterembe hozta Baturint és a pártbíróságot. 
Baturin már nem Jasznogorovot nézte — világos szemével a Bíróság 
többi tagját fürkészte és elmosolyodott: 

— Néhány éve egy német kamasz egyedül átrepült az ország fölött, 


a Baltikumtól akadálytalanul eljutott a Vörös térig. Én is egyedül vittem 
be a pisztolyt, a zsebemben... 

Hogy védekezik! Milyen nyugodtan védekezik, a szemét! — 
gondolta Gorbacsov. Csak akkor ilyen nyugodt valaki, ha tudja, hogy 
biztos támasza van. De ki tehetett ígéretet arra, hogy pártfogol egy 
gyilkost? Bizonyára valaki, aki jelentős hatalommal rendelkezik. Talán 
csak nem Ligunov? Ha Gorbacsovot megölték volna, a főtitkári posztra 
Ligunov, Gorbacsov régi, politikai bizottságbeli vetélytársa került volna. 
Senki más. Csak nem szánta el magát ilyesmire? 

— Ismétlem, nincsenek cinkostársaim és semmiféle összeesküvés 
nem létezik — folytatta Baturin, mintha Gorbacsovnak válaszolt volna. — 
Pártunk minden tagja a cinkostársam. Ezért mondom, hogy 
kommunista kötelességből lőttem, a párt nevében. Ha megengedik 
megmagyarázom... 

, Engedd meg! Hadd magyarázza meg! - szaladt ki majdnem 
Gorbacsov száján; a képernyőn feltűnő Marat Jasznogorovhoz, a 
bírósági elnökhöz intézte volna szavait. Nem ismerte ezt az embert — 
ki ez? honnan került ide? A pártbíróságokat csak az idén állították fel, 
amikor kiderült, hogy a szovjet pártapparátus 18 millió tagja 
leplezetlenül szabotálja a peresztrojkát, sőt még meg is gazdagszik a 
szövetkezetektől, a bűnözőktől és a mezőgazdasági bérlőktől 
beszedett hatalmas baksisokból. A mind gyakrabban dollárban fizetett 
megvesztegetési pénzek összege még a Brezsnyev-klán uralma 
idején elért korrupciós rekordokat is elhomályosították. Gorbacsov 
ekkor határozta el, hogy megtisztítja a pártot. Kockázatos vállalkozás 
volt. A harmincas években Sztálin terrorral hajtotta végre az ilyesfajta 
tisztogatásokat — a párt akkor átengedte neki vezéreit és hőseit, 
csakhogy a Szervezet megmaradjon. A párt megmaradt, de 
megtanulta, hogyan szabaduljon meg idejében az olyan vezetőktől, 
akiknél a pártokráciát veszélyeztető sztálinista vonások mutatkoztak. 
Röpült Malenkov, röpült Zsukov, röpült Hruscsov, röpült Sepilov... Épp 
ezért Gorbacsov a párttal hajtatta végre a tisztogatást. A bíróság 
tagjait azokból a nem-adminisztratív tisztségeket betöltő egyszerű 
kommunistákból verbuválták, akik bátran kizárták a pártból mind a 
régi, mind az új bürokratákat. A peresztrojka titkos ellenségei elleni 
több tucat nagyszabású  kirakatperrel  Gorbacsovnak sikerült 
helyreállítania tekintélyét az ,erős kézre" vágyó nép szemében és 
bebizonyítania, hogy az országos áruhiányt a peresztrojka ellenségei 
és szabotőrei, a pártbürokraták idézték elő. Így közvetlenül 199... 
kritikus nyara előtt, amelyre mindenki össznépi felkelést, robbanást, 
forradalmat jósolt, Gorbacsov e bíróságok segítségével lecsillapította a 
kedélyeket, másokra hárította a gazdasági helyzet miatti általános 
felháborodást: kapott mag egy kis haladékot a Történelemtől. 

Most viszont attól tartott, hogy Jasznogorov, az ismeretlen bírósági 


elnök, gorombán belefojtja a szót Baturinba, nem engedi elmondania, 
amit akar... 

Jasznogorov azonban atyaian rámosolygott Baturinra. 

— Kérem, magyarázza meg. — fuvolázta. 

Remek fickó vagy, jól csináltad, gondolta Gorbacsov. Egy 
pillanatra el is felejtette, hogy a két ember beszélgetésében az ő élete 
a tét, a szíve mellett három milliméternyire behatolt golyóról van szó. 
Élvezte szócsatájukat, mint a jó színészek játékát egy tévéjátékban. 
Baturin 34 éves, a volgai városi pártbizottság másodtitkára, zömök, 
jellegzetes orosz ember. Vidéki útjai alkalmával Gorbacsov mindig 
ilyen kék szemű, pisze orrú, tőrőlmetszett oroszokat választott ki, és 
kulcsfontosságú gazdasági és pártpozíciókba emelte őket. De kicsoda 
ez a Jasznogorov, az ördög tudja, a külseje alapján nem a gorbacsovi 
gárdából való: göthös, rosszarcú, dülledt szemű, harminc körüli férfi. 
Mégis milyen ügyesen behúzta a csőbe Baturint: 

— Kérem, magyarázza meg... — mondta udvariasan. 

A pártbíróság hét tagja előtt egyik lábáról a másikra álló Baturin 
arca egy kissé elkomorult, savószínű szeméből azonban értelem és 
elszántság sugárzott. 

— Hát akkor elmondom. Milyen most a mi pártunk? Milyen szerepet 
tölt be a társadalomban? 

— Ne tartson itt előadást — szakította félbe Jaszongorov. 

Tényleg, mosolyodott el magában Gorbacsov. Ki vagy te, 
gazember, hogy előadást tarts nekünk? Én a te korodban egy senki 
voltam, egy vidéki pártszervezet hatodik embere, a sztavropoli 
határterület mezőgazdasági instruktora. De elviseltem, kicseleztem, 
végrehajtottam a brezsnyevi maffia ostoba utasításait, szövögettem a 
szálakat, lépten-nyomon kockázatot vállaltam, hogy te már 
harmincéves korodban fontos pártbeosztást és teljes kezdeményezési 
szabadságot kaphass, te kutya... 

Baturin imént még semmibe révedő tekintetét Jasznogorovra 
vetette, és váratlanul hivatalos hangon szólalt meg. 

— Rendben van. Nem tartok előadást. Azért lőttem Gorbacsovra, 
mert elvette tőlem feleségemet, fiamat és az örökségemet... 

Na ige-e-en, húzta el a száját csalódottan Gorbacsov, ez mégis 
csak egy közönséges őrült. 

- Sőt —- folytatta Baturin -, Mihail Gorbacsov minden 
pártmunkásnak elvette a feleségét és a gyerekét. Nézzük a 
statisztikát: hány asszony hagyta ott pártmunkás férjét tíz évvel ezelőtt 
és mennyi az idén? Az idén nyolcszor annyi! Miért? Ki taszított 
bennünket a társadalom peremére? 

Mégsem ússzuk meg előadás nélkül, villant át Gorbacsov agyán, 
de egye fene, hadd beszéljen. Úgy látszik, Jasznogorov is döntött: 
hátradőlt székében és nem szakította félbe Baturint. 


— Mióta világ a világ, Oroszország mindig mentes volt a kicsinyes 
spekuláció és a profithajhászás eszméitől. Az oroszokat az 
különböztette meg a világ összes többi népétől, hogy a Magasabb 
Eszmét, a Felsőbb  Értelmet keresték. Bennünk, orosz 
kommunistákban pedig a világ eszmei vezetőit tisztelték — mondta 
Baturin. — Igen, a világ eszmei vezetőit. Reggelente a fél világ 
fellapozta a ,Pravdát -t, hogy megtudja belőle, mit tartunk mi aznap a 
legfontosabbnak! Ez a koldusszegény, éhező ország példakép volt a 
jóllakottak előtt. Itt nem sztrájkolt senki, senki nem mert autonómiát 
követelni, s még gondolatban sem tört senki pártunk hatalma ellen... 

Szörnyen ismerős, ahogy rövid mondatokra tördeli mondandóját, 
ötlött fel Gorbacsovban. És milyen ismerős az is, ahogy kissé 
előrehajtja a fejét. . . 

— ...De hová tűnt most mindez? Miért taszították le a piedesztálról 
a pártot? Mihail Gorbacsov reformjai miatt! — mondta Baturin 
határozottan, s öklével a mellére csapott. -— Ma már teljesen 
nyilvánvaló, hogy Gorbacsov elmeszüleménye, a peresztrojka, 
csúfosan megbukott. A nép évek óta nyögi az inflációt és az általános 
áruhiányt, az állami költségvetés deficitje csillagászati méreteket öltött, 
a gazdaság már sem pénzzel, sem utasításokkal nem irányítható. Még 
a könnyű szívvel nevetségessé tett Brezsnyev idején is jobb volt! 
Gorbacsov pedig változatlanul azzal áltatja magát, hogy 
demokratizálta az országot, s ezért emlékművet fognak állítani neki. Ő 
azonban ezt az országot nem demokratizálta, hanem szétzüllesztette! 
Az orosz nép olyan lett, mint a többi, mint az olaszok, a görögök, a 
zsidók: csak a pénz, csak a haszon érdekli. Különben sem dolgozik 
senki, az egész ország gyűlésekre jár, és mindenki azt harsogja, 
hogyíiLle a kommunistákkal! A polgárháború gyújtózsinórja már 
mindenfelé ég. A nyugat pedig teljesen megfertőzte fiatalságunkat a 
popkultúrával. . . 

Minden világos, gurult dühbe Gorbacsov, felborítottam a csónakot, 
eladtam magam a CIA-nak meg a nemzetközi cionizmusnak és a 
kapitalizmus hálójába juttattam az országot. Korábban csak a párt 
névtelen veteránjai írtak ilyesmit a Központi bizottságba. Most meg... 
, A peresztrojka megbukott!" És ki buktatta meg, ha nem ti? Az ördögbe 
is, a bitang pontosan úgy beszél, mint én! Az utóbbi években minden 
kiemelt fiatal pártmunkás engem utánoz, néhányan még szemüveget 
is viselnek, csak hogy hasonlítsanak rám. Még a gyilkosom is!... 

— Mert mi is történik? — kérdezte eközben Baturin a Bíróságtól. — 
Dédapám bevette a Téli Palotát, és végigcsinálta a kollektivizálást. 
Nagyapám komisszárként masírozott végig a Volgától Berlinig. Apám 
leverte a magyarországi lázadást és atomerőműveket épített. Én egy 
századot vezényeltem Afganisztánban. Négy nemzedék. De miért 
harcoltunk? Ez a hatalmas ország, ez a szuperhatalom a szemünk 


láttára hullik szét. Lengyelország, Magyarország, a Baltikum, Grúzia 
sorban leválnak, kiszakadnak az apáink és nagyapáink teremtette 
rendszerből. A nép meg maholnap furkósbotot ragad, hogy 
elpusztítson mindent és mindenkit! A hatéves lányom úgy néz rám, 
mintha idióta lennék és angolul közli velem:"Papa, let face it, te egy 
szerencsétlenflótás vagy, még csak egy kocsit sem szereztél nekünk! 
S ugyanez a helyzet a többi pártmunkás családjában. Saját 
gyermekeink megvetnek minket, mert kommunisták vagyunk. Nagyon 
sajnálom, hogy nem öltem meg Gorbacsovot, lövésemnek kellett volna 
elhárítania a forradalmat és megmentenie a pártot. De mondják meg 
Gorbacsovnak: a párt meg fogja semmisíteni. . . 

Az ágy melletti kis képernyőn felgyorsultak a szívhullámok. 
Gorbacsov megnyomta az , Állj" gombot a videomagnó távkapcsolóján, 
hátrahajtotta fejét a párnán és lehunyta a szemét. Meg kell 
nyugodnom, mert mindjárt beszalad az orvos... Istenem, micsoda 
ország! Pjotr Sztolipin be akarta vezetni a farmergazdaságokat, — őt is 
megölték! Alighogy a zsarnok helyett normális ember kerül uralomra a 
Kremlben, máris rálőnek valamilyen , Felsőbb Orosz Eszme" nevében. 
, A Gorbacsovot ért lövésnek kellett volna elhárítania a forradalmat! .." 
A fenébe is, milyen nehezen lélegzem... Nem, meg kell nyugodnom és 
végre döntenem kell. Nem Baturinról, ő ráér, megvár a börtönben. A 
baturinistákról viszont sürgősen, de kapkodás nélkül döntenem kell. 
Tehát ez a lövés válasz a párttisztításra. Pedig tegnap még úgy 
látszott, hogy éppen ezek a fiatal Baturinok — akiket Gorbacsov 
nemrég maga emelt ki a párt-, a katonai és a tudományos 
nomenklatúra alsóbb szintjeiről — alkotják a pártban az ő személyi 
gárdáját, az újjászülető párt vázát. S most kiderült, hogy ez koránt 
sincs így! 

Gorbacsov kinyitotta a szemét. Vele szemben Baturin hatalmasra 
nagyított, kimerevített arcára esett a tekintete, amint éppen azt 
mondja: ,a párt meg fogja semmisíteni. És Baturin savószínű 
szeméből annyi eltökéltség, dühödt erő lövellt, hogy Gorbacsov 
hirtelen világosan megértett: meg fogják ölni! A hatalomért meg fogják 
semmisíteni! A falubeli sihederek néznek így, ilyen elszántan, amikor 
utcáról utcára, faluról falura járnak verekedni. Furkósbotokkal és 
feszítővasakkal. Nem azért, hogy üssenek, azért, hogy öljenek! .. 

Gorbacsov megnyomott néhány gombot a kormányzati videofon 
kapcsolótábláján. Ezt a legfrissebb amerikai újdonságot, a videofont — 
a Kreml-béli távkapcsoló kódolt jelzésének vételére alkalmas, 142 
tévékészülékből álló rendszert — egy hónapja ajándékozta a szovjet 
kormánynak Armand Hammer, a Szovjetunió ,örök barátja". 
Gorbacsov maga osztotta szét a 142 video készüléket. Most az egyik 
gombot könnyedén megnyomva eltüntette Baturin arcát a hatalmas 
vászonról, hogy azután egy négyjegyű szám beütésére Matvej 


Rozovnak, a Pravda főszerkesztőjének a dolgozószobáját jelenítse 
meg rajta. Rozov a helyén volt, mint mindig: éppen a másnapi újság 
frissen szedett hasábjai fölé görnyedt. Fiatal, pisze, világos szemű, 
széles arccsontú férfi, akárcsak Baturin. 

Ez a hasonlóság annyira kellemetlenül érintette Gorbacsovot, hogy 
néhány másodpercig várt, mielőtt bekapcsolta volna a hangot, figyelte, 
mit csinál Rozov. Az újság címlapján persze már ott állt hatalmas 
betűkkel: ,GORBACSOV TÚL VAN AZ ÉLETVESZÉLYEN". Mégis 
csak fontos találmány ez a videofon, különösen az a jó benne, hogy 
titokban meglesheti a beosztottait. Azt beszélik, hogy Sztálin a kremli 
telefonközpontba bekapcsolódva órák hosszat figyelte, mit beszélnek 
a ,harcostársai". A fenébe is, mennyire meg tudja most érteni Sztálint, 
akitől mindenki rettegett, s aki maga is mindenkitől félt. Lehet, hogy 
csak így lehet irányítani Oroszországot: titkos megfigyeléssel, 
nyomozással és terrorral? Állítólag több videofonnal rendelkező 
pártvezető utasítására, ügyes kezű emberek már kidolgoztak egy 
rendszert, amely észleli a video-csatorna bekapcsolását: amint 
működésbe lép a készülék, gazdájánál valahol, egy rejtett helyen 
azonnal kigyullad egy jelzőlámpa. Bizonyára Rozov is sejti már, hogy 
valaki szemmel tartja, csak még azt nem tudja, hogy kicsoda: valaki a 
KGB-ből vagy a Központi bizottságból? .. . 

Gorbacsov megnyomott egy másik gombot, amivel bekapcsolt egy 
kamerát a videotelefon kapcsolótáblája fölötti rövid állványon. Ekkor 
Rozovval szemben, a tévéképernyőn megjelent Gorbacsov arca. 

— Ó, Mihail Szergejevics... — állt fel Rozov. 

— Ülj le... ülj le... — mondta neki Gorbacsov halkan, a levegőt 
kapkodva. 

Rozov visszaült a karosszékbe és megkérdezte: 

— Hogy érzi magát? 

— Ide hallgass... mindjárt elküldök hozzád egy kazettát... ennek a 
Baturinnak a bíróságon elmondott beszédével — mondta Gorbacsov. — 
Sovinizmus és jobboldali frazeológia zagyvaléka... Holnap viszont... 
ennek a szövegnek meg kell... jelennie... a lapban... 

— Tessék? — kérdezte elképedve Rozov. 

— Várj csak... Még nem fejeztem be... — húzta el türelmetlenül a 
száját Gorbacsov. Átlőtt mellkasába minden be- és kilégzésnél 
belehasított a fájdalom. De erőt vett magán és így szólt: — És 
ugyanebben a számban... vitát indítasz: ,Megöljük-e Gorbacsovot a 
gazdasági forradalom miatt?" címmel. 

— Mi? Hogyan? De hisz ez képtelenség! Nem, nem tehetem!... 

Gorbacsov pihenésképpen fáradtan lehunyta a szemét, de nem 
szakította meg a video-összeköttetést. Igen, ez a baj! Ezekből a fiatal 
farkaskutyákból meg akarta teremteni a  menedzser-típusú 
szakemberek pártját. Pedig hát ezek is csak azért vállalták a 


pártmunkát, hogy megtömjék a hasukat, élvezzék a privilégiumokat és 
parancsolgassanak. És itt a konfliktus oka, amely nem hogy elsimulna, 
hanem még élesedik is. A glasznoszty felkavarta az orosz társadalom 
állóvizét, megváltoztatta az országot, tevékenyebbé tette a népet is. 
Csak ezek a Baturinok és a Rozovok nem akarnak változtatni 
álláspontjukon jottányit sem, bőszen ragaszkodnak a hatalomhoz: a 
totális, a sztálini-típusú hatalomhoz az egész világ felett. Minden 
egyéb: Oroszország, az Eszme, csak avítt demagógia, arra jó, hogy 
igazolja a pisztolyt ragadó kezet. ,A peresztrojka megbukott... 
Lövésemnek kellett volna elhárítania a forradalmat! Gazember! Nem, 
többé nem teketóriázik ezzel az aljas népséggel: előbb csak a 
reformjait támadták, most meg már őrá is kezet emeltek! .. . 

Ezalatt Rozov, kihasználva a szünetet, a hűséges alattvaló 
pózában dohogott: 

— Hogy én lejárassam önt?! Ilyen szavakkal?! Meg különben is!... 
Nem elég, hogy ez a gazember rálőtt önre, most még a sajtóban is 
fórumot adjunk neki! ?!.. . 

Gorbacsov résnyire nyitott szempillái mögül figyelte Rozovot. És 
minél tovább nézte, annál hazugabbnak tűnt ez a pátosz, és 
biztosabban érezte, hogy jól döntött, igen, ezt kell tenni! Először 
Csernobil, azután ez a német kamaszpilóta, majd Szumgaltit, 
Örményország, Tbiliszi, a  bányászsztrájkok... De Gorbacsov 
tehetségének titka éppen az, hogy a legveszélyesebb helyzeteket a 
maga javára tudja fordítani. Csernobil és a német kamasz berepülése 
után megszabadult a katonai maffiától, a vezérkar operett-marsalljaitól, 
akik az atomfegyverzet állandó gyarapítását követelték. Szumgait, 
Örményország, Tbiliszi és a bányászsztrájkok után elkergette a 
brezsnyevi pártapparátust. Most meg itt van ez a Baturin. A lövése 
megmutatta, hogy nem szabad tovább odáznia a döntő csapást, s 
várnia mint eddig, hátha az ellenség érett almaként a lába elé pottyan. 
Hiszen annak idején II. Sándor cárt is csak másodjára sikerült megölni. 
Igen, Baturin urak, döntöttem. Ha az ember demokrata, jó és türelmes, 
az sok vesződséggel jár, ha viszont diktátor. . . 

Gorbacsov felnyitotta a szemét és Rozov szavába vágva halkan, 
de ellentmondást nem tűrően így szólt: 

— Estére... elküldöd nekem... a lap imprimált példányát... Benne 
legyen minden, ahogy megmondtam... És kikapcsolta a videofont. 


Második nap: Augusztus 15. 

A vonat kelet felé robogott. Természetesen repülővel is mehettek 


volna, de tegnap este, amikor bejelentették a kongresszusi 
küldötteknek, hogy Gorbacsov elvtárs túl van az életveszélyen és ők 
hazautazhatnak, anélkül, hogy összebeszéltek volna, sokan jobbnak 
találták, ha vonatra szállnak.  Aerofóbiára, fáradtságra, légköri 
viharokra hivatkoztak... De mindegyiküknek ugyanaz a gondolat járt a 
fejében: Sztálin az 1934-es XVIII. pártkongresszus csaknem 
valamennyi küldöttét — 1907 embert -— elpusztította, csupán mert 
akadtak — köztük olyanok, akik  Kirovval, a  vetélytársával 
rokonszenveztek. Most pedig? Vajon elég hevesen adtak-e hangot 
felháborodásuknak a Gorbacsov elleni merénylet miatt? Igen, a Gazda 
tegnap még a liberálist játszotta. Megbírálhatták, sőt akár meg is 
csipkedhették őt. De hogyan fog viselkedni most, miután golyót kapott 
a mellébe? 

Román Sztrizs, a szverdlovszki pártbizottság első titkára az első 
osztályú kocsi egyik kétszemélyes fülkéjében feküdt. Az ablakot 
vastag bársonyfüggöny takarta, alul, egy szűk résen át azonban 
beszüremkedtek a felkelő nap első sugarai. Öt óra felé járhat, gondolta 
Sztrizs, de még egy szemernyit sem aludtam. Vajon én mit tennék 
Gorbacsov helyében, ha egy ilyen Baturin mellbe lőtt volna? Őszintén, 
mit tennék? 

És attól, amit ő tenne Gorbacsov helyében, Sztrizs meglehetősen 
rosszul érezte magát. Egyedül volt az üres fülkében. Hangosan 
köhécselni kezdett. Lerakta a lábát a padlóra és felült az ágyon. 
Kapcsolatban állt-e Baturin az Orosz Hazafiakkal — ez itt a kérdés?... 
Aludni persze már nem fogok. Kiment a vécére. Teát kért a 
kocsikísérőtől. Sztrizs sose gyújtott rá éhgyomorra, de most azon 
kapta magát, hogy ujjai a bolgár cigarettásdobozban matatnak. Kivett 
egy cigarettát és öngyújtója lángjánál rágyújtott. 

A láng megvilágította a szemközti ágyat, amelynek harmadát 
nagy, fényes doboz foglalta el, benne távvezérlésű, függőlegesen 
felszálló repülőgép. A német játékot, minden gyerek álmát, a hatéves 
fiának vitte Sztrizs, akit imádott, mint minden késői apa — Sztrizs 
negyvenéves volt, amikor a fia megszületett. Most azonban a férfi 
gondolatai messze jártak a játékrepülőtől, sőt a fiától is. Egyre csak 
ahhoz a pillanathoz tértek vissza, amikor... 

Sztrizs a földszint ötödik sorában ült. Nem, nem tartotta 
különösebben szemmel Baturint, egyszerűen ott zajlott le az egész az 
orra előtt: az ülés legvégén, rögtön azután, hogy a bizottság felsorolta 
a Politikai Bizottságba jelölt politikusok névsorát. Természetesen 
köztük volt Gorbacsov, Jakovlev, Ligunov, Vjazov, Mitrohin, Kolcov, 
vagyis szinte mindenki, akit Ő akart. Ezt követően összeszedték a 
küldöttek  — szavazócéduláit. , A — lapokat — vörös  karszalagos 
,teremügyeletesek" — hát persze, hogy államvédelmisek — gyűjtötték 
össze, és az előszínpadon álló vázába öntötték. A legszélső sorban és 


a színpad közvetlen közelében néhány küldött azonban nem várta 
meg az ,ügyeleteseket, hanem maga vitte ki szavazócéduláját. 
Baturin is köztük volt. Sztrizs látta, ahogy a küldöttek libasorban a 
színpadhoz járultak, és egyikük, egy szürke öltönyös, fiatalos, 
kicsattanóan —— egészséges férfi, — mellével — az  — előszínpad 
bársonyhuzatának támaszkodva bal kézzel a vázába dobta a cédulát, 
majd jobbjával zakójának zsebéből hirtelen pisztolyt rántott elő, 
megragadta a bal kezével is, és szinte nyomban eldördült a lövés! 

Baturin az előszínpadnak támaszkodva profi módra, a pisztolyt két 
kézzel tartva lőtt. 

Célpontja — Gorbacsov, aki szerencséjére - s  Baturin 
balszerencséjére — az elnökségben ült, abban a pillanatban hajolt oda 
Kolcovhoz és kérdezett vagy mondott neki valamit. 

Alighogy Baturin kezében feltűnt a pisztoly, három 
,teremügyeletes" hatalmas ugrásokkal rohanni kezdett felé. 

Sztrizs, maga is tartalékos hadnagy volt — 1980-ban bevonult 
Afganisztánba, de még abban az évben megsebesült és leszerelték —, 
az ötödik sorból tisztán látta, hogy Baturin oldalt néz, látja a felé repülő 
alakokat, ám a másodperc utolsó megmaradt tört részét arra használja 
fel, hogy a célt ,ráültesse" a célgömbre, s meghúzza a ravaszt. A 
következő pillanatban pedig már le is döntik a lábáról, kicsavarják a 
kezét... 

Gorbacsov lassan, furcsán, hangtalanul, egyre közelebb hajol 
Kolcovhoz, mintha el sem dördült volna a lövés... 

Igen, ilyen körülmények között ez kiváló lövés volt, nem érheti szó 
a ház elejét! Baturin mozgó célpontra lőtt, pisztollyal, s a golyó így is 
csak három milliméterrel kerülte el a szívet! De miért lőtt? Miért? Talán 
akadtak olyan türelmetlen barmok, akik az erőszakos fordulat mellett 
döntöttek? A lövés után Sztrizsnek először ez jutott eszébe. 
Önkéntelenül hátranézett, — bevonulnak-e — az összeesküvők, 
megszállják-e a termet a katonák, hogy majd bejelentsék a rádióban: 
letartóztatták a kongresszus elnökségét és a gorbacsovi Politikai 
Bizottság összes tagját. De semmi ilyesmi nem történt. Mindenütt csak 
Sztrizshez hasonlóan megzavarodott, értetlen, várakozó arcú küldöttek 
ültek. Mi a fenének lőtt, az anyja istenit, ha nem állt mögötte 
semmilyen erő? Mi lesz most? Hogyan tovább? 

Sztrizs dühödten elnyomta a cigarettát a hamutartóban, meztelen 
lábát a szandálba dugta és erőteljes mozdulattal feltépte az ajtót. 
Fényes friss levegő csapott az arcába. De nem ettől gyökerezett 
földbe a lába. 

A folyosón, az ablakoknál, a nyitott fülkeajtókban mindenütt 
kongresszusi küldöttek ácsorogtak. Itt volt szinte a teljes szibériai 
pártelit: a tyumeni, az omszki, a novoszibirszki, a kemerovói és a többi 
terület vezetői, amelyeken kelet felé átrobog a Moszkva és 


Vlagyivosztok között közlekedő vonat. Borostás, hamuszínű arcuk, 
begyulladt szemük arról tanúskodott, hogy Sztrizshez hasonlóan ezen 
az éjjelen egyikük sem hunyta le a szemét. Néhányan, akik öltönyben, 
nyakkendőben álltak, nyilván le sem feküdtek. Szép kis éjszaka. 
Persze Moszkvában a Rosszija szállóban együtt nem volt olyan 
szörnyű. Most viszont mindegyikük hazautazik a városába és egyedül 
marad, szemben a saját KGB-jével.. . 

Sztrizs fogta a vastag törülközőt, átvetette a vállán és elindult a 
kocsi vége felé, a vécébe. Senki nem üdvözölte, s ő sem köszönt 
senkinek. Jól tudták, mit gondol a másik, és nehezen tudták volna 
ebben a helyzetben azt mondani, hogy ,jó reggelt" Istenem! 
Mindegyikük arcán ugyanaz az apátia: mint a vágóhídra hajtott 
birkák... S hirtelen felvillant benne: talán azért nem aludtak, mert mind 
azt találgatták, hogy , hazafi" volt-e Baturin? Akkor pedig. . . 

Az ,Orosz Hazafiak" trükkje az volt, hogy kívülről ez a társulat 
ártalmatlan gittegyletnek tűnt: nem volt kiépült szervezete, nem 
rendelkezett alapszabállyal, nem szedett tagdíjat! Minden orosz, aki a 
nemzeti kultúrát szívügyének tekintette, orosz hazafinak nevezheti 
magát — hát aztán mi a rossz ebben? Az oroszok talán nem ápolhatják 
nemzeti hagyományaikat, történelmi múltjuk emlékeit, kultúrájukat? Kik 
diktálták nekünk az utóbbi hetven évben, milyen legyen az orosz 
kultúra? Holmi Trockijok, Brodszkijok, Kaganovicsek, Ejzenstejnek, 
Mandelstamok, Mejerholdok, Paszternakok -— kik ezek? Beleszólnak a 
mi orosz dolgainkba, rendelkeznek, írnak, építenek, bírálnak! Most 
meg a gorbacsovi reformoknak és a leszerelési megállapodásoknak 
következtében az országot elárasztotta a nyugati ideológia, az 
amerikai zene, divat, sőt táplálkozási mód is! A Hazafiak azonban nem 
hirdetnek vad zsidógyűlöletet és nem szólítanak fel programokra, mint 
a Pamjaty társaság. Mi elhatároltuk magunkat a Pamjatytól, elvetettük 
fasiszta jelszavaikat, s kivonultunk minden zajos társaságból és nem 
járunk többé gyűlésekre sem; mi feloldódtunk a pártban, s még 
magunk sem tudjuk, hányan vagyunk. 

Ha viszont alvás helyett a kocsi összes utasa azon töprengett, 
hogy Baturin tagja vagy ne adj Isten! tisztje-e a Hazafiak társulatának, 
akkor ez azt jelenti, hogy... itt mindenki , hazafi"! 

Sztrizs megrémült a saját feltevésétől és körbenézett. Az ördögbe 
is! Ha a kongresszusi küldöttek körében többségben voltak a 
, hazafiak", akkor meg miért nem szólt valaki, hogy szavazzunk 
Gorbacsov ellen? ... 

A vécé foglalt volt, és az ajtó mögül átható bűz áradt. Azt mondják, 
a WC tisztasága alapján meg lehet ítélni, mennyire civilizált egy nép. 
Sztrizs elfintorította az orrát és kihúzódott a peronra. Itt, a szélesre tárt 
külső ajtónál már ketten álltak: Iván Turjak, az irkutszki párttitkár, 38 
éves, vöröshajú, kefefrizurás, nagy fülű, tohonya férfi, olyan volt, mint 


egy medve, szőrös testén városi gúnyával; a másik Fjodor Vagaj 
őrnagy, a KGB szverdlovszki parancsnoka, negyvenéves, katonás 
tartású tökmag, az arca olyan aszott és durva, mintha keményfából 
faragták volna. Egyébként Sztrizs sógora volt, vagy mint nyugaton 
mondják fivére a házasságban". Szó nélkül Sztrizs orra alá dugott egy 
cigarettásdobozt. Sztrizs intett, hogy nem kér. 

— Jó reggelt — mondta. 

- A fene egye meg... — nyújtotta el Turjak, kifejezve ezzel 
kedélyállapotát is. Majd újból az ajtó felé fordult, hogy az ellenszélbe 
tartsa széles arcát és vörös szőr borította mellét. 

— Láttad? — kérdezte Fjodor Sztrizstől. — Senki nem aludt! Egész 
éjjel! Csak te, a vasakaratú. . . 

— Én sem aludtam — ismerte be Sztrizs és felsóhajtott. Sztrizsről és 
Vagajról csakugyan el lehetett mondani, hogy , fivérek a házasságban". 
Hét évvel ezelőtt, amikor Román Sztrizs, a kerületi pártbizottság 
egyszerű instruktora váratlanul felkerült a szverdlovszki párttitkár- 
jelöltek listájára, ő maga is elcsodálkozott a hatalmas ugráson. Fegya 
Vagaj tréfálkozva mondta neki: , Román, téged most cköz-hazafiból: 
xahadnagy-hazafivás léptettek elő!" És Sztrizst villámcsapásként érte 
akkor a felismerés: hát ez a Hazafiak társulata! Apránként, feltűnés 
nélkül elfoglalták a párttisztségeket, békésen hatalmukba kerítették és 
a hazafias élcsapat szolgálatába állították a Központi Bizottságot... És 
most ez az idióta Baturin beleköp a levesükbe! Baturin a nemrég 
kiemelt ,újgorbacsovisták" közül került ki, tehát a Központi Bizottság 
Adminisztratív Osztályának jóváhagyása nélkül nem emelkedhetett 
volna városi titkári rangba. És éppen ez a bökkenő! Tettével a 
Központi Bizottság Adminisztratív Osztályán dolgozó ,hazafiakra" 
terelte a figyelmet, ami azzal járhat, hogy kiderül a társulás igazi célja, 
és letartóztatják az összes pártmunkást, aki az utóbbi években 
kulcspozícióba került.  Sztrizst,  Turjakot, Vagajt és minden 
valószínűség szerint a vonat öt első osztályú kocsijában tépelődő 
összes utast. És éppen most, amikor a győzelmük már csak egy 
hajszálon múlik. 

Távoli harangszó vegyült a szapora  kerékcsattogásba. 
Mindhárman a mézszerű hang forrása felé fordították a fejüket. Csak 
most vették észre, hogy már megvirradt, hogy a vonat előtt mind 
magasabbra gördül az égen a nap hatalmas, forró korongja és sugarai 
itt-ott már áttörnek az erdei tisztásokra éjszaka leereszkedett sűrű 
ködfüggönyön. A Volgát már éjjel maguk mögött hagyták, Sztrizs 
hallotta, amikor a vonat átdübörgött a folyó három kilométeres 
függőhídján. Az iparosodott, európai Oroszországot felváltja itt az ősi 
Oroszhon. A végeláthatatlan táblák, az árokpartokon illatozó mezei 
kamillákkal, a gyorsfolyású patakok fölé boruló nyírfákkal és füzekkel, 
az utóbbi években újjáéledt vjatkai falvak faházaival. Az új életet jelzik 


a Vjatka folyó ártéri legelőin kérődző háztáji tehéncsordák, a bérlők 
akkurátusán kimért földjeinek téglalapjai, a néhány új faház és a 
dombon épült templom harangtornya is. 

Igen, visszatért az élet a falvakba, ezt senki nem tagadhatja. De 
milyen áron? Az emberek azt csinálnak, amit akarnak! Még templomot 
is építenek, anélkül, hogy bárkit megkérdeztek volna! Kiderült, hogy a 
párt szart se ér. 

És hirtelen — mintegy alátámasztva Sztrizs gondolatait — a szélesre 
tárt ajtón túl, a vasúti töltés lejtős oldalán fehérre meszelt kövekből 
kirakott hatalmas felirat suhant el: 

, LE AZ SZKP-VAL! MINDEN HATALMAT A SZOVJETEKNEK! 

— Pfú! az anyátokat!. . . — káromkodott Fjodor Vagaj. 

— Igyunk valamit — javasolta Sztrizs. 

— Az étterem még zárva - vetette oda lemondóan Turjak. 

— És vodkát amúgy sem adnak — jegyezte meg Fjodor. 

— Dehogynem! Gyerünk! — Sztrizs sarkon fordult és határozott 
léptekkel elindult a szomszédos kocsi felé. Vagaj és Turjak kelletlenül 
kullogott utána. A szomszédos kocsi másodosztályú volt, nyitott 
kétszintes fekvőhelyekkel. Még javában aludtak az emberek, az 
augusztusi hőségben sokan kitakaróztak, kilátszott csupasz válluk, 
hátuk... Végig a folyosón girbegurba körmű, pucér lábak meredtek 
rájuk, izzadtság és fokhagymás kolbász szaga terjengett. Itt-ott felsírt 
egy gyerek, valaki álmosan nyújtózkodott, arrább egy részeg horkolt, a 
bőröndök a kocsi rázkódásának ütemére imbolyogtak... Sztrizs, Vagaj 
és Turjak egészen a túlsó peronig mentek, az étkezőkocsi ajtajához. 
Ez persze zárva volt. Az ablak mögött egy tábla lógott: 

Madonna mozgóétterem Nyitva: reggel 7-től éjjel 2-ig 

A kiszolgálás szünetel: délelőtt 10-től 11-ig és este 5-től 6-ig. 

Bort és sört délelőtt 11-től. Vodkát és egyéb égetett szeszes 
italokat délután 4-től árusítunk. 

—-— Nem megmondtam? Csak egy óra múlva nyit — zsörtölődött 
Fjodor Vagaj. 

Sztrizs oda se figyelt, nyitott tenyerével erősen, hangosan, 
kitartóan döngölte az ajtót. Nem jött ki senki. 

— Hasztalan — kezdte újra Vagaj. 

— Ki fogják nyitni! — hajtotta makacsul Sztrizs. — Még miénk a 
hatalom, basszák meg az anyjukat!... — verte most már ököllel az ajtót. 

Vagaj és Turjak szkeptikus arcot vágott. A vasút még csakugyan 
állami tulajdonban volt, de az étkezőkocsikat az utóbbi időben egymás 
után adták bérbe. Az ilyen éttermek gyors változáson mentek át, javult 
a kiszolgálás. Ha egy három-négy tagú család bérbe vett egy 
,közétkeztetési posztot, nyomban ilyen ,Madonna"-féle modern 
kávézót vagy hangulatos ódon vendéglőt csinált belőle, egy ,a la russe 
vendégszobát". A távolsági vonatokon a menü aszerint változott, hogy 


az Unió melyik részén haladt keresztül a vonat: Ukrajnában erős 
céklaleves, galuska, tormás malackocsonya, töpörtyűs hajdinakása. A 
Kaukázusban saslik, dohányos csirke, és néhány gyümölcsféleség; 
Oroszország középső részén hideg szoljanka leves, gombás pirog, 
friss derelye, tejfölben sült ponty; Szibériában medvehúsos pelmenyi, 
áfonyás pirog, tokhalas lepény, kaviáros, lazacos és mézes palacsinta. 
Mennyit kereshetnek egy úton a maszekok? És mekkora jutalékot 
kapnak a kocsikísérők, akik a kosaraikkal és kiskocsijaikkal naponta 
többször végigmennek a kocsikon ízletesebbnél ízletesebb ételeket 
kínálva? Az utazás unalmában ezeket az ételeket egyszerűen 
képtelenség visszautasítani. Ahogy szaladnak a sínek alatt a talpfák, 
vándorolnak a maszekok zsebébe a kisebb-nagyobb címletű 
bankjegyek, és senki, még az adófelügyelők sem tudják ellenőrizni 
őket, immár senki nem parancsolhat a , Madonnát" -k tulajdonosainak. . . 

Sztrizs dörömbölését közben siker koronázta: az üvegajtó mögött 
kinyílt a belső ajtó és feltűnt egy fickó, vagy az étterem tulajdonosa, 
vagy a felszolgáló. 26 év körüli, hórihorgas, csupasz vállú, irokéz- 
frizurás punk volt, Rambo-7 feliratú kötényben. 

— Mi van? — kiáltotta az ajtó mögül, s erős fogai közt uborkát 
ropogtatott jóízűen, az étterem belsejéből. kiszűrődő zene ritmusára 
rángatózva. 

— Nyisd ki! — követelte Sztrizs. 

A punk belülről elfordította a zárat, de az ajtót csupán résnyire 
nyitotta ki. 

— Mondja... 

— Maga hazafi? — kérdezte enyhe kétellyel a hangjában Sztrizs, s 
önkéntelenül is hátrahőkölt Madonna fülsiketítő rikoltozása elől. 

— Milyen értelemben? — hajolt közelebb kérdő arckifejezéssel a 
punk. Fején megrebbent a vörös taréj. 

Sztrizs elhúzta a száját. Ha ez a fajankó tagja volna az Orosz 
Hazafiak Társaságának, nem kérdezne ilyet. 

— Mindegy - legyintett Sztrizs. — Inni akarunk... 

— Az étterem csak hétkor nyit — vágta rá a punk és már csukta 
volna az ajtót, de Sztrizs előrelátó módon az ajtónyílásba tette a lábát. 

A punk elcsodálkozva Sztrizs lábára nézett, majd a képébe 
meredt. 

— Hát így állunk? Hívjam a rendőrséget? — a zene hirtelen 
megszakadt a háta mögött. 

— Én a szverdlovszki pártbizottság első titkára vagyok! — dörögte 
Sztrizs. 

— Persze. Én meg a görög nagyherceg — gúnyolódott a punk és 
vidáman, kihívóan Sztrizs szeme közé nézett. 

Ez a punk szemében bujkáló vidámság, a gúnyos ,görög 
nagyherceg" és az égnek meredő fényes, vörös irokéz-frizura 


feldühítette Sztrizst. Egyszerre megfeledkezett éjszakai félelmeiről, 
agyát elöntötte a vér, medveerős szibériai izmai pattanásig feszültek. 
Már nem tudott gondolkodni, elvesztette önuralmát, még élvezte is, 
hogy lerázza magáról az önkontrollnak ezt az állandó fékjét. Egy 
erőteljes vállmozdulattal benyomta az ajtót. A punk a földre huppant, 
Sztrizs pedig hátraszólt a meglepett Turjaknak és Vagajnak: 

— Gyerünk! 

És belépett az étterembe. 

Ám ebben a pillanatban a felpattanó punktól hatalmas rúgást 
kapott az állcsúcsára. Sztrizs néhány pillanatig meglepetten — nem is 
annyira a rúgás erejétől, mint inkább attól, hogy ez a maszek, ez a 
semmirekellő, kezet emelt rá, a területi pártbizottság titkárára — 
megroggyant, mint akit kiütöttek, majd erősen megrázta a fejét, 
mintegy kirázta belőle a szédülést, újra visszatért izmaiba az erő és 
folytatni akarta a verekedést. 

Ám Turjak és Vagaj már közéjük állt. Turjak Sztrizst tartotta erősen 
a vállánál, Vagaj TT pisztolyát a dzsúdó állásba merevedett punkra 
fogta, aki ezzel a hajjal, ezzel a ruházatával akár egy támadásra 
készülő afrikai vadember lehetett volna. 

— Állj! Nyugalom! — szólt rá egy állatszelídítő hangján Vagaj. 

— A pártkongresszus küldöttei vagyunk. Kezeket fel. . . 

Már majdnem minden jóra fordult: a pisztoly láttán a fickó 
kelletlenül feladta a dzsúdó állást, és felemelte a karját. Ekkor azonban 
az étterem belsejéből egy kötényes öregasszony tűnt elő. 

— Rablók!!! — sivította, és futtában felkapott egy széket. 

Vagaj önkéntelenül az asszony felé fordult. Ebben a pillanatban a 
punk rávetette magát, kicsavarta kezéből a pisztolyt, az asszony pedig 
Turjak medvefejéhez vágta a széket. Közben még két ember szaladt ki 
a konyhából, a punk fiatal felesége és apja, hatalmas késeket 
szorongatva. Lövés dördült. Senki nem tudta hogyan került a pisztoly a 
punk kezébe. A golyó csodával határos módon nem talált el senkit, de 
a dörrenés mindannyiukat kijózanította. 

— Apa; hagyd abba! — üvöltött az apjára a padlón ülő és Turjakra, 
Sztrizsre meg Vagajra pisztolyt fogó punk. — Mocsok! Igazolványt! 

A félmeztelen Turjak lassan felemelte a földről kabátját és 
odadobta a punknak. Az továbbra is a pisztolyt szorongatta, miközben 
a másik kezével átkutatta Turjak kabátzsebetit. 

— Mi a fenének neked az igazolványuk? — vetett oda neki 
köhécselve az apja, aki még mindig egy kést markolászott. 

— Hívom a rendőrséget!... Dolgozunk, mint az állatok, az ilyenek 
meg elviszik a kasszát, a kurva életbel!... 

— Várj... — mondta neki a punk, s kivett Turjak kabátjának belső 
zsebéből egy vörös bőrbe kötött igazolványt, rajta a felirattal: ,Az 
SZKP KONGRESSZUSI KÜLDÖTTJÉNEK MEGBÍZÓLEVELE". A 


mandátum belső felén Turjak fényképe mellett nyomtatott betűkkel ez 
állt: AZ SZKP KB PÓTTAGJA, AZ SZKP IRKUTSZKI TERÜLETI 
BIZOTTSÁGÁNAK ELSŐ TITKÁRA". A punk becsukta az igazolványt 
és odavetette az apjának: 

— Nincs szükség rendőrségre... . 

— Miért? 

— Mert övék a rendőrség. 

— Tessék, itt van a te híres pártod — fordult a punk anyja a férjéhez. 
— Gazemberek! Pisztollyal jöttök! Ilyenek lőtték le Gorbacsovot is! 
Banditák. . . 

— Mi köze ehhez Gorbacsovnak! — szólt közbe Turjak sietve, a 
lehető legdbékülékenyebb hangon. — Teát szeretnénk inni, te meg erre 
széket vágsz a fejemhez... 

Ekkor hangosan zörögtek a külső ajtón. Mindnyájan arra fordultak. 
A vonat talán már percek óta Jezsih állomáson tartózkodott. 

— Ej, hát süketek vagytok, a fületeken ültök?! — kiabált vidáman a 
vonat mellől két helybéli fiatal paraszt. — Vegyetek már valamit, 
mindjárt elindul a vonat!... 

A punk megvetően odadobta Vagajnak a pisztolyt és kilépett a 
kocsi peronjára, hogy kinyissa a külső ajtót. Odakint kis, poros 
teherautó simult a peronhoz, platóján tejjel és tejföllel teli fémkannák, 
nedves gézbe bugyolált sajtkorongok fonott kosárban, áfonyával, 
gombával, paradicsommal, uborkával megrakott ládák sorakoztak 
szorosan egymás mellett. Meg vödrök, élő, bajszukat lankadtan 
mozgató volgai rákokkal. A punk egy gyors pillantással felmérte az 
árut, majd farzsebéből nagy köteg pénzt húzott elő, leszámolt 
négyszáz-valahány rubelt és az egyik paraszt kezébe nyomta. Irokéz- 
frizurája egyáltalán nem akadályozta meg, hogy üzletember legyen. A 
parasztok nem vitatkoztak és nem is alkudoztak, pakolni kezdték a 
kannákat, ládákat és kosarakat az étkezőkocsi peronjára. Saját 
autójukra meg felrakták a két láda cseh sört, amit a punk apja hozott ki 
nekik. 

— Mikor jössz vissza? — kérdezte a punktól az egyik jozsihi paraszt. 
— Egy hét múlva? A punk vállat vont: 

— Ha útközben nem lesz sztrájk... 

— Egy hét múlva már érik az eper — mondta a paraszt. — Viszel 
belőle? 

— Csak ha előre csomagolod, papírzacskóba. 

— Hát persze - egyezett bele a paraszt. -— A gyerekek 
megcsinálják. . . 

Közben a punk apja, anyja és felesége sietve behordták az árut a 
kocsi belsejébe, Turjak segített nekik becipelni a nehéz tejeskannát. A 
punk felesége barátságtalanul végigmérte, Vagajt és Sztrizst, hogy ők 
is bekapcsolódjanak a munkába. Az étkezőkocsi nyitott ajtajában 


ekkor megjelent néhány fiatalember a másodosztályú kocsiból. 
Csupasz mellükön tetoválás: az egyikén egy sellő, a másikén a , NEM 
FELEJTJÜK AFGANISZTÁNT" felirat. 

— Ej, barátocskám, csak 11 órától — felelte a punk. 

A szerelvény könnyedén megrándult. Már mozgott, amikor a sárga 
zászlós forgalmista a peronra dobott egy madzaggal átkötött vastag 
újságköteget a helyi és központi lapokkal. A csomagtetején a Pravda 
volt, rajtahatalmas betűkkel: ,BATURIN BESZÉDE..." 

Tíz perc múlva Sztrizs, Turjak és Vagaj a félmeztelen Madonna 
fényes, színes portréja alatt üldögéltek békésen a látogatók előtt még 
bezárt étkezőkocsiban. Teát ittak és olvasták a Pravdát. Közben 
Madonna hangosan énekelt. 

— , .. Baturin lövése a peresztrojka sikerét mutatja. A peresztrojka 
immár visszafordíthatatlan, olyannyira, hogy halálos veszélyt jelent a 
reformellenes erőkre nézve..." 

A punk anyja, aki az előbb egy széket vágott Turjak fejéhez, most 
egy hatalmas serpenyőben gőzölgő tükörtojást, meg egy tál friss 
zöldséget hozott a konyhából. A tál szélén öklömnyi jégdarab hevert. 
Az asszony az asztalra tette a serpenyőt és a tálat, majd a jégdarabot 
becsavarta egy szalvétába és szó nélkül Turjak fejére szorította. A férfi 
arca megrándult a fájdalomtól. 

— Szorítsd rá! — parancsolta az asszony. — Máris feldagadt!... Na? 
Mit hozzak még? Rákot, sört? 

— Egy kis szíverősítőt, ha lehetne — mondta Turjak, egyik kezével a 
fejére szorítva a jégdarabot. — Úgy fázom... 

Az asszony szótlanul kifordult a konyhába, ahol a család többi 
tagja rutinos "mozdulatokkal készülődött a nyitásra. FEdények 
csörömpöltek, kések koppantak; egy hatalmas fazékban friss volgai 
rákok főttek, miközben Madonna énekelt: A konyhában is mindenfelé 
az énekesnő arcképe borította a falat. Néhány képen még aláírás is 
szerepelt. Sőt, az ,Akai" videomagnó képernyőjén is Madonna dobálta 
magát mikrofonnal a kezében, teste a zene ütemére vonaglott. A 
tévékészülék mellett a punk hasonló ritmusban szeletelte az uborkát. 

Vagaj az étterem tulajdonosára pillantott, majd fennhangon olvasta 
tovább a Pravdát: 

— A szerkesztőség azt javasolja az olvasóknak, hogy Baturin 
beszédének felhasználásával az üzemekben, a gyárakban és a 
falvakban vitassák meg a :"Megöljük-e Gorbacsov elvtársat a szovjet 
rendszer és a gazdaság átalakítása miatt?xc témát. A szerkesztőség 
bízik benne, hogy sok olvasó tollat ragad. Leközöljük az összes 
levelet, még a névteleneket is." 

Vagaj letette az újságot és Turjakra meg Sztrizsre nézett. 

— Ez minden? - kérdezte Turjak. 

— Igen - felelte Vagaj. 


Turjak megkönnyebbülve fölsóhajtott. 

— Hála Istennek! 

— Mi az, hogy ,hála Istennek?" — kérdezte Vagaj. 

— Nyugodtan alhatunk — magyarázta Turjak. — Egy szóval sem 
említik a ,hazafiakat". . . 

— Tökfej! — vetette oda Vagaj keserűen. — Tudod te, hogy mi 
történik most? ,Hazafiak", nem ,hazafiak" — kit érdekel ez már! 
Gorbacsov ránk akarja uszítani a népet! — majd ingerülten felhorkant: — 
Miféle zene ez! 

A konyhából épp ekkor jött elő az étterem gazdasszonya. 
Bepárásodott vodkásüveget, poharakat és egy tányér sózott gombát 
hozott egy tálcán. Turjak, Sztrizs és Vagaj mindjárt felélénkültek, 
helyet csináltak az asztalon. 

— Köszönjük!... Ez aztán az igazi orosz vendéglátás!... Hálásan 
köszönjük!... 

— Különben a fiam Afganisztánban harcolt — jegyezte meg az 
asszony. 

— Miért mondod ezt? — csodálkozott T urjak. 

— Mert nem szép pisztollyal támadni a népre — nem kihívóan, 
inkább közömbösen mondta az asszony. — Igyatok. A pisztollyal meg 
többé ne garázdálkodjatok. Most is megkaptátok érte a magatokét! — 
Majd észrevette az újságban a ,Baturin beszéde a pártbíróságon" 
szalagcímet. s Vagaj fölé hajolt. — Mit írnak erről a rohadékról? 

— Le... leközölték a beszédét... — hebegte kelletlenül Vagaj és a 
zöldséges tállal letakarta Baturin beszédét. — Ide hallgasson, nem 
lehetne kikapcsolni ezt a zenét? — kérdezte. 

— Még ki merik nyomtatni a beszédét — tört ki az asszonyból. — 
Sztálin aztán kinyomtatná neki a beszédét! Gorbacsov sem egy 
angyal, de aki dolgozni akar, azt hagyja. És mégis golyót kapott a 
mellébe! Én nem vagyok hívő, de mostanában minden reggel azon 
imádkozom, hogy életben maradjon. Még innen a vonatról is küldtem 
neki virágot a kórházba... 

— Életben marad, ne aggódj — dörmögte Sztrizs. 

— Életben marad -— erősítette meg Vagaj. — Tegnap közölték velünk 
a kongresszus záróülésén. 

— Hála Istennek! — sóhajtott föl az asszony és vodkát töltött a 
poharakba. — Értünk hullatta vérét a főtitkárotok, a népért. 
Eltaposhatott volna minket, ahogy Sztálin tette, el bizony. Vagy 
lophatott volna, mint Brezsnyev. De ő... Na, az ő egészségére... 

Sztrizs, Vagaj és Turjak összenézett. 

Az asszony várakozástelin, türelmetlenül pillantott rájuk. 

Madonna egy vad amerikai számot énekelt. 

— Ő is járt Afganisztánban — szaglászta öklét a harapnivaló helyett 
Turjak, és Sztrizs felé biccentett. — Az elsők között vonult be... 


— Tiszt volt, ugye? — kérdezte az asszony Sztrizstől. 

— Hát igen. . . — hagyta helyben Sztrizs helyett T urjak. 

— Látszik... — jegyezte meg az asszony inkább rosszallólag, 
semmint tiszteletteljesen és kisietett a konyhába. Lejjebb vette a 
hangot a videomagnón, fia azonban rögtön teljes hangerőre kapcsolt, 
az egész éttermet elárasztotta Madonna rikácsolása. 

Turjak krákogott és újra töltött mindenkinek. 

— Hát... — mondta -— ezt is megértük! Nem elég, hogy pofán 
rúgnak, hogy széket vágnak a fejünkhöz, még ki is oktatnak 
bennünket! 

— Semmirekellő ez a Baturin! — csapott az asztalra Vagaj 
bosszúsan. — Látod, mit csinált! Elérte, hogy ezek virágot küldjenek 
Gorbacsovnak. Tegnap még vicceket meséltek róla, ma már... 

- S ez még csak a kezdet! — vetette közbe Sztrizs, s a 
vodkásüvegre meredt, mintha a jövőt látná benne. 

— Minek a kezdete? — kérdezte félénken Turjak. 

— A kulturális forradalomnak, minek? — válaszolta Sztrizs helyett 
Vagaj. — Emlékszel, hogyan számolta fel Mao Ce-tung az ellenzéket? 
— s Turjak válaszát meg sem várva Sztrizshez fordult — Nem lehetne 
erről a Baturinról elterjeszteni, hogy cionista ügynök? 

— Micsoda?! — horkant fel Turjak. — Ha kiderül, hogy hazafi, akkor 
hogy adod be ezt a változatot, mi? Mondjuk inkább, hogy azért lőtt 
Gorbacsovra, mert le akarta járatni a hazafiakat. . . 

Vagaj és Turjak Sztrizsre nézett. Valami arra késztette őket, hogy 
vezetőjüknek tekintsék. 

Sztrizs egy hajtásra kiitta a poharát, szótlanul kibámult az ablakon, 
egy elsuhanó falura pillantott, majd barátaihoz fordult: 

— Nem! - mondta. — Gorbacsov arra akarja felhasználni a 
helyzetet, hogy szentet csináljon magából a nép szemében és a párt 
ellen uszítsa az országot: ezért hirdette meg ezt a vitát — Sztrizs a 
Pravdára bökött. — Talán önként menjünk a vágóhídra, mint a birkák? 
Hm? A bíróság elé? Hm? Mit gondoltok? 

— Te mit javasolsz? — kérdezte óvatosan Vagaj. 

— Fel kell ráznunk testvéreinket. Ezt kell tennünk — jelentette ki 
magabiztosan Sztrizs. — Nem az a dolgunk, hogy itt ücsörögjünk és 
várjuk, mikor állítanak bíróság elé bennünket, hanem hogy kezünkbe 
vegyük a kampány irányítását: ha harc, hát legyen harc, a kurva 
anyjukat! . . 


3. 

Washington, Fehér Ház 

Washingtoni idő szerint 08 óra 25 perc 
Moszkvai idő szerint 15 óra 25 perc 


Egy sötétített ablaküvegű, diplomáciai rendszámú régi Volvo — 
olyan poros volt, hogy egyetlen újságíró sem tudta kihámozni, melyik 
követséghez tartozik — végigsuhant a Pensylvania Avenue-n és 
befordult a Fehér Ház felé. Ezzel a régi trükkel — a poros rendszámú 
régi gépkocsival —, a CIA és a Pentagon vezetőinek az elnöknél tett 
látogatásait szokták leplezni, amelyekről a sajtó nem szerezhet 
tudomást. Az autó közeledett a Fehér Ház már előre kitárt kapujához. 
A sofőr visszavette a gázt. A kocsi áthaladt a láthatatlan bio- 
mikrohullámokkal — végzett  robbanószer- — és mérgezőanyag- 
ellenőrzésen. Ezt az ,A" védőrendszert egy évvel ezelőtt létesítették, 
hogy a Fehér Házat és a benne dolgozókat megvédjék a terrorista 
akcióktól. 

A Volvo hátsó ülésén elnyúló John Rickton azt figyelte, érzékeli-e 
a biohullámokat? Ricton egyike volt a néhány embernek, aki ismerte a 
Fehér Ház teljes védelmi rendszerét. Persze hogy nem érez az 
égvilágon semmit — olyan ez mint a röntgensugár! Ha a gépkocsiban 
robbanóanyag rejlene, a kapu automatikusan bezárulna. Most 
azonban a megelőző rendszer azt jelezte a biztonsági őrségnek, hogy 
,minden rendben", ez az ember valóban Rickton tengernagy, a CIA 
igazgatója, nincs nála lőszer, plasztik- vagy fémfegyver, mérgező 
anyag és kábítószer, ellenben a bal zsebében egy Kodac gyártmányú 
videokazetta lapul; ezen kívül szokásos Secret dezodorját Pierre 
Cardinnel váltotta fel, ebéd után megivott egy fél pohár Heinecken sört 
és reggel óta elszívott három Fidel Castro szivart... Az ördög tudja, 
miféle információt közöl még a szagáról a Fehér Ház őreinek az ,A" 
rendszer, ez a bio-kutya! 

Az Ovális Irodába lépve a tengernagy az elnököt az íróasztal 
mögött találta, amelyen egyetlen papírlap sem feküdt. Balra a forró 
drót kapcsolóasztala állt, tetején lapos videomagnó. Emellett egy kis 
asztalkán ott volt az elnök személyi számítógépének nyomtatója és 
vaksin sötétlő képernyője. Az elnök egy hónappal ezelőtt maga cipelte 
be számítógépét az Ovális Irodába. Ezzel tüntetőén felrúgta azt a 
konzervatív hagyományt, hogy meg kell őrizni a híres helyiség ódon 
stílusát. A sajtó akkoriban nagy lármát csapott e körül, már csak azért 
is, mert az elnök a régi szokásoknak megfelelően továbbra is 
papírokkal és feljegyzésekkel rakta tele asztalát: mint egy öreg 
könyvelő, aki számológéppel ellenőrzi komputere működését. . . 

Most azonban nem hevertek papírok az asztalon, s ez azt mutatta, 
hogy az elnököt felzaklatta a tengernagy kérése, hogy soron kívül, 
azonnal fogadja őt, asztalát letakarítva, minden egyéb ügyet félretolt. 
John Rickton úgy érezte, hogy kár volt a forró dróton audienciát kérni 
az elnöktől. De ő már csak ilyen: türelmetlen. . . 

— Jó reggelt, elnök úr — mondta a lehető legkedélyesebben. 

— Hello, tengernagy — az elnök kezet nyújtott. — Üljön le! Mit iszik? 


— Köszönöm, nem iszom - helyezkedett kényelembe az admirális. 
— Nem szeretném túl sokáig rabolni az idejét. 

— Mi van maguknál, tengernagy? 

Rickton észrevette az elnök hangjában vibráló feszültséget. 

Előhúzta a zsebéből a videokazettát, letette, és a videomagnóra 
mutatott. 

— Szabad? 

— Csak tessék - felelte az elnök. 

Egy magas vagy középtermetű ember az elnök asztala fölött 
átnyúlva minden nehézség nélkül elérte volna a videomagnót. Rickton 
azonban aprócska ember volt. Ezért meg kellett kerülnie az elnök 
asztalát, hogy betegye a kazettát a videomagnóba. John Rickton 
tengernagy a 69. évét taposta, ő volt a legidősebb a Fehér Ház 
jelenlegi csapatában. Rengetegen próbálták lebeszélni az elnököt, 
hogy ezt az outsidert nevezze ki a CIA igazgatójának. Az ügynökség 
történetét hozták fel példának: a CIA csak akkor működött jól, amikor 
hivatásos hírszerzők álltak az élén: Allen Dulles és William Casey. 
John Ricktonnak hívták viszont a repülőgép-anyahajó parancsnokát, 
amelynek fedélzetéről 1962-ben Steve-nek, az elnök idősebbik fiának 
helikoptere felszállt, hogy megállítsa a Karib-tengeren haladó orosz 
hajókat. Akkor, 1962. október 24. és 28. között, Steve helikoptere 
összesen 49 órát lebegett két méter magasan a hajófenéken 
atomtölteteket szállító, Kubába tartó szovjet hajó parancsnoki hídja 
fölött. Ez idő alatt Robert Kennedy Dobrinyin nagykövet értésére adta, 
hogy ha az oroszok nem szerelik le kubai rakétakilövő állásaikat, akkor 
,mi magunk fogjuk őket megsemmisíteni" és az akció során ,nem csak 
amerikaiak fognak meghalni, hanem oroszok is". A húszéves Steve 
azonban mit sem tudott Robert Kennedy és Dobrinyin beszélgetéséről. 
Még csak nem is látta azokat az átkozott atomtölteteket. Látta viszont 
és filmszalagra is vette az oroszokat: 62 tengerészt a fedélzeten. Négy 
oldalról amerikai hadihajók, odalentről amerikai tengeralattjárók, föntről 
pedig egymást váltó harci helikopterszázadok fogták közre őket. Az 
orosz fickók Moszkva parancsára várva a fedélzeten üldögéltek és 
megállás — nélkül — vicceket — meséltek — egymásnak, — nehogy 
belebolonduljanak a halálos feszültségbe. Négy teljes napon át. Az 
elnök jól emlékezett erre a felvételre: sápadt, hahotázó arcok, a 
hisztérikus nevetéstől tágra nyílt szájak, amelyekben furcsa módon 
több volt a fémfog, mint az egészséges. És ez a benyomás — ahogy 
halálos veszély közepette fémfogaikat kivillantva hahotáznak — 
mindörökre meghatározta az elnöknek az oroszokhoz való viszonyát. 
És ugyancsak mélyen, egész életére, emlékezetébe véste, hogy 
bocsátotta útnak akkor John Rickton kapitány a fiát és a többi pilótát 
az orosz hajók fölé. , Fiúk, a texasi cowboy azt mondja nektek, hogy ha 
ezek a baszott oroszok lőni kezdenek, én nem várok MacNamara 


engedélyéig! Kerüljön ez a karrierembe vagy az életembe, de aki ne 
adj" Isten, rátok lő, esküszöm, még a tenger feneke előtt utolér titeket! 
Most pedig induljatok! Emlékezzetek rá: Rickton veletek van! 

Harminc évvel később ezek a szavak Rickton tengernagynak 
védelmi miniszterségébe kerültek. Az elnök ugyanis nem adhatta a 
hadügyet egy mindenre elszánt ,texasi cowboy" kezébe. Neki adhatta 
viszont a CIA-t, mert az újabb enyhülés éveiben a sajtó által állandóan 
piszkált ügynökség munkatársainak éppen rá volt szükségük, vagyis 
olyan emberre, akinek elég széles a háta, hogy mögötte zavartalanul 
végezhessék a dolgukat. És az elnök mindmáig nem bánta meg a 
döntését. . . 

Most tehát türelmesen megvárta, hogy az apró Rickton megkerülje 
az asztalt, betegye a kazettát a videomagnóba és megnyomja a , Play" 
gombot. A szemközti falon felvillant a sztereohatás kedvéért kissé 
homorúra állított, szemcsés vászon. Az elnök premier plánban 
meglátta az egyenesen a kamera felé tartó Nyikolaj Baturin arcát. Ezt 
az embert egy héttel ezelőtt megismerte az egész világ. Valamennyi 
tévéállomás kockáról kockára lejátszotta, kimerevítette és kinagyította 
a szürke öltönyös férfi morzsányi képét, ahogy a hozzá hasonló 
jelentéktelen alakok között feltartott bal kezében a fehér cédulát tartva 
a terem előszínpadához közeledik. A lövés pillanatában Baturint 
egyetlen operatőr sem mutatta, annyira váratlanul dördült el a 
moszkvai kommunista kongresszus rutinszerű munkája közepette. 
Ezért valamennyi tévéállomás ugyanazt mutatta: a kivehetetlen arcú 
Baturin elmosódott alakját a merénylet ELŐTT, az államvédelmisekkel 
folytatott csetepatéját az előszínpadnál, és Baturin szétvert arcát a 
lövés UTÁN. 

Most azonban a gyilkos egyenesen a néző felé tartott, arca az 
egész vásznat betöltötte. Világoskék szeméből, mint a legmenőbb 
hollywoodi  filmszínészekéből, fegyelmezettség, határozottság és 
elszántság sugárzott. Közeledett az előszínpadhoz, cédulát tartó bal 
kezét felemelte a vázához, szétnyitotta ujjait, ebben a pillanatban arca 
magasságában megjelent a pisztolyt tartó jobb keze, csatlakozott 
hozzá a bal, világoskék szeme kissé jobbra sandított, de rögtön 
visszaugrott középre, megállapodott a nézőn és: eldördült a lövés! Az 
elnök hátrahőkölt a döbbenettől. 

— Fantasztikus! Honnan vették ezt? — kérdezte, s egy pillanatra 
megfeledkezett a CIA igazgatójának váratlan látogatásáról. 

- Semmiség - jegyezte meg fölényesen a hatással 
messzemenően elégedett admirális. -— No persze, bármelyik 
tévéállomás milliókat fizetne minden egyes kockájáért. Én azonban 
egy non-profit szervezet élén állok. Nézze tovább, uram. Most látni 
fogja a kongresszus minden, ismétlem MINDEN küldöttjének az arcát 
a lövés ELŐTT, ALATT és UTÁN. Kezdjük az első sorral... 


Néhány perc múlva az elnök már értette, mit mutat neki John 
Rickton tengernagy: a Szovjetunió Kommunista Pártja mintegy 
háromezer kongresszusi küldöttének élő, szinte testközeli portréját, 
premier plánban, High Definition rendszerű japán vásznon. A küldöttek 
arca először kifejezéstelen, unott és fáradt, amilyen egy rendkívül 
hosszú ülés alatt lenni szokott. Amikor azonban Baturin előrenyújtotta 
pisztolyt tartó kezét, a küldöttek arckifejezése viharos gyorsasággal 
megváltozott. Mindnyájan  előrehajoltak, szemük kikerekedett a 
csodálkozástól és... a DIADALMÁMORTÓL. Ilyesfajta kifejezés csillan 
fel a vadállatok szemében az összerogyó zsákmány láttán. Igen, nem 
iszonyat, nem félelem, nem harag, hanem DIADALMÁMOR ült ki a 
kongresszusi küldöttek arcára. Sőt, a lövés után, amikor Gorbacsov a 
mellette ülő Kolcovra hanyatlott — egyetlen kiáltás nélkül dőlt rá, mint a 
zsák, mint egy hulla —, a küldöttek szemében ÖRÖM, ÓVATOSSÁG, 
és VÁRAKOZÁS . csillant... Ez nem tartott tovább egyetlen 
másodpercnél, vagy tán még addig sem. A küldöttek összeszedték 
magukat és arcukra parancsolták a pillanathoz illő kifejezést. 
Elképesztő, milyen könnyen és egyértelműen lehet olvasni egy emberi 
arcról, ha rajtakapják és többszörösére kinagyítva filmvászonra vetítik! 
A vászon elárulja az érzéseink közötti árnyalatnyi különbségeket, sőt 
igen gyakran gondolatainkat is. Az első tucat küldött félreérthetetlenül 
egyforma érzéseket mutatott, mint a második, mint a harmadik. 
UNALOM... CSODÁLKOZÁS... DIADALMÁMOR... ÓVATOSSÁG... 
és álfelháborodással leplezett VÁRAKOZÁS. Több arc alatt név és 
beosztás is szerepelt: ,,GNAT CIBULJA, a poltavai pártbizottság első 
titkára", ,ALEKSZEJ ZOTOV, a moszkvai városi pártbizottság első 
titkára". . . 

A harmincadik tévéportrénál az elnök megállította a filmet. Már 
mindent értett. 

— Nos? - kérdezte az admirálistól. 

— Nem óhajtja végignézni? — érdeklődött keseredetten Rickton, aki 
nagyon elégedett volt a munkájával. 

— Tudni akarom a végeredményt — felelte az elnök. — Hány 
kongresszusi küldött akarta, hogy megöljék Gorbacsovot? 

A tengernagy összeráncolta a homlokát. Az elnök már megint 
higgadtan áll hozzá az ügyhöz, mint egy számítógép. Az ügynökei 
munkáját pedig eddig még csupán azzal honorálta, hogy Baturin 
lövésénél hátrahőkölt, mint egy kamasz a moziban. 

— A 2500 küldöttből 2258 — válaszolta szárazon a tengernagy. 

— Mennyi-i?!? — dőlt előre az elnök csodálkozva. Aha, ez talált!, 
gondolta elégedetten az admirális. Fennhangon viszont közömbösen 
megismételte: 

— 2258. Vagyis 80,6 százalékuk. 

— És tudják a nevüket? 


-— Mára kiderítjük, hogy hívják a Gorbacsov elleni merénylet 
pillanatában örömtől sugárzó küldöttek 72 százalékát — jelentette 
Rickton. — A többiek személyazonosságát, úgy vélem, egy héten belül 
megállapítjuk. 

Az elnök nem figyelt fel a tengernagy hivatalos hanghordozására. 

— Hány cinkostársa volt a merénylőnek a teremben? 

— Az arckifejezésekből ítélve egy sem. 

— És a színpadon, az elnökségben? 

— Uram, hajlok arra, hogy Baturin egyedül cselekedett. Ezt 
támasztja alá egyébként a mai Pravdában közzétett vallomása is a 
bíróság előtt. Egyszerűen az ő óhajuknak megfelelően cselekedett. . . — 
mutatott Rickton a vászonra. 

— Mi a véleménye, Gorbacsov tud erről a totális ellenzékről? 

— Ha tudta volna, hogy ezeknek az embereknek az aránya a 80 
százalékot is meghaladja, aligha hívja őket egybe. Most, a merénylet 
után viszont, úgy vélem, elhitte, amit Baturin mondott, s ő maga 
kezdeményezte ezt a vitát, ijedtében. Hallott róla, ugye? , Megöljük-e 
Gorbacsovot reformjai miatt". . . 

— Ilge-e-en... — nyújtotta el az elnök töprengve. — Mit csinálunk 
ezzel a felvétellel? 

A tengernagy hallgatott. Ő megtette a kötelességét, 
felbecsülhetetlen értékű dokumentumot tett le az elnök asztalára. De 
az elnök még nem ejtette ki az áhított szót: rendben. Nem mondott 
köszönetet, sőt még csak nem is dicsérte meg a munkáját. Furcsa. 
Ugyan hányszor fordult elő az Egyesült Államok történetében, hogy a 
CIA igazgatója informálta az elnököt, a Kremlben készülődő 
palotaforradalomról, sőt meg is mutatta neki a fordulat összes 
résztvevőjét? Két-három hét múlva pedig a  fiziognómusok 
szakvéleményére támaszkodva már a puccs lehetséges vezetőit is 
meg tudja nevezni... 

— Hány katona található az ellenzékiek között? — kérdezte az 
elnök. 

— Nem minden katona viselt egyenruhát a kongresszuson, uram. A 
KGB-tisztek pláne nem. De már régóta olyan információkat kapunk, 
hogy az afganisztáni kivonulás és a fegyverzetcsökkentés óta a tisztek 
csak az alkalomra várnak... Ezt Baturin is említette beszédében. 

— Ige-e-en... És milyen következtetést von le mindebből? 

— Következtetéseim egyszerűek -— vont vállat a tengernagy. 
Gorbacsov történelmi értelemben veszített: nem tudta átalakítani az 
orosz gazdaságot. Most azon dől el minden, kinek sikerül a másikra 
hárítania a hibát: Gorbacsovnak a pártapparátusra, vagy a 
pártapparátusnak Gorbacsovra. Gorbacsovnak most jók a esélyei: az 
egyszerű nép Oroszországban mindig a sebesült pártján áll. ,Az 
emberekért hullatta vérét", ez tetszik a közönségnek. A sajtóban 


meghirdetett vita viszont a fordulat elodázását jelenti. Gorbacsov 
ellenfelei mindenkinél hangosabban zengik majd a dicshimnuszt és 
követelik Baturin halálra ítélését. A kampány lecsengése után viszont 
elkerülhetetlen a fordulat. Hacsak... — tartott egy pillanatnyi szünetet a 
tengernagy. 

— Hacsak el nem küldjük ezt a felvételt, ezt akarta mondani. 

— Ezt önnek kell eldöntenie, uram. 

— Gorbacsov mindannyiukat agyon fogja lövetni? 

— Azt hiszem, nincs más választása. Vagy ő azokat, vagy azok őt. 
Ha meggondoljuk, azok már lőttek is. Most ő következik... — 
mosolyodott el Rickton. 

Hát ez az! — gondolta az elnök. Megint egy olyan feladat, amelyet 
elnöki teendői közül a legjobban gyűlöl. Neki, egyes egyedül neki kell 
meghoznia egy döntést, amelytől az egész ország sorsa függhet. Azt 
mondják, hogy a nagy politikusokat ilyen helyzetekben intuíciójuk, a 
Történelem iránti érzékenységük húzza ki a csávából. Ő viszont 
ilyenkor alig kap levegőt, kínjában a falra mászna, és azt üvöltené: mi 
az ördögnek ültem bele ebbe a székbe?!!... Istenem, milyen szörnyű 
alternatíva: vagy megmentem Gorbacsov életét kétezer-kétszáz orosz 
kommunista élete árán, vagy úgy teszek, mintha semmiről sem 
tudnék, és hagyom, hogy az első adandó alkalommal megöljék. . . 

Az elnök gyűlölködve nézett a tengernagyra. 

— Minek hozta ezt ide?! 

— Tessék? — kérdezte csodálkozva az admirális. 

Az elnök előredőlt, mellét az asztal szélének támasztotta. 

— Mi vagyok én, közönséges besúgó? Nem tehetem le Gorbacsov 
asztalára a kivégzendők listáját! Én az Egyesült Államok elnöke 
vagyok - kiabálta az elnök. 

Az admirális meghökkent arckifejezése és az ajtón ijedten benéző 
titkárnő sápadt arca magához térítette az elnököt. Intett titkárnőjének, 
hogy csukja be az ajtót. 

— Elnézést, tengernagy... 

Az ördögbe is, nem fogok még magyarázkodni. Oliver North esete 
óta a Fehér Házban senki nem mer az elnök tudta nélkül tenni semmit. 
Végtére is, öt évvel ezelőtt egy hasonló helyzetben William Casey 
megtalálta volna a módját, hogy Reagan elnök tudta nélkül eljuttassa a 
felvételt Gorbacsovhoz! Most viszont... Valahol, a föld túlsó felén, egy 
kórteremben ott fekszik a sebesült Gorbacsov — nem a testvére, nem 
is a barátja: önhitt kommunista diktátor, szószátyár, mint a legtöbb 
közülük. És makacs is, mint egy öszvér. Egyetlen pozitív tulajdonsága, 
hogy van érzéke a realitások iránt. 

Az elnök észre sem vette, hogy felállt az asztal mögül és a 
tengernagy legnagyobb meglepetésére régóta le-fel járkál az irodában, 
az egyik faltól a másikig. Amikor Ronald Reagan kijelentette, hogy 


véget ért a marxizmus térnyerésének időszaka, a világban senki nem 
vette ezt annyira komolyan, mint éppen Gorbacsov. Ő értette meg 
elsőként, hogy valóban ez az igazság. És ennek megfelelően 
cselekszik: megpróbálja legalább azt menteni, ami az övé: a 
kommunista rendszert a szovjet blokk országaiban. Igaz, ez sem fog 
sikerülni neki... 

— Miért kellene nekem megmenteni Gorbacsovot? — állt meg 
hirtelen az elnök a tengernagy előtt. Agyában hideg világosság gyúlt 
és úrrá lett rajta az elkeseredés. 

— Önnek semmit nem kell, uram — mondta a tengernagy. Még soha 
nem látta az elnököt ilyen feldúltnak és nem értette, mi történt vele. — 
Legalábbis nem most. Gorbacsov orosz ellenségei most mind 
elrejtőznek, vagy ellenkezőleg, mindenkinél hangosabban dicsőítik 
majd. És csak azután... Egyébként előfordulhat, hogy Gorbacsov 
ezúttal is kivágja magát. Hiszen ön is jól tudja: ördögi tehetsége van a 
túlélésre. Már hányszor... 

— Nem válaszolt a kérdésemre — szakította félbe az elnök. Jól 
ismerte John Ricktont és tisztában volt vele, hogy az öregúr csak 
megjátssza az együgyű hivatalnokot. - Miért nekem kell 
megmentenem Gorbacsovot? Akár most, akár később? 

A tengernagy feldühödött. Szótlanul a videomagnóhoz lépett, és 
erőteljes mozdulattal megnyomta a ,Play" gombot. A fene egye meg, 
hát hiába beszél neki az ember! Ha van szemed: nézd! A képernyőn 
újból feltűnt a szovjet kommunista elit. ,ROMÁN SZTRIZS, a 
szverdlovszki pártbizottság első titkára", , JODOR VAGAJ, a KGB 
szverdlovszki hivatalának vezetője", ,MANSZUR USZUMBALIJEV, a 
taskenti pártbizottság első titkára". . . 

— Látja ezeket a pofákat, uram? - kérdezte szárazon a 
tengernagy. — Most felolvasom önnek az első szakvéleményét az 
Ügynökség fizionómusainak háromszáz ember elemzése alapján — az 
admirális előhúzott a zsebéből egy három részre hajtott lapot. — 
Holnaptól egy független pszichológusokból álló csoportot állítok rá erre 
a munkára. De addig is hallgassa meg ezt: ,Megismerkedve a 
bemutatott  tévéportrékkal-számítógépes  fiziognómiai módszerek 
felhasználásával..." — szeme végigszaladt a sorokon. Nem, ezt mind 
nem olvashatja fel az elnöknek. Hiszen ez a munka még nem zárult le. 
Most azonban... Na végre! ,A bemutatott személyek szociális 
csökkent-értékűségi komplexusban szenvednek és túlteng bennük az 
agresszivitás. Ha összevetjük őket az orosz népre jellemző szociál- 
pszichológiai típusokkal — Puskintól Szolzsenyicinig rendelkezésünkre 
áll az orosz irodalom számítógépes feldolgozása, nos, akkor arra az 
eredményre jutunk, hogy a vizsgált személyek az amerikai 
szakirodalom terminológiájával élve a — KÉR ZT című filmben oly 

— Állj! — szakította félbe homlokát ráncolva az elnök. — John, ez 
marhaság! Ilyen embereket bármelyik ohiói kocsmában találhat. De 
még ha Drakulák lennének, akkor sem kellene nekem kivégzőosztag 
elé küldeni őket! — és újra idegesen járkálni kezdett a szobában. 

— Egyébként nem ezért jöttem, elnök úr — közölte Rickton. — De ha 
ők veszik át a hatalmat Oroszországban... 

— Akkor mi lesz? Mi történik? Konkrétan! 

A tengernagy mély lélegzetet vett. 

— Rendben van — mondta. — Van nálam egy másik felvétel is. Nem 
itt. Az Ügynökségen. De gondolom, elhiszi, amit mondok. 1987 
májusában Moszkvában, a Vörös téren a Pamjaty társaság három 
nagy tüntetést tartott. Bizonyára, hallott már erről a szervezetről. Tagjai 
orosz soviniszták, jelszavaik között szerepel a világ összes zsidójának 
kiirtása és a Szibériától Isztambulig terjedő Nagy-Oroszország 
megteremtése. Dosztojevszkij idejéből származó, régi, mániákus orosz 
ötlet ez. Tegnap egyik emberünk elment az ABC tévéállomás 
archívumába és elhozta a Pamjaty-tüntetésekről készült felvételeket. 
Lejátszottuk a két felvételt, két külön képernyőn egy időben. Nem fogja 
elhinni, elnök úr: ugyanazok az arcok! Persze nem mind, de sok 
megegyezik. Mi, persze, nem hittünk a szemünknek és mindkét 
felvételt számítógépbe tápláltuk. Egyetlen éjszaka száz személy 
adatait feldolgozta közülük — az admirális a képernyő felé biccentett. — 
és az eredmény: hatvanketten részt vettek a tüntetésen! Érti? Az orosz 
soviniszták nem új pártot szerveztek, ezt három éve Oroszországban 
még nem lehetett, hanem egész egyszerűen megszállták a 
kommunista pártot. Érti már? 

— Igen — mosolyodott el az elnök. — Na és aztán? Gorbacsov 
feloszlatta a kolhozokat, földet adott a parasztoknak, és Oroszország 
az idén már csak fele annyi gabonát vásárolt tőlünk, mint tavaly. Ha 
tehát az orosz soviniszták eltávolítják Gorbacsovot, és visszaállítják a 
kolhozokat, az ohiói farmerek boldogok lesznek. 

A tengernagy nem szólt semmit. Hogy jönnek ide az ohiói 
farmerek? Ha az elnök nem képes odafigyelni arra, amit mondanak 
neki, ez már nem az ő problémája. 

Az elnök hirtelen megállt a tengernagy előtt és egészen más 
hangon így szólt: 

— Miért fagyasztottuk be az SDI-t, Miért vontuk ki rakétáinkat 
Európából? 

— Mi közöm hozzá? - csodálkozott Rickton. 

— Igenis, köze van hozzá! Én, maga, a kongresszus, mi 
mindannyian felelősek vagyunk érte. Mindig mi engedtünk az 
oroszoknak! Leninnek pénz kellett a kommunizmus . építéséhez, 
Hammer máris ott termett, koncessziókat kötött! Brezsnyevnek és 
Gorbacsovnak détente-re van szüksége. Az Isten szerelmére, miért 


kapnak meg az oroszok mindig mindent, amire szükségük van, és 
miért mindig akkor, amikor ők akarják? Gorbacsov uralma idején 
befagyasztottuk az SDI-t és leszereltük Európát. Maga meg most 
idejön és kijelenti, hogy holnap ebben a birodalomban fasiszták 
kerülnek hatalomra! Mit kellene tennem? Mégis, mit? 

Az admirális hallgatott. Egész életében a hadiflottánál szolgált, 
harcolt a németek, a japánok, a koreai és a vietnami kommunisták 
ellen, és Isten a megmondhatója, hogy neki személy szerint semmi 
köze sincs ahhoz, amiről az elnök beszél, ő soha nem mondta, hogy 
vonják ki a rakétákat Európából. 

De az elnök nem tágított. 

— Feleljen, John! 

— Elnök úr... — Rickton a tenyerébe köhintett. — három hét múlva 
leteszem az asztalára azoknak az embereknek a névsorát, akik a 
fiziognómusok és pszichiáterek szakvéleménye alapján egy 
Gorbacsov-ellenes összeesküvés vezetői lehetnek. A továbbiakban 
önnek kell dönteni. 

— Tehát így állunk! — vágott a szavába az elnök és visszaült a 
karosszékébe. — Az egész munkát a legszigorúbban titkosítani kell, 
nem vonhat be senkit az Ügynökség állományán kívül. Nincs szükség 
külső szakértőkre! Először. Másodszor: adja át köszönetemet minden 
emberének, aki részt vett az akcióban. Azt hiszem, jól beleizzadhattak, 
míg elkészítették ezt a felvételt. Adjon nekik plusz egy havi fizetést, 
vagy... Tudja mit, döntsön maga, a saját kerete terhére. Végül, 
harmadszor. Mondja tengernagy, csaknem háromezer küldött vett 
részt a kongresszuson. Kétezer-kétszázán Gorbacsov ellenségei. Hát 
akkor miért nem szavaztak ellene? Miért szavaztak egy emberként 
,;.gennel"? 

Az admirális elmosolyodott. Persze, gondtalanabb lenne az 
Egyesült Államok elnökének élete, ha az orosz, Fülöp-szigeteki, iráni, 
líbiai és egyéb diktátorokat egy közönséges szavazással el lehetne 
távolítani a hatalomból! Akkor viszont nem neveznék őket 
diktátoroknak. . . 

— Elnök úr, a kommunizmus nagy trükkje — magyarázott a 
tengernagy —, hogy minden vezető ,igennel" szavaz. , Nemmel" csak a 
halottak szavaznak. Távozhatok? 

Az elnök a gondolataiba mélyedt. 

Rickton a videomagnóhoz lépett. A képernyőn még mindig pergett 
a film. Újabb orosz kommunisták tűntek fel a hatalmas vásznon, s 
Gorbacsov. lelövésének. pillanatában valamennyiük szeméből öröm 
sugárzott. 

— Gondolom, magának van másolata? — kérdezte az elnök. 

— Ó, hogyne... — felelte készségesen Rickton. 

— Akkor hagyja ezt itt nekem. 


— Készséggel. Minden jót elnök úr — köszönt el az admirális és 
távozni készült. 

— Egy pillanat — állította meg az elnök. — Egyáltalán minek vetette 
fel a kongresszust? 

A tengernagy visszafordult az ajtóból. Boldog volt, hogy legalább 
búcsúzóul közölheti az elnökkel, ami már a beszélgetés kezdete óta 
furdalta az oldalát. 

-— Mi nem egyszerűen felvettük a kongresszust, sir. Mi ezt a 
felvételt külön e miatt a kongresszus miatt készítettük. Mióta az 
Ügynökség igazgatója vagyok, folyton arra vágytam, hogy teljes körű 
nyilvántartásunk legyen ezekről az emberekről — a tengernagy a 
vásznon éppen feltűnő kommunista funkcionáriusra mutatott. — Nézze 
meg ezt! Most már mindegyikükről meg tudom mondani, mit szeret: a 
nőket? A pénzt? A vodkát?... Igen, kezdetben más tervem volt a 
felvétellel. Arra gondoltam, hogy megmutatom ezeket az arcokat a 
Kongresszusnak mielőtt az SDI-ról szavazna, hogy összevetem a 
kommunisták . intelligenciaszintjét a mi kongresszusi képviselőink 
értelmi képességeivel. Attól tartok azonban, hogy nem felénk billenne 
a mérleg nyelve, és a Kongresszus rögtön megvonná az Ügynökségtől 
a pénzügyi támogatást. Távozhatok? 

— Siet valahová, John? — kérdezte lemondóan az elnök. 

— Én? — hökkent meg a tengernagy. — Nem, sehová!... Csak nem 
akartam tovább rabolni az idejét. . . 

— Már úgyis sok időmet elvette... — sóhajtott fel az elnök. — Tudja, 
John, mi a mi bajunk? Látjuk a Mars csatornáit és a Jupiter porát. 
Előre tudjuk jelezni az időjárási változásokat és a gazdasági 
válságokat. Azt azonban még soha nem tudtuk megjósolni, egyetlen 
napra előre sem, hogy mi történik a oroszoknál. Gorbacsov 
megválasztása is úgy ért bennünket, mint derült égből a 
villámcsapás... 

— Uram, én akkor ilyen értelmű előrejelzést is hoztam önnek. 

— Mi volt rá a garancia, hogy beválik, John? Tudja maga naponta 
hány előrejelzést tesznek az asztalomra? 

A tengernagy nem válaszolt. Az elnök elmosolyodott: 

— Jól van... Megértem magát. Végtére is én vagyok az elnök... 
Rendben, elmehet, tengernagy. 

Rickton kiment és becsukta maga mögött az ajtót. 

Az elnök azonban ezt már nem látta. 

Magába roskadva ült az Ovális Irodában és az orosz kommunisták 
arcát figyelte a képernyőn. Némelyikük tényleg úgy nézett ki, mint 
valami maffiózó. A 30-40 évesek nemzedéke. Egy arc, egy másik, egy 
harmadik... UNALOM — CSODÁLKOZÁS - DIADAL — ÓVATOSSÁG — 
VÁRAKOZÁS... Istenem, mennyire hasonlítanak a matrózokra, akik a 
karibi válság idején hajójuk nyitott fedélzetén ücsörögtek. Csak nem 


lesz tényleg fasizmus Oroszországban? Szörnyű lenne. De, istenem, 
hányszor ijesztgették már őt ezzel, és Gorbacsov is hányszor 
ijesztgette ezzel az ellenfeleit? Másrészt, ha acélfogú tengeri kalózok 
lennének, akkor sem adhatja ki ő, az Egyesült Államok elnöke, 
Gorbacsovnak ezeket az embereket, nem közölheti vele a nevüket, 
mert főbe lövik valamennyit. 

Egy külső hang, vagy inkább légmozgás, elterelte a figyelmét a 
képernyőről. A dolgozószoba ajtajára pillantott. 

A titkárnője állt az ajtóban. Persze, mielőtt a következő látogatót 
beengedné, tudni szeretné, nem óhajt-e az elnök egy csésze kávét. 

— Nem, Catherine, köszönöm. Hogy hívják azt az amerikai orvost, 
aki egy hete kioperálta a golyót Gorbacsovból? 

— Az operációt orosz orvosok végezték, uram. A mi orvosunk csak 
megfigyelőként volt jelen. Michael Doweynek hívják. Előkerítsem? 


4. 
Moszkva, Régi tér, az SZKP KB székháza 
Moszkvai idő szerint 16 óra 30 perc 


Az SZKP KB Politikai Bizottságának 

Küldi: M. Jasznogorov, az SZKP KB pártbíróságának elnöke 

NYILATKOZAT 

Ma, augusztus 15-én a Pravda, az SZKP KB központi lapja a 
pártbíróság tagjainak tudta nélkül közölte Baturin vádlottnak, a bíróság 
zárt ülésén elhangzott beszédét és ,Megöljük-e Gorbacsov elvtársat a 
peresztrojka miatt?" címmel vitát indított. 

A Pravda akciója durván megsérti a ,Pártbírósági Szabályzatot, 
amely kimondja: , Egyetlen párt- vagy szovjetszervezet sem avatkozhat 
bele a bíróság munkájába, és nem gyakorolhat nyomást annak 
tagjaira." Mind Baturin beszédének közreadása, mind a vita az SZKP 
KB nyílt kísérlete, hogy befolyásolja döntésünket. Ezért nem tartom 
lehetségesnek, hogy a továbbiakban ellássam a pártbíróság elnöki 
tisztét. Kérem döntésem tudomásul vételét. Moszkva, augusztus 15. 

Marat JASSZNOGOROV 


— Tulajdonképpen miért zavarja ezt a vita? — kérdezte Kolcov 
ingerülten, szemét le nem véve Jasznogorov nyilatkozatáról. 

Érezte, hogy Jasznogorov meglepetten rápillant és szeme 
természetellenesen tágra nyílik, mintha azt kérdezné: , Tényleg nem 
érti?" 

Borisz Kolcov azonban továbbra is az előtte fekvő papírlapra 
meredt. A férfi hatvan felé járt: amikor Gorbacsov gyakorlatilag az 
egész Politikai Bizottságot lecserélte, egyetlen nálánál fiatalabb 


embert sem vitt a testületbe. Kolcovot a sajtó és az ideológia 
felügyeletével bízta meg, így az a mindent megváltoztatni akaró, 
buzgó peresztrojkapártiak — kalapácsa — és a konzervatív 
pártapparátcsikok üllője közé került. Ez az ,ide is egy kis engedmény, 
oda is egy kis engedmény" elvét követő munka már csak azért is 
dühítette . Kolcovot, mert — Gorbacsov úgy tett, mintha a 
, demokratáknak", , pluralistáknak" és , liberálisoknak" tett gesztusokat — 
a Szolzsenyicin-művek kiadását, az új pártok bejegyzését stb. — az ő, 
Kolcov ellenállását megtörve vitte volna keresztül. És csak ő tudta, 
hogy hiába papol Gorbacsov , megfontolt megközelítésről", , fokozatos 
előrehaladásról" meg ,a pontos számbavétel szükségességéről", ezek 
pusztán a főtitkár baljós, már-már beteges határozatlanságát leplezik 
és azt, hogy fél megtenni a következő lépést, akár a legkisebbet is. De 
meddig lehet egy fenékkel két lovat megülni?!... Jasznogorov nem 
győzte kivárni, amíg beszélgetőpartnere a szemébe néz, és hátradőlt a 
karosszékében. 

— Ennek a vitának egyetlen célja van — fejtegette nagy hangon, 
magabiztosan. — Hogy leleplezze Gorbacsov elvtárs ellenfeleit és 
mozgósítsa ellenük az ország közvéleményét. Ha pedig ők kitérnének 
a vita elől, a Gorbacsov melletti országos sajtókampány akkor is rájuk 
ijeszt, mert bebizonyítja, hogy ha megpróbálják eltávolítani Mihail 
Szergejevicset, a nép eltiporja őket. 

Nem rossz! — morfondírozott Kolcov. Ő meg már azt hitte, hogy a 
Gorbacsov elleni sikertelen merénylet után, a vihart túlélendő, 
mindenki bezárkózik majd a hűséges alattvalói magatartás páncéljába. 
Ő mindenesetre ezt a taktikát választotta. 

— Jó, jó... — dörmögte. — De még ha ez így is van, mennyiben 
zavarja a bíróság munkáját? 

— Pofonegyszerű! — vont vállat Jasznogorov. — Holnaptól több száz 
olvasói levelet közöl a Pravda és a többi újság. Ezekben a dolgozók 
követelni fogják, hogy ne csak Baturint lőjék főbe, hanem azokat is, 
akik elégedetlenek Gorbacsov reformjaival. Tévéközvetítések mutatják 
majd a népharagot a tömeggyűléseken... 

— Honnan veszi ezt? — vágott közbe sértetten Kolcov. Egész nap 
ilyen gyűléseket szervezett, ezért nem tudta fogadni reggel óta 
Jasznogorovot, aki már hat órával ezelőtt megjelent nála 
nyilatkozatával és azóta odalent üldögélt a Központi Bizottság 
fogadótermében. 

— A történelemből. A Lenin elleni, 1918. augusztusi merénylet 
ürügyet adott ahhoz, hogy megindítsák a vörös terror első hullámát, 
amely hamarosan a sztálini megtorlás modellje lett. Ezeket a 
megtorlásokat aztán úgy állították be, hogy ,a nép felháborodottan 
elítéli ellenségeit". Végső soron most is ugyanez történik. Aki valaha is 
megengedte magának, hogy nyíltan bírálja Gorbacsov politikáját — 


mindegy, hogy jobbról-e vagy balról —, arra most a ,baturinista", a 
,népellenség" bélyegét ragasztják. És ilyen körülmények között a 
bíróság tagjai nem tehetnének mást, mint hogy halálra ítéljék Baturint. 
Én azonban, már megbocsásson, nem vagyok hajlandó ebben részt 
venni! 

— Tehát úgy véli, Baturint fel kell menteni? — puhatolózott Kolcov. 

— Amíg a Politikai Bizottság fel nem ment a bíróság elnökének 
tisztségéből, addig nem közölhetem a magánvéleményemet a 
vádlottról, s különösen nem a büntetés mértékéről — felelte 
Jasznogorov és egyenesen Kolcov szeme közé nézett. 

— De én politikai bizottsági tag és KB-titkár vagyok. 

Furcsa, gondolta Kolcov Jasznogorovot fürkészve, hogy a fiatal 
párttagok körében milyen széles körben elterjedt a Gorbacsov- 
ellenesség. Először az a Baturin, most meg, lám, Jasznogorov is. 
Hány éves lehet? Harminc? Legfeljebb harminchárom... 

Jasznogorov késlekedett a válaszadással. Kolcov szinte fizikailag 
érezte, ahogy a másik szúrós szemmel figyeli őt. Végül az élénk 
kíváncsiság Kolcov egyébként zárkózott arcán őszinteségre ösztökélte 
Jasznogorovot. 

— Tegyük fel... — kezdte, s vállát kissé balra hajtva kiegyenesedett, 
mintha kikerült volna egy láthatatlan akadályt. — Baturin a politikai 
gyilkosságban látta azt az eszközt, amellyel megelőzheti az 
antikommunista fordulatot és megmentheti a pártot. Baturint persze el 
kell ítélni gyilkossági kísérletért. De felvetődik a kérdés: elítélheti-e a 
párt egyik tagját csak azért, amit hatalomra kerülésének első napjától 
kezdve maga is művel. Hiszen mi történelmünk során mindvégig 
ellenfeleink fizikai  megsemmisítésében láttuk a hatalom 
megragadásának módját. A pártokrácia megölte Beriját, elmozdította 
Hruscsovot stb. , hogy életben maradjon. Most meg rálőtt Gorbacsovra. 
Tehát a pártbíróságnak először azt kell megállapítania, hogy 
mennyiben a párt produktuma Baturin, és csak utána gondolkodhatunk 
az ítéleten. Most viszont a Pravda-cikk után — Jasznogorov megvetően 
a Kolcov asztalán heverő Pravda legfrissebb száma felé legyintett — 
már nincs értelme megvitatni ezeket a kérdéseket! 

Kolcov a megdöbbenéstől néhány percig némán Jasznogorovra 
meredt, körülbelül úgy, ahogy egy jegesmedve bámulná a jégen 
landoló zsiráfot. Hát így állunk: a Baturin-merénylet a párt nevelésének 
eredményel... . Tehát  Jasznogorov is a magát nyíltan 
, neokommunistának" nevező ifjú párttagok közé tartozik, akik 
igyekeznek elhatárolni magukat a többi  kommunistától: a 
,leninistáktól!", a  ,sztálinistáktól, a  ,brezsnyevistáktól, sőt a 
, gorbacsovistáktól" is! Igen, hiszen a bírósági elnök is az ,új 
kommunisták" divatja szerint öltözködik, mint egy XIX. századi 
közrendű értelmiségi: oldalt gombos ing, elnyűtt bársonykabát, 


vászonnadrág,  vászoncipő. Még az  öltözködésükkel is azt 
demonstrálják, hogy vissza kell térni a Lenin előtti időkhöz. És ezt a 
, neokommunistát" helyezte a Központi Bizottság Adminisztrációs 
Osztálya a pártbíróság elnöki székébe?! Megőrültek ezek? Előbb 
tévedtek Baturin megítélésében, most meg... 

Kolcov a videotelefon kapcsolótábláján betáplálta a Központi 
Bizottság adattárvezetőjének kódját. Felvillant a tévéképernyő, s 
megjelent egy figyelmes, szolgálatkész férfiarc: 

— Hallgatom, Borisz Ivanovics. 

— Jasznogorov személyi dossziéját kérem — utasította Kolcov, és 
Jasznogorovhoz fordult: — Kereszt- és apai neve? 

— Marat Vasziljevics — felelte Jasznogorov. 

- Marat Vasziljevics Jasznogorov - ismételte Kolcov a 
videokamerába nézve. 

— Pillanat — szólt az adattár vezetője, és gyors ujjmozdulatokkal 
beírta a számítógépbe Jasznogorov család-, apai és keresztnevét. — 
Bocsánat... 

A képernyőről eltűnt az  adattárvezető arca és helyette 
Jasznogorov hét-nyolc évvel korábban készült fényképe jelent meg. 
Nyilván akkor csináltatta, amikor belépett a pártba. Majd filmfeliratok 
módjára jobbról beúsztak a képbe Jasznogorov adatai: születési hely 
és idő, nemzetiség, képzettség, családi állapot, munkahely, idegen 
nyelvtudás... 

Kolcov a száraz információsorra figyelt: orosz... a kujbisevi 
egyetem történelem szakán végzett... nőtlen... történelemtanár 
Tomszkban... angolul (jól) és németül (gyengén) beszél..., de közben 
egyre azon járt az agya, hogy mit tegyen. Küldje el Jasznogorovot a 
kurva anyjába, és közölje a bíróság tagjaival, hogy az elnök 
megbetegedett, válasszanak gyorsan új elnököt és mindenféle 
történelmi és pszichológiai cikornyák nélkül, villámgyorsan hozzanak 
ítéletet? Baturint ki kell végezni: ez rögvest kijózanít több ezer ilyen 
Jasznogorov-félét, meg a náluk is hangosabb hőbörgőket. Mindennél 
fontosabb azonban, hogy ez a lépés végre rábírja Gorbacsovot: legyen 
végre az a ,kemény kéz", amelyre ma Oroszországnak oly nagy 
szüksége van. Ha Baturin megölte volna Gorbacsovot, akkor ezt a 
kemény kezet ma már Ligunovnak, Rizskovnak, Jelcinnek, Mitrohinnak 
vagy esetleg Kolcovnak hívnák. Most azonban nem az a fontos, ki a 
főtitkár, hanem hogy az egész belpolitika új irányt vegyen. 
Keménységre és határozottságra van most szükségünk! Annál is 
inkább, mert egyre több helyen teszik fel a kérdést, hogy ki csinált 
Baturinból városi párttitkárt. Miért hagyta jóvá a KB-titkárság, hogy 
kongresszusi küldött legyen? Meg egyébként is: ki felel a pártvezetők 
nézeteiért és erkölcsi arculatáért?. . . 

Másrészt viszont: a bíróság összetételét a Pravda már egy hete 


közzétette, és ha Jasznogorov után esetleg a bíróság valamelyik 
másik tagja is lemond, kitör a botrányt... 

Kolcov végignézte a személyi anyagot tartalmazó képet, majd 
kikapcsolta a videotelefont és ismét Jasznogorovra pillantott. Az, 
egyenes derékkal a karosszékben ült, de valahogy mégis 
természetellenes módon, mint aki karót nyelt. A háta mögött a 
hatalmas ablak a Régi térre nyílt, és Jasznogorov cingár alakja alig 
takart el valamit a fák piszkos zöld koronájából meg a Szoljanka tér 
vörös cserepes háztetőiből. Odébb, a Szadovaja fölött, járőröző 
katonai helikopterek festettek zöld pöttyöket az égre: Moszkvában még 
mindig hadiállapot volt. Kolcov hirtelen feldühödött, majd rögtön 
apátiába zuhant: világos, most már teljesen világos, csak vaskézzel 
lehet megmenteni az országot és a hatalmat, megóvni Oroszországot 
a vérfürdőtől. Ő viszont megint kénytelen köntörfalazni, lavírozni, 
hímezni-hámozni, most éppen ezzel az ,újkommunistával", muszáj 
megpuhítania, hogy elkerülje a botrányt. 

— Tehát úgy véli, hogy más egy politikai gyilkosság, és más egy — 
mondjuk így — közönséges gyilkosság? — szegezte neki a kérdést 
Kolcov. 

Jasznogorov egész vézna teste előrelendült, és a férfi örvendezve 
felkiáltott: 

-— Megértette? Megértette! E-e-ez nagyszerű! Egyszerűen 
nagyszerű!!! Hát persze! Óriási különbség van köztük! Az 
emberiségnek ezeréves gyakorlata van a büntetőeljárásban, a 
terroristák feletti ítélkezés viszont mindössze százéves! És az utóbbira 
nincsenek is érvényes szabályok! Nézze: Oroszországban az első 
politikai merényletet 1877. július 13-án hajtották végre. Vera Zaszulics 
lelőtte . Trepov tábornokot, Pétervár polgármesterét, mert az 
megkorbácsoltatott egy politikai foglyot. És a mi esküdtszékünk 
felmentette Zaszulicsot! Érti? Az orosz esküdtszék felmentett egy 
terroristát! Ezzel kezdődött minden. Lehet, hogy ebben a történelmi 
tettben rejlik mindennek az oka. És aztán egyre rosszabb lett. Négy év 
sem telt el, s megölték II. Sándort, majd később Sztolipint. És volt-e 
Oroszországban akárcsak egyetlen olyan vidék, ahol a lenini párt 
terror nélkül, nyílt szavazással jutott volna hatalomra? Soha, sehol! 
Mindenütt fegyverrel! Nézze: letartóztattuk és megdöntöttük az 
Ideiglenes Kormányt. Agyonlőttük a cárt és családját. Szétkergettük az 
Alkotmányozó Nemzetgyűlést. Elbíitoroltuk a szovjeteket. Felszámoltuk 
a konkurens pártokat. Bekényszerítettük a parasztokat a kolhozokba. 
Vagyis a terrort minden helyzetben bevethető, univerzális fegyverré 
tettük. Egész népek: lengyelek, magyarok, afgánok ellen bevethető 
fegyverré... És most kérdem én magától: el lehet-e ítélni a 
farkaskölyköt azért, mert amikor felnő, a falkavezére ellen támad? EI 
lehet ítélni? 


— Én nem ítélném el. De a farkasok... — mosolyodott el Kolcov, 
őszinteségre biztatva ezzel Jasznogorovot. 

— Hát igen! A farkasok! — Jasznogorov diadalmasan felállt, s 
kinyújtotta mutatóujját, mint a tanár, aki helyes gondolatot fedezett fel 
tanítványa feleletében. — Itt van a kutya elásva! Néhány évvel ezelőtt 
Baturint, persze, szó nélkül agyonverték volna! Ahogy Iljin hadnaggyal 
tették, aki Brezsnyevre lőtt. A Baturin-ügy azonban most felveti a 
kérdést: kik vagyunk mi? A farkasok pártja: a sztálini-brezsnyevi párt? 
Vagy végleg megszabadultunk a bosszúállás farkaspszichológiájától 
és igazi, humanista pártként lépünk a XXI. századba? 

— Tehát maga a pártot akarja elítélni, Baturint meg fel akarja 
menteni, ugye? — vágott közbe élesen Kolcov. 

Jasznogorov azonban nem jött zavarba. Csupán elkeseredetten a 
karosszékbe huppant és mérgesen nagyot fújt: 

— Minek ezek a nagy szavak: , felmenteni"! , elítélni"! Nem vagyok 
sem ügyvéd, sem bíró! Tanár vagyok, akinek az a véleménye, hogy ha 
a párt ki akarja irtani a sztálinizmust, akkor a pártbíróságnak nem 
megtorló szervként kell működnie, hiszen a bíróság SZÓSZÉK. Erről a 
szószékről kell kinyilvánítanunk, hogy mi a viszonyunk először is, az 
egész világon elharapódzott modern politikai terror; másodszor, az 
ellenfél fizikai megsemmisítésének pártunkban megszokott történelmi 
hagyománya; harmadszor, Baturin, e hagyomány megtestesítője iránt. 

— Úgy... Értem... — dobolt Kolcov ujjaival az asztalon. Lám, 
bekövetkezett az, amire már a legelején felhívta Gorbacsov figyelmét: 
a glasznoszty előbb-utóbb a párt fölött is ítéletet mond. — Én viszont 
úgy vélem, hogy az ország erre most nincs felkészülve... 

Jasznogorov atyáskodva elmosolyodott. 

— Az iskolában a kamaszok nem ezt mondják nekem! 

— Hát mit? — érdeklődött Kolcov. Hirtelen új ötlete támadt, és időre 
volt szüksége, hogy alaposan meghányja-vesse magában és 
végiggondolja . a lehetőségeket. Ha Gorbacsov ettől a 
, nheokommunistától" olyan ítéletet kapna kézhez, amely felmenti 
Baturint, kénytelen lenne ő maga, saját kezűleg halálos ítéletre 
változtatni! Ó, ez zseniális lenne! 

— El sem tudja képzelni, milyen kérdéseket tesznek fel nekem a 
kamaszok a párttörténelem órákon, és mennyire szégyellem, időnként 
szörnyen szégyellem elmondani nekik az igazat! — Jasznogorov ezt 
olyan bánatosan, olyan fájdalommal mondta, hogy Kolcov szinte maga 
előtt látta az osztályteremben, három tucat kakaskodó kamasz között. 
Hát innen a retorika és a történelmi párhuzamok módszere! — Néha 
arra gondolok — folytatta belemelegedve Jasznogorov -—-, hogy még 
németnek is könnyebb lenni, mint kommunistának! A németek ugyanis 
elismerték, hogy kollektív bűn terheli őket húszmillió ember 
elpusztításáért, és ez a bűnbánat megtisztította, megújította őket. A mi 


pártunk viszont a SAJÁT népéből pusztított el hatvanmillió embert, és 
mi mégsem ismerjük el ezt kollektív bűnként: mindent Sztálinra, 
Berijára, Mehliszre hárítunk... Az összes grúz, lengyel és zsidó 
együttvéve sem képes megölni hatvanmillió oroszt! Mi, mi magunk 
irtjuk ki magunkat: Baturin ennek a pszichózisnak a terméke. Éppen 
ezért a pártnak be kell ismernie bűnösségét és meg kell tisztulnia! — 
fejezte be fájdalmasan. 

— Jól van — dünnyögte Kolcov, s közben azon törte a fejét, mit 
csináljon ezzel az emberrel. — Megígérem: egy-két év múlva 
visszatérünk a terror kérdésére. Magának már nem fog kelleni 
Gorbacsovra vagy rám lőnie, hogy kifejthesse álláspontját. . . 

Jasznogorov fáradtan föltápászkodott. Szája szarkasztikus 
mosolyra húzódott, mintha azt akarná mondani: hányszor hallottuk 
már: , várjatok", ,még nincs itt az ideje", ,a nép nincs rá felkészülve"... 
De nem is ez dühítette fel Kolcovot, hanem az, hogy ez a taknyos, ez 
a kölyök, egyszer csak megindult a kijárat felé, pontosan akkor, amikor 
ő, Kolcov, úgy döntött, hogy meghagyja a pártbíróság elnöki 
tisztségében. Mint egy joggyakornok: benyújtotta külön-nyilatkozatát, 
és távozik! 

- Ide figyeljen! — kiáltott Kolcov Jasznogorov után és a 
karosszékre mutatott. — Üljön le! Ez itt nem iskola, hanem a Központi 
Bizottság! Üljön már le! És árulja el nekem: ha maguk olyan tiszta és új 
kommunisták, akkor mit szólnak egy olyan felszólításhoz, hogy 
mondjanak le a hatalomról? Teljesen! Hm? Hiszen tisztességtelenül 
szerezték meg, terrorral! És terrorral tartják fönn, nemde? De hát 
lemondhatnak-e a kommunisták a hatalomról? Távozhatnak-e a 
Kremlből? — Kolcov maga sem értette, mi történik vele, miért veszítette 
el az önuralmát. Talán a Gorbacsov lelövése óta eltelt hét felgyülemlett 
idegfeszültsége éppen most, ennél a kölyöknél robbant ki? — Na! 
Válaszoljon! 

— Úgy vélem... — kezdte Jasznogorov, majd megtorpant. 

— Tovább! — mosolyodott el Kolcov diadalmasan és kissé 
lehiggadva. 

— Úgy vélem, ez volna a leghelyesebb. A pártra nézve. De maguk 
ezt úgysem fogják soha megtenni. 

— Mert maguk megtennék a helyünkben, igaz? — jegyezte meg 
Kolcov immár nyugodtan. Igen, az ilyen Jasznogorov-féléknek nem 
lehet parancsolni, ezeket meg kell dumálni. — És kinek adnák át a 
hatalmat? A Pamjatynak? A nemzeti monarchistáknak? — érdeklődött 
gúnyosan, már-már atyáskodó szemrehányással és bizalmasan. — 
Ugyanis a valóban szabad választásokon a nép mindig a 
nacionalistákra szavaz. Azoknak meg az lesz az első dolguk, hogy 
felkössék magukat, legelőször magukat! Mint a zsidók Krisztust. . . 

— Megeshet... Megeshet... — morfondírozott Jasznogorov. — 


Másfelől viszont rendkívül gyötrelmes érzés a bűn tudatával, 
bűnbocsánat nélkül élni! Megtisztulás nélkül. . . 

— Várja ki a végét, meg fogunk tisztulni... — vágta rá Kolcov. Most 
már úgy játszott Jasznogorovval, mint macska az egérrel. Élvezettel 
ízlelgette döntését. Ha ez a Jasznogorov őt, Kolcovot így fel tudta 
húzni, mit fog csinálni Gorbacsovval?! Persze, nem éppen úri dolog 
egy sebesülttel lenyeletni ezt a pirulát, de bánja a fene; ha Gorbacsov 
aláírja Baturin halálos ítéletét, új világ lesz itt! 

Kolcov rendkívül aggódó arccal megkérdezte: 

— Tehát maga úgy véli, hogy a Pravda-beli vita befolyásolhatja a 
bíróság véleményét? 

— Nem befolyásolhatja, hanem egészen biztosan befolyásolni 
fogja! — magyarázta Jasznogorov rosszkedvűen, mintha egy buta 
tanítványa ülne előtte. Már nem hitt benne, hogy Kolcov valaha is 
képes lesz őt megérteni. 

Kolcov azonban türelmes volt. Most türelmes volt. Általában 
türelmes tudott lenni, ha szükség volt rá. 

— Sokáig vizsgálja még ezt az ügyet? — kérdezte Kolcov az előbbi 
aggodalommal. 

— Ez nem tőlem függ, hanem a KGB-től. Megbíztam Mitrohin 
elvtársat, járjon utána, nem áll-e Baturin mögött mégis valamiféle 
összeesküvés vagy ellenséges hírszerzés. 

Kolcov azon kapta magát, már nem is csodálkozik, hogy egy 32 
éves tanár ,megbízza" a KGB elnökét! Úgy látszik, Szibériában az 
emberek még megtudják őrizni erkölcsi tisztaságukat. Vagy ez is az új 
nemzedék megkülönböztető jegye? Persze, a , Bírósági Szabályzat" is 
kimondja, hogy az ÖSSZES párt- és szovjetszervezetnek segítenie 
kell a bíróság munkáját. 

— És mit mondott magának Mitrohin elvtárs? — érdeklődött Kolcov 
komolyan 

— Még semmit. Még van egy hete - felelte Jasznogorov. 

— Micsoda? Határidőt szabott neki?! — tört ki Kolcov. Még ő sem 
mert határidőt szabni Pavel Mitrohinnak, a Politikai Bizottság tagjának, 
a KGB elnökének, Gorbacsov kedvencének. 

— Nem — tiltakozott Jasznogorov. — Csupán annyit mondtam 
Mitrohin elvtársnak, hogy a bíróság nem várhat örökké, és ha a KGB- 
nek két héten belül nem szerez be összeesküvésre vagy külföldi 
akcióra utaló információt, akkor abból indulunk ki, hogy Baturin minden 
bizonnyal egyedül cselekedett. Egy hét már eltelt. 

— Értem. Rendben van! — Kolcov mindkét kezével az asztal szélére 
támaszkodott, kissé hátrébb csúszott a karosszékben, majd hátradőlt 
és kinyújtotta a lábát. Mindig így csinált, ha arra készült, hogy — ahogy 
mondani szokta — ,szarván ragadja a bikát. Most is éppen ezt 
szándékozott tenni. A dülledt szemű bikaborjúnak vissza kell térnie a 


bíróságra és el kell végeznie azt a munkát, amelyre neki, Kolcovnak 
szüksége van. — Hogy a bíróságot mentesítsük az efféle nyomástól, 
most rögtön, fél órán belül elvitetem magát és a bíróság többi tagját a 
Központi Bizottság egyik Moszkva környéki villájába. Ott egészen 
addig nem nézhetnek tévét, nem hallgathatnak rádiót és nem 
olvashatnak újságot, amíg ítéletet nem hoznak. Vagyis mentesülnek 
mindenféle külső nyomástól. Rendben van? 

Jasznogorov a bal vállára hajtotta a fejét és kissé oldalról és alulról 
bámult Kolcovra. Nyilván azon töprengett, mi húzódhat meg e mögött. 

- Természetesen minden dokumentumot, minden tanút és 
vádlottat odavisznek, magának csak egyetlen szavába kerül — fűzte 
hozzá Kolcov. 

- De Baturin beszédét már közzétették! — jegyezte meg 
Jasznogorov. 

— A felelősök meg fogják kapni érte büntetésüket — hárította el 
Kolcov ravaszul. 

— De hát... De hát... Hogyan??! — csodálkozott el Jasznogorov. — 
Nem Gorbacsov adott utasítást a beszéd közzétételére ? 

— De igen, ő. De a KB-titkárság tudta nélkül. Ezt meg fogjuk vitatni 
a Politikai Bizottságban. Persze, csak amikor Gorbacsov elvtárs 
felgyógyult. A bíróság nevében írjon hivatalos tiltakozást! 

— Én... én nem ezt akartam... — Jasznogorov összezavarodott. — 
Ön... azt akarja mondani, hogy a Politikai Bizottságban... önök 
megvitatják Gorbacsov utasításait?! 

Jó néhány évvel elmaradtál az igazságtól, gondolta Kolcov. 
Kezdetben, amikor Gorbacsov főtitkár lett, a Politikai Bizottságtagjai 
valóban megvitatták a döntéseit. Ám néhány nyugati utazás után, 
amikor már kialakult a nemzetközi presztízse, Gorbacsov gyorsan 
véget vetett a Politikai Bizottságon belüli demokráciának. Ez azonban 
nem tartozott Jasznogorovra. Kolcov vállat vont: 

— Ugyan, miért ne? Tudja, hogy kié volt azelőtt ez a 
dolgozószoba? A főideológus Zsdanové, majd Szuszlové. Ha maga itt 
most mindazt elmondhatta, amit az előbb elmesélt, akkor én miért ne 
közölhetném a Politikai Bizottság ülésén, hogy mit gondolok? Azt hiszi, 
hogy csak maguk, fiatalok olyan bátrak? 

— Nem, én ezt nem mondtam - Jasznogorov visszakozott, és most 
már másként, figyelmesebben nézett Kolcovra. — Csakugyan? És mi a 
véleménye: belevehetjük az ítéletbe, amit én itt elmondtam? 

— Nem csak belevehetik, bele ke/l/ venniük! Persze, csak ha a 
bíróság többi tagja is osztja a maga álláspontját, vagy ha maga meg 
tudja győzni őket... — adta meg a kegyelemdöfést Kolcov 
Jasznogorovnak. 

Ám az már észre sem vette. 

— Akkor hát... — habozott. — Visszavehetem a nyilatkozatomat és 


folytathatom a bírósági munkámat? 

Miután Jasznogorov mögött becsukódott az ajtó, Kolcov töltött 
magának egy pohár ásványvizet, majd felhívta videotelefonon a Kreml- 
kórház főorvosát. Fejbiccentéssel üdvözölte Vahtyin akadémikust és 
megkérdezte: 

— Mihail Szergejevics hogy van? 

— Javulunk... — mormolta Vahtyin. 

— Nagyon jó. Köszönöml!... — kiáltotta vidáman Kolcov. Kikapcsolta 
a videotelefont és az ablakból hosszasan nézegette a város fölött 
köröző katonai helikoptereket. Igen, a fordulatot, amelyben Baturin 
annyira reménykedett, a fordulatot, amelyre úgy készülődtek és 
továbbra is készülődnek a reformellenes erők (furcsa, miért nem léptek 
fel a kongresszuson?), a fordulatot én fogom egyedül megcsinálni: 
csakhogy magában a Gorbacsov-rendszerben! 


Harmadik nap: Augusztus 16. 

5. 

Moszkva, az Egyesült Államok nagykövetsége 
Moszkvai idő szerint 15 óra 05 perc 

— Good afternoon, sir... — mondta Michael. 

A nagykövet válasz helyett az iroda belső ajtajára mutatott. Ezt a 
szobát bag freenek nevezték a nagykövetségen. 

A fene egye meg! — mérgelődött Michael és belépett a szobába a 
nagykövet előtt. Soha nem volt még a bag free-roomban: mi dolga lett 
volna ott egy követségi orvosnak? 

Semmi szokatlant nem talált itt: néhány bőrfotel, egy asztal, 
bárpult, nappali világosságot árasztó, tompa fényű lámpa, 
könyvespolcok. Igaz, sehol egy ablak, sehol egy telefon. Az asztalon 
kis kapcsolótábla. A biohullámú védőernyő kapcsolója, gondolta 
Michael. 

A nagykövet becsukta az ajtót, a kapcsolótáblához lépett és 
lenyomott rajta néhány gombot. Michael figyelt, de nem érzékelte a 
biohullámokat. A CIA emberei esküsznek rá, hogy a biohullámú 
védőernyő leárnyékolja az összes lehallgató készüléket. Viszont olyan 
sokba kerül ez az ördögi találmány, hogy a követségen eddig csak 
egy-két szobát láttak el vele. 

— Michael, maga nyolc óra múlva találkozni fog Washingtonban az 
Egyesült Államok elnökével... 

— Micsoda-a-a?!... 

- Erről egy teremtett lélek sem szerezhet tudomást. Most 
visszamegy az irodájába. Pontosan húsz perc múlva fel fogja hívni 
magát Brüsszelből a menyasszonya... 

— De hisz nincs is menyasszonyom, uram! Pláne Brüsszelben! — 


pislogott meglepetten Michael. 

— Nem számít. Ez lesz a váratlan távozás ürügye. Azt fogja 
mondani magának, hogy csupán egy napra érkezett az Államokból, és 
ha vele akarja tölteni az éjszakát, azonnal induljon Brüsszelbe. Maga 
is legyen nagyon lelkes: rohanjon hozzám az engedélyért, azután irány 
a repülőtér! Fel kell jutnia a Lufthansa négy órakor induló brüsszeli 
járatára. Többet én sem tudok. Gondolom, Brüsszelben egy 
szépasszony várja magát... 

— Uram, ez Gorbacsov miatt van? 

— Esküszöm magának, Michael, hogy mindent elmondtam, amit 
tudok. Nem hinném, hogy az elnök azért hívja, mert orvosra van 
szüksége. Persze, maga most híres ember, de szerintem 
Washingtonban van még néhány magához fogható orvos... — a 
nagykövet meg volt elégedve szellemességével. Az órájára pillantott. — 
Good luck, Michael! Tizennyolc perce van a hívásig. És a repülőtéren 
öltözzön át, mégiscsak az Egyesült Államok elnökéhez megy... 

Természetesen Gorbacsov miatt van ez az egész, gondolta 
Michael, miközben a repülőgépablakból Brüsszel közeledő csúcsos 
háztetőit figyelte. Attól a pillanattól kezdve, hogy nyolc nappal ezelőtt 
Vjazov marsall harci helikoptere, mint a répát a veteményesből, 
kirántotta őt a követségi életének mindennapjaiból, és Gorbacsov 
műtőasztalához repítette, — Michael életében minden úgy 
összegabalyodott, hogy, az ördögbe, már nem ő irányítja az 
eseményeket, hanem fordítva. És most ezek az események 
Washingtonba röpítik, hogy találkozzék az Egyesült Államok elnökével! 
Ennek a brüsszeli , nenyasszonynak" olyan hehezetes mellhangja volt 
a telefonban, hogy kirázta a hideg. Természetesen azon a bizonyos 
napon az orvosok nem hagyták, hogy Michael a sebesült 
Gorbacsovhoz nyúljon. Csak akkor értette meg a szerepét, amikor az 
orosz orvosok tüntetőleg megmutatták neki, hogy mit csinálnak. 
Valakinek bizonyára fontos volt, hogy ő, az amerikai orvos ellenőrizze 
a műtétet. Utána közölték vele, hogy az egész Raisza Gorbacsova 
szeszélye volt csupán. Másnap a 32 éves Michaelre szó szerint 
rázuhant a világhírnév. Fényképét közölték a nyugati lapok, interjút 
készítettek vele a ,Jó reggelt, Amerika! és a ,20/207 című műsorban. 
Michael mindennap meglátogatta Gorbacsovot a Kreml-kórházban. 
Ennek ellenére egész idő alatt az a kellemetlen érzése volt, hogy 
mások tollával ékeskedik. Az oroszok ugyanis egyetlenegyszer sem 
mutatták a tévében a szovjet elit kezelőorvosait, nem tették közzé 
fényképüket és nem készítettek velük interjút. És bár Michael mindig 
hangsúlyozta, hogy ő csupán jelen volt Gorbacsov műtétjénél, a 
riporterek elengedték a fülük mellett, az újságírók meg kihúzták ezt a 
megjegyzését a szövegből. Az a látszat keletkezett, mintha egyedül 
Michael operálta és mentette volna meg Gorbacsovot. Doweyt ez 


kellemetlenül érintette: egyáltalán nem volt becsvágyó. Négy éve 
dolgozott Moszkvában, összesen évi 67 ezret keresett, ami az 
Egyesült Államokban nem nagy pénz egy orvosnak. Kis lakást bérelt, 
,háromszobást", ahogy Oroszországban mondták, hálószoba, nappali 
szoba, konyha. Öregecske sport-Mercédesszel járt, és egy tizenhét 
éves barátnője volt, egy orosz Hófehérke; diák és kóristalány. Viszont 
eddig — a Gorbacsovval kapcsolatos históriáig — rengeteg szabad 
idővel rendelkezett, nem kellett kórházi ügyeletet adnia, megküzdenie 
a klientúráért és nem kapott fejfájást évvégén attól, miből fizeti ki az 
őrületes adókat Uncle Sam-nek. Éljen a szabadság! .. 

Egy héttel ezelőtt vége szakadt a szabadságnak. ,Michael, látta 
ma Gorbacsovot? Hogy érzi magát?"... ,Michael, telexet kaptunk az 
Amerikai Gyógyszerészek Egyesületétől. Új gyógyszert javasolnak 


Gorbacsovnak."... . , Michael, a Med  Furniture cég küldene 
Gorbacsovnak egy speciálisan kialakított wheelchairt. . ." — , Küldje őket 
a francba! 


Michael  Gorbacsovnál tett  vizitjeinek orvosi szempontból 
egyébként nem volt sok értelmük: Gorbacsov egyszerű lőtt sebén 
közönséges tályog keletkezett, amely azonban gyorsan felszívódott. 
Különben is a szovjet orvostudomány kiválóságai gyógyították a 
főtitkárt. A nagykövet mégis ragaszkodott a látogatásokhoz: , Michael, 
maga most nem annyira orvos, mint inkább diplomata, aki orvosként 
bejuthat Gorbacsovhoz. Én például évente legfeljebb ötször, ha látom 
Gorbacsovot, maga meg mindennap! 

Az oroszok sem ellenezték a látogatásokat. Michael ugyanis 
mindennap cikket írt a Washington Post-nak Gorbacsov egészségi 
állapotáról, és megerősítette az orosz távirati iroda jelentéseit, 
miszerint Gorbacsov életben fog maradni. . . 

— Michael! Michael! — fantasztikus lény rohant puha, szerelmesen 
kitárt karokkal Michael felé a brüsszeli repülőtéren. Mintha egy James 
Bond-filmből vagy valami reklámból lépett volna elő: nem egészen 
húszéves, hosszú combú, szívtépő alakú szépség, a legutolsó divat 
szerint rövid frizurát viselt, amitől sötét szeme hatalmasnak látszott, az 
ajka pedig... Úristen, a brüsszeli repülőtér szeme láttára ajkával, 
mellével, ágyékával és combjával Michaelhez simult. Mint aki sokáig 
szenvedett szerelmes távollététől, és ezért most azonnal magával 
cipeli a legközelebbi szállodába, hogy ágyba bújjék vele... 

Sajnos, Michael még azt sem tudta meg, hogy hívják. A nő egy 
legújabb típusú, bérelt BMW-be ültette, és szótlanul, a lehető 
leggyorsabban kihajtott a repülőtérről. Útközben állandóan a 
visszapillantó tükörbe tekintett. Miután meggyőződött róla, hogy senki 
sem követi őket, éles kanyart vett, és egy mellékúton visszatért a 
repülőtér melletti magánhelikopter-állomáshoz. Itt is csupán ,Bon 
voyage!-t kívánt Michaelnek, és átadta egy helikoptervezetőnek, a 


CIA egy emberének. A helikopter 17 perc múlva az egyik NATO- 
támaszpont kifutópályáján landolt, egy legújabb típusú, három és 
félszeres hangsebességgel cirkáló F-121-es amerikai vadászgép 
mellett. Szkafander, háromperces eligazítás, hogyan vegyen lélegzetet 
és hogyan nyissa ki az ejtőernyőt baleset esetén. Kemény lehajtható 
ülés a pilóta mögött, biztonsági övek, kellemes Beatles-dallam a sisak 
fejhallgatójából, a repülőgép rövid nekifutása a kifutópályán, és... a 
következő pillanatban Michael olyan erővel préselődött az ülésbe, 
mintha ágyúból lőtték volna ki. Tüdeje, gyomra, szíve és mája 
megindult lapockája és gerince felé, pofazacskói hátrahúzódtak a 
füléhez... 

— Vegyen levegőt! — hallotta a fejhallgatóból a fiatal, alig 22 éves 
pilóta hangját. — Vegyen levegőt! Mindjárt elmúlik! 

Ilyen sihederek hamburgert árulnak egy McDonalds-ben és játék- 
automatákkal játszanak, gondolta Michael. Fél perc elteltével, mikor a 
gép elérte az utazómagasságot, irányba állt, és megváltoztatta a 
szárnyak állását, a túlterhelés valóban megszűnt: Michael életében 
először érezte a súlytalanság mámorát. Az ördögbe, de gyönyörű is az 
élet, uraim! Különösen az F-121-es utazómagasságában, amikor a 
hajtóművek zaját és az esti Európa-öreganyácskát magad mögött 
hagyva, a legteljesebb csendben, háromszoros hangsebességgel 
száguldasz Nyugat felé, a lemenő nap nyomában. És, lám, már itt is a 
nap pirosán égő korongja... Mégiscsak zseniálisan döntött, amikor a 
doktorálás után fütyült a lehetőségre, hogy Long Islanden rendelőt 
nyisson. Inkább az International Service Agency-vel kötött szerződést, 
azzal a szervezettel, amely az összes amerikai követséget kiszolgáló 
személyzettel látja el. Arról ábrándozott, hogy Japánba kerül: 
kamaszkora óta a kis nőket, a baby-womaneket szerette, akik olyan 
hajlékonyak és akiket könnyen magára tud fordítani. Végül aztán 
Moszkvában sem érezte rosszul magát. Megtanult oroszul, megtanult 
vodkát inni, tonik és szóda nélkül, megszokta az orosz konyha ízeit, és 
ami a legfontosabb, Moszkvában megkapta azt, amit sem Tokióban, 
sem Bonnban és általában Oroszországon kívül sehol a világon nem 
lehet megkapni. Több millió dolláros évi jövedelem nélkül is tagja lett 
az elitnek, mert KÜLFÖLDI volt. Ráadásul nem holmi vietnami vagy 
arab, akiket az oroszok, mint megveszekedett rasszisták, 
emberszámba sem vesznek, hanem AMERIKAI! 

Michael fejét az ülés támlájára hajtva a Beatles zenéjét hallgatta, 
és miközben 12 ezer méter magasból az Atlanti-óceán ezüstösen 
csillogó pikkelyét nézte, tovább gondolkodott. Amerikában egészen 
máskért tekintenek a külföldiekre, mint Oroszországban. Szeretjük a 
francia parfümöt, de a franciákat nem, kedveljük a Mercedeseket, de a 
németeket nem. Oroszországban azonban már maga a , külföldi" szó is 
tőkét jelent, olyan ez, mint a grófi cím. És gyakorlatilag bármelyik orosz 


nő a tiéd lehet. Persze az effajta kiváltság lezülleszt. Hozzászoktat 
ahhoz, hogy úgy érezd magad, mint Gulliver a lilliputiak országában, 
mint egy árja, mint egy valódi herceg stb. Amikor meg Oroszországból 
hazautazol szabadságra, már nem az vagy, aki ott voltál. Nincs 
kedved Gullivernek lenni a hasonló Gulliverek között vagy az óriások 
országában. Sietsz hát vissza Oroszországba. Igaz, Oroszország, az 
ördög tudja, miért, most olyan, mint egy fortyogó katlan, amelyik 
bármelyik pillanatban felrobbanhat. De így még érdekesebb, hogy a 
fene vinné ell... 

Egyébként nem is olyan rossz dolog pár napra kiszabadulni ebből 
a katlanból Washingtonba, és kószálni a Georgetownban, ráadásul az 
amerikai kormány kontójára! Ezt az élvezetet természetesen Michael 
nem fogja megtagadni magától. . . 


6. 

Ural, Szverdlovszk 

Uráli idő szerint 17 óra 10 perc 
Moszkvai idő szerint 15 óra 10 perc 

Vagaj kocsija mellett elcsattogott a síneken egy utasokkal zsúfolt 
villamos, fürtökben lógtak róla az emberek. A Lenin út és a Szverdlov 
utca kereszteződésében hirtelen megállt, és a vezető, egy csinos, 
fiatal, vörös hajú fiatalasszony fülkéjéből kihajolva intett az utcasarkon 
álldogáló . sihedernek, aki a Demokratikus — Szövetség, az 
Anarchoszindikalista Párt, a Keresztény Újjászületés újságjait, 
röplapjait és brosúráit, meg más efféle kiadványokat árult. ,Mit kér?" — 
kiáltotta a fiú. ,Az cAfgánt:5, — felelte a villamosvezető-nő. A rikkancs 
lapokkal és brosúrákkal a kezében átszaladt az úton és a vezetőfülke 
ablaka alatt kezdte leszámolni a visszajárót a nőtől kapott 
háromrubelesből. Húzta az időt, hogy közben rábeszélje a vörös nőt: 
vegyen tőle néhány brosúrát is... 

Körös-körül felharsantak az autódudák. Vagaj is felfortyant; saját 
kezűleg tülkölt a szolgálati Volga volánján. Ez a semmirekellő vörös 
nőszemély direkt az út közepén állt meg a két kocsiból álló 
szerelvénnyel. Neki nem sürgős - és még nevet is! 

— Szerafim, eredj! Tudd meg, hogy hívják ezt a kurvát! — adott 
parancsot Vagaj Szerafim Krulijnak, a hátsó ülésen kucorgó 
munkatársának. 

A férfi kikászálódott a kocsiból és öles léptekkel a villamos felé 
indult. 

— Sokat megenged magának a nép; fütyül a törvényekre! — 
dühöngött Vagaj. 

— Meggazdagodtak! — helyeselt a volánnál ülő szakaszvezető. 
Nem volt több huszonöt évesnél, gimnasztyorkáján azonban már két 


kitüntetés is csillogott a napfényben: az Internacionalista Harcos és a 
Merészségért érdemérem, annak jeléül, hogy részt vett az afganisztáni 
háborúban. Ezt a két kitüntetést kivétel nélkül minden Afganisztánban 
szolgált katona megkapta. Sokan nem hordták, mások csak 
ünnepélyes alkalmakkor tűzték ki, s akkor is csupán a szalagokat és 
nem az érdemérmeket. Vagaj sofőrje azonban a kitüntetéseket hordta, 
méghozzá állandóan... 

Krulij kifulladva érkezett vissza. 

- Irina Sztaszova - jelentette. — Első  villamoskocsi-park. 
Egyébként elküldött a kurva anyámba. . . 

A villamos végre elhagyta a kereszteződést, és a Volga nekiindult. 
Vagaj azonban képtelen volt megnyugodni. Persze, most felhívhatná a 
villamoskocsi-parkot és megkérhetné az igazgatót, hogy rúgja ki ezt az 
Irina  Sztaszovát. Ám amióta mindenhol áttértek az önálló 
elszámolásra, még a villamoskocsi-park igazgatója is odavághatja az 
embernek, hogy fordulj a rendőrséghez... 

— Nem is Lenin út ez már, hanem kész Tel-Aviv! — fakadt ki Vagaj 
mérgesen. 

Valóban, a város főutcáját nem hivatalos lapokkal teli újságos 
standok, maszek süteményárusok, italboltok McDonalds éttermek, 
pizzériák, az Uráli Ellenzéki Mozgalmat népszerűsítő plakátok és 
meztelen nőket meg punk-rock sztárokat ábrázoló hirdetőtáblák 
árasztották el. 

— Már a pártbizottság előtt is van pofájuk kereskedni. — jegyezte 
meg a sofőr, a területi pártbizottság masszív, négyszintes épülete felé 
intve. Az épületen acél zászlórúdon vörös zászló lengett, a felső 
párkányon pedig hatalmas felirat futott végig: , ÉLJEN A PÁRT ÉS A 
NÉP EGYSÉGE! A szverdlovszkiak csak Nagy Háznak hívják ezt az 
épületet. Előtte, az apró téren, Jakov Szverdlov, az első szovjet 
államelnök szobra mellett pimasz módon, mint a vásárban, 
cirbolyamag- és szotyolaárusok telepedtek meg, mellettük , Ha ez már 
a kommunizmus, mi lesz ezután" szövegű jelvényekkel kereskedett 
néhány alak. Öregasszonyok és gyerekek galambokat etettek 
kenyérmorzsával. A galambok minden nap úgy teleszarják a 
szobrokat, hogy kénytelenek voltak felfogadni egy embert, aki éjjelente 
vegyszerrel lecsutakolja a madárürüléket Marx, Lenin és Szverdlov 
fejéről. És ez nemcsak Szverdlovszkban volt így, hanem országszerte. 
Jól van, gondolta Vagaj, majd ha magunkhoz ragadjuk a hatalmat, 
rendet csinálok. A nép és a galambok között is. 

— Állj — szólt a sofőrnek a városközpontot átszelő hídon, amely az 
augusztus közepén sárga és elsekélyesedett Iszety folyó fölött ívelt. 
Ott, az Iszety partja és a Lenin út találkozásánál volt a város 
központja. Egy világos sátort vertek fel itt hatalmas Gorbacsov-képpel 
és legalább ilyen szembeötlő felirattal: 


, GORBACSOV FELGYÓGYULÁSÁT ÜNNEPELJÜK MEG ÖSSZNÉPI 
DEMONSTRÁCIÓVAL !! JELENTKEZZEN A GORBACSOV ELVTÁRS 
FELGYÓGYULÁSÁNAK TISZTELETÉRE RENDEZETT 
DEMONSTRÁCIÓRA!" 


A sofőr a sátortól mintegy húsz méterre leállította az autót. Vagaj 
intett Szerafim Krulijnak: 

— Eredj! 

A férfi kiszállt a kocsiból, s mintha céltalanul sétálna, a sátorhoz 
oldalgott, amely előtt egy fiatalember és egy lány, a KGB két fiatal 
munkatársa (természetesen civilben: URAL-MAS feliratú pólóban és 
Adidas sportcipőben) hangosan, hogy az egész utca hallja, hirdették, 
hogy itt lehet jelentkezni a demonstrációra. Gorbacsovot ábrázoló 
színes kártyanaptárokat nyomtak a járókelők kezébe, a gyerekeknek 
pedig ingyen golyókat és zászlócskákat osztogattak. A harmadik 
aktivista bent a sátorban, a jelentkezők nevét jegyezte fel. A sátor előtt 
hosszú sorban várakoztak az emberek. Készséggel adakoztak, ki öt, ki 
tíz rubelt nyújtott át, hogy a demonstráció napján legyen elegendő 
virág, szóljon a zene. 

— Még képesek sorba állni... Gorbacsov kedvéért... — dohogott a 
sofőr, mintha csak olvasna a főnöke gondolataiban. Együgyű 
katonának tettette magát, mert így gyakran olyasmit is kimondhatott, 
amit a többiek magukba fojtottak. Vagaj nem szólt egy szót sem. 
Tudta, hogy a legnagyobb adományok nem itt folynak be. A KGB 
néhány (természetesen szintén civilbe öltözött) munkatársa ez idő tájt 
a Lenin utat járta végig, standról standra, boltról boltra, feljegyezte a 
leendő tüntetők nevét. A boltok tulajdonosai pedig, akik Gorbacsovnak 
köszönhetik  üzletüket, száz, sőt kétszáz rubeleket adtak a 
demonstrációra. Már csak azért is, mert az agitátorok ígéretet tettek: a 
legtöbbet adakozók nevét közli a helyi újság, az Uráli Munkás. A 
maszekok pedig szeretnek nagyzolni egymás előtt. . . 

Krulij visszajött a sátortól és jelentett: 

— Háromezer-kétszáztizenheten jelentkeztek. Hétezer rubel jött 
össze... 

— A kurva életbe! — káromkodta el magát a sofőr és beindította a 
motort. — A májusi felvonulásra hét ökörrel se lehet elvontatni őket, 
most meg... — és megkérdezte Vagajtól: — Hova megyünk? 

— Az Uralmashoz - utasította Vagaj. Ez ma már a kilencedik hely 
volt a városközpontban, ahol megálltak, és mindenütt ugyanazt 
tapasztalták: a lakosság egy része lelkesen készül rá, hogy 
megünnepelje , szülőapja" felgyógyulását, aki ,vérét hullatta a népért". 
Pontosan ezt jósolta tegnap Sztrizs a vonaton, amikor kifejtette ötletét 
Vagajnak. Az új szovjet burzsoázia — a boltosok, a vendéglősök, a 


szövetkezeti menedzserek, tanárok, újságírók, diákok -—-, az egész 
nagyhangú réteg, amely jelentős pozíciókra tett szert minden 
városban, megmozdult és örömmel - ezt is megjósolta Sztrizs — 
reagált a tüntetés-felhívásra. Ez az ő demonstrációjuk, burzsoá 
megmozdulás lesz. Most már el mernek menni, nem félnek semmitől! 
Ám éppen erre számít Sztrizs is. Menjenek csak el, árulják csak el 
magukat! Aztán majd... 

Vagaj szeme az lIszety hídjáról a távolba révedt, valahová a 
jövőbe. De minthogy még a KGB őrnagyok sem látják előre a jövőt, 
ezért tekintete az Iszety két partja mentén elterülő város panorámáján 
állapodott meg. Hatalmas város, az Ural ipari központja, vagy, mint az 
újságok emlegetik: ,szibériai Chicago" a sárga vizű uráli folyó partjain. 
Tíz kilométeres körzetben mindenfelé fehér, sárga, és szürke füstöt 
okádó gyárkémények meredeztek. A szovjet ipar gigantikus 
létesítménye ez, a 75 ezer embert foglalkoztató Uralmas. Itt gyártják a 
szovjet harckocsik 27 százalékát. Az Uráli Acélöntöde, az Uráli 
Vegyiművek, a Szverdlovszki Autógyár... 

Miután a gépkocsi áthaladt a hídon, a város panorámáját 
eltakarták a konstruktivizmus idejéből itt maradt régi épületek: a sarló 
alakú Iszety szálloda és a filmstúdió kalapácsformájú tömbje... az 
épülő uszoda annak a háznak a helyén, ahol 1918-ban II. Miklóst, az 
utolsó orosz cárt és családját agyonlőtték. Ezt az épületet, Ipatyjev 
kereskedő házát régen, még Brezsnyev idején lebontották, mert egész 
Oroszországból zarándokok érkeztek ide. Gyorsan hozzáfogtak egy 
uszodaépítéshez, hogy így elkeríthessék ezt a helyet, és a 
Kereszténydemokrata Unió többé ne tarthasson itt ,a kommunisták 
által legyilkolt szentek" tiszteletére minden évben tömeges 
istentiszteletet. . . 

sűrű, szürke sorokban özönlöttek ki a munkások az Uralmas 
főkapuján Vagaj kocsijával szemben. A délelőtti műszak húszezer 
munkásán kívül több ezer mérnök, konstruktőr, adminisztrátor lépte át 
az Uralmas, a hatalmas területen fekvő gyár nyolc — északi, nyugati, 
keleti és déli — kapuját. Szürke vagy fekete munkaruhájukban a járdán 
és az úttesten; olyanok voltak, mint a munkástüntetés résztvevői, 
amelyet még 1905-ben írt le Makszim Gorkij az. ,Anya" című 
proletárregényében. 

A munkásokat ma minden kapuban ott várta egy sátor a 
felhívással, hogy jelentkezzenek a Gorbacsov  felgyógyulása 
alkalmából rendezendő demonstrációra. A sátrak mellett elhaladó 
munkásáradatból csak kevesen álltak meg. Néhányan megtudakolták, 
mikor lesz pontosan a demonstráció, s mire gyűjtik a pénzt. De ezek 
közül is csaknem mindenki továbbment, alig maradtak ott páran 
feliratkozni az asztalnál. . . 

És ez nagyon tetszett Vagajnak. 


Hátradőlt az ülésen és gyönyörködött az emberárban, az 
ellentétben a városközpontbeli és a  munkáskerületi emberek 
viselkedése között. Na persze! Mit adott ezeknek az egyszerű 
munkásoknak a gorbacsovi peresztrojka? Őrült áremeléseket, 
aggasztó inflációt, áruhiányt — még a létfontosságú cikkekből is —, 
kizsigerelő akkordmunkát, az önálló elszámolásra való átállás nyomán 
meg mind fenyegetőbb munkanélküliséget. Mást nem! Ügyes fickó ez 
a Sztrizs, zseniális, ahogy mindent így kifundált!... A hátsó ülésen 
Szerafim Krulij a  hűtőtáskából kihalászott egy Üveg sört és 
szolgálatkészen Vagajnak nyújtotta... 

Egy óra múlva, miután végigjárták az Uralmas mind a nyolc 
kapuját, meg a Szerszámgépgyár és az Autógyár kapuinál álló többi, 
sátrat, Vagaj felvette a rádiótelefon kagylóját és beszólt a 
telefonkezelőnek. 

— A pártbizottságot, Sztrizs szobáját. . . 

Jobbra és balra, a szürke gyárváros több kilométer hosszan 
elnyúló sávjaiban egy kaptafára húzott, ötszintes lakóházak és poros 
utcák rejtőztek; sehol egy fa, zöld növény. Munkásövezet, ezt az első 
pillanatban észre lehetett venni az erkélyeken lógó kusza ruhaszárító 
kötelekről. . . 

Végre kapcsoltak. 

— Sztrizs? — kérdezte Vagaj. — Jelentek. A városközpontban három 
óra leforgása alatt huszonhétezer maszek, tanár és diák jelentkezett. 
Ez idő alatt az Uralmasnál a Szerszámgépgyárban és az Autógyárban 
mindössze ötszázan, az is csaknem mind mérnök... Igen, a munkások 
nem akarnak feliratkozni... Rendben, továbbmegyek Szverdlovszk-2- 
be... — letette a kagylót és intett a sofőrnek: — Indulás! 

Szverdlovszk-2 zárt bolygóváros volt, Szverdlovszktól húsz 
kilométerre. 130 ezer lakosa a harckocsi lőszereket és harcászati 
rakétákat előállító titkos üzemben dolgozott.  Szverdlovszk-2 
ellenőrzése nélkül is világossá vált, hogy a Gorbacsov párti televíziós 
munkásgyűlések szart sem érnek, s mint mindig, előre megrendezett 
cirkuszok. A munkásosztály igazság szerint már torkig van Gorbacsov 
reformjaival, ígérgetéseivel és feleségével, Raiszával, akit az egész 
világon végighurcolt magával. Csupán az ősi orosz türelemnek 
köszönhető, hogy éveken át paradicsomi ígéretekkel traktálhatták a 
népet. Most viszont az építők, a vasutasok, a bányászok és a 
szövőmunkások nyári sztrájkhulláma megmutatta, hogy ennek vége! 
Jól mondta Baturin: ha a nép megindul, mindent és mindenkit elpusztít. 
S nemcsak Gorbacsovot, hanem a pártot is, úgy ahogy van... 

A sofőr a csíkos sorompóval lezárt vasúti kereszteződéshez 
közeledve fékezett. Messziről mozdonyfütty harsant, majd zörögve, 
csattogva elhúzott egy hosszú teherszerelvény. A pőrekocsik huzattal 
letakart . új típusú  1T-90-es harckocsikat és hosszú törzsű 


interkontinentális rakétákat szállítottak. 

— A mieink munkája — büszkélkedett a sofőr. — A szverdlovszkiaké! 

Vagaj rágyújtott és halkan, a fogai közt szűrve a szavakat, így 
szólt a sofőrnek: 

— Ide figyelj... Este elmész a Pamjaty-klubba. Szólsz, hogy 
készülődjenek... 


76 

Washington, marylandi katonai repülőtér 
Washingtoni idő szerint 17 óra 00 perc 
Moszkvai idő szerint 24 óra 00 perc 

Az F-121-es két óra 18 perccel brüsszeli felszállása után utolérte a 
Napot. Michael abban az órában ért haza, amelyben elhagyta 
Oroszországot. A fényes washingtoni naplemente elvakította, amikor a 
gép földet ért és a lépcsőt az amerikai felségjelű, legújabb típusú 
Boeinghez tolták. A kormányzati repülőgép lépcsője és az F-121-es 
között egy limuzin állt. Michael le akarta venni a fejéről a szkafander 
sisakját, de a pilóta rászólt: ,Ne vegye le! Így szálljon ki!" Michael 
szkafanderben és sisakkal a fején leugrott a leszállópálya izzó 
aszfaltjára; a limuzin nyitott ajtóval máris mellé gördült. Ha egy 
fejvadász-fotóriporter . esetleg — egy mérföldről célba vette 
fényképezőgépével vagy videokamerájával a Boeinget, nem látott 
mást, mint egy magassági szkafandert és fején zárt sisakot viselő 
pilótát. ,Úristen — villant Michael agyába, miközben fölment a Boeing 
lépcsőjén. — Már megint repülni kell?" 

— Ide, legyen szíves... — invitálta beljebb a gépbe a steward és 
megmutatta, hol veheti le a szkafandert. Majd a szalonba vezette 
Michaelt és benyitott egy ajtón. 

— Elnök úr - jelentette. — Doktor Michael Dowey. 

Az elnök a szoba végében ült íróasztala mögött és pont úgy nézett 
ki, mint a televízióban. Ez csalódást okozott Michaelnak. Az elnök 
felállt és az asztal fölött kezet nyújtott neki. 

— Örülök, hogy látom, Michael. Milyen volt a repülés? Mit iszik? . . . 
— Majd köntörfalazás nélkül a lényegre tért: 

— Hogy érzi magát Mr. Gorbacsov? Mikor jön ki a kórházból? 

— Nem tudom, elnök úr, hogy határoznak az orosz orvosok, nálunk 
azonban három nap múlva kiírnák. Ma reggel voltam nála. Kutya baja. 

— Mindennap bemehet hozzá? 

— Igen, elnök úr. 

— Más is szokott bent lenni a maga látogatásaikor? 

— Természetesen, elnök úr. 

— Kicsoda? 

- — Leggyakrabban  Zinaida  Talica doktornő, — Gorbacsov 


kezelőorvosa, elnök úr. 

—- Ne mondja mindig, hogy ,elnök úr", Michael. Sajnálom, hogy 
ilyen lóhalálában és ilyen, nem éppen kényelmes körülmények között 
kellett elszólítanunk Moszkvából. De beigazolódtak a feltételezéseim: 
három nap áll rendelkezésünkre, hogy tegyünk valamit. S ezzel magát 
szeretném megbízni. Négyszemközt tud maradni Gorbacsovval? 

Michael döbbenten bámult az elnökre. Micsoda: megőrült? !!.. . 

— Nem! — mosolyodott el az elnök. — Nem arra akarom kérni, hogy 
tegye el Gorbacsovot láb alól! Ellenkezőleg. Azt akarom, hogy adja át 
neki személyes üzenetemet. Ez lenne az — nyújtott át az elnök 
Michaelnek egy sűrűn telegépelt, elnöki fejléces papírlapot. — Olvas 
oroszul, vagy adjam inkább az angol szöveget? 

— Olvasok oroszul, uram. Felolvassam? 

— Igen. 

Mélyen Tisztelt Gorbacsov Úr! 

Az amerikai nép és a magam nevében is mély együttérzésemet 
fejezem ki Önnek az SZKP rendkívüli kongresszusán történt incidens 
miatt, és mihamarabbi teljes gyógyulást kívánok. 

Ön, életének legkritikusabb perceiben amerikai orvosi segítséget 
kért — ezt a Fehér Ház-i adminisztráció és személy szerint én magam 
is úgy fogadtuk, mint annak jelét, hogy Ön mind az amerikai 
orvostudományban, mind az amerikai népben rendkívüli módon 
megbízik. Éppen ezért, az elmúlt évek során országaink között 
kialakult bizalomra alapozva, úgy döntöttem, hogy bizalmam jeléül 
tudomására hozom a következő, abszolút bizalmas információt. 

A források megemlítése nélkül közlöm, hogy az Ön által a 
Pravdában leközöltetett Baturin-beszéd a pártvezetőség minimum 80 
százalékának VALÓDI hangulatát tükrözi. Ez a 80 százalék kész 
végrehajtani a legradikálisabb akciókat, beleértve az Ön személyét 
érintőket is. Erről Baturin is említést tett beszédében. Nem kételkedem 
abban, hogy mint tapasztalt és bölcs politikust, nem vezeti tévútra az 
Ön személyével kapcsolatos dicsőítő kampány a szovjet újságokban, 
és józanul értékeli... . 


Az elnök türelmesen megvárta, míg Michael elolvassa a levelet, 
majd megkérdezte tőle: 

— Át tudja adni neki úgy, hogy mások ne vegyék észre? Amint 
látja, nagyon fontos lenne. 


- Nem garantálhatom, uram. Még soha nem maradhattunk 
kettesben. 

— Sajnálom. Más módon pedig nem tudjuk gyorsan és tanúk nélkül 
eljuttatni hozzá. Hiába küldeném el a külügyminisztert, Gorbacsov nem 
fogadhatja őt a kórházban. És az orosz közvetítők közül, akár 
Gorbacsov legszűkebb belső köréből is bárki benne lehet ebben a 80 
százalékban. Nem próbálná meg, Michael? 

Ha az Egyesült Államok elnöke kéréssel fordul valakihez, aki nem 
magánszemély, hanem kormányhivatalnok, akkor nem nagyon marad 
választása. Különösen, ha nevét úgy emlegetik az elnök levelében, 
hogy az Gorbacsovnak az amerikai nép iránt érzett bizalmát 
szimbolizálja. . Michaelnak fogalma sem volt, hogyan fogja 
kiügyeskedni, hogy egyedül maradjon Gorbacsovval. Mégis ezt 
mondta: 

— Igen, uram, igyekezni fogok. 

— Van kérdése? — fordult hozzá az elnök. 

Michael nem tudta, mit mondjon. Hát persze, hogy volt kérdése! 

— Bizonyára van — gondolta végig az elnök. — Az érdekli, honnan 
tudjuk, hogy miként vélekedik az orosz kommunista vezetők 80 
százaléka. Sajnálom, de ezt nem mondhatom meg önnek, s 
Gorbacsovnak sem kell tudnia róla. Az a fontos, hogy megértse: reális 
a veszély. Ennél többet nem tehetek érte. Természetesen meg fogja 
kérdezni, nem üzentem-e valamit szóban. Próbálja meg félig tréfásan 
elejteni neki, hogy bízom benne: nem fogja azért agyonlövetni az 
összes kommunistát, hogy ettől a 80 százaléktól megszabaduljon. Ő 
nem Sztálin? Mit gondol erről? 

Michael érezte, hogy az elnök maga sem igazán biztos ebben. 

— Uram, még Baturint sem lövette agyon. Meg aztán Moszkvában 
azt beszélik, hogy azok az idők már elmúltak. . . 

— Köszönöm — mondta az elnök megkönnyebbülve. — Én is így 
vélem. Gorbacsovnak most minél előbb éket kell vernie ellenzékébe, 
egy részét a maga oldalára kell állítania. Különben sincs rászorulva az 
én tanácsaimra: ravasz róka ő. Az azonban fontos lenne számunkra, 
hogy továbbra is ő maradjon a Kreml élén. Már csak a világgazdaság 
stabilitása miatt is. Mert ha Oroszországban a nacionalista 
szélsőségesek kerülnének hatalomra... De hiszen érti! 

Michael . természetesen értette. Az utóbbi években a 
nagykövetségen másról sem beszéltek, mint az oroszországi russzofil 
és nyugatellenes társaságok, mozgalmak és klubok terjedéséről. A 
Moszkvában ljubereknek nevezett orosz body buildingesek egyre 
többször szándékosan belekötnek az utcán vagy a presszókban a 
külföldiekbe, verekedéseket provokálnak, kiszúrják a diplomáciai 
rendszámú gépkocsik abroncsait. Igaz, a követségen úgy tartják, hogy 
ez az egész csupán , az orosz társadalom alsóbb rétegeinek ösztönös 


tiltakozása a nyugati popkultúra ellen, amit jól kompenzál a kelet- 
nyugati üzleti és kereskedelmi kapcsolatok bővülése, Gorbacsov 
leszerelési politikája". De mégis... 

Míg Michael azon morfondírozott, hogy az elnök ismeri-e ezeket a 
követségi jelentéseket, illetve mi lehet az, amiről nincs tudomása, az 
elnök felállt: 

— Michael, örülök, hogy megismerhettem. Sok sikert — az órájára 
pillantott. — Azt hiszem, délelőtt tízre Moszkvában lesz. Ne siessen 
mindjárt az első nap átadni a levelet: van még, hogy úgy mondjam, 
három napja... 


8. 

Szibéria, Isim állomás 

Moszkvai idő szerint 24 óra 00 perc 
Szibériai idő szerint másnap 03 óra 00 perc 

A meleg éjszakai levegőben a holdfény megvilágította az erdők 
elmosódó körvonalait és a cirbolyafenyők fölé magasodó . olajfúró 
tornyok csúcsait. Távoli tüzek avas füstje és tajgai mocsarak 
rothadásszaga terjengett a levegőben. A vonat a vasúti töltés könnyed 
emelkedőit és lejtőit követve a tajgai dombok lankáin robogott, az Isim 
folyó örvénylő vize fölött. A kanyar végén hirtelen olajfinomítók 
lámpasorral megvilágított magas lepárlótornyai, hatalmas olajtartályok 
és Isim város fényei tűntek elő. 

Ivan Turjak kártyával a kezében megszívta cigarettáját és a füstöt 
kifújta a fent kissé megnyitott ablakon. Rossz volt a lapjárás. Turjak 
egyébként nem volt valami nagy kártyás, de mit csináljon az ember, ha 
a vonaton senki nem tud aludni, az étterem pedig bezárt? Az a piszok 
Sztrizs kitalált valamit, de hogy mit, azt nem kötötte az orrára. Tegnap 
reggel kiszállt Szverdlovszkban. ,Először nálunk, Szverdlovszkban 
próbálom ki az ötletet! Most aztán találgathatja az ember, hogy mit 
fundált ki! Természetesen éjszakára, a vonaton utazó többi 
kongresszusi küldötthöz hasonlóan ők is — a kártyások: Turjak, 
Rogyion Pehota, az omszki területi pártbizottság első titkára meg két 
alacsonyabb beosztású szibériai vezető — kellő mennyiségű konyakot 
és harapnivalót szereztek be. Két álmatlan éjszaka után azonban már 
senkinek nem akaródzott se enni, se inni... 

— Gyerünk, ne húzd az időt... — szólt rá Turjakra a negyvenéves, 
parasztarcú Rogyion Pehota. Azok közé az emberek közé tartozott, 
akikről azt mondják, ,lassú víz partot mos". Mint minden omszki, ő is 
hosszan elnyújtotta az ,o" hangokat. — Isim, ha jó-ól sejtem. 

A vonat lassan fékezett és az üres éjszakai peron mellé gurult. 
Turjak dühödten lecsapta a lapokat, Pehota pedig gyorsan besöpörte a 
bankot és elégedetten kuncogott. Hirtelen azonban olyan arcot vágott, 


mint aki kísértetet lát. 

— Nézd!... Nézd!... — mutatott az ablakra. 

Az ablak mögött, a peronon Sztrizs, Vagaj és Szerafim Krulij 
lépdeltek a lassan megálló vonat mellett. Krulij két aktatáskát cipelt: 
Sztrizsét és Vagajét. 

— Román! — hajolt ki az ablakon Turjak. — Te vagy az?! Mi szél 
hozott? 

A többi fülke ablaka mögül is kíváncsi arcok lestek kifelé. A vonat 
megállt, Krulij átnyújtott a kalauznak három jegyet. 

— Nem maguk szálltak le Szverdcovszkban? — kérdezte a kalauz 
csodálkozva Sztrizstől és Vagajtól. 

— Na és aztán? Két óra repülés — felelte Vagaj. 

— Repülőgéppel jöttek utánunk? -— a kocsikísérőnek leesett a 
tantusz. 

— Testvérek, mi történt? — szaladt eléjük Turjak. 

— Nem történt semmi — nyugtatta meg Vagaj. — Mondandónk van. 
Mindannyiótok számára. Reggel mindent megtudtok. 

— Ne gyötörjetek! Úgysem tudunk aludni!... 

— Reggel, majd reggel, Iván — jelentette ki nyomatékosan Sztrizs 
és felrántotta üresen maradt fülkéje ajtaját. — Reggel összeülünk és 
mindent megbeszélünk. Jó híreink vannak. 

A vonat finoman megrendült. 


Negyedik nap: Augusztus 17. 
9. 


F-121-es, 
Washington-Brüsszel 
Virradat (moszkvai idő szerint) 

Éjszaka egész más repülni, mint a Nap nyomában. Az Atlanti- 
óceán felett teljes a sötétség, a fekete égbolt tele csillagokkal, körös- 
körül pedig mindent áthat a csend: a repülőgép maga mögött hagyta 
hajtóműveinek zaját. Michael bizonyára el is szenderedett volna a 
Beatles ,Sárga tengeralattjáró"-jára, ha nem motoszkál a fejében ez a 
fura elnöki megbízás. Hogy a fenébe fogja kiügyeskedni, hogy téte-á- 
téte maradjon Gorbacsovval? Meg különben is, hogyan csempészi át 
az elnök levelét a vámon Moszkvában, a seremetyevói repülőtéren? 
Egyelőre ott lapult a kabátja belső zsebében. Az orosz vámosok 
általában nem vetik alá testi motozásnak az amerikaiakat és az 
európaiakat. De Michael nem diplomata, csupán egy orvos, a 
személyzet egy tagja, rá. nem vonatkozik a diplomáciai mentesség. Az 
ördög se ismeri ki magát ezeken az orosz vámosokon! Csak tudnám, 
milyen hangulatban lesznek ma. Olykor rettenetes kuplerájt csinálnak, 
mert kábítószert és szovjetellenes könyveket keresnek. A Kreml- 


kórházban meg szigorúan ellenőrzik, mielőtt belépne Gorbacsovhoz, a 
zsebeit is átkutatják. Bár Gorbacsov testőrei csak azt nézik, hogy 
fegyver van-e nála... 

Michael szerette volna tudni, ott lesz-e Brüsszelben az a bomba 
nő. Bárcsak ott lenne! De ha ott is lesz, ugyan mit számít? Hiszen 
azonnal át kell szállnia Moszkva felé. Persze nem egészen 
tisztességes a brüsszeli nőről ábrándozni, amikor ott van neki 
Moszkvában Polina, az orosz Hófehérke. A gondolatokat azonban 
nem lehet kordában tartani. Ráadásul Polina a múlt héten eltűnt. 
Egyszer sem jelentkezett azóta, hogy Michael híressé vált és minden 
nap mondtak róla valami sületlenséget az Amerika Hangjában, 
amelyet most már nem zavarnak a Szovjetunióban. Ez tapintatos volt 
tőle, így viszont Michael nem tudta fölvenni vele a kapcsolatot — mert 
Polinának nincs telefonja. Mégiscsak barbár ez az Oroszország: a XXI. 
század küszöbén egy szuperhatalom fővárosában a lakosok 70 
százalékának nincs telefonja! 

Michael tisztában volt vele, hogy a KGB mindent megtesz, hogy 
munkatársnőit szeretőként a külföldi diplomaták ágyába juttassa, 
különös tekintettel a fiatalokra és a nőtlenekre. A nyugati újságírók 
felének — ha ugyan nem többnek -, bájos orosz titkárnője 
állambiztonsági besúgó, és ők ezt nem is nagyon titkolják: nevetnek 
rajta, hiszen beköszöntött ,a bizalom kora". Az ő Polinája azonban 
minden gyanún felül áll. Ennek igen egyszerű az oka. Ő tette 
asszonnyá körülbelül két héttel megismerkedésük után. Mondhatnak 
neki bármit: arra még a KGB sem képes, legendás hatalma ellenére 
sem, hogy a tizenöt éves szűz lányt egy külföldi ágyába dugja! 
Michael, ahogy az oroszok mondják, befűzte a lányt. Teljesen 
véletlenül, még a KGB sem tudta volna így megszervezni. Másfél 
évvel ezelőtt valaki megbetegedett a követségen és nem tudott 
elmenni az orosz rock-csillagok hangversenyére, a Szovjetszkaja 
szálló hangversenytermébe. Negyven perccel a koncert kezdete előtt a 
két jegyet Michael kezébe nyomta. Az orvos nem volt nagy rock- 
rajongó, ráadásul Oroszországban az utóbbi pár évben nem annyira a 
rockzene, mint inkább a heavy metál iránt lelkesedtek a fiatalok. És az 
oroszok, mint a szélsőségekre hajlamos emberek általában, a heavy-t 
is odáig , fejlesztették", hogy a zene immár úgy hatott, mint a kalapács 
csattogása a sarlón (vagy fordítva). Ezen a koncerten azonban a 
legismertebb orosz együttesek léptek fel: az Akvárium, az Időgép és 
az Afganisztán. És ami még fontosabb, a műsor második felében a 
szovjet fiatalság új bálványa, Alekszandr Rozenbaum énekelt. Négy 
évvel ezelőtt, amikor Michael Moszkvába érkezett, Rozenbaum 
legalább annyira híres volt Oroszországban, mint Michael Jackson az 
Egyesült Államokban. Azzal a különbséggel, hogy Jackson lemezei 
több millió példányban keltek el, és az énekes milliomos lett, 


Rozenbaumnak viszont akkor még egyetlen lemeze sem jelent meg, 
és mentőorvosként kereste a kenyerét, jóllehet kalózkazettákról az 
egész ország hallgatta a dalait, sőt még az amerikai diplomaták 
lakásában is gyakran játszották ezeket a felvételeket. Akkoriban 
Michael még nem tudott oroszul és nem értette, miről énekel 
Rozenbaum. 

Esett a hó. Michael néhány perccel a koncert kezdete előtt 
érkezett a Szovjetszkajához. Rögtön látta, hogy a sors valóban 
rendkívüli eseményre küldte neki a jegyeket: a szálloda előtti tér 
zsúfolásig megtelt gépkocsikkal, az eladó jegyekre vadászók tömege 
pedig már két sarokkal a terem bejáratától megrohamozta a 
szerencsés jegytulajdonosokat. Michael Mercedesével a Leningrádi 
sugárút túloldalán, közvetlenül a megállni tilos tábla alatt parkolt le 
(Moszkvában soha nem tartotta be a KRESZ-szabályokat, minthogy 
gépkocsija diplomáciai rendszámú volt) és az aluljárón átsétált a 
teremhez, alig tett néhány lépést, máris nekiszegezték: ,Nincs 
felesleges jegye? Nincs eladó jegye?..." Nem csupán fiatalok rohanták 
meg, nem: a jegyvadászok között sok felnőtt, sőt idős ember is 
akadt... 

Michael nem hamarkodta el a döntést, kellemes partnernőt akart 
kifogni. ,A szerencse tréfája folytán", ahogy az oroszok mondják, 
biztos rábukkan. 

Egyelőre azonban nem látott megfelelő társat. Jobban mondva, 
nem akadt senki, aki megfelelt volna az ízlésének. Már éppen azon 
volt, hogy a következő kérésre odaadja valakinek a jegyet, amikor a 
rózsaszín jegyet szorongató szerencsések áradatától távol, egy 
behavazott hirdetőoszlop alatt megpillantott egy zöld szemű 
gyermeket, egy havas szempillájú Hófehérkét. ,Na de Michael! Nem 
szégyelled magad?! Hisz még gyerek! -— korholta magát, miközben 
elindult felé. 

A lány magányosan ácsorgott a hóviharban, dermedten és 
reménytelenül bámult a sötétbe, közönyösen figyelte a tömeget, amely 
eladó jegyek után vizslatva éppen újabb rohamot intézett a trolibuszból 
kiszálló utasok ellen. A lány mellett taxik és szamarák húztak el vakító 
fényszórókkal a Leningrád sugárúton. Néhány autóból prémgalléros, 
hosszú irhakabátba burkolózó gazdag maszekok és üzletemberek 
szálltak ki, a peresztrojka teremtette új szovjet elittagjai. Nekik persze 
volt jegyük. Azonnal meg is rohamozta őket a jegyvadászok hada. A 
lány azonban nem rohant oda egyikükhöz sem, nem kérdezősködött, 
van-e eladó jegyük, csak állt mozdulatlanul. Láthatólag rég elveszítette 
a reményt, hogy bejut a koncertre. Vállán és sapkáján már olyan 
vastag volt a hóréteg, hogy nyilván legalább egy órája ott 
ácsoroghatott már. Michaelt leginkább havas szempillái hatották meg. 

, Kisasszony, be akar menni a koncertre?" 


Bizalmatlan és ijedt tekintet nézett rá a lány zöld szeméből. 
Hamupipőke nézhetett így a Tündérre, amikor az azt tanácsolta neki, 
hogy menjen el a bálba. Michael csak most, közelebbről figyelt fel a 
lány ruhájára. Rémesen nézett ki. Nehéz, sötétzöld lódenkabátjára 
kopott, ősrégi szőrmegallér lapult, lábán éktelen fekete gumicsizma. 
De a szeme meg a pofija, tisztára mint a fiatal Shirley MacLain! 

, Hozzám szólt?" — suttogta alig hallhatóan. 

, Magához. Fogja! — Michael a lány markába nyomta a jegyet. Egy 
szempillantás alatt mindenfelől emberek rohanták meg: ,Van eladó 
jegye? Nekem adja el! Mennyi?" Michael gyorsan kézen fogta a lányt: 
, Gyerünk innen! Három perc múlva kezdődik a koncert!" 

Adom a pénzt!..." — nyitotta ki bordó táskáját kapkodva a lány. 
Michael a terem bejáratához vezető kordon felé húzta: ,Ráér, ráér! 
Siessünk!" Gyorsan el akart tűnni az emberek átható pillantása elől... 

Miután a lány beadta a ruhatárba rémes kabátját (az oroszok 
minden színházban és hangversenyteremben ruhatárba adják a 
kabátjukat) és a helyükre szaladtak a hatodik sorba, Michael úgy 
érezte, hogy rögtön a föld alá süllyed a földszintet megtöltő kikent- 
kifent moszkvai koncertközönség lesújtó tekintete alatt. Fura, gondolta 
Michael, a rockzene, a heavy metál, Alekszandr Rozenbaum: 
fiataloknak való, 16-18 éveseknek. Ennek ellenére csaknem az összes 
tizenéves az utcán rekedt, s a teremben, legalábbis a földszinten, a 
kiöltözött moszkvai elit ült. A csupasz női vállakon szőrme, zafírgyűrű, 
súlyos aranyláncok, Chanel parfüm és verejtékszag keveréke. És az ő 
, választottja" meg ott kacsázott mögötte szörnyűséges fekete 
gumicsizmájában, s mint kiderült, iskolai egyenruhában! Sötétbarna 
flanelruhában, fehér szaténköténnyel és olcsó csipkegallérral. Te jó 
Isten!... 

Michael magában átkozódva helyet foglalt a hatodik sor egyik 
kényelmes karosszékében. Szemben, a színpad fölött hatalmas 
transzparens: , VÉGREHAJTJUK A PÁRT HATÁROZATAIT! Hátul és 
oldalt, az erkélyen és a galérián fiatal nézők ültek, egyszerűbb 
ruhában — pulóverben és zakóban. A széksorok között tagbaszakadt, 
vörös karszalagos önkéntes rendőrök járkáltak. A lány Michael mellé 
ült és megint elővette a pénztárcáját. ,Ráér, ráér! — intette le Michael 
és — hála Istennek! — a színpadon megjelent ekkor egy magas, szőke 
férfi szürke öltönyben. Vidáman üdvözölte a megjelenteket és a 
peresztrojkáról és a glasznosztyról szóló vicceket kezdett mesélni. Alig 
telt el azonban egy fél perc, a galériáról vad kiáltások szakították félbe: 

— Elég a hülye viccekből! 

— Pofa be! Zenét akarunk! 

— Rockot akarunk! 

A konferanszié azonban nem zavartatta magát, úgy tett, mintha 
nem hallaná a bekiabálásokat, jóllehet önkéntelenül is a galéria felé 


sandított. 

— Bakkecske! - kiáltotta dühödten Michael ifjú partnernője is. 

— Akkor hát kezdődjék a koncert! — jelentette be a konferanszié, 
mintha meghallotta volna a lány megjegyzését. — Sajnos, a rossz 
időjárás miatt az Akvárium együttes Szocsiban rekedt, az Időgép pedig 
Münchenben vendégszerepel... 

A termen csalódott moraj zúgott végig, Michael kis szomszédja 
olyan szomorúan sóhajtott fel, hogy a férfi csodálkozva felé fordult. 

— De ne csüggedjenek! -— hadarta élénken a szőke férfi. — Az első 
részben öt együttest fognak hallani. A műsort Az Évszázad Kereke 
együttes nyitja meg, amely úgynevezett fehér funky zenét játszik. Ez a 
zene az Egyesült Államokban keletkezett, még... 

— Jól van, mi is tudjuk! — harsogták a galérián. — Jöjjön a Kerék!... 

A szőke férfi mikrofonja váratlanul elnémult. A konferanszié, 
mielőtt eltűnt volna a színpadról, még mikrofon nélkül bekiabálta a 
terembe: 

— Tehát Az Évszázad Kereke! A szám címe: , Éjszakai támadás 
gázálarcban"... 

A teremben viharos taps tört ki, különösen a galérián és az 
emeleten. Michael szomszédja felugrott a helyéről és hurrázott. 
Michael elképedt: micsoda változás! Néhány perce, kint az utcán még 
szerény, halk szavú, naiv, ijedt tekintetű Hamupipőke volt, most meg 
hirtelen milyen egzaltált lett a fehér funky miatt! . . 

Eközben kialudtak a reflektorok, és a sötét színpadon félelmetes 
ricsaj közepette gázálarcban, igen, gázálarcban, hét alacsony termetű 
zenész jelent meg, különböző korok és hadseregek egyenruháiban. 
Volt ott amerikai tengerészgyalogos muskétásszablyával az oldalán, 
lovaglónadrágos orosz katona középkori sisakkal a fején. Színes, 
vibráló fények, a szárazjég gőzére emlékeztető füst és elektromos 
gitárok meg mindenféle billentyűs, húros, fúvós hangszerek 
elképzelhetetlen lármája árasztották el a színpadot és a nézőteret. Ez 
a ricsaj a riadószíréna vijjogását, a zuhanó bombák fütyülését és 
fülsiketítő robbanását idézte fel. Majd beszakadt tőle a nézők 
dobhártyája. Közben a zenészek megállás nélkül ordítottak: ,Rohamra! 
Rohamra, a kurva anyátokat! Minden robbanásnál szinte e 
mennyezetig ugrottak, hogy aztán a hátukon vagy a hasukon 
landoljanak. De gyorsan talpra ugrottak és az elektromos gitár húrjait 
tépve rohamra indultak a nézők felé, s közben, mint az elefántok az 
ormányukkal, a gázálarcuk légzőcsövével hadonásztak. . . 

Michaelt azonban nem az elektromos gitárok sivítása, nem a 
zenészek látványa hökkentette meg —- New Yorkban látott ennél 
zajosabb és hatásvadászóbb zenekart is —, még csak nem is az, hogy 
a párthatározatok teljesítésére felszólító transzparens alatt ordítoznak 
és tombolnak. A nézők viselkedése képesztette el. A földszinti nézők 


és a galérián ülő fiatalok egyaránt mereven figyeltek, mintha egy zenei 
fesztivál zsűritagjai volnának. Michaelnek eszébe jutott, hogyan 
üvöltözött a többi tizenévessel, hogyan énekelt a zenészekkel a 
Madison Sguare Gardenben tartott rock-koncerteken. . . 

Bár a , Támadás gázálarcban" után a nézők megtapsolták a 
zenészeket, a következő zenekart — az Arktiszt — megint a legfelsőbb 
bírák nyársat nyelt nyugalmával hallgatta a terem. Michael ifjú 
partnernője szintén mereven bámulta a színpadot, arcáról azonban le 
lehetett olvasni, mi mennyire tetszik neki: arca hol elégedettséget, 
élvezetet, örömöt tükrözött, hol grimaszba torzult, mintha a fogát 
húznák... 

— Mi történt? — kérdezte Michael, mikor először látta meg ezt a 
kifejezést a lány arcán. — Rosszul érzi magát? 

— Szörnyű! A basszusgitáros végig hamisan játszik!... 

Később, mikor Michael felidézte, hogyan kezdődött a kapcsolata 
Polinával, úgy emlékezett, hogy nem akkor szeretett bele a lányba, 
nem akkor fall in love with her, amikor havas szempillák mögé rejtett 
zöld szemét a Leningrád sugárúton meglátta, hanem a koncertnek 
azokban a perceiben, amikor, mintha a szakmai zsűriben ülne, teljes 
összpontosítással hallgatta az Arktisz zenéjét. 

Michaelt ezek az orosz jazzmanek hidegen hagyták. Feszengve 
ülte végig az első részt és a szünetben a büfébe szökött, nehogy a 
lány ismét ki akarja fizetni a jegy árát. A koncert második felében 
viszont Alekszandr Rozenbaum énekelt, és ez már valami! Persze, az 
embernek két évig Moszkvában kell élni, két tucat orosz lánnyal le kell 
feküdni, amíg megtanul annyira oroszul, hogy megérti az orosz viccek 
savát-borsát, mert csak akkor tárul fel előtte igazán a modern orosz 
bárdok — Galics, Viszockij, Rozenbaum -— dalainak ereje és rejtett 
mondanivalója... 

, FFehérlő hóvihar, csizma a pofánkba Mit teszel velünk, 

Hazánk, Hazánk, Hazánk?!!..." 

Amikor most Michael a repülőgépen felidézte ezeket a sorokat, 
nem értette, miért tetszett ez neki akkor annyira. Vagy az oroszországi 
glasznoszty engedett azóta bátrabb dalokat az éterbe, vagy már 
mindenkinek elege van a dalokból. Akkor viszont, azon a másfél évvel 
ezelőtti . Rozenbaum-koncerten . Michael először érezte, hogy 
bekapcsolódott ennek az országnak, ennek a népnek és ennek a 
teremnek a vérkeringésébe. Rozenbaum dalai megérintették a lelkét, 
ahogy a tengeri szél belekap a vitorlákba. Megértette és megérezte a 
dalok rejtett mondanivalóját, ízét, és élvezte őket, mint a magabiztos 
úszó az óceán mély vizét... Michael minden dal után felállva tapsolt, 
bravózott és újrázott a teremmel (és persze partnernőjével) együtt 
Rozenbaumnak. 

— Na, hogy tetszik? Jó, mi? — kérdezte a lánytól. 


— Meghiszem azt! — mosolyodott el. — Hangja az nincs, de a 
muzikalitása, mint egy sanzonénekesé! Mint egy klasszikus francia 
sanzonénekes... 

Igen, gondolta akkor Michael, milyen pontosan definiálta: ez a 
Rozenbaum az orosz politikai dalok első számú sanzonénekese. 

Valahol az ötödik vagy hatodik szám táján váratlanul zajongás és 
kiabálás szűrődött be a terem végéből, majd a rendőrkordont áttörve, 
behavazott kabátban és kötött sapkában jegy nélküli fiatalok tömege 
tódult be a terembe. Zajosan és szélsebesen elárasztották az 
átjárókat. Rozenbaum a gitárjával a vállán nyugodtan várt: 
valószínűleg nem először fordult elő koncertjén ilyen rendbontás. A 
kikent-kifent . földszinti közönség felháborodottan morgott, ám a 
lógósok olyan szorosan megtöltötték az átjárókat és a színpad meg a 
széksorok között húzódó részt, hogy a rendőrség még be sem tudott 
furakodni a terembe, nemhogy eltávolítani a rendbontókat. A 
színpadon valaki feltűnt Rozenbaum mellett, és dühösen az énekes 
fülébe súgott valamit. Ő azonban tagadólag megrázta a fejét, és 
halkan így szólt: 

— Énekelni fogok... 

— Hurrá-á-á — visszhangozták ujjongva a megszállók. — Énekelj, 
Szása... Afganisztánról! A sebesültekről!.. . 

Az ismeretlen a színpadon megragadta az énekes karját és megint 
a fülébe súgott valamit. A terem fütyült, dobogott, valaki durván 
szitkozódott, azt ígérte, hogy alkalomadtán letépi a jövevény bizonyos 
testrészeit. . Rozenbaum azonban erősen  szétvetett lábakkal 
rendíthetetlenül állt, a gitárt, mint valami géppisztolyt, egészen a 
melléhez szorította. A férfi a terem ujjongása közepette végül 
eloldalgott mellőle. A zenész ujjaival a gitár húrjaiba kapott, mire a 
terem rögtön elcsendesedett. 

,Lovak vágtatnak az égen... És levelek hullanak lassacskán, És az 
őszért szörnyen kár. Igyekezett, ahogy tudott, Egész éjjel szőnyeget 
porolt. De Romka ezt már nem látja..." 

Hirtelen — a dal közepén — elnémult a mikrofon, és a teremben 
felgyulladtak a kristálycsillárok. Valahonnan föntről, a hangszórókból 
egy szigorú hang szólalt meg: 

— A terem túlzsúfoltsága és a tűzvédelmi előírások megsértése 
miatt a koncertet berekesztjük! Ismétlem: a terem túlzsúfoltsága. . . 

Uramisten, ami ezután következett! A galéria és a földszinti átjárók 
fiatal nézői fütyültek, ordítottak, káromkodtak, őrjöngtek, valaki letépte 
egy szék háttámláját és a színpadra hajította. Rögtön követték a 
példáját: az emberek leszakították a bejárati ajtó felett lógó 
bársonyfüggönyt, székeket és fotelokat törtek össze, sikítottak, 
ordítottak, dobogtak, almacsutkákkal dobálták a kristálycsillárokat. 
Michael partnernője, a zöld szemű Hófehérke is részt vett a 


botrányban. ,Szégyen-gyalázat! Gazemberek!" — kiáltozta, sőt még 
fütyült is, két ujját a szájába dugva. A gazdag földszinti közönség 
rettegve megindult a kijárat felé. A jegy nélkül beözönlött sihederek 
egy része pimaszul a kikent-kifent nagyságák fenekébe csípett. 
Rozenbaum összehúzott szemöldökkel, elsötétült tekintettel, szótlanul 
nézte mindezt a színpadról. ,Kezdd el, Szása, énekelj! — ordították 
neki a teremből. Ő azonban hirtelen sarkon fordult és a kulisszák 
mögé sietett. A terem még hangosabban zúgolódott. , Kész! — jegyezte 
meg Michael kis partnernője. — Ha egyszer elment, már nem fog 
énekelni! Michael a lány után furakodott a kijárat felé, s közben 
megpróbálta megvédeni a tolongásban. Valahogy felelősnek érezte 
magát a biztonságáért. Ezért aztán, amikor egy idegen kéz pimaszul a 
lány csípőjének feszült, Michael rögvest elbődült: 

— Takarodj! 

Mivel a kabátot is ki kellett váltaniuk a ruhatárból, csak tíz perc 
múlva vergődtek ki az épületből. Ekkorra a rendőrök és a vörös 
karszalagos önkéntesek a rendőrautókat már a terem kijáratához 
tolatták, hogy betereljék a ruházatuk alapján könnyen felismerhető 
rendbontókat. Persze itt is mindenki kiabált, káromkodott, akadt, aki 
ellenszegült a letartóztatásnak. Az egyik rendőrnek feltűnt Hófehérke 
plebejus kabátja, és durván megragadta a lányt. Michael közbelépett: 

— fm sorry, sir. She is with me... 

Jól tudta már, hogy kivel kell Moszkvában oroszul beszélni, s kivel 
kell érzékeltetni, hogy külföldi. A rendőr egy árva kukkot sem értett 
angolul, de azonnal elengedte a lányt. Végre kiverekedtek magukat a 
tömegből. Michael a maga számára is váratlanul felajánlotta, hogy 
hazaviszi a lányt. 

Ha Moszkvában egy nő hajlandó beülni az ember autójába, ez azt 
jelenti, hogy mindenbe beleegyezik. Amikor Michael szinte 
automatikusan, hanyagul azt mondta: ,lItt a kocsim, hazaviszem, ha 
akarja", már meg is bánta: azt hitte, a lány vissza fogja utasítani és 
egyszer s mindenkorra oda a lehetőség. De Polina beleegyezett, és 
Michael látta, hogy minden hátsó gondolat nélkül tette; beleegyezése 
jeléül egyszerűen csak bólintott, mintha nem is itt állna a járdán, 
hanem még mindig odabent a tomboló koncertteremben vagy a 
tolongásban. Talán mert még mindig Rozenbaum keserű dalain járt az 
esze... Szemében csak akkor villant fel a kételkedés szikrája, amikor 
Michael Mercedeséhez értek. . . 

— Maga... Maga tényleg külföldi? Azt hittem, csak azért szólt 
angolul annak a szemétnek, hogy engedjen el... 

— Igen - felelte Michael ridegen, mintha így akarna bosszút állni a 
lányon, mert szégyenkezett miatta a koncert előtt. — Amerikai vagyok. 
Baj? 

— Nem, dehogy! — mosolyodott el Polina engesztelően. — Csak azt 


hittem, hogy lett vagy észt... az akcentusa olyan... — és beült a 
kocsiba. 

— Hol lakik? — érdeklődött Michael. 

— Cserjomuskiban. Messze. Azt hiszem, mégis inkább metrón 
megyek... Csak előbb... — és megint a táskájában kotorászott. 

— Cserjomuski nekem pont útba esik — vágott Michael a lány 
szavába és beindította a motort. — De könyörgök, csukja be a táskáját! 

Cserjomuski Moszkva munkáslakta külvárosa, még a Hruscsov 
korszakban építették. Lerobbant, málladozó vakolatú négyemeletes 
házakból álló, hatalmas lakótelep. Igazság szerint jóval messzebb volt, 
mint Michael Lenin sugárúti lakása, igaz, szintúgy Moszkva délnyugati 
részén. Útközben Michael kiderítette, hogy a lányt Poljának hívják, 
tizenöt és fél éves, a zeneiskola karének tagozatán tanul, 
operaénekesnek készül, ismeri a hard rock valamennyi amerikai és 
európai sztárját, s csak három hónapja lakik Moszkvában: apját, aki 
összekötőt iszt, ide helyezték át Herszonból, egy fekete-tengeri 
kikötőből. 

A zöld szemű lány fiatalsága, ezzel teljesen ellentétes felnőttes 
szavai, a zenéről, a költészetről, a politikáról, sőt az időjárásról vallott 
határozott ítéletei elbűvölték Michaelt, és ezen ő maga is csodálkozott. 
Két héten át csaknem mindennap találkoztak, órák hosszat kóboroltak 
Moszkva hóborította utcáin, az Armand Hammer-központ éjszakai 
diszkójában melegedtek, kétszer jártak a Luzsnyikiban új soft rock 
sztárok koncertjein, aztán... , Holnap nálad akarok reggelizni" — közölte 
egyik este Polina szokásos találkahelyükön, a Majakovszkij utcai 
metróállomáson. S rögtön másról kezdett beszélni. Michael csaknem 
elkeseredett: a fene vinné el, ő itt románcot akar, ahogy az oroszok 
mondják, húzza az időt, mint egy romantikus lélek, a hideg 
Moszkvában kóborol, idióta előadásokat hallgat Paszternakról meg 
Viszockijról... És közben a lány ugyanolyan, mint a többi nő, bár még 
csak 15 és fél éves... 

Éjjel azonban kiderült, hogy Polja még szűz. Michaelnak elakadt a 
lélegzete, zavarba jött, s két karjára támaszkodva a lány még félig 
gyermeki teste fölé hajolt. , Úristen! — villant az agyába. — Mit művelek! 
Egy fiatalkorú orosz lány és...! , Te még szűz vagy?" — kérdezte. ,Na 
és? Szeretlek..." 

Azóta Michaelnak nem volt más nője és nem is hiányzott neki. 
Tudta, hogy Polja az ő esete, az ő siíze-a, az ő ideálja. Polina és senki 
más. Ő tette a lányt nővé, ő tanította meg mindenre, ami NEKI 
élvezetet nyújtott, és ebben az értelemben a lány a büszkesége, a 
hegedűje lett, amelyet ő maga faragott ki egy darab orosz 
keményfából, maga polírozta és megtanította, hogyan reagáljon 
vonója legkisebb érintésére... 

És mégis, amikor Brüsszelben a magánhelikopter-állomáson 


Michael egy legújabb típusú, bérelt BMW mellett megpillantotta a 
karcsú, hosszú combú, rövid hajú nőt, maga is elcsodálkozott, 
mekkorát dobbanta szíve. A szépség azonban, ugyanúgy, mint néhány 
órával korábban, a helikopterállomástól a brüsszeli repülőtérig vezető 
úton egyetlen szót sem szólt Michaelhoz. A repülőtéren viszont, a 
váróteremben hirtelen Michael nyakába csimpaszkodott és olyan 
gyöngéden csókolgatta, ahogy kielégült szeretők  búcsúznak 
partnerüktől egy szenvedélyes éjszaka után. Michael zavarba jött, 
ösztönösen elfordította a fejét, a nő azonban a két hűs tenyere közé 
fogta arcát és két csók között odasúgta neki: ,Ne fordulj el! Figyelnek 
minket! Ölelj át!..." 

Az ölelés és a gyöngéd csókok nem egy, nem két, hanem teljes 
tizenhat percig tartottak, egészen addig, míg Michael fel nem szállt a 
Brüsszel-Moszkva járatra. És bár szörnyen elfáradt a washingtoni 
repülőúttól, érezte, hogy nadrágja elöl már illetlenül meredezik. 
, Csillapodj, Michael — súgta a szépség nevetve. — Hiszen elgyengültél 
az éjszakai szeretkezéstől... Várj! Ne fordulj hátra! Menj, szállj be! 

Michael remegő lábakkal nekiindult. Soha nem tudta meg, hogy 
vajon kik figyelték a brüsszeli repülőtéren: belga újságírók vagy orosz 
államvédelmisek. . . 


10. 

Szibériai expressz étkezőkocsi 
Szibériai idő szerint 10 óra 50 perc 
Moszkvai idő szerint 07 óra 50 perc 

-— Kedves elvtársak! — kezdte Román Sztrizs, kezében a 
legfrissebb  Pravdával. — A mi kedves Mihail Szergejevicsünk 
gyógyulófélben van. Néhány nap múlva kiengedik a kórházból... 

Sztrizs a , Madonna" étkezőkocsi közepén állt. Sötét hivatali 
öltönyén kitüntetési szalag: két csíkos rombusz a Vörös Csillag harci 
érdemérmet, egy harmadik meg a harci sebesülést jelölte. Szemben 
vele, a csupasz lábú énekesnő hatalmas, színes plakátjai alatt az 
SZKP kongresszusának 140 küldöttje zajongott, hazafelé tartva 
Moszkvából a Moszkva-Vlagyivosztok vonalon. Szibériai építkezések, 
üzemek, olajtelepek, gyémántlelőhelyek, városok párttitkárai. . . 

- A mai Pravda három teljes oldalon közli azokat a leveleket, 
amelyekben az olvasók hangot adnak vezérük iránti szeretetüknek és 
követelik, hogy ne csak a gazember Baturint büntessék meg, hanem 
azokat is, akik nyíltan vagy leplezetten támadják a párt politikáját — 
folytatta Sztrizs. A robogó vonat ablakai mögött hatalmas körhintaként 
hullámzott a tajga zöld tengere. Az egybegyűltek előtt az asztalon 
megcsörrentek a kiskanalak az imbolygó teáspoharakban. Az étterem 
sarkában az óriási hangfalak hallgattak. Madonna némán szaladgált a 


konyhai videomagnó képernyőjén, mikrofonnal a kezében. A punk, 
Madonnára pillantgatva egy frissen sült malacot tálalt. A zárt ajtó felől 
türelmetlen dörömbölés hallatszott: néhány utas várt bebocsátásra. . . 

— Nagyon örülök, hogy ebben a válogatásban szibériai dolgozók 
levelei is szerepelnek — szónokolt Sztrizs. — Holnap még több ilyen 
levélnek kell megjelennie. Hazatérésünk után minden időnket arra 
fordítjuk, hogy üzemi nagygyűléseket szervezzünk és leveleket 
írassunk a Pravdának, hadd lássa a mi kedves Mihail Szergejevicsünk, 
hogy a hűséges Szibéria mellette áll! 

Buzgó, sőt rendkívül buzgó taps és ,Helyes!, ,Úgy van! 
bekiabálások szakították félbe Sztrizst, aki keményen megvetett 
lábakon állt széles terpeszben, nehogy feldöntse a kanyargó kocsi 
mozgása. Megvárta, míg a tetszésnyilvánításnak vége, és így folytatta: 

— Ez azonban kevés, elvtársak! Hiszen jól tudják, milyen fontos 
egy lábadozó betegnek, hogy saját szemével lássa az emberek arcát, 
akik szeretik, akik hisznek benne és odaadó hívei! Ezért aznapra, 
amikor Gorbacsov elvtárs elhagyja a kórházat, a szverdlovszki 
dolgozók demonstrációt hívnak össze Szibéria valamennyi városában, 
Jó egészséget, kedves Mihail Szergejevics! jelszóval... — Sztrizs 
felemelte a kezét, nehogy a hallgatóság közbetapsoljon. — Csak 
tegnap negyvenezren iratkoztak fel városunkban, hogy önként részt 
vegyenek a demonstráción! Aki amellett van, hogy egész Szibériában 
rendezzünk ilyen rokonszenvtüntetéseket, kérem, emelje fel a kezét! 

Az étkezőkocsiban azonnal kezek erdeje emelkedett a magasba, s 
a helyeslő felkiáltások is általános, már-már őszinte lelkesedésről 
tanúskodtak. Az arcokon látni lehetett, hogy a demonstráció ötlete 
máris sokakat megszabadított az éjszakai rémálmoktól. Mindenesetre 
történt valami, megszűnt a passzív várakozás. Tettek valamit, ami 

Sztrizs elégedetten a jegyzőkönyvvezető küldöttnőhöz hajolt, aki 
nyakig zárt, szürke kosztümben ült mellette. 

— Egyhangúlag elfogadták a határozatot. . . 

— Nocsak! — mormogta elégedetten a konyhában a punk anyja, aki 
egy hatalmas lábasban éppen uráli malacpecsenyét sütött. 

— Rokonszenvtüntetés, ezt aztán jól kifundáltad — vetette oda 
Sztrizsnek Rogyion Pehota, az omszki pártbizottság titkára, alaposan 
elhúzva az ,o" hangokat. — Nagy kő esett le a szívemről... Nem igaz? 
— nézett körbe nevetve. — Én őszinte ember vagyok. Csak egy dolog 
aggaszt: nem fogják-e a felvonulók inzultálni a párttagokat? 

— Aha, inába szállt a bátorsága. . . — konstatálta mosolyogva a punk 
a konyhában. Szósszal leöntötte és tajgai bogyókkal szépen 
feldíszítette a sült malacot. Az ajtó felől egyre erősödött a dorombolás. 
A punk dühödten lecsapta a mártásos tálat és kiment. A zárt üvegajtó 
mögött már jó sok utas összegyűlt, főként férfiak; láthatólag ihatnékjuk 


volt. 

— Még nincs 11 óra — kiáltotta ki nekik a punk. — Zárva vagyunk! 
Pártgyűlést tartanak! — és rábökött a táblára, amely az étkezőkocsi 
nyitva tartását mutatta. 

Ezalatt odabent az étteremben megkezdődött a vita. 

— Ez tőled függ — felelte Sztrizs Rogyion Pehotának arra a 
kérdésére, hogy nem fogják-e inzultálni a párttagokat a demonstráció 
alatt. — Attól, hogy miként szervezed meg... — és újból a résztvevők 
felé fordult. — Most térjünk rá a második kérdésre. Titokban tartsuk-e 
kezdeményezésünket az ország többi körzetei előtt, vagy osszuk meg 
ötletünket az ukrajnai, baltikumi stb. elvtársakkal? 

Körbejáratta tekintetét az étkezőkocsin. Láthatólag tetszett neki a 
küldöttek vitája, az ezt kísérő lárma. Az ördögbe is, mégiscsak 
kimozdítom a helyéből ezt a dermedt rögöt, elindítom, végiggörgetem 
az országon! Kitartás, Sztrizs! És nehogy elvétsd a célt, mint ez a 
barom Baturin!. . . 

— Elvtársak! — emelte fel a hangját, és amíg a küldöttek 
elcsendesedtek, rövid, éles pillantást vetett a kocsi két különböző 
sarkában ülő Turjakra és Vagajra. Turjak elsápadt, még a szeplők is 
eltűntek az arcáról. A szeme elkerekedett, agya lázasan dolgozott: 
nem értette, minek agyalta ki Sztrizs a rokonszenvtüntetést. Már ha 
egyáltalán az ő ötlete volt. Érdemeket akar szerezni Gorbacsovnál? 
Pedig hogy mondogatta, hogy küzdeni kell ellene, küzdeni 
rendületlenül"... 

Vagaj tűkön ült, mint bíró a ringben, feszülten figyelte, hogyan 
reagálnak a többiek Sztrizs szavaira. Összehúzta szemét, mintha 
emlékezetébe akarna vésni minden arcot, minden megjegyzést. 
Mellette felfújt képpel terpeszkedett jól táplált beosztottja, Szerafim 
Krulij. Úgy látszik, a küldöttek közül eddig egyedül Rogyion Pehota 
szimatolta meg, mivé fajulhat a rokonszenvtüntetés. . . 

Sztrizs felemelte a karját és egy csapásra véget vetett a vitának. 

— Elvtársak! Természetesen megértem, hogy nagy a kísértés: 
tartsuk titokban a szibériai kezdeményezést, és lepipáljuk a többi 
köztársaságot. Nagyon is megértem! De ha más oldalról, mondjuk a mi 
kedves Gorbacsov elvtársunk egészsége felől nézzük a dolgot, akkor 
megértik: az országos, össznépi demonstráció jobb, mint a külön 
szibériai megmozdulás. Máskülönben féloldalassá, félreérthetővé válik 
az akció; lám, Szibéria megmutatta, hogy támogatja Gorbacsov 
elvtársat, és a többiek? ... 

— Világos! — kiáltották a kocsi belsejéből. — Értesíteni kell a 
többieket! 

— Igen, én is így vélem. Szavazzunk! 

— Minek szavazni?! Mindenki egyetért! 

— Nem, elvtársak, a szabály az szabály! — jegyezte meg Sztrizs. A 


dorombolás már nemcsak a konyhába, hanem az étterembe is 
behallatszott. — Látják, ezért vezetünk jegyzőkönyvet is. . . 

Ez volt a legfontosabb: a jegyzőkönyv! A jelen lévők közül legalább 
húsz spicli még ma táviratot küld a gyűlésről a Központi Bizottságnak. 
Éppen ezért nem szabad titokban tartani a  ,szibériai 
kezdeményezést", ezért kell jegyzőkönyvet vezetni, amelyet aztán 
elküldenek a Központi Bizottságnak. Később, ha valami meghiúsulna, 
ha valami nem úgy menne, ahogy eltervezték, vagy ha valaki felfedné 
a vállalkozás titkos értelmét, Sztrizs bizonyítani tudja, hogy semmi 
köze a titkos ötlethez, nézzék meg a jegyzőkönyvet, ő széles körű 
rokonszenvtüntetést kezdeményezett Gorbacsov össznépi 
támogatására, ennyi az egész! 

— Csendesebben, elvtársak! — mondta. — Tehát a következőt 
vesszük a jegyzőkönyvbe: a szibériai pártvezetők felszólítják az ország 
összes pártszervezetét, hogy aznap, amikor a mi kedves Mihail 
Szergejevicsünk elhagyja a kórházat, demonstrációval adjanak 
tanúbizonyságot róla, hogy népünk szereti és támogatja őt! 

— Készen van már az uralkodó párt? Befejezték? — szólt be a 
konyhából a punk. — Beengedhetem az embereket? -— a választ meg 
sem várva, teljes hangerőre kapcsolta Madonnát, és kiment, hogy 
kinyissa az étterem ajtaját. 

Rengeteg utas tódult be a kocsiba. Körbevették a pultot, és sört 
kértek. Sokan egész egyszerűen félretolták a pártvezetőket, akik 
úgyszintén sörért siettek a pulthoz. És a pártvezetők riadtan 
félrehúzódtak. . . 

— Jut mindenkinek! — próbálta megzabolázni a tömeget a punk 
anyja. 

Egy fiatalember az előtte állóknak feszült és könyökével utat vágva 
magának a pulthoz furakodott. 

—- Hová tolakodsz? -— szólt rá Turjak. A fiatalember durván 
meglökte Turjakot és tovább nyomakodott. Turjak medvemancsa a 
férfi vállára nehezedett. 

— Neked nem kell sorba állni? 

— Nekem nem - rázta le dühödten a válláról Turjak kezét. Én 
hadirokkant vagyok! 

— Mutasd az igazolványodat — förmedt rá valaki. 

— Mi kell neked, te rohadék?! — ordította a fickó, aki láthatólag 
hisztérikus rohamot kapott. — Egy üveg sörért kell igazolnom magam?! 
- és széttépte a mellén az ingét. — Itt a rokkantigazolványom! 
Nézzétek! — a kettészakadt inge résében feltűnt a sebészi varrat 
csúfította mellkasa; egy gránát- vagy aknaszilánk nyoma. — Egy üveg 
sörért sztriptízt kell nekik csinálnom?! Na, kinek mutassam még?! — a 
szájából fröcsögött a nyál, nyilván idegbeteg volt. 

Sztrizs hirtelen a fiatalember mellett termett, átkarolta a vállát, 


magához szorította és halkan így szólt: 

— Hisznek neked, persze, hogy hisznek. Én is afgán vagyok. 
Geratban egy repesz feltépte a hasamat. Te hol sebesültél meg? 

— Ezek a szemetek nem hiszen nekem - siránkozott a fiatalember. 

— Gyere, üljünk le — győzködte Sztrizs és halkan odaszólt 
Turjaknak: — Nekünk is hozz sört... . 

Sztrizs a fiatalembert vállánál fogva az egyik asztalhoz terelte, 
amelyet pártvezetők ültek körül. Gyorsan helyet szorítottak nekik, és 
Sztrizs örömmel konstatálta, hogy a többiek látják, milyen atyáskodva 
bánik a hadirokkanttal. . . 


11. 
Moszkva 
Moszkvai idő szerint 07 óra 40 perc 

Michael kilépett a seremetyevói repülőtérről és még mindig 
szörnyen cidrizett. Izzadt a tenyere, remegett a lába. Ő bizony az 
orosz vámosok helyében feltartóztatott volna egy ilyen külföldit és még 
a gatyája korcát is végigbogarássza. 

Őt azonban nem motozta meg senki, és moszkvai idő szerint 8 óra 
20 perckor már a Leningrád sugárút 196. felé robogott Mercedesében. 
Egész úton arról ábrándozott, hogy amint hazaér, azonnal ágyba bújik 
és jól kialussza magát. Liften felment a hetedik emeletre, a kulcsot 
bedugta a zárba, de csodálkozva látta, hogy az ajtó nyitva van. 
Belökte és belépett a lakásba. Az első, akit meglátott, Polina volt. A 
lány , szokásához híven anyaszült meztelenül üldögélt az 
ablakpárkányon, és a soros operaáriát tanulta a jegyzeteiből. 

— Hát te? — csodálkozott el Michael. — Hogy kerülsz ide? 

— Nyitva felejtetted az ajtót — felelte a lány szárazon. — Hol voltál? 
Tegnap este óta várlak. 

- Nyitva hagytam volna az ajtót? - Michael megpróbált 
visszaemlékezni, hogy indulás előtt bezárta-e az ajtót. Tegnap 
azonban olyan lóhalálában kellett távoznia, hogy az ördög se 
emlékszik már... 

— Igen — mondta Polina. — Este kilenckor idejöttem, de hiába 
csöngettem, kopogtatta, nem felelt senki. Ahogy megnyomtam az ajtót, 
kinyílt! Jól van, gondoltam biztos leszaladtál pár percre kenyérért vagy 
valami másért. Ültem, ücsörögtem, de nem voltál sehol! Elaludtam. 
Reggel meg nem mehettem el, hiszen nem tudtam bezárni az ajtót. Mi 
van, ha kirabolják a lakást? ... 

Michael körbenézett. Polina, mint mindig, fantasztikus rendet 
csinált a lakásban. Michael jól emlékezett, hogy elutazása előtt 
hatalmas kuplerájt hagyott maga után. Kutyafuttában öltözködött, 
másik inget és nyakkendőt vett fel; azután megint másikat: nehezen 


tudta eldönteni, milyen öltönyben és nyakkendőben jelenjen meg az 
elnök előtt. A levetett ruhadarabokat szanaszét dobálta: az ágyra, a 
fotelra, sőt a padlóra is jutott belőlük. Az utóbbi napokban a konyhában 
is irdatlan mennyiségű mosatlan edény gyűlt össze: nem futotta az 
idejéből mosogatásra. A szovjet kormány 1986-ban megtiltotta 
állampolgárainak, hogy az amerikai diplomáciai testületnél vállaljanak 
munkát; ez volt a válasz arra, hogy Washingtonból kiutasítottak 15 
kém-diplomatát. A követségen dolgozók azóta kénytelenek voltak 
személyzet nélkül boldogulni, ami bizonyos fennakadásokat okozott a 
háztartásokban, jóllehet az Egyesült Államokból mosogató- és 
mosógépeket, mikrohullámú sütőket és konyhai robotgépeket küldtek. 
Michaelt azonban ez nem izgatta. Agglegény volt és diákkora óta 
megszokta, hogy egyedül látja el magát. Az utóbbi másfél évben 
egyébként is ott volt mellette Polina, aki magára vállalta a háziasszonyi 
teendőket. Michael már azzal is megelégedett volna, hogy Polina 
gyengéd, izgató és vidám szerető, jó nyelvtanár, éttermi vacsorákon 
és koncerteken pedig szellemes társalkodónő. A lány másfél év alatt 
természetesen megújította a teljes ruhatárát. Drága holmikat azért 
nem vett, nem tudta volna megmagyarázni szüleinek, honnan 
származnak. De azért vásárolt néhány finom fehérneműt, puha cipőt, 
csizmát, farmert és egy pár ruhát. Egyszóval Polja félig a lánya, félig a 
szeretője volt Michaelnek, sőt, saját elhatározásából a házvezetőnője 
is: Beatles-dalokat hallgatva vagy áriákat énekelve törölgetett, 
porszívózott és mosogatott. Gyönyörű volt. Csupán egyetlen 
jellemvonása vagy, ha úgy tetszik, szokása bosszantotta Michaelt: 
miután Polja rendet rakott és letusolt, teljesen meztelenül a párkányra 
ült és hét emelet magasságból bámulta a zsúfolt Leningrád sugárutat. 
Mindegy volt neki, hogy napfényes délután vagy téli este van. 
Meztelenül ücsörgött a párkányon, egész Moszkva szeme láttára. Mint 
most is... 

— Hol voltál egész éjjel? — Polja letette a jegyzeteit, leugrott a 
párkányról, Michaelhoz lépett és zöld szemével kérdőn a férfira nézett. 
Meztelen teste: a szeme, a pihés-tüskés szempillái, a meredező 
mellbimbói mind a féltékeny nő fojtott felháborodásáról árulkodtak. 

Michael felnevetett és Polja mellbimbóihoz nyúlt. 

— Mindjárt szétrepednek a méregtől... — Polja azonban nem 
hagyta, hogy hozzányúljon, kisiklott Michael karjai közül és a levegőbe 
szagolt. 

— Bűzlesz az Obsessiontól. Híres lettél és más nő után néztél, 
ugye? 

— Hülye vagy, nem néztem senki után... — s megint a lány után 
nyúlt, de az újból kisiklott a karjai közül. 

— Akkor meg hol voltál? 

Azelőtt soha nem kérdezett ilyeneket, igaz, korábban Michael nem 


is adott okot ilyen kérdésekre. Zöld lánggal égő szeméből és csinos, 
meredező mellbimbójú testéből áradt a féltékeny düh, ami csak még 
jobban felizgatta Michaelt. 

— A nagykövetnél voltam. Megbetegedett. Egész éjjel mellette 
kellett lennem... — hazudta ami először eszébe jutott, és megint 
megpróbálta magához ölelni Polinát. 

— És honnan az Obsession-illat? 

— Nem tudom, talán a kabátom a nagykövetné kabátja mellett 
lógott a fogason... 

De még akkor sem látta kigyúlni a bizalom fényét Polina 
szemében, amikor néhány perc múlva az ágyra fektette a lányt. 

— Tényleg nem másik nővel voltál? — kérdezte és összeszorította a 
térdét. 

— Tényleg... 

Michaelnak szinte erőszakkal kellett behatolnia. Polina kedvetlenül 
tárta szét a lábát, s közben patakzottak a könnyei. 

— Mi baj van? — hagyta abba Michael. Még soha nem látta sírni a 
lányt. 

— Meg fogok halni... — szipogta könnyeivel küszködve. — Más 
nővel voltál. És ha AIDS-es volt, meg fogok halni... 

Michael meghökkent. Ez a kislány, ez a zöld szemű orosz 
Hófehérke annyira szereti őt, hogy odaadja magát neki, bár azt hiszi, 
hogy ezzel az életét kockáztatja. 

És bármilyen fáradt volt Michael a hosszú éjszakai repülőúttól, a 
következő percei olyan viharosan és gyengéden teltek el, hogy szinte 
teljesen elfelejtkezett a barna nőről, akivel két órája még a brüsszeli 
repülőtéren csókolódzott. Húsz perccel később végignyúlt az ágyon és 
a hátán fekve halálosan mély álomba zuhant. 

Polina még öt percig várt, nyitott szemmel, mozdulatlanul feküdt 
mellette. Azután felkelt, kiment a konyhába, egy fél pohár vizet 
engedett a csapból, megitta, feltépett egy nejlonzacskót, kivett belőle 
egy vadonatúj konyhai gumikesztyűt és felhúzta. Nem azért, hogy 
elmosogasson: kinyitotta Michael diplomatatáskáját és a papírok közt 
turkált. De nem találta, amit keresett. Visszament a hálószobába, futó 
pillantást vetett az alvó Michaelre, majd kezét a férfi kabátjának felső 
zsebébe dugta. Az egyikben Michael útlevele, jogosítványai és 
hitelkártyái lapultak. A másikban egy hosszú vastag, pecséttel lezárt, 
fehér, külföldi boríték volt, címzés nélkül. Polina megszagolta a 
borítékot, de nem érzett rajta semmit. Valószínűleg ezt kereste. A 
biztonság kedvéért még felemelte a padlóról Michael nadrágját és 
átkutatta annak zsebeit is. Csak dollárt és rubelt talált benne. A pénz 
nem érdekelte, vissza is tette. Magára kanyarította Michael ingét és a 
borítékkal a kezében kisétált a hálószobából, csendben kinyitotta a 
bejárati ajtót és a borítékot átnyújtotta egy nőnek meg egy férfinak, aki 


az ajtó mögött a lépcsőházban várakozott. 

— Két perc... — mondta a nő hang nélkül, csak az ajkát mozgatva, s 
a borítékot vastag kesztyűbe bújtatott kezébe fogta. A férfi gyorsan 
egy kis bőrönd fölé hajolt; a hivatásos fényképészek hordják ilyenben 
drága gépeiket. 

Polina bólintott, de nem érdekelte, mit csinálnak a borítékkal. 
Behajtotta az ajtót, összeszedte az ablakpárkányról a jegyzeteit, 
berakta őket egy nagy fekete iratgyűjtőbe és öltözködni kezdett. 
Ezúttal már a saját ruhájába. Felhúzta a bugyiját, farmernadrágját, 
felvette szandálját. Közömbös arckifejezéssel, mint egy robot vagy 
manöken... 


12. 

Szibériai expressz 

Szibériai idő szerint 12 óra 30 perc 
Moszkvai idő szerint 09 óra 30 perc 

A folyosói hangszórókból Madonna harsány, lüktető hangja 
üvöltött. Szinte még a vonatkerekek is erre a ritmusra csattogtak. 
Sztrizs fülkéje előtt Szerafim Krulij őrködött, miközben odabent Sztrizs, 
Vagaj és Turjak beszélgettek. Madonna hangja még a csukott ajtón is 
beszűrődött. 

— Nincs szükségünk kényszermunkásokra, csakis önkéntesek 
kellenek! — magyarázta Vagaj Turjaknak. — és pénzt gyűjtünk: 
plakátokra, zenekarokra stb. Gorbacsov minden hívének a nevét 
feljegyezzük. A demonstráció elejére magán teherautókat küldünk 
mindenhová innivalóval megpakolva. A felvonulókat vodkával kínálják, 
hadd igyanak Gorbacsov egészségére, aztán pedig a terület 
pártbizottság és az államvédelem épületeire uszítják őket. A mi 
embereink, érted?  Kedvcsinálónak betörik majd a kerületi 
pártbizottságok ablakait és beverik néhány rendőr pofáját. A részeg 
közönség pedig a segítségükre fog sietni. A kerületi pártbizottságok 
feldúlására és a rendőrök megverésére mindig akadnak önkéntesek! A 
Pamjaty is beszáll: elkezdik ütni a zsidókat és a maszekokat. Akkor 
pedig mi bevetjük a hadsereget! És a tüntetőkről összeállított listák 
alapján félreállítjuk az egész gorbacsovi bagázst. Lehalásszuk őket, 
mint tejről a fölét! Érted? — Vagaj kerek arca kigyúlt, mintha máris 
maga előtt látná, ahogy a vodkától mámoros felvonulók tömegesen 
törnek-zúznak a pártszékházakban, mire a katonaság beavatkozik. — 
Érted? A hadsereg csak örülni fog, hogy taccsra vághatja 
Gorbacsovot, úgyis viszket a tenyere a létszámcsökkentés miatt. 


Turjak a csendben figyelő Sztrizsre pillantott, majd újból Vagajra 
emelte tekintetét. Felsóhajtott és megcsóválta a fejét. 

— De ez az egész olyan meredek... annyira kockázatos! 

— Az ellenséget a saját fegyverével kell legyőzni — mosolyodott el 
Vagaj. — Tudod, ki mondta ezt? 

— Nem. Bizonyára Lenin. 

— Sztálin! 

— Na jó. Tegyük fel... — habozott Turjak. — Tegyük fel, hogy ti 
Szverdlovszkban, mi meg Irkutszkban megszervezzük a tüntetést. De 
mi lesz a többi városban? Nem mondhatod nyíltan, hogy mi a célunk! 
Sokan meg sem értenék. Látod, én sem fogtam fel mindjárt. 

— Épp ez lesz a feladatod — vitázott Vagaj. — Rá kell vezetned a 
nehéz felfogásúakat. 

— Nem! 

- Várj! Rávezeted őket, hogy miről van szó. Ide hallgass! 
Elterjesztjük a területi párttitkárok körében, hogy Szverdlovszk igazi 
szibériai módon, palacsintával és egy kupica vodkával akarja 
köszönteni Gorbacsov elvtársat. Ha aztán már elterjedt a hír, minden 
területi párttitkár azon igyekszik majd, hogy lepipáljon bennünket. És 
töri a fejét, hogy egy kupicát vagy egy fél litert osszon fejenként. Éjjel 
forgolódik, reggelre viszont rájön. Magától! De a mi tervünknek 
megfelelően, érted? 

— Nem, ez így nem fog menni! — jelentette ki Turjak határozottan, 
és Sztrizs felé fordult. — A rokonszenvtüntetést is te találtad ki és a 
vodkát is te akarod felvetni. Ezzel elárulod magad... 

— Rendben van, a vodka legyen a te irkutszki kezdeményezésed — 
egyezett bele nagylelkűen, sőt örömmel Sztrizs. 

— Azt már nem - rázta a fejét Turjak. — Mi a francnak legyünk mi 
az előtérben? A legjobb lenne, ha Pehota rukkolna elő vele... 

— Pehota! Az gyáva nyúl... — csodálkozott Vagaj. 

— Rá fog harapni — bizonygatta Turjak. — Fél a néptől. Megsúgom 
neki, hogy régen a kormányzók a cár felgyógyulása alkalmából 
mindenkinek egy kupica vodkát adtak. És a nép ivott a cár meg a 
kormányzó egészségére. Pehota lépre fog menni. Róla ráadásul senki 
nem feltételezi, hogy valamilyen hátsó gondolat vezérelné. Hiszen 
Gorbacsov fő seggnyalója! 

— Pehota? Jó ötlet... — jegyezte meg eltöprengve Sztrizs. 

— Gyújtsuk meg a gyújtózsinórt, gyújtsuk meg! — heveskedett 


Vagaj. 

— Nocsak... -— mormogta Turjak. — Csak aztán nehogy 
megégessük magunkat. . . 

— Mindenkit kisöprünk! — szorította ökölbe a markát Vagaj. 


Egyetlen mozdulattal! A párt igenis hatalmon fog maradni! Az orosz 
párt! És megmenti az országot! 


— Jól kifundáltad, Román... Jól bizony... — dünnyögte Turjak 
alázatosan, és hosszan, fürkészően Sztrizsre nézett. — És utána? 
Utána pont ilyen ember kell nekünk a főtitkári székben, mint te vagy... 
Egy szibériai muzsik! Igaz, ott van Ligunov! De Ligunov egy vén 
beszari alak! Mit gondolsz, sikerül menesztened Gorbit? 

— Miért csak én? — kérdezett vissza Sztrizs válasz helyett. Nem 
vagyok egyedül. Ott vagy te, ő, s velünk az egész párt. Még nem 
mindenki táncol úgy, ahogy Madonna fütyül! 

Halk kopogás szakította félbe. Sztrizs elmosolyodott. 

— Nocsak, már itt is vannak... 

— Kicsodák? — érdeklődött Turjak. 

— Akikkel bevesszük Moszkvát. Nyisd ki, Fjodor. Vagaj elfordította 
a zárat. Madonna hangos rikácsolása betört a folyosóról. Az 
ajtórésben Szerafim Krulij feje tűnt föl. 

— Itt vannak az emberek a demonstráció miatt... Beengedhetem 
őket? 

— Be, de csak egyenként — utasította Sztrizs. Krulij bólintott, és 
beengedte a fülkébe Gavril Ulanovot, a novoszibirszki párttitkárt. 

— Ah, sokan vagytok - szólt a Csehov-szakállt viselő 35 éves 
Ulanov, amikor Sztrizs mellett meglátta fülkében Turjakot és Vagajt. 

— Nem tesz semmit, gyere csak - invitálta Sztrizs. 

— Én helyeseltem... Szóval én csak tanácsot szerettem volna kérni 
a hazafias demonstrációval kapcsolatban — a ,hazafias" szót szinte 
mellékesen ejtette ki, mintha csak nyelvbotlás volna. — Később is 
jöhetek. . . 

— Máris megyünk - állt fel sietve Vagaj. — Maradj csak... 

A két pártvezető átadta a helyét Ulanovnak és távozott. Szerafim 
Krulij gondosan becsukta mögöttük az ajtót. A folyosó végén Turjak és 
Vagaj több fiatal szibériai pártvezetőt látott ácsorogni. 

— Ezek mind Sztrizsre várnak? — kérdezte Vagaj Krulijt. Krulij 
bólintott. Arca méltóságteljes és szolgálatkész volt, mint egy jól 
idomított, fajtiszta bulldogé. 

— Látod?! — bökte meg könyökével Vagaj vidáman Turjakot, és a 
várakozók csoportjára mutatott: — Jól alakulnak a dolgok! 

Az ablak mögött, Madonna hangját elnyomva, egy szembejövő 
vonat robogott el. 


13. 
Moszkva 
Moszkvai idő szerint 13 óra 00 perc 

Michaelt csak a tizedik csörgés rázta fel álmából. A Washington 
Post moszkvai irodájának vezetője hívta, aziránt érdeklődött, hogy 
kész-e a Gorbacsov egészségi állapotáról szóló mai jelentése, hiszen 


már déli egy óra van. Michael félálmában azt találta ki, hogy 
megfázott, ezért még nem csinálta meg, de azt ígérte, két óra múlva 
készen lesz. Azután felkelt, körbejárta a lakást. Polina nem volt sehol. 
Az asztalon egy cédulát talált: , HA FELÉBREDSZ, ZÁRD BE AZ 
AJTÓT. CSÓK: POLJA"?. Michael egy automatikus mozdulattal 
elfordította az ajtózárat és csak utána jutott eszébe az elnök levele. 
Egy pillanatra meghűlt benne a vér. Berontott a hálószobába, a 
kabátjához ugrott. De a boríték — az elnök levelét rejtő, címzés nélküli, 
lepecsételt fehér boríték — a helyén volt. Michael megkönnyebbülten 
fellélegzett. Úgy látszik, ő is bedőlt a KGB mindenhatóságáról 
terjesztett hisztériának. Polját egész egyszerűen ocsmány dolog lenne 
meggyanúsítani, különösen azok után, ahogy az AIDS-veszély miatt 
sírt. 

Negyven perc múlva Michael már Moszkva központjában, a Kreml- 
kórház felé robogott, a Gorkij utcát a Kalinyin sugárúttal összekötő 
csendes, Granovszkij utcába. Ez a forgalom elől elzárt nyolcemeletes, 
új épület a Kreml közelében, lényegében csak egyik részlege azoknak 
a városi, zöldövezeti kórházaknak és gyógyüdülőknek, amelyek a 
Szovjetunió Egészségügyi Minisztériumának IV. (Kreml) 
Főosztályához tartoznak. A követségen egyszer megmutatták 
Michaelnek a Moszkvai Tudományos Vitakludb 1987. májusi első 
ülésén készült jegyzőkönyvet, amelyben aláhúztak néhány sort egy 
nagy szovjet történész beszédéből. A tudós a pártelit elképesztő 
privilégiumainak megszüntetéséről beszélt, és azt mondta: ,A 
Szovjetunió Egészségügyi Minisztériumának 17 főosztálya van. 
Közülük egyetlen egy, a IV. Főosztály rendelkezik a nép 
egészségvédelmére szánt anyagi eszközök 50 százalékával...". 
Később soha, sehol nem említették ezt a számot, árulta el Michaelnak 
a szovjet sajtó elemzésével foglalkozó követségi munkatárs. 

— Doctor Dowey, hello! How are you? — Mitrohin tábornok, a KGB 
elnöke csaknem összeütközött Michaellal a kórház főbejáratánál. 

Michael megragadta a feléje nyújtott kezet. Erős, baráti kézfogást 
váltottak. 

— Köszönöm - felelte Michael oroszul Mitrohinnak. — Hogy van? 

Először augusztus 8-án találkoztak, aznap, amikor Michaelt 
elvitték, hogy megmentse Gorbacsovot. Másodjára tegnapelőtt futottak 
össze, éppen itt, a kórház folyosóján. És noha nem beszéltek többet 
néhány mondatnál, Mitrohin tábornok ismeretségük első percétől 
kezdve úgy mosolygott Michaelra, mintha testi-lelki jóbarátok 
lennének. Kezdettől fogva azt játszották, hogy a tábornok angolul 
beszél, Michael pedig oroszul. 

-— You are late today, ! think — pillantott Mitrohin Concorde 
gyártmányú órájára. 

— Igen, így alakult... — Michael nem tudta, hogyan magyarázza 


meg késését. Rendesen 11 és 12 között szokta meglátogatni 
Gorbacsovot. 

— Okay! If youre in hurry, go I dont want to hold you... 

— Köszönöm. Még találkozunk! 

— Oh, sure! — Mitrohin átvágott az udvaron, elhaladt a porta előtt és 
kilépett az utcára. Michael önkéntelenül utána nézett. 

Liften felment az ötödikre, a , Gorbacsov-emeletre". A porta után itt, 
a liftből kilépve is ellenőrizték az iratait. Majd Gorbacsov egyik testőre, 
sűrű bocsánatkérések közepette, gyorsan és gondosan átkutatta 
Michael zsebeit, megtapogatta a karját az ujja hegyétől a hóna aljáig 
meg a lábát egészen fel a lágyékáig. Ezután Michael, ahogy szokta, 
benézett az osztályvezető főorvos szobájába. Zinaida Talica doktornő, 
Gorbacsov kezelőorvosa itt a kezébe nyomta a beteg kezelési 
naplóját. Michael elolvasta a legfrissebb bejegyzéseket és konstatálta, 
hogy Gorbacsov már teljesen rendbe jött, rövid sétákat is tehet a 
kórházudvaron. Tehát hamarosan vidékre viszik, jó levegőre. De hogy 
tud kettesben maradni vele, Talica, a testőrök, a nővérek nélkül?! 

— Valami nem tetszik? — kérdezte Talica, látván, hogy Michael a 
szokásosnál tovább olvassa a naplót. Zinaida Talica 45 éves, 
szemrevaló, bár kissé teltkarcsú nő volt, valamelyik orosz akadémikus 
unokahúga vagy unokája. A Kreml-kórházban mindenki valakinek a 
rokona volt, ide még takarítónőt sem vettek fel ajánlás vagy protekció 
nélkül. 

— Dehogy. Minden rendben, köszönöm -— csukta be Michael sietve 
a naplót. — Csak... Szeretném... persze, csak ha lehet... megvizsgálni 
a beteget. Ha jól értem, hamarosan kiírják. Remélem, nem engedik 
dolgozni, előbb elviszik, valahova vidékre, jó levegőre, ugye... 

— Igen, szeretnénk vidékre vinni. Persze, csak ha ön nem ellenzi — 
hangjából rosszul leplezett gúny csendült ki. 

— Ó, éppen ellenkezőleg, helyeslem! Pont ezt akartam javasolni! 
De éppen ezért, szeretném alaposan megvizsgálni a beteget, 
meghallgatni a tüdejét. . . 

— Csak egy feltétellel — állította meg Talica doktornő, de azonnal 
kijavította magát. — Vagyis hát, ön, persze, mindenféle feltétel nélkül 
megvizsgálhatja Gorbacsov elvtársat. De... Egyszóval, közben 
próbálja meg rábeszélni, hogy ne két napra menjen vidékre, hanem 
legalább két hétre. Ránk nem hallgat: dolgozni akar. Az önök egykori 
elnökére, Reaganre hivatkozik, aki sebesülése után a kórházból 
egyenesen a Fehér Házba ment. Próbálja meg, hátha az ön amerikai 
tekintélye hat Mihail Szergejevicsre. S nehogy azt gondolja, hogy én 
rendeztem így a dolgot, én nem is leszek jelen a vizsgálatnál. . . 

Egy pillanatra belenyilallt valami Michaelba. Elcsodálkozott: az 
előbb Mitrohinnal találkozott, most meg Talica doktornő maga 
javasolja, hogy maradjon téte-á-téte Gorbacsovval! Pont ma! Másrészt 


viszont, ha Gorbacsov tényleg nem bízik az orosz orvosokban, akkor 
ki más, mint éppen ő beszélhetné rá, hogy most feltétlenül pihenésre 
van szüksége, és arra, hogy nagyokat sétáljon a jó levegőn. Az pedig 
mindmáig nem tisztázott, hogy Reagan valóban munkaképes volt-e, 
amikor sebesülése után a washingtoni kórház orvosai elengedték a 
Fehér Házba, egyes újságírók az ellenkezőjét állítják. 

Talica végigvezette Michaelt a virágokkal telerakott, világos 
kórházi folyosón és kinyitotta Gorbacsov kórtermének ajtaját. 
Gorbacsov félig ülve, félig fekve a Pravdát olvasgatta, fél szemmel 
pedig a kórterem szemközti falán függő hatalmas vásznat figyelte. A 
kórteremben Gorbacsov-fényképekkel teli újságok, virágcsokrok és 
,egyszerű szovjet emberektől" érkezett képeslapok meg levelek 
borítottak mindent: az éjjeliszekrényt, az asztalt, a párkányt, sőt még a 
padlóra is jutott belőlük. A tévében munkásgyűléseket közvetítettek. A 
résztvevők . természetesen a  gorbacsovi reformok rendkívüli 
eredményeiről áradoztak és hosszú életet meg jó egészséget kívántak 
a ,mi kedves Mihail Szergejevicsünknek". Nem Gorbacsovot kell 
megölni, hanem az ellenfeleit!" — jelentette ki minden csűrés-csavarás 
nélkül egy munkás a szószékről... 

Gorbacsov a látogatókat látván lehalkította a tévét. 

— Mihail Szergejevics — mondta Talica —, Dowey doktor szeretné 
megvizsgálni önt, mielőtt kiírnánk. Nem baj, ha nem leszek itt? Dolgom 
van az irodámban... 

Gorbacsov mérgesen fújt egyet és letette a Pravdát, címlapján az 
öles betűkkel: , TOVÁBB A GORBACSOVI ÚTON? 

— Ma már háromszor megvizsgáltak. . . — morogta. 

— Orosz orvosok! — nyomta meg erősen az ,orosz" szót Talica. — 
Dowey úr az élenjáró amerikai tudományt képviseli. . . 

— Milyen rosszmájú maga, Zina! — jegyezte meg Gorbacsov és 
érdeklődve a hatalmas vászonra pillantott, amelyen tovább folyt a 
munkásgyűlés. Amikor becsukódott az ajtó Talica mögött, mosolyogva 
Michaelhoz hajolt: — Nem tudja megbocsátani, hogy a feleségem 
idehívta önt, sehogy sem tudja megbocsátani! 

— Ők kiváló orvosok, Mihail Szergejevics — magyarázta Michael, s 
segített levenni Gorbacsovnak a pizsamakabátját. Letépte melléről a 
ragtapaszt, s mint aki a frissen beforrt sebet vizsgálgatja, közel hajolt a 
beteghez. Halkan odasúgta: — Levelet hoztam Önnek az elnöktől, sir. 

— Mi? — kérdezett vissza meghökkenten Gorbacsov. 

— Az éjjel Washingtonban jártam és találkoztam az elnökkel. 
Levelet hoztam tőle. Tessék — Michael átnyújtotta Gorbacsovnak a 
leragasztott borítékot. 

A főtitkár feltörte a pecsétet és kivette a borítékból az Egyesült 
Államok elnökének levélpapírjára rótt sorokat. 

,...A források megemlítése nélkül közlöm, hogy az Ön által a 


Pravdában közzétett Baturin-beszéd a pártvezetőség minimum 80 
százalékának VALÓDI hangulatát tükrözi. Ez a 80 százalék kész 
végrehajtani a legradikálisabb akciókat, beleértve az Ön személyét 
érintőket is. Erről Baturin is említést tett beszédében. Nem kételkedem 
abban, hogy mint tapasztalt és bölcs politikust, nem vezeti tévútra az 
Ön személyével kapcsolatos dicsőítő kampány, a szovjet újságokban, 
és józanul értékeli a lehetséges következményeket, amelyek logikusan 
következnek e nagy létszámú ellenzék létezéséből. 

Higgye el, igen tisztelt Gorbacsov úr, ennek az információnak a 
közlésével korántsem az a szándék vezérelt, hogy beavatkozzam 
pártja belügyeibe, hanem kizárólag békés és szilárd nemzetközi 
viszonyokra vágyó népeink és országaink érdeke. Meggyőződésem, 
hogy Ön bizalmam és barátságom jeleként fogja értékelni ezt a levelet. 

Engedje meg, hogy mégy egyszer mihamarabbi gyógyulást 
kívánjak önnek..." 

A levél olvasása közben Gorbacsov arcát és kopasz fejét elöntötte 
a vér, a homlokát csúfító anyajegy barnából feketébe váltott. 

- A maguk mesterséges holdjai talán még a lelkekbe is 
belelátnak? -— kérdezte Michaeltól haragosan . villámló szemmel. 
Michael megijedt, ezért sápadtan csak ennyit hebegett: 

— Nem tudom, uram... 

A Michael arcán megjelenő őszinte ijedtség lecsillapította 
Gorbacsovot. 

— Washingtonban járt? Az éjjel? — kérdezte. 

— Igen, uram. Az utazásomról és a levélről nem tud senki. Ez 
rendkívül bizalmas ügy... 

— Na, a KGB biztos tud róla! — mosolyodott el Gorbacsov immár 
lehiggadva. 

— Nem hinném... 

— Különben nem engedték volna meg, hogy kettesben maradjunk. 

— Megígértem Talica doktornőnek, hogy rábeszélem önt: utazzon 
hosszabb pihenésre. Valóban ezt kellene tennie. . . 

— Mit képzel! Amikor a párt 80 százaléka arról álmodozik, hogy 
megöl! — szakította félbe mérgesen Gorbacsov. 

Michael érezte: ez az a pillanat, amikor előállhat az elnök szobai 
üzenetével. Most nem számít, tud-e a KGB a levélről vagy sem, 
lehallgatják-e beszélgetésüket vagy sem. A fontos, hogy ne szalassza 
el a kínálkozó alkalmat. Ezért hadarni kezdett: 

— Ebben a helyzetben a legfontosabb, hogy ne essen az over- 
reaction hibájába. Nem tudom, hogy mondják oroszul... 

— Túlzás — magyarázta Gorbacsov, és újra elöntötte agyát a vér. 
Először az amerikai elnök levele, most meg még ez a kölyök... 

— Köszönöm -—- mondta Michael. — Az orvosok általában nem 
beszélnek erről pácienseiknek, én azonban megmondom, hogy az 


ilyen sérülések után, mint az öné, a sebesültek egy ideig még 
sokkhatás alatt állnak, egy darabig még eltart a lelki megrázkódtatás. 
És ez túlzásokra ragadtatja őket. 

— Teljesen nyugodtnak érzem magam - mosolyodott el 
Gorbacsov! 

— Igen! Ezt érzi. Ön azonban nem lehet objektív. A beteg ember 
gyakran nem is érzi, hogy magas a láza. Az például, hogy Baturin 
beszédét a Pravda közölte, bizonyára az ön over-reactionjának 
tulajdonítható. . . 

— Maga szerint Baturin beszédét nem kellett volna kinyomtatni? 
Furcsa! És még demokratáknak nevezik magukat! Az elnöknek is ez a 
véleménye? 

— Az elnök nem beszélt velem erről, uram. Ám ő is úgy véli, hogy 
nem szabad túl nagy jelentőséget tulajdonítania ennek a 
kampánynak... — Michael a képernyőre, majd az újságokra mutatott; 
mindegyik címlapon ott virított Gorbacsov fényképe és a szalagcím: 
, TOVÁBB A GORBACSOVI ÚTON!" 

— Az újságoknál hülyék dolgoznak - fakadt ki idegesen Gorbacsov. 
Mérges volt, hogy az amerikaiak is rájöttek: a Pravda kampánya 
bizony üres szócsépléssé vált. 

— Ön bizonyára jobban ismeri a szovjet újságírókat. — mosolyodott 
el Michael. — Én azonban mégis úgy vélem, hogy ez is egyfajta over- 
reaction. 

- Maga is ilyen rosszmájú, Michael? — húzta el a száját 
Gorbacsov. 

Michael észrevette, hogy Gorbacsov hangja kissé megenyhült. 
Úgy érezte, most elmondhatja azt, amiért tulajdonképpen felhozta az 
over-reaction témáját. Nem is kerülgette tovább a forró kását: 

— Bizonyára eldöntötte már, mit akar tenni az ellenzékkel. Én 
viszont úgy vélem, várnia kellene még, pihenésre lenne szüksége, 
nehogy over-reactionba essen, uram... 

Gorbacsov. orrára csúszott szemüvege mögül Michaelre nézett 
és... felnevetett. Olyan hangosan, felszabadultan és vidáman 
hahotázott, hogy egy ideges testőr benézett az ajtón. Gorbacsov 
azonban egyik kezét frissen begyógyult sebére szorítva 
kihessegette. . . 

Michael megzavarodott. Mi a fenével nevettette meg ennyire az 
orosz elnököt? 

Gorbacsov, miután kikacagta magát, Michael vállára tette a kezét. 

— Fantasztikus! Az imperialisták féltik a kommunisták életét! 
Fantasztikus! Ilyen imperialistákkal csak ki lehet valahogy jönni! — 
hirtelen elkomolyodott és abbahagyta a nevetést. — Mondja meg az 
elnöknek, hogy megértettem. Nem lövetem agyon a kommunista párt 
80 százalékát, sőt még a 8 százalékát sem. De csak egy feltétellel: ha 


megmondja, honnan vette ezt a számadatot. 

Michaelról csurgóit a víz, annyira hevesen, szinte ördögien váltott 
Gorbacsov az engedékenységről az elbűvölő nevetésre és a fémesen 
villanó tekintetig. 

— Sir, én nem vagyok hivatalos negotiator. De nem gondolom, ez 
fog működni ilyen módon -— Michael a lehető legóvatosabban akarta 
kifejezni magát, ezért izgatottságában szóról szóra fordította oroszra 
angol gondolatait. 

De Gorbacsov így is megértette, hogy mit akar mondani. 

— Miért nem fog menni? - érdeklődött Michael vállat vont. 

— Well... Tudom, hogy Ön nem egy angyal, uram. A politikusok 
közt nincsenek angyalok. But ! want to believe... Bízni szeretnék 
abban, hogy ön nem Sztálin vagy Hitler. Hogy nem képes megölni 
több millió embert just like that. Vagy tévednék? 

Michael most Gorbacsov acélosan villogó szemébe nézett, már 
nem volt olyan biztos Gorbacsov jóindulatában, mint amikor hanyagul 
odavetett neki egy tréfás megjegyzést. 

Gorbacsov nem felelt. Farkasszemet nézett Michaellal. Végül, 
hosszas szünet után szárazon megkérdezte: 

— Valami mást is üzent még az elnök? 

— Nem, uram... 

— Akkor hát... Ha befejezte a vizsgálatot, elmehet. Mondja meg az 
elnöknek, hogy a politikában nem lehet egyszerre gyereket szülni és 
szűznek is maradni. 

Michael felállt, az ajtóhoz lépett és megfordult. 

— Elnézést, uram... Akkor megegyeztünk, hogy pihenni megy, 
miután elhagyta a kórházat? - kérdezte saját bátorságától 
megrettenve. 

Gorbacsov keserűen elmosolyodott és Michael szemébe nézett: 

— Mi mást tehetnék? Hisz nem hozta el nekem az agyonlövendők 
listáját. 

Miután Michael Dowey távozott a kórteremből, Gorbacsov fáradtan 
a párnára hanyatlott, és lehunyta a szemét. Arca elernyedt, s hirtelen 
megöregedett. A fene egye meg, már az amerikaiak is tudják, hogy a 
párt hemzseg a baturinistáktól. De hogy a 80 százalékuk? Honnan a 
csudából vették ezt a számot? 


Ötödik nap: Augusztus 18. 
14. 
Moszkva, Kreml-kórház 
Moszkvai idő szerint 10 óra 20 perc 
A Politikai Bizottság szokásos csütörtöki ülése a vége felé 
közeledett. Egykor pontosan így, betegen vezette a Politikai Bizottság 


üléseit Jurij Andropov a Kreml-kórház egy másik épületében, 
Kuncevóban, Sztálin egykori villájában — csak azzal a különbséggel, 
hogy Andropov fekvő beteg volt, ágyastul vitték az ülésre. 

Gorbacsov a Kreml-kórház nyolcadik emeletén, az egyik oldalról 
csupa üveg hatalmas hallban ült, amelyet rengeteg virág és faládákba 
ültetett kis fácska tett hangulatossá. A beteg egy fotelban helyezkedett 
el, biztosan, bár nem egészen egyenes derékkal ült. Ez a pozíció nem 
tett jót neki, fájt a seb a mellében. A Politikai Bizottság tagjai — Viktor 
Ligunov, Vjazov marsall, Mitrohin tábornok, Borisz Kolcov és a többiek 
— vele szemben, egy hosszú asztal mellett foglaltak helyet. Mögöttük, 
a virágok között az SZKP KB osztályvezetői, akiknek jelen kellett 
lenniük valamelyik napirendi pont megtárgyalásánál. Már túl voltak az 
összes kül- és belpolitikai kérdésen: Magyarország kilépett a Varsói 
Szerződésből és semleges országnak nyilvánította magát. Hasonló 
lépésre készül Csehszlovákia és Lengyelország. Úgy döntöttek, hogy 
felemelik az ezeknek az országoknak a Szibéria-Európa vezetéken 
szállított gáz árát és csak keményvalutát fogadnak el érte... Japán 
hozzákezdett a 39. szélességi kör mentén húzódó nemzetközi 
szabadkereskedelmi övezet létrehozásához az olcsó vietnami és kínai 
munkaerő felhasználásával. Japán a szovjet Távol-Kelet 
iparosításából mindaddig nem hajlandó részt vállalni, amíg vissza nem 
kapja a Kurill-szigeteket... Izraelben már több éve kísérleteznek a 
parapszichológiai fegyver előállításával, ám a KGB és a CIA 
információszerzési próbálkozásai eleddig nem jártak sikerrel. Ezért úgy 
döntöttek, hogy a nyugati sajtóban kiszivárogtatják a kísérletek hírét, 
hadd rohanjanak a nyugati újságírók Izraelbe, hátha találnak valamit. . . 
A belügyek: a hadiállapot megszüntetése, az újabb kaukázusi és 
baltikumi vasutassztrájkok miatt meg kell semmisíteni több millió tonna 
zöldséget, gyümölcsöt és egyéb terményt, amelyet a városok 
ellátására szántak. Ez a városi lakosság lázadásához vezethet, s így 
határozatot hoztak, hogy újabb két héttel meghosszabbítják a 
rendkívüli állapotot, s egyúttal katonai ellenőrzés alá helyezik a vasúti 
közlekedést. . . 

Utolsó napirendi pontként Borisz Kolcov, a KB ideológiai titkára 
beszámolt a szverdlovszki területi pártbizottság kezdeményezéséről, 
miszerint aznap, amikor Gorbacsov elhagyja a kórházat, össznépi 
demonstrációt rendeznek a következő jelszóval: ,Jó egészséget, 
kedves Mihail Szergejevics". A legtöbb szibériai pártszervezet 
támogatásáról biztosította az ötletet, jelentette be Kolcov. 

— Mi a véleménye? -— kérdezte Gorbacsov Viktor Ligunovot, régi 
vetélytársát a Politikai Bizottságban, ahol az a jobb szárnyat, a 
pártapparátust képviselte. 

Most így felelt: 

- Én a demonstrációra voksolok, mert megmutatja majd, hogy 


milyen népszerű a vezetés. 

— Csakhogy elmennek-e az emberek? Persze önként és nem 
azért, mert küldik őket — húzta össze a szemét ravaszul Gorbacsov. 

-— Ne szerénykedjék, Mihail Szergejevics! — mosolyodott el 
Ligunov. — Szverdlovszk közölte, hogy két nap alatt — tegnap és ma — 
80 ezren jelentkeztek a demonstrációra. Hasonló a helyzet 
Kemerovóban, Irkutszkban és Tyumenben is. A nép őszintén örül, 
hogy ön felgyógyult. . . 

Nocsak, gondolta Gorbacsov. 80 ezer önként jelentkező egyetlen 
városban! Derék fickó ez a szverdlovszki párttitkár! 

Kifelé azonban semmit nem mutatott az öröméből. 

— Értem... — jegyezte meg töprengve. — Sztrizs persze csak 
talpnyalásból találta ki az egészet... De nem baj... Nekem tetszik az 
ötlet. Megmutatja a reformellenes erőknek, hogy a nép a nehézségek 
ellenére is támogat bennünket — majd Mitrohin tábornokhoz fordult: — 
És te mit szólsz? 

— Én két kézzel a demonstrációra szavazok — szólt Mitrohin. — De 
gondolni kell arra is, hogy ha a nép kimegy az utcára, túlkapások is 
előfordulhatnak. Ezért meg kell tennünk a szükséges intézkedéseket. . . 

Gorbacsov egy pillanatra Mitrohin szemébe nézett. Úgy látszott, 
ugyanaz a gondolat villant át mindkettőjük agyán. Gorbacsov elkapta a 
tekintetét és a jelenlevőkhöz fordult: 

— Jól van. Szavazzunk. Holnapután, szombaton elhagyom a 
kórházat. Ki szavaz a demonstrációra? 

A PB-tagok készséggel magasba nyújtották a kezüket. A titkár 
jegyzőkönyvbe vette: megírni a határozat szövegét és még ma 
szétküldeni az ország valamennyi pártszervezetének. A demonstráció 
irányítója: Kolcov, a rendért felel: a BM és a KGB. 

— Rendben. Mi a helyzet Baturinnal? — érdeklődött Gorbacsov 
Kolcovtól. 

— A bíróság egy villában folyamatosan ülésezik — felelte Kolcov. — 
Hamarosan meghozzák az ítéletet. 

— Vegyék figyelembe álláspontomat: kényszermunka, szigorított 
őrizet elképzelhető, halálos ítéletről azonban szó sem lehet — mondta 
Gorbacsov. — Ha Baturin mögött mégis összeesküvők állnának, akkor 
csendben maradnak, amíg a merénylő életben van és reszketnek, 
nehogy fecsegjen. Világos? Majd Mitrohinhoz fordult: — Tényleg, hogy 
sikerült ennek a gazfickónak bevinnie pisztolyt a Kremlbe? Csak azt ne 
monda, hogy a hadsereg az oka! A Kreml őrsége hozzád tartozik. 

— Igen. De ön megtiltotta, hogy megmotozzuk a küldötteket. 
Nehogy Nyugaton kinevessenek minket. . . 

Ez valóban így volt. Mitrohin tényleg javasolta a kongresszusi 
küldöttek testi motozását, de hát ez iszonyú nevetséges lett volna! A 
kongresszusi küldöttek a kiválasztottak, a párt krémje! 


— Ami a hadsereget illeti... — Vjazov marsall szünetet tartott, várva, 
hogy Gorbacsov félbeszakítja. 

— Mióta a tiszteknek csökken a fizetése — folytatta mosolyogva 
Vjazov helyett Mitrohin —, még nálam, a KGB-ben is alig várják az 
emberek, hogy businessman legyen belőlük... 

Gorbacsov lemondóan legyintett: a régi nóta. Az ülés végén, 
amikor a Politikai Bizottság tagjai egymás után távoztak, odaszólt 
Mitrohinnak: 

— Pavel, maradj még egy kicsit. 

Mindenki elment, Gorbacsov és Mitrohin kettesben maradtak. 
Ekkor azonban betoppant Gorbacsov felesége. 

— Befejeztétek? 

— Nem, de maradj csak itt — mondta Gorbacsov. Raisza tenyerét 
férje homlokára szorítva megszólalt: 

— Elfáradtál. Le kellene feküdnöd. . . 

— Mindjárt... — Gorbacsov kihúzta zsebéből az amerikai elnök 
levelét, és a fehér borítékot Mitrohin orra alá dugta: — Láttad ezt? 

— Mi ez? — kérdezte Mitrohin. 

— Nézd meg... 

Mitrohin elvette a borítékot, kiemelte belőle a levelet és olvasni 
kezdte. Gorbacsov Mitrohin arcát leste. A szovjet vezetés eddigi 
történetében még nem akadt ember, aki ilyen gyorsan politikai 
bizottsági tag lett volna, mint Mitrohin. Gorbacsov emelte ki a KGB-ből 
az ország vezetésének legfelső szintjére, ahogy annak idején 
Vjazovot, Kolcovot és a többieket is. Baturin merénylete azonban 
világossá tette, hogy még a leghűségesebb, magas tisztségekkel és 
rangokkal megvásárolt környezet sem jelent garanciát. Nem várhatja 
el persze, hogy Mitrohin vagy Kolcov minden kongresszusi küldött 
lelkébe belelásson. De mégis... Gorbacsov nem hagyta, hogy Mitrohin 
végigolvassa a levelet. Éles hangon megismételte kérdését: 

— Azt kérdem, láttad-e ezt? 

Mitrohin a szükségesnél egy másodperccel tovább nézegette a 
levelet, és csak azután emelte tekintetét Gorbacsovra: 

— Igen, Mihail Szergejevics! Természetesen láttam ezt a levelet. 

— Tehát tegnap te szervezted meg az amerikai orvos látogatását? 

—- Mindenképp megpróbált volna kettesben maradni önnel 
mosolyodott el Mitrohin. — Én csak segítettem neki. 

— Tehát azt is hallottad, miről beszélgettünk? 

— Ugyan! Hová gondol, Mihail Szergejevics! — Mitrohin igyekezett 
felháborodottnak mutatkozni. 

— Tehát hallottad — szögezte le Gorbacsov. — El sem hinném, hogy 
véletlenül kettesben hagytál egy amerikaival! Abban a minutumban 
kirúgnálak! Jól van. Mi a véleményed? Honnan vették azt a nyolcvan 
százalékot? 


— Ezt aztán már igazán nem tudom, Mihail Szergejevics váltotta 
komolyra a szót Mitrohin. 

— És mit gondolsz, reális ez a szám? 

— A pártideológiáért Kolcov a felelős. . . 

— De én téged kérdeztelek! — szakította félbe élesen Gorbacsov. 

— Az biztos, hogy az Egyesült Államok elnöke nem az ujjából 
szopta ezt a számot! — szólt közbe váratlanul Raisza, bizonyítva ezzel, 
hogy otthon van a politikai kérdésekben. — De ha neki több az 
információja a Szovjetunióról, mint neked, Pavel, akkor... Érted, 
ugye... 

Mitrohin Raisza felé fordult és olyan kihívóan mosolygott rá, 
ahogyan csak egy rendkívül hűséges szolga teheti. 

— Akkor két lehetőségem van, Raisza Makszimovna — mondta. — 
Vagy átengedem a hivatalomat az amerikai elnöknek, vagy... 

— Vagy kideríted, honnan vette az elnök ezt a számot fejezte be 
helyette szigorúan Gorbacsov, véget vetve ezzel a bizalmnmaskodásnak. 

— Jobb szeretném az első változatot. Bár az amerikai elnök aligha 
elégedne meg a fizetésemmel... - sóhajtott fel mesterkélt 
keserűséggel Mitrohin, hogy megpróbáljon mosolyt csalni Gorbacsov 
arcára. De észrevette, hogy hasztalan erőlködik, ezért gyorsan hivatali 
hangra váltott: — Elnézést, csak tréfáltam. De van egy ötletem... 

— Éspedig? — kérdezte türelmetlenül Raisza. 

— A levélben az áll, hogy az ellenzék aránya a párttagok körében 
80,6 százalék. Ma kiderült, hogy a szibériai pártszervezetek közül 
körülbelül ugyanennyien támogatják a szverdlovszki 
kezdeményezést. . . 

Elhallgatott. Gorbacsov és Mitrohin néhány pillanatig farkasszemet 
néztek. 

— Ez persze lehet véletlen egybeesés is — folytatta Mitrohin. — 
Mondjuk, a többi párttitkár még nem ért haza... 

— Ige-e-en! Akinek vaj van a fején, az ne menjen a napra húzta el 
a száját Raisza. — Tehát mi legyen? Lefújjuk a demonstrációt? 

— Ez még nem minden, Mihail Szergejevics — folytatta Mitrohin. — A 
leggyávábbak — például Rogyion Pehota Irkutszkban egy kupica 
vodkát akar itatni a néppel az ön egészségére. 

— Ezért említetted a lehetséges túlkapásokat? — húzta össze a 
szemét Gorbacsov. 

— Igen. 

—- Nekem tetszik az ötlet — szólt közbe váratlanul Raisza és 
elkezdett fel-alá járkálni a hallban. Csinos, fiatalos lábán a cipősarkok 
határozottan Roppantak a márványpadlón. — Hadd csinálják! Hadd 
törje be a nép néhány helyen a pártbizottsági ablakokat! Hadd lássák a 
baturinisták és a ligunovisták: a nép Gorbacsov mellett áll! 

— Hát ami az ablaktörést illeti, azt éppenséggel meg lehet 


szervezni! — mosolyodott el Mitrohin. Gorbacsov elismerő pillantást 
vetett rá. 

— Igen... Én is erre gondoltam... — suttogta Gorbacsov. — De... — 
sóhajtott fel őszintén sajnálkozva. — Nem engedhetjük meg, hogy a 
nép kezet emeljen a pártra.  Zajongjanak, lármázzanak a 
pártbizottságok előtt, rendben van. De hogy ablakokat törjenek be... 

— Hisz nem a pártra emelnek kezet, Mihail Szergejevics mondta 
Mitrohin. — Hanem az ellenzékre... 

— Ez az, Misa - jegyezte meg Raisza. 

— De ez mind benne lesz a tévében! — fakadt ki Gorbacsov. — 
Érted? Az egész világ látni fogja, hogy a szovjet nép pártbizottságokat 
rombol le. Nem... — rázta a fejét. 

— Kár... — kesergett Raisza. 

— Ezekről a helyszínekről betilthatjuk a tévéközvetítést. — vetette 
fel Mitrohin. 

Gorbacsov újból farkasszemet nézett vele, majd az ablak felé 
fordult. 

— Gondolkodnom kell... Gondolkodnom... — mondta rövid szünet 
után. 

— Hogyan olvashattad ezt a levelet hamarább, mint Misa kérdezte 
Raisza Mitrohintól, más témára váltva. Jól tudta, hogy férjére nem 
lehet nyomást gyakorolni, az viszont fontos, hogy minél több tény 
álljon a rendelkezésére. 

— Tudja, Raisza Makszimovna, nem engedhetek egy amerikait 
Mihail Szergejevics közelébe, ha előtte nem ellenőriztem, mi van a 
zsebében! — Mitrohin becsületes, világos szemével Raiszára nézett. 


15. 
Moszkva, az SZKP KB vendégháza 
Moszkvai idő szerint 13 óra 30 perc 

A fellobogózott, hosszú, fekete ZIL gyorsan megkerülte a 
Diadalkaput és négy perc múlva már a városból kivezető műúton 
robogott. Előtte három méterre egy rendőrségi Volga haladt. A tetején 
másodpercenként felsírt a sziréna, és szünet nélkül forgott a villogó 
jelzőlámpa, hogy szabaddá tegye az utat a Kremlből érkező konvoj 
előtt. A limuzinban Borisz Kolcov, a ZIL-t követő két fekete Volgában 
pedig a KB három osztályvezetője ült. 

Kolcov arca kifürkészhetetlen volt, bár most úgysem láthatta senki: 
a sofőr és a testőr a válaszfal előtt ültek, a három központi bizottsági 
ember meg mögötte volt, a saját kocsijában. Kolcov a délelőtti politikai 
bizottsági ülésen gondolkodott és nem tudott megnyugodni: ha 
egyszer Gorbacsov mindenki előtt kijelentette, hogy ellenzi Baturin 
halálra ítélését, akkor ezt a véleményét már nem fogja megváltoztatni. 


Tehát hiábavaló volt a Jasznogorovval folytatott játék! De fütyül ő 
Jasznogorovra, nem róla van szó! Hanem arról, hogy a kulisszák 
mögötti intrikákban mutatott zsenialitása ellenére Gorbacsov nem akar 
diktátor lenni. Pedig csak a jéghideg diktatúra tudná ma lehűteni az 
ország forró katlanját. Mi a teendő? A titkár negyven perce az 
asztalára tette a vendégházból érkezett telexet: a  pártbíróság 
meghozta ítéletét a Baturin-ügyben. 

...a vád és a védelem érveit megvizsgálva, a bíróság megjegyzi a 
következőket: 

a) a politikai terror és az ellenfelek fizikai megsemmisítése pártunk 
hatalomra kerülése óta vált hagyománnyá a Szovjetunióban; 

b) N.  Baturin vérbeli kommunistáknak, e hagyomány 
megteremtőinek családjában született, ilyen környezetben nevelkedett 
és vált kommunistává; ez motiválta felfogását, hogy politikai 
ellenfeleinek tevékenységét radikális (fizikai) módon kell f elszámolni; 

c) a kongresszus elnöksége nem tette lehetővé, hogy a vádlott 
felszólaljon az SZKP kongresszusán, arra hivatkozva, hogy 
felszólalását nem egyeztette előre az  elnökséggel. (L. 26. 
dokumentum: N. Baturin feljegyzése a kongresszus elnökségének és 
B. Kolcov elnökségi tag kézzel írott határozata ugyanezen a papíron). 
A fentiek alapján a bíróság: 

1. N. Baturinnak, a kommunista párt tagjának Mihail Gorbacsov 
elvtárs, az SZKP főtitkára elleni merényletét a múltban gyökerező, de 
ELÍTÉLENDŐ POLITIKAI TETTNEK, A POLITIKAI ELLENFELEKKEL 
VALÓ LESZÁMOLÁS FIZIKAI MÓDSZERÉT pedig AMORÁLISNAK 
ÉS PÁRTUNKRA NÉZVE KOMPROMITTÁLÓNAK minősíti és ezért 

2. N. Baturint KIZÁRJA az SZKP-ból; 

3. az ügyet, N. Baturin polgártárs által Mihail Gorbacsov polgártárs 
terhére elkövetett súlyos testi sértés bűntettét, átadja a sértett 
lakóhelye szerint illetékes moszkvai kerületi polgári bíróságnak. . . 

A vendégház őreit rádión értesítették, így tíz másodperccel a 
konvoj érkezése előtt a kapu kinyílt, a limuzin elsuhant a fenyőliget 
mélyébe és megállt egy hatalmas, kétszintes épület előtt. Itt fogadta 
hajdanán Brezsnyev Kissingert. A ház mögött nagy erdő húzódott 
sokféle gombával, előtte tükörpontyoktól teli mesterséges tó. A partról 
cölöpökre ácsolt keskeny fahíd vezetett a tó közepére. Brezsnyev és 
agg harcostársai itt nyugodtan horgászhattak, anélkül, hogy a víz 
köszvényes lábukat érte volna. A tó hemzsegett a pontyoktól: a víz szó 
szerint pezsgett a kisebb-nagyobb halaktól. A víz fölé ugráló pontyok 
olykor belepottyantak a Kreml-béli horgászok vödrébe. 

Kolcov a bejáratnál kiszállt a kocsiból. Távolabb két lestrapált 
Ladára és két Szamarára lett figyelmes. Mind a négy autót por lepte, 
tehát nem a Kreml garázsából kerültek ide. Bizonyára a pártbírósági 
tagok autói. A testőr kinyitotta az épület főbejáratát. Kolcov, nyomában 


a három központi bizottsági emberrel, keresztül sietett a stílbútorral 
berendezett, perzsa szőnyeg borította hatalmas hallon és a tó fölé 
nyúló, tágas hátsó verandára lépett. A rusztikus helyiségben a bíróság 
tagjai éppen ebédeltek. A hosszú asztalt borosüvegek és a ház három 
szakácsa által készített kiadós ételek borították, meg a vendégház 
nevezetessége: egy óriási tál gombás tejfölben sült tükörponty. A 
jóízűen falatozó bírósági tagok élénk, vidám beszélgetést folytattak. A 
verandára lépő Kolcov még elkapta az éppen soron lévő vicc végét. 

A vendégek megjelenése a mesélőbe fojtotta a szót. 

Kolcov rövid, átható pillantást vetett rájuk. Három 30 és 45 év 
közötti nő és hat férfi. Olyanok voltak, mintegy üdülőhelyen 
összeverődött baráti társaság: a férfiak inge kigombolva, a nők ujjatlan 
ruhában... Persze Kolcov már ismerte a pártbíróság tagjait, tudta, 
honnan jöttek. A Jasznogorovval folytatott beszélgetés után elkérte 
személyi anyagukat a KB szervezési osztályától. A kérdőív adatai 
szerint a, sorshúzás ezúttal tipikus ,újgorbacsovisták"-nak kedvezett: 
Marat Jasznogorov, a fiatal szibériai tanár, Kadir Omurkulov kirgiz 
űrhajós, Anna Jermolova, Moszkva környéki újságíró, Sumkova 
élmunkás szövőnő... Egyébként éppen azért erősítette meg őket a KB 
szervezési osztálya és rostálta ki a többi, idősebb jelöltet, a Gorbacsov 
elleni merényletet követő napok lázában, mert ,újgorbacsovisták" 
voltak: ők mondjanak ítéletet az ,újgorbacsovista" Baturin fölött. Most 
viszont, amikor Kolcov már ismerte az ítéletet, más szemmel nézett 
rájuk. Csakugyan mindannyian Jasznogorovok, ,újgorbacsovisták"? 
Ha harc, hát legyen harc!... 

Kolcov még egy rövid ,Jó napot!-tal sem tisztelte meg őket. Az 
asztalra dobta az ítéletet és foghegyről odavetette: 

— Mi ez? 

A géppel írt szöveg két lapja kétfelé repült, és az egyik a 
salátástálba esett. Jasznogorov kivette, letörölte róla a majonézt, 
elolvasta az első sorokat és így szólt: 

— Ez az ítélet. Tudtam, hogy dühöngeni fog. . . 

— Fütyülök a jóstehetségére! — vágott vissza Kolcov. — Tudni 
akarom, hogyan született ez a határozat! Ki fogalmazta meg? 

Nagyon jól tudta, ki fogalmazta meg, de azt akarta, hogy a 
Központi Bizottságból érkezett emberek a saját fülükkel hallják. A 
bíróság tagjai azonban nem szóltak. 

— Kolcov elvtárs bizonyára azt szeretné tudni — magyarázta 
Jasznogorov a társainak - hogy mertük felróni neki, hogy a 
kongresszuson nem adott szót Baturinnak. Igaz? — fordult Kolcovhoz. 
Tágra meredt, dülledt, zománckék szemében nyoma sem volt az 
iróniának. 

-— A Gorbacsov elleni merényletért maguk gyakorlatilag a pártot 
tették felelőssé Baturin helyett. Sőt, magát Gorbacsovot! ,A 


glasznoszty csak Gorbacsov. ellenfeleinek bírálatára terjed ki! Ki 
fogalmazta ezt? — nézett végig Kolcov sorban mindannyiukon, hogy 
fokozza a hatást és önvédelemre késztesse őket. 

— Én voltam — szólalt meg váratlanul egy alacsony, szürke szemű, 
harminc év körüli nő. Haját lófarokban viselte, s könnyű, nyári ruhája 
fedetlenül hagyta a vállát. -  Jermolovának hívnak. Anna 
Jermolovának. Jasznogorov ugyan állandóan újabb fenntartásokkal 
élt, hogy tompítson a megfogalmazáson, én azonban... 

Anna Jermolova újságíró Saturában, egy Moszkva környéki 
városban, idézte emlékezetébe Kolcov. 

— Külön-külön szavaztunk minden egyes pontról — fűzte hozzá 
Sumkova, a negyvenéves szövőnő. 

Kolcov heves mozdulattal kitépte Jasznogorov kezéből a lapokat. 

— A bíróság enyhítő körülményként vette figyelembe, hogy a 
kongresszus elnöksége megakadályozta Baturin felszólalását... Azt 
akarják mondani, én provokáltam ki, hogy  Baturin rálőjön 
Gorbacsovra, mert nem adtam szót a kongresszuson? 

— N-n-nem lehet tudni... — dadogta Dubrovszkij, egy vastag 
szemüveges, ösztövér tervezőmérnök. 

— Mit nem lehet tudni? — kérdezte élesen Kolcov. 

— N-nos... L-lehet, hogyha kifejthette volna álláspontját, nem 1-lőtt 
volna... 

— Á, lehet! — lépett fel támadólag Kolcov. — Képzeljék el: elmondja 
beszédét a kongresszusi szószékről, azt a beszédet, amit 
kinyomtattunk a Pravdában, majd miután az országban történtekért 
Gorbacsovra hárította a felelősséget, lelövi! A kongresszusi 
szószékről! És akkor, akkor mi van? Akkor azért hibáztatnának, mert 
megadtam neki a szót? 

A Kolcov mögött ácsorgó központi bizottsági emberek arca meg 
sem rezdült, a bírósági tagok zavart arckifejezése viszont arról 
árulkodott, hogy a logikai trükk hatott. Ez jó jel. Folytatni kell a 
támadást. 

— De ez még nem minden! A pártkongresszus nem Hyde-park! 
Tudják maguk egyáltalán, hány kongresszusi küldött nem kapott szót, 
azok közül, akik feliratkoztak? Nos, mit gondolnak, mennyit? Öt? Tíz? 
Tizenöt? 

Nem szóltak semmit. 

— Több mint száz! — vágta ki győzedelmesen Kolcov. — Maguk 
szerint tehát mindegyiküknek az elnökségre kellett volna lőnie, csak 
mert nem kapta meg a szót? Igen? Fogják ezt az ítéletet, és 
vigyázzanak, nehogy megint szégyent valljanak! — visszaadta a 
lapokat Anna Jermolovának. — Dolgozzák át! 

— Egy, talán pontatlanul megfogalmazott pont miatt még nem kell 
az egészet átdolgozni — vélte a kirgiz űrhajós. 


— Egy!? — vette fel a harcot újra Kolcov. Megint elvette a lapokat, 
ezúttal Jermolova kezéből, és olvasni kezdett: — ,A bíróság enyhítő 
körülményként vette figyelembe, hogy Baturin vérbeli kommunista 
családban született és nevelkedett..." Tehát a vérbeli kommunista 
családokban gyilkosok jönnek a világra? -— Kolcov gúnyosan 
félrehajtott fejjel az  űrhajósra nézett. - Emlékszem, amikor 
jóváhagyták, hogy maga űrhajós legyen, nagy súllyal esett latba, hogy 
csakúgy, mint Baturin, negyedik generációs kommunista. Talán 
tévedtünk. Lehet, hogy nem a világűrbe, hanem a börtönbe kellett 
volna küldenünk. Vagy a diliházba, mint potenciális gyilkost! 

Tíz perccel később Kolcov fel-alá járkált az épület első emeleti 
könyvtárszobájában, kezében a bíróság ítéletével. Diktált: 

—- SZKP KB Pártbíróságának ítélete Nyikolaj Baturin ügyében. 
Pont. Új bekezdés. 

Anna Jermolova a parkra néző, sarkig kitárt ablak mellett ült és 
Kolcov szavait gépelte. 

— Első pont. A bíróság megalapozatlannak tartja Baturin 
Gorbacsov ellen felhozott vádjait. Megállapítja, hogy a párt 
tekintélycsökkenése elsősorban azoknak a pártmunkásoknak róható 
fel, akik szembeszegülnek a peresztrojka továbbvitelét és országunk 
gazdasági megújulását szolgáló pártvonallal. Pont — Kolcov megállt a 
könyvtárszoba közepén és a fal melletti díványon és a fotelokban ülő 
bírósági tagokhoz fordult — Vagy Gorbacsov mégiscsak vétkes abban, 
hogy a baturinok nem értenek sem a technikához, sem a 
gazdasághoz, és a nép ezért nem is ad a véleményükre? Mi? 

A bíróság hallgatott. A három központi bizottsági ember úgyszintén 
szótlanul figyelte Kolcov és a bíróság párbaját. 

— Tehát az első pontot elfogadtuk — szögezte le Kolcov és 
visszafordult Jermolovához. — Második pont. A bíróság Baturinnak, az 
SZKP tagjának Mihail Gorbacsov elvtárs, az SZKP főtitkára ellen 
elkövetett merényletét reakciós tettnek, a politikai ellenfelekkel való 
leszámolás fizikai módszerét általában amorálisnak és a szovjet 
gyakorlattal összeegyeztethetetlennek tartja. Pont. — Kolcov ismét a 
bíróság tagjaihoz fordult: 

— Itt csak önöket idéztem! 

A bírósági tagok rezzenéstelen arccal figyeltek. Kolcov folytatta: 

— Harmadik pont. A bíróság Baturint kizárja az SZKP soraiból, 
megfosztja városi párttitkári tisztségétől és vádat emel ellene a 
Büntető Törvénykönyv 98, paragrafusa alapján életveszélyes sérülést 
okozó, előre kitervelt módon elkövetett gyilkossági kísérlet miatt. A 
vádlott ügyét polgári bíróságnak adja át. A perben a vádat a 
pártbíróság képviseli. Kész! 

Kolcov ismét a pártbíróság tagjaihoz fordult: 

— Tehát: ki szavaz az ítéletre? Ki van ellene? 


Ismét csak általános hallgatás volt a válasz. 

— Tehát elfogadják a bíróság határozatát — Kolcov kivette a papírt 
az írógépből és a bíróság tagjai elé tolta. Először Jasznogorovot 
szólította: — Kérem, írja alá! 

— Nem hinném, hogy mi ezt valaha is aláírjuk — hallotta a háta 
mögül Anna Jermolova hangját. 

Kolcov dühösen sarkon fordult. 

— Kibérelte a szövegünket. . . — magyarázta a nő. 

— Igen, kibéreltem! Mert senki sem hatalmazta fel magukat, hogy a 
pártról és a politikai harcban kialakult hagyományainkról mondjanak 
ítéletet! Magukat kizárólag azzal bízták meg, hogy Baturin ügyében 
ítélkezzenek. De ki akarnak bújni a feladat alól! Átadja a polgári 
bíróságnak"! Megértem, ha mossák kezeiket, s nem akarják, hogy 
újból párttagok vére folyjon — Kolcov egy pillanatra a központi 
bizottsági emberekre nézett. — Én is azt írtam, hogy ,átadja a polgári 
bíróságnak". Ez rendben van, de a párt álláspontjának egyértelműen ki 
kell derülnie. A párt átadja Baturint a bíróságnak, ahol a pártbíróság 


tagjai, vagy maguk fogják képviselni a vádat... — Kolcov újfent a 
központi bizottsági emberekre sandított, - Ez a  pártélet 
demokratizálását jelenti. . . 

— T-t-tudja, Kolcov elvtárs — szakította félbe váratlanul, a 
szemüvegét igazgatva Dubrovszkij mérnök, akire olykor rájött a 
dadogás, ha izgatott volt. -— A demokrácia mindenekelőtt e- 


egyenlőséget jelent. Maga úgy viselkedik itt velünk szemben, mint egy 
földesu-úr, aki felszabadította a rabszolgáit. Önök a Központi 
Bizottságban az urak, mi meg idelent a na-agylelkűen felszabadított 
pártrabszolgák. És most olyan határozatot diktál nekünk, amilyenre 
maguknak van szükségük. Ha ez a demokrácia, akkor ebből én nem 
kérek. Elnézést — felállt és kiment a szobából. Egyszerűen kiment. 
Nem csapta be az ajtót, nem játszotta el a nagyjelenetet- csendben 
távozott. És sorban felálltak a többiek is: Omurkulov, a kirgiz űrhajós, a 
félig kirgiz, félig üzbég Zakirov, egy közép-ázsiai gyapotszövetkezet 
igazgatója, de Sumkova, a kiváló szövőnő is. 

— Várjanak! — kiáltotta Kolcov inkább a Központi Bizottság 
képviselői, semmint a távozók miatt. Amikor utolsóként Jasznogorov is 
becsukta maga mögött az ajtót, Kolcov feldúltan egy karosszékbe 
rogyott, széttárta a karját és így szólt a központi bizottsági 
emberekhez: — Mitévő legyek?... Lövessem agyon őket? 

Az udvarról motorzúgás hallatszott fel. 

Kolcov felvette a belső telefont. 

— Itt Kolcov beszél — szólt bele. — Zárják be a kaput és ne 
engedjenek ki senkit. A bíróság tagjai még nem fejezték be a 
munkájukat. 

— Úgysem fogják aláírni, amit diktált — jegyezte meg az egyik 


központi bizottsági ember, egy elegáns öltönyben feszítő negyvenéves 
, újgorbacsovista". 

— Mégsem tehetünk közzé egy ilyen ítéletet! — vágott vissza 
nyersen Kolcov. — Hogy hagyhattak jóvá egy ilyen összetételű 
bíróságot? 

—-— Nem mi hagytuk jóvá, hanem az adminisztrációs osztály 
magyarázkodott a másik. 

Kolcov azonban úgy tett, mintha nem hallotta volna. 

— Tipikus ,újgorbacsovisták"! Fejünkre nő az új nemzedék! — 
ujjaival idegesen dobolt az ablakpárkányon. Odakint, a vakítóan 
csillogó tükörpontyok között, a tó vizében megmártózott az augusztusi 
nap. Hirtelen kellemetlen zúgás zavarta meg a kert és a tó békés 
csendjét: három járőröző katonai helikopter húzott el alacsonyan az 
épület mellett Moszkva irányába. Miután a zaj elült, Kolcov lépéseket 
hallott a háta mögött. A bíróság tagjai szállingóztak vissza: Dubovszkij, 
Omurkulov és sorban a többiek, mind. Gúnyos mosollyal az ajkukon 
elfoglalták helyüket — mintha csak azt mondták volna: ,bezárhatsz 
minket, de nem fogod elérni, hogy aláírjunk olyasmit, amit nem 
akarunk". 

Kolcov nem fordult meg. Háttal ült nekik, mintha meg sem hallotta 
volna lépteiket, nem látta volna kihívó mosolyukat. Egy magas fa 
árnyékot vetett rá. Tudta, hogy amit most fog mondani, az döntő lesz. 
Ez az utolsó dobása. Ezért nyugodt hangon beszélt. Messziről kezdte. 

— A Fekete-tenger partján van egy városi Odessza. Valamikor 
gyönyörű város volt... — kezdte halkan, tompa hangon, továbbra is az 
ablak felé fordulva. — Napfényes, szabad szellemű üdülőhely, 
nemzetközi kikötő, a humoristák és a zenészek őshazája. A háború 
alatt azonban a mieink is, a németek is elveszítették a városi 
vízvezeték- és csatornarendszer tervrajzát. A csapokból ezért már egy 
fél évszázada ipari hulladékoktól és emberi ürüléktől szennyezett víz 
folyik. És senki nem tudja, hol kellene leásni, hol húzódnak a 
tönkrement csövek. És az egész város, egymillió ember mérget eszik, 
vizelettel itatják a gyerekeket. A szennyeződés miatt egyszer már 
felütötte a fejét a kolera, és ez bármikor újra megismétlődhet. 
Odesszában - ebben a valaha oly szabad városban! — mindenki arra 
vár, mikor épít végre valaki — a városi tanács, a városi pártbizottság, 
Gorbacsov vagy a jóisten — új vízvezetékrendszert — Kolcov hirtelen a 
bíróság tagjai felé fordult. — Értik? A város fél évszázada rohad, 
gyerekek betegszenek és halnak meg, az emberek meg nem tesznek 
semmit! És az ölükbe hullott szabadságot arra használták, hogy 
szabadon kiabálják a gyűléseken: , Gorbacsov, adj! Gorbacsov, építs! 
Gorbacsov, adj enni! ,Adj, Gorbacsov szappant, cukrot, harisnyát, 
cigarettát, vizet! Mi ez? Ez azt jelenti, hogy népünk már nem létezik a 
szó eredeti értelmében, mint nép, nemzet! Rokkantak, eltartottak, utcai 


koldusok vannak csak! A nemzetközi statisztikák alapján mi vagyunk a 
legtöbb . alkoholt fogyasztó nemzet, nálunk a legmagasabb a 
gyengeelméjűek és az oligofrének aránya. Nemzetünk genetikai 
alapjait elpusztította, elfecsérelte, elmosta a polgárháború, az 
értelmiségi emigráció, a sztálini megtorlások és a kollektivizálás 
egymást követő hulláma. A Baturin-ügyben hozott ítéletük egyben 
ítélet a munkát nagyszüleikre hárító eltartottak fölött is. De ki fog 
dolgozni ebben az országban? Ki fog dolgozni, ahelyett, hogy 
demokráciáról fecsegne? És meddig lehet mazochista módon 
sanyargatni önmagunkat: az egész világ szeme láttára föltépni a 
nemzet régi sebeit? Ki kell szakítanunk a népet az önmocskoló 
fecsegésből, a történelmi katasztrófa hangulatából! Ki kell 
mozdítanunk és továbbvinnünk az úton! Hogy vízvezetékeket 
építsünk, szöget, szappant, óvszert meg millió egyéb dolgot termeljünk 
és elítéljük azokat, akik ezt megakadályozzák. Maguknak ítéletet kell 
hozni, nem pedig történelmi esszét írni! Hiszen nem a nemzetközi 
PEN-klub, hanem a pártbíróság tagjai! Ha úgy gondolják, hogy 
Baturinnak igaza van, meg kell ölni Gorbacsovot, akkor írják azt! És 
írják alá! De ha nem, azt is ki kell mondani, nem háríthatják másokra a 
döntést! Dönteni! Ez is a demokráciához tartozik. A nép és a párt 
nevében! Máskülönben Oroszország még száz év múlva is szart fog 
inni a vízcsapból. 

Kolcov elhallgatott. Kibámult az ablakon. Mindent elmondott, amit 
akart, sőt többet is. Jelentsék csak a szavait a központi bizottságiak 
Mitrohinnak vagy akár Gorbacsovnak. Fütyül rájuk! Nem engedheti 
meg, hogy Baturin enyhe ítéletet kapjon: az országnak most kemény 
kézre van szüksége, és Gorbacsov, ha már egyszer életben maradt, 
kénytelen lesz tüskés kesztyűt húzni ápolt kezére. Muszáj lesz neki! 

A rekkenő augusztusi hőségben élesen ciripeltek a kabócák. Egy 
kis ponty ugrott a tó aranylón csillogó tükre fölé, de a következő 
pillanatban már a vízbe is csobbant. A bíróság tagjai némán ültek 
Kolcov háta mögött. 

— Holnapután, szombaton Gorbacsovot kiengedik a kórházból — 
mondta Kolcov, de még mindig nem fordult meg. — Országszerte 
nagyszabású rokonszenvtüntetéseket rendeznek a felgyógyulása 
alkalmából és egyben a Baturin-félék ellen. Tudják, mit jelent, ha egy 
nép valaki ELLEN tüntet? Ezért nem is kívánom, hogy hozzanak 
Baturin ellen szigorú ítéletet. Nincs értelme olajat önteni a tűzre — 
emelkedett fel Kolcov a fotelból. Példáját követték a Központi Bizottság 
képviselői is. — De közvetlenül a demonstráció után, már hétfő reggel 
legyenek a Központi Bizottságban az ítélet végleges szövegével. 

Kolcov fáradtan a kocsi hűs bőrhuzatának dőlt. Végre elengedte 
magát és gondolatban visszatért ahhoz, ami a villában történt. Vajon 
mi hozta így ki a sodrából? Á, megvan — Anna Jermolova, a lenszőke, 


könnyű nyári ruhát viselő nő, a fedetlen vállaival... A fenébe is, miért 
ne hívná meg mindőjüket a szombati bankettre, amelyet Raisza 
rendez Gorbacsov felgyógyulása alkalmából? Találkozzanak csak 
Gorbacsovval, próbálják csak neki a szemébe mondani, hogy Baturint 
fel akarják menteni. . . 


16. 
Szverdlovszk, ,, Nagy Ház" 
Uráli idő szerint 16 óra 57 perc 


SZOLGÁLATI TÁVIRAT 

Küldi: az SZKP KB Titkársága Sürgős, titkos Szolgálati úton 

AZ ÖSSZES KÖZTÁRSASÁGI, TERÜLETI VÁROSI, 

KERÜLETI ÉS FALUSI PÁRTBIZOTTSÁG TITKÁRÁNAK, 

A KGB ÉS A BM VALAMENNYI PARANCSNOKÁNAK 

AZ SZKP KB POLITIKAI BIZOTTSÁGA MEGVITATTA A 
SZVERDLOVSZKI TERÜLETI PÁRTBIZOTTSÁG JAVASLATÁT, 
HOGY RENDEZZENEK ÖNKÉNTES ÖSSZNÉPI DEMONSTRÁCIÓT 
MIHAIL SZERGEJEVICS GORBACSOV ELVTÁRS, AZ SZKP KB 
FŐTITKÁRA TISZTELETÉRE. A KEZDEMÉNYEZÉST TÁMOGATJUK 
ÉS IDŐPONTJÁUL AUGUSZTUS 20-ÁT JELÖLJÜK KI. 

A BM ÉS A KGB HELYI PARANCSNOKAI TEGYÉK MEG A 
SZÜKSÉGES INTÉZKEDÉSEKET, HOGY A 
ROKONSZENVTÜNTETÉSEK ALATT FENNTARTSÁK  — A 
KÖZRENDET. 


AZ SZKP KB POLITIKAI BIZOTTSÁGA 
Augusztus 18. 14 óra 22 perc 

Az előszobában Sztrizs idős, száraz, himlőhelyes arcú titkárnője 
elutasítóan közölte Vagajjal: 

— El van foglalva. 

— Az előbb hívtam a közvetlen vonalán. Ő kérte, hogy nézzek be 
hozzá — magyarázta Vagaj türelmetlenül, kezében vastag bőrmappát 
szorongatva. 

A titkárnő habozva lenyomta a gombját és a mikrofon fölé hajolt 
Tudta, hogy Sztrizs és Vagaj sógorok, hogyne tudta volna. Sztrizs 
bizonyára keményen fogja ezt a vénséget, ha még őt sem engedi be 
hozzá bejelentés nélkül! Direkt ragyásat és öreget választott, így senki 
nem gondolhat rosszra, s ő sem kívánja meg, még részegen sem... 

— Román Boriszovics Vagaj van itt. 

— Engedd be - vakkantotta a mikrofonba Sztrizs rekedten. 

— Senkinek nem vagyok itt. És te se szólj be hozzám! 

Mi történhetett? — hűlt el Vagaj. Csak nem leplezték le őket? 


— Van bent nála valaki? — kérdezte a titkárnőtől. 

— Nincs senki. 

Vagaj rossz előérzettel lépett a bőrrel bevont dupla ajtó közötti 
szűk előtérbe, amely az előszobát a dolgozószobától elválasztotta. 
Végre megpillantotta Sztrizst, és igencsak meglepődött. Román Sztrizs 
izzadtan, kócosan ült az asztalnál, amelyet teljesen beborította 
Szovjetunió kiterített térképe. A tetején ott volt a szolgálati távirat, 
Vagaj tíz perccel ezelőtt kapta meg. Mellette egy kibontott örmény 
konyak, Sztrizs előtt lecsatolt karórája. Jobbra, egy kisebb asztalkán a 
videotelefon kapcsolótáblája, három különböző színű telefon és az 
orifon. Sztrizs le nem vette a szemét a másodpercmutatóról, nem is 
nézett Vagajra. 

— Ülj le! Tölts magadnak! — vetette oda. 

— Mi történt? — érdeklődött Vagaj. 

— Még két perc... — mondta — Sztrizs, a feszülten figyelte a 
másodpercmutatót. — Még egy perc ötven másodperc és lefújjuk az 
akciót! Legalábbis Szverdlovszkban. .. 

— Miért?! 

— Azért! — kiáltotta Sztrizs, és továbbra is az órára meredt. 

— Mit csináltál, amikor megkaptad a táviratot? — Vagaj megvonta a 
vállát. 

— Semmit... 

— Dehogynem. Felhívtál engem. Nem igaz? 

— Nos... 

— Béget a kos! — gúnyolódott Sztrizs. — Mintegy negyven perccel 
ezelőtt országszerte az összes területi, határterületi stb. párttitkár 
megkapta ezt a táviratot. Többségük közülünk való; hazafi. Meg kellett, 
hogy értsék, mit akarunk az akcióval! Legalább a fele! Legalább a 
harmada meg kell, hogy értse! 

Tehát, fel fognak hívni engem! Látszólag azért, hogy gratuláljanak 
a Politikai Bizottság döntése miatt, valójában viszont, hogy megtudják, 
hányan vagyunk. Egyszerűen nincs más választásuk! És nem 
telefonálnak, a disznók! Szarban hagynak! Senki sem hív! Adok nekik 
még egy percet! Ha ötig nem hív senki, lefújjuk az akciót! Ötvenhat 
másodperc... ötvenöt... ötvennégy... 

— Várj! De hisz egész Szibéria velünk van. Mindenki, aki a vonaton 
volt... 

— Szibéria még nem Oroszország! - fakadt ki Sztrizs. — Kolcsak is 
bevette Szibériát. És mire ment vele? Nekünk Moszkva kell! 
Leningrád! Kijev! Ha ők nincsenek velünk, inkább el se kezdjük! 
Harmincnyolc másodperc... harminchét. . . 

Sztrizs, szemét továbbra is órájára szegezve kinyúlt a konyakos 
üvegért, megragadta és nagyot húzott belőle. 

— Te egyszerűen begyulladtál — nevetett Vagaj. 


— Azt hiszed!? — nézett fel Sztrizs és fejével a táviratra bökött. — 
, Megvitatta a szverdlovszki területi pártbizottság javaslatát! Ha nem 
sikerül Gorbit megdönteni, mit gondolsz, kire sújt le először? Rád? 
Turjakra? Ulanovra? Nem, rám! — ujjával a mellére bökött. — Mert ti el 
fogtok árulni! De le vagytok szarva! Vagy az egész falka bukik, vagy... 
Huszonhat másodperc... huszonöt... A kurva anyjukat! Nesze neked, 
,hazafiak"1... Huszonkettő. .. 

Vagaj az órájára pillantott. Húsz másodperc múlva öt óra. Tényleg, 
miért nem telefonálnak? Igaza van Sztrizsnek: a  mieinknek 
jelentkezniük kell, ha falkába akarunk gyűlni. Talán begazoltak? 
Egyszerre mindnyájan?!... 

Vagaj kivett a bárszekrényből egy poharat és megkérdezte: 

— Hogyhogy Turjak nem telefonált? — Sztrizs továbbra sem vette le 
a szemét a másodpercmutatóról, s csak a fejét rázta tagadólag. 

— Tizenhét... tizenhat. . . tizenöt. . . 

Vagaj töltött magának, megitta, rágyújtott és a pillantása találkozott 
Gorbacsov tekintetével, pontosabban a Sztrizs feje felett lógó 
Gorbacsov-fényképpel. Régi, hivatalos portré volt, amelyen a retusőr 
eltüntette a nagy, barna anyajegyet a Politikus kopasz fejéről. 
Gorbacsov nyílt, energiától fűtött pillantást vetett Vagajra. Őszinte 
arca, a keret nélküli szemüveg mögül rászegzett, értelmes tekintet 
meglepő kontrasztot alkotott az alatta ülő Sztrizs kócos, izzadt és 
vörös fejével. Lehet, hogy 1985-ben, amikor Csernyenko meghalt, és 
Gorbacsov arra készült, hogy Romanov elől megkaparintsa a hatalmat 
a Politikai Bizottságban, ugyanígy, verejtékben úszva rettegett és 
ugrásra készen a másodperceket számlálta? 

— Nyolc... hét... hat... 

, Világos, vesztettünk..." — gondolta Vagaj elkeseredve, és hanyag 
mozdulattal a fal mellett álló bőrdíványra dobta a mappát. A mappa 
azonban lecsúszott a díványról, és a padlóra szóródtak belőle a 
papírok. Szóval hiába vodkázott tegnap késő éjszakáig a katonai 
helyőrség parancsnokával... 

— Négy... három... kettő... egy!... Vége! — mondta Sztrizs és fejét 
karosszéke magas háttámlájára hajtva behunyta a szemét. 

— De hogy a francba sikerült neki annak idején lerázni a brezsnyevi 
bandát? — Vagaj a Gorbacsov-képre bökött a fejével. — Romanovot, 
Grisint, Kunajevet. . . 

Az íróasztalon meggyulladt egy piros lámpa és halk zümmögés 
jelezte, hogy bekapcsolták az orifont. Sztrizs összerezzent, de 
csalódottan látta, hogy csak a titkárnője jelentkezett. 

— Szüksége van még rám, Román Boriszovics? 

— Nincs. Miért? — kérdezte Sztrizs. 

— Öt óra. Hazamehetek? 

— Igen. 


— Minden jót. 

— Uhum... 

A piros lámpa kialudt. 

— Mert nekünk, fiataloknak szükségünk volt rá! — válaszolt Sztrizs 
Vagaj kérdésére. — Belementünk a glasznosztyba, csak hogy végre 
kipenderíthessük a vén satrafákat, akiknek a segge odanőtt a 
székéhez. Mit kockáztattunk? Lent voltunk. Most viszont? Most félnek 
az elvtársak, magyarán betojtak. Én barom, meg kiterítettem a 
lapjaimat, azt hittem, tudni fogom, kire számíthatok! Kész, vége, 
lefújjuk az akciót! A zsidók úgyis elrohasztják Oroszországot, nem 
tudjuk megakadályozni!... 

— A demonstrációt már nem tudod lefújni — Vagaj a szolgálati 
táviratra mutatott. — Valami hasznod mégiscsak származik az ügyből. 
Gorbi bizonyára nem fog megfeledkezni rólad. 

— Bevisz a Központi Bizottságba? — mosolyodott el Sztrizs. — Hogy 
ott üljek a Kremlben a vesztes csapatban? — ismét az üveg után nyúlt. 
Ivott néhány kortyot, megtörölte a száját és keserűen kifakadt: — Ilyen 
lehetőséget elszalasztani!... — majd Vagaj földre esett mappájára 
nézett. — Mi ez? 

— A demonstrációra jelentkezett önkéntesek listája — felelte Vagaj 
és a nyitott ablakhoz lépett. A lemenő nap sugarai beborították 
Szverdlovszkot, a látóhatárig nyúló lakónegyedeket és gyárépületeket. 
Az Uralmas kéményei sűrű füstöt okádtak. A sárga vizű Iszety 
békésen csordogált a beomló partfalak között. Lent, a pártbizottság 
előtti téren villamos csilingelt, A Lenin út tele volt maszek 
gépkocsikkal, utcai árusokkal és könnyű, nyári ruhát viselő 
járókelőkkel. Vagaj elmosolyodott: — Érdekel, hányan iratkoztak fel a 
demonstrációra? 117 ezren... 

- Ne monda! -— csodálkozott el Sztrizs. — És ki bizonyult a 
leggazdagabb üzletembernek? 

— A leggazdagabbnak? Kopelman, természetesen... 

— Neki mije van, gyára? 

— Nem. Háziasszonyokat lát el, varrógépet, szövetet és Pierre 
Cardin szabásmintákat ad. Otthonra. Ők meg varrnak neki. De hogy 
hányan, senki sem tudja. Az adóhatóságnak azt vallotta, százhúszan. 
Szerintem ötezren. 

— Ügyes zsidó! Így kell csinálni ebben az országban! Én is beállók 
hozzá dolgozni! Mi a picsának nekem ez az iroda? 

Kintről autódudák tülkölése hallatszott. A fülsiketítő zaj elnyomta 
volna Vagaj hangját, aki válasz helyett ezért inkább kihajolta magas 
párkányon és lenézett. Odalent, éppen Szverdlov szobrával szemközt 
zsúfolt villamos torlaszolta el a Lenin út és a Szovjetszkaja utca 
kereszteződését. A járműről fürtökben lógtak az emberek; a 
vezetőfülkéből a múltkori vörös nő hajolt ki, éppen fizetett az 


újságárusnak. És miközben a rikkancs a villamoshoz baktatott és 
leszámolta a visszajárót a vörös nőnek (hogy is hívják? Sztaszova! 
Irina Sztaszova-ugrott be Vagajnak), szünet nélkül dudáltak az autók. 

— Nocsak... —-— Sztrizs az ablakhoz lépett és keserűen 
elmosolyodott, mintha kitalálta volna Vagaj gondolatait. — Volt egy erős 
államhatalom, és lám, mi lett belőle... Ideje átképeznünk magunkat 
Kopelmanná. 

Halk zümmögés és a képernyő alatti piros lámpa fénye jelezte, 
hogy valaki bekapcsolta a videotelefont. Sztrizs hanyagul a 
kapcsolótáblához lépett és lenyomott egy gombot. A képernyőn egy 
ferdeszemű, széles járomcsontú férfi arca jelent meg. A félig kirgiz, 
félig kazah ember éppúgy lehetett harmincéves, mint negyvenöt. 

— Szálem alejkum! — köszönt széles mosollyal az arcán. — Sztrizs, 
ugyebár? 

— Igen... — nyújtotta el zavartan Sztrizs. 

— Uszumbalijevnek hívnak. Manszur Uszumbalijev. A taskenti 
pártbizattság első titkára vagyok. Egy órával ezelőtt kaptam meg a 
Palitikai Bizattság táviratát a demanstrációról. Ászt akarom mandari, 
hód remek ötlet! Remek! Csak edet nem írtek: Mér nem szóltak 
karábban? íd kevís idő maradt az előkíszületekre... 

Sztrizs nem szólt semmit. Uszumbalijev arcát, ravaszkás, vidám 
szemét fürkészte. 

— De nem tesz semmit! — folytatta Uszumbalijev. — írtem ín, 
Szibíriával " voltak  elfaglalva. Ugye?  Szibíriát már  karábban 
fidelmesztettíik, fölkíszítettík? Nemdebár? 

— Igen — morogta Sztrizs. 

— Észt akartam hallani — örvendezett Uszumbalijev. — Nekem, 
persze, kevís időm volt, csak ed óra, de azírt kösztársaságunk 
csaknem valamennyi varasát körbetelefanáltam. És az elftársak 
mindenütt megbísztak, hogy lípjek összeköttetísbe magával és 
közöljem: tiszta szívből támagassuk a kezdemínyezíseiket! Holnap a 
kösztársaság  forrongani fog: a  pártmunkásak feljegyzik a 
demanstrációra jelentkező  önkíntesek  nevit.  Hód —— mindent 
megszervezzenek, a listák alapján. A rendőrsíget is fölkíszítsük, meg a 
hadsereget is. Jól írtettük? 

Uszumbalijev többes számban használta a ,kezdeményezés" szót. 
Nyelvbotlásnak tűnt csupán. Ha Moszkvában, a Kreml 
videoközpontjában valaki figyeli a beszélgetést, csupán azt láthatja- 
hallhatja, , hogy a Gorbacsov  felgyógyulására — meghirdetett 
demonstráció ügyét Üzbegisztánban is felkarolták. . . 

Vagaj látta, ahogyan Sztrizs összeszedi magát. Egy perce még 
világvége hangulatban vergődő, izzadt, balszerencsés és elkeseredett 
muzsik volt csupán. De amint kiderült, miért hívja ez az üzbég, Sztrizs 
kihúzta magát, mellét kidüllesztette, fejét felvetette, és súlya és 


fontossága jeléül délceg pózba vágta magát. 

— Tehát Taskent is felvonul. Jól értem? — érdeklődött a televízióra 
erősített videokamera lencséjébe nézve. És ellent mondást nem tűrő 
hangon hátraszólt Vagajnak: — Csukd be az ablakot! 

- Nemcsak Taskent, Sztrizs elftárs! - felelte élénken 
Uszumbalijev. — Égisz Üzbegisztán: Fergana, Szamarkand,Buhara, 
Andizsan! . Nálunk az  égisz  kösztársaság  nádon szereti 
Garbacsovelítársat. És sokember fog önkíntaz utcára vonulni, teljesen 
önkínt,  Sztrizs elíftárs. Holnap — mindenkit  felírunk! Más 
kösztársaságakból míg nem hífták fel? 

- Várom a hívásukat. Telefonálni fognak... — állította 
magabiztosan Sztrizs. 

— Persze, hód fagnak. Mindenfílekíppen telefanálnak! Tudam, 
milyen a hangulat az  elítársak — között a 5 szamszídos 
kösztársaságakban. Mindenki támagassa ezeket a 
kezdemínyezíseket! — folytatta Uszumbalijev. Vagaj észrevette, hogy 
az üzbég eltúlozza akcentusát, hogy ezzel is leplezze finom célzásait. 

— Köszönöm, Uszumbalijev elvtárs — mondta Sztrizs. 

— Ín köszönöm magának, Rámán Bariszavics elítárs. Nem is 
faglalam tavább a vanalát. Sak sikert! 

Uszumbalijev arca eltűnt a képernyőről, de mind Sztrizs, mind 
Vagaj úgy érezte, hogy ez a taskenti üzbég távolból láthatatlanul még 
mindig ott van velük a szobában ravaszul összehúzott, keskeny 
vágású szemével, szándékosan eltúlzott üzbég akcentusával és 
naivnak álcázott kérdéseivel: ,Szibíriát már fölkíszítettík?... Más 
kösztársaságakból míg nem hífták fel?" . . 

— Na, ez az üzbég fasza gyerek! — lelkendezett Sztrizs. Lelket 
öntött belém! Üzbég titkárt csinálok belőle! Meg politikai bizottsági 
tagot! 

— Naná, ezért jelentkezett — mosolyodott el Vagaj. — Ami azt illeti, 
én már korábban itt voltam... 

— Miért mindig a nemzetiségiek az elsők a mi orosz ügyeinkben?! 
— kiáltott fel Sztrizs. — Míg orosz Ványa vakaródzik, a nemzetiségi már 
tettre kész — és elsőként jelentkezik! . . 

Ismét kigyulladt a kis piros lámpa a videotelefon kapcsolótábláján. 


— Beindultak! Beindultak!... — örvendezett Sztrizs, megnyomta a 
kapcsológombot és méltóságteljesen hátradőlt a fotelben. — Itt Sztrizs, 
hallgatom... 


Másfél óra múlva a térképen be volt satírozva az orosz föderáció 
szinte valamennyi körzete és autonóm területe, valamint Ukrajna, 
Belorusszia, Moldávia, a Baltikum, Közép-Ázsia, a Kaukázus, Szibéria 
és végül Moszkva meg Leningrád. Ritka egyetértést és a 
nemzetiségek közötti teljes egységet váltott ki a törekvés, hogy az 
országban visszaállítsák a pártapparátus uralmát. Alekszej Zotov, a 


moszkvai párttitkár féltékenyen mondta: 

— Ide hallgass, nem lehet téged megkapni. Végig foglalt a vonal... 

— Talán néhány órával korábban kellett volna felhívnia — felelte 
Sztrizs magázva. 

Zotov azonnal kapcsolt és helyesbített: 

- Nálunk másképp járnak az órák, mint önnél, Román 
BoriszovicS. . . 

— Nos, bízom benne, hogy csupán erről van szó... 

Most már, amikor az ország minden részéből a pártbizottságok 80 
százaléka közölte vele, hogy mellé áll, Sztrizs megengedhette 
magának ezt a hangot a moszkvai párttitkárral. 

Amaz rögtön felmérte a helyzetet, és sietve helyeselt: 

SSZEG igen! Csak erről van szó, Román  Boriszovics. 
Természetesen... 

Este nyolckor Sztrizs és Vagaj már biztosan tudták, hogy az 
apparátus támogatja őket. Miután bejelölték az utolsó üresen maradt 
foltot, Murmanszkot is, Sztrizs konyakot töltött magának meg 
Vagajnak, Gorbacsov fényképére emelte a poharat: — Na, mit szólsz, 
Mihail Szergejevics? Egészségedre! 

A hangjában és a mozdulatban, amellyel felhajtotta a konyakot, 
nyoma sem volt iróniának. 

Ebben a pillanatban — hányadszor már ezen az estén! — halk 
zümmögés hallatszott és a tévéképernyő alatt kigyulladt a piros lámpa. 
Ki a fene lehet, gondolta fáradtan Vagaj. Hisz már mindenki 
jelentkezett. . . 

Sztrizs ernyedten a kapcsolótáblához nyúlt, megnyomta a gombot 
és leereszkedő hangon a videokamera lencséjébe vakkantotta: 

— Tessék... És elakadt a hangja. 

A képernyőn Gorbacsov arca jelent meg, háttérben a Kreml- 
kórház kórtermével. 

— Jó estét! — köszönt. — Köszönetet szeretnék mondani magának a 
javaslatáért. Persze nem így, a távolból. Nincs kedve Moszkvába 
repülni? Holnapután Raisza Makszimovna pikniket rendez a 
felgyógyulásom alkalmából. Csak a barátaink lesznek jelen. 
Szeretném, ha köztük volna... 

Vagaj látta, mekkora erőfeszítésébe került Sztrizsnek, nehogy a 
hanghordozásával vagy egy rossz gesztussal elárulja magát. 

— Köszönöm, Mihail Szergejevics... Ott... ott... leszek... 
Köszönöm... 

— Egyúttal közösen megnézzük a moszkvai demonstrációt. . . 

— Természetesen... Köszönöm... 

— Minden jót! 

— Jó éjszakát... 

Amikor Gorbacsov arca eltűnt a képernyőről, Sztrizs kitépte a 


dugaszt a konnektorból, fejét a fotel háttámlájának feszítette és 
hangosan, vonítva elkáromkodta magát: 

— A kurva... anyját!!! 

— Mi bajod? — kérdezte Vagaj. 

— Hát nem érted?! — Sztrizs rámeredt. — Moszkvába hív, túsznak! 


Hatodik nap: Augusztus 19. 

17. 

Moszkva, az Egyesült Államok Nagykövetsége 
Moszkvai idő szerint 12 óra 15 perc 

A kettős őrizet ellenére — kívülről szovjet rendőrök, belülről 
amerikai tengerészgyalogosok — egyetlen őr sem fordított különösebb 
figyelmet a negyvenéves orosz férfira. Talán, mert az utóbbi néhány 
évben hihetetlenül felduzzadt az Egyesült Államokba emigrálni 
szándékozó, turista vagy hivatalos útra igyekvő oroszok áradata, és 
nap mint nap több ezer ember tipródott a követség kapuja előtt. Az 
orosz külső őrség már nem is ellenőrizte a sűrű sorokban hömpölygő 
embereket, százával engedte őket a magas, rácsos kapuhoz. A 
portánál az amerikai belső őrség csupán szúrópróba-szerűen nézett 
bele a táskákba, fegyver vagy robbanóanyag után kutatva. A porta 
után az emberek az udvaron keresztül a követség épületébe léptek, 
egyenesen a konzuli osztályra. 

Ez a negyven év körüli orosz nem vitt magával táskát. Nyáriasan 
volt öltözve: könnyű inget és világos nyári nadrágot viselt. Felmutatta a 
rendőrnek az útlevelét, elmondta, meg akarja kérni a konzult, hogy 
kerestesse meg a második világháború után az Egyesült Államokba 
került rokonait. Akadálytalanul átengedték a követségi épületbe. Ott a 
többi látogatóval együtt beállt a konzuli osztály fogadószobája előtt 
kígyózó sorba, majd kiment a folyosóra rágyújtani. Az egyik arra járó 
követségi munkatárstól angolul megkérdezte: 

— Where is a doctor? 

— You feel sick? 

— Yes, a líttle. . . 

Dowey doktor rendelője éppen azért volt a követség bejárata 
közelében, hogy szükség esetén elsősegélyt nyújthasson a 
látogatóknak. 

— Room number six, this way — mutatta az utat a követségi 
munkatárs az orosz férfinak, és az belépett Doweyhez. 

Michael Dowey éppen az amerikai tengeri attasé kétéves 
kislányával volt elfoglalva a rendelőben. A gyermek a fecskendő láttán 
kapálózni kezdett anyja ölében és teli torokból üvöltött. Az injekciózás 
az ápolónő feladata lett volna, de augusztus lévén, a szabadságolások 
hónapja, Michael magára maradt. Az orosz férfi csendben leült a 


várószobában és egy Time-ot kezdett lapozgatni. 

Mikor aztán minden elrendeződött, és a kislány édesanyjával 
együtt a könnyeit törölgetve távozott a rendelőből, Michael az orosz 
férfihoz fordult: 

— Yes, what can I do for you? 

— Ön Michael Dowey? -— kérdezte oroszul a látogató. 

— Igen, hallgatom... 

De az orosz nem szólt egy mukkot sem. Dowey elé lépett, és egy 
fülsiketítő ökölcsapással állcsúcson vágta. Michael a földre zuhant és 
elvesztette az eszméletét. Az oroszt azonban ez nem izgatta. Hajánál 
fogva felrángatta az orvost, lábra állította, megrázta, és amikor az 
magához tért, ugyanazzal a megsemmisítő erővel behúzott neki egyet. 
Majd ismét talpra állította, ismét fölrázta és ismét lesújtott. 

Michael újra a fölre zuhant, s közben megértette, hogy őt itt most 
egész egyszerűen agyonverik. Hidegvérrel és némán. De nemcsak az 
agya fogta fel ezt. A halálos veszély tudata erőt öntött fiatal és erős 
testébe: bekapcsoltak védekező reflexei. Miután az orosz ötödszörre 
és hatodszorra is megütötte, Michael olyan volt, mint egy mosott 
rongy, mint egy vattával kitömött, érzéketlen zsák. A hetedik ütés előtt 
azonban már összegyűlt annyi erő testében, hogy egy ösztönös 
térdmozdulattal az orosz lágyékába tudott rúgni. Az felnyögött és 
reflexszerűen a lágyékához kapta a kezét. Most kellett volna fölülről 
egy jó nagyot a fejére sújtani. De Michaelnek ehhez már nem volt 
ereje. Nem ütötte meg, hanem fölülről rázuhant. A padlón 
hemperegtek, feldöntötték a székeket, az újságtartót és a fikuszos 
ládát. Az orosz megpróbálta kitépni magát Michael ölelő szorításából, 
ám az orvos tudta, hogy ha most elengedi, akkor meghal. És míg 
egymást átnyalábolva a padlón hemperegtek, Michael kissé kifújta 
magát, erőt gyűjtött a verekedés folytatásához és várta, mikor hallja 
meg már végre valaki a rendelőből kiszűrődő zajokat. 

De senki nem hallotta őket! Nem jött, nem rontott be senki a 
rendelőbe! Ráadásul az orosz pont akkor tépte ki magát, amikor 
Michael kiáltásra nyitotta a száját. De kiáltani már nem tudott, mert 
egymásnak estek: Michael agyát is elöntötte a vér. A fenébe is! 
Csaknem egy fejjel magasabb ennél az orosznál, meg fiatalabb is 
nála. 

Néhány végtelen hosszúnak tűnő perc elteltével összevérzett, 
szakadt ruhában egymással szemben, a rendelő szemközti sarkában 
ültek. Közöttük felborogatott bútorok, szétszórt iratgyűjtők és kartonok, 
az összetört számítógép darabjai. Figyelték egymást, mint két kifulladt 
vadállat; lesték a másik minden mozdulatát. De egyiküknek sem 
maradt ereje ahhoz, hogy feltápászkodjék. Michael gondolatban 
végigtapogatta magát: a bordái egészben maradtak. Úgy látom, az 
újságtartó lábával keményen megdolgoztam ennek az orosznak a 


veséit. Ha leszakadtak, aligha fog felkelni. . . 

— A... nevem... Csisztyakov... — zihálta az orosz fájdalomtól 
eltorzult arccal. 

— Na... és aztán? — kérdezte lihegve Michael. 

— Te... szemét... még a nevét sem tudod? 

— Kiét? 

— Polináét... Polina apja vagyok... Te szemét, a lányommal éltél 
és még a nevét sem tudod! — az orosz fel akart állni, de a derekához 
kapott és fájdalmasan felnyögött: — A kurva életbe! 

Jól sejtettem, dünnyögte magában Michael. Szétvertem Polina 
apjának a veséjét. Ekkor azonban az orosz két kézzel Michael felé 
hajította az újságtartó lábát, amellyel Michael egy perce még a veséjét 
püfölte. Polina apjának azonban már minden ereje elfogyott: az 
asztalláb még Michaelig sem repült el. 

— Nem baj, úgyis elkaplak! — dühöngött erőtlensége láttán az orosz 
és a fájdalomtól ajkát harapdálva Michael felé mászott. 

Michael fölkapta az asztallábat, amelyet Polja apja az előbb hozzá 
akart vágni. 

— Ne jöjjön közelebb! 

De amaz már magától sem ment tovább. Úgy festett, rögtön 
összerogyik: fájdalomsokkot kapott. Négykézláb megállt Michaellel 
szemben és erőtlen gyűlölettel meredt az amerikai szemébe. 

— Meg... meg... megmérgezte magát... — nyögte és elterült a 
földön. 

— Micsoda? Mit mondott? — Michael odamászott az oroszhoz és 
belecsimpaszkodott a hajába. — Hé!... 

Az elájult. Michael lerogyott mellé és csodálkozva körbenézett 
szétvert rendelőjén. A fenébe is, néhány perce még minden rendben 
volt, aztán egyszer csak itt ez a verekedés meg Polja megmérgezte 
magát??! Megrázta az oroszt. 

— Hé!!! 

Az meg sem mozdult. Michael megfogta a csuklóját. A pulzusa, 
hála Istennek, még vert. A nadrágja farzsebéből kidudorodott egy 
négyszögletes  irattárca. Michael kihúzta, kinyitotta. Fényképes 
személyi igazolvány. Valóban: Csisztyakov, Szemjon Ivanovics. 
Nemzetisége orosz. Foglalkozása katonatiszt. Felesége: Olga 
Antonovna. Gyermekei: Polina Szemjonovna, lány. Lakcíme: Moszkva, 
Garibaldi utca 9.32. lakás. Belépő a Cserjomuski kerület 7-es számú 
kórházába. Katonakönyv. Beosztása: Összekötő tiszt. Rangja: őrnagy. 
34 908-as egység, moszkvai katonai körzet. Két tízrubeles, meg egy 
apró, sárga egyrubeles. Michael mindig elcsodálkozott azon, milyen 
kicsik az orosz pénzek: alig nagyobbak egy bélyegnél. Spórolnak a 
papírral. Boríték. Cím: Szadovo-Szamotyecsnaja 2. Az Egyesült 
Államok nagykövetsége, Michael Dowey úr részére. Istenem, ez 


nekem szól! És ezt Polina írta: egyforma, kerek betűk, egy iskolás lány 
kézírása. Michael kapkodva kivette a papírlapot a nyitott borítékból. 
Iskolai füzetből kitépett, szakadozott szélű lap. 


Drága, Drága Michael! 

Amikor megkapod ezt a levelet, én már nem leszek az élők 
sorában. Az öngyilkosság legegyszerűbb módját választottam: gázzal 
megmérgeztem magam. Azt mondják, hogy ez nem csúfítja el 
túlságosan az arcot, így, ha majd meglátsz, nem lesz ellenedre 
búcsúzóul megcsókolni. 

Arról van szó, hogy elárultalak. Akkor éjjel nem te felejtetted nyítva 
az ajtót. A KGB munkatársai nyitották ki nekem. Esküszöm neked 
halálom óráján, hogy korábban soha nem volt velük semmilyen 
kapcsolatom. Akkor éjjel azonban eljöttek értem a szüleim lakására, 
kiráncigáltak az ágyamból és elvittek a KGB épületébe, Mitrohin 
tábornokhoz. A többit el tudod képzelni. A levelet akarta, amit külföldről 
magaddal hoztál. Amíg aludtál, kivettem a kabátod zsebéből, kivittem 
nekik a lépcsőházba. Két perc múlva visszakaptam, olyan volt, mintha 
fel sem bontották volna. Ennyi. Nem tudom, mennyire volt nekik 
fontos, de azt hiszem, fontos lehetett, ha éjjel két órakor beszélget 
velem miatta a KGB elnöke. Azt mondta, hogy a hazám biztonságáról, 
Oroszország sorsáról van szó, s nekem mint orosz nőnek 
kötelességem megtenni, amit kérnek, még akkor is, ha jobban 
szeretlek az életemnél. Bizonyára igaza van — hiszen megtettem! 

Ezzel viszont elárultalak. És félek, hogy Oroszország érdekében, a 
hazám érdekében többször is meg fogom tenni. De nem akarom, hogy 
így legyen! Szeretlek! Szeretlek! Ezért nincs más választásom. 

Bocsáss meg. Ha tudsz, bocsáss meg a te kis Hófehérkédnek. 

Polja 


Michael nagy nehezen föltápászkodott. Letörölte a vért felrepedt 
szájáról és szemöldökéről, átment a másik szobába, kinyitotta a 
gyógyszeres szekrényt, kivett egy szalmiákszeszes üveget meg egy 
kevés vattát. Visszabotorkált Polja apjához, az orra alá nyomott egy 
szalmiákszeszes vattadarabot, és dörzsölni kezdte a halántékát. A férfi 
harminc másodperc múlva magához tért és kinyitotta a szemét. 

— Él a lánya? — kérdezte Michael, s fölé hajolt. 

Az orosz összeszedte minden erejét és hirtelen Michael arcába 
köpött. Nyál és vér keveréke fröccsent a doktorra. Félrefordult, 
letörölte az arcát, keményen galléron ragadta Polina apját és 
megrázta. 

— Mindjárt megöllek, te disznó! ÉI a lányod vagy meghalt? 

— Afganisztánban nem vertünk agyon titeket... Holnap majd 
megtanítunk benneteket kesztyűbe dudálni! — sziszegte az orosz 


gyűlölettől izzó szemmel. — Titeket is, a zsidókat is, mindenkit... 
Elzavarunk Oroszországból... — és megint Michael arcába akart köpni. 

Michael visszakézből lekevert neki egy pofont. 

— Fuck you! Él vagy nem él? 

Az orosznak mégis sikerült kiszabadulnia és még egyszer Michael 
képébe köpött. Az amerikai már le sem törölte az arcát. Torkon 
ragadta az oroszt. 


— Fuck youl... Fuck youl!... — fejét üvöltve a padlóba verte. — ÉI 
vagy nem? Megöllek! ÉI vagy nem él?! 

— Igen... Még él... — hörögte az orosz. Michael elengedte. 

— Hol van? 

— Kórházban... — suttogta az orosz, s közben megpróbált 


négykézlábra állni. 

Csak ekkor jutott Michael eszébe a 7-es számú kórházba szóló 
belépő az orosz levéltárcájában. Az orra alá dugta a szürke papírt. 

— Ebben? 

— Merj a francba! 

— Ebben!? - kiabálta Michael és megragadta az orosz vállát, hogy 
ha kell, megint a padlóba verje a fejét. 

— Igen, ebben... Holnap úgyis leszámolunk mindannyiótokkal. . . 

Michael Cserjomuski felé robogott a nyitott Mercedesszel. Polina 
levele a térdén hevert. Lelke kongott az ürességtől, ahogy erre a 
kitépett füzetlapra nézett. Michael úgy érezte, mintha már nem lenne 
szíve, tüdeje, gyomra, mintha csupán a dermedt üresség lakozna 
benne. S ebből az űrből Polina távoli esdeklése hallatszik: , Szeretlek! 
Szeretlek! Ezért nincs más választásom... Bocsáss meg..." 

Istenem! Micsoda élet ez! Egész élete a feje tetejére áll, amiért ez 
a Baturin lelőtte Gorbacsovot! Polja meg egy levél miatt!... Uramisten, 
miért?  Miért??! ... Igen, gyanította ő akkor reggel, amikor 
Washingtonból visszatért, hogy valami nincs rendjén. Sőt, maga 
Gorbacsov is megmondta neki, hogy a KGB minden bizonnyal tud a 
levélről, és Gorbacsovtól jövet ő ezt közölte is az amerikai 
nagykövettel... Istenem, micsoda őrület!! Polina, KGB, gázmérgezés! 

Az augusztusi nap fülledt meleget ontott. A gépkocsi áradat 
katonai teherautók szörnyű zajával és kipufogógáz bűzével árasztotta 
el a Szadovojekolcot és a Komszomol sugárutat. Moszkva hétköznap, 
már a Gorbacsov elleni merénylet előtt is, úgy festett, mint az izraeliek 
által megszállt arab területek: mindenfelé rengeteg katonai teherautó, 
feltört utak, porlepte fák és az az érzés, hogy valahonnan mindjárt 
elkezdenek tüzelni. Most, miután a városba bevonult három harckocsi- 
és hat deszant hadosztály, a levegőben pedig állandóan katonai 
helikopterek járőröztek, Moszkva egyszerűen Bejrúttá változott. 

Michael azonban rá sem hederített az útkereszteződéseknél 
rámeredő harckocsikra és a katonai őrjáratokra: hajtott, mint a 


meszes. Ismerte az utat Cserjomuskiba, éjjel egy óra után, amikor már 
nem járt a metró, többször hazavitte Polinát. Az ötszintes ,hruscsovi 
házak" betonfalait fekete bitumenvarratok tartják össze, errefelé 
Cserjomuski madártávlatból úgy néz ki, mintha piszkos dominók 
sorakoznának egymás mellett. 

Alighogy Michael lekanyarodott a sugárútról, kénytelen volt 
csökkenteni a sebességet. Még a Mercedes sem bírja ezeket a kátyús 
moszkvai utakat. Csak le kell térni a fő útról, máris a hetvenes évek 
Harlemében találja magát az ember. Az orosz kölykök a vizet köpködő, 
széttört tűzoltócsapnál rosszalkodnak, mint fekete kortársaik a 
Harlemben... 

A cserjomuski piacnál Michael fékezett. Venni akart valamit 
Poljának. Csak gyorsan, kutyafuttában! 

A cserjomuski piac a helyi szokásokhoz képest elég nagy: 
körülbelül akkora, mint New Yorkban a Union Sguare, csak fedett. 
Négy éve még , cserjomuski kolhozpiacnak" hívták, de azóta a , kolhoz" 
szó titokzatos úton-módon lekerült a kapu fölött ívelő feliratról. 
Egyidejűleg megtízszereződött a piacon kapható áruk mennyisége és 
ára, és a piac most minden újságcikknél hathatósabban példázta a 
magánvállalkozásban rejlő lehetőségeket. Volt itt minden: gúlába 
rakott zöldség- és  gyümölcshalmoktól roskadoztak a pultok, 
fagyasztott bárányok, borjúk és disznók lógtak a henteskampókon, 
különféle halak verdestek a halárusok jegesládáiban a tükörpontytól a 
jereváni pisztrángig, a tejboltokban pedig fehér kötényes asszonyok 
tejet, túrót, tejfölt, vajat és mézet kínáltak. És nyoma sem volt már a 
magas árak miatt érzett tavalyi felháborodásnak: mindez valahogy 
magától elült, megoldotta a kereslet-kínálat láthatatlan, önszabályozó 
mechanizmusa. 

Fentről, a tető alá szerelt hangszórókból zene áradt. A piac 
közepén, az egyik pultnál nyílt arcú, magas fiatalember állt és csengő 
hangon, a piac zaját és a zenét túlkiabálva egy megafonba beszélt: 

— Elvtársak! Holnap reggel nyolc órakor demonstráció lesz! Csak 
Gorbacsov hívei jöjjenek! Aki ellene van, maradjon otthon! Egy kazanyi 
elvtárs már felajánlott száz rubelt a demonstrációra! Hogy miért? Mert 
korábban, Hruscsov és Brezsnyev alatt naponta kellett ennyi baksist 
leszurkolnia, ha el akarta adni az uborkáját. Most meg? Most szabad 
vállalkozó! Meg kell mutatnunk a baturinistáknak, hányan vagyunk, 
Gorbacsovnak pedig, hogy mi őt támogatjuk! Iratkozzanak fel a 
demonstrációra! Adjanak pénzt virágra meg zenekarra! Ne 
kicsinyeskedjenek! Mennyit áldoz erre? Hogy hívják? Hogyhogy minek 
a név? Ne szerénykedjen! A hazának tudnia kell a hősei nevét! 

Michael a virágsoron gyorsan vett egy fehér kamillából és kék 
búzavirágból kötött nagy csokrot, a gyümölcsárusoknál meg szőlőt, 
barackot, hurmát és mandarint. Tucatnyian vásároltak itt fiatalok, 


középkorúak, idősek. Volt, aki alkudozott, volt, aki vásárlás közben 
flörtölt, mások éppen feliratkoztak a másnapi demonstrációra, megint 
mások elégedetlen arccal kóstolták a késhegyre szúrt, kis, piros 
asztrahanyi görögdinnyeszeletet. 

És senki, Michael Dowey sem sejtette, hogy ez volt a szabad 
magánkereskedelem utolsó napja, s nem csupán Cserjomuskiban, 
hanem az egész országban. Senki sem sejtette, természetesen 
azoknak a nyílt arcú, becsületes képű fiatalembereknek a kivételével, 
akik szerte az országban szorgalmasan írták a másnapi 
demonstrációra jelentkező önkéntesek nevét. 

Polina ijedten vette észre, hogy Michael lépett be a kórterembe. Az 
ajkába harapott és gyorsan az ablak felé fordult. 

A kórteremben tizennégy ágy sorakozott két oszlopban a 
salátaszínűre festett falak mentén. Néhány ágyon nem feküdt senki. 
Ezek a betegek a folyosón sétáltak, Michaelt meglátva azonban rögtön 
kíváncsian a kórterem ajtajához sereglettek. A többi ágyon középkorú 
és idős asszonyok feküdtek betakarózva, pontosabban félig 
betakarózva. Mindannyian elnémultak, és szemük  Michaelre 
szegeződött. Csak Polja mellett, az ablak alatti ágyon aludt továbbra is 
egy nő az oldalára fordulva, a fejére húzott takaró alatt. Michael a női 
pillantások kereszttüzében végigment az ágyak között, Poljához lépett 
és az éjjeliszekrényére rakta a gyümölcsökkel teli kosarat meg a 
virágcsokrot. Majd lehajolt és megcsókolta Pofina nyakát meg az 
arcát. Végül gyengéd erőszakkal maga felé fordította a lány fejét: 
szájon akarta csókolni a kedvesét. Polja azonban hirtelen megrándult, 
sírva fakadt és arcát a párnába fúrta. 

Michael leült mellé az ágyra, és egy pillantást vetve a bámészkodó 
nőkre, simogatni kezdte Polina vállát, fejét. 

— Na, hagyd abba... hagyd abba... — A lány hirtelen megfordult. 

— Michael! — kiáltotta és a férfihoz bújt, aki még a kabátján 
keresztül is érezte, hogy a lány olyan, mint egy megfeszített húr. 
Michael lecsókolta Polina arcáról a sós könnyeket és erősnek, 
boldognak érezte magát. 

— Gyere! 

— Hová? — ijedt meg a lány. 

— Beszéltem a főorvossal: elviszlek. Még gyenge vagy, de láttam a 
leleteidet. Ilyen leletekkel egy amerikai kórházban már tegnap kiírtak 
volna. Rengeteg vitaminra van szükséged. Itt vannak — mutatott a 
kosárra. — Holnapra rendbe akarlak hozni. Mert holnap bankettre 
megyünk... 

— Hová-á-á?! — csodálkozott el Polina. 

Michael előhalászott a kabátzsebéből egy kis, vastag borítékot, 
kivett belőle egy kártyát és a lány kezébe nyomta. Polja szipogva 
olvasta: 


TISZTELT MICHAEL DOWEY ÚR. 

SZÍVBŐL KÖSZÖNÖM ÖNNEK, AMIT FÉRJEM 
FELGYÓGYULÁSA ÉRDEKÉBEN TETT. KÉREM, TISZTELJE MEG 
RÉSZVÉTELÉVEL A FÉRJEM FELGYÓGYULÁSA TISZTELETÉRE 
RENDEZENDŐ PIKNIKET AUGUSZTUS 20-ÁN, A KUTUZOV 
MOTOROS HAJÓ FEDÉLZETÉN. A MOTOROS DÉLELŐTT 9.30- 
KOR INDUL AHIMKI KIKÖTŐBŐL. ÖLTÖZET TETSZÉS SZERINT. A 
VISZONTLÁTÁSIG 

RAISZA GORBACSOVA 


— Nem megyek sehova, hová gondolsz! — rémült meg Polina. 

— Come on! — mosolygott Michael. — A pikniken bemutatlak 
Gorbacsovnak és megkérem, hogy engedjen el velem Európába. 
Megmutatom neked Franciaországot, Olaszországot, hiszen még soha 
nem jártál külföldön. 

— Michael — suttogta Polja — hát csakugyan megbocsátottál? 


18. 
Egy TU-160-as fedélzete és a bikovói repülőtér 
Moszkvai idő szerint 14 óra 20 perc 

,— Kedves utasaink! A repülőgép hazánk fővárosa, Moszkva felé 
közeledik. Moszkva már több mint 800 éve az orosz nép egységének 
szimbóluma..." 

Sztrizs levette a fejéről a fejhallgatót. Ezt a magnószalagot minden 
Moszkvában leszálló járaton leforgatják. Sztrizs már kívülről fújta a 
szöveget, mint valami imát. Szenvedett a hőségtől. Egy TU-160-as 
hangárnyi gyomrában üldögélt, körülötte háromszáz utas. A kétórás út 
alatt a repülőgép megtelt izzadtságszaggal, cigarettafüsttel és 
alkoholbűzzel. A légkondicionáló nem működött. Egy gyerek ordított. . . 
Elöl meg, a gép orrában széles, kényelmes ülésekkel felszerelt 
luxusszalon várja a komfort osztályon utazókat. A pártbizottságoktól 
azonban nem csupán az ingyenes állami nyaralókat vették el, hanem 
még azt a jogot is, hogy ők osszák el a repülőjegyeket. Most a 
jegyekhez csak a pénztárban lehet hozzájutni. De az ember hiába 
próbál jegyet szeretni a komfortosztályra; annyi a maszek, mint a nyű! 
Az Aeroflot az államé, az állam pedig korábban teljesen a 
pártapparátusé volt. Teljesen felesleges volt ezen változtatni, a kurva 
anyját Gorbacsovnak! Persze, ő nem turistaosztályon repül! 

Sztrizs nagy nehezen megfordult a szűk ülésben és elkapta a 
mellette elhaladó stewardess karját. 

— Kislány, hozzon valami innivalót... — De az hevesen elrántotta a 
könyökét. 


- Ne fogdosson! Mindjárt leszállunk, bírja már ki! — és a 
, DOHÁNYOZNI TILOS! KAPCSOLJÁK BE A BIZTONSÁGI ÖVEIKETP 
feliratra bökött az ujjával, majd odébbállt. 

— A kis kurva... — mormolta Sztrizs a fogai közt. 

— Igen, ezt direkt csinálták — jegyezte meg a mellette ülő félkarú 
öregember, majd megmagyarázta: — Az Aeroflot ugyebár állami cég! 
Ők meg arról álmodoznak, hogy szövetkezeti vállalat lesz. Hogy mind 
megkapja a maga jussát, a százalékot. Ezért szabotálnak: hogy 
csődbe juttassák az Aeroflotot. . . 

Nahát, gondolta Sztrizs, vajon nincs igaza Baturinnak? Itt rejlik a 
gorbacsovi peresztrojka legfőbb rákfenéje! Megrontotta a nemzet 
lelkét, meghonosította a nyugati kereskedőszellemet! Elég volt 
megengedni a magánszektort, máris felcsillant az emberek szeme: 
most már nem elégszenek meg éttermekkel, szövetkezetekkel, 
farmokkal, még az Aeroflotot is szövetkezetté alakítanák! A végén még 
félreállítják a pártot, s a bányák és a vasutak újból holmi Kopelmanok, 
Nobilok és Hammerok kezébe kerülnek, akik aztán gyorsan a karmaik 
közé kaparintják egész Oroszországot, gyarmatot csinálnak belőle, 
múlt századi Indiát. . . 

Szomszédja, a borostás arcú, fakezű öregember észrevette a 
Sztrizs arcán átsuhanó egyetértés árnyékát és még bizalmasabb 
hangon így folytatta: 

— Tizennyolcmijójan voltunk. Tényleg nem tudtuk vóna rábírni a 
népet, hogy úgy dógozzon, ahogy köll? Hm? 

— Miféle tizennyolcmillió? — értetlenkedett Sztrizs. 

— Hát mi, az irányító apparátus — mondta az öreg. — Én raktáros 
voltam, de nyakkendőt meg kalapot hordtam. Mert a hatalom, az nagy 
dolog! Miénk a hadsereg, a KGB, meg a rendőrség, megtámadtuk 
Afganisztánt... Mi a fasznak engedtük meg ennek a pokolfajzatnak, 
hogy kiagyalja ezt a peresztrojkát! Látod, mi történt: Oroszország 
besétált a piszkos zsidók utcájába! Egy szaros kis kurva nem ad inni 
egy párttitkárnak! Elzsidósította az országot, aztán meg tüntetnek is 
mellette! Mint a cár mellett! 

Sztrizs egyszeriben még kényelmetlenebbül érezte magát a szűk 
ülésben: ez a hebegő öreg rájött, kicsoda ő, s hogy egyet gondolnak. 
Sztrizs kinézett az ablakon, mintha a leszállást figyelné. 

A repülőgép balra dőlt és ráállt a  bikovói repülőtér 
leszállópályájára. Odalent feltűnt Moszkva, a hatalmas város, magas, 
csúcsos épületeivel, a Moszkva folyó keskeny szalagjával, a Himki 
víztározó napfénytől csillogó fodraival, a táj fölött legyekként röpködő 
katonai helikopterekkel. Mi vár itt Sztrizsre? Természetesen kibújhatott 
volna az utazás alól, ha beteget jelent, vagy befekszik a kórházba. Ám 
ha minden úgy alakul, ahogy ő eltervezte, akkor holnap neki éppen itt 
kell lennie Moszkvában. Különben még ez az Alekszej Zotov, a 


moszkvai párttitkár képes beülni Gorbacsov székébe, aztán ember 
legyen a talpán, aki kiebrudalja onnét!... 

— Ide hallgass! — a rokkant öreg fakezét Sztrizs térdére tette, majd 
odahajolt és suttogni kezdett: — Ne félj tőlem, ne húzódj el! Kérdezni 
akarok tőled valamit: olvastad a levelet? A vezéreknek. 

— Micsodát? — vetette oda Sztrizs durván, hogy lerázza végre az 
öreget. 

— Hát ezt... — a zsebéből egy gyűrött, vastag brosúrát húzott elő. 
Fekete címlapján ez állt: ,Alekszandr Szolzsenyicin: LEVÉL A 
VEZÉREKNEK". 

Sztrizs merőn az öreg szemébe nézett — hát így állunk, provokátort 
küldtek a nyakára. 

— Kukkants bele! — az öreg kinyitotta a könyvet. — Nézd csak, mit 
javasolt ez a Szolzsenyicin még Brezsnyevnek! Glasznosztyot. Első 
pont, engedjük át a kínaiaknak a kommunista ideológiát. Második pont. 
Álljunk át a magántulajdonra; nosza, adjuk át a hatalmat a 
technikusoknak. Nézd: ,aki nem akarja, hogy glasznoszty legyen 
hazánkban, az nem akarja kigyógyítani a betegségekből". Tudod te, ki 
fia, borja ez a Gorbacsov? Szolzsenyicin ügynöke, hát ki más volna! 
Amerikából küldték, — hogy  visszaállítsa Oroszországban a 
kapitalizmust! — az öreg diadalmas arccal visszadugta a zsebébe a 
brosúrát. Majd előhalászott egy aranyszegélyű Hercegovina Flór 
cigarettásdobozt, kihúzott belőle egy rövid cigarettát és füstszűrős 
végét néhányszor fakezéhez ütögette. Nyílt kihívás volt abban, ahogy 
mindezt szép nyugodtan elvégezte, ahogy az aranyszegélyű, 
Hercegovina Flór dobozt — Sztálin kedvenc cigarettáját! — maga elé 
tette a lehajtható asztallapra, ahogy rágyújtott és szájából festői 
füstfelhőket eregetett. Hiszen a leszállni készülő repülőgépen az 
ülések fölött ott világított a felirati ,DOHÁNYOZNI TILOS! 
KAPCSOLJÁK BE BIZTONSÁGI ÖVEIKET! 

A stewardess rögtön ott is termett a függöny mögül. 


— Azonnal oltsa el! Nyomja el! — kiabálta. Az öreg azonban 
tüntetőleg nagyot szippantott a cigarettából és krákogva így szólt: 
— Elmész tel... 


— Csirkefogó! Átadlak a rendőröknek — a stewardess felbőszülten 
áthajolt Sztrizs fölött, hogy kiverje az öreg kezéből a cigarettát. — 
Hülye! 

Az öreg védekezésül felemelte a karját, a stewardess mérgesen 
megragadta, és... és a protézis elvált a csonktól, az öreg fakarja pedig 
a stewardess kezében maradt. A nő kővé dermedt ijedtében a 
leszakadt ,kar" látványától. 

Az öreg gúnyosan így szólt: 

— Letört? Oroszországban úgyis mindent szétlopkodtok, ti, 
szajhák! Nincs gazdátok! — és sárga körmével megkocogtatta a 


Hercegovina Flór dobozát. — Ő aztán gazda volt, az bizony! Az új 
gazdátok viszont zsidó, eladta magát a mocskos zsidóknak! 

A turistaosztály utasai furcsa módon mind nagyobb szimpátiával 
hallgatták az öreget, aki egyre jobban belemelegedett: 

— Mért halt meg az én unokám Afganisztánban? Hogy úgy 
vonuljunk ki, mint akik beszartak? Különben is, mi van most nálunk? 
Aki többet keres, annak több jut? Zsidó filozófia ez! Nem való ez 
nekünk, oroszoknak! A komfortosztályon zsidók, istentelenek meg 
burzsujok ülnek — bökött az öreg csonkjával a komfortosztály felé —, mi 
meg itt?! Nem jó ez így, azt akarom, hogy ők is ott üljenek, ahol én! 
Nálunk egyenlőség van, ez nem Amerika! 

A repülőgép futóműve a leszállópálya betonját érintette. A 
stewardess megingott, odadobta az öregnek a letört fakezet és elment. 
A rekkenő hőség csak nem akart alábbhagyni, s a gyötrelemnek még 
akkor sem szakadt vége, amikor a repülőgép a terminálhoz gördült. 
Nem tolták ugyanis a lépcsőket a géphez öt percig, tízig, tizenötig... A 
hosszú várakozás leteltével is csak egyet gurítottak oda. Először 
természetesen a komfortosztály utasai — holmi szatócsok, kufárok, 
zsidók szálltak ki, ujjaikon briliánsgyűrűkkel. ,Ó, hát ezt is megértük! , 
dünnyögte az öreg. 

A verejtékben úszó bosszús Sztrizs végre kilépett a lépcső 
tetejére, mélyet sóhajtott és elindult lefelé. Nem tesz semmit! Lenin — a 
maszkírozott Lenin! — 1917. október 24-én villamoson ment a 
Szmolnijba. És ki tudja, miket hallott a villamoson. Könnyen 
előfordulhat, hogy egy ehhez hasonló öregember, egy első 
világháborús veterán azzal kürtölte tele az egész villamost, hogy 
Oroszország el fog pusztulni a zsidók miatt, akik az ideiglenes 
kormányban ülnek. Lenin leszállt a villamosról, bement a Szmolnijba, 
és: ő lett az új kormány feje. 

— Román Boriszovics, engedje meg... — szakította félbe Sztrizs 
töprengését egy harmincéves, tagbaszakadt, széles vállú férfi. A 
betonon állt, a legalsó lépcsőfok mellett, és Sztrizs bőröndje felé 
nyújtotta a kezét. Háta mögött egy hosszú, fekete limuzin csillogott a 
napfényben. Talán Gorbacsov küldte a kocsit, gondolta Sztrizs. Ám 
amint tekintete a rendszámtáblára siklott, elállt a szívverése, meghűlt 
benne a vér. , MOB" - az első három betű azt jelentette, hogy a 
gépkocsi nem a Központi Bizottság, hanem a KGB garázsából való. 

Sztrizs a díjbirkózóra emelte a tekintetét. Szidta magát: hülyel!, 
magad repültél egyenesen a karjaikba! De akkor miért nem 
,meseautó" vagy megszokott fekete KGB-s Volga várja, miért ez a 
kocsi?! 

A férfi elvette tőle a bőröndöt és maga elé engedte. A limuzin 
sofőrje kiszállt az autóból, kinyitotta a hátsó ajtót. Sztrizs lehajolt, hogy 
beszálljon — és kővé dermedt. 


A limuzin belsejében, a széles hátsó ülésen maga Pavel Mitrohin, 
a KGB elnöke foglalt helyet. 

Míg a sofőr Bikovóból a rjazanyi műútra kormányozta az autót, 
Mitrohin tábornok nem szólt egy árva szót sem. Sztrizs mellette ült, 
tarkóját a fejtámla hűvös bőrhuzatának támasztotta, és fáradtan 
lehunyta a szemét. Teljesen üres volt a feje. Beszívni... Beszívni ezt a 
tiszta, légkondicionált, hűvös levegőt, beszívni, hogy felfrissítse az 
agyát és a testét, hogy felkészüljön a rá váró megpróbáltatásokra. De 
jó lenne egy kis hideg ásványvíz! Kérni azonban nem szabad! Miért 
hallgat Mitrohin, Gorbacsov embere?! Nyomást akar gyakorolni rám, 
persze, elterjedt KGB-módszer: bizonytalanságban tartanak, hogy 
aztán érett almaként az ölükbe hulljak. A faszomat! Azért se nyitom ki 
a szemem. 

— Holnap, a Gorbacsov elvtárs felgyógyulásának tiszteletére 
megrendezett demonstráció alatt, speciálisan kiképzett államvédelmis 
osztagok maszekoknak álcázva az országban gyakorlatilag mindenütt 
be fogják törni a területi, városi és kerületi pártbizottságok ablakait. . . — 
szólalt meg végre Mitrohin szenvtelen, közönyös hangon. 

Sztrizs hallgatott. Ki árulta el? Lassan forgott az agya. Turjak? 
Ulanov? Vagy Fegyka Vagaj? Vagaj, persze, hiszen csak ő tudta, hogy 
melyik járattal utazik Moszkvába... 

— Ez Gorbacsov parancsa -— fűzte hozzá Mitrohin. 

Sztrizs meglepetten tágra nyitotta a szemét és lassan Mitrohinra 
nézett. 

Mitrohin elmosolyodott. Milyen elbűvölő mosolya van ennek a 
dögnek! És a tábornoki zubbony is úgy áll rajta, mint egy 
filmszínészen! 

— Tudtam, hogy ez felébreszti — jegyezte meg. — Mint látja, önök 
ketten, Mihail Szergejeviccsel egy kisebbfajta pártpogrom társszerzői. 
Csupán a céljaik különböznek... 

Sztrizs gyorsan elfordult, hogy magára öltse a 
kifürkészhetetlenség álarcát. 

— Magukra akar ijeszteni a népharaggal — folytatta Mitrohin. — 
Maguk pedig erre az idézőjeles  ,népharagra", válaszul 
rendszerváltozást akarnak, vissza akarják hozni a sztálinizmust. Jól 
mondom? Vagy a sztálinizmus szó túl erős? 

Sztrizs hallgatott. Igen, veszített. Ez azonban nem jelenti azt, hogy 
gúnyolódhatnak vele. Tehát ilyen ember ez a Gorbacsov! Parancsot 
adott a párt elpusztítására! Így döntött! 

— Román Boriszovics, én azért jöttem ki maga elé, hogy 
megvitassuk a helyzetet, és nem azért, hogy monologizáljak — mondta 
ingerültek Mitrohin. — Tőlem függ, hogy holnap milyen irányt vesz a 
demonstráció. 

Micsoda-a-a??! Ejha, ez aztán a meglepetés! Pavel Mitrohin, a 


KGB elnöke, Gorbacsov kreatúrája összeesküvésre tesz ajánlatot 
neki, Sztrizsnek. Nyíltan! A testőr és a sofőr füle hallatára! Egyébként, 
ki kezeskedik érte, hogy ez az egész nem provokáció, hogy nem 
rögzíti mindezt az a kamera a videotelefon kapcsolótáblája fölött? 
Nem, Mitrohin, ilyen könnyen nem húzol be a csőbe! 

Sztrizs megragadta a hűtőszekrény fogantyúját. A szeme sarkából 
Mitrohinra pillantott, szabad-e kinyitni. Mitrohin azonban csendben így 
szólt: 

— Csak nyugodtan! Bocsásson meg, hogy nem kínáltam meg 
rögtön... — és ő maga nyitotta ki a hűtőszekrény ajtaját. Whiskyt vagy 
vodkát? 

Sztrizs kiemelt a hűtő alsó polcáról egy üveg ásványvizet, a 
bárszekrényből pedig poharat meg nyitót vett elő. Kinyitotta az üveget 
és teletöltötte a poharat. Lassan ivott, s közben a sötétített üvegen 
keresztül a műút mellett elszaladó reklámtáblákat nézte. Az egyiken , A 
PERESZTROJKA KIFEJEZI A SZOVJET EMBEREK ALAPVETŐ 
ÉRDEKEIT" Gorbacsov idézetre keresztben ráfestették: ,NEM, MISA, 
NINCS IGAZAD". Sztrizs szája mosolyra húzódott. Akár provokálja őt 
Mitrohin, akár nem, valóban Mitrohintól függ a holnapi demonstráció 
kimenetele. Ha nem jelentette  Gorbacsovnak a ,Sztrizs-féle 
összeesküvést", akkor... Csakugyan megvásárolhatja, a maga 
oldalára állíthatja? De mivel? Hogyan? Hisz tábornok, PB-tag, a KGB 
elnöke! 

Sztrizs megitta az ásványvizet, és mivel még nem akart válaszolni, 
még egy pohárral töltött magának. Nagyon fontos, hogy helyesen 
válassza meg az első szavakat, nehogy fejjel rohanjon a falnak. 

— Én sugalltam Gorbacsovnak, hogy hívja meg magát Moszkvába, 
a bankettre — mondta Mitrohin. 

Igen, Mitrohin tapossa előtte az utat. Bár ez a mondat még 
korántsem jelenti, hogy nem tett említést Gorbacsovnak az 
összeesküvésről. EI kell végre szánnia magát... 

Sztrizs letette a poharat a televízióra. 

— Állítsa meg a kocsit. 

— Miért? — csodálkozott el Mitrohin. 

Sztrizs szembe fordult vele, szemébe nézett és így szólt: 

— Friss levegőre vágyom. — Mitrohin rögtön kapcsolt. 

— Ó, itt nincsenek mikrofonok! — Sztrizs egy szót sem szólt. 

- De ha úgy akarja! — mosolyodott el újból Mitrohin és 
megkocogtatta a sofőr mögötti üveget. — Álljon meg az útpadkán! 

A limuzin megállt. 

Az útpadka mellett, a disznóparéjjal benőtt árok mögött alacsony, 
piszkoszöld cserjés kezdődött, amely nyír-, nyár- és juharfákból álló 
ligetben folytatódott. . . 

A sofőr és a testőr kiszállt és kinyitotta Sztrizs és Mitrohin ajtaját. 


Sztrizs körbe se nézett, határozott léptekkel megindult az erdő sűrűje 
felé. Ha le akarnák tartóztatni, bizonyára nem engednék, hogy ilyen 
könnyedén elcsatangoljon az autótól. Ha pedig. . . 

— Itt várjanak — utasította Mitrohin a testőrt és a sofőrt. 

— De tábornok elvtárs!. . . — próbált meg ellenkezni a testőr. 

— Nem lesz semmi bajom! Rögtön visszajövünk... — és az árkot 
átugorva Sztrizs után sietett. 

Száraz gallyak reccsentek Sztrizs lába alatt. Úgy látszott, mintha 
találomra, vaktában törtetne keresztül a cserjésen, de nem így volt. 
Született tajgai emberként szinte állati ösztönnel érezte, hol van az 
erdőben olyan hely, ahol a sűrűben négyszemközti beszélgetésre 
alkalmas apró tisztásnak kell megbújnia. Mitrohin alig tudott lépést 
tartani vele, s ez megint csak Sztrizs malmára hajtotta a vizet: egy 
kevéske előnyt adott neki. 

Sztrizs félrehajtott egy ágat és földbe gyökerezett a lába, ezért a 
mögötte igyekvő Mitrohin nekiszaladt. Mindketten annyira elmerültek 
gondolataikban, hogy föl sem fogták nyomban a szemük előtt 
lejátszódó jelenetet. 

Az erdei tisztáson, ahová tajgai ösztöne vezérelte Sztrizst, két 
fiatal katonatiszt, egy vastag ajkú hadnagy és egy szemüveges 
százados, a ,Híd a Kwai folyón" című film zenéjére egy negyvenéves 
kurvával szeretkezett. A kurva két kezével egy katonai GAZ hátsó 
lökhárítójára támaszkodott, s meztelen fenekét a magas, gyerekarcú, 
kerek képű hadnagyocskának tartotta, száját pedig átengedte a 
lökhárító alatt fekvő kövér századosnak. A hadnagy a kurva mögött állt 
zubbonyban meg cipőjére eresztett nadrágban, és a zene ütemére 
buzgón döfködte a nőt, minden lökéssel mintegy ,belecsúsztatta" a 
kurva nyitott szájába a százados kis cövekként meredező rövid 
péniszét. Erre a százados kinyomta a hasát és a kurvát visszalökte a 
hadnagyra. Az összehangolt munkát mindhármuk hangos 
nyögdécselése, a kurva mellének himbálózása és a GAZ könnyed 
imbolygása kísérte. A falevelek között átszűrődő augusztusi napfény 
bearanyozta a kurva meztelen testét, s egy magasból lassan aláhulló 
juharlevél pedig már-már idillivé tette volna a képet, ha a vastag ajkú 
hadnagy arcán nem látszott volna a debilitás jele. 

Sztrizs és Mitrohin megbabonázva figyelte őket, mint két kankutya, 
akik véletlenül mások üzekedésébe botlottak. Mitrohin tágra nyílt 
orrlyukai a GAZ imbolygásának ritmusára rezzentek, Sztrizs pedig 
zihálva vette a levegőt. Egy perc elteltével azonban, amikor a három 
ember munkájának üteme egyre inkább felgyorsult, s elszakadt az 
amerikai dallam ütemétől, Sztrizs magához tért és rekedten felkiáltott: 

— Na, most már elég! EI innét! 

A tisztek azonban nem zavartatták magukat. Bosszúsan felnéztek, 
a hadnagy füvön heverő pisztolytáskája után matatott. A következő 


pillanatban azonban megpillantották Sztrizs háta mögött Mitrohin 
tábornoki váll-lapját. Arcukra rettegés ült ki. Nehéz volna megmondani, 
hogy felismerték-e Mitrohinban a KGB elnökét, vagy csupán a KGB-s 
tábornoki zubbony gyakorolt rájuk ilyen hatást. A hadnagy egyetlen 
mozdulattal felrántotta a nadrágját és beugrott a GAZ volánja mögé, a 
dagadt százados meg kimászott a még mindig behajlított derékkal 
görnyedező kurva alól és éppen akkor lépett fel a GAZ lépcsőjére, 
amikor a katonai terepjáró bőgő motorral nekiindult, hogy 
keresztülcsörtessen a cserjésen. Mindez olyan gyorsan történt, hogy a 
meztelen kurva ki sem tudott egyenesedni, és így, behajlított derékkal, 
értetlen arccal nézett elpárolgó kliensei után. 

Majd felemelte a földről ruháját és bugyiját, s magas sarkú 
cipőjében imbolyogva utánuk szaladt, miközben kiabált: , Hé, és a 

Sztrizs és Mitrohin kiléptek az erdei tisztás letaposott füvére. 
Sztrizs lehajolt és felemelte a földről a hadnagy ott hagyott 
pisztolytáskáját és kihúzta a tízlövetű tiszti TT pisztolyt. 

—- És még ezt nevezik hadseregnek! — fakadt ki Sztrizs. — 
Balfaszok! 

Mitrohin kivette Sztrizs kezéből a pisztolyt és a pisztoly agyát 
vizsgálgatta. Jól kivehetően látszott a tizenkét jegyű szám. 

— Két óra múlva mindkét tiszt ki lesz rúgva a hadseregből jegyezte 
meg Mitrohin. 

-— Nem ez a lényeg! — vetette oda bosszúsan Sztrizs. — 
Szuperhatalom voltunk! Éhesek voltunk, koldusszegények, de erősek! 
Most meg? Az ország olyan lett, mint ez a kurva — akinél a pénz, azé 
az élvezet! A repülőn nem hajlandók egy pohár vizet adni! A lépcsőt 
húsz percig nem gurítják oda! És ez mindenhol így van! Csak az 
működik, ami a maszekok kezében van! És miért? Mert seftel az 
egész népl!... 

Ez a váratlan találkozás a kurvával láthatólag felébresztette Sztrizs 
férfiasságát és hazardírozásra késztette. Nagy léptekkel fel-alá járkált 
az erdei tisztáson és mondatai vádként hullottak Mitrohin fejére. 

— Mindent lerombolnak, ami az állam kezében van! Csak hogy 
magánkézbe adják, még a bányákat meg a bankokat is, mindent! De 
akkor mi marad az államból? Mi? Hogyan fogják irányítani? Mint 
Jugoszláviát? Indiát? Feleljen! — Sztrizs megállt és Mitrohinra meredt. 
Még nem hozakodott elő minden adujával, látni akarta, milyen 
eredménnyel járnak az első kártyái. 

Mitrohin rezzenéstelen arcáról azonban semmit sem tudott 
leolvasni. A tábornok Sztrizst fürkészte. 

— Jól van. Tartóztasson le. Ültesse le az egész pártapparátust. És 
akkor mihez kezd? Azt hiszi, a nép megtartja majd magát? Vagy a 
hadsereg? Kik szolgálnak ma egyáltalán a hadseregben? A tisztek 


felét elzavarták, csak ilyen balfaszok maradtak! És ha kihúzza a 
hadsereg szervezetéből a pártapparátus vázát, a hadsereg össze fog 
omolni! És maga lesz az első, akire rádől! Nincs más választása, 
Pavel. Vagyis, a napnál világosabb: vagy maga pusztít el minket, az 
egész pártapparátust, és akkor az ország libanonizálódik, vagy ami 
még rosszabb, nincs az a Gorbacsov, aki meg tudja fékezni az 
anarchiát, és vele együtt magát is kisöprik! Vagy... — Sztrizs 
elhallgatott és Mitrohinra pillantott. Most, mikor már kijátszotta az aduit, 
nem rajta múlott, hogyan végződik a parti. 

Mitrohin ott állt vele szemben, és a ,zsákmányolt" pisztoly tárából 
szótlanul, egymás után szedegette ki a töltényeket. Úgy festett, mint 
aki teljesen belefeledkezett ebbe a foglalatosságba és talán nem is 
figyel Sztrizs fejtegetéseire. Miután már az utolsó töltényt is kiszedte a 
tárból, mosolyogva megszólalt. 

— Ezért vártam a repülőtéren. Folytassa. 

— Mindent elmondtam. 

— Nem. Megállt a ,vagy" szónál. Vagy libanonizálódik az ország, 
vagy... — Mitrohin Sztrizsre emelte nyugodt, sötét tekintetét. — 
Csakugyan azt hiszi, hogy egyedül maga látja így? Hogy az ország 
megmentése érdekében vezért kell áldozni? Milyen posztot szán 
nekem a kormányában? 

Sztrizs éppen ezt nem tudta. Mitrohin, akit Gorbacsov állított a 
KGB élére, a második ember volt a vezetésben. Mit adhat vagy ígérhet 
neki Sztrizs ezen felül? 

— Mi szeretne lenni? — kérdezett vissza inkább. 

Mitrohin átvetette a lábát egy kidőlt fa törzsén, lovagló ülésben 
ráült, majd Sztrizs felé fordult és a töltényeket a tár vashüvelyébe 
nyomkodva száraz, ellentmondást nem tűrő hangon megszólalt: 

— Feltételeim a következők. Először: A szibériai maffiáját otthon 
hagyja, nem hoz föl senkit Moszkvába. Másodszor: Nincs szükségünk 
fecsegő ideológusokra sem a Pamjatyból, sem az Orosz Hazafiak 
közül. Mi ketten leszünk az ideológusok. Egyébként sem maga, sem a 
, hazafiak" azért nem kaptak parancsot arra, hogy a kongresszuson 
Gorbacsov ellen szavazzanak, mert én nem engedtem. Harmadszor: 
Névlegesen Gorbacsov marad az államfő... — és mielőtt még Sztrizs 
ellenkezhetett volna, Mitrohin felemelte a pisztolyt tartó kezét. — 
Várjon! Nem arról van szó, hogy erkölcsileg lekötelezett a 
kinevezésemmel. Ez baromság! Hanem arról, hogy pár héttel a 
merénylet előtt a maga terve teljesen kockázatmentes lett volna. Addig 
az emberek jobban idegenkedtek Gorbacsovtól, mint Hruscsovtól, az ő 
,Szent évtizedének" végén. A merénylet után viszont... Tudja, hányan 
iratkoztak fel országszerte a demonstrációra? 

Sztrizs nem tudta. Szverdlovszkban 117 ezer volt az önkéntes 
jelentkezők száma, de hogy az országban mennyi lehet. . . 


— 22 millióan! — jelentette ki Mitrohin. — Elképesztő, ugye? Nem 
ültethetjük le mindannyiukat egyetlen éjszaka alatt! De még egy hónap 
alatt sem! Igen, tisztában vagyok vele, hogy a pártapparátus maga 
mellett áll, meg az Orosz Hazafiak! Még az amerikaiak is tudják, hogy 
a párt 80 százaléka Gorbacsov ellen fordult. De harcba szállhat-e a 
párt a nép ellen? Tessék, itt ez a pisztoly. Elmegy és lelő húszmillió 
embert? Nem, még a zsidókat sem fogja agyonlőni. Azt szeretné, 
ugye, hogy mi hajtsuk végre: a KGB és a hadsereg, na meg a 
Pamjaty. Maga elkészítette nekünk a listákat, köszönjük... — 
mosolygott gúnyosan Mitrohin. 

— 22 millió ember, ez a felnőtt lakosság tíz, legfeljebb tizenöt 
százaléka — vetette közbe Sztrizs, kihasználva a rövidke szünetet. — A 
többiek tehát velünk vannak... 

— Ügyesen csűri-csavarj a, bár egy kissé pontatlan — mosolyodott 
el Mitrohin, de a következő pillanatban már ismét komoly képet vágott. 
— Egyébként, ezért vártam a repülőtéren. Gondoljon csak bele: 22 
millió ember azért nem semmi! De azért végre tudjuk hajtani a tervét. 
Országszerte megszervezzük, hogy betörjék a városi pártbizottságok 
ablakait, és úgy teszünk, mintha valóban veszélyben forogna a 
szovjethatalom. A többit azonban: a peresztrojka lovagjainak 
letartóztatását és a párt országos hatalmának teljes körű 
visszaállítását , magának Gorbacsovnak kell — megcsinálnia. 
Pontosabban az ő nevében kell megcsinálni. Az ország csak ebben az 
esetben veszi tudomásul a történteket, csak így kerüljük el a 
polgárháborút és anarchiát. Természetesen leváltjuk az egész Politikai 
Bizottságot, hogy elszigeteljük Gorbacsovot; őt azonban egy, vagy 
talán két év múlva küldjük csak nyugdíjba, amikor az országban már 
minden megnyugodott és visszazökkent a helyére... 

— És?... — kérdezte Sztrizs. Mitrohin fejtegetései egészséges 
magból fakadtak, akkor meg minek vitatkozna vele? ... 

— Azt akarja kérdezni, hogy ki lesz Gorbacsov helyett? Én vagy 
ön? 

Sztrizs mélyen hallgatott. Igen, az egész beszélgetés ekörül 
forgott, minden más csupán részletkérdés. 

— Legyünk együtt? — kérdezte Mitrohin. — Közösen? 

Sztrizs mélyen hallgatott. Ez a Mitrohin ma elárulja a 
,keresztapját", holnap meg... Egyébként még meg kell érni a holnapi 
napot. Mitrohinnak szüksége van Sztrizsre, nehogy a pártapparátus 
azt higgye, hogy az egész közönséges KGB-puccs csupán. Sztrizs a 
párt kreatúrája, és most Mitrohin karriert csinálhat, ha felhasználja. 
Hogy aztán, egy-két év múlva... 

— Döntsön! — sürgette türelmetlenül Mitrohin és a zsebébe 
süllyesztette a zsákmányolt" pisztolyt. Sztrizs ránézett. 

— Hát van választásom? 

19. 

Moszkva, Moszkva csatorna 
moszkvai idő szerint 10 óra 15 perc 

A Kutuzov" nevű hatalmas folyami motoros, kíséretében több 
tucat feldíszített vitorlással és csónakkal, lassan pöfögött észak felé a 
Moszkva folyó vérvörös zászlóktól, plakátoktól és Gorbacsov-portréktól 
tarkálló partjai közt. 

A Kutuzov" mindhárom fedélzetén nyolc négyzetméteres japán 
vetítővásznak mutatták a moszkvai dolgozók demonstrációját. A 
felvonulók vörös szalagokkal körbefont Gorbacsov portrékat és ,Jó 
egészséget!", ,Le a baturinistákkal!, , Száz évig élj! feliratú táblákat és 
kisebb-nagyobb . vállalkozásaik reklámjait vitték a kezükben. ,Az 
autószerviz melletted áll, Szergejevics! Az ,Autószerviz" egy nyitott 
,Kraz"-ra hatalmas  Gorbacsov-képet erősített. Az  esztrád- és 
fúvószenekarok lármáját túlharsogta a  kommentátorok lelkes 
hadarása: 

Itt haladnak a peresztrojka élharcosai! A magánkezdeményezés, a 
hatékony, minőségi munka bebizonyította, hogy a vulgáris egyenlősdi 
megszűntetése esetén... 

A ,Kutuzov" fedélzetét is színes szalagok és léggömbök 
tarkították. Azonkívül volt ott minden, ami egy piknikhez kell a 
természet lágy ölén: a napernyők árnyékában könnyű ételektől és 
italoktól . roskadozó asztalok sorakoztak; az  emelvényeken 
kamarazenekarok játszottak; a pincérek fagylaltot és pezsgőt 
szolgáltak fel a fedélzeteken. 

A táncoló, napozó, fürdőző, teniszező vagy egyszerűen csak 
semmittevő vendégek között — ezek a 45-50-55 éves közgazdászok, 
szociológusok, neves újságírók, írók és műszaki zsenik voltak 
Gorbacsov legfőbb támaszai gazdasági forradalmában hol itt, hol ott 
tűnt fel Raisza Gorbacsovának, a piknik háziasszonyának alakja. Első 
pillantásra úgy tűnhetett, hogy — szerény, színes nyári ruhájában, 
rövidre nyírt frizurájával és lapos sarkú szandáljában — csupán azért 
röpdös le-föl a fedélzeteken, hogy begyűjtse a bókokat: ,Raisza 
Makszimovna, szívtipróan néz ki!, ,Raisza, esküszöm, nem néz ki 
többnek negyvennél! , ,Figyeljen csak ide, maga véletlenül nem 
Raisza Gorbacsova lánya?" stb... És valóban nehéz volt elképzelni, 
hogy ez a fürge, kiálló arccsontú, tűzrőlpattant, kerek arcú nő már 
hatvan felé jár, nagymama, a filozófustudomány doktora, és hogy az 
itt-tartózkodó doktorok közül legalább ötven, ha nem több, neki 
köszönheti a karrierjét. 

Raisza a vendégek között bóklászott, tréfálkozott, bókokat mondott 


lassan, minden sietség nélkül utat vágott magának az alsó fedélzetről 
felfelé, a Kutuzov" parancsnoki hídjához. És noha arcán ott ragyogott 
a piknik gondjaival törődő háziasszony félig szórakozott mosolya, 
szeme és éles női intuíciója rengeteg érdekes részletre lett figyelmes. 
Dasa, Vagyim Jurtov ismert író felesége gyors oldalpillantást vetett 
Mitrohin tábornokra, aki éppen flörtölt vagy udvarolt Michael Dowey 
amerikai orvos csinos orosz barátnőjének. Bár Pasa Mitrohin arra 
kérte Raiszát, ne hívjon külföldieket a piknikre — , hogy magunk között 
legyünk, hogy nyugodtan lazíthassanak és pihenhessenek az 
emberek" -, Raisza nem tehette meg, hogy nem hívja meg az orvost! 

Mitruhin most kihasználja az alkalmat, és csapja a szelet Michael 
fiatal csinibabájának. De Dasa Jurtova! Dasának ez az egyetlen 
pillantása többet mondott Raiszának a nő három legutóbbi 
románcánál. Jurtov — egy kövérkés, ősz hajú, vastag ajkú férfi — 
csaknem kétszer öregebb és ugyanannyival alacsonyabb volt, mint a 
kék szemű és már kissé túlérett, jellegzetes orosz szépasszony. Ott ült 
most a díványon, egy pohár vodkával a kezében, a homlokát ráncolta 
és Aganbegjan meg Zaszlavszkaja akadémikusokkal, Gorbacsov 
gazdasági doktrínájának szerzőivel kötekedett. 

Nehéz volna megmondani hogyan, tehetsége vagy zsidó ösztöne 
révén, de Vagyim Jurtovnak (Gurevicsnek) Leninről szóló regényeiben, 
darabjaiban és filmjeiben mindig sikerült megsejtetnie és Lenin 
szájába adnia a Kreml-béli politika soron következő fordulatát. . . 

— Danyecska, mit írunk most? — kérdezte Raisza Jurtov feleségét. 

— A zsidó , Otelló"-t — felelte komoran a felesége helyett Jurtov. — A 
fiatal zsidó Otellovics megöli a KGB-tábornok Jagovot, mert az 
molesztálja Desdemonát. 

— Na de kérem! — mosolygott Raisza. — Micsoda szenvedély! 
Lehűthetem egy kis pezsgővel? 

— Csak nyugodtan! — legyintett Dasa. — Az utolsó felvonásban a 
bíróság szibériai koncentrációs táborra ítéli  Otellovicsot, és 
Desdemona, bár ő csak goj, önként követi urát. 

— Pont ebben rejlik az álnoksága! — csapott le Jurtov. Hangjában 
volt valami részeg düh —Otellovics gyilkosságot követett el, hogy 
legalább a táborban nyugta legyen a feleségétől. Az meg. 

— Mit nem monda! - kiáltott fel Raisza és megjegyezte, hogy még 
vissza kell jönnie Jurtovhoz. Majd Zinovij Gornij mellé lépett. Érdekes, 
hogy mennyi zsidó és örmény van a vendégek között, akiknek a listáját 
ő maga állította össze! És a legmeglepőbb, hogy mind 
nélkülözhetetlen, mint például ez az Aganbegjan. Érthetetlen, hogy 
miért éppen ők ilyenek: részeg Jurtov meg ez a Gornij, aki most a 
Borisz Kolcov körül összeverődött társaságot szórakoztatja. Zinovij 
Gornij idealista — amerikai — kommunisták gyermekeként San 
Franciscóban látta meg a napvilágot. Szülei a maccarthyzmus elől a 


Szovjetunióba menekültek, ám a hajóról mint amerikai kémeket 
egyenesen az egyik szibériai táborba vitték őket. A táborban a fiatal 
Gornij megtanult oroszul, és a köztörvényesek között kijárta a túlélés 
iskoláját is. Ezért 1957-ben, amikor a Gornij családot kiengedték a 
táborból, sőt még rehabilitálták is, Zinovij habozás nélkül belépett a 
pártba. Majd elvégezte az egyetemet és bemondó lett a moszkvai 
nemzetközi rádió amerikai osztályán. Ott egy pasziánsz játékosokból 
álló, összeszokott kis társaságba került, amelynek tagjai hivatalosan 
, amerikanistáknak" nevezték magukat. Jól tudták, hogy az Egyesült 
Államokban jóformán csak másfél hülye hallgatja őket, ezenkívül 
Moszkvában két cenzor ellenőrzi az anyagiakat, mielőtt azok az éterbe 
kerülnének. Ezért aztán nem szégyelltek napi nyolc órán keresztül 
mindenféle zagyvaságot, sebtében lefordított Pravda cikkeket az 
éterbe zúdítani. Adás után elmentek az Újságírók Háza bárjába, vagy 
felugrottak valamelyikük lakásába, hogy vetélytársaik — a BBC, a 
Szabad Európa Rádió és az Amerika Hangja — adásait hallgatva 
pasziánsszal üssék agyon az időt reggelig. Természetesen nem élet 
volt ez, hanem vegetálás. 

Ám egyszer csak beköszöntött a ,glasznoszty", eljött az élő 
tévéhidak és night-line-ok ideje. A Központi Bizottság Nemzetközi 
Osztályának, a külügynek és a tévének sürgősen szüksége volt 
néhány tucat emberre, aki képes angolul eladni a Nyugatnak a Kreml 
új image-ét. Az egyik ilyen show-műsorban Gornij volt a tolmács. 
Felragyogott a csillaga. Egy valódi amerikai mint szovjet 
tévékommentátor! Még a kaliforniai kiejtése is jót tett, különleges Ízt 
adott a hithű kommunista tirádáinak. A legfontosabb azonban az volt, 
hogy a többi orosztól eltérően, akik az interjú alatt afféle lelki 
birkózóállást foglaltak el és minden kérdést hazájukra kilőtt rakétának 
tekintettek, Zinovij Gornij amerikai könnyedséggel viselkedett a 
kamerák előtt és nagyon hamar a gorbacsovi détente legfőbb 
propagátora lett az amerikai tévépiacon. Nos, miért ne vennénk be ezt 
a nélkülözhetetlen örményt a legszűkebb körbe? 

— Egyszer, a bostoni előadásom alatt valaki megjegyezte: , Akkor 
hiszem el, hogy önöknél szólásszabadság van, ha Gorbacsov tévévitát 
folytat majd Szolzsenyicinnel vagy Bukovszkijjal". 

— És maga mit válaszolt? — kérdezte a Kolcov mellett álló hegyes 
mellű fiatal nő, aki vastag copfban viselte aranyszőke haját, mint a feje 
tetejére illesztett koronát. Raisza nem ismerte ezt a szőkeséget, ahogy 
nem ismerte az itt ácsorgó többi embert sem. Kolcov, a Politikai 
Bizottság tagja, a Központi bizottság titkára teljesen arcátlan módon 
egy rakás ismeretlent hozott magával a piknikre! Egyébként egyiküket, 
ezt a dülledt szeműt, Raisza mintha már látta volna valahol. 

— Raisza Makszimovna - fordult hozzá Kolcov felcsillanó szemmel. 
— Engedje meg, hogy bemutassam önnek a pártbíróság tagjait. Mielőtt 


döntenének, beszélni szeretnének Mihail Szergejeviccsel. Mondtam 
nekik, hogy ezt csak ön tudja elintézni. Marat Jasznogorov, a bíróság 
elnöke. Anna Jermolova. Ez meg itt Kadir Omurkulov űrhajós. 

Megvan, honnan ismerem a gülüszeműt. A bíróság első üléséről 
készült videofelvételen láttam, amelyet Misa annyiszor megnézett a 
kórházban. Kolcov szemet vetett erre a Jermolovára, és hogy ne 
legyen olyan feltűnő, idecipelte az egész bíróságot. 

— És mit válaszolt Bostonban, Zinovij? — kérdezte Raisza Gornijt, s 
úgy tett, mintha elengedte volna a füle mellett Kolcov kérését. Gornij 
vállat vont. 

— Tudja, Raisza Makszimovna, mennyire forrófejű vagyok. Azt 
mondtam, hogy fütyülök rá, hogy mit hisz ő Bostonban. A mi életünk 
nem a nyugati közönség számára készült show-műsor. Ami pedig 
Szolzsenyicint és Bukovszkijt illeti, ha beszélhetnékjük támadna 
Gorbacsovval, akkor elutazhatnak Moszkvába és feliratkozhatnak a 
fogadólistára. Én, mondtam, megkérem majd Gorbacsov titkárnőjét, 
hogy to sgueeze őket... hogy mondják ezt oroszul?... benyomni, soron 
kívül bepréselni? 

Mindenki nevetett, csak Jasznogorov nem. Dülledt, zománckék 
szemével Gornijra meredt: 

— Mégis csak kitért a válaszadás elől... — mondta. 

Gornij egy pillanatra lesütötte a szemét és szája szögletében 
megjelent az immár világszerte ismert szarkasztikus mosoly. De a 
következő pillanatban már felnézett: 

— Messziről látszik, hogy a bíróság elnöke. Amikor Mihail 
Szergejeviccsel a Fehér Házban voltunk, és Edwin Meese-zel 
beszélgettem... 

Raisza töprengve visszament Jurtovhoz. Ez a Gornij órák hosszat 
le tudja kötni az embereket. De akár az afrikai oroszlánokról, akár az 
antarktiszi pingvinekről legyen szó, mindig azzal fejezi be: ,azt 
mondtam neki" vagy ,azt feleltem neki". De hát egy pikniken pont ilyen 
fecsegőkre van szükség. A fedélzet e része felől nyugodt lehet. Jurtov 
kivételével... Kézen fogta Jurtovot és félrevonta. 

— Vagyim, soha nem láttam még magát vodkával a kezében. Mi 
történt? — erősen fogta Jurtov karját és közben biccentett az ott 
elhaladó Kirillov tévébemondó felé. 

Jurtov levette a szemüvegét, megdörzsölte vörös szemhéját és 
hirtelen Raiszára emelte rövidlátó szemét; Gorbacsova még soha nem 
látta szemüveg nélkül. A férfi így jelentéktelennek és gyámoltalannak 
látszott. 

— Emigrálni akarok. Raisza... 

— Micsoda-a-a?! — Raisza mosolyt erőltetett az arcára, bár Jurtov 
hangjában nem volt semmi vicces. Még nyugtalanítóbb volt, hogy 
sokéves ismeretségük alatt most először fordult elő, hogy nem apai és 


keresztnevén, hanem egyszerűen csak Raiszának szólította. — 
Féltékeny Dasára? 

— Ha még csak ez volna a baj!... — Jurtov leverten sóhajtott és a 
hatalmas vászonra pillantott. Majd hirtelen Gorbacsovához fordult: — 
Félek, Raisza. Úgy látom, beszakad alattunk a jég... Kinek az ötlete 
volt ez a hülye demonstráció ? 

— Vagyim, hogy beszél?! — gurult dühbe Raisza. — Végtére is a 
hírneve még nem jogosítja fel, hogy káromkodjon! 

— Úgy beszélek, mint egy író, aki ismeri a történelmet. A 
peresztrojka élharcosainak felvonulását most látja az egész ország. 
Ám ez nem jelenti, hogy mindenki olyan lelkes, ahogyan ezek a barom 
kommentátorok harsogják! Az újságírók mindig a ,Kell"-t mutatják a 
, Van" helyett. Mit gondol, mit éreznek egy távoli üzem melósai az ilyen 
brilliáns-fülbevalós tehenek láttán? — Jurtov részeg mozdulattal a 
vászonra bökött, amelyen az operatőr éppen egy arany-nyakláncos, 
csillogó fülbevalós, vidám vállalkozó nőt mutatott premier plánban. A 
,tehén" saját bizniszét, a Glasznoszty utazási irodát reklámozta egy 
hatalmas transzparensen. 

— Anyecska! — Raisza odahívta az aprótermetű, szőke hajú 
Jermolovát. Mikor az odaért, megkérdezte tőle: — Ugye nem baj, hogy 
Anyecskának szólítottam? Segítsen nekem, mint nő a nőnek. Kísérje 
el ezt a mi híres írónkat az úszómedencéhez, és jól mártsa bele a 
vízbe. Már nem tudja megkülönböztetni a brilliánst az üvegtől! A fejét 
is dugja bele, rendben? ... 

Jó kis csalódás lesz Kolcovnak, ha Jurtov befűzi ezt a szőke 
Jermolovát, kuncogott magában Raisza, miközben elment a felső 
fedélzet hatalmas vetítővászna előtt. Itt, a vászon előtt hárman ültek a 
díványon: Matvej Rozov, a Pravda főszerkesztője, Alekszej Zotov, 
moszkvai párttitkár, és Román Sztrizs, a mai össznépi demonstráció 
kezdeményezője. Mind a hárman öltönyt viseltek és a dolgozók Vörös 
téri demonstrációjára szegezték tekintetüket. Két órával ezelőtt a 
Kreml-kórházban a Gorbacsovra váró barátok és kormánytagok között 
úgy állt a szverdlovszki Sztrizs, mint valami fatuskó. Erős kezében 
virágcsokrot szorongatott. Ez a virágot tartó hatalmas, vörös kéz már 
akkor szemet szúrt Raiszának. Szibériai, vidéki, gondolta, még egy 
csokrot sem tud normálisan tartani... Sztrizs whiskys poharat 
markolászó keze most megint magára vonta figyelmét. És a három 
ember — Rozov, Zotov és Sztrizs — arca ugyanarról a különös 
feszültségről árulkodott, mint Sztrizs kristálypoharat szorongató keze. 

,Ők is azért izgulnak, hogy minden jól menjen..." — gondolta 
hálával Raisza. Ezzel a gondolattal felkapaszkodott a parancsnoki 
hídra vezető meredek lépcsőn, és kinyitotta a fülke ajtaját. 

A Kutuzov tágas, hajószélességű vezetőfülkéje ragyogott a 
tisztaságtól, krómtól és a navigációs műszerek sárgarézfoglalatától, 


mintha lebegett volna a Moszkva-csatorna alacsony partjai fölött. A 
piknik zaja, a zene, a vendégek élcelődése, teniszezése, flörtölése, 
féltékenykedése, szellemessége, politizálása nem jutott el idáig, ahogy 
bizonyára mindennapi életünk megannyi hiábavalósága sem jut el az 
űrben lakozó Isten trónjáig... A kormánynál élére vasalt, hófehér 
nadrágban állt a kormányos. Mellette magas, támlátlan széken a 
sportos, negyvenéves, ünneplő egyenruhába bújt kapitány ült, míg a 
szemközti ajtónál Mihail Szergejevics Gorbacsov pihent egy 
karosszékben. Előtte a videotelefon hordozható kapcsolótáblája. Az 
apró képernyőn hangtalanul vonultak az oszlopokba terelt moszkvai 
felvonulók. A képernyő fölötti ablakból pompás kilátás nyílt a zöldellő 
Moszkva környéki erdőkre, a magas, napfényes égboltra és a csatorna 
kék víztükrére, amelyen néhány feldíszített vitorlásjacht kísérte a 
Kutozovot... 

Gorbacsov azonban nem látta sem a felgyógyulása tiszteletére 
rendezett felvonulást, sem a Moszkva környéki táj szépségét: lehunyt 
szemmel feküdt, a karosszék háttámlájának dőlve. Szívtájon furcsa 
fájdalmat, hol hasogatást, hol szúrást érzett; egész délelőtt gyötörte. 
Fura látomások tűntek fel előtte a szürkéskék vízből. Első hivatalos 
útja a feszülten figyelő, már-már ellenséges Londonban és Margaret 
Tchacher, a vaslady, aki rögtön felismerte Gorbacsov erejét és nem 
mindennapi lényét... A reykjaviki zavar és a washingtoni győzelem: az 
első leszerelési megállapodás aláírása Ronald Reagannal... Az 
ország makacs ellenállása gazdasági reformjaival szemben, a 
rosszindulatú viccek, az alkohollázadások és a glasznoszty első 
eredményei, . a pártokrácia  rosszallása, az afganisztáni 
csapatkivonás... Álmában megjelent Rettenetes Iván és Sztálin — 
mindketten az öklüket rázták... Ováció, virágok, lelkesedés az NSZK- 
ban, az Egyesült Államokban és az ENSZ-ben... Az orosz liberálisok 
korlátozottnak nevezik reformjait, az ifjúság a haladás fékjét látja 
benne, a párt Baturin kezével rálő, de lám: most mégis több millió 
ember vonul az utcákon, viszik a portréit és saját kezűleg készített 
transzparenseiket: ,Le a baturinistákkall", , Veled vagyunk Misa! . 

Lám, most végre elérte, amiért annyi éven át küzdött: milliók között 
népszerű Oroszországban! 

A fülkébe lépve Raisza rámosolygott a székéről felpattanó 
kapitányra és csak annyit kérdezett: 

— Alszik? 

A kapitány bólintott. Hogy ne ébressze fel Gorbacsovot, csupán 
kézmozdulatokkal utasította a kormányost, a tenyerével mutatta, merre 
vegye az irányt. A kormányos biccentett és csöndben elforgatta a 
kormánykereket. A Kutuzov közeledett a Moszkvát a Volgával 
összekötő csatorna utolsó zsilipjéhez. A Volgán le lehet hajózni 
egészen a Kaszpi-tengerig. A Kutuzov előtt azonban nem áll ilyen 


hosszú út. Négy óra múlva ki fog kötni a Ribini víztározó partjánál, egy 
fenyőerdővel borított, elragadó vadasparkban. Itt megebédelnek, este 
pedig különvonat szállítja majd vissza a vendégeket Moszkvába. A 
Kutuzov ott marad a vadaspark kikötőjében és három héten át 
Gorbacsov nyaralója lesz. Végtére is annyi év megfeszített munkája 
után Misa is megengedheti magának azt, amit az elődei minden áldott 
nap. 

Raisza nesztelenül lépkedett a  padlószőnyegen. Odament 
férjéhez, intett a három méternyire őrködő testőrnek, és megigazította 
a Gorbacsov lábáról lecsúszott takarót. 

— Te vagy az? — kérdezte halkan, lehunyt szemmel Gorbacsov. 

— Igen. Hogy vagy? — tenyerét férje fotelkarfán nyugvó kezére 
szorította. 

— Jól — mondta. Nem akarta felidegesíteni feleségét az enyhe 
neuralgiával, és főként nem akarta, hogy orvost hívjon. Ez az orvosi 
sürgés-forgás csak megzavarta volna az előbb, pihenése közben 
megszerzett nyugalmát. 

— Na, hála Istennek... — az asszony férje kezét simogatta. Rajta 
kívül senki sem tudta, hogy mibe kerültek Gorbacsovnak ezek az évek. 
Amikor megkapta, elérte, kivívta a hatalmat, az alkoholizmus már 
genetikai katasztrófába sodorta az orosz népet. A muzulmán 
nemzetek demográfiai boomja már elnyelte a lerészegedett 
Oroszországot és azzal fenyegetett, hogy mindörökre, M-I-N-D-Ö-R-Ö- 
K-R-E kitörli az oroszokat az emberiség történelméből, ahogy 
kitörlődött onnan egy tucatnyi bibliai nép: a filiszteusok, a kánaániak. 

Mi húzhatja ki a népet ebből a kátyúból? A vallás? De ha újra 
visszahoznák Oroszországba a pravoszláviát, nem lenne más, mint 
egy részeg nép részeg imája a részeg papoknak... Nem, csak a 
személyes meggazdagodás iránti vágy az egyetlen, amit sem a vallás, 
sem a marxizmus nem tudott kiirtani. De, Istenem, Oroszország 
legalább, úgy ellenállt és még mindig ellenáll orvosának, mint az 
alkoholista az elvonókúrának. 

Baturin lövése mindent a feje tetejére állított. Hatott a közönségre, 
hogy Gorbacsovot nem holmi maszek lőtte le, akinek bezárták a 
fodrászüzletét, mert nem tudta kifizetni az adóját, nem is egy másként 
gondolkodó diák, hanem a pártelit tagja, ráadásul ,a párt nevében". A 
,hallgatag többség", amelyet Oroszországban ,szürke masszának" 
neveznek, hirtelen megértette, hogy merről fenyegeti a legfőbb 
veszély. Ám rögtön átesett a ló másik oldalára: most mint valami 
katonai zászlókkal, Gorbacsov-portrékkal ijesztgetik a múlt fantomját, a 
pártot... De ez nem árt, erre szükség van, gondolta Raisza és 
Gorbacsov: a vaj nem rontja el a kását. 

Gorbacsov most végre megengedheti magának, hogy pihenjen. 
Megengedheti magának, hogy lazítson, pihentesse idegsejtjeit és 


izmait, lehunyja a szemét és szinte fizikailag érezze, ahogy ez a 
szürkéskék volgai víz lassan, de  visszafordíthatatlanul viszi, 
egyenesen a Történelembe. Egy lapon emlegetik Alekszandr 
Nyevszkijjel, Nagy Péterrel és Vlagyimir Iljics Leninnel. Amit Lenin épp 
csak elkezdett, azt ő, Gorbacsov fogja fölépíteni és kiteljesíteni. 

És a sokéves pártharc alatt kifinomult intuíciója révén csupán 
tudata legmélyén érzett valamiféle homályos nyugtalanságot, amely a 
bal vállában hasogató idegzsábához hasonlított. Ha valóban így 
történt, és ő tényleg Oroszország vezére lett — nem csupán az újságok 
hasábjain, mint Sztálin —, akkor nem esett-e túlzásba, nem ment-e túl 
messzire azzal, hogy beleegyezett néhány kisebb akcióba a 
pártapparátus ellen? Néhány vidéki városban hajtják majd végre őket, 
a demonstráció alatt. Lehet, hogy nem is lett volna rájuk szükség? 
Hiszen csak rá kell nézni erre a demonstrációra és minden világos. 

— Nem tudod, miért csak Moszkvát mutatják egész idő alatt? — 
kérdezte Gorbacsov halkan Raiszától és kinyitotta a szemét. 

Raiszának eszébe jutott Zotov, Rozov és Sztrizs, ahogy feszülten 
figyelik a moszkvai demonstrációt a hatalmas fedélzeti vásznon. 

— Felhívjam a televíziót? — kérdezte. 

Gorbacsov azonban meg sem mozdult, gondolataiba merült. 
Mitrohin azt mondta, hogy nem engedi a közvetítést abból a néhány 
városból, ahol ,túlkapások" lesznek. Ha viszont Moszkván kívül 
sehonnan sem adnak riportokat, ez azt jelenti... Istenem, csak néhány 
órát kellene szundítanom és lazítanom, hogy... 

Gorbacsov elhessegette gondolatait és kezébe vette a 
videotelefon hordozható kapcsolótábláját. Benyomta a billentyűzeten 
az OTAK betűkombinációt. A képernyőn megjelent az osztankinói 
tévéadó diszpécserterme. Most mintegy kétszáz ember tartózkodott a 
hatalmas teremben, amelynek egyik falát tulajdonképpen ötven 
tévéképernyő alkotta, a másik, az üvegfal pedig a hírszerkesztőségtől 
választotta el. Ott volt szinte a teljes televíziós műszak, az ügyeletes 
rendezőtől a legutolsó technikusig, még a kapus is. Gorbacsov 
sokukat ismerte, hiszen gyakori vendég volt az osztankinói stúdióban, 
néhány szerkesztőt és televízióst pedig ő maga ajánlott be ide 
dolgozni: ők lettek a sajtóban kibontakozó glasznoszty és peresztrojka 
igáslovai. Most mind ott szorongtak a székeken, az asztalok tetején, a 
párkányokon, vagy a falnak dőlve. Szótlanul figyelték az ötven 
bekapcsolt tévékészüléket. Arcukat rémület torzította el, többen 
sírtak. . . 

Egyikük, Caricin-Polszkij, az ügyeletes rendező — Gorbacsov 
ismerte ezt a furcsa nevű embert — lassan a kormányzati videotelefon 
kamerájának objektívja felé fordította a fejét. Az ő arcán is könnyek 
csorogtak. 

— Mi történik ott? -— kérdezte Gorbacsov, mivel hordozható 


televíziókészülékének apró képernyőjén nem tudta kivenni az 
ügyeletes rendező háta mögött az ötven tévéképernyőt. 

Caricin-Polszkij , közömbös pillantást vetett a kormányzati 
videotelefon-kamerájába, mintha nem látná a könnyeitől, hogy 
Gorbacsov szólt hozzá. 

— Itt Gorbacsov beszél! Mi történik ott? -— ugrott Raisza a 
képernyőhöz. 

Amikor Raisza kimondta a férje nevét, kétszáz ember egy szerre a 
kormányzati video összeköttetés kamerája felé fordult. Valahonnan a 
terem mélyéből pedig egy hang így kiáltott: 

— Hogy-hogy? Nem tudja?! 

— Mit — kérdezte halkan Gorbacsov és érezte, ahogy a tarkója 
zsibbad a rossz előérzettől. 

-— Hogy mi történik az országban! - kiáltotta valaki a 
diszpécserteremből. 

— Mutassák meg! - parancsolta Gorbacsov. 

Caricin-Polszkij megmozdított néhány apró kart és elfordította a 
kormányzati videotelefon kameráját. Most már Gorbacsovék is 
ugyanazt látták, amit a diszpécserközpontot zsúfolásig megtöltő 
televíziós munkatársak. 

Középütt, a fő — vagy ahogy tévés nyelven mondják, a kimenő — 
képernyőn továbbra is vidáman haladt a Gorkij utcán a hatalmas 
moszkvai demonstráció: az emberek énekeltek, Gorbacsov-portrékat 
is Jó egészsége, Misa!" feliratú táblákat vittek. A többi képernyőn 
azonban, amelyek alatt a Leningrád", ,Baku", ,Rosztov", , Kazany", 
, Krasznojarszk" stb. felirat világított, ugyanaz folyt, ami 1956-ban 
Budapesten, 1962-ben Novocserkasszkban, 1968-ban Prágában, 
1980-81-ben Lengyelországban és 1989-ben Pekingben: a nép párt- 
és szovjet székházakat rombolt le, a hadsereg csapatai, a KGB és a 
rendőrség különleges osztagai a felvonulókat verték: vízágyúkkal 
locsolták, harckocsikkal kergették őket, könnygázgránátokat dobtak 
közéjük. Leningrádban... Szverdlovszkban... Harkovban... 
Taskentben... 

Mindenütt. 

Ez az országos pogrom meg az örömteli és békés moszkvai 
demonstráció, így egymás mellett, meghökkentő volt. 

— Istenem... édes jó Istenem -— suttogta Raisza. A képernyőn 
éppen látni lehetett, ahogy a katonai vízágyúból kitörő vízsugár egy 
csecsemőt görget az úton. — Misa! Állítsd le! Állítsd le! 

Ám Gorbacsov továbbra is a képernyőt bámulta: a könnygáz elől 
szétszaladó embereket... a letartóztatottakat , meseautók"-ba tuszkoló 
rendőröket és KGB-seket... saját portréját, amelyen Volgográdban egy 
harckocsi hernyótalpa taposott... a részeg örményeket, ahogy 
Jerevánban betörik az Örmény Kommunista Párt Központi 


bizottságának székházát... az önkéntesek vörös karszalagját viselő 
Pamjaty-aktivistákat, ahogy kezükben furkósbotokkal egy diákot 
üldöznek... 

Caricin-Polszkij közvetlenül Gorbacsov készülékére kapcsolta a 
minszki, a kijevi, a harkovi, az arhangelszki, a murmanszki adást — 
mindenütt ugyanaz a kép. 

— Miért. .. mutatták. .. kizárólag Moszkvát? — hebegte végül heveny 
szívfájdalmát legyűrve Gorbacsov. 

— Megparancsolták. . . — mondta Caricin-Polszkij. 

— Kicsoda? 

— A KGB... 

Gorbacsov lassan a testőre felé fordult és a fogai közt szűrve azt 
mondta neki: 

— Hívja ide Mitrohint. 

— Értettem — a testőr leakasztotta övéről a kis adóvevőt. 
Mitrohinnál működésbe lépett az adóvevő. A testőr beleszólt a 
mikrofonba: — Tábornok elvtárs, Mihail Szergejevics hívatja. Sürgősen, 
a vezetőfülkébe... 

Gorbacsov továbbra is rezzenéstelenül figyelte a képernyőt. 

Három órával ezelőtt még ő volt a legnépszerűbb ember az 
országban, sőt a világon. Az emberek virágot vittek, levelet, 
képeslapot és táviratot küldtek neki. Pénzt gyűjtöttek a demonstrációra 
és milliók vonultak az utcákra a felgyógyulását ünnepelni. 
Beteljesedett, amiért élt. Megkaparintotta a hatalmat, hogy aztán 
rögtön kockára is tegye. Most a tömeges népszerűséget felhasználva 
paradicsommá, virágzó állammá tehetné Oroszországot. 

Ám a lehetőséget most felmorzsolták a harckocsi-hernyótalpak, 
elmosta a vízágyúk sugara, megfojtotta a könnygáz, belefulladt a 
vérbe. 

És ezt a tragédiát ő maga provokálta ki. Ő maga! 

Idáig süllyedt. 

De vajon tényleg ő volt-e? 

— Istenem, engedd el a szívem, engedd el, hadd térjek 
magamhoz... 

Pavel Mitrohin megjelent a vezetőfülkében, sudáran, kecsesen, 
mint Paul Newman egy hollywoodi banketten. 

— Hallgatom, Mihail Szergejevics. 

— Mi ez? — mutatott Gorbacsov a tévéképernyőre. 

Mitrohin közelebb lépett. 

— Ja, igen. De hiszen tudja! Megbeszéltük, hogy előfordulhatnak 
kisebb túlkapások, sőt... kívánatosak. De hát milyen az orosz ember? 
Berúgtak és mind törnek-zúznak! Csapatokat kellett bevetnünk... És 
hogy mindez ne szivárogjon ki Nyugatra, megparancsoltam... — és egy 
fölényes mozdulattal, mintha semmiségről lenne szó, kikapcsolta a 


videotelefont. 

Gorbacsov a mellében sajgó fájdalomról megfeledkezve, dühödten 
felpattant a fotelból és farkasszemet nézett Mitrohinnal. Annyira 
egyértelmű volt a mozdulat, ahogy felugorva ütésre emelte a kezét, 
hogy Mitrohin kiegyenesedve várta a pofont. Arca kővé dermedt, de a 
szemel!... Raisza még soha nem látta ilyennek Mitrohin szemét. 

— Misa!... — szakadt ki belőle a kiáltás. 

— Meg ne merjen ütni, Misa... — mondta nyugodtan, hűvösen és 
megalázóan Mitrohin. — Le van tartóztatva. 

Mintha rozsdamarta, kicsorbult tőrt forgattak volna a szívében. De 
annyi tűz és düh gyűlt föl Gorbacsovban, hogy ezt az érzést leküzdve 
odakiáltott két testőrének: 

— Tartóztassák le ezt a gazembert! 

Ám azok közönyösen a hajóablaknak dőltek. 

- Kapitány, hívja ide Vjazovot! — adott halkan parancsot 
Gorbacsov, de látta, hogy a testőrökhöz hasonlóan a kapitány és a 
kormányos is úgy tesz, mint aki nem hallott semmit 

— Hiába minden, Mihail Szergejevics — mosolygott Mitrohin. — Ez a 
hajó csak az én parancsaimnak engedelmeskedik. És nem fog többé 
visszatérni Moszkvába. 

— Raisza! — szólt halkan Gorbacsov. 

Raisza mindent értett. Némán a kormányosfülke ajtaja felé hátrált. 
Vjazov! Vjazov! — kattogott az agyában, de a hatodik érzéke azt súgta, 
hogy már késő, Paska Mitrohin mindenre gondolt, Vjazovot sem 
hagyta számításon kívül. Raisza hirtelen tisztán maga előtt látta, 
ahogy a része Jurtov szomorúan azt jósolja: ,Beszakad alattunk a 
jég!... 

Ekkor Gorbacsova háta mögött megjelent Mitrohin egyik 
tagbaszakadt testőre. 

— Ne siessen úgy, Raisza Makszimovna... — mondta halkan. Ekkor 
Gorbacsov váratlanul összegörnyedt, a szívéhez kapott és a fotel 
mellé rogyott, a padlószőnyegre. Raisza odaugrott hozzá. 

— Orvost! Gyorsan! - sikoltotta. 

A kapitány és a testőr már hívták is az orvost: a testőr adóvevőn, a 
kapitány pedig a hajó belső rádióján. 

— Misa! Misa... — Raisza görcsösen és rettegve paskolta férje 
hamuszürke arcát, s közben hisztérikusan rikoltozta a mellette 
dermedten álló Mitrohinnak: — Gazember! Gazember! 

Egy perccel később egyszerre hajolt a földön fekvő test fölé 
Zinaida Talica, Gorbacsov kezelőorvosa és Michael Dowey, az 
amerikai orvos. Talica feltépte Gorbacsov mellén az inget és a 
szívverését hallgatta, Dowey a pulzusát számolta. 

— Heart attack? — kérdezte Michael Talicától. Az bólintott. Michael 
észrevett egy injekciós tűtől származó sötét pontot Gorbacsov bal 


karján, a könyökhajlatban. 

— Milyen injekciót adtak be neki? -— érdeklődött meglepetten 
Talicától. 

— Ez nem a maga dolga! — vörösödött el az orvosnő és Mitrohinra 
nézett. 

— Mit adott be neki? — kiáltotta Michael Talicának. De már mindent 
értett: egy kis adag intravénásán beadott, lassan ható ergotermin 
sokkhatás esetén szívgörcsöt okoz. A nagy adag pedig. . . 

— Megölték, megölték! — sikította Raisza és megpróbálta kitépni 
magát Mitrohin testőrének szorításából. — Még reggel adták neki az 
injekciót, a kórházban! 

— Ne üvölts már, te madárijesztő! — szólt rá durván Talica és 
látható "megelégedéssel szemlélte, ahogy Mitrohin testőre egy 
összegyűrt zsebkendővel betömi Raisza száját, a másik testőr, 
Gorbacsov testőre pedig hátracsavarja Michael Dowey kezét. 

Mitrohin a Kutuzov kapitánya felé fordult. 

- Teljes gőzzel előre, Uglicsba — adta ki a parancsot. És 
önkéntelen mosoly suhant át az arcán. Uglics arról volt híres az orosz 
történelemben, hogy a XVI. században itt ölték meg az orosz bojárok 
Dmitrij cárevicset, Rettenetes Iván fiát. 


A nyolcadik és a következő napok 
20. 

Moszkvába akkreditált külföldi tudósítók jelentik: 

,A PÁRT ÚJRA MAGÁHOZ RAGADJA A HATALMAT" 

Augusztus 20-án Gorbacsov-párti felvonulók csaknem minden 
nagyobb szovjet városban és településen tömegesen szétverték a 
pártintézményeket. A párt azonban bebizonyította a népnek, hogy 
eltéphetetlenek a hadsereghez, a rendőrséghez és a KGB-hez fűződő 
kötelékei. A KGB, a hadsereg és a rendőrség egyesített erői 
harckocsik, vízágyúk és könnygáz bevetésével szétkergették a 
felvonulókat és augusztus 21-én éjjel tömeges letartóztatásokat 
hajtottak végre a felvonulás aktivistái körében... a letartóztatottak 
létszáma többszázezer... 

Egyes moszkvai megfigyelők szerint Uglicsban feltartóztatták a 
Gorbacsov felgyógyulása alkalmából rendezett bankett vendégett, 
szállító Kutuzov motoroshajót, és a résztvevőket letartóztatták. A hajón 
gyakorlatilag a teljes gorbacsovi elit együtt volt. Mihail Gorbacsov 
tartózkodási helyéről és fizikai állapotáról nincs információnk, a 
Pravdában ma hivatalos közlemény jelent meg, amely a demonstráció 
alatt kitört zavargásokért a Nyugatra hárítja a felelősséget. A 
közlemény nem Gorbacsov aláírásával jelent meg, hanem a , Politikai 


Bizottság" jegyezte. Több szakértő szerint vége a gorbacsovi érának, 
és a Kreml falai mögött heves hatalmi harc folyik. 

A moszkvaiak az 1937. évihez hasonló megtorlási hullámtól tartva 
nem hajlandók külföldiekkel szóba állni... Hosszú sorok kígyóznak az 
állami és a még nyitva tartó szövetkezeti boltok előtt... A lakosság 
mindent fölvásárol: lisztet, vajat, darát és egyéb cikkeket... Moszkva 
és Leningrád utcáin csoportosan járnak az ,orosz hazafiak" és a 
rendőrség asszisztálása mellett antiszemita és soviniszta jelszavakat 
ordítozva szétverik a magánkávézókat, a fodrászatokat és más 
szövetkezeti vállalkozásokat... Általános vélemény szerint rövid időn 
belül hivatalosan is bezárják az összes magán- és szövetkezeti 
vállalkozást... és a párt újra teljes körű ellenőrzést fog gyakorolni a 
társadalom fölött. Ezután a szovjet vezetés állítólag nyomban 
felmondja a nyugati koncessziókat és államosítja az összes vegyes 
vállalatot... Senki nem tudja, hogy az új szovjet kormány átvállalja-e az 
adósságokat, teljesíti-e szerződéses kötelezettségeit és törleszti-e a 
Gorbacsov kormány által f elvett kölcsönök kamatait. . . 

Az UPI, az AP, a Reuter és más távirati irodák jelentéseiből: 

LONDON (augusztus 22. délelőtt). Még nem adtak ki hivatalos 
közleményt Gorbacsov leváltásáról és az új szovjet kormány 
megalakulásáról, de a világ valamennyi tőzsdéjén máris 
katasztrofálisan zuhannak azon országok valutaárfolyamai, amelyek 
nagyobb kölcsönökkel és koncessziókkal támogatták a szovjet 
gazdaság modernizálásának gorbacsovi politikáját. Az amerikai dollár 
17; a nyugatnémet márka 21; a francia frank 24,7; a japán jen 31 
százalékkal esett. 

WASHINGTON (augusztus 22. délután). A Pentagon Űrelhárítási 
Központja meg nem nevezett forrásokra hivatkozva közölte, hogy 
tegnap és ma észrevehetően fokozódott a kínai hadsereg aktivitása a 
szovjet-kínai határ közelében. Egyes feltételezések szerint, ha a 
Szovjetunió belső helyzete továbbra is bizonytalan marad, Kína 
megvalósítja dédelgetett tervét, és Szovjet-Szibéria keleti felében 
megszállja az egykori kínai területeket. . . 

Moszkva 

Moszkvai idő szerint 18 óra 50 perc 

. .. Motorosok kíséretében két fekete gépkocsi hajt ki a Kremlből. A 
konvoj az első pillantásra semmiben sem különbözik a Brezsnyev-, 
Andropov- vagy Gorbacsov-korszakban megszokott kocsisoroktól. 
Valójában azonban van különbség: a limuzinok orrán most két zászló 
leng: a Szovjetunió kék nyelű vörös zászlaja mellett verdesi a szél 
Oroszország világoskék lobogóját. Ez az újítás az új szovjet vezetés 
irányvonalát tükrözi. Valaha, 1242-ben, kék lobogók alatt verték szét a 
német lovagokat Alekszandr Nyevszkij orosz herceg csapatai, Nagy 
Péter kék zászlók alatt vezette csapatait a svédek ellen Poltavánál, és 
kék lobogók alatt űzte ki Kutuzov Napóleont. Most a szovjet zászló kék 
rúdja jelképezi az orosz gyökereket, amelyekből a munkások és 
parasztok vörös hatalma sarjad a Szovjetunióban. Más szavakkal 
kifejezve: a kék Oroszország a vörös állam támasza... 

A harmadik autó (az első kettőben az őrség utazik) fényvisszaverő 
ablakai mögött Román Boriszovics Sztrizs az ülésre dobta a Time 
legfrissebb számát, amelynek címlapjáról Mitrohin és az ő képe nézett 
vissza rá. Letette mellé az Oroszország új arculata" című cikk orosz 
fordítását, és kinézett az ablakon. A könnyű szellő hócsíkokkal 
vonalkázta be Moszkvát. A , Forradalom téri" metróállomás bejárata 
fölött hatalmas transzparensek hirdették: , HALÁL A NEMZETKÖZI 
CIONIZMUSRA!", ,LE A CIONISTA BLOKÁDDAL! A járdákon lelkes 
moszkvaiak tolongtak, vörös és kék zászlócskákat lengetve üdvözölték 
a kormányzati konvojt. Istenem sóhajtott fel Sztrizs, mennyi mindent 
kell még tenni, hogy a vörös szovjethatalom ténylegesen, ne csupán 
szimbolikusan kapcsolódjon az orosz gyökerekhez. Lám, a nyugati 
országok már több mint egy éve próbálkoznak a húszas évek 
receptjével: gazdasági blokáddal akarják megfojtani az új hazafias 
Oroszországot, csak azért, mert az új kormány az összes zsidót 
kitelepítette Szibériába. 

Ez volt Sztrizs és Mitrohin első akciója. Sürgősen ki kellett 
küszöbölniük a kínai behatolás veszélyét és egyúttal népszerűségre 
kellett szert tenniük. A mintegy két és fél milliós zsidóságot 
áttelepítették a Kína ellenes Erődítményrendszer építésére, és ezzel 
egy csapásra zseniálisan két problémát oldottak meg: a kínaiak 
lemondtak szibériai terveikről, nem merték megkockáztatni, hogy 


összeütközésbe kerüljenek a nemzetközi zsidó-szabadkőműves 
szervezetekkel; a Szovjetunióban pedig néhány hétig tetőfokára hágott 
az öröm: az emberek új munkahelyeket, lakásokat, nyaralókat 
szereztek, ingyenes autókhoz, bútorokhoz, edényekhez, ruhákhoz 
jutottak. A legnagyobb városokban, Moszkvában, Leningrádban, 
Kijevben, Hirkovban egymillió zsidó lakás üresedett meg, és ez 
gyorsan népszerűvé tette Sztrizs és Mitrohin nevét. 

A kocsik kecsesen befordultak az Ohotnij rjadra. Szemben a Nagy 
Színház épületének fehér oszlopai fölött előtűntek a fényszórók 
fényében lebegő Ouadriga vörösen izzó rézlovai. Alattuk a színház 
egész hosszában rikító neonreklám hirdeti: ,AZ OPERAHÁZ ÚJ 
BEMUTATÓJA: -OROSZORSZÁG TAVASZA; !". Sztrizs gondolatait 
elterelte a színház előtti teret teljesen megtöltő hatalmas tömeg 
moraja. A fekete kocsisor feltűnésekor a tömeg üdvrivalgásban tört ki, 
virágokat szórtak a kocsikra. Igen, ezek az emberek nyilván nem az 
előadásra vártak (akinek jegye van, már bizonyára bent ül a 
nézőtéren), hanem Sztrizsre és Mitrohinra. A Szovjetunió új, hazafias 
kormányára. És ha ujjongásuk nem is igazán spontán — lehet, hogy 
maga Mitrohin rendelte ki őket —, örömük mégsem teljesen színlelt. 

A gépkocsi konvoj lassan végighaladt a moszkvai hazafiak között 
nyíló folyosón és megállt a színház művészbejárójának kiugró eresze 
alatt. A kemény moszkvai fagytól elgémberedett tagokkal itt 
fagyoskodott a magas vendégekre várva az igazgató, a színház 
párttitkára, az új opera szereplői és színre vivői. A szolgálatkész, 
tagbaszakadt testőrök már nyitották is a kocsiajtót. 

Egy perc múlva Román Boriszovics Sztrizs és Pavel Ivanovics 
Mitrohin, Oroszország új vezetői, a Politikai bizottsági tagok 
kíséretében megjelentek a kormánypáholyban. Kétezer néző egy 
emberként pattant fel a helyéről. ,Éljen a hazafias kormány!" ,Éljen 
Oroszország! Dicsőség az orosz történelemnek!" — zúgott több száz 
torokból, az óriási terem minden sarkából. Olyan erő, olyan energia 
áradt a teremből, amelyet nem lehet megszervezni, nem lehet 
megrendezni! Olyan volt, mint egy vihar, mint a fiatal, új hazafias 
Oroszország egyöntetű üdvrivalgása. 

Sztrizs és Mitrohin udvariasan visszatapsoltak a közönségnek és 
leültek. A terem azonban csaknem akart elcsendesedni. ,Éljen Sztrizs 
és Mitrohin, éljenek az orosz hazafiak!", ,Éljen Oroszország tavasza! 
— skandálta a tömeg. Sztrizsnek és Mitrohinnak újból fel kellett állnia. 
Felemelt kezükkel lecsendesítették a tömeget. A nézők a színpad felé 
fordultak, ahol a zenekari árokban már ott állt a karmester. Úgy festett 
a dolog, mintha nem is a karmesteri pálca intésére, hanem Sztrizs és 
Mitrohin kézmozdulatára csendült volna fel az új opera nyitánya. 

Szép, bensőséges, oroszosan szárnyaló zene szólalt meg. Halk, 
könnyed, kristálytiszta fuvola- és pásztorsíp-dallamokkal indult, mint a 


sztyepp fölött kavargó hajnali szél. Aztán a pásztorsíp mellé sorban 
belépett a többi hangszer, és a képzeletbeli sztyeppét lassan betöltötte 
a szél ringatta árvalányhaj zizegése, a magasban trillázó pacsirta 
éneke, a sas szárnyának suhogása, a tiszta vizű patak csobogása... 
Ám hirtelen valami nyugtalanságféle hullámzott végig az árvalányhajas 
sztyepp dallamán. Idegen, lódobogásszerű motívum közeledett, lassan 
túlharsogta a pásztorsíp hangját. A sztyeppét lovak nyerítése és 
idegen, nem-orosz torokhangok töltötték be. Már-már úgy tűnt, hogy 
mindent elnyel a tobzódó dallamtalanság, minden tiszta, árvalányhajas 
pásztorsíp-harmónia elvérzett a betolakodó húros, pengetős és ütős 
vizébe hullt, az összetaposott sztyeppre egy toll ereszkedett alá a 
magasból, az örökre elnémított pacsirta szárnyából. . . 

Ám hirtelen valahonnan a messzeségből, talán a nemlétből, 
felhangzott a pásztorsíp csasztuskaszerű halk, szerény, egyszerű, 
orosz motívuma. És közeledett, egyre közeledett-pajkosán, tréfásan, 
könnyekig, borzongásig meghatóan. Ennek a motívumnak már nem 
volt szüksége a többi hangszer segítségére, mert a terem, mintegy 
áramütésre, tapsolni kezdett, átvette ezt az egyszerű, orosz, 
csasztuskaszerű ritmust és a boldogságtól könnyre fakadva énekelni 
kezdett. 

s lám, már el is tűnt a tatár-kakofón kísértés. Ismét harmatosán 
ring a sztyeppi szélben az árvalányhaj, a sas újra légörvényt kavar 
hatalmas szárnyával, és a pacsirta megint fenn trillázik a messzi 
magasban. 

Lassan, szinte észrevétlenül eltűnt a függöny. Nem felment, nem 
is két oldalra húzták. A Nagy Színház súlyos brokát függönye 
valamilyen új — az ördög tudja, milyen -—, térhatású effektus révén 
elolvadt a levegőben és feltárta a meghökkent nézősereg előtt... nem, 
nem a színpadot, hanem a fülemüle dalától hangos, végtelen 
sztyeppét, valódi árvalányhajjal, patakkal, a kabóca és a pacsirta 
énekével. És tiszta, fényes, hajnali napfény ragyogja be az ősi orosz 
földet. 

Istenem, mi lelte a termet? Az emberek felugráltak, kiabáltak, 
sikongattak örömükben, még tapsolni is elfelejtettek. Kétezer torokból 
tört elő egyszerre: , HURR-Á-Á-ÁP. 

Felismerték hazájukat. 

Nem, bocsánat, nem ez a megfelelő szó. 

A zene és a fény, a hang és a tér varázsa visszavitte őket ezer 
évvel korábbra ősapáik árvalányhajas  sztyeppéire, az Ősi 
Oroszország égboltja alá. 

Sztrizs érezte, hogy könnybe lábad a szeme. 

Ebben a pillanatban a színre lépett a Pásztor és a Pásztorlány. 
Egyszerű, ősi viseletben, és háncsbocskorban. A fiatal Pásztor vékony 


fűzfa sípot tartott a kezében. 

— Én vagyok az árvalányhajas Oroszország. Én vagyok a sztyeppi 
Oroszorszá-á-ág... — énekelte a fiatal Pásztorlány — gyönyörű volt, 
mint a mesebeli orosz hercegkisasszonyok. Az orosz sztyeppről szóló 
áriát olyan szépen énekelte, hogy a teremben és a kormánypáholyban 
ülők is úgy érezték: ez a magas, tiszta, erős és utánozhatatlan hang a 
hazájuk hangja, Oroszország hangja... 

Sztrizs egészen a kormánypáholy bársonykorlátjáig hajolt, és 
szinte falta a szemével a Pásztorlány-Oroszországot. A szeme 
sarkából Mitrohinra sandított, de már nem tudott és nem is akart gátat 
szabni érzelmeinek: ilyen tiszta orosz arcot, mint ezé a Pásztorlányé, 
ilyen búzavirágkék szemet, ilyen bársonyos bőrt, ilyen lábat, ilyen 
ruganyos mellet, ilyen hajlékony csípőt, ilyen, a pásztortunikán áttetsző 
derekat, ilyen szűziességet, amely csak úgy sütött a fiatal test minden 
gesztusából, lépéséből és mozdulatából, Sztrizs még soha nem látott, 
sőt, nem is gyanította, hogy élnek a Földön ilyen nimfák!... Ó, Sztrizs 
életében természetesen voltak asszonyok. Szverdlovszki párttitkár 
korában Vagajjal együtt a Szverdlovszki Operettszínház nem egy 
balerináját és énekesnőjét megkapták. Őt azonban, aki most a Nagy 
Színház színpadán játszott, aki énekhangjával áthatotta a lelkét, 
felpezsdítette a vérét és a negyvennyolc éves Román Boriszovics 
Sztrizs erős testét, egész lényét — őt se balerinának, se színésznőnek 
nem lehetett nevezni. Egész egyszerűen szentségtörés lett volna ilyen 
elcsépelt szavakat alkalmazni erre a csodára. 

Csupán egyetlen szó illett hozzá: Primadonna. 

Márpedig ezt a primadonnát meg kell kapnia, határozta el Román 
Sztrizs. 

Tudván, hogy nincs a világon olyan erő, amelyik 
megakadályozhatná az egyszerű elhatározás megvalósításában, 
Sztrizs könnyűnek és boldognak érezte magát. A Nagy Színház 
kétszáz valahány éves fennállása óta gyakorlatilag mindig a Kreml 
háreme volt. A cárok innen válogatták kegyencnőiket. Sztálin 
harmincéves uralkodása alatt a világhírű énekesnők és balerinák több 
bakfis növendékeire specializálta magát. Berija, Vorosilov, Bugyonnij, 
Malenkov, Poszkrjebisev, Tuhacsevszkij annak idején mind dézsmát 
szedtek ebben a málnásban. Most pedig ő, Sztrizs van soron. A 
törvényes uralkodó jogán. 

Hátradőlt a karosszékben, kinyitotta a merített papírra nyomtatott 
programfüzetet és kikereste a megfelelő sort: ,Pásztorlány — Polina 
Csisztyakova". Milyen jó, orosz neve van. Sztrizs most már nyugodtan 
gyönyörködött a színpadi dívában, mintha máris a tulajdona lenne. 
Honnan való? Hány éves lehet? Tizenkilenc? Húsz? Lehet, hogy már 
tegnap vagy egy hónappal ezelőtt itt énekelt, de Sztrizs észre sem 


vette, nem tudta, hogy létezik?! 

A férfi nem szerette az operát. Idétlen történelmi kosztümökbe 
öltözött kövér emberek énekelnek, végtelenül álmosítóan... Ám az 
, Oroszország tavasza" magával ragadta. Nem csak Polina 
Csisztyakova és nem is csak a lány ágyékig hatoló hangja miatt, 
hanem a zene ereje, orosz dallamossága és a történelem századain 
átívelő mozgalmas cselekmény miatt. A tatár uralom... A svéd 
betörés... A lengyel lázadások... Napóleon... Hitler... A fekete 
kaftános és sztálinzubbonyos zsidók... Istenem, ki mindenki meg nem 
próbálta elcsábítani, megerőszakolni a mi orosz  honunkat! 
Oroszország azonban mindenkit  kikergetett árvalányhajas 
sztyeppjeiről, és lám, fiatal, erős hangján ismét az egész világnak 
énekli a hajdan volt dicsőséget: Péter, Szuvorov, Kutuzov, a birodalmi 
eszme diadalát! 

— Én vagyok az árvalányhajas Oroszország. Én vagyok a sztyeppi 
Oroszország! 

Istenem, milyen elsöprő erejűek ezek a szerény szavak! Milyen 
erővel sugárzik a zenekar játékából, szinte szárnyalnak a hangok! És 
milyen szabadon szenvedélyesen lebeg a zene fölött a fiatal énekesnő 
hangja, a haza-anyácska dallama! És milyen lelkesen, izgatottan 
figyeli . mindezt a nézősereg. Ha ez a Pásztorlány most 
megparancsolná a nézőknek, hogy azonnal vonuljanak az új tatárok 
vagy a franciák ellen, talán készek lennének nyomban rohamra indulni 
— örömmel, dalolva, ajkukon Isten és a Haza nevével. 

Igen! Ez kell most a népnek: győzelem! Nem a nyugati gazdasági 
blokáddal szembeni passzív ellenállásra van szüksége az országnak, 
hanem győzedelmes . villámháborúra! A népet lelkileg nagyon 
megviselte a Gorbacsov által szétzilált gazdaság helyzete, a 
hadseregben pedig Afganisztán után általánossá vált a gyávaság 
szindrómája. A győzelem adrenalinját kell tehát a nép vérébe 
injekciózni, ahogyan Reagan tette ezt annak idején az amerikai 
csapatok grenadai partraszállásával. Igen, egyesíteni kell a népet, 
egységbe kovácsolni! És nincs semmi a világon, ami úgy felajzaná és 
megrészegítené a népet, mint a levert ellenség kiontott vére. 

Ő, Román Szirizs, fel fogja rázni a nemzetet! 


Második nap: Január 23. 
22. 
Jekatyerinburg (az egykori Szverdlovszk) 
Uráli idő szerint 06 óra 00 perc 
Moszkvai idő szerint 04 óra 00 perc 
A hangosan ketyegő ingaóra kismutatója a hatoshoz közeledett. A 
nyolcéves Natasa ránézett a nagymutatóra és sietve kiszürcsölte a 


csészealjból a forró teát. Néhány perce maradt csupán, s még annyi 
mindent kell intézni! Legelőször is fel kell tennie a tűzhelyre a tányért a 
tegnap este sütött krumplilángosokkal, hogy felmelegedjenek, mire 
apja hazaér! Ez egy. Azután fel kell húznia egy másik pár 
gyapjúharisnyát. Ez kettő. Utána bele kell dugnia a lábát a 
nemezcsizmába, felvennie a télikabátot, a sálat és a fülessapkát. Ez 
három, négy, öt és hat. Ezután le kell oltania a villanyt és bezárnia a 
lakást... Ó, majd elfelejtette kivenni a hűtőből a csonttá fagyott 
bálnahúst, pedig annak fel kellene olvadnia, mire a mama hazajön, aki 
ma éjszakás a remizben. 

— Itt Jekatyerinburg, az uráli idő: hat óra. Jó reggelt, kedves 
elvtársak! — hadarta élénk, mesterkélt lelkesedéssel a tévébemondó. — 
Híreket mondunk. Az ,Oroszország tavasza" című operát Lenin- 
renddel tüntették ki, mert jelentős mértékben hozzájárult. . . 

Natasa kikapcsolta a tévét, lement a sötét főlépcsőn és kilépett az 
utcára. Menet közben a nyaka köré tekerte a sálat. A hidegben rögtön 
elállt a lélegzete, összeragadtak az orrlyukai. A száján kapkodta a 
levegőt, és szaladt a sötét utcán. Apa biztosan rászólna: , Csukd be a 
szád! Az orrodon vedd a levegőt! Apja katonásan nevelte, mintha fiú 
volna. Talán mert fogalma sem volt, hogyan kell babázni, vagy, mert ő 
csupán egy évvel apja Afganisztánból való visszatérése után 
született? 

A kislány fejét leszegve, állat a sálba rejtve szaladt az utcán. A 
saroknál befordult. A havas, sötét, magas hótorlaszokkal szegélyezett 
utak a frontra emlékeztettek. Nem égtek az utcai lámpák, sehol nem 
látszott egy kocsi. Ám ebben a dermesztő hófúvással párosuló 
sötétségben mindenütt sietős léptek koppantak. Emberi alakok 
bukkantak elő a feketén ásító lépcsőházakból és télikabátba, felöltőbe 
vagy köpenybe burkolózva ugyanoda igyekeztek, ahová Natasa. 
Útközben újabb sötét lépcsőházak nyikorgó kapuja mellett haladtak el. 
Újabb és újabb alakok csatlakoztak a fázósan lépkedő, lábukat 
kapkodó emberekhez, akik mind féltékenyen ügyeltek arra, hogy aki 
később indult el otthonról, nehogy megelőzze az előtte haladókat. A 
jeges járda tompán visszhangozta a gyors lépteket, a hangyaként 
igyekvő emberoszlopok összeolvadtak a mellékutcákból kikanyarodó 
csoportokkal. És most már mindenki megszaporázta a lépteit, majd 
futásnak eredt. Csak harcba, barikádra vagy kenyérért sietnek így. 

Miután a hófútta, sötét Gagarin sugárútra értek, futólépésben 
csatlakoztak a kenyérbolttól már hat saroknyira elnyúló, feketén 
kígyózó sorhoz. ,Ki az utolsó? — lihegték. — Maga után következem? 
Hányas a száma? ..." 

Natasa azonban nem állt be a sorba. Észrevette, hogy a sor 
elején, a bolt bejárata és a kenyereskocsi közötti tenyérnyi helyen 
botrány tört ki, és odaszaladt. A kenyereskosarak kirakását figyelve, 


markukba szorított kenyérjegyekkel a bolt fala mellé húzódva didergett 
az első harminc ember. Mellettük néhány férfi verekedett. 

— Eressz! Eressz, hadd vágjak be a pofájába!... — próbálta kitépni 
magát egyikük a barátai szorításából. Ugyanezzel próbálkozott 
ellenfele is. 

— Eressz! Szétverem a pofáját! Seggbe rúgom! — ordította. 

A két férfi vadul félrelökte barátait, ám azok újból megragadták 
őket és megpróbálták megakadályozni a verekedést. A veszekedő, 
ocsmányul káromkodó, hadonászó csoport a sorban álló első tíz 
ember felé közeledett. Ezek már kezdtek félrehúzódni, nehogy ők is 
kapjanak egyet. Még egy másodperc, és a verekedő tömeg 
felbomlasztotta, felmorzsolta volna a sort. Ám ebben a pillanatban a 
verekedők között feltűnt egy erős, középtermetű férfi, elnyűtt, bőr 
fejvédőben és szürkés-sárga katonai köpenyben. Andrej Sztaszov volt 
az, Nataska apja. 

— Tűnj el innét — emelte ütésre a kezét az egyik verekedő. 

Sztaszov a levegőben elkapta a férfi öklét. Az megpróbálta 
kirántani a kezét, de Sztaszovnak, közepes termete és nem éppen 
impozáns alakja ellenére, nem is ökle volt, hanem valóságos 
harapófogója — ahogy az az egykori harckocsizóhoz, az Uralmas 
harckocsiműhelyének jelenlegi meósához illett. 

A nagyszájú férfi csak akkor fordult Sztaszov felé, amikor 
csuklóján érezte a harapófogó acélos szorítását. 

— Mi van? Akarsz egy pofont? 

Sztaszov elmosolyodott. Az alig öt lépésre álló Nataska szintén. 
Istenítette az apját, mégpedig éppen a legveszélyesebbeknek tűnő 
pillanatokban megjelenő furcsa mosolyáért. Az ilyen pillanatok 
kedvéért még a teáját is otthagyta, hanyatt homlok kiszaladt a 
szobából, csak hogy el ne szalassza ezt a puha, szívélyes, barátságos 
mosolyt, amely verekedés előtt jelent meg apja arcán. A kislány biztos 
volt benne, hogy ha apja, arcán ezzel a mosollyal bemenne a medve 
barlangjába, néhány perc múlva a vadállattal karöltve jönne ki onnan. 

—-— Nem megmondtam, hogy fejezd be a hadonászást — kérte 
Sztaszov, még mindig a levegőben tartva a férfi kezét, aki nehezen 
viselte a harapófogó halálos szorításával párosuló szívélyes mosolyt. 
Ő is elmosolyodott: először csak a szemével, aztán a szájával is, 
melyből kivillant fémfogsora. 

— Mi baj van? — szaladt oda a sor végéről Sztaszovhoz Petya 
Obuhov bácsi, egy erőtől duzzadó, s a kislány apjához hasonlóan 
szintén Afganisztánt megjárt férfi. Az afgán háborúból visszatért 
veteránokat képtelenség volt rákényszeríteni, hogy ne ,afgánoknak", 
hanem ,internacionalista harcosoknak" nevezzék magukat, ahogy az 
újságokban emlegették őket. Az Uralmasban, ahol Natasa apja 
dolgozott, több mint ötszáz ilyen afgán volt, egész Jekatyerinburgban, 


az egykori Szverdlovszkban pedig számuk elérte az ötezret. A 
hazafias átalakulás hullámát meglovagolva a legügyesebb kétszáznak 
sikerült közülük bekerülnie a pártvezetésbe, a többiek azonban ott 
ragadtak munkahelyükön. 

— Tényleg afgánok vagytok? — kérdezte a verekedő fickó. 

— Miért?. . . — kérdezte bosszúsan Pjotr Obuhov. — Mit gondoltál? 

A cionista imperialisták egy évvel ezelőtt úgy döntöttek, hogy 
Oroszországot gazdasági blokáddal fojtják meg. Azóta éjszakánként 
országszerte hosszú sorok kígyóztak a kenyérboltok előtt. Az afgánok 
önkéntes rendfenntartók lettek, tekintélyük nagyobb volt ugyanis, mint 
a rendőröké. 

— Jól van, gyerünk innét... — vetette oda a verekedő fickó 
cimboráinak. A verekedés daganata lelohadt és felszívódott. 

— A hülyék! Cirkuszolnak itt...- magyarázta Andrej Sztaszov 
Obuhovnak. 

Natasa csak most értette meg, hogy a verekedést csak azért 
rendezték, hogy felbomoljon a sor, elkergessék az első húszharminc 
embert, és a bolt ajtajának közelébe jussanak. 

Sztaszov megpillantotta a lányát. Elmosolyodott és a karórájára 
nézett. Negyed hét volt. Könnyed mozdulattal magához vonta Natasát, 
aki örömmel dugta fejét apja olajtól és gépzsírtól bűzlő köpenyéhez. A 
kislány számára ez volt apja megszokott szaga: Sztaszov időnként 
otthon bekente ezzel a kenőanyaggal, a gépzsírral az összes lábbelit, 
s ezután még sokáig hordani tudták őket, nem áztak be. 

A kislány azonban bármennyire is sajnálta, nem becéztethette 
magát sokáig apjával a sorban didergő komor emberek szeme láttára. 
Megfogta Sztaszov bal kezét, felfordította a tenyerét, elolvasta rajta a 
mai sorszámot — 132-es —, kivett kabátkájának zsebéből egy aprócska 
tintaceruzát, megnyálazta és saját bal tenyerére írta a számot. 

— Gyere, odaviszlek a helyedre — mondta az apja. 

— Egyedül is megtalálom, siess haza inkább... — lehelt rá Natasa 
apja hideg kezére és szigorúan felnézett rá. — Siess! Lám, hogy 
átfagytál! Egészen elkékültél! 

Apja persze nem kékült el, csak tetszett a kislánynak, hogy 
anyáskodhat vele. Továbbra is szívesen játszott volna ,papás- 
mamást", ahogy két-, három-, sőt ötéves korában. De Natasa már 
nyolcéves volt. 

Sztaszov átkarolta a kislány vállát és elindult, hogy a helyére 
kísérje. Pjotr ODuhov megállította őket. 

— Menj csak haza kajálni — dörmögte Sztaszovnak. — Majd én 
odakísérem a lányodat. Hallottad, elsejétől megint emelik a normákat? 

— Lehetetlen! 

— Azt beszélik, benne lesz a mai újságokban. Most is csak 
kifacsarnak minket, mint korábban. Semmi különbség. Gyerünk, 


Nataska — Obuhov nehéz tenyerét a kislány vállára tette és elindult 
vele a sor végéhez. 

— Petya bácsi, mér vagy ma ilyen? — érdeklődött Natasa. 

— Negyvenhárom éves vagyok - fakadt ki menet közben Obuhov 
-, de se feleségem, se családom. Én nem aludhatok háromig!... — 
Obuhov elhanyagolt, nyakigláb ember volt, és Natasa nem értette, 
hogy a férfi irigyli vagy elítéli apját azért, mert az hajnali háromig alhat, 
vagyis fél órával tovább, mint ő. Odaértek a kislány helyéhez. 

— Ide állj be — mondta Petya bácsi és fejszeerős kezét befúrta egy 
terjedelmes asszonyság és egy kopott fülessapkát viselő, ösztövér férfi 
közé. És bár az emberek olyan szorosan álltak egymás mögött, hogy 
úgy látszott, nincs olyan erő, amely akár csak egy centiméternyi rést is 
nyithat közöttük, Obuhovnak sikerült. A kislány hegyes vállával 
Obuhov segítségével befurakodott a kövér nő feneke és a 
fülessapkás, vékony férfi melle közé. A kopott fülessapkás ürge arca 
fájdalmasan összerándult. Persze, gondolta a kislány, a sorban állók 
még a jogosan bekéredzkedőket sem szeretik beengedni. 

De Natasa ügyet sem vetett a fülessapkásra. A sorban, különösen 
a kövér, puhafenekű asszonyság mögött, jó meleg volt. A kislány 
távolodó apja után nézett, megnyugodva látta, hogy hazafelé siet. 
Majd a kenyereskocsit kezdte figyelni, amelynél a sofőr és a rakodó 
kötény nélkül dolgozott. Ez persze nem higiénikus: emberek eszik 
majd azt a kenyeret, a sofőr meg a rakodó pedig puszta kézzel 
fogdossa, koszos kabátjához szorítja a kenyereskosarakat... Hé! Mi 
ez? 

A rakodó és a sofőr kijött a boltból, lement a lépcsőn és lassan 
becsukta a kocsiajtót. A sor elején álló két asszony, a 
kenyereskosarakat — ellenőrző  ,számlálóbiztosok",  — csodálkozva 
kérdezték tőlük: 

— Mi történt? 

— Kész a kocsi, fájront — felelte a rakodó. 

— Mi az, hogy kész a kocsi? — a számlálók meghökkentek. Csak 
nyolcszáz kenyeret hoztatok! Nekünk ezerötszáz jár! 

, Nyolcszáz kenyér! Csak nyolcszáz kenyér! — a hír végigfutott a 
soron, mint az áram. Az első néhány száz ember még szorosabban az 
előttük állóhoz simult, a sor végén állók pedig dühöngtek és 
kétségbeesve kiabáltak: 

— Nyolcszáz kenyér nem elég! 

— Gazemberek! Hívják ide a rendőröket! 

— Afgánok! Hívják ide az afgánokat!! 

Az üvöltözés utolérte Sztaszovot, aki már éppen befordult volna a 
sarkon. Rápillantott az órájára és egy másodpercig habozott. Erős szél 
feszült a hátának, szinte tolta hazafelé. Otthon forró tea és meleg 
krumplilángos várja. Ha viszont most az újabb botrány miatt 


visszamegy -Ilsten veled, reggeli! Nem is annyira a reggelit sajnálta, 
mint inkább Nataskát, aki tegnap egész este lángost sütött. 

Ám a Gagarin sugárút felől jövő zaj felerősödött, átterjedt a 
szomszédos utcákra is. Nem, ez nyilván nem egy jelentéktelen 
botrány. Az egész sor zúgolódik, másfél ezer ember. A morajlásból és 
a kiabálásból néhány szó megütötte Sztaszov fülét. 

— Nézzétek meg a fuvarlevelüket! Ne engedjétek elmenni a kocsit! 
Tartsátok itt őket! Hívjátok az afgánokat! Afgánok! 

— Nyolcszáz kenyeret lerakodtak, a többit feketén akarják eladni! 

Sztaszov felsóhajtott és visszafordult. 

A Gagarin sugárútra érve olyan látvány fogadta, amely jóval 
komolyabb volt, mint a verekedő fickókkal való előbbi összetűzés. A 
sor kezdett felbomlani, csoportok alakultak ki, női és férfi kiabálások 
hallatszottak. . A  legzaklatottabbak, vagy  háromszázan a 
kenyereskocsihoz szaladtak és körülvették. Kiráncigálták a fülkéből a 
sofőrt meg a rakodót. Követelték, hogy azonnal nyissák ki a furgont, és 
mutassák meg, valóban kipakolták-e az összes kenyeret. Valaki már 
feszítővasat is hozott, hogy szükség esetén letörjék a lakatot a 
kocsiajtóról. 

Sztaszov futó pillantást vetett a lányára, s megbizonyosodván róla, 
hogy távol van a botrány központjától, belevetette, magát a furgon 
körül tolongó tömegbe. 

— Pillanat! Egy pillanat, elvtársak! — kiabálta erélyesen. Hangjában 
volt valami különös, megnyugtató, ellentmondást nem tűrő, s az 
emberek utat engedtek neki. Sokan felismerték és rászóltak egymásra: 
, Engedjétek Andrejt! Engedjétek az afgánt, hadd csináljon rendet!". És 
Sztaszov néhány pillanat múlva már a kocsi mellett állt. 

Itt, a botrány epicentrumában, Pjotr Obuhov egyik kezével éppen a 
gépkocsivezető gallérját fogta, a másikkal meg megpróbált távol tartani 
tőle egy feldühödött öregasszonyt: 

—- Gazember! — óbégatott a néni. — Mások éheznek, ő meg 
telezabálja magát! Rosszabbak vagytok a zsidóknál! Spekulánsok! 
Adok én neked! 

Két másik afgán a rakodót őrizte a felbőszült tömegtől, az 
alkoholtól és félelemtől remegő kézzel megpróbálta kinyitni a lakatot a 
kocsi hátsó ajtaján, de képtelen volt beletalálni. 

Sztaszov odament hozzá, elvette tőle a kulcscsomót. A kulcsokra, 
majd a lakatra pillantott, s odaszólt a rakodónak: 

— Nem is ezzel a kulccsal nyílik, seggfej! 

— Direkt csinálta! Gazember! — ordítozták az emberek a tömegben. 

— Esküszöm, nincs benne kenyér - suttogta a rakodó 
Sztaszovnak. 

Néhányan meghallották a tömegből és üvöltözni kezdtek: 

— Persze, mert már eladtátok a kenyeret! Előbb a feketepiacra 


mentek, csak a maradékot hozták ide! 

Sztaszov kinyitotta a furgon ajtaját és benézett. Valóban nem volt 
benne semmi néhány üres kenyereskosáron kívül. Sztaszov erre a 
sofőrhöz lépett, akit Pjotr ODbuhov még mindig a grabancánál fogva 
tartott. 

— A fuvarlevelet! 

A sofőr odaadta Sztaszovnak a gyűrött fuvarlevelet. A tömeg 
azonban nem nyugodott: 

— Hamisított fuvarlevél! Andrej, nem ismered a trükkjeiket? Loptak 
ezelőtt is, lopnak most is! 

— Csend legyen! Telefonálok a kenyérgyárba — jelentette be 
Sztaszov és bement a boltba. A tömeg várakozástelin susogott. 

— A gyárban is szélhámos népség dolgozik! Mindig csak a lopáson 
jár az agyuk! Egykutya mind! A kommunisták is meg a hazafiak is! 

— Miért nem jött ki még mindig a rendőrség?! 

— Hát persze, hogy nincs itt! Egy húron pendülnek! 

Natasa a nyakát tekergette a sorban, hogy lássa az apját és azt, 
ami a boltnál történik. Annyira izgult, hogy apja haza tud-e szaladni 
megreggelizni, hogy megérkezik-e már végre a rendőrség, hogy 
megverik-e a furgon vezetőjét és a rakodót, hogy sokáig nem is 
tulajdonított jelentőséget a kemény valaminek, ami a lapockái közt a 
hátába fúródott és ide-oda csúszkált. A kislány csak akkor fordult hátra 
és nézett föl a kopott fülessapkás férfira, amikor az a valami egyre 
hevesebben és gyorsabban dörgölődzött a hátának. A mögötte álló 
férfi borostás állat furcsán az ég felé meresztette, csöndesen 
nyöszörgött és hasát Natasa hátának nyomva egész testében meg- 
megrándult. ,Bolond..." — futott át a kislány agyán. Ám ebben a 
pillanatban váratlanul egy középkorú nő ugrott oda a fickóhoz. 
Kabátujjánál fogva kipenderítette a sorból és ököllel teljes erővel az 
arcába vágott. A férfi kopott fülessapkája lerepült a földre. 

— Már megint egy ,rejszoló"! — kiáltotta a nő. — Eridj innét, te 
elvetemült! — És a többiekhez fordult: — És maguk? Látják, hogy ez a 
kujon a kislányhoz dörgölődzik, de egyikük se mozdul! Barmok!... 

Natasa nem értette, mi történt. Miért dörgölődzött a férfi a hátához 
és miért nyöszörgött közben? Miért oldalog el gyáván éppen most, 
amikor mindjárt osztani kezdik a kenyeret? Miért kiabál ez a nő az 
emberekkel, s miért nevezi őket ,barmoknak"? S azok miért nem 
válaszolnak, miért sütik le a szemüket szégyenkezve? 

Natasa túl kicsi volt még, hogy felismerje: háta mögött az újfajta 
onanizálók, az úgynevezett , rejszolók" egyik képviselője állt. Nyugaton 
ismeretlen, a nyilvános szexuális élvezetnek ez a formája. A 
Szovjetunióban figyelték meg először, ahol a nép a szovjethatalom 
nem egészen nyolcvan évéből hetvenet kenyérért, húsért, daráért, 
krumpliért,  heringért,  vodkáért,  cukorért,  szövetért stb. való 


sorbaállással töltött. Ezek a többórás sorbaállások hozták létre a 
,fejszolókat". Olyan férfiak ők, akik egész nap sorról sorra járnak, 
odasimulnak a nők fenekéhez, hátához, és teljesen ingyen kielégítik 
magukat — a szükségleteik szerint, ami végtére is a szocializmus egyik 
alapelve. 

— Eltűnt a balfenéken, még a kenyérről is megfeledkezett jegyezte 
meg valaki a sorból az eloldalgó , rejszolóról". 

— Igen, neki már kenyér nélkül is jó. 

— Szerencséd, hogy Sztaszov nem látott! — kiáltott a távolodó 
,fejszoló" után a kislány pártjára kelt asszony, és visszament a 
helyére. A kislány pedig büszke volt, hogy az apját teljesen ismeretlen 
emberek is név szerint ismerik. Majd megint tekergetni kezdte a 
nyakát, hogy lássa, mi történik a boltnál. 

Ott épp most bukkant fel Andrej Sztaszov. Felugrott a 
kenyereskocsi motorházának a tetejére és felemelte a karját. 

— Csendet! — szólt a tömegnek. — Most beszéltem telefonon a 
kenyérgyár igazgatójával. Elmondta, hogy valóban csak nyolcszáz 
kenyeret küldtek nekünk, a maradék hétszázat most sütik, egy-másfél 
óra múlva az is itt lesz. Akiknek most nem jutott, ne menjenek haza, ne 
bontsák meg a sort, várjanak türelemmel. Érthető? — a kulcscsomót 
odadobta a rakodónak, majd intett Pjotr Obuhovnak, hogy elengedheti 
a sofőrt. A sofőr rögtön felélénkült, sértett arckifejezést öltött, még 
szitkozódott is a furgon mellől eloldalgó emberek háta mögött. 

— Vén marhák! 

— Csendesebben, hé! Hogy beszélsz az emberekről?! — lépett 
mellé fenyegetően Pjotr Obuhov. 

A sofőr azonban úgy csinált, mint aki semmit sem hallott. 
Felmászott a fülébe és beindította a motort, bár Sztaszov még fönn állt 
a motorháztetőn. , Gyerünk, gyerünk, szállj már le! kiáltotta ingerülten 
az afgánnak. Sztaszov mosolyogva leugrott a motorháztetőről. Egy 
pillantást vetett lányára, majd a buszmegállóhoz futott, ahová épp 
akkor állt be egy városi busz. 

— Papa! És a lángosok?! — kiáltotta a sorból könnyeivel küszködve 
Natasa. 

— Majd este megeszem! -— felelte Sztaszov és felugrott a buszra. 
Nem tudta, hogy többé nem látja viszont élve a lányát. 


23. 
37 kilométerre északra Moszkvától 
Moszkvai idő szerint 04 óra 30 perc 

Amikor Jekatyerinburgban, az egykori — Szverdlovszkban, 
közeledett a kenyérboltok nyitásának ideje, Moszkvában még éjszaka 
volt, minthogy a főváros két időzónával nyugatra fekszik. A Kremltől 37 


kilométerre északra, a kormány villája körül azonban csaknem nappali 
világosságot árasztott a téli telihold. A havas park ezüstös fényt vetett 
a kétszintes villa széles ablaktábláira. Az emeleten, a tágas hallban 
halk ária szólt egy Sharp sztereomagnóból. ,Én vagyok az 
árvalányhajas Oroszország / Én vagyok a sztyeppi Oroszország..." — 
énekelte Polina Csisztyakova, a fiatal operacsillag tiszta hangja. Az 
egész padlót beborító hatalmas türkmén szőnyegen a Pravda 
legfrissebb száma hevert. Az újság címoldalán friss ajakrúzsnyom 
övezett két rövid hírt. 


A SZOVJETUNIÓ MINISZTERTANÁCSA az operaművészet 
fejlesztése terén elért kiemelkedő érdemeik elismeréseképpen az 
, Oroszország tavasza" című opera megalkotásáért és Nagy Színház- 
béli előadásáért A. TRUBECKOJ zeneszerzőnek, L SZMIRNOV 
rendezőnek és P. CSISZTYAKOVA szólistának, Oroszország 
alakítójának LENIN-rendet adományoz. 

R. B. SZTRIZS 
A SZOVJETUNIÓ MINISZTERTANÁCSÁNAK ELNÖKE 


A SZOVJETUNIÓ LEGFELSŐBB TANÁCSÁNAK ELNÖKSÉGE 
az ,Oroszország tavasza" című opera Oroszország-szerepének 
megformálásában mutatott kiemelkedő alkotómunkája és művészi, 
tevékenysége elismeréseképpen Polina Szemjonova 
CSISZTYAKOVÁ-nak, a Nagy Színház szólistájának a SZOVJETUNIÓ 
NÉPMŰVÉSZE címet adományozza. 
P. I. MITROHIN 
A SZOVJETUNIÓ LEGFELSŐBB TANÁCSA ELNÖKSÉGÉNEK 
ELNÖKE 
Moszkva, Kreml, január 22. 


A kandalló lángja fénycsóvát vetett erre a két közleményre, 
valamint a mellettük lévő , Törvényerejű rendelet a 
munkatermelékenység növeléséről és a munkafegyelem fokozásáról" 
című dokumentuma. Az újság mellett, a puha szőnyegen magasba 
szegzett állal nyögdécselt Pavel Mitrohin, a Szovjetunió Legfelsőbb 
Tanácsa Elnökségének elnöke, az SZKP Központi Bizottságának 
titkára. A két lába között teljesen meztelenül, leengedett, derékig érő 
aranyszőke hajjal térdelt Polina Csisztyakova, a Szovjetunió újdonsült 
népművésze, a Lenin-rend tulajdonosa, aki az , Oroszország tavasza" 
című operában Oroszország szerepét alakította. Mitrohin sovány lábát 
átölelve saját áriájának ritmusára végezte azt a rítust, amelyet aligha 
ismertek az árvalányhajas Oroszhon szkítái. Inkább az átkozott 
külföldiek honosították azt meg Oroszországban: általában a franciák, 
az adott esetben viszont az amerikai Michael Dowey, az amerikai 


nagykövetség hajdani orvosa. 

Polina legalább akkora alkotói odaadással végezte ezt a 
tevékenységet, amilyennel a Nagy Színház színpadán énekelt. A 
zene, az énekesnő tiszta és erős hangja, valamint a lány öblös torka 
az eufória felhők feletti csúcsaira vitte a Legfelsőbb Tanács 
Elnökségének elnökét. Ujjaival erősen tartotta a lány tarkóját, halkan 
nyögdécselt és újra meg újra előredöfte a hasát. Megpróbált ütközésig 
elmerülni az énekesnő finom torkában. Közeledett a csúcspont az 
, Oroszország tavasza" áriájában, a dallam egyre magasabbra 
szárnyalt és mind jobban felerősödött. 

— Én vagyok az árvalányhajas Oroszország, Én vagyok a sztyeppi 
Oroszorszá-á-ág... 

Mitrohin erősen magához szorítva az engedelmes Oroszország 
fejét, torokhangon felhörgött,  előredőlt, megmerevedett, majd 
elernyedt, lassacskán a padlóra hanyatlott és erőtlenül elnyúlt a 
szőnyegen, mint egy zsák. 

Polina kézfejével megtörölte kissé duzzadt ajkát, felállt és a 
behavazott parkra néző ablakhoz lépett. Az ablak alatt a cári 
berendezésből ittmaradt, aranyozott kerekeken guruló, régi kis 
zsúrkocsi állt. Rajta jeges vödörben megkezdett üveg francia pezsgő, 
az üveg mellett nagy tálban szőlő és barack, egy kisebb, mély edény 
pedig csordultig tele vörös kaviárral. Két kristálypohár állt mellettük. 
Ennél a Mitrohinnál minden olyan szép, mint a moziban, a francba! De 
Polina azért se fecsérelte az idejét a poharakra! Kivette a vödörből a 
pezsgősüveget, meztelenül felült a párkányra és meghúzta az üveget. 
Csodálatosan arányos, hellén teste olyan volt ebben a pillanatban a 
behavazott park hátterében, mint egy ókori görög szobor a leningrádi 
Télikert sétányán. Ám az egyetlen néző, aki méltányolhatta volna a 
látványt, csukott szemmel, pihegve hevert a szőnyegen. Lejárt a 
lemez. 

— Na... — szólalt meg halkan Mitrohin behunyt szemmel. Mesélj. . . 

— Sztrizsről? — kérdezte Polina. 

— Uhum. 

Polina a hideg ablaküvegnek nyomta forró hátát és kinyújtotta 
szoborszépségű lábait. 

— Egész idő alatt hallgat. . . — mondta. 

Mitrohin elmosolyodott és a feje alá tette a kezét. 

- Azt akarod, hogy ő csábítson el téged? Neked kell őt 
elcsábítanod, neked! Neki is ilyen jól csinálod? 

— Nem tudom... 

— Ne szédíts! Felelj! — szólt rá szigorúan Mitrohin. 

— Mindent megteszek. . . — Polina újból kortyolt egyet a pezsgőből. 

— Mikor ad neked lakást? 

— Nem merek kérni... . 


— Kérj, te hülye! Ha semmit nem kérsz tőle, rögtön rájön, hogy nem 
véletlenül bújtál az ágyába. Ne akard, hogy szerelmet valljon neked, a 
kurva anyádat! — Mitrohin még fiatal korában, a KGB-iskolában, 
valamelyik amerikai regényből tanulta, hogy a nőkkel trágárul kell 
beszélni. Már régen meggyőződött róla, hogy ez Oroszországban is 
hat rájuk. 

— És maga, maga nem adhat nekem lakást? — kérdezte óvatosan 
Polina.  —- Nem  lakhatom életem végéig a szüleimmel 
Cserjomuskiban... 

-— Száz lakást is adhatnék neked, te kis buta! — mondta immár 
megenyhülten Mitrohin. — Nekem azonban az kell, hogy ő adjon 
neked! Érted? 

— Persze, hogy értem. Le fogják fényképezni velem meztelenül. 

— Zavar ez téged? — Mitrohin fürkésző pillantást vetett Polinára. 

— Nem, inkább érdekesnek találom -— mosolygott Polina és 
elgondolkozva nézte Mitrohin szőnyegen elnyúló testét. 

— Miért nem kérdezősködsz soha az amerikai felől? 

— Úgyse mondana semmit... 

— Még mindig szereted? 

— Nem tudom... Bizonyára nem... — Polina hirtelen a férfi szemébe 
nézett és így szólt: — Férjhez akarok menni. Sztrizshez. 

— Micsoda-a? — támaszkodott a könyökére elcsodálkozva Mitrohin. 

— Miért, talán a Központi Bizottság titkára nem válhat el öreg 
feleségétől? 

— Há-át... — nyújtotta el töprengve Mitrohin és visszaereszkedett a 
szőnyegre. — Egyébként zseniális húzás lenne! — a feje alá tette a 
tenyerét és mérlegelni kezdte a dolgot. — Akkor viszont tényleg ne kérj 
tőle semmit. Egyelőre ne kérj semmit. Játszd meg a szerelmes szűz 
lányt. Értetted? Mit csinálsz? 

Polina hirtelen leugrott a párkányról, felkapta a kaviárt a 
zsúrkocsiról, Mitrohinhoz lépett, és megállt mellette; zöld szeme 
huncutul csillogott. 

— Ne hülyéskedj. . . — szólt rá Mitrohin. 

— Ugye segíteni fog, hogy Sztrizs felesége legyek? 

— Hogyan? 

— Hát, sokféleképpen... a KGB-nek mindent szabad... — Polina a 
sztereo készülékhez ugrott, benyomott néhány gombot, és a téli ház 
kalászosodó-búza-selymű motívuma. Felhangzottak az első szavak: 
,Én vagyok az árvalányhajas Oroszország / Én vagyok a sztyeppi 
Oroszország... 

— Na, áruld már el, mit forgatsz a fejedben? — kérdezte Mitrohin az 
ismét mellette álló Polinától. 

— Ezt ni! — és egy gyors mozdulattal hirtelen ráborította a férfi 


ágyékára a kaviárt. 

— Mit csinálsz, meghülyültél?! — pattant föl Mitrohin. 

— Várjon csak! — nyomta vissza Polina. A férfi ágyékára hajolt és a 
zene ütemére — huncutul, fejét jobbra-balra mozgatva — kezdte 
felnyalni a kaviárt. Fiatal testének minden hajlatából, földre omló 
hajából, fehér karjának görbületéből és ágyékának  vonalából, 
egyszóval mindenéből eszményi, klasszikus kecsesség áradt. 

Mitrohin a fejét rázta: 

— Na, te macska! Mint egy Rodin-szobor! 

A következő pillanatban azonban már nem a klasszikus 
szobrászaton járt az esze. A Szovjetunió népművészének lefetyelése 
következtében a Legfelsőbb Tanács Elnöksége elnökének 
ernyedtsége elmúlt, s kedve az , Oroszország tavasza" című opera 
áriájának erősödő dallamával párhuzamosan fokozódott. 

— Tedd be! — kérte a lányt és előrenyomta a hasát. Polina azonban 
nem sietett. Élvezte, hogy hatalma van a kormányfő felett. 

- Sztrizs feleségének nem lehetne szeretője? -— kérdezte 
váratlanul. 

— Ah, mit nem akarsz! Hogy mi szerezzünk neki szeretőt... — 
találta ki Mitrohin Polina gondolatát és esdekelve kérte újfent a lányt: — 
Na, tedd már be! — És mivel már nem bírta tovább a gyönyörűséges 
kínt, nagyvilági "modorához képest szokatlan, vad üvöltéssel 
megragadta Polinát, erőszakkal hátrafordította és arccal lefelé 
megdöntötte, úgy, hogy a rodini ágyék a magasba domborodott. — 
Nesze! — hatolt be az énekesnőbe és erősen megkapaszkodott a 
derekában. — Nesze neked, árvalányhajas! Nesze neked, sztyeppi! 
Egyelőre még nem mentél férjhez Sztrizshez! Na nézd csak, mit talált 
ki, a kurvája! Tíz szeretőt dugunk az ágyába! Ha feleségül veteted 
magad Sztrizzsel, gazdagon megajándékozlak! Akkor aztán a 
markunkban lesz! Vetesd el magad! Vetesd el!... Vetesd el!... Vetesd 
el!... 

Polina  Mitrohin erős  lökéseitől  "meg-meginogva,  arányló 
hajboglyája szőnyegre borítva, nyitott szájjal zihálva, boldogan 
lélegzett. 

Az ,Árvalányhajas Oroszország" dallama pedig egyre feljebb 
kúszott, egyre erősödött. . . . 


24. 
Jekatyerinburg 
Uráli idő szerint 06 óra 50 perc 

6.50-kor végre feltűnt két rendőr. A kenyérbolt felé igyekeztek. 
Egyikük, Szergej Sakov, téglavörös arcú, világoskék szemű 
harmincéves szakaszvezető volt. Rendőrjelvényes szőrmesapkáját 


félrecsapta a fején, kilátszott alóla szőkésvörös üstöke. A másik 
rendőrnek, Vaszilij Karjuk ötvenéves törzsőrmesternek sovány, aszott 
arca volt, mint egy gyomorbajosnak. Hegyes orra és gonosz szeme 
egy kotorékebre emlékeztetett. A két rendőr azt a feladatot kapta, hogy 
állítsa sorba az embereket a bolt előtt és ügyeljen a rendre. Sakov és 
Karjuk azonban egyáltalán nem úgy néztek ki, mint akikben túlbuzog a 
szolgálati igyekezet. Hátracsapott szőrmesapkájukat, a fiatal Sakov 
simára borotvált vörös arcán lecsorgó izzadtság csöppeket és a 
középkorú gyomorbeteg zavaros, tompán csillogó kutyaszemét látva, 
ezekből az apró részletekből a tapasztalt tömeg rögtön leszűrte a 
következtetést, hogy a rendőrök nem azért késtek, mert dolguk volt, 
hanem egyszerűen mert bedobtak két deci töményet és jóízűen 
megreggeliztek. Meglehet, hogy a rendőrök csupán teát ittak, ám az 
egész éjszaka az utcán fagyoskodó tömeg azonban a két jóllakott arc 
és a meleg ruha látványától dühbe gurult. Gúnyos fütty és hangos 
kiabálások fogadták őket. 

— Na végre, előkerültetek, micsoda ronda alakok! Nézd csak, a 
disznók!... 

— Persze, üzekedtetek, mi! A nép meg hadd fagyoskodjon! 

— Legalább hoztak újságot, megtudhatjuk az új normákat! 

— Mit nekik a nép?! Öt perc alatt megfordulnak, elvisznek fejenként 
két kenyeret és sietnek vissza a macájukhoz! Ennyiből áll a munkájuk! 

— Nem, nemcsak ennyiből! Nem hallottad, hogy mit csináltak 
Voronyezsben? A nők tüntetését harckocsikkal meg géppisztolyokkal 
verték szét! 

— Az lehet... Egy ilyen semmirekellő a fejadagjáért még a saját 
szülőanyját is lelőné, mégsem remegne a keze! 

— Ej, Sakov, igazi húst sütöttetek? Vagy csak bálnahúst, mint mi? 

— Karjuk! Hogy csináltad: magad verted le neki vagy a fiatal tartotta 
a nőt? 

— Sakov, a kurva anyádat! Legalább egy ,honleányt" hozhattál 
volna, hadd melegedjünk fel egy kicsit! . . 

Derültség támadt a sorban. A kormányváltás után a nyugatiakhoz 
hasonló, nagy, kétliteres, füles vodkásüvegek jelentek meg a 
boltokban. A nép rögtön elnevezte őket , honleányoknak". 

A rendőrök nem reagáltak a gúnyolódásra, nekikezdtek, hogy 
rendet csináljanak. 

— Elég a hadovából! Első tíz ember, figyelem! Öt lépést a bolttól 
hátra lépj! Egy-kettő! 

— Második és harmadik tíz ember, sorakozz! 

— ,Számlálóbiztosok"? Ki kérte magukat, hogy számlálóbiztosok 
legyenek?! Minden ki van számolva! Menjenek vissza a helyükre! Első 
tíz ember: indulás a boltba kenyérért! . . 

— Maradjanak csak ott a számlálók, ahol vannak! — kiabálták a sor 


végéről. — Hadd számoljanak csak! Nyolcszáz embernek kell kenyeret 
kapnia! 

— Meg fogják kapni! Meg fogják kapni! — dünnyögte Sakov. Majd 
mi rendet csinálunk! Maguk meg takarodjanak vissza a helyükre! 
Engem is ellenőrizni akarnak?! Felírta mindenki a számot a tenyerére? 
Fel! Tehát az első nyolcszáz ember megkapja a kenyerét! . . 

Ám a tömeg nagyon is jól tudta, hogy sem a tenyerekre írt számok, 
sem a legéberebb ,számlálóbiztosok" nem tudják megakadályozni, 
hogy el ne tűnjön húsz-harminc vekni. Másfél óra múlva, amikor elfogy 
a nyolcszáz kenyér, ki fog derülni, hogy nem nyolcszáz, hanem 
hétszáznyolcvan vagy csak hétszázötven embernek jutott! Hová tűnt a 
többi? Senki nem fogja tudni megmondani. Ha revizort hívnak, az 
eladónő felmutatja neki a nyolcszáz kenyérjegyet. Pedig négy kenyeret 
jegy nélkül elvisz a két rendőr: ez íratlan szabály, olyan, mint az úrbér. 
Két kenyér a takarítónőé, öt pedig az eladónőé: ez a dolgok rendjéhez 
tartozik. De hová tűnik még harminc kiló? ,A sorbanállók kapják meg — 
mondja majd az eladónő szemrebbenés nélkül -—, itt vannak a jegyek! 

Az első ötven ember már elvitte a kenyeret, de a feszültség csak 
nem akar enyhülni a tömegben. A sorral együtt a kislány is egyre 
közelebb nyomult a bolt szentélyként őrzött ajtajához. Már elővette 
kabátja belső zsebéből a másodosztályú papírból készült sárga 
könyvecskét, a kitéphető kenyérjegyekkel. Ekkor azonban észrevette, 
hogy Sakov, a fiatal rendőr futó pillantást vet a bolt mellett 
bámészkodó csinos nőre. A bámészkodókat a rendőrök folyton 
elhajtották a sor és a bolt közeléből, ők azonban szemtelen módon 
mégis mindig visszalopakodtak. Sakov rövid, de jelentőségteljes 
pillantást váltott a fekete bundás, huszonöt éves szőkeséggel. A 
kislány rögtön rájött, mire megy ki ez a némajáték. A rendőr az első 
adandó alkalommal soron kívül betuszkolja majd a nőt a boltba. ,Na, 
még mit nem! -— gondolta magában a kislány és ettől kezdve le nem 
vette a szemét a nőről, aki, mintha mi sem történt volna, elbillegett a 
sor mellett a sarokig, ott ártatlan képpel megállt. 

A rendőrök ismét beengedtek tíz embert a boltba... aztán újabb 
tízet... 

— Tényleg megint felemelik a normát — morgott valaki a sorban. — 
Hisz most emelték fel a november hetedike alkalmából! Meddig 
csinálják ezt még? Tisztára sztálini módszerek. 

Még húsz ember következett, közöttük a kislány. A fekete bundás 
szőkeség meg úgy csinált, mint akinek esze ágában sincs soron kívül 
beslisszolni a boltba. A sarkon ácsorgott és hol a járókelőket bámulta, 
hol meg azokat, akik már megvették a kenyeret és siettek haza. A 
kislány már-már úgy érezte, hogy igazságtalanul gyanúsította a nőt, 
hogy az összeszűrte a levet a rendőrrel. 

Ám amikor Sakov parancsára a Nataska előtt álló tíz ember is 


elindult a bolt felé, a szőke nő gyors, határozott léptekkel csatlakozott 
hozzájuk és a többiekkel együtt tizenegyedikként felment a lépcsőn a 
boltajtóhoz. 

— Hé, az a nő soron kívül akar bemenni! — kiáltotta valaki az elöl 
állók közül. 

— Dehogyis! Menj csak nyugodtan! — vágta el a vitát Sakov és 
tuszkolta be a szőke nőt a boltba. 

Ebben a pillanatban eldőlt a kislány sorsa. 

A kislányé és Oroszországé. 

Természetesen sem a kislány, sem Oroszország nem tudhatta 
még, milyen véres korszak határához érkeznek a következő 
másodpercben. De még amikor átlépték, sem érzékelték a jelenlévők a 
másodperc történelmi jelentőségét, mindannyian csupán mindennapi, 
közönséges oldalát fogták fel: azt, hogy egy sötét télikabátot és 
vékony nyakán sálat viselő copfos kislány hirtelen kiugrott a sorból, — 
hogy két kézzel belecsimpaszkodott a szőke nő fekete bundájába és 
azt kiáltozta: , Nem! Nem állt sorba! Láttaml!..." és azt, hogy 
ugyanebben a pillanatban Sakov rendőr-szakaszvezető egyetlen 
mozdulattal elrántotta a kislányt a szőke nő bundájától és dühödten 
lelökte a lépcsőn. 

És Sakov — talán mert dühös volt, hogy nem sikerült végrehajtani a 
csinos szőkeséggel eltervezett manővert, vagy mert nem is olyan 
régen valóban bedobott két deci vodkát — nem számolt a saját erejével 
és olyan erővel lökte le a lepkesúlyú kislányt, hogy az nekivágódott a 
bolt falának és estében beverte a tarkóját. A kislány salakbetonnak 
ütődő feje szörnyű, kongó hangot adott — mintha lövés dörrent volna a 
fagyos levegőben. Ez a hang betöltötte az egész utcát és néhány 
pillanatra megbénította a sorban álló embereket. 

Még nem dőlt a vér a kislány orrán-száján, még nem terült el a 
teste az odafagyott köpésekkel és széttaposott csikkekkel borított 
járdán, még nem pillantották meg az emberek a széttört koponya 
hátuljából kitüremkedő és a kislány kabátjának kecskeprém gallérjára 
freccsent szürkésfehér agyvelőt, de az ütődés hangjából már érezték, 
hogy itt helyrehozhatatlan szerencsétlenség történt. Nem akartak hinni 
előérzetüknek. Vártak. Nézték, hogyan rogyik össze, csúszik le a kis 
test a fal mellé, a járdára. Várták a csodát: hogy a kislány felsikít, 
felugrik és nekiesik a rendőrnek vagy sírva fakad a fájdalomtól. Ezt a 
csodát várta az ütődés hangjára ijedten hátraforduló Sakov rendőr is. 
Ha megtörtént volna, a tömeg káromkodásokat zúdított volna Sakovra, 
a csinos nőt kipenderítette volna a sorból, a síró kislány pedig 
megkapta volna a kenyerét és könnyeit törülgetve hazaszaladt volna. 

Az incidensnek ilyen egyszerűen, hétköznapi módon kellett volna 
zárulnia. Mind a nyolcszáz (sőt több) sorban álló ember ezt várta. 

De nem történt csoda. 


A kislány falba verődő tarkójának hangja ott lebegett az uráli 
reggel hideg levegőjében, mint harangkondulás a templomtér fölött. 

A halott test hangtalanul elnyúlt a fal mellett, a szürke járdán. A 
sárga kenyérjegyek kiestek a kezéből. Csupasz kis nyaka olyan 
természetellenes módon kicsavarodott, ahogy élő gyermeknek soha. 

Sakov rendőr a kislányról zavartan a tömegre nézett, mintha az 
embereket akarná tanúnak hívni ártatlansága bizonyítására. 

És a tömeg a halott kislányról Sakov rendőrre pillantott. 

És Sakov önkéntelenül visszahőkölt ettől a pillantástól. 

— Megölte! Megölte a gyereket! — röppent a tömeg fölé a nő éles 
hangja, aki az előbb elzavarta a sorból a ,rejszolót". — Gazemberek!!! 

Valaki, aki Sakov közelében állt, hirtelen teljes erőből hátba vágta 
a rendőrt, másvalaki elgáncsolta, a harmadik fejbe rúgta, azután... 

Azután a tömeg megvadult, és elborult aggyal tombolni kezdett. Az 
emberek, mint az őrültek, ledobták magukról a tilalmak, a rettegés, az 
emberi normák és az erkölcs béklyóit. A földön fetrengő Sakov rendőr- 
szakaszvezetőt szájba, hasba, bordán rugdosták, fejét a hajánál fogva 
az aszfaltnak verték, hogy a vér szertefröccsent belőle. Közben 
kövekkel és botokkal beverték a kenyérbolt ablakait. A tömeg 
valósággal kizúdította magából mindazt a mérget, amely az éjszakai 
sorban állás során fölgyülemlett benne. Ennek levezetésére Sakov 
természetesen kevésnek bizonyult. 

— A másikat is kapd el! — kiáltotta valaki, látván, hogy a másik 
rendőr, Karjuk, a Gagarin sugárúton menekül. 

És a tömeg Karjuk után vetette magát... 


A SZOVJET  BELÜGYMINISZTÉRIUM  JEKATYERINBURGI 
RENDŐRKAPITÁNYSÁGA 

0. P. SZUHIN ezredes, rendőrkapitány 

JELENTÉS 

Folyó év január 23-án 7 óra 20 perckor a Gagarin sugárút 69. 
alatti, 44. számú kenyérbolt előtt álló sorban zavargás tört ki amiatt, 
hogy a nyolcéves Natalja Sztaszova soron kívül akart bejutni a boltba. 
A kislány ellenszegült az ott szolgálatot teljesítő Sakov rendőr- 
szakaszvezetőnek, megcsúszott és elesett, ez felbőszítette a tömeget, 
amely meglincselte Sakov rendőr-szakaszvezetőt. 

Ezután a legalább ötszáz fős felbőszült tömeg üldözőbe vette 
Karjuk őrmestert, majd a rendőrséget és a szovjethatalmat 
szidalmazva körbevette a XIX. kerületi rendőrkapitányság épületét. A 
Konyuhova és Obuhov polgártársak által felheccelt randalírozók kővel 
megdobálták a kerületi rendőrkapitányságot és felgyújtottak két Volga 
típusú rendőrautót. Azt követelték, hogy haladéktalanul adják ki nekik 
Karjuk őrmestert, mert ítélkezni akarnak fölötte, s azzal fenyegetőztek, 
hogy ha követelésüket nem teljesítik, felgyújtják a kerületi 


rendőrkapitányság épületét és, idézem, ,élve elégetnek minden 
rendőrt". 

Megafonon rendre utasítottam a zavargókat, ám próbálkozásom 
csak fokozta a tömeg elkeseredését, amely mind hevesebben 
szidalmazta a rendőrséget és a szovjethatalmat, továbbá újabb 
kőzáport zúdított a kerületi kapitányság ablakaira, aminek 
következtében a rendőrség nyolc munkatársa sérülést szenvedett, 
köztük jómagam is. 

Mivel az incidens elrendezésére rendelkezésemre álló békés 
eszközöket kimerítettem, és láttam, hogy a megvadult huligánok 
valóban fel akarják gyújtani a kerületi rendőrkapitányság épületét, 
kénytelen voltam elrendelni a fegyverhasználatot, igaz, parancsot 
adtam, hogy a rendőrök a levegőbe lőjenek. 

A tömeg az első lövésekre szétszaladt, ami lehetővé tette, hogy 
letartóztassuk a zavargások  főkolomposait:  V.P.  Konyuhova 
polgártársnőt — született 1938-ban, kapus az Uralmas szverdlovszki 
gyárában — és P.I. Obuhov polgártársat — esztergályos ugyanebben a 
gyárban -, akit egy golyó véletlenül vállon talált. Ezen kívül a 
randalírozók által szétvert és kifosztott 44. számú kenyérbolt 
körzetében a rend helyreállítása érdekében vízágyúkat kellett igénybe 
venni. Itt, a kenyérboltnál akadtak rá a rendőrség emberei a számtalan 
sérülést szenvedett, eszméletlen Sz. Sakov rendőr-szakaszvezetőre 
és a zavargások során megölt nyolcéves Natalja Sztaszova hullájára. 
Sakov rendőr-szakaszvezetőt a mentők katonai kórházba vitték, N. 
Sztaszova holttestét pedig az Első Városi Kórház Hullaházába 
szállították. A zavargások letartóztatott főkolomposai: Konyuhova és 
Obuhov előzetes letartóztatásban a XIX. kerület rendőrkapitányság 
fogdájában ülnek. Január 23. 

V. Beszpalov rendőr-százados a XIX. kerület rendőrkapitányság 
vezetője 


Ha eltekintünk Beszpalov százados ügyetlen próbálkozásától, 
hogy felmentse Sakov  rendőr-szakaszvezető, — Pjotr  Obuhov 
sebesülését pedig , véletlen" eseménynek tüntesse fel, még e száraz 
jelentés alapján is képet alkothatunk arról, mi is történt 
Jekatyerinburgban a nyolcéves Natalja Sztaszova halála után. Ám a 
kép mégsem lenne teljes néhány részlet pontosítása nélkül. A 
szemtanúk állítása szerint a XIX. kerületi rendőrök felszólítás nélkül 
nyitottak tüzet. A tömeg szétoszlása után három rendőr a menekülő 
Pjotr Obuhovot vette üldözőbe és egyikük közvetlen közelről belelőtt. A 
többi rendőr elhajtott a Gagarin sugárútra, ahol a kenyérbolt előtt 
ácsorgó sorban a békés — semmit sem sejtő — embereket legalább 
olyan kegyetlenséggel verték szét vízágyúkkal, ahogy a másik 
utcában. A rendőrök mindenkit megvertek, aki eléjük került, az 


asszonyokat és az öregeket is. 


25. 
Az Uralmas gyár 
Uráli idő szerint 08 óra 20 perc 

Az Uralmas üzemi csarnokai felett öt harckocsi-motor sűrű zaja 
lebegett. A harckocsi-gyakorlótér havas dombjain öt új T-90- 
esttesztelt. A szovjet haditechnika e legújabb vívmányát, a szárazföldi 
harc szuperhatékony fegyverét, japán hőérzékélő és célkereső 
számítógéppel, francia lokátorral, izraeli rakétaelhárítóval minden 
időjárási helyzetben tájékozódást nyújtó amerikai panoráma 
képernyővel és egyéb - ipari kémkedés útján megszerzett vagy 
közvetítőktől vásárolt — külföldi alkatrészekkel szereltek fel. Ezeken a 
harckocsikon csak a futóművek és a harceszközök voltak szovjet 
gyártmányúak, vagyis amit a harckocsizok egymás között , vontatónak" 
és ,ágyúnak" neveznek. 

Sztaszovnak és négy kollégájának be kellett járatniuk a 
futószalagról lekerült tankokat a  harckocsi-gyakorlótéren, majd 
ellenőrizni a részegységeket, a csavarokat, a szegecseket, és a hibák 
pontos meghatározásával visszavinni a gépet az összeszerelő 
üzembe, vagy aláírni a ,vontató" átvételéről szóló elismervényt és 
elvinni a konzerváló műhelybe. Most is öt harckocsi robogott a 
gyakorlótéren, lánctalbpuk az éjszaka hullott havat szántották, fagyos 
földrögöket dobáltak az ég felé. Jeges dombokra másztak fel, 
csaknem függőleges emelkedőkre kapaszkodtak fel és lejtőkön 
rohantak lefelé. Kívülről olyan volt, mintha a vezetők valamiféle ördögi 
mutatványt hajtanának végre. Valójában azonban a meósok nem 
nagyon látták a többi harckocsit, csupán a szemük sarkából lesték 
őket, nehogy véletlenül egymásba szaladjanak. Egyébként is mind az 
öten — fülüket hegyezve, szemüket meresztve — a saját harckocsijukat 
figyelték: a motor zúgását, a lánctalpak csikorgását, a botkormány 
engedékenységét. 

Andrej Sztaszov szerette a harckocsikat, mint szuka a kölykeit. 
Még körül is nyaldosta volna a tankot, ha ettől szilárdabbá vált volna a 
páncél, erősebbé a motor és megbízhatóbakká a futóművek. Sztaszov 
a vezetőülésen jobb lábával a padlóig nyomta a gázpedált. Azt 
képzelte, hogy két karja a botkormány meghosszabbítása, érezte, 
ahogy a fogaskerekek acélfogai meghajtják a tengelykapcsolót, a 
kardántengelyt és a harckocsi lánctalpait. Ezekben a pillanatokban a 
harckocsi ereje az ő ereje, izmai a harckocsi izmai voltak. Amikor a 
tank erőlködve felfelé kaptatott egy meredek emelkedőn, Sztaszov 
teljes erővel húzkodta a botokat, nyomkodta a pedálokat, hogy ezzel is 
segítsen a lánctalbpaknak — mint a zsoké, aki ugratás közben 


megpróbálja átvinni erejét az alatta ugró lóba. És ahogy a profi 
sportoló túlterhelés esetén érzi testének minden porcikáját, úgy érezte 
a harckocsival összeforrt Sztaszov a , vontató" minden alkatrészét. 

Egyébiránt Sztaszov közismert akkurátusságát a harckocsik 
kipróbálásakor nem annyira a műszaki dolgok iránti szeretete, mint 
inkább jó emlékezőtehetsége magyarázta. A vérébe és a zsigereibe 
ivódott, hogy kilenc évvel ezelőtt éppen a , vontató" — a futómű — húzta 
ki az afgán ellenállók gyűrűjéből, akik közvetlen közelről tűz alá vették 
telitalálatot kapott, lángoló harckocsiját. Andrej Sztaszov akkor 
másodjára született erre a világra. És ez mindennap eszébe jutott. 
Meg az, ahogyan a halál közvetlen közelében feltört a belészorult 
sóhaj, elernyedtek félelemtől megfeszült izmai és zsigerei. Meg 
ahogyan a harckocsi legénységének megmarad tagjai átölelték T-81- 
es megmentőjük üszkös hernyótalpait. Igen, kilenc évvel ezelőtt az 
Uralmas egyik szorgalmas meósa aranyat érő harckocsit, igazi 
mentőangyalt adott Sztaszovnak. Ezért sikerült neki még hat 
alkalommal — a Pesavar-völgyben, Ajnakában, Kvettában, Kunduzban, 
Hazaradzsatban és Jattabadban — élve kitörni a halálos gyűrűből, 
ezért van életben ma, ezért lehet felesége, lánya, sok-sok barátja! 

Ma már nem harcolnak Afganisztánban szovjet katonák. De a 
Szibériába telepített zsidók, a cionizmus világgazdasági blokádja és az 
úgynevezett ,testvéri" országok állandó cirkusza miatt ,a vihar a 
levegőben lóg". Most Sztaszov dolga, hogy az Andrjusák, Aljosák és 
Ivánok, aki, beülnek az általa ellenőrzött harckocsikba, életben 
maradjanak, hogy megmentsék őket a lánctalpak akkor is, ha már az 
összes import-komputer tönkrement — ezeknek a srácoknak életben 
kell maradniuk Lengyelországban, Magyarországon vagy Izraelben... 

Ez a tank rendben is volna, csak a sebességváltáskor serceg 
valami a tengelykapcsolóban. Mi a fene lehet? Talán a szerelő 
belehamuzott a kuplungba, vagy beleejtett valami apróságot. Sztaszov 
számára az ilyen probléma a legkellemetlenebb: most majd Sztyepan 
Zarudnij, a művezető kiabálni fog, hogy ,már megint te kekeckedsz!, 
,hol hallod a sercegést, én ugyan nem hallok semmit!", meg ilyesmit. 
Persze, ha állandóan emelkedik a norma, ha ugyanannyi bérért egyre 
több tankot kell összeszerelni, kinek van kedve egy kis sercegés miatt 
két órát elherdálni, felemelni a daruval a harckocsit, leszerelni a több 
tonnányi páncélzattal lezárt mellső részt, hogy hozzá lehessen férni a 
tengelykapcsolóhoz. Aztán meg szétkapni a kuplungot és kiderül, hogy 
nincs ott semmi, csupán — ó, nincs ennél szörnyűbb! — egy kis por 
került a tárcsák közé, az súrlódik. 

De akár a por okozza, akár más — nem ez a lényeg. A lényeg az, 
hogyha emiatt támadás közben besül a kuplung, akkor ez a kis 
sercegés a harckocsi személyzetének életébe kerülhet. Sztaszov 
elhatározta, hogy nem enged a nagyhangú Sztyepan Zarudnijnak. 


Hátramenetbe tette hát a sebességváltót, kitolatott a gyakorlótérről és 
a műhelyhez gördült. A periszkópban úgy hetven fős tömeget vett 
észre az összeszerelő műhely előtt. Már megint gyűléseznek! Tehát 
február elsejétől tényleg felemelik a normát. De mire jók ezek a 
szócséplő gyűlések?! Amióta az új kormány mindent visszavont, amit 
Gorbacsov bevezetett: a családi vállalkozást, a szövetkezeti 
farmergazdálkodást, az üzemi önkormányzatot, az emberek már csak 
egyet tehetnek: gyűléseznek, bármilyen ürüggyel jártatják a szájukat. 
Mint az elmebeteg, aki, miután ráadták a kényszerzubbonyt, üvöltve 
követeli, hogy az ápolók kellő tisztelettel bánjanak vele. 

Furcsa, miért szélednek szét ilyen hamar? Az előbb még ott 
ácsorogtak. Anatolij Guszko, a rokkant hegesztő szintén afgán, úgy 
hadonászott, hogy szinte szűknek bizonyult számára a tér. Ám amint 
meglátták Sztaszov harckocsiját, gyorsan elpárologtak: ki a műhelybe, 
ki a fűtött dohányzóhelyiségbe sietett. 

Talán ellenük, meósok ellen eszeltek ki valamit a fiúk? De a fene 
bánja! Akkor sem engedhetnek ki a gyárból hibás harckocsit: a tank 
nem cipő, amit másod- vagy harmadosztályúnak is el lehet adni. 
Sztaszov behajtott a műhely nyitott ajtaján, leállította a motort, a torony 
búvónyílásán keresztül kimászott, leugrott a műhely cementpadlójára, 
és levette a fejvédőt. Valahogy furcsán érezte magát. A futószalag 
mellett dolgozó munkások nem néztek rá. Máskor az egész brigád 
abbahagyja a munkát és a meós szavát lesi: mennyi hibát talált, 
milyen nagy a baj, nem lehet-e kidumálni, esetleg megugráltatni vagy 
közös erővel kigúnyolni a meóst. Sztaszovnál ritkán próbálkoztak 
ilyesmivel, most viszont arra készülhettek, hogy amint kiejti a száján: 
, valami serceg a tengelykapcsolóban", a fél brigád elkezd röhögni... 
De miért nem néz rá senki, még a nagyhangú Sztyepan Zarudnij is áll 
a futószalag mellett, Sztaszovnak hátat fordítva, a munkájába merül, 
és úgy tesz, mint aki nem vette észre, hogy megállt mellette egy 
harckocsi. 

— Hé, alszol? Te ábrándos lovag! — kiáltott rá Sztaszov. 

Sztyepan lassan, kényszeredetten megfordult. Negyvenöt éves, 
magas, keménykötésű férfi volt, hosszú nyakú, kiugró ádámcsutkájú, 
nagy fogai dohányzástól sárgák. Bár csak orosz vér folyt benne, az 
örökké lófogai között lógó cigaretta fölött olyan hatalmas orr ívelt, 
amilyet az izraeli cionistáknak rajzolnak az újságokban. A horgas orr 
fölött azonban olyan szép kék szempár nézett az emberre, hogy 
buktak rá a nők. Zarudnijban a szeme, az őszülő halántéka, az erős 
hangja, és a tartalékos őrnagyi rangja mellett a kosárlabdás-termete is 
vonzotta őket, meg az, hogy a férfi mestere volt szakmájának: mind a 
harckocsi-összeszerelésben, mind a nőknél sikere volt. Ezért 
szemtelenül, nagy hangon beszélt, és félelmetesen tudott káromkodni, 
így azután legalább olyan komikus volt őt ábrándos lovagnak" 


nevezni, mint ibolyának a büdös borzot. 

Akármilyen komikus is volt Sztaszov megjegyzése, furcsa módon 
senki sem reagált rá. A nagyhangú Sztyepan is csupán ennyit mondott 
szemlesütve: 

— Mondjad, Andrjusa. .. 

— Mi van veled? — hökkent meg Sztaszov. — Te udvariaskodsz? 
Csak nem ártott meg a bálnahús? — hátrafordult. Azt várta, hogy ha 
nem is nevetnek a futószalag mellett álló munkások, de legalább 
elmosolyodnak. Az undorító, édes bálnahús, amellyel a munkahelyi 
étkezdében egy idő óta a disznóhúst és marhahúst helyettesítették, 
mostanában a munkatermelékenység csökkenésétől a 
potenciazavarokig mindenre mentségül szolgált. 

De még erre a tréfára sem mosolyodott el senki. Az a néhány 
munkás is, aki az előbb még Sztaszov felé fordult, buzgón a 
munkájába temetkezett. 

— Nézd csak az élmunkásokat — nevetett Sztaszov és a harckocsi 
felé bökött a fejével. — Sercegést hallok a tengelykapcsolóban. 

— Jól van, Andrjusa. Hagyd itt, majd megnézzük. 

A nagyszájú Zarudnij szelíd beleegyezése jobban meglepte 
Sztaszovot, mintha valaki hozzávágott volna egy csavarkulcsot. 
Hitetlenkedve a munkásokra bámult: mi történt velük? Vagy csak 
ugratják? Sztaszov egy helyben topogott. Nem tudta, mitévő legyen: 
beleüljön a következő harckocsiba, vagy még egyszer magyarázza 
meg Sztyepánnak, hogy valami tényleg serceg a tengelykapcsolóban. 

Ám ebben a pillanatban szívtépő sikoly hasított a műhely monoton 
munkazajába. 

— Andre-e-ej!!! 

Sztaszov megpördült. Ez felesége, Ira hangja volt, de milyen — 
MILYEN! -, még a szülőszobában sem kiabált így. 

— Andre-e-ej!!! — az asszony berontott a műhely oldalsó ajtaján, 
elrohant a futószalag mellett, amelynél a munkások felegyenesedtek 
szürke kezeslábasukban, és a munkát abbahagyva most mind őket 
figyelték. 

— Andrej! . . 

, Natasa" — ez volt az első és egyetlen gondolata Sztaszovnak, 
amikor meglátta felé rohanó feleségét egy szál háziruhában és 
papucsban. ÍGY csak lányuk miatt kiabálhat Ira. Sztaszov lába 
elnehezedett, nem is tudott felesége elé menni, csak állt földbe 
gyökerezett lábbal, és imádkozott. Inádkozott, hogy bárcsak tévedne! 
Csak egyetlen dologra tudott gondolni: , Nem! Nem! Nem lehet, hogy 
Nataska!". 

— Megölték! Natasát megölték! — borult Ira férje mellére és 
hisztérikus zokogásban tört ki. 

-KiI ölte meg? Hol? -— kérdezte Sztaszov kiszáradt szájjal, 


rekedten. Még mindig azt remélte, hogy felesége téved. 

- A rendőrség! Megölték és magukkal vitték a XIX. kerületi 
kapitányságra! És nem adják ki! Meg sem mutatják! Irina vinnyogva 
felzokogott. 

— Hagyd már abba, ne bőgj! — szólt rá Sztaszov a feleségére. 
Kínosan érezte magát a munkatársai előtt. — Mi az, hogy , megölték"? 
Azt mondod, magukkal vitték a rendőrségre... 

— Mondom, hogy megüölték!! — sikított fel kétségbeesetten Irina. 

Sztyepan Zarudnij otthagyta a futószalagot és halkan megszólalt. 

— Igaz, Andrej. Megölték. Guszko, gyere ide! — Odahívta a 
fiatalembert, aki az előbb a műhely előtt szenvedélyesen magyarázott 
a gyűlésező munkásoknak. — Meséld el... 

— Mi van ezen mesélnivaló? — kérdezte leverten Anatolij Guszko, 
miután levette a hegesztőmaszkot és jobb lábáról a balra, a műlábra 
helyezte át testsúlyát. — A zsaru meglökte, és a kislány fejjel a falnak 
zuhant... 

Sztaszov Guszkóra nézett. Láthatólag valami járt az agyában. 

— Hol van? - kérdezte a feleségét. 

— Mondom, hogy a XIX. kerületi kapitányságon! De még csak be 
sem engedtek!... 

Sztaszov hirtelen félretolta a feleségét. Egyetlen ugrással fent 
termett a harckocsi hernyótalpán, a következő pillanatban pedig már el 
is tűnt a toronyban. Egy másodperc elteltével felbőgött a harckocsi 
motorja, a tank hátramenetben kifarolt a műhelyből az udvarra, ott 
egyik lánctalpát befékezve gyorsan menetirányba fordult, majd 
kipufogóján koromfelhőket kibocsátva, a legnagyobb sebességbe 
kapcsolva az üzem kijáratánál lévő acélkapuhoz robogott. Mindez 
olyan gyorsan történt, hogy egy hang sem hagyta el a műhelyben 
lévők száját, senki nem vetette magát Sztaszov után. Még a kapuőr 
sem ocsúdott fel, unalmában éppen a kutyájával játszott, és nemcsak 
hogy nem zárta el a tank útját, de még annyi ideje sem volt, hogy 
félreugorjon. A harckocsi, amely menet közben éppen hátrafordította a 
lövegét, egy milliméterrel a kapus orra előtt haladt el, és a kutya csak 
csodával határos módon tudott elugrani a lánctalpak elől. A 
negyventonnás harckocsi lendületből  nekihajtott a bejárati 
acélkapunak, kifordította a helyéből, néhány métert maga előtt tolta, 
majd egy hirtelen fordulattal lezárta magáról és folytatta az útját. 

— Hé, hová mégy?! — üvöltött utána a kapus. A géppisztolyához 
kapott, a levegőbe eresztett egy sorozatot, majd beszaladt a 
portásfülkébe telefonálni, riadót fújni. 

Sztaszov persze mindezt már nem látta. Keze botkormányt 
szorította, lába tövig nyomta a gázpedált, a szeme pedig az utat 
figyelte, a jégbordás burkolatot, a pánikszerűen  félrehúzódó 
gépkocsikban ijedten ordibáló vezetőket, a járdán a csodálkozástól 


földbe gyökerezett lábbal álló gyalogosokat és a gyerekeket: egy 
kislányt a kereszteződésben... egy másik kislányt iskolatáskával a 
hátán... és még egyet, aki babát húz a szánkóján... 

Igen, az elsuhanó alakokból Sztaszov tekintete ezekben a 
percekben csupán a gyerekeket, a kislányokat érzékelte . . . 

A hátrafordított lövegű, széttört fényszórójú súlyos T-90-es katonai 
harckocsi, a szovjet technika legújabb vívmánya festetlenül, dübörgő 
motorral, kormos kipufogógáz-felhőket okádva, szüntelenül csattogó 
nyitott búvónyílással robogott a fagyos utcákon; lánctalpai feltörték az 
útra rakódott jeget és a vékony aszfaltot, a kanyarokban feldöntötte a 
telefonfülkéket és letépte a postaládákat, figyelmen kívül hagyta a 
közlekedési lámpák jelzéseit. Kész csoda volt, hogy nem ütközött 
össze a szembejövő, eszeveszettül tülkölő gépkocsikkal. És végre 
feltűnt a Gagarin sugárút, majd a Sztyepan Razin út és kissé odébb a 
Tégla utca, a XIX. kerületi rendőrkapitányság épülete. 

Sztaszov behajtott a Tégla utcába és összehúzta a szemét. A 
kapitányság fehérre meszelt, emeletes épülete az utca mélyén, egy 
magas kerítés mögött bújt meg. A rendőrség felől kék rendőrségi 
Volga közeledett a harckocsi felé. Az autó nyitott ablakából rendőrök 
tüzeltek a  harckocsira. Persze, már telefonáltak nekik, már 
figyelmeztették őket. A harckocsi nem viszonozta a lövéseket: nem 
volt benne lőszer. Változatlan sebességgel robogott a Volgával 
szembe. A gépkocsi vezetője kitért a frontális ütközés elől. Hirtelen 
félrerántotta a kormányt és bizonyára el is csúszott volna a tank 
mellett, ha az nem mozdul kissé balra, így azonban a tank baloldali 
lánctalpa beleakadt a Volga hátsó kerekébe, ennek következtében a 
gépkocsi megpördült és nekivágódott egy távírópóznának. 

A harckocsi tovább robogott, majd megállt. Lövege a kerítés fölé 
emelkedett. A kerítés mögött, a kapitányság ablakaiban zsaruk álltak 
és pisztollyal lőtték a harckocsit. A golyók mint a fáról lehulló dió, 
kopogtak a harckocsi páncélzatán. Sztaszov azonban a fejvédője alatt 
semmit nem hallott. Összeszorította a fogát és teljes gázt adott. 
Nekihajtott a kerítésnek, amely beszakadt, mintha papírból lett volna. 
A tank gyorsan közeledett a kerület rendőrkapitányság épülete felé. 
Sztaszov már látta, ahogy a rendőrök visszahőkölnek az ablakok 
mögött, és arcuk eltorzul a félelemtől. Hirtelen azonban elnémult a 
harckocsi motorja és a monstrum dermedten megállt. 

Sztaszov előbb értetlenkedve, görcsösen a botkormányt rángatta, 
és csak ezután pillantott az üzemanyagmérőre. A nyíl a piros sáv 
legszélén, a nullánál állt, Sztaszov megfeledkezett róla, hogy már a 
gyakorlópályán felhasználta az üzemanyagot; a tankot ilyenkor csak a 
negyed részéig töltik föl — kész csoda, hogy a Tégla utcáig egyáltalán 
kitartott az üzemanyag. 

Sztaszovnak már máson járt az esze. Gyorsan kimászott a torony 


búvó résén és ugyanabban a pillanatban ösztönösen a harckocsi 
mögé rejtette testét. Most, miután már levette a fejvédőjét, olyasmit 
hallott, amit már kilenc éve nem tapasztalt: pisztolylövések dörrentek, 
golyók fütyültek és a harckocsi páncéljának csattantak. 

A rendőrök a kapitányság ablakaiból továbbra is tűz alatt tartották 
a tankot. Nem tudták, hogy a negyven tonnás monstrum, amely ha 
nekirontana az épületnek, az rögtön összeomlana — immár halott. 
Sztaszov a harckocsi mögött feküdt és tehetetlenül markolászta a 
piszkos, koszmós havat. Végtére is, mit akar tőlük? A lányát! Látni 
akarja a lányát! Minél előbb! 

Fekve maradt. Levette köpenyét, pulóverét és végül fehér 
pamutpólóját is. Mínusz harminc fok volt, de Sztaszov nem érezte a 
hideget. Körbenézett és magához húzott egy golyó letörte faágat. 
Hozzákötötte fehér pólóját és az így elkészített zászlót a magasba 
emelte. 

Azonnal hat golyó fúrta át a pólót, utána azonban abbamaradt a 
lövöldözés. Sztaszov várt egy kicsit, majd feltartotta a lélekmelegítőjét 
és várta, hogy lőnek-e vagy sem. 

— Gyerünk, gyerünk! Bújj elő! — kiáltotta Beszpalov százados, a 
kerület rendőrkapitány az egyik földszinti ablakból. A százados minden 
eshetőségre felkészülve pisztolyt szorongatott kinyújtott kezében. 

A félmeztelen Sztaszov felállt és bal kezében az ágra kötözött 
fehér pólóval kilépett a harckocsi mögül. Körbenézett. 

Látta, hogy a XIX. kerületi rendőrkapitányság csaknem teljes 
személyi állománya, 47 szakaszvezető és tiszt, negyvenhét 
pisztolycső mered rá a fehérre meszelt épület ablakaiból. Kitört 
ablaküvegek, tátongó lyukak a fehér vakolatban, két kiégett rendőrségi 
Volga, fekete koromnyomok a falakon — minden arról árulkodott, hogy 
reggel itt történnie kellett már valaminek. 

Sztaszov csodálkozott; mi folyt itt? Üvegszilánkok recsegtek a 
talpa alatt, amikor felment a rendőrkapitányság bejáratához vezető 
lépcsőn. Itt, a bejárat melletti ablakokból húsz pisztolycső meredt rá, 
az egyik Beszpalov századosé. A pisztoly csöve két méterre, a 
százados keskeny szeme két és fél méterre lehetett tőle. A tiszt arca 
fehér maszk volt, csak a szeme látszott ki belőle, amely viszont szürke 
volt, mint egy kés. Sztaszov a százados szemébe nézett és 
megkérdezte: 

— Hol a lányom? 

— Gyere, gyere csak be! — Beszpalov pisztolyával az ajtóra 
mutatott. — Gyere be, megbeszéljük. 

— Hol a kislányom? - ismételte meg Sztaszov. Még mindig 
félmeztelen volt, de most sem érezte a hideget. 

Beszpalov nem felelt. Ellépett az ablaktól, az ügyeletesi szobán 
keresztül az ajtóhoz ment és kinyitotta Sztaszov előtt. 


— Gyere be! 

Sztaszov megint belenézett a százados szemébe, félredobta az 
ágra erősített pólót és belépett. Amint áthaladt a küszöb fölött, oldalról 
két markos rendőr rávetette magát. Sztaszovnak esze ágában sem 
volt védekezni, így könnyedén hátracsavarták a kezét és szakszerűen 
rákattintották az önműködően záró amerikai acélbilincset. Minél többet 
rángatózik, kapálózik a letartóztatott, annál mélyebben vág bele a 
csuklójába ez a nagyszerű bilincs, amelyet egy amerikai példányról 
másoltak le a tulai mesterek. 

Amint felhangzott a bilincszár jellegzetes kattanása, Beszpalov 
százados az idegfeszültségtől még mindig meg-megremegő kézzel a 
pisztolytáskájába dugta a revolverét. Sztaszov megkérdezte tőle: 

— Na hol a kislányom? 

— A hullaházban, te barom. Hát hol lenne? — felelte Beszpalov és 
intett a rendőröknek: — Vigyétek! 

— Várj, százados... — kezdte Sztaszov, de már senki nem volt rá 
kíváncsi. Az egyik rendőr durván hátba vágta, a másik pedig — a 
gyomorfekélyes külsejű Karjuk őrmester, aki reggel a kenyérbolt előtt 
teljesített szolgálatot — úgy megcsavarta a kezét, hogy előregörnyedt a 
fájdalomtól. Sztaszov csak most értette meg, hogy egész egyszerűen 
rács mögé dugják. Csak ekkor kezdett el torkaszakadtából üvölteni: 

— Állj! Várjatok! A kislányomat! Hol van a kislányom, gazemberek?! 

Karjuk őrmester sárga kutyaszemében mosoly. csillant, amikor 
óvatosan kinyitotta a fogdaajtó acélreteszét. A küszöb mögött szűk 
folyosó nyílt, egyik oldalán téglafallal, melyet szürkésfeketére festettek, 
hogy ne kelljen minden alkalommal levakarni róla a letartóztatottak 
vérét. A másik oldalán végig acélrács húzódott, fel a plafonig. A rács 
mögött két cella volt, az egyik a férfiak, a másik a nők számára. 
Sztaszovot betaszították férfi cellába. A padlóhoz csavarozott 
vaspriccsről az ügyetlenül bekötözött vállú sebesült Pjotr Obuhov 
szólította meg. 

— Tudtam! — dörmögte bosszankodva az orra alatt, amikor 
meglátta Sztaszovot, és jobb kezével dühében nagyot csapott a 
priccsre. Felszisszent a fájdalomtól. — Óh!... Tudtam, hogy eljössz!... 

Sztaszov ügyet sem vetett rá. Megállás nélkül kiabált: 

— A lányomat! Meg akarom nézni a lányomat! Barmok!... A heves 
mozdulatoktól azonban a bilincs úgy belevágott a csuklójába, hogy 
feljajdult. Ettől lecsillapodott. 

— Andrjusa, te vagy az? — hallatszott a fal mögül, a női cellából. 

— Én... — felelte csodálkozva Sztaszov és megkérdezte Obuhovtól: 
— Ki van ott? 

— Konyuhova, Vera Konyuhova... — de Sztaszov már felismerte 
halott barátja édesanyját. Borisz Konyuhov 1988 tavaszán esett el 
Afganisztánban. A cinkkoporsóban hazahozott katonákat akkoriban 


Szverdlovszkban már nem titokban hantolták el, mint előzőleg kilenc 
hosszú évig; hanem nyilvánosan, az összes Afganisztánban elesett 
katona édesanyjának részvételével. Sztaszov az ötven afgánnak 
egyike volt, akik ezeket a temetéseket szervezték és a védelmet 
biztosították arra az esetre, ha a rendőrség közbeavatkozna és 
elkergetné az ,oda nem tartozó" asszonyokat. De a rendőrség nem 
avatkozott közbe. Gorbacsov csillaga akkoriban ívelt felfelé, tombolt a 
glasznoszty, a peresztrojka, folytak a tárgyalások a szovjet csapatok 
afganisztáni kivonásáról. Román Sztrizs, a szverdlovszki párttitkár 
gyorsan rájött, mit kell tennie ebben a , bonyolult" helyzetben: a területi 
pártbizottság teljes állományával együtt, személyesen elment a 
temetőbe, ő mondta a gyászbeszédet Borka Konyuhov sírjánál, akit az 
,.nternacionalista kötelességteljesítés hőséhek" nevezett. Másnap az 
összes újság, a szverdlovszkiak és a moszkvaiak egyaránt megírták, 
hogy a temetés a  szverdlovszki pártbizottság  — korszerű 
kezdeményezése volt, a glasznoszty és a peresztrojka szellemében. 
Később Sztrizs úgy döntött, hogy a következő temetést még 
kacifántosabbá teszi: ünnepi zene hangjaira az elesett katona 
édesanyjának átnyújtotta fia harci kitüntetéseit. Ám az asszony a 
képébe vágta a kitüntetéseket, miközben azt sikoltozta, hogy Sztrizs 
és a kísérete mind egy szálig mocskos gazemberek és gyilkosok. 
Ezután a párt képviselői többé nem jelentek meg az afgánok 
temetésén. Az azonban szokássá vált. hogy valamennyi afgán és az 
összes anya, aki fiát az afganisztáni háborúban vesztette el. kiment 
eltemetni a soron következő katona cinkkoporsóban hazahozott 
maradványait. 

És most Borisz anyját, csak egy téglafal választotta el Andrej 
Sztaszovtól. 

— Maga meg hogy került ide. Vera néni? — kérdezte meglepődve 
Sztaszov. 

— Petya, meséld el neki — kérte meg az asszony Obuhovot. 

— Óh, Andrjuska. .. — sóhajtott föl Pjotr Obuhov. — Mit mondhatnék? 
A Te Natasádat Sakov szakaszvezető ölte meg, látta az egész sor. 


26. 
Ural város (folytatás) 
Uráli idő szerint 10 óra 12 perc 

A megszólaló telefon elvonta Beszpalov százados figyelmét az 
, Andrej Sztaszov uralmasi munkás harckocsitámadása a XIX. kerületi 
rendőrkapitányság ellen" című jelentés írásától. Gépiesen a kagyló 
után nyúlt. 

— Beszpalov százados. 

A telefonban hallottaktól azonban talpra ugrott és dühtől 


bíborvörössé vált arccal ordította: 

— Micsoda-a?! Ki beszél?! 

A kapitányság fiatal ügyeletese, Kozlov hadnagy, aki éppen egy 
,Papa, ne igyál" szövegű alkoholellenes plakáttal ragasztotta be az 
ablakot, csodálkozva hátrafordult. 

— Nem az a fontos, hogy ki beszél — hallatszott a kagylóból egy 
nyugodt férfihang. — A lényeg: fél órát kapsz, hogy elhozd az üzembe 
Sztaszovot, Obuhovot, Konyuhovát meg a kislány holttestét. . . 

— Elmész a... — káromkodott Beszpalov és lecsapta a kagylót, 
annyira felbőszült, hogy nem bírta abbahagyni a szitkozódást: 

— Basszátok meg az anyátokat, még fenyegetőzni merészeltek! 
Újból megcsörrent a telefon. A százados vadul felkapta a kagylót. 

— Rendőrség! 

— Fél óra, százados — mondta ugyanaz a férfihang. — Egyeztessük 
az óránkat. Most 10 óra 12 perc van. — Beszpalov lecsapta a kagylót. 

— Ki volt az? — érdeklődött Kozlov hadnagy. 

— Bizonyára az afgánok. Provokálnak a disznók! 

— Az afgánokkal nem lehet viccelni — jegyezte meg a fiatal Kozlov 
hadnagy, miközben egy furnérlemezt szögeit az ablakkeretre. 

— Azt mondod? -— habozott Beszpalov, majd döntött, határozott 
mozdulatokkal tárcsázni kezdett, és még mielőtt Kozlov válaszolhatott 
volna, ingerülten rászólt: — Hagyd abba a kopácsolást!... — ám rögtön 
más hangra váltott: — Halló! Ezredes elvtárs, itt Beszpalov a XIX. 
kerületből. Az előbb telefonált valaki a Uralmasból. Megfenyegetett, 
hogy ha fél óra múlva nem viszem el a foglyokat az üzembe, akkor... 

— Akkor mi lesz? — kérdezték tőle a vonal másik végén. 

— Azt nem tudom, ezredes elvtárs, nem hallgattam végig: letettem 
a kagylót, hogy ne hagyjam provokálni magam. 

— Na, te is egy nagy barom vagy, végig kellett volna hallgatnod — 
az ezredes láthatólag neheztelt. — Biztos, hogy az Uralmasból hívtak? 

— Igen, azt mondta... 

— Rendben van. Az Uralmast bízd a KGB-re. Neked meg küldök 
egy századot a rendőriskolából. 

— Köszönöm, ezredes elvtárs. 

- De jegyezd meg. hogy fegyvert csak végső esetben 
használhattok! 

— Igenis, csak végső esetben, ezredes elvtárs! Reggel felgyújtottak 
két autót és betörték az ablakokat, kell ennél végsőbb eset?! — 
magyarázkodott sértődötten Beszpalov. 

De már nem kapott választ. 

— Mind begyulladtak. .. — csóválta a fejét. 

Mintegy húsz perc múlva két páncélozott járművön megérkezett a 
század: felfegyverzett fiatalok, a  rendőriskola tizennyolc éves 
növendékei, egy főhadnagy vezényletével. Az afgánok támadására 


vagy további provokációikra számítva Beszpalov megparancsolta a 
növendékeknek, hogy a Tégla utca mindkét végét zárják le és 
húzódjanak fedezékbe a szomszédos házak tetején. 

Ugyanekkorra belügyi alakulatokkal teli teherautók érkeztek az 
Uralmas kapujához, az étkezde épületéhez pedig két 
húskészítményekkel megpakolt hűtőkocsi gurult. Az üzemben 
gyűlések folytak, igaz, orosz módra, szervezetlenül: nem üzem 
nagygyűlés volt, minden műhely dohányzójában külön-külön vitáztak. 
Igaz, ugyanolyan jellemző orosz maximalizmussal. 

— Szüntessük be a munkát! Csináljunk nekik Magyarországot! 

— Azt kell tenni, amit Sztaszov csinált: tankba ülni és széttaposni a 
rendőrséget! 

— Azt a hülye zsarut, Sakovot a tökénél kellene fellógatni! 

— És az új normák? Mi mindig befogjuk a pofánkat? 

Miközben az Uralmas tíz  négyzetkilométernyi területének 
különböző pontjain lángoltak a viták, az üzemhez érkezett KGB- 
alakulatok gyorsan elfoglalták a kapukat és körülzárták a késztermék- 
raktárat, ahol 187 szállításra kész T-90-es harckocsi állt. Egyidejűleg 
az üzemi spiclik és a pártbizottság meg a szakszervezeti bizottság 
tagjai gyorsan elterjesztették az üzemben a hírt, hogy az étkezdében 
jegy nélkül valódi marhahúst — nem bálnahúst! -, valamint virslit és 
vajat lehet vásárolni, fejenként összesen két kilót. 

— És még ez a mi hatalmunk, basszák meg! — sziszegte a fogai 
közt Sztyepan Zarudnij, amikor meglátta a kapuknál álló KGB-sek 
árnyát. — Mindjárt minket is rács mögé dugnak és egy falat hússal 
betömik a pofánkat! 

— Én megmondtam, rögtón cselekedni kellett volna. Míg föl nem 
ocsúdtak! Még reggel! — jegyezte meg Andrej Guszko, a fiatal 
hegesztő. Maximalista volt, mint minden rokkant. 

— Igazad van! , Rögtön"! Golyózáporban odakúszni, mint Sztaszov 
meg Obuhov? 

— Ha az egész üzem elment volna, nem lőttek volna! 

— Ha az egész üzem elment volna, akkor géppuskából lőttek volna 
— állította Sztyepan. És az órájára nézett. — Mindjárt letelik a fél óra. 
Rendben, elmegyek. Nélkülem ne csináljatok semmit. 

— Értettem — bólintott Guszko. 

Zarudnij kóccal megtörölte a kezét és Levon Akopjanhoz, a 
művezetőhöz indult. Akopjan bódéja a műhely mennyezete alatt, a 
galérián volt. Ezt a három oldalról üvegfallal elkerített szűk odút a két 
harckocsi-összeszerelő futószalag fölött helyezték el, úgy, hogy a 
művezető mindent lásson, ami a műhelyben történik. A 
, galambdúchoz" vezető lépcsőről Sztyepan az üvegfalon keresztül 
láthatta, hogy Levon Akopjanon kívül négy ismeretlen férfi is a 
bódéban tartózkodik. Bár mindannyian különböző korúak voltak és civil 


ruhát viseltek, kifejezéstelen arcuk éppoly elképesztően egyforma volt, 
miként fekete egyencipőjük. KGB-sek, jött rá Zarudnij rögtön. Hárman 
az ablaknál álltak és lefelé bámultak a műhelybe, a negyedik meg 
megpróbált kiszedni valamit Akopjanból, akinek vörös volt a feje és 
láthatólag forrt a méregtől. 

— Nem, nem hallottam semmit! De az emberek joggal zúgolódnak! 
Az új normákat nem lehet teljesíteni! Mi harckocsit gyártunk, nem 
kotont! — ütötte meg Zarudnij fülét Akopjan hangja. Sztyepan 
megértette, hogy a művezető tartja a frontot, de már nagyon dühös, 
hogy udvariaskodnia kell ezekkel a semmirekellő KGB-sekkel. ,Mi 
harckocsit gyártunk, nem kotont!, ez volt Akopjan kedvenc mondása, 
amit időnként ki is fejtett: ,ha a koton selejt, akkor legfeljebb gyerek 
születik, ha viszont a tank, akkor az egész személyzet elmehet a 
picsába! 

Szóval most nem jó Akopjan keze közé kerülni. Sztyepan Zrudnij 
nem ment volna be hozzá, de hát , helyzet van", így hát kihúzta magát, 
kidüllesztette , a mellét és tüntető felháborodást színlelve 
megkocogtatta az üveget Akopjan üvegbódéján. 

— Na, mi lesz, művezető? — vetette oda a küszöbről durván, 
erőszakos, dohányzástól rekedt hangon. — Meddig várjak még a 
harckocsimra? 

— Miféle harckocsira? — értetlenkedett Akopjan. Mind a négy 
belügyes Sztyepan felé fordult. 

— Hogy-hogy ,miféle"? Megvesztél, Akopjan! Sztaszov elkötötte a 
harckocsimat, otthagyta a francba, pedig ez az én termékem, baszd 
meg! Rajtam szárad ez a kibaszott harckocsi! Döntse el: vagy aláírja, 
hogy átvette a harckocsit, és akkor takarítsák el, ahová akarják, vagy 
pedig elhozatják a tankot a fenébe, amíg az utcakölykök szét nem 
szedik az utolsó csavarig. Addig nem megyek el az üzemből, míg 
vissza nem hozzák nekem ezt a tankot! 

— Akkor eridj, és hozd el magad! — rikácsolta a felzaklatott 
Akopjan. 

— Először is, három órát kell villamosoznom ezért a harckocsiért, a 
faszomnak se hiányzik ez! — folytatta őrjöngve Zarudnij. — Másodszor, 
ki enged ki engem az üzemből egyáltalán? Harmadszor meg, nélküled 
nem megyek! Abban a harckocsiban csak az elektronika vagy félmilliót 
ér. Lehet, hogy már el is tűnt, én feleljek érte? 

Akopjan csak most értette meg, hogy Zarudnij mentőövet dobott 
oda neki. Egy pillanatra öröm csillant barna szemében, de rögtön 
elkezdett káromkodni, mint a záporeső. 

— Baszd meg a tetves szardíniásdobozodat! — és a belügyesekhez 
fordult: — Elnézést, elvtársak, de valóban egymilliót érő harckocsiról 
van szó... — és felkapta az üzemi telefont. — Halló, telefonközpont! Itt 
Akopjan beszél. Kapcsolja az igazgatót! .. 


Tíz perc múlva Akopjan és Zarudnij a műszaki ellenőrzési osztály 
vezetője és három KGB-tiszt kíséretében két szolgálati Volgán 
kihajtottak az üzemből. Ugyanazon az úton haladtak, amelyen 
korábban Andrej Sztaszov ment a T-90-es tankkal. Akopjan Zarudnij 
mellett ült a hátsó ülésen és így szólt társához: 

— Jókor jutott eszedbe ez a harckocsi. Egy üveg piával jövök 
neked. 

Időközben Sztaszov felesége, Irina — aki nem tudni hogyan, de 
kijutott az üzemből — a városközpont felé ballagott. Valószínűleg sem 
az üzemi kapuőr, sem az Uralmast megszálló KGB-sek nem figyeltek 
fel a kabát és sapka nélküli, borzas nőre. Műszaki rajzolónak vagy 
laboránsnak nézték, aki leugrott cigarettáért a sarki boltba. Most tehát 
Irina háziruhában, papucsban botorkált a hideg városban, a jeges 
utcákon, a hóbuckák között kitaposott ösvényeken. Az emberek 
csodálkozva, hosszan bámulták a villamosok és az autóbuszok 
ablakából. Nem csak a januári időhöz nem illő ruhája szúrt szemet: 
egész alakjában, tekintetében, járásában volt valami különös. 

Irina járt-kelt az utcákon, mint egy robot, mint egy automata, az 
útkereszteződéseknél nem állt meg, habozás nélkül lelépett az 
úttestre, nem vette észre a piros lámpát, a füle botját sem mozdította 
az autótülkölésre vagy a villamos csilingelésre. Maga elé meredt, nem 
is látta az utat. A lába ösztönösen merev, gépies léptekkel vitte előre. 
És éppen ez a gépies mozgás késztette rá az embereket, hogy utat 
nyissanak neki, megbámulják, és elkezdjék törni a fejüket: ki ez?... 
mintha már láttam volna valahol ezt a vörös hajú fiatal nőt? .. . 

Volt, aki megpróbálta föltartóztatni, de Irina nem vette észre. Volt, 
aki határozatlanul a nyomába szegődött: egy középkorú nő, majd két 
fiatalabb is elindult utána. 

Irina elhaladt a befejezetlen, pontosabban félbehagyott építkezés 
mellett az egykori Ipatyjev-háznál, amelyben II. Miklós cárt és családját 
agyonlőtték. Rátért a főútra, amelyet természetesen Lenin útnak 
hívtak. Az utolsó Gorbacsov-párti tömegmegmozdulástól eltelt 16 
hónap alatt sok minden megváltozott. Eltűntek a pizzériák, a 
McDonalds, a cukrászdák, eltűnt az újságárus fiú reklámjáról a 
meztelen nő, és Fjodor Vagajnak, a területi pártbizottság új első 
titkárának rendelkezése nyomán eltűnt a villamospálya is. A téli szél 
szemetet görgetett a jeges járdákon és az úttesten; mintha tegnap 
ment volna el innen egy vándorcirkusz. 

Csupán a város legnagyobb élelmiszerboltja körül volt némi 
mozgás. Igaz, a boltban nem tolongtak a vásárlók, mivel most nem 
lehetett kapni cukrot, húst, száraztésztát, meg a többi hiánycikket. A 
rendőrség pedig megtiltotta, hogy az emberek csak azért álljanak 
sorba, hátha néhány óra múlva mégis kitesznek valamit a gondolákba. 
Ezért aztán a váratlan áruszállításra számító  szverdlovszkiak 


elsősorban nagykabátba burkolódzó nyugdíjasok vagy szótlanul 
bámulták az utcai állványra kiragasztott Pravdát, vagy fel-alá sétáltak 
nemezcsizmájukban. A séta a konstruktivizmus idejéből itt felejtett 
idétlen, sarló alakú Iszety szállodánál kezdődött, amelynek 
földszintjénél olykor fagyasztott ételeket árulnak, és eltartott egészen a 
,Nagy Házzal szemközt álló iparcikkbolt emeletes dobozáig, ahol 
néha szintén előfordulhat, hogy hiánycikket fog ki az élelmes 
nyugdíjas: meleg finn lábbelit vagy koreai férfiinget. Ezek a napjaikat 
és álmatlan éjszakáikat sorbanállással töltő öregemberek és 
öregasszonyok ismerték fel először Irina Sztaszovát. 

— Úristen! De hisz ez... Ez annak a kislánynak az anyja, akit reggel 
megöltek e rendőrök! 

— Ő az! Istenem, ő az! A villamosvezető. 

— De hová megy így, alig van rajta valami ruha? 

Irina ügyet sem vetett rájuk. Elhaladt a ,Fagylalt" feliratú üres 
pavilon mellett és betért az iparcikkboltba. Holdkóros léptekkel az 
illatszerosztály . üvegvitrinjéhez ment, egy hirtelen mozdulattal, 
tenyerének élével betörte az üveget úgy, hogy meg sem karcolta a 
kezét, és a megrémült eladók szeme láttára kivett egy nagy üveg. 
, Virágillatú" kölnivizet, lecsavarta a kupakot és magára öntötte az üveg 
tartalmát. Aztán fogta a következő üveget. . . 

— Hé, mit csinálsz? — ugrott elő valahonnan a bolt mélyéből az 
üzletvezető. Irina azonban nem törődött vele, magára öntötte a 
harmadik üveg kölni is. , Virágillatú" kölnin és , Esti" púderen kívül más 
illatszert nem lehetett kapni az üzletben, igaz, Irina Sztaszova számára 
ennek most aligha volt jelentősége. 

Bekölnizett hajjal, flanelköntösben és papucsban kifelé indult a 
boltból, elhaladt az üzletvezető mellett és gépies lépteivel átment a 
Lenin út túloldalára, a pártbizottság épületéhez. 

Óvatosan, néhány lépésre öregasszonyok és öregemberek néma 
serege kísérte. 

A pártbizottság előtti tér is megváltozott tavalyelőtt nyár óta. A 
zsidó származású Jakov Szverdlov, az első szovjet elnök szobra 
helyén most az unalomig ismert Lenin-szobor állt: a vezér kőkezével 
az ég felé mutat. Mögötte, a Nagy Ház" homlokzatán éjjel-nappal 
világítottak a legújabb jelszó hatalmas neonbetűi: (OROSZORSZÁG - 
PÁRT — NÉP! 

Irina elment a házmester mellett, aki éppen sárga homokkal szórta 
fel a pártbizottság előtti járdát. Az asszony a tölgyfa főkapu felé tartott. 
A bejárattól jobbra új márvány táblán felirat: 

AZ SZKP JEKATYERINBURGI TERÜLETI BIZOTTSÁGA TIrina 
megfogta az ajtó sárgán csillogó rézkilincsét, ám az ajtó magától 
kinyílt. Irina előtt egy tagbaszakadt, széles vállú rendőr jelent meg 
fehér báránybőr  zekében, vállán  bőrszíjjal, . derekán sárga 


pisztolytáskával. 

— Hova-hova?! — kérdezte vidáman és elállta az utat. 

— Az első titkárhoz — suttogta Irina elfehérült ajka. 

— Még mit nem! - a rendőr a néhány lépésre álló tömegre 
sandított, majd a nézők helyeslésére számítva így szólt. 

— Pucéran akarsz bejönni a pártbizottságra! Szaglasz, mint egy 
virágágyás! 

Az összecsődült öregemberek és öregasszonyok azonban 
közönyösen hallgattak, nem volt kedvük viccelődni. Ők ugyanis, a 
rendőrtől eltérően, tudták, hogy mi az oka Irina furcsa viselkedésének. 
Sztaszova nedves flanelköntöse zsebébe nyúlt, egy doboz gyufát vett 
elő, kihúzott egy gyufaszálat és a doboz barna, kénes oldalához 
tartotta. 

— Ha nem engedsz be, felgyújtom magam — közölte nyugodtan a 
rendőrrel. — És téged is... 

— Na ne viccelj! Eredj innét! — és egy mozdulattal — kísértetiesen 
hasonlított ahhoz a mozdulathoz, amellyel Sakov szakaszvezető 
reggel letaszította a nyolcéves Natasát — a rendőr megpróbálta 
kituszkolni Irinát a pártbizottság ajtajából. De vagy lecsúszott a keze a 
kölnitől nedves flanelköntösről, vagy jelenlegi állapotában Irina meg 
sem érezte a lökést, mindenesetre meg sem rezdült. Végighúzta a 
gyufaszálat a doboz oldalán, kezét lassan köntöséhez emelte és... az 
asszony hirtelen kékes, alkoholos lángba borult. 

— Hé! Mit csinálsz?! Megőrültél?! — kiáltott fel a meghökkent 
rendőr. De már késő volt. A következő pillanatban ugyanis még 
nagyobb meglepetés érte: Irina rácsimpaszkodott, égő testével a 
rendőr báránybőr zekéjéhez simult, s a száraz bőr pillanatok alatt 
lángot fogott. 

— Takarodj! Azonnal engedj el! — üvöltötte hisztérikus hangon a 
rendőr és megpróbálta lefejteni magáról a fáklyaként lángoló nőt. De 
Irina olyan erővel szorította magához, mintha görcsbe merevedett 
halott volna. 

A rendőr, mint egy csapdába esett vadállat, a párbizottság 
ajtajából az utcára vergődött, a földre vetette magát, hempergett, 
üvöltött, rángatózott és megpróbálta letépni magáról az égő csapdát. 
De már nem Irina égette őt. Szőrmezekéjének és vattanadrágjának 
lángja egyetlen égő fáklyává olvasztotta össze őt az asszonnyal. 

A pártbizottsági ablakok tele voltak dermedten bámuló 
emberekkel. 

Az első és az egyetlen, aki a sokkból magához térve, kezében egy 
vödör homokkal a rendőr segítségére sietett, a házmester volt. Már 
éppen rá akarta zúdítani a vödör tartalmát az égő testekre, amikor az 
öregemberek és öregasszonyok hada félrelökte. 

Az öregasszonyok és öregemberek betonszürke, lesoványodott 


arccal, szótlanul körbeállták a két égő testet. Szemük elégedetten 
csillogott. 

Az asszony, akinek egy rendőr megölte a gyermekét, elégette 
magát és elégetett egy rendőrt. 

Holnapra ez a negyven öreg szemtanú legendát költ majd erről, 
melyet országszerte mesélni fognak az emberek. 


27. 
Moszkva, Kreml Gránit palota 
Moszkvai idő szerint 10 óra 30 perc 

— Sem Izraellel, sem Japánnal nincs szárazföldi határunk fejtegette 
Vjazov marsall, az Izrael szóban az ,e"-re téve a hangsúlyt. A 
határkonfliktus tehát kizárt. Háborús ürügyként szolgálhatna 
nagykövetünk meggyilkolása vagy követségünk feldúlása. Izraelben 
azonban nincs követségünk, a japánokat meg provokációval is igen 
nehéz volna rávenni, hogy megtámadják követségünket. 

- Ne az akadályokat sorolja! — szakította félbe a marsallt 
megvetően Alekszej Zotov a KGB új elnöke, a volt moszkvai párttitkár. 
— Pénzzel nyugaton mindent el lehet érni. Még azt is, hogy az űrben 
megtámadják kozmonautáinkat. 

Zotov itt abbahagyta, csupán az volt a célja, hogy közbeszólásával 
megzavarja Vjazovot. De a Politikai Bizottság tagjai most már 
kíváncsian várták tőle a folytatást. Zotov tehát kényszeredetten 
folytatta: 

— Úgy vélem, ha valóban szükségünk van ezekre a háborúkra, 
akkor nem elég egyetlen akció, hanem mind Tokióban, mind Izraelben 
számos szovjetellenes megmozdulást kell szerveznünk. Hogy a nép 
lássa: a háborút a zsidók és a japánok provokálták. Aztán pedig — ez 
lesz az utolsó csepp a pohárban -— fegyveres incidens történik majd 
valahol... 

— Hol kezdené? Miféle akciókkal? — kérdezte Sztrizs. A maga 
részéről már eldöntöttnek tekintette, hogy a Szovjetunió hadba lép 
Izraellel vagy Japánnal, ezért nem tetszett neki Zotov mintegy 
mellékes megjegyzése: ,ha valóban szükségünk van ezekre a 
háborúkra". Ez azt jelentette, hogy a KGB főnöke igényt tart az önálló 
véleményalkotásra, és ez rendszerint egybeesik Pavel Mitrohin, a 
másik kormányfő még el sem hangzott véleményével. 

Zotov felemelte az ódon pohártartót, megitta a teát és 
elgondolkozva kinézett az ablakon, amely mögött a Kreml hóborította 
fenyőfái nyújtózkodtak. A Politikai Bizottság már egy éve itt, a Gránit 
palotában ülésezik, amelyet még a XIV. század végén, III. Iván 
uralkodása idején építettek. A hatalmas, 500 négyzetméteres terem 
falát régi freskók, boltíves mennyezetét és portálját kőfaragások 


díszítették, a mennyezetet tartó masszív, négyszögletes oszlopokon 
aranyfüst csillogott — a kétfejű sas —, az orosz uralkodó jelképe alatt. A 
XV. századtól ebben a palotában fogadták a külföldi követeket, itt 
rendezték az ünnepségeket, az állami tanácskozásokat és a 
legfontosabb udvari rendezvényeket. 1552-ben három napig itt dőzsölt 
a Kazany bevételét ünneplő Rettegett Iván. 1653-ban itt döntötték el, 
hogy Ukrajnát Oroszországhoz csatolják. 1709-ben itt ünnepelte Nagy 
Péter az orosz fegyverek svédek fölött aratott poltavai győzelmét. 

Az októberi forradalom után azonban ez a hagyomány 
megszakadt: a Politikai Bizottság a Központi Bizottság Régi téren álló 
épületében székelt. Csak Sztrizs és Mitrohin élesztette fel a hajdani 
orosz rítust. Most ez az ősrégi palota, falain az óorosz freskókkal, 
boltívei alatt az orosz cárok szellemével azt szimbolizálta, hogy 
vezetésében újraéledtek az ősi orosz hagyományok. 

— Majd a világhelyzet megmutatja, hogy mi legyen az első lépés — 
folytatta Zotov. — Izrael gazdasági blokád alá akart vonni minket, ám 
ez a kísérlete meghiúsult. A japánok nagy dérrel-dúrral bejelentették, 
hogy igényt tartanak szigeteinkre, de nekik sem vált be a számításuk. 
Teljesen természetes lesz hát, ha izraeli szélsőségesek megtámadják 
diplomatáinkat az európai meg amerikai követségeinket, a japánok 
pedig ugyanezt teszik tokiói nagykövetségünkkel. Minden ilyen 
incidens után tiltakozó jegyzéket teszünk közzé, s ezzel egyidejűleg 
sajtónk és számos nyugati újság cionistaellenes kampányt indít. Zsidó- 
és japánellenes érzelmeket kell keltenünk mind saját lakosságunk 
körében, mind külföldön. Ez nem lesz nehéz. A zsidókat meg a 
japánokat csaknem egyformán utálják a világon. Amikor aztán ezek az 
érzelmek már robbanással fenyegetnek, felhívást teszünk közzé, hogy 
mindenki tartózkodjék a túlkapásoktól. Tartózkodjék addig a percig, 
amikor a zsidók vagy a japánok akciója után nem marad más 
választásunk. 

- Mennyi időre van szüksége ezeknek az akcióknak az 
előkészítésére? — tette fel a kérdést Sztrizs. Bár ez a Zotov nem híve 
villámháború-tervének, azért nem szabad figyelmen kívül hagyni, 
milyen praktikusan közelít a kitűzött feladatokhoz. 

Zotov vállat vont és szokás szerint Mitrohinra nézett. 

— Maga nálam jobban tudja, hogy minden a költségvetéstől függ. 
Ha azt akarjuk, hogy minden simán menjen, akkor a diplomatáink ellen 
intézendő támadást valódi  izraelieknek és japánoknak kell 
végrehajtaniuk. Nekik viszont valutával kell fizetni. 

— Még fizessünk is a zsidóknak azért, hogy megtámadják 
követségeinket?! — tört ki a felháborodás Vjazov marsallból. 

Zotov arca elszürkült és rideg álarccá vált. Ki nem állhatta Vjazov 
védelmi minisztert: ő volt az egyetlen gorbacsovista, aki megmaradt 
Sztrizs és Mitrohin új hazafias kormányában. Nem azért tartották meg. 


mert az augusztusi puccs során habozás nélkül melléjük állt. Egyszerű 
az ok: ha a hadsereg élén egy olyan öregember áll, akinek mindennél 
fontosabb, hogy megőrizze a helyét, akkor nem alakulhat ki szövetség 
a hadsereg és a KGB között, tehát a két erőszakszervezet nem 
próbálkozhat közös támadással a fennálló hatalom ellen. Tehát Zotov 
és Vjazov kölcsönös gyűlölködése éppen kapóra jött Sztrizsnek és 
Mitrohinnak. 

— Nem egyszerűen arról van szó, hogy a zsidók megtámadják 
követségeinket — taglalta lágy hangon Vjazovnak Mitrohin. — Ha jól 
értem a tervet, BESTIÁLIS támadásokról lenne szó. — És Zotovra 
pillantott: — Ugye? 

— No-o-os... az akciók részleteit még ki kell dolgozni... — tért ki a 
válasz elől Zotov. Nem tudta, hogy Mitrohin milyen álláspontra 
helyezkedett Sztrizs háborús tervével kapcsolatban. 

Sztrizs is Mitrohinra nézett. Végtére is tőle függ a végleges döntés. 
Ez a Mitrohin mindig magának tartogatja az utolsó szó jogát! Bár 
minden ötlet és minden kezdeményezés Sztrizstől származott, mégis 
mindig úgy alakult, hogy Mitrohiné a döntő szó... 

Időközben Mitrohin meggyőződött róla, hogy immár minden 
politikai bizottsági tag őt lesi. Lassan, elgondolkozva, hatásos 
szüneteket közbeiktatva így szólt: 

— Úgy vélem, hogy szokványos feltételek esetén... nos, tehát az 
ország stabil belső helyzete esetén... ezeknek az akcióknak a 
kidolgozására az Államvédelmi Bizottságnak... nos, mondjuk... hat-tíz 
hónapra volna szüksége. És persze legalább kétszázmillió dollár... 

Sztrizs dühös arckifejezést vágott: Mitrohin megtorpedózta a 
javaslatát. ,Az ország stabil belső helyzete esetén"! Stabil belpolitikai 
helyzetben ki a fasznak van szüksége ezekre a háborúkra!... 

— De! — emelte fel a hangját Mitrohin. — A körülmények nem 
szokványosak. A nép nem akar visszaszokni a régi fegyelemhez. A 
hisztérikák és próféták ezerszámra lepik el a vonatokat, a piacokat, az 
állomásokat és az ördög tudja, miket jósolnak: az Utolsó ítélet és a 


Világvége eljöttét 2000-ben... — Mitrohin felállt és lassú, szinte 
uralkodói léptekkel föl-alá járkált a Gránit palota padlóján. — 
Voronyezsben, Poltavában, Habarovszkban, Herszonban, 


Murmanszkban fellázadtak az asszonyok és az , afgánok" összetűztek 
a rendőrséggel. Egy órával ezelőtt telefonáltak a maga 
Szverdlovszkjából, Sztrizs elvtárs, vagyis Jekatyerinburgból, ahogy 
most hívják. Ön bizonyára még nem is tudja: a munkások 
megrohamozták a rendőrséget, rendőrautókat gyújtottak fel, több tucat 
rendőrt megsebesítettek. Jelentéktelen incidens ugyan, de jellemző. A 
nép lassan irányíthatatlanná válik, hacsak nem tereljük felháborodását 
idejében új mederbe. 

Már megint gúnyolódik. ,A maga Szverdlovszkja"! Még a végén 


kiderül, hogy egy ellenzéki tűzfészket hagytam magam után! 

— Úgy vélem -— Mitrohin megállt egy szentkép előtt; a szent glóriája 
pontosan az ő feje fölött aránylott a falon. — Úgy vélem, hogy a 
jelenlegi rendkívüli helyzetben a háború előkészítésére nemhogy tíz, 
de még öt hónapunk sincsen! A háborút tegnap, ma, holnap el kellett 
volna kezdeni. A győzelem erkölcsi tényezője mellett nagy szükségünk 
van az izraeli és japán technikára is. Ezért javaslatom a következő: a 
KGB jövő csütörtökre készítsen akciótervet, amely lehetővé teszi, hogy 
legkésőbb márciusban megtámadjuk Izraelt. Másodszor: a vezérkar 
dolgozzon ki néhány hadműveleti tervet, amelyeket márciusig 
hadgyakorlatokon sajátíttatunk el. Márciusban Tel-Avivban, áprilisban 
Tokióban kell lennünk. Kinek van ellenvetése? — Mitrohin nyugodt, 
világos szemével sorra vette a Politikai Bizottság tagjait, majd fürkésző 
tekintete megállapodott Sztrizsen. 

Sztrizs mosolygott. Ebből a beszédből ő jóval többet értett, mint a 
többiek. Talán csak Zotov fogott fel belőle annyit, mint ő. Például azt, 
hogy Mitrohin saját magát látja a győzedelmes hadműveletek élén. 

— Nem hinném, hogy bárki is ellenezné Tel-Aviv és Tokió márciusi 
bevételét — jegyezte meg Sztrizs. Ezzel az ironikus megjegyzéssel 
akart revansot venni azért, hogy Mitrohin kisajátította az ötletét. — De 
meg tudunk-e birkózni a kétfrontos háborúval? Én úgy vélem, hogy 
katonáinknak az Izrael vagy Japán  alternatívákban kellene 
gondolkodniuk. 

— Rendben van, gondolkozzanak. Jövő csütörtökön viszont nekünk 
kell döntenünk — vágott vissza Mitrohin. Nem volt kétsége afelől, hogy 
mind Vjazov, mind Zotov, kivált az utóbbi azzal fognak előállni, amire 
neki szüksége van. — Van még valami? 

Mitrohin megint felbőszítette Sztrizst. Mintha nem tudná, mi a 
napirend! Mintha nem ő hagyta volna jóvá és írta volna alá Sztrizzsel 
együtt! De nem, azt akarja, hogy Sztrizs, mint egy titkár, felolvassa a 
következő napirendi pontot! 

— A következő napirendi pont: Gorbacsov éhségsztrájkja olvasta 
szenvtelenül. Nem tagadhatta meg magától az élvezetet, hogy 
megcsipkedje Mitrohint: — Valamit tennünk kell, különben a maga 
pártfogoltja feldobja a talpát. Már huszonötödik napja tart az 
éhségsztrájkja. . . 

— Csökönyös szamár! — fakadt ki Mitrohin. Igazán senki nem 
gondolta volna, hogy az eldugott és világtól elzárt Gorbacsov abban a 
gyönyörű villában úgy viselkedik majd, mint egy vérbeli ellenzéki: 
éhségsztrájkot folytat, hogy újságokat és rádiót kapjon. — Mint 
valamikor Szaharov! 

— Aztán miért nem ad neki? — vont vállat Zotov. — Úgyis azt hiszi, 
hogy az egész világ attól hangos: , Hol van Gorbacsov? Mi történik 
Gorbacsovval?" Mint valaha Szaharov miatt. Hadd hallgassa csak a 


rádiót. 

Mitrohin . kérdően  Sztrizsre nézett A kérdés — Mitrohin 
bizonytalanságáról árulkodott. 16 hónappal ezelőtt ugyanis ő mentette 
meg Gorbacsovot. Nyugati minták alapján kitalálta neki a formális 
államfői tisztséget: Gorbacsov lett a Szovjetunió elnöke. Ez eleinte 
segített stabilizálni az ország belső helyzetét és - a zsidók 
kitelepítéséig — lehetővé tette az Egyesült Államokkal, az NSZK-val, 
Kanadával és a többi nyugati országgal való kapcsolatok 
fennmaradását. Ugyanakkor a sajtóban állandóan magyarázkodni 
kellett Gorbacsov elszigetelése miatt. Hol azt mondták, hogy infarktust 
kapott, és az orvosok nem engedik dolgozni, csak napi egy órát, hol 
azt, hogy gyógykezelésre szorul vagy pihen — egyszóval csaknem úgy 
járt, mint Lenin annak idején! 

— Talán most már nyugdíjaznunk kellene... — mondta Vjazov 
marsall. 

Sztrizs és Mitrohin elmosolyodott, annyira látszott a védelmi 
miniszteren, hogy begyulladt: ha Gorbacsov holnap valamilyen csoda 
folytán, akár csak egy órára is megjelenne a Kremlben, elsőként 
természetesen Mitrohint köttetné fel, és Vjazov lenne a második. . . 

— Nem — mondta Zotov. — Gorbacsov nyugdíjazását nem kell 
elsietni. Amíg ő az ország elnöke, addig senki nem számít arra, hogy 
háborút robbantunk ki. Gorbacsov nyugdíjazását egy új politika 
kezdetének tekintenék, és erre most semmi szükségünk. Hadra 
készülünk, rendkívül fontos, hogy meglepetésszerű legyen a támadás. 

Noha ez jól megalapozott érvelés volt, Sztrizs és Mitrohin még 
mindig mosolygott. Tudták, hogy Zotov örül neki, ha egy kicsit 
megpiszkálhatja Vjazovot. 

És ez az egyetértő mosoly aznapra kibékítette őket. 


28. 

Jekatyerinburg, a területi pártbizottság épülete 
Uráli idő szerint 14 óra 00 perc 

Moszkvai idő szerint 12 óra 00 perc 

— Mi folyik ott nálad? — kérdezte Sztrizs komoran Vagajtól a 
videotelefon képernyőjén. 

— Egy óra múlva minden rendben lesz, Román -— felelte sietve 
Vagaj. Az augusztusi puccs óta ő lépett Sztrizs párttitkári helyére. Most 
az ő egykori dolgozószobájában ült, háta mögött a falon 
Jekatyerinburg, az egykori Szverdlovszk térképe lógott, rajta kis piros 
körök, zászlócskák és vonalak. 

— Jelents! — utasította Sztrizs. 

— Hát, helyenként összecsapások vannak a rendőrség és a 
lakosság között — kezdte kedvetlenül Vagaj. — De megoldjuk a 


problémát. 

Sztrizs egykori szobájában teljes létszámban ott ült Vagaj új 
csapata: Szerafim Krulij, a pártbizottság másodtitkára, Szuhin ezredes, 
a rendőrkapitány és Sarapov őrnagy, a helyi KGB parancsnoka. 

— Részletesebben! Mi történik ott? — még a tévéképernyőn is 
látható volt, hogy Sztrizs rögtön botrányt csap. Pedig Vagajnak lett 
volna oka, hogy szemrehányást tegyen neki, hiszen Sztrizs nem vitte 
magával Moszkvába, nehogy nepotizmussal vádolják. Lám, ez a hála 
hűségéért és augusztusi szerepéért! 

— Semmi különös nem történik! — felelte Vagaj a lehető 
legnyugodtabb hangon. — Reggel valóban voltak problémák: egy 
kislány meghalt a kenyérbolt előtt várakozó sorban, és a nép 
megvadult. Megtámadták a rendőrséget, az Uralmasban meg 
gyűléseztek. A kislány anyja meg idejött és elégette magát meg a 
rendőrt, aki nem engedte be a pártbizottság épületébe. De mindjárt 
elrendezünk mindent. 

— Hogyan? - kérdezte mogorván Sztrizs. 

— Az Uralmasban húst árusítunk a dolgozóknak: fejenként két kilót. 
Mivel a gyűléseken csak szócséplés folyt, az emberek inkább húsért 
mentek. A városban most már csak helyenként fordulnak elő kisebb 
incidensek... 

— Például? — érdeklődött immár kissé nyugodtabban Sztrizs. 

— Például fél órával ezelőtt néhány siheder az egyik rendőrkocsiba 
egy üveg benzint dobott. Itt — mutatott Vagaj a térképen egy piros 
körre. — Itt meg egy órával ezelőtt az asszonyok betörték az 
élelmiszerbolt kirakatát. Ennyi. 

— Milyen intézkedéseket hoztál? 

-—  Riadóztattam a rendőrséget és a KGB-t. A városban 
megerősített őrjáratok cirkálnak, rendőrkutyákkal. Éjszaka elvisszük 
azokat, akik sztrájkról pofáztak az Uralmasban. 

— Szuhin, biztos vagy benne, hogy boldogulsz a hadsereg nélkül 
is? 

— Egészen biztos vagyok benne, Sztrizs elvtárs! — válaszolta a 
rendőrkapitány. 

— Sarapov, hallasz engem? — kérdezte Sztrizs és oldalra pillantott 
a képernyőről, arrafelé, ahol Sarapov őrnagy, a KGB városi 
parancsnoka állt. 

— Hallom, Román Boriszovics! Természetesen boldogulunk! — 
erősítette meg Sarapov. A tévékamera objektívje a tévéképernyővel 
együtt lassan a hang irányába fordult. 

- Nagyon figyelj rám — mondta neki Sztrizs. — Az Uralmas 
hadiüzem. A valamikor ott dolgozó zsidók természetesen mind 
cionisták voltak, s mint ilyenek beszervezhettek orosz munkásokat is. 
A cionistákat kitelepítettük ugyan a kínai határ mellé, de az ügynökeik 


itt maradtak. Nem tartom kizártnak, hogy valamilyen úton-módon 
tartják a kapcsolatot megbízóikkal és az ő parancsukra uszítják 
sztrájkra a népet. Megértetted? 

— Igenis! — jelentette ki vigyázzállásban az őrnagy. 

— Akkor jó. Tegyétek a dolgotokat. De ne feledjétek: ma a 
zavargások mellett rólatok is szó volt a Politikai Bizottságban. 
Remélem, nem kell magyaráznom, hogy ez mit jelent. Mindazonáltal, 
egyelőre bízunk bennetek. Holnap személyesen nekem tesztek 
jelentést a helyzetről. Még valami. Krulij, ez téged érint. . . 

— Hallgatom, Sztrizs elvtárs — szólalt meg Szerafim Krulij, a területi 
pártbizottság másodt-titkára, aki az ideológiáért felelt. 

-— Amint Sarapov nyakon csípi az Uralmasban a cionista 
ügynököket, kampányt indítasz a helyi sajtóban. Világos? 

— Hogyne, Sztrizs elvtárs... 

Sztrizs kikapcsolta a videotelefont, alakja eltűnt a képernyőről. 

Megnyikordult az ajtó. Vagaj hirtelen hátrafordult és meglátta, hogy 
pompás alakú titkárnője kopogtatás nélkül bejött. 

— Mi van? 

— Szuhin ezredest keresik telefonon — hadarta a titkárnő. 

— Ezért kell bejönni? Ott az orifon! 

— Ja, az orifon! — nyafogta a titkárnő, miközben Sarapov katonás 
alakján felejtette sötét, sóvár tekintetét. 

— Kifelé, ostoba tyúk! — csóválta elégedetlenül a fejét Vagaj. 
Szuhin felvette a telefont. 

— Szuhin, tessék... Hol?... Na és, mire vár?... Mindjárt megyek!... 

— Mi van? — érdeklődött Vagaj. 

-— A Gyékény utcában a nők az élelmiszerboltot fosztogatják — 
jelentette Szuhin. — Egy rendőrkutyát baltával agyonütöttek. Engedje 
meg, Vagaj elvtárs, hogy személyesen odamenjek megnyugtatni őket. 

- Az egész várost meg kellene nyugtatnunk -— morogta 
elgondolkodva Vagaj. — Az első dolgunk azonban, hogy megkeressük 
a cionista ügynököket. Hallottátok, mit mondott Sztrizs? Már beszéltek 
rólunk a Politikai Bizottságban! Ha viszont megtaláljuk a cionista 
ügynököket... Szuhin, a boltot fosztogató nőket átadod a KGB-nek! 
Kizárt dolog, hogy egyikük sem feküdt le valamelyik zsidóval. Értesz 
engem, Sarapov? 10-15 nőnek vallania kell... . 

— Az ilyesmit nálam mindenki bevallja. Még a szűz lányok is! — 
nevetett Sarapov. 

A rendőrség és a KGB osztagai vízágyúikkal és vijjogó szirénájú 
, meseautóikkal" hol itt, hol ott tűntek fel a városban, mert egyre újabb 
helyeken lobbantak fel a népi elégedetlenség lángjai. Nem segített az 
sem, hogy Szuhin ezredes személyesen vett részt a város 
, megnyugtatásában". Még a Gyékény utcai élelmiszerüzletben sem 
volt olyan sima ügy az asszonyok letartóztatása: az egyszerű akció 


újabb véres összecsapást robbantott ki. Éppen akkor járt le a műszak 
a Szerszámgépgyárban. , Verik az asszonyainkat!" — kiáltott fel valaki, 
és a munkások kerítésekből kitört rudakkal, nem tudni, honnan 
előkerült boxerekkel, fémcsövekkel, sőt pisztolyokkal felszerelkezve a 
rendőrökre vetették magukat. Az afganisztáni háború óta az ország 
lakosságánál rengeteg — hadseregből ellopott, házilag készített, 
hazacsempészett — fegyver halmozódott fel. Úgyhogy már mindjárt az 
első pillanatokban két rendőrségi furgont kilőttek, hat rendőr holtan 
rogyott össze, szétlőtt koponyával. A következő percben társaik 
magukhoz tértek, tüzet nyitottak és a tömeg, amelyben csak öt férfinak 
volt pisztolya, szétszaladt. Csupán a sebesültek és a halottak 
maradtak a mocskos havon. És ekkor már a város egy másik végében 
is folyt az önbíráskodás: asszonyokból és kamaszfiúkból álló tömeg 
megrohamozta a kenyérgyárat. . . 

Az emberi pszichikumban, a falu, a város, az egész nép 
lelkületében van valami, ami logikai kategóriákkal nem leírható. A nép, 
amely csaknem nyolc évtizeden át engedelmesen tűrte például a 
sztálini megtorlások vérfürdőjét; azok az emberek, akiknek egyetlen 
éjszaka alatt elvitték és meggyilkolták legközelebbi hozzátartozóikat: 
apjukat, anyjukat, nővéreiket, fivéreiket, és akik nemzedékeken 
keresztül szótlan rabszolgaalázattal elviselték a korbácsot, a rendőri 
üldöztetést, a pártapparátust; azok a férfiak, asszonyok és gyerekek, 
akik tegnap éjjel még természetesnek tartották, mintegy az isteni 
akarat megnyilvánulásának vélték, hogy sorban állnak a kenyérért, sőt 
maguk írták fel tenyerükre a sorszámot, ezek az emberek egy teljesen 
jelentéktelen, legalábbis történelmi szerencsétlenségükhöz és addigi 
türelmükhöz  " képest jelentéktelen — ürügy miatt váratlanul 
megfeledkeznek a félelemről, s eszüket vesztik. 

Igaz, ezen az estén az egykori Szverdlovszk még maga sem tudta, 
mekkora méreteket öltött a felfordulás. Mint a lázas beteg, aki az első 
nap csupán gyengeséget érez, szédül, rázza a hideg, de sem ő, sem a 
legjobb orvos nem tudja megjósolni, mivé fajul a kór, mekkora lesz 
másnap a láz. A nép fölfokozott ingerlékenysége, az agresszivitás, a 
botrányok és a rendőrséggel való összecsapások kiütései — amelyeket 
a Vagaj szobájában lógó térképen piros köröcskék jelöltek — nagy 
valószínűséggel arra utaltak, hogy a betegnek ágyba kell feküdnie, 
mély alvásra és kiadós étkezésre van szüksége. Az orvos azonban 
más eszközöket alkalmazott: vízágyúkat, gumibotokat és rendőrségi 
TT pisztolyokat. 

— A rendőriskola növendékei a XIX. kerületi kapitánysághoz vezető 
összes utat lezárták — dörmögte Sztyepan Zarudnij a gáztűzhely 
mellett állva, miközben farkasétvággyal tömte magába a sült krumplit a 
serpenyőből. — Ott nem lehet áttörni. . . 

— Át fogunk törni — állította határozottan Anatolij Guszko. 


Kifakult, kopottas, málnaszínű deszantos sapkában két másik fiatal 
afgánnal együtt üldögéltek Zarudnij lakásának egyik szobájában, 
amely olyan keskeny volt, mint egy tolltartó. Különböző nagyságú 
bögrékből teát ittak; az egyik afgán karját piszkos kötés borította, a 
másik homlokán hosszú ragtapasz éktelenkedett. 

Zarudnij szobája igazi legénylakás volt: nagy, beszakadt heverő, 
piszkos edények a  mosogatóban, hamutartó helyett három 
alumíniumtányér, mind dugig tele csikkel, a hideg utcára nyíló kisablak 
tárva-nyitva. Behallatszott rajta a rendőrautók szirénavijjogása és az 
elsuhanó vízágyúk, oldalkocsis motorkerékpárok meg ,meseautók" 
robogása. 

Zarudnij szótlanul falta a krumplit, majd a zaj elültével az ablak felé 
biccentett: 

— Látod, mit csinálnak? 

—- Át fogunk törni — ismételte makacsul Guszko. — Negyven 
emberünk van. Ha kell, ötszázat is összeszedünk! Több mint ötezer 
afgán van a városban. És az emberek mindenre készek, csak a Szikra 
kell! 

Zarudnij megette a krumplit, töltött magának a teáskannából és 
rágyújtott. 

— Tegyük fel, hogy áttörtök — mondta. — Hány ember marad ott 
golyóval a testében? 

— A fiúk tudják, mire vállalkoznak — felelte Guszko. 

— Nem, nem ez a megoldás — Zarudnij leszívta a füstöt. Reggel 
még csak Sztaszovról, Obuhovról meg Konyuhováról volt szó. Akkor 
én is az akció mellett szavaztam, és el is mentem felderíteni a terepet. 
Most azonban több száz embert szedtek össze... Még ha ki is 
szabadítjátok Sztaszovot, mi lesz a többiekkel? 

Újból néhány rendőrautó száguldott el az utcán. 

Zarudnij az ablakhoz lépett és kinézett. Föntről, a negyedik 
emeletről nem lehetett látni semmit, csak a havas utcákat, amelyekre 
már leszállt a korai téli alkonyat. Zarudnij és a háta mögött ülő férfiak 
jól tudták, hogy mi folyik most ott, ahová ezek a rendőrautók robognak. 

— Nem ülhetünk ölbe tett kézzel — szögezte le Guszko. 

— Hülyeség! — fordult feléje hevesen Zarudnij. — Fegyvereik 
vannak, harckocsijaik, övék a hadsereg. És nekünk? Puszta kézzel 
menjünk ellenük? Nem! De van egy jobb ötletem... 


29. 
Az Ural keleti lábainál, valahol egy szibériai erdőben. 
Helyi idő szerint 17 óra 30 perc 
Bár a kandallóban meleg lánggal égtek a farönkök, Gorbacsov 
mégis egyfolytában fázott. Raisza mellette ült a hintaszékben, 


szótlanul, sebesen kötött és vad gondolatok kavarogtak a fejében férje 
közeli haláláról. Már nyolc napja fel sem kelt, még egy rövid sétát sem 
tett: jártányi ereje sincs. Raisza öt napja már nem is kérleli őt, hogy 
hagyja abba azt az öngyilkos, értelmetlen éhségsztrájkot. Tud-e 
egyáltalán a világon valaki arról, hogy Gorbacsov éhezik?! Amikor 
Szaharov gorkiji száműzetésében koplalt, vagy más ellenzékiek 
éhségsztrájkot kezdtek börtöncellájukban, mindig megvolt az esélyük, 
hogy cellatársaik vagy rokonaik kijuttatják a hírt Nyugatra, és aztán az 
egész világ szemrehányást tesz miattuk a Kremlnek. Itt, ebben a 
teljesen elszigetelt és gondosan őrzött villában azonban — vajon hol? 
Irkutszk, Szverdlovszk, Habarovszk környékén? - a Gorbacsov 
házaspár még ebben sem reménykedhetett. 

Raisza idegesen forgatta a kötőtűket, a felbontott orenburgi 
vállkendőből felgombolyított szürke gyapjú a lába előtt ide-oda gurult. 
Sapkát kötött a férjének, kerek gyapjúsapkát a férje fázós, kopasz 
fejére. Bár ez már aligha segít rajta. A lélegzését is alig hallani... Az 
újságok, telefon, rádió, televízió nélküli 16 hónapos elszigeteltség és a 
27 napos kiábrándult koplalás csaknem a felismerhetetlenségig 
megváltoztatta Gorbacsovot. Nem 16 hónapot, hanem 16 évet 
öregedett. Ebben a vacogó, gyenge és teljesen kopasz kis 
öregemberben, aki most borostás arccal, nyitott szájjal, három takaró 
alatt feküdt az ágyon, lehetetlen volt felismerni azt az erős, energikus 
és magával ragadó életművészt, aki nemrég még egy gigantikus 
birodalmat irányított, és aki az egész világot elbűvölte, megnyerte 
azzal a tervével, hogy a szovjet diktatúrát pragmatikus demokráciává 
formálja... Istenem, semmi nem maradt belőle, semmi, csak a 
makacssága. Inkább meghal, de nem hagyja abba az éhségsztrájkot! 
Igazság szerint már meg is halt!... 

És ha a férje meghal, őt vajon elengedi-e Mitrohin ebből az erdei 
sírból? Vagy valamelyik isten háta mögötti szibériai faluba száműzi, 
nehogy a világ tudomást szerezzen Gorbacsov haláláról? 

A kötőtűk még sebesebben jártak Raisza kezében. Könnyek 
szöktek az asszony szemébe. Őrjítő ez a csend és az ablakpárkányt 
borító hó. Csak nagyritkán, hetente egy-két alkalommal hallatszik ide 
valahonnan az erdő mélyéből néhány sugárhajtómű zaja, majd az erdő 
fölé emelkedik egy vadászrepülő század és keskeny kondenzcsíkokkal 
rajzolja tele az eget. Aztán megint síri csönd. Naphosszat! Ő, Raisza 
Gorbacsova, a Kreml asszonya és a ,konyha árnyékkormány" feje, 
most kénytelen ebben az erdőben megrohadni, azt sem tudja, hol. 
Még azt sem lehet kiszedni ezekből a hallgatag őrökből, hogy hol, 
merre van ez a villa! Naponta egyszer, kora reggel a villa kapujában 
megjelenik egy katonai terepjáró. Egy csupa  nemzetiségiből: 
üzbégekből és tadzsikokból álló szakasz átveszi a huszonnégy órás 


az zar 


ételhordókat: ez az ebéd és a vacsora. Valószínűleg az erdő mögött 
megbúvó szomszédos repülőezred konyhájáról hozza. Nappal a 
fafűrészelés vagy az őrszolgálat alól felmentett katonák a kapu melletti 
kis őrszobában alszanak, vagy szenvedélyesen verik a blattot. Este az 
őrparancsnok ugyanúgy, egy szó nélkül, elviszi a villa feljárójáról az 
üres ételhordókat. Az ember csak ül a házban, vagy rója a magas 
vérnyomás elleni kiskört", ahogy Gorbacsov ezt a sétát nevezte. Ez 
volt minden. 

Valamikor, száműzetése elején Gorbacsov még terveket szőtt 
visszatéréséről és arról győzködte Raiszát, hogy a világ nem engedi 
meg Mitrohinnak meg Sztrizsnek, hogy elpusztítsák őt, Gorbacsovot! 
Mint egykor Szaharovért, őérte, Gorbacsovért is harcba szállnak majd 
a nyugati vezetők és a világ haladó erői. New Yorkban, Londonban, 
Bonnban, Párizsban, Amszterdamban ,Szabadságot Gorbacsovnak! 
feliratú transzparensekkel hatalmas tüntetések zajlanak a szovjet 
követség ablakai alatt, hogy az újságok tele vannak a fényképével, 
hogy a híres nyugati írók, tudósok, a kultúra kiválóságai, akiket ő nagy 
pompával fogadott Moszkvában, Gorbacsov sorsa iránt érdeklődő 
petíciókkal és kérvényekkel bombázzák a Krenl új urait. 

— Telt-múlt az idő, eltelt egy hónap... kettő... öt... tizenkettő... 27 
nappal ezelőtt aztán Gorbacsov úgy feldühödött, hogy újságokat és 
rádiókészüléket követelve éhségsztrájkba kezdett. Az őrség még csak 
nem is reagált. Reggelente ugyanúgy ott voltak a feljárón az 
ételhordók. És a frissen aprított tűzifa minden délre magas farakássá 
nőtt. Este az őrparancsnok ugyanúgy elvitte a feljáróra kirakott 
ételhordókat. Csaknem tele: ugyan mennyit tudott enni Raisza, amikor 
a férje koplalt? 

Most egy páncélautó távoli motorzúgása vonta magára Raisza 
gondolatait. A férjére pillantott. Ám az nem hallott semmit, vagy aludt, 
vagy a halált megelőző testi-lelki kimerültség állapotában volt már, túl 
az evilággal való kapcsolaton. Csupán a fekete szájüregből előtörő 
lassú, öregemberes, sípoló lélegzésének ütemére mozdult meg kissé 
szürke, borostás arca. Raisza felállt, az ablakhoz lépett. A dupla 
üvegen túl fakón ment le a nappal. A kétméteres kőfal mögött magas 
fenyőfák hófedte csúcsa látszott, fölötte a homályos, téli égbolt 
nyirkosán és ernyedten borult a világra. Ilyen időkben szoktak 
akasztani és főbelőni, gondolta Raisza. 

Két, öv nélküli gimnasztyorkát viselő katona lépett elő a deszkából 
ácsolt őrbódéból, a kapuhoz szaladtak, és ők is elcsodálkoztak a 
szokatlan időpontban érkező páncélautón, amely rendszerint csak 
őrségváltáskor szokott jönni. Ezúttal azonban a páncélautó meg sem 
állt a kapunál, hanem vakító fényt árasztó lámpákkal közvetlenül a villa 


az zar 


Raisza szíve görcsbe rándult, mintha gyorsliften utazna. Vége, 


Istenem, most aztán megkapjuk a magunkét az éhségsztrájkért! 
Kiráncigálják őket a villából, egy rövid géppisztolysorozat, és... 

Egy kerek arcú, fiatal, félig tadzsik, félig üzbég szakaszvezető 
ugrott ki a terepjáró fülkéjéből, megkerülte a járművet és felhajtotta a 
ponyvát. Az őrvezető sofőr és négy másik szakaszvezető az 
őrparancsnok vezetésével odaszaladt segíteni; különféle dobozokat 
pakoltak le a páncélautó platójáról. Majd egy  csizmarúgásra 
kicsapódott a bejárati ajtó és anélkül, hogy leverték volna a havat 
csizmájukról, a katonák bejöttek a házba, a kezükben... 

Istenem, kiáltott fel csodálkozva Raisza. Televízió! Újságköteg! 
Pravda! Izvesztyija! Sőt Washington Post, meg a londoni Times! És 
egy Riga 107-es rádiókészülék! 

— Misa! Nézd! Győztél!... Várjanak, hova mennek?! — Raisza a 
távozó katonák után vetette magát. Hogyhogy? Ledobták az 
újságokat, lerakták a tévét meg a rádiót és csak úgy elmennek? 
Legalább egy szót szólhatnának! 

Raisza megragadta az üzbég szakaszvezető karját. 

— Várjon, élvtárs! 

Az kiszabadította magát. 

— Bocsánat- mondta üzbég akcentussal. — Nem beszélhetek 
önökkel. 

— Ki küldte ide ezeket az újságokat? A rádiót? Hogy értsük ezt? 
Most már mindig kapunk újságokat? Külföldieket is? 

— Mindennap... — erősítette meg a szakaszvezető. — Bocsánat... — 
és elment. 

— Misa! Misa! — Raisza beszaladt a férjéhez, aki már ébren volt és 
megpróbált felkelni. Ám ahhoz sem volt elég ereje, hogy felemelje a 
testét, rajta a nehéz takarókkal. 

— Nem, nem! - kiáltotta Raisza. — Ne kelj fel! Hová gondolsz? Nem 
szabad! Lassan, fokozatosan szabad csak abbahagynod a koplalást. 
Feküdj csak... 

Gorbacsov bosszúsan összeráncolta a homlokát és megvetően 
ránézett; haragudott a feleségére örökös, üres fecsegése miatt. A 
rádióra mutatott, papírvékony bőrű kezével csavaró mozdulatot tett a 
levegőben, mintha azt mondaná: kapcsold már be a rádiót! 

— Nem! Előbb enned kell egy kis levest! Egy kanál üres levest! 
Csak egyetlen kanállal! 

Gorbacsov megint összeráncolta a homlokát, Raisza azonban 
tisztában volt az erejével: a rádiót, az újságokat, a tévét férje csak 
akkor kapja meg, ha hallgatni fog rá, ha szót fogad és gyűjt erőt! Úgy 
látszik, Gorbacsov is megértette az ultimátumot. Bólintott és ujjával 
ernyedten az asztalon álló ételhordóra mutatott, mintha azt mondaná: 
add már azt a levest és minél előbb kapcsold be a rádiót! 

Igen, megint győzött, mindig ő győzött, Mihail Gorbacsov egész 


életében győzött! A sors ismét kegyes volt hozzá, ahogy 
pártfogoltjaihoz mindig. Ezután mindennap kapnak friss újságokat, 
még Washington Postot és Timest is! És rádiót fognak hallgatni, az 
egész világot, sőt az Amerika Hangja, a BBC és a Szabadság Rádió 
orosz adásait is. Itt az erdő közepén csak nincsenek zavaróállomások. 

Három óra múlva elpárolgott a győzelmi mámor. Természetesen 
már kiolvasták a lapokat, bekapcsolták a tévét és a rádiót. Az 
újságokból megtudták, hogy ő, Mihail Gorbacsov formálisan még 
mindig az állam vezetője: a Szovjetunió elnöke. A Pravda azzal 
magyarázza távollétét, hogy sebesülése és infarktusa után az orvosok 
szigorú pihenést írtak elő neki; így szigetelte el Sztálin is 1922-ben 
Gorkijdban Lenint... A szovjet tévékészülék rövid szobaantennája 
csupán egyetlen programot fogott: a kurgáni városi televízió adását. 
De legalább megtudták, hogy földrajzilag hol vannak: az Ural keleti 
lábánál. A legfontosabb azonban nem ez volt. Raisza Gorbacsov 
ágyához tette a Riga 107-es rádiót. Férje már négy órája kitartóan 
tekergette a keresőgombot a nyugati adók orosz és angol nyelvű 
,ellenséges adásaira" vadászva. Ám a BBC, a Deutsche Welle, a 
Szabad Európa, az Amerika Hangja, sőt a Kanadai Rádió adásait 
hallgatva egyszer sem hallotta meg azt, amiért tulajdonképpen 
kiharcolta az újságokat és a rádiót. Sehol a világon nem tüntettek. 
.Szabadságot  Gorbacsovnak" transzparensekkel, senki nem írt 
tiltakozó levelet az új szovjet kormánynak Gorbacsov száműzetése és 
elszigetelése miatt, egyetlen Nobel-díjas sem - akik pedig 
előszeretettel utazgattak Moszkvába a gorbacsovi békefórumokra —, 
egyetlenegy sem, írt Sztrizsnek és Mitrohinnak, hogy adjanak hírt a 
Nobel-békedíjas Mihail Gorbacsov sorsáról, vagy legalább az 
egészségi állapotáról! 

Az utóbbi 16 hónapban a világ ugyanolyan viharos sebességgel 
feledkezett meg Gorbacsovról, mint annak idején II. Miklósról, az 
utolsó orosz cárról, a  Fülöp-szigetekről elmenekült Ferdinánd 
Marcosról, vagy a nyugdíjba vonult Pierre Trudeau-ról és Menahem 
Beginről. A világ keresztüllépett Gorbacsovon, ahogy a politikai 
küzdőtérről lesöpört vezetőkön szokott. 

És Sztrizs meg Mitrohin éppen mert megértették ezt, és immár 
nem nyugtalankodtak, ezért küldtek neki újságokat és rádiót. 


Harmadik nap: Január 24. 
30. 
Jekatyerinburg (az egykori Szverdlovszk) 
Csütörtökről péntekre virradó éjjel és péntek reggel 
A zavargások miatt felzaklatott Jekatyerindburgban három esemény 
is történt az éjjel, amely jóval komolyabb következményekkel járt, mint 


a kezdeményezők gondolták volna. 

Amikor a rendőrök betörtek az Uralmas néhány munkásának és 
mérnökének lakásába és kiráncigálták az ágyból azokat, akik sztrájkra 
bujtogattak és valaha ,zsidókkal barátkoztak", álarcos ismeretlenek 
nesztelenül lefegyverezték és megkötözték a városi hullaház őrét és 
kilopták onnan a nyolcéves Natasa Sztaszova és összeégett 
édesanyja holttestét. 

Egy órával később, vagyis éjjel három órakor — miközben a városi 
KGB pincéiben Sarapov őrnagy saját kezűleg verte ki a fogait és 
szúrta ki a dobhártyáját a ,cionizmus ügynökeinek", a többi nyomozó 
meg cigarettával égette a letartóztatott asszonyok mellét, vagy az 
asszonyok szeme láttára taposott bele férjük nemi szervébe, azt 
követelve, vallják be, hogy kapcsolatban álltak Izraellel — ismeretlenek 
egy másik csoportja — négy álarcos, sötét kezeslábast viselő alak 
kötélen leereszkedett a Lenin út egyik hatemeletes bérházának 
tetejéről az épület ötödik emeleti ablakaihoz. Itt óvatosan kivágták 
Fjodor Vagaj, területi párttitkár lakásának ablaküvegét, behatoltak a 
hálószobába és egy kis adag bénító gáz segítségével elkábították a 
hitvesi ágyban alvó Fjodor Vagajt és feleségét. Ezt követően az 
ismeretlenek a házastársakat, mint a csecsemőket, lepedőkbe 
bugyolálták, övekkel és kötelekkel átkötözték, majd áldozataikat egy- 
egy emberrabló hátára erősítették. Fjodor Vagaj vézna, könnyű 
testével nem is volt semmi gond. Ám Vagaj 130 kilós feleségével az 
emberrablók sehogy sem boldogultak: a kövér asszonyt még a 
legerősebb sem bírta átcipelni az ablakon. 

Miután vagy húsz percig vesződtek vele, otthagyták a padlón, és 
csak Vagajt vitték magukkal. A csoport ugyanazon az ablakon távozott 
a lakásból. A köteleken felmásztak a tetőre és eltűntek az éjszaka 
fagyos sötétjében. Eközben a ház KGB őrsége lent, a bejárat mellett 
nyugodtan nézte a tévét: a  Szovjetunió-Kanada válogatott 
jégkorongmérkőzést közvetítették Torontóból, műholdon. 

Végül a harmadik műveletet két vasutas, egy mozdonyvezető és a 
jekatyerinburgi teherpályaudvar diszpécsere hajtotta végre. Mialatt 
megerősített — hat rendőrből és két rendőrkutyából álló — rendőrségi 
osztagok ügyeltek a kenyérboltok előtt várakozó néma, s viszonylag 
rövid sorok rendjére, addig a két vasutas éppen az Iszety (egykori 
Szverdlovszk-2) zárt  bolygóvárosból érkezett súlyos katonai 
teherszerelvény . vagonjainak kerekeit  kopogtatták végig. A 
tizennegyedik vagon tengelyét hibásnak találták. Hogy ne kelljen 
feltartóztatni a harminc vagonból álló teljes szerelvényt, a diszpécser 
utasítást adott, hogy kapcsolják le a hibás teherkocsit, vigyék a 
javítóműhelybe és egy-másfél óra alatt cseréljék ki a tengelyét. A 
tolatómozdony vezetőjének ezért előbb át kellett vontatni a szerelvény 
felét egy másik vágányra, a pályaudvar legtávolabbi végébe, majd 


bevinni a hibás vagont a műhelybe. A többi kocsit pedig áttolta a 
tartalékvágányra. A rendezés közben a szerelvény katonai 
őrszemélyzetének egy része, a vonat elején elhelyezkedő szolgálati 
kocsiban tartózkodott, nagyobb része viszont egyszerűen lelépett az 
állomásépületbe, ahol éjszakai büfé üzemelt és fel lehetett csípni egy 
olcsó kurvát. 

A hibás vagon kijavítása pontosan két órát vett igénybe, s újabb 
egy óra telt el azzal, hogy a szerelvény őrparancsnoka előkerítette 
katonáit, és 5.45-kor a harminc vagonból álló szerelvény végre útnak 
indult. Egyik őr sem vette észre, hogy hat vagonon frissen vannak 
felfestve a számjelek. Az útszél egyébként is igen hamar eltüntette az 
egyetlen bizonyítékot, ami leleplezhette volna, hogy hat lőszeres 
vagont kicseréltek. Pontosan négy perccel a vonat távozása után, 
reggel 5.49-kor, a tolatómozdony a hat súlyosan megpakolt vagont a 
Krivoj Rogból az Uralmasba tartó, lemezacélt szállító szerelvényhez 
tolta. A gyakorlott vasutasok pillanatok alatt a  szerelvényhez 
kapcsolták a hat vagont, és az már 6.01-kor el is indult. A katonavonat 
pedig hat üres vagonnal folytatta békés útját a baráti Szíria felé. 

A három művelet szálainak nyilvánvalóan egyetlen kézben kellett 
összefutniuk. De nem volt, aki felgöngyölítse ezeket a szálakat: a 
hatóságok, mint már említettük, a cionizmus üÜügynökeivel voltak 
elfoglalva. Ezért aztán Natalja és Irina Sztaszova holttestének 
eltűnésére, meg Vagaj területi párttitkár elrablására csak reggel derült 
fény. A kislány teteme és összeégett édesanyja földi maradványai 
hamar előkerültek. A halott Natasa Sztaszova frissen gyalult, 
virágokkal díszített nyitott koporsóban feküdt egy magas, hegesztett 
állványon az Uralmas főbejárata mögötti udvaron. Kis koporsója 
mellett, egy másik nyitott koporsó is állt az összeégett Irina Sztaszova 
földi maradványaival. A fémtalapzat tövében sorakozott fel a nehezen 
kivilágosodó szibériai reggel sötétjében a díszőrség, félszáz, 
málnaszínű deszantos sapkát viselő fiatal üzemi munkás. A koporsók 
felett hatalmas, fényszóróval megvilágított, girbegurba betűkkel teleírt 
vörös szövetet dagasztott a szél: 


, MEGÖLIK GYERMEKEINKET ÉS FELESÉGÜNKET ÉS AZT 
AKARJÁK, HOGY DOLGOZZUNK ÉRTÜK! SZTRÁJKOLJ! 


A két koporsó feltűnésével egy időben, az Uralmas KGB-őrségére 
— teljesen megfoghatatlan módon - rázáródott az üzemi kapu mellett 
hat őrszoba ajtaja, ahová az őrök melegedni húzódtak be a csikorgó 
uráli hideg elől. Az őrszobák ablakait kívülről acéllemezekkel 
berekesztették, az őrség telefonvonalait elvágták. Ezért reggel 8.30- 
kor a kislány és édesanyja koporsóját tartó állvány mellett 
akadálytalanul gyülekezhettek a távozó éjszakai és a friss reggeli 


műszak munkásai, összesen mintegy 30 ezer ember. A megölt 
kislánynak és Irina Sztaszova elszenesedett tetemének a látványa 
döbbenetes hatást gyakorolt rájuk. Az üzemi gyűlés, ahol kihirdették 
az általános sztrájkot, és pillanatok alatt megválasztották a Sztyepan 
Zarudnij vezette sztrájkbizottságot, olyan szervezetten folyt, mintha 
egész éjszaka ezt készítették volna elő. 1740 fiatal munkás — 
többségükben volt afgán — megalakította az ,Önvédelmi Brigádot, 
amely hat zászlóaljra tagozódott: minden kapuhoz jutott egy-egy. A 
nyirkos hajnali szürkületben az afgánok a nyomorék Anatolij Guszko 
hegesztő vezetésével feltörték a készáru raktárt és mindegyik kapuhoz 
két tucat T-90-es harckocsit állítottak. Még lőszer nélkül is impozáns 
látványt nyújtottak és arról tanúskodtak, hogy a sztrájkolok mindenre 
elszánták magukat. Még elszántabb volt a sztrájk jelmondata, amelyet 
a sztrájkolok az Uralmas házinyomdájában az üzemi lap, Az Uráliak 
Hangja címoldalára nyomtattak, így hangzott: 


, URÁLIAK VAGYUNK, NEM KÍNAIAK, NEM TAPOSHATSZ EL 
MINKET HARCKOCSIKKAL! 


A címoldalon ezen kívül néhány vastagbetűs sor állt: 


, HÁNY GYERMEKNEK ÉS FELNŐTTNEK KELL MÉG MEGHALNIA, 
HOGY MAGUNKHOZ TÉRJÜNK? 
ELÉG A SORBAN ÁLLÁSOKBÓL! 
ELEGET ZABÁLTUK A BÁLNAHÚST! 
ELÉGSZER TELJESÍTETTÜK A NORMÁT! 
VÉGE A TÜRELMÜNKNEK! 
SZTRÁJKOLJ A GYŐZELEMIG!!!" 


Az igazgató és az üzemi pártbizottság titkára nem voltak hajlandók 
fogadni a sztrájkbizottság küldöttségét. Felhívták a területi 
pártbizottságot és a KGB helyi parancsnokságát, hogy mitévők 
legyenek. Ott azonban már kitört a pánik Fjodor Vagaj titokzatos 
eltűnése miatt. Tegnap este Vagaj még azt jelentette Sztrizsnek, hogy 
a városban gyakorlatilag helyreállt a rend. Ma reggelre meg hűlt helye 
Vagajnak, a megölt kislány és édesanyja holttestének. Vagaj felesége 
— Román Boriszovics Sztrizs nővére! — pedig eszméletlenül fekszik a 
kórházban!!! 

Természetesen Vagaj lakásában már ott sürgölődött a legjobb 
uráli nyomozókból és rendőrkutyákból álló brigád, valamint az Uráli 
Állami Egyetem kriminalisztika-professzora. 

Csupán délelőtt 10.30-kor jutott el a hír a Vagaj lakásán dolgozó 
nyomozóbrigádhoz, hogy előkerült Natalja és Irina Sztaszova holtteste 
és az Uralmas sztrájkba lépett. Az uráli bűnüldözés kiválóságai ekkor 


jöttek rá, milyen összefüggés van az események között, és arra a 
következtetésre jutottak, hogy Vagajt is valahol az Uralmas területén 
kell, hogy fogva tartsák túszként. 

Egyszóval Szerafim Krulij, a területi pártbizottság másodtitkára 
csak délelőtt 10.45-kor adott parancsot Szuhinnak, Sarapovnak és a 
katonai helyőrség parancsnokának, hogy katonai egységek zárják 
körül az Uralmast és hermetikusan szigeteljék el a sztrájkolókat a 
külvilágtól. Ám túl sok időt elvesztegettek: a sztrájkbizottság 
megbízásából közben több tucat afgán már elhagyta az üzem 
területét, hogy aztán titokzatos módon, engedély nélkül felbukkanjanak 
más uráli gyárakban. így 11.10-kor, mielőtt Szerafim Krulij úgy döntött 
volna: felhívja Sztrizst a Kremlben, jelentették, hogy az Uralmas 
sztrájkoló munkásaihoz való csatlakozás jelszavával spontán 
gyűléseket tartottak a Szerszámgépgyárban, az Uráli Vegyianyag 
gyárban, az Uráli Textilgyárban és ami a legveszélyesebb, Iszety 
bolygóvárosban (az egykori Szverdlovszk-2-ben), ahol három óriási 
gyárban harckocsi- és rakétalövedékeket, géppuskalőszereket és földi 
indítású harcászati rakétákat gyártanak. 

Sztrizs szótlanul végighallgatta Szerafimot, majd hűvösen 
megkérdezte: 

— Az istenfáját, miért nem jelentettétek korábban? 

— Két óra az időkülönbség, Sztrizs elvtárs — védekezett félénken 
Krulij. — Nem akartam felébreszteni. 

— Márpedig fel kellett volna ébresztened! Tehát. Az Uralmast 
továbbra is körbezárva tartjátok, és a maradék erőt átdobjátok 
Iszetybe. Nyisd ki a biztonsági tartalékraktárt, adj nekik kolbászt, vajat, 
darát, de egyúttal vágd is el őket a várostól. Ez rendkívül fontos! Te 
pedig azonnal elmégy az Uralmasba, és tárgyalásokat kezdesz a 
munkásokkal... 

— Én?! — ijedt meg Krulij. 

— Igen, te! — parancsolta élesen Sztrizs. — ígérj nekik, ami csak az 
eszedbe jut, akár a földi paradicsomot! A kislánynak meg az anyjának 
a temetését holnapra tűzd ki, és monda, hogy te magad fogod vezetni 
a menetet, ahogy valaha mi vezettük a gyászmenetet annak a 
katonának a temetésén, a nevére már nem emlékszem. Ha a temetés 
ürügyével sikerül holnap az üzemből kihozni és a temetőig elcsalni 
őket, — olaszországi — nagykövetet csinálok belőled. Akarsz 
Olaszországba menni? 

— Hogyne! — mosolyodott el boldogan Krulij. 

— Akkor cselekedj! 24 órára van szükségünk, hogy mindent 
előkészítsünk. És akkor megmutatjuk nekik, mit kap az, aki az én 
városomban általános sztrájkot szervez! Hogy van a nővérem? — a 
beszélgetés során Sztrizs ekkor használta először magára az egyes 
számú személyes névmást, addig királyi többesben beszélt. 


— Kórházban van — felelte Krulij sietve és hozzátette: — Már 
magához tért, de az orvosok azért kivizsgálják. 

— Tehát Vagaj is életben maradt. Aligha kapott az egyik nagyobb 
adagot, mint a másik. A megölt lány apját engedd szabadon Vagajért 
cserébe, mégiscsak a rokonom. A legfontosabb azonban nem ez, 
hanem az, hogy az iszetyi lövedékek nem találkozhatnak az Uralmas 
harckocsijaival! Különben kitekerem a nyakad! 


N. N. Krutovszkij tábornoknak, a Nyugat-Szibériai Katonai Körzet 
parancsnokának: Omszk 

Sürgős 

Titkos 

Katonai rádióösszekötetés útján 

Jekatyerinburgban, az egykori Szverdlovszkban, egy kiskorú 
hajadon meggyilkolása és anyja öngyilkossága miatt sztrájkba lépett 
az Uralmas, valamint elrabolták F. Vagaj elvtársat, a területi 
pártbizottság első titkárát. Az Uralmas területét megszállva tartó 
sztrájkolok hozzávetőleges létszáma eléri a 30 ezret. Fennáll a 
veszély, hogy a sztrájkhoz több helyi üzem, valamint a 
hadfelszereléseket előállító stratégiai jelentőségű Iszety bolygóváros is 
csatlakozik. A legfőbb veszély most az, hogy az Uralmas sztrájkolói 
gyakorolnak ellenőrzést a legújabb típusú T-90-es harckocsik fölött, a 
sztrájkolni készülő iszetyi munkásoknak pedig rendelkezésükre áll a 
hozzájuk tartozó lőszer. 

A fentiek alapján utasítjuk, hogy haladéktalanul vezényeljen 
Jekatyerinburgba a sztrájkolók teljes bekerítéséhez szükséges 
létszámú alakulatot, fogja szoros gyűrűbe Iszety bolygóvárost, 
engedélyezze az Uralmas sztrájkolóinak, hogy a meggyilkolt kislányt 
és édesanyját eltemessék a várostól hét kilométernyire fekvő 
temetőben. 

A zavargások elleni intézkedések irányítására rendkívüli 
megbízatással Jekatyerinburgba repül A. Zotov, az SZKP KB Politikai 
Bizottságának tagja, a KGB elnöke. Ma, január 24-én, legkésőbb 
14.00-ig bocsássa rendelkezésére a szükséges alakulatokat. 

Román Sztrizs, Pavel Mitrohin, 

a Szovjetunió Minisztertanácsának a Szovjetunió Legfelsőbb 
Tanácsának elnöke 

az SZKP KB titkára az SZKP KB titkára 

Moszkva, Kreml, január 24. 


— Kedves elvtársak, uralmasi munkások! — kiáltotta a mikrofonba 
Szerafim Krulij. Egy sebtiben összeeszkábált tribünön állt, a két 
koporsót tartó fémállvány mellett. Az üveggyapot szárazságú 
levegőben ezüstszürke, fagyos porszemcsék lebegtek. A tribün előtt 


hatalmas sztrájkoló tömeg zsúfolódott össze. Fejük, fülessapkáik, 
selyemkendőik felett fehér pára gomolygott. Krulij mögött csak 
Sztyepan Zarudnij és a sztrájkbizottság tagjai álltak. Odébb az 
Uralmas főbejárata és az igazgatóság kétemeletes épülete derengett. 
— Mint látják — kiabálta a mikrofonba Krulij —, egyedül jöttem, testőrök 
nélkül! Éspedig azért, hogy rendezzük a problémákat. A franc ebbe a 
fagybal... — Szerafim Krulij leheletétől rögtön vékony jéghártya lepte 
be a mikrofont. Krulij letörölte a kesztyűjével. — Mielőtt azonban 
meghallgatnám a követeléseiket, elvtársak, el szeretném mondani, 
hogy beszéltem Román Boriszovics Sztrizzsel, földinkkel, kedves 
elvtársak, pártunk Központi Bizottságának első titkárával, a 
Szovjetunió Minisztertanácsának elnökével. Ez körülbelül húsz perce 
történt. Sztrizs elvtárs meghagyta, közöljem önökkel, hogy utasította a 
rendőrséget: haladéktalanul engedje szabadon törvénytelenül 
letartóztatott munkatársaikat, Anatolij Sztaszovot, Pjotr Obuhovot és 
Vera Konyuhovát... 

— Hurrá-á-ál... — tört elő itt-ott néhány torokból. A tömeg nagyobb 
része azonban várakozóan hallgatott. Krulij kissé csalódottan folytatta: 

— Nagygyűlésünk után rögtön kiengedik és idehozzák őket. Ők is 
részt vehetnek majd a két elhunyt temetésén. A temetést, ha nincs 
ellenvetésük, holnap tartjuk meg, A pártvezetés, köztük jómagam is, 
együtt vonul majd magukkal a temetési menetben. Higgyék el, hogy 
mind földinket, Sztrizs elvtársat, mind engem, mind a pártbizottság 
többi tagját mélységesen felháborította Sakov rendőr-szakaszvezető 
részegen elkövetett, bűnös cselekedete. Úgy döntöttünk, hogy 
közvetlenül a temetés után itt, az üzemben nyilvános pert ülünk a 
gazember fölött. Maguk jelölik majd ki a népi ülnököket, akik a bíróval 
együtt ítéletet mondanak... — A szónok kivárt egy kicsit: a tapsot várta. 
Nem tapsolt senki. Krulij egyik lábáról a másikra állt, kabátjának 
prémgallérjáról leverte a zúzmarát, majd belekiabált a mikrofonba: 

— Nos, elvtársak, röviden elmondtam, milyen intézkedéseket 
tervezünk Sztrizs elvtárs utasítására. Szeretném tudni, van-e még 
valamilyen kívánságuk... 

— Mi lesz a többiekkel, akiket az éjjel elvittek?!... — ítéljék el a 
rendőrkapitányt is, aki a nép közé lövetett!. . . — záporoztak a kérések. — 
Csökkentsék a normákat a gyárban!... Mikor lesz már zabálnivaló? ... 
Meddig kell még sorban állni?... Bálnahússal nem tudunk dolgozni!... 
Hová dugtátok Gorbacsovot? ... 

— Elvtársak! — emelte fel a karját Krulij. — Nem lehet minden 
problémát egy csapásra, egyetlen gyűlésen megoldani. Jól tudják, 
hogy a nemzetközi cionizmus a felelős az élelmezési nehézségekért, 
mert a gazdasági blokáddal meg akarja dönteni a szovjet rendszert. . . 

— Jól teszik! — ordította közbe valaki a hatalmas tömegből. További 
kiáltások csatlakoztak hozzá: — Már rég meg kellett volna dönteni!... Ti 


zabáltok, a nép meg kínlódik!... Amíg voltak zsidók, volt hús is. Most 
se zsidók, se hús, se Gorbacsov!... Le a tribünről! Lyukat beszél a 
hasunkbal... 

Krulij elsápadt és meleg bőrkesztyűbe bújtatott keze még 
erősebben markolta a mikrofont. 

— Elvtársak! — bődült el. — Ne feszítsék túl a húrt! Elmondom 
maguknak, hogy a Sztrizs elvtárs vezette Minisztertanács már 
jóváhagyta azt a határozatot, amelynek értelmében városunk az első 
ellátási kategóriába kerül. Február elsejétől ugyanolyan ellátást 
kapunk, mint Moszkva, Leningrád és Kijev! Ne felejtsék, hogy Sztrizs 
elvtárs a földink, s pontosan tudja, mire van szükségünk. De nekünk is. 

— Gyerünk, hozd ide! — kiabálták újfent a tömegből. — Moszkvában 
sincs mit zabálni... Jöjjön ide Sztrizs, hadd beszéljük meg vele a 
normákat!... Hová dugtátok Gorbacsovot? 

Krulij a magasba emelte a karját. 

— Csendesebben, elvtársak! Mint tudják, Mihail Gorbacsov elvtárs 
országunk elnöke volt és ma is az. Ám szívinfarktust kapott, és az 
orvosok megtiltották neki, hogy napi két óránál többet dolgozzon és 
beszédeket mondjon. Ezért kollektív vezetés alakult: minden gyakorlati 
kérdésben Sztrizs és Mitrohin elvtárs dönt, teljes összhangban 
Gorbacsov elvtárs utasításaival. Úgy vélem, hogy most, a szibériai 
fagy beköszöntével, semmi szükség rá, hogy az udvaron 
fagyoskodjanak. Jobb volna, ha szétszélednének a műhelyekbe és 
munkához látnának. Mi meg a sztrájkbizottság tagjaival megvitatjuk a 
követeléseiket, és ami a legfontosabb, megszervezzük a holnapi 
temetést. Egyúttal utasítani fogom a városi ellátásért felelős szerveket, 
hogy haladéktalanul szállítsanak az üzembe élelmet: húst, kolbászt, 
vajat, kenyeret, péksüteményt, és hogy műhelyenként szervezzék meg 
az árusítást. Ne feledjék, otthon a családjuk már ideges, hogy még 
nem érkeztek haza az éjszakai műszakból. Hozzánk telefonálgatnak a 
pártbizottságra. Jól fog esni nekik, ha nem üres kézzel mennek haza. 
Gyerünk, elvtársak! — fordult Krulij Zarudnijhoz és a sztrájkbizottság 
többi tagjához, majd határozott léptekkel lement a tribünről, 
demonstrálva magabiztosságát, és azt, hogy készen áll az összes 
probléma rendezésére. 

A bizottság néhány tagja elindult Krulij után az igazgatóság 
kétemeletes épülete felé. Zarudnij azonban a tribünön maradt és a 
mikrofonhoz lépett. 

— Na, emberek! — kiáltotta érdes hangján, gúnyosan mosolyogva. — 
Mi legyen? Tárgyalunk velük, vagy nem? 

— Vizet prédikál ez, de bort iszik!... Repüljön ide Sztrizs!... Három 
napra megint betömik a pofánkat kolbásszal, de utána mi lesz?... Ne 
emeljék a normát!... Engedjék szabadon az összes foglyot! Legelőször 
a nőketil... — kiáltozták a tömegből. Mutassák meg Gorbacsovot a 


népnek!... Legyen magántulajdon, mi a fészkes francnak a 
szocializmusl!... 

— Ha jól értem, forradalmat akartok — mosolyodott el Zarudnij. 

— Ideje már, mennyit szenvedtünk?! — zúgta a tömeg. 

-— Van néhány hírem a számotokra, testvéreim — váltott hivatalos 
hangra Zarudnij. — Először, üzemünket bekerítette a katonaság. 
Úgyhogy nem tudom, mi lesz azokkal, akik megkapják a kolbászukat 
meg húsadagjukat, és haza akarnak menni. Ez egy. Másodszor. Több 
üzemben azon tanakodnak, hogy csatlakoznak a sztrájkunkhoz... 

— Hurrá-á-ál... — visszhangozta a több ezres tömeg. 

—-— Ne, várjatok! — szólt a mikrofonba Zarudnij. — Korai még 
hurrázni, mert megszakadt a kapcsolatunk a várossal: az összes 
telefonunkat kikapcsolták és nem engednek be senkit. El akarnak 
szigetelni bennünket. Tehát mit választotok: fogjuk a kolbászunkat és 
a temetéssel fejezzük be a sztrájkot, vagy terjesszük ki az egész 
Urálra? 

— Fogjuk a kolbászunkat és terjesszük ki a sztrájkot! 

— Ha befejezzük a sztrájkot, holnap szépen sorban agyonlőnek 
minket! És még feljebb srófolják a normákat! 

— És mi lesz a kenyérboltok előtti sorokkal?! 

- Lőszert kell szerezni Iszetyből! Akkor majd elvesszük 
magunknak a kolbászt a raktárakból! 

— És ki felel a halottakért? Idedobják nekünk Sakovot koncnak! És 
a többiek? 

— És hol vannak azok, akiket az éjjel tartóztattak le? — Zarudnij 
szótlanul állt a fatribünön. Mindenfelől kiáltások záporoztak felé. 

— Sztyepan, te találtad ki ezt az egészet, dönteni is neked kell! 

— Nem ülhetünk ölbe tett kézzel az üzemben! Tegyünk úgy, mint 
Lenin: foglaljuk el a távírdát! 

— Át kell vennünk a hatalmat a városban! Utána meg az egész 
Urálban! Máskülönben az lesz, mint Lengyelországban! 

— Az afgánok menjenek el a katonákhoz és értessék meg velük, 
hogy ne lőjenek a néprel!... 

— Csendet! — harsant fel Zarudnij hangja. — Nagyokosok! Most 
bezzeg tudjátok, mit kellene tenni! De 1917 óta csendben 
meghúzzátok magatokat, mint az egerek! Rendben! Ne hagyja el senki 
az üzemet! A műhelyekben legalább meg tudunk melegedni. Én 
elmegyek, beszélek Krulijjal. Mindkettőnknek időre van szüksége: 
nekik, hogy megszervezzék az akciót ellenünk, nekünk meg, hogy 
megtudjuk, támogat-e bennünket az Ural. 


31. 
Uralmas (később) 


— Jól van! Nem fogunk itt macska-egér játékot játszani mondta 
most már teljesen más hangon Szerafim Krulij a sztrájkbizottság 
tagjainak. Az Uralmas igazgatójának mély bőrfoteljében terpeszkedett 
a tágas és meleg irodában Lenin, Sztrizs és Mitrohin portréja alatt. 
Kétoldalt az üzem vezetői ültek, mellette: az igazgató, a pártbizottság 
és a szakszervezeti bizottság titkárai, a műhelyek párttitkárai. Ez 
visszaadta Krulij magabiztosságát és méltóságteljességet kölcsönzött 
neki, — Először szabadon engedik Vagaj elvtársat. Csak ezután 
engedem el Sztaszovot, Obuhovot és Konyuhovát, s adok parancsot 
arra, hogy szállítsanak élelmiszert az üzembe, és intézkedem a 
holnapi temetésről. Világos? Hol van Vagaj? 

A bizottság tizenkét tagja, élükön Sztyepan  Zarudnijjal, 
csodálkozva pillantott egymásra. Végül valamelyikük megkérdezte: 

— Milyen Vagaj? 

— Ne játsszák a hülyét! — förmedt rájuk durván Krulij. — Ma éjjel 
elrabolták a területi pártbizottság első titkárát, mégpedig a maguk 
emberei, bizonyára az afgánok. Ez köztörvényes bűncselekmény, sőt 
még annál is rosszabb. Diverzió a párt ellen. És ha túszként fogva 
tartják, akkor maguk is bíróság elé kerülnek. Véssék az eszükbe: a 
párt soha, senkitől nem hagyja zsarolni magát! Ezért csak abban az 
esetben folytatjuk a tárgyalást, ha most rögtön szabadon engedik 
Vagaj elvtársat. Különben az emberek nem kapnak egy gramm 
élelmiszert sem! 

— Testvéreim, szerintem itt nem mi zsarolunk, hanem minket 
zsarolnak — mondta társainak Sztyepan Zarudnij, majd felállt. — 
Gyerünk innen! 

— Hová mennek? -— kérdezte megvető, gúnyos nevetéssel Krulij, 
újabb, elképesztően gyors metamorfózisról téve tanúbizonyságot: egy 
órával ezelőtt, Sztrizzsel hízelgő, szolgálatkész szolga volt, öt perce a 
tribünön, demokratikus és higgadt pártvezető, most viszont, az 
irodában, egy szempillantás alatt ellentmondást nem tűrő, fennhéjázó 
kényúr vált belőle. — Az emberek várják az árut. Ha maguk anélkül 
távoznak innen, hogy én beleegyeztem volna az áruszállításba, a nép 
kitekeri a nyakukat! — Volt valami élvezet abban, ahogy Krulij 
megismételte az egy órával ezelőtt Sztrizs szájából elhangzott, neki 
címzett fenyegetést. 

— Rendben van. Mindjárt meglátjuk. — hagyta rá zZarudnij és 
távozott az irodából. A sztrájkbizottság tagjai követték. 

Krulij értetlenkedve összenézett pártbizottságbeli kollégáival, majd 
idegesen az ablakhoz ugrott. Az igazgatói iroda ablakából jó kilátás 
nyílt az üzem főbejáratára és a kétoldalt kialakult helyzetre. 

A magas betonkerítés és a főbejárat zárt kapuja mögött fegyveres 
kordon húzódott: a KGB-sek fekete szőrmezekéje keveredett a 
rendőrök kék egyenruhájával, meg a városi helyőrség katonáinak 


vattázott köpenyével. Vízágyúk, géppuskák és néhány kisebb ágyú 
csöve irányult az üzemre. Mellettük katonai mozgókonyhák füstje 
tekergett. A csapatok nyilvánvalóan felkészültek, hogy nem csupán 
néhány órát, sőt nem is csak egy napot fognak itt állomásozni. A 
fegyveresek és az Uralmas kapuja közötti területen papírfecniket, üres 
bálnahús-konzervdobozokat, Pravda-oldalakat görgetett a szél a 
behavazott úton. 

Egy guruló fémdoboz tompán nekicsapódott a főbejárat zárt 
vaskapujának, amely fölött hatalmas, krómozott acélbetűk hirdették az 
URALMAS nevét. A felirat két szélét egy-egy óriási Lenin-rend zárta le: 
a szovjet harckocsi- és traktorgyártás e főhadiszállása a második 
világháborúban, illetve az azt követő újjáépítés alatt kapta őket. A 
kaputól balra Krulij jól látta a porta emeletes tégladobozát a munkások 
ki- és belépésére szolgáló forgósorompóval. Az épület homlokzatán 
színes féldombormű deresedéit: néhány izmos férfi és női alak az ég 
felé nyújtotta sarlót, kalapácsot és párttagkönyvet tartó kezét. Ez a párt 
és a nép egységét jelképezte a kommunizmus ragyogó csúcsai felé 
vezető úton, de nem nagyon felelt meg a mostani helyzetnek. Sőt: 
Krulij ugyanis azt láthatta, hogy az őrszoba ajtaján magasba tartott 
kézzel egyenként kilépnek az őrök, és az afgánok gyors motozás után 
a forgósorompón keresztül kituszkolják őket az utcára. Amikor aztán 
az utolsó őr is elhagyta az őrszobát, a málnaszínű sapkások mentek 
be, és hamarosan Kalasnyikov géppisztolynyalábokkal és vállukon 
lőszeres ládákkal jöttek elő. 

— Gazemberek, átadták a fegyvereiket! — fakadt ki az Uralmas 
igazgatója. 

— Néhány géppisztoly még nem a világ. — jegyezte meg Krulij, de a 
torkára forrt a szó. Az üzem belső udvarán, a Natasa és Irina 
Sztaszova koporsóját tartó állvány mellett megjelent Sztyepan 
Zarudnij. Noha a nemrég még ott tolongó munkások nagy része 
szétszéledt a műhelyekbe, három-négyezer ember ott maradt, s ennyi 
éppen elegendő volt egy újabb gyűléshez. 

Zarudnij két ugrással a tribünön termett, ujjával megkocogtatta a 
mikrofont, fülelt, hogy jön-e hang az üzem egész területét behálózó 
hangszórókból, majd így szólt: 

— Elvtársak! Köszönöm, hogy még nem mentetek el mindnyájan! 
Bár akik elmentek a műhelyekbe, azok sem maradnak le semmiről, 
mindent hallanak a rádióban. Két dolgot szeretnék mondani. Az első. 
Az előbb közölte velem Krulij elvtárs, a pártbizottság másodtitkára, 
hogy állítólag elrabolták az első titkárt, Vagaj elvtársat. És hogy 
állítólag mi tartjuk fogva túszként itt, az üzem területén. 

— Hurrá-á-á!... — ujjongott a tömeg. 

— Csöndet kérek! — villant ki Zarudnij sárga fogsora. — A másik. Azt 
akarom, hogy ti is halljátok, hogyan beszél a párttitkár, annak a 


munkásosztálynak a képviselőivel, amely az újságok szerint a 
szovjetek országának ura. Figyelem! — zZarudnij vászonkabátjának 
szőrmebéléséből egy kis magnót húzott elő. A mikrofonhoz tartotta és 
bekapcsolta. Krulij erős, ellentmondást nem tűrő hangja hallatszott: — 
Jól van! Nem fogunk itt macska-egér játékot játszani. Először 
szabadon engedik Vagaj elvtársat. Csak ezután engedem el 
Sztaszovot, Obuhovot és Konyuhovát, s adok parancsot arra, hogy 
szállítsanak élelmiszert az üzembe, és intézkedem a holnapi 
temetésről. Világos? Hol van Vagaj? — ezt rögtön a bizottság egyik 
tagjának kérdése követte: — Milyen Vagaj? — amire Krulij hangja élesen 
így válaszolt: — Ne játsszák a hülyét! 

A tömeg felháborodva felmorajlott és nevetésben tört ki. 

Behallatszott az üzemi kerítés mögött táborozó katonák nevetése 
is. 

Zarudnij elégedett, gúnyos pillantást vetett az üzemigazgatóság 
felé. Felemelte a hangját és a mikrofonba kiáltott: 

-— Csendet, csend legyen! A hülyével ne foglalkozzatok. A 
kommunista Krulij azt hiszi, hogy a munkásokkal primitív módon, 
szitkozódva kell beszélni. Ez azonban még nem minden. Hallgassátok 
tovább! — ismét bekapcsolta a magnót. 

Krulij szigorú hangja megint betöltötte az üzem hatalmas területét, 
sőt a kerítésen túlra is áthallatszott, ahol a katonák tartózkodtak. 

— Ma éjjel elrabolták a területi pártbizottság első titkárát, mégpedig 
a maguk emberei, bizonyára az afgánok. Ez köztörvényes 
bűncselekmény, sőt még annál is rosszabb. Diverzió a párt ellen. És 
ha túszként fogva tartják, akkor maguk is bíróság elé kerülnek. Véssék 
az eszükbe: a párt soha, senkitől nem hagyja zsarolni magát! Ezért 
csak abban az esetben folytatjuk a tárgyalást, ha most rögtön 
szabadon engedik Vagaj elvtársat. Különben az emberek nem kapnak 
egy gramm élelmiszert sem!... 

A munkástömeg újból felháborodottan felmorajlott.  Zarudnij 
azonban ismét felemelte a karját és a mikrofonba ordította: 

— Csend! Hallgassátok végig! Már nincs sok hátra! — újra 
megindította a magnót. 

— Testvéreim, szerintem itt nem mi zsarolunk, hanem minket 
zsarolnak —- hallatszott a  magnóból — Zarudnij hangja és 
vászonkabátjának suhogása. — Gyerünk innen! — Hová mennek? — 
kérdezte megvető, gúnyos nevetéssel Krulij hangja. — Az emberek 
várják az árut. Ha maguk anélkül távoznak innen, hogy én 
beleegyeztem volna az áruszállításba, a nép kitekeri a nyakukat!.. . 

És Zarudnij a több ezres tömeg kacagása közepette kikapcsolta a 
magnót. 

— Ennyi — szólt a mikrofonba. — Hát itt vagyunk, tekerjétek ki a 
nyakunkat. Mondjátok meg, hogyan tovább... 


— Le Krulijjal!... Gazember ez, pártstrici!... A franc fog vele többet 
tárgyalni!... Kolbásszal akarnak megvesztegetni minket!... — kiáltozták 
a tömegből. — Őt is túszul kell ejteni!... Kössük föl a hülyéért!... 

Krulij távozott az igazgató irodájából, becsapta maga mögött az 
ajtót. Egy perc múlva felbukkant az udvaron. Arcán továbbra is ott ült a 
fennhéjázó, parancsoló arckifejezés. A főbejárat felé igyekezett. 

Senki nem tartóztatta fel, bár útját a több ezres tömeg 
füttykoncerttel és gúnyos megjegyzésekkel kísérte. 

Húsz perc múlva a sztrájkolok által elfoglalt üzemi étkezde egyik 
asztalánál Levon Akopjan és Sztyepan Zarudnij étkezdéi híg 
káposztalevest kanalaztak. 

— Nem gondolod, hogy felesleges így felheccelni a népet? — 
kérdezte Akopjan. 

Zarudnij kikanalazta tányérjából a maradék levest és Akopjanra 
emelte tekintetét: 

— Ezt kellett tennem! A népfelkelések csak akkor arattak 
győzelmet, ha a nép nem higgadt le túl korán és nem ment haza 
aludni. Olvass egy kis Lenint. Egy egész könyvet írt erről. ,Állam és 
forradalom" a címe. 

— Olvastad? — kérdezte csodálkozva Akopjan. 

— Természetesen nem olvastam — mosolyodott el Zarudnij. De egy 
marxizmus tanárnő mesélt róla nekem. Ezek a marxista nők, tudod, 
milyen türelmesek! Addig nem fűzöd be őket, míg fel nem mondták 
neked az olvasmányaikat! 

— Na, te akkor képzett ember lehetsz... — hagyta rá Akopjan. 


32. 
Jekatyerinburg (folytatás) 
Helyi idő szerint 15 óra 00 perc 
Délután három órakor az Uráli Munkás, a városi pártlap 
szerkesztősége levelet kapott. 


A főszerkesztőnek Sürgős 
Fjodor Vagaj a kezünkben van. Ha az Uralmast körülvevő katonák 
a tömegbe lőnek, Vagajt az áldozatok mellé temetjük. 
az OSZDMP Uráli Bizottsága 


Mivel Vagaj elrablói úgy hívták magukat, ahogy csaknem száz 
évvel korábban Lenin elvbarátainak csoportját nevezte — Oroszországi 
Szociáldemokrata Munkáspárt -, immár kétség sem férhetett ahhoz, 
hogy az emberrablók afgánok. Még a gorbacsovi glasznoszty idején 
vált "népszerűvé az afgánok körében az ,igazi leninizmus" 
helyreállítását célzó mozgalom. A Szovjet Hadsereg katonái túlnyomó 


többségükben vidéki fiatalokból verbuválódtak. Ők a proletárdiktatúra 
lenini elméletén kívül más államelméletet nem ismertek, s úgy látták 
(ahogy mellesleg Gorbacsov is, aki származása révén közel állt 
hozzájuk), hogy csak meg kell valósítani az országban az ,igazi 
leninizmust", és Oroszország máris virágzásnak indul. 

3.15-kor Vagaj elrablóinak levele már Szerafim Krulij asztalán 
feküdt. Az asztalfőn azonban nem Szerafim Krulij ült, hanem Alekszej 
Zotov, a KGB elnöke, aki számos tábornok és ezredes kíséretében 
megérkezett Moszkvából. Sztrizs, majd Vagaj, végül pedig időlegesen 
Szerafim Krulij dolgozószobájában Nyikolaj Krutovszkij tábornok, a 
Nyugat-Szibériai Katonai Körzet parancsnoka ütött most tanyát, aki 
vezérkarával együtt Omszkból érkezett. Itt voltak a helyi KGB és 
rendőrség vezetői is, Szuhin ezredes, és Sarapov őrnagy. 

— Ha ezt afgánok írták, akkor nem tréfadolog. Akár meg is ölhetik 
Vagajt — jegyezte meg Krutovszkij tábornok, és az asztalra dobta a 
levelet. 

Alekszej Zotov egy gyors kézmozdulattal félresöpörte a papírt. 

— Az akciótervet Sztrizs és Mitrohin elvtársak is jóváhagyták — 
kezdte. — Nem rohamozhatjuk meg az Uralmast, még Vagaj 
megmentése érdekében sem, nehogy a harckocsi-összeszerelősor 
megsérüljön. Egyetlen lehetőségünk maradt: ki kell csalogatnunk a 
munkásokat az üzem területéről. Ezért... — piros ceruzájával Zotov az 
asztalra kiterített nagyléptékű térképen két párhuzamos egyenest 
húzott a városközponttól a temetőig vezető országút két oldalán. — Ide, 
meg ide, az út mentén speciális KGB-s csapatokat állítunk fel. A 
Dzerzsinszkij hadosztály már úton van, tudja, mi a feladata. Mögöttük 
helyezkedik majd el a helyi KGB és a rendőrség. Majd a reguláris 
csapatok, vagyis a katonák következnek. Tehát egy folyosót képezünk. 
Ezen vonul majd végig az Uralmasból a temetési menet. Amikor a 
menet a temetőkapuhoz ér, a sztrájk vezetőség lesz majd elöl, a két 
koporsó mellett, és önök, Krulij elvtárs. Ugye? És minden bizonnyal ott 
vonulnak majd az afgánok is, legalábbis a főkolomposaik. Amikor a 
menet eleje áthalad a temetőkapun, csapataink elvágják a többiektől 
és letartóztatják a bűnösöket. A menet többi tagját pedig... — Zotov 
félreérthetetlen kézmozdulatot tett. 

— Mindenkit? — csodálkozott el Krulij. 

Zotov bifokális szemüvegén keresztül Krulijra pillantott. A beálló 
hosszú csendben Krulij ezerszer megbánta, hogy nem tudott féket 
tenni a nyelvére, de még az életétől is búcsút vett. Mi a fenéért nem 
lógott el erről az ülésről, miért nem ment el inkább, hogy egy 
áruszállítmánnyal  betömje a sztrájkkal fenyegetőző  iszetyi 
fegyverkészítők pofáját?! Félt azonban, hogy megismétlődik az 
uralmasi incidens, ezért inkább a főparancsnokságon maradt. Most 
meg... A dermedt csend elteltével Zotov úgy tett, mintha kapóra jött 


volna neki Krulij kérdése. És furcsa módon nem is annyira Krulijnak, 
mint inkább  Kutovszkij tábornok vezérkari tisztjeinek és a 
jekatyerinburgi KGB-s és rendőrparancsnokoknak magyarázkodott: 

— Ez több lesz, mint egy egyszerű akció. Sztrizs elvtárs úgy 
döntött, hogy itt, a szülővárosában leckét ad az egész országnak! 
Hogy mindenki megértse, mi vár azokra, akik sztrájkon törik a fejüket 
valahol az ország másik végében. Egyszer s mindenkorra le kell 
szoktatnunk az embereket a sztrájkról. S legfőképpen az Urálban, 
amely telis-tele van hadiüzemekkel. Kinek van kérdése? — Zotov 
végignézett a katona-, rendőr- és KGB-tiszteken. Majd Krulijra 
pillantott: — Önnek? 

— Nem, nem... — felelte sietve Krulij. — Minden világos. 

— Ha jól értem -— szólalt meg Krutovszkij tábornok -—, a sztrájk 
főkolomposait élve kell elfognunk, hogy kicseréljük őket Vagajra? 

Zotov apró, szürke szemével Krutovszkijra nézett. Újabb csend 
következett. Mintha Zotov minden alkalommal azt mérlegelte volna, 
mennyit is ér beszélgetőpartnere, érdemes-e egyáltalán válaszolnia 
neki. 

— A sztrájk vezetőire azért van élve szükségünk — magyarázta 
végül, mint egy türelmes tanár bácsi —, hogy egy majdani kirakatper 
során beismerjék: a sztrájkot az izraeli és a japán hírszerzés 
megbízásából szervezték. Senkire nem fogjuk kicserélni őket. 

— Bocsánat... — vetette közbe zavartan Krulij. — Én... Ön bizonyára 
tudja, hogy a temető hét kilométerre van a várostól. Nem vagyok 
biztos benne, hogy végig bírom gyalogolni. Nekem... elnézést, de ki 
kell mondanom: nekem aranyerem van... 

— Nem baj, ki fogja bírni! — csattant fel Zotov. — Maga lesz a 
kecskebak, aki kolomppal a nyakán a vágóhídra vezeti a nyájat. Ne 
féljen, ezt a kecskebakot nem vágják le. 

Krulij arcán azonban továbbra is ott maradt a kétely. És ez lassan 
kihozta a sodrából Zotovot. 

— Jól van, Krulij! — mondta keményen. — Vésse az agyába: nincs 
választása. Most elmegy a katonai raktárba, összeállít egy 
áruszállítmányt és elviszi az Uralmasba, ahol bármi áron, megértette: 
bármi áron!, jó kapcsolatot teremt a sztrájkbizottsággal. Ne feledje: 
kintről figyelni fogjuk magát. Vodkázhat velük, fűt-fát ígérhet nekik, de 
holnap reggel nyolcra ki kell csalogatnia az Uralmast a temetésre. . . 

- És ha nem jönnek? - sápadt el Krulij. Zotov levette a 
szemüvegét. Most nézett először Krulij szemébe. 

— Már mondtam, Krulij elvtárs: nincs választása! Ha nem tudja 
kicsalni őket, akkor agyonlőjük magát. És most menjen! — Amikor Krulij 
távozott a szobából, Zotov felháborodva a többiekhez fordult: — 
Gazember! Amint a Kreml külön ellátmányáról van szó, mind elsőnek 
tolakszik! De amint tenni kell valamit a pártért, mindjárt az 


aranyerükhöz kapkodnak! 


33. 
Uralmas 
Helyi idő szerint 16 óra 47 perc 

— Ha ölbe tett kézzel ülünk az ostromgyűrűben, akkor elveszítjük a 
kezdeményezés lehetőségét -— fejtegette Akopjan. — Az üzemi 
hőközpontban hat óra múlva elfogy a szén. Nem didereghet 
harmincezer ember dologtalanul a műhelyekben. EI kell szánnunk 
magunkat- most rögtön, még ebben a percben. Máskülönben az 
emberek elfásulnak és előbb-utóbb hazamennek. 

A Sztyepan Zarudnij vezette tizenhét tagú sztrájkbizottság egy 
hosszú asztal mellett ült az Uralmas igazgatósági épületének üres 
tárgyalótermében. Egyedül Anatolij Guszko állt a sötét ablak mellett. 
16 óra 47 perc volt, de a fagyos téli alkony már a városra ereszkedett. 
A gyűlés gyertyák fénye mellett folyt. Minden bizottsági tag apró 
zsebmagnót tartott maga előtt. 

— Ki akar hozzászólni? — kérdezte Zarudnij. 

Több kéz is a magasba lendült. Dmitrij Govoruhin idős lakatos 
azonban meg sem várta, hogy szót kapjon, máris belefogott 
mondandójába. 

AZ URALMAS SZTRÁJKBIZOTTSÁGÁNAK ÜLÉSÉN KÉSZÜLT 
JEGYZŐKÖNYVBŐL 

D. Govoruhin (a szerszámkészítő-műhely képviseletében): Én nem 
harmincezer ember nevében beszélek, hanem csak azt mondom, amit 
a saját műhelyemben hallok. Az emberek nagyon dühösek. Dühösek 
és haragszanak. A bálnahúsra, a normákra, a rendőrség brutalitására, 
mindenre. Ha ti nem fogtok vissza, mi a harckocsikkal már rég a kapun 
kívül lennénk: szétvertük volna a rendőrséget, kiszabadítottuk volna a 
mi Veránkat és a másik kettőt is. Azért jöttem, hogy a műhelyem 
nevében megkérdezzem: mi a fenéért fogtok vissza bennünket? Mire 
várunk? 

(Általános zajongás, közbekiabálások.) Sz. Zarudnij: Csendet, 
csendet kérek! Csak sorjában. Kuzjakin, motorműhely. 

V. Kuzjakin (a motor-összeszerelő műhely képviseletében): Mi a 
műhelyben csak kétezren vagyunk, de mi csináljuk a motorokat. 
Vagyis hát a hajtóműveket. És ugyebár, mint tudjátok, a hajtómű 
mozgatja az egész harckocsit. 

(Derültség, hang ok: , Nahát, nem is tudtuk?! ,Fogd rövidebbre") 
V. Kuzjakin: Tudjátok, vagy nem tudjátok, nem érdekes! Amikor készül 
a motor, a konstruktőr pontosan kiszámolja, mekkora tömeget képes 
megmozdítani egy ilyen motor, milyen sebességgel bír haladni stb. 
Miért mondom ezt? Hát azért, mert a mi sztrájkunk nem spontán 


módon jött létre. Spontán módon tegnap robbanhatott volna ki, amikor 
az összes műhely külön-külön gyűlésezett, de akkor senki nem fogta 
össze őket. Vagyis, ahogy az előbb mondtam, nem volt motorja a 
sztrájknak. Ma reggel viszont megjelent a bejáratnál ez a két koporsó. 
Mintha az égből pottyantak volna ide. És attól kezdve a sztrájk mintegy 
hogy nem hullanak az égből se koporsók, se motorok. Tehát ez a 
motor éjjel került ide. És nagyon jó, hogy ide került, mert máskülönben 
az egész sztrájk széthullott volna, spontán módon. Most azonban kérni 
akarok tőled valamit, Sztyepan. A műhelyünk nevében. Amikor az éjjel 
összeszereltétek a sztrájk motorját, mire gondoltatok? Mi volt a 
célotok? A szemedbe mondom: nálunk a műhelyben az a beszéd járja: 
ha egy motor nem húz, akkor összeszerelünk egy másikat, 
bizonyisten! (Derültség.) Nem, ne nevessetek! Nem tréfálok. Elegünk 
volt már abból, mindenki azt mondja, elegünk van abból, hogy az 
orrunknál fogva vezessenek! És ne csinálj magadból Lech Walesát, 
egy békeangyalt! Ez itt az Ural, nem pedig Lengyelország! 
Megértetted? Sz. Zarudnij: Ki a következő? Mondjad, Tyelicskina. 
Étkezde. 

V. Tyelicskina (az étkezdéből): Nem az étkezde, hanem az összes 
asszony nevében beszélek. Mielőtt arra gondolnátok, hogy egy álló 
hónapig sztrájkoltok, mint Amerikában szokás, elárulom nektek, hogy 
nem tudunk mível etetni titeket! Nem hogy egy hónapig, de még egy 
hétig sem. Az étkezdében egy napi élelem maradt, az is, jól tudjátok 
fagyasztott bálnahús. Ettől a hústól még gyereket se lehet csinálni, 
nemhogy sztrájkolni. 

A. Guszko: És a Szolidaritás hogy tudott Lengyelországban fél 
évig sztrájkolni? 

V. — Tyelicskina: — Már megint Lengyelországgal jöttök! 
Lengyelországban van, aki jobban él, ott urak is vannak! Ott az egész 
ország összeadta a pénzt Walesának a sztrájkra. Ne higgyétek, hogy 
nálunk akad, aki akár csak egy rubelt is áldoz, egy frászt! Vodkára 
bezzeg az utolsó fityingjüket is odaadnák. A sztrájkra viszont... 
Egyszóval azt szeretném hallani Sztyepantól, hogyan fogunk 
sztrájkolni? Mi a frászból? 

(Hangok: Úgy van!" ,Tessék, Zarudnij, tied a szó!) Sz. Zarudnij: 
Egy kissé korán bírtok szóra. Várhattatok volna néhány percet. Öt 
óráig. De mindegy. Addig is elmondom a következőket. Egy dolog 
előkészíteni egy sztrájkot, vagy akár egy felkelést, és egészen más 
kitárni a kaput és azt mondani az embereknek: , Ott áll a hadsereg, 
amott meg a rendőrség, rátok fognak lőni, de ne féljetek, menjetek a 
golyózáporba!" Előfordulhat, hogy néhány bátor neki is lódul, én 
azonban nem veszem a lelkemre a bűnt, hogy a biztos halálba 
kergessem az embereket. Bevallom nektek, szereztünk egy kevés 


lőszert és megvan az esélyünk arra, hogy áttörjük a kordont. Mégis 
tartalékos tiszt volnék, valamire csak megtanítottak bennünket az 
Akadémián és Afganisztánban. De mindjárt öt óra. Egész nap erre 
vártunk. Sötétedés előtt ugyanis semmiféle kapcsolatunk nem volt a 
várossal. Márpedig pontosan tudnunk kell, mi történik a többi üzemben 
és a városban. Mindjárt öt óra, kérlek, gyertek az ablakhoz. Rögtön 
információt kapunk, s ennek alapján közösen döntünk... 

Zarudnij felkelt az asztaltól és a sztrájkbizottság meglepett 
tagjainak kíséretében az ablakhoz lépett, amelynél már régóta ott 
posztolt Anatolij Guszko. A kinti sötétbe meredt, de közben állandóan 
karórája másodpercmutatójára pillantgatott. 17.00-t mutatott az órája, 
amikor az üzem kerítésének túloldalán, a rendőrségi és katonai kordon 
gyűrűje mögött, az egyik sötét ház ablakában hirtelen felvillant egy 
zseblámpa fénye, amit rövid felvillanások sorozata követett. 

— Első közlemény. Pont — kezdte olvasni a morzejeleket Guszko. — 
Gratulálunk, a sztrájk továbbterjedt. . . 

— Hurrá! — kiáltott fel valaki. 

Zarudnij azonban rögtön belefojtotta a szót: 

— Csend legyen! A jegyzőkönyvvezető írja! — Majd így szólt: — 
Kérek mindenkit, hogy kapcsolja be a magnóját. 

A SZTRÁJKBIZOTTSÁG ÜLÉSÉN KÉSZÜLT 
JEGYZŐKÖNYVBŐL (folytatás) 

(A 17.00-kor kapott információk) 

Első közlemény: 

Gratulálunk, a sztrájk továbbterjedt pont 

15.00-ig a következő üzemek léptek sztrájkba Szerszámgépgyár 
vessző Szerszámgyár vessző Autógyár vessző Harisnya- Textil 
Ékszergyár és a jekatyerinburgi teherpályaudvar pont 

A  jekatyerinburgi  teherpályaudvaron reggel óta sikerült 
feltartóztatni újabb három lIszetyből érkezett lőszerszállító katonai 
szerelvényt pont 

Iszetyben sztrájkba lépett a Töltény- és Rakétagyártó Üzem pont 

A területi pártbizottság gépkocsioszlopot küldött Iszetybe hús és 
lisztes árukkal pont 

Sikerült , meggyőznünk — a  fegyverkészítőket vessző hogy 
mondjanak le erről az alamizsnáról az uralmasi sztrájkbizottsággal való 
kapcsolatfelvételig és Sztaszov meg a többi letartóztatott szabadon 
bocsátásáig pont 

Jelenleg egy másik gépkocsioszlop a katonai raktárak felől az 
Uralmas felé tart pont 

Várjuk utasításaikat pont 

Második közlemény: 

14.40-kor a katonai reptéren egy körülbelül 1200 főt számláló 
KGB-s hadosztály landolt pont 


Jelenleg ez a hadosztály a városból a temetőbe vezető országút 
mellett foglal állást pont 

Kolcovo polgári repülőtéren ezzel egy időben a Nyugat-Szibériai 
Katonai Körzet két hadosztályának kihajózása folyik pont 

Az egyik hadosztály a várost a temetővel összekötő országút felé 
indult vessző a másik Iszety város irányába halad pont 

A városi rendőrség és katonai helyőrség erőinek már mintegy 
hetven százaléka Iszety körül összpontosul pont 

Szemmel tartjuk ezenkívül a Permből Iszetybe és Cseljabinszkból 
Jekatyerinburgba irányuló harckocsi mozgást is pont 

Reális . esélyünk van ezeknek a  szerelvényeknek a 
feltartóztatására pont 

Várjuk utasításaikat pont 

Vétel... 

Zarudnij Guszkóhoz fordult és halkan így szólt: 

— Közöld velük, hogy egy óra múlva válaszolunk. Guszko előhúzott 
a zsebéből egy zseblámpát és az ablak felé fordulva néhányszor 
felvillantotta. 

Ezután Zarudnij visszament az asztalhoz, leült és idegesen 
remegő ujjakkal rágyújtott egy cigarettára. Az Uralmas munkásai közül 
még senki nem látta ezt a magabiztos, nagyhangú és goromba 
művezetőt ilyen feldúltnak. 

A SZTRÁJKBIZOTTSÁG ÜLÉSÉN KÉSZÜLT 
JEGYZŐKÖNYVBŐL (folytatás) 

Sz. Zarudnij: Üljetek le! (Megvárja, míg mindenki helyet foglal.) 
Most már szinte mindent tudtok. A többit könnyű kitalálni. 
Természetesen, ahogy Kuzjakin is mondta, a két koporsó nem az 
égből pottyant ide. Rendkívül ostobák lettünk volna, ha csak azért 
cipeljük ide a holttesteket, hogy sztrájkoljunk. A szovjethatalom egész 
eddigi története alatt még soha senki nem ért el semmit sztrájkokkal. 
Sem Novorosszijszkban, sem Krasznodarban, sem Lengyelországban. 
Mi viszont most különleges helyzetben vagyunk. Reggel még nem 
tudtunk erről a helyzetről, mert nem ismertük a többi üzem hangulatát. 
Nálunk Oroszországban mindig úgy volt, hogy az egyik erre húz, a 
másik arra. Bocsássatok meg, össze-vissza beszélek, de nagyon 
ideges vagyok. Szóval ennyi. Guszko, add ide a térképet. (Guszko az 
asztalra teríti a térképet.) Itt van az Uralmas, itt meg a temető. Ez meg 
itten Iszety város. Nincs ugyan rajta a térképen a titokvédelem miatt, 
de mi azért berajzoljuk, így ni. (Rajzol.) Most mit látunk? Hírszerzésünk 
szerint a városi rendőrség, a KGB és a katonai helyőrség hetven 
százalékát Iszetybe dobta át. Ez érthető is: annyi ott a rakéta, hogy öt 
perc alatt tíz Hirosimát lehetne rendezni. A harckocsi-lőszerekről már 
nem is beszélve. A többi fegyveres erő itt állomásozik az Uralmas 
körül, blokád alatt tart minket. Nehogy egyesüljünk az iszetyiekkel. 


Eddig világos? Tehát f elvetődik a kérdés: ha a hatóságoknak, ahogy 
ezt nemrég Krulij felvázolta, valóban szándékukban állna rendezni 
velünk a vitás kérdéseket, akkor minek kellenek ehhez a harckocsik 
Cseljabinszkból, egy egész KGB-hadosztály Moszkvából és a 
deszantosok Omszkból? És miért választották a temetés helyéül pont 
a legtávolabbi temetőt, amikor a városban négy másik is van? Miért 
foglalt állást sötétedés után a KGB-s hadosztály a temetőhöz vezető út 
mentén? Mint a Szovjet Hadsereg egykori őrnagya, meg tudom 
mondani nektek, mire emlékeztet ez az egész. Egy csapdára. Ki 
akarnak csalni bennünket az üzemből a temető felé vezető útra, hogy 
ott aztán ugyanazt csinálják velünk, amit mi csináltunk az afgán 
ellenforradalmárokkal. Hát erre megy az egész. Merem remélni, hogy 
nem esünk bele a csapdába. Hogyan tovább? Holnap átcsoportosítást 
hajtanak majd végre és valami mást találnak ki. Ugyanis ha a 
sztrájkolók harckocsikkal rendelkeznek — még ha lőszer nélkül is —, a 
hatóságoknak inukba száll a bátorságuk és katonai alakulatokat 
küldenek ellenünk. Tehát nem várhatunk holnapig. És most térek rá 
mondanivalóm lényegére. Nézzetek újból a térképre! Amint látjátok, a 
nekünk állított csapda miatt védtelenül hagyták szinte az egész várost. 
Néhány kisebb osztag őrködik csak a két szerszámgépgyárnál; itt a mi 
esélyünk. Ma este, akár most rögtön átvehetjük a hatalmat a városban: 
elfoglalhatjuk a pártbizottságot, a városi tanácsot, a távírdát, a 
televíziót, a rádiót, egyszóval mindent! Annál is inkább, mert a gyár 
területén található harckocsik el vannak látva a teljes harci 
felszereléssel. Ez egész idáig az én titkom volt, most viszont már 
elmondhatom nektek: az első áttöréshez megvannak a fegyvereink. És 
ha eljutunk az uráli teherpályaudvarig, ott három szerelvény lőszer vár 
bennünket. Ez megnyitja előttünk az utat lIszetybe. Persze 
mondhatjátok, hogy ez felelőtlen kalandorság, úgysem győzhetjük le 
ezeket, az ország minden részéből összpontosított csapategységeket. 
De van itt egy apróság. Iszetyben, mint tudjátok, harcászati rakétákat 
gyártunk. Ha reggelre megkaparintunk néhányat, akkor Sztrizs és 
Mitrohin leállítják katonai akciójukat. Máskülönben az egész Kremlt 
átlyuggatjuk ezekkel a rakétákkal, még ha hiányoznak is róluk az atom 
robbanófejek... (A jelen lévők zajonganak, kiabálnak, vitatkoznak.) 

Sz. Zarudnij: Csend! Ugyanolyan munkás vagyok, mint ti. Több 
millióan vagyunk az országban. És már mindegyikük érzi a nyomást. 
Olyasmi lehet ez, amit a nők éreznek szülés előtt. Csak más 
városokban nincs lehetőségük, hogy harckocsikat és lőszert 
szerezzenek, mégpedig hat vagon lőszert. Mi megtehettük. Kétszáz 
afgán az éjjel szétszéledt az Ural többi városában, hogy mozgósítsa a 
népet, főleg az afgánokat. Mint láttátok, készen állnak, várják az 
utasításainkat. Hát ennyi, testvéreim. Úgy vélem, nem nektek kell a 
felkelésről döntenetek, hanem a népnek. Fogjátok a magnótokat, 


menjetek vissza a műhelyetekbe és játsszatok le az embereknek, ami 
itt elhangzott. Ha egyetértenek a felkeléssel, akkor minden műhely 
alkosson egy-egy ezredet. Mindenkitől vasfegyelmet követelünk. Igaz, 
erről még korai beszélni, előbb hadd döntsenek az emberek. 

A tanácsteremből kifelé jövet Akopjan átkarolta az idegesen 
cigarettázó Zarudnijt és így szólt hozzá: 

— Az üzemben legalább száz spicli lézeng. Ha csak egy is kijut az 
üzemből, mielőtt elkezdődne a felkelés, az egész terved meghiúsulhat. 

— Tudom -— felelte Zarudnij és Guszkóhoz fordult: — Mit szólsz 
ehhez? 

— Először is az összes kijáratot afgánok ellenőrzik. Másodszor: 
szinte az összes spiclit ismerjük, és vannak embereink, akiket rájuk 
állítottunk. Mindenesetre megyek, utasítást adok, hogy tartsák rajtuk a 
szemüket... — és műlábát vonszolva elment. 

— Mit akarsz csinálni Vagajjal? — kérdezte Akopjan Zarudnijtól. 

— Fasz tudja! — tört ki dühösen Zarudnij. — Ki gondolta, hogy 
minden így megváltozik? Nem számíthattunk ki mindent előre. 
Ücsörögjön csak egyelőre a kazánházban, nem ő most a fontos... 


34. 
Uralmas (folytatás) 

Guszko és Akopjan távozta után Zarudnij egyedül maradt. 
Elnyomta a cigarettáját, az ablakhoz lépett és kinézett a sötétbe. Mivel 
a hatóságok az üzemet kikapcsolták az áramszolgáltatásból, 
köröskörül mindenre homály borult. Csak az égbolton vibráltak a téli 
csillagok. Zarudnij hirtelen úgy érezte, hogy egyedül van ezen a kerek 
bolygón, amely a csillagok között száguld, nem tudni, hová: a 
megsemmisülésbe, a jövőbe? S körülötte a világmindenségnek 
sötétje, a hideg csillagok — az ördög tudja, van-e rajtuk élet! És ha van, 
akkor vajon ott is léteznek harckocsik, pártjelszavak, téglakerítések és 
az üzemkapuk előtti tábortüzeknél melegedő katonák? 

A kapuk mögött, az üzem udvarán sötét, formátlan tárgyként 
emelkedett a magasba az acélállvány a két koporsóval. Zarudnijnak 
mindettől baljós érzése támadt, mintha a középkorban járna... Egy 
kislány, akit megöltek egy falat kenyérért, egy asszony, aki felgyújtotta 
magát a pártbizottság ajtajában... Zarudnij nem nősült meg, nem 
voltak gyermekei. Nagy szoknyavadász, mocskos-szájú, goromba 
fráter hírében állott az Uralmas munkásai között, s ilyennek ismerték 
az afganisztáni harckocsizó ezredben is. Sőt még a nők sem látták 
másmilyennek. És mégis vonzódtak hozzá; a gyerekek meg a kutyák 
is. Bizonyára azért, mert csak a nők, a gyerekek és a kutyák érzik 
meg, hogy mi lakozik egy emberben. A káromkodás, a durvaság, a 
vodka és a kivagyiság mögött Zarudnij nehéz terhet viselt: szinte 


születésétől fogva úgy érezte, bűnös mindazért, ami körülveszi őt; a 
hat Afganisztánban töltött évért is. Zarudnij 1947-ben született 
Mordvíniában, egy szigorított női táborban. De nem a szögesdrót 
mögött, hanem annak innenső oldalán: a táborparancsnok fia volt. 
Apját, Zarudnij KGB-ezredest egész Mordvíniában ismerték vadállati 
kegyetlenségéről és arról, hogy kihallgatás közben szadista módon 
erőszakoskodott a női foglyokkal. 17 ezer nő élt ebben a táborban: 
kurvák, tolvajok, politikaiak vegyesen. Mindennap akadt néhány száz 
beteg, legyengült, megfenyített nő, akiknek Zarudnij ezredes újabbnál 
újabb büntetéseket, kínzásokat eszelhetett ki: kitépette a körmeiket, 
patkányokkal teli tömlöcbe vetette, éheztette, nem hagyta aludni, 
szomjúhoztatta, elektrosokkoltatta vagy egyszerűen felpofoztatta őket. 
A kínzások során megerőszakolt nőknek Zarudnij saját kezűleg vágta 
le a mellét, a fülét... Majd a halott vagy félholt nőket bedobatta egy 
régi szénbányába. Másnap aztán törölték őket a listáról, mintha munka 
közben pusztultak volna el. 

Sztálin . halála 1953-ban véget vetett Zarudnij ezredes 
szórakozásainak. Ám az ezredes nem tudott lemondani róluk. Az 
akkoriban 42 éves, ereje teljében lévő, makkegészséges férfi ettől 
kezdve immár egyfolytában a saját feleségét kínozta, vele 
erőszakoskodott. A hatéves kisfiú éjjelente gyakran felriadt anyja 
félelmetes sikolyaira: a szomszéd szobában apja éppen az anyja 
mellét markolászta... Végül a nyár közepén az asszony elköltözött az 
ezredestől Kisinyovba, a szüleihez, magával vitte a hatéves Sztyepant 
is. Ám az apja utánuk repült, feleségét félholtra verte és a moldáviai 
KGB segítségével gépre rakta és a fiával együtt visszavitte 
Mordvíniába, hogy folytassa felesége éjszakai kínzását — egy hónapig, 
kettőig, háromig... 

Egyszer, amikor az apja nem volt otthon, a kisfiú elárulta az 
anyjának, hogy apja bőröndjéből elcsent egy pisztolyt, s azt mondta 
neki, hogy megöli az apját. Anyja azonban elvette tőle a revolvert és jól 
megverte. Közben azt üvöltözte, hogy nem Sztyepanra tartozik, hogy ő 
éjjelente miért sikoltozik, lehet, hogy tetszik neki, amit a férje csinál 
vele. Persze Sztyepan akkor még nem sejtette, hogy anyja teljesen 
lezüllött, alkoholista és mazochista lett belőle. Látta viszont, hogy 
egész nap kábultan, félmeztelenül ténfereg a lakásban, révetegen 
mosolyog és állandóan az üveg után nyúl. Csak estefelé élénkült fel, 
amikor hazajött a férje. Már este nyolckor bezavarta a fiát a 
gyerekszobába, fogolykabátot vett magára és ebben a jelmezben 
provokálta a férjét újabb produkciókra... 

Sztyepan hétéves lett. Anyjának még maradt annyi esze, hogy 
feltételt szabjon a férjének: vagy hazaküldi a fiút Kisinyovba az anyai 
nagyszülőkhöz, vagy beíratja Leningrádba, a Szuvorov katonai 
iskolába. Az apa az utóbbit választotta. 


1956-ban, amikor Hruscsov leleplezte Sztálin ,személyi kultuszát", 
és milliószámra kezdték rehabilitálni az-ártatlanul elítélteket, Zarudnij 
ezredes a sztálini GULAG jónéhány táborparancsnokához hasonlóan 
golyót röpített a fejébe. Ez helyes döntés volt: a kiszabadult foglyok 
biztosan agyonverték volna. Tíz évvel később, amikor Sztyepan 
Zarudnij 19 éves alhadnagy Mordvíniába utazott az alkoholizmusba 
belepusztult anya temetésére, a családi holmik között megtalálta anyja 
hegedűjét és a kisinyovi zeneiskolában szerzett diplomáját, apja 
papírjai között pedig rábukkant egy fiatalkori verseket tartalmazó 
füzetre. Akkorra Sztyepan már mindent tudott a családfájáról. 
Nagyapja, Gavriil Zarudnij a forradalom előtt tanító volt, akárcsak 
dédapja és ükapja, valamint ezek fivérei, akik közül az egyik Lenin 
apjával tanított a tambovi gimnáziumban. 

A kommunisták azonban megszakították a Zarudnij nemzetség 
fiúból, aki fiatal korában verseket írt és egy fiatal vidéki 
hegedűművésznőt vett feleségül, ebben a rendszerben KGB-tiszt, 
szadista és hóhér lett, aki tönkretette a feleségét, fiát pedig katonának 
adta; Zarudnij csak az Afganisztánban szerzett sebesülése révén 
tudott megszabadulni a hadseregtől. 

Sztyepan egész életében gyűlölte a kommunista rendszert és 
gyötrődött saját tehetetlensége miatt. Ez elől az érzés elől az italhoz, a 
munkához és a nőkhöz menekült. Gyakran megfordultak nála olyan 
nők is, akik párt- és Komszomol-funkcionáriusok . voltak. Ők, akik 
nappal nemtől fosztott pártuniformisba, az álszent puritánság vagy a 
mostanában divatos orosz sovonizmus páncéljába bújtak, éjszakára 
jófajta pártkoszton hizlalt féktelen temperamentumú szexuális 
vadmacskákká változtak. De még az ágyban, az élvezettől sikongatva 
sem feledkeztek meg a világ fölötti hatalmukról: mindenhatóságuktól 
megittasodva képtelenek voltak megemészteni, hogy Zarudnij lemond 
a legragyogóbb párt- vagy tanácsi karrierről, melyet ők egyetlen, akár 
a nemi aktus közben elintézett telefonnal megnyithatnának. előtte. 
Hiszen a Gorbacsov által leszerelt összes többi afgán tiszt gyors 
karriert futott be: felső- és középszintű vezetői posztokra kerültek, 
állami nyaralójuk, kocsijuk volt. 

Zarudnijt azonban már az is nagy megelégedéssel töltötte el, hogy 
éjjelente megbaszhatja ezt a gyűlöletes hatalmat; nem volt rászorulva 
az alamizsnájára. Bizonyos értelemben az uráli ,afgánok" vezérévé 
vált, ami részben agglegény életmódjának, részben munkaköri 
beosztásának volt köszönhető. Az egykori afgán katonák látták, hogy 
közülük való és nem adja el magát a hatalomnak. A helyi afgánok 
körében élvezett tekintélye kezdetben csupán az önérzetét 
legyezgette, később viszont azon vette észre magát, hogy néhány 
száz, Afganisztán kemény iskoláját végigjárt katona engedelmeskedik 


neki. Még azok az afgánok is nagyon gyorsan lecsillapodtak az 
éjszakai sorban állásokban, akiket egy éve elkapott a nagyorosz 
sovinizmus és magával ragadott az , Oroszország újjászületése" jelszó. 
Zarudnijnak ekkor jutott először eszébe, micsoda kihasználatlan 
potenciált rejt magában ezeknek az embereknek a szolidaritása, 
amelyet a hatóságok képtelenek voltak felszámolni a hatalmas 
országban. Zarudnij kiszámolta, hogy az afganisztáni háború kilenc 
éve alatt legalább hárommillió embert hívtak be. Még ha a fele nem is 
értett meg semmit, vagy gyengének bizonyult és beállt ,Az 
Oroszországi Újjászületés Hazafias Kormányának" szolgálatába, a 
maradék másfél milliót akár az éjszaka közepén is mozgósítani lehet, 
elég elkiáltani magát: , Testvérek, verik az afgánokat! Másfél millió 
katona pedig már jelentékeny erő. 

És Zarudnij apránként megfigyelte az uráli afgánokat, osztályozta 
őket, kirostálta közülük a spicliket, a ,hazafiakat" és a hülyéket, akinek 
az agyát már menthetetlenül megfertőzte a kommunista ideológia. 
Óvatosan felderítette, hogy a szomszédos városokban és az Ural 
határain túl kik játszanak vezető szerepet az afgánok között. 
Meglepődve vette észre, hogy nem is olyan sok a spicli és 
pártpropagandától elhülyült ember. Ő maga egész életében gondosan 
titkolta a kommunizmus iránti gyűlöletét. Az új nemzedék, ezek a 
25-30 éves afgánok viszont már nyíltan kimondták, mit gondolnak, 
nem rejtették véka alá a véleményüket, nem titkolóztak; mintha fejjel 
rohannának a falnak, csak az alkalmat keresték, hogy világgá 
kürtölhessék: ,Na, most már elég volt! Menjetek a kurva anyátokba! 

Zarudnij kiválogatott magának néhány embert. De még ebben a 
gárdában sem akadt senki, akit beavatott volna valódi szándékaiba. 
Egy hete még ő maga sem tudta megfogalmazni, mi is a szándéka. 
Egyszerűen csak VÁRT. Csak várt, de nem ölbe tett kézzel, hanem 
mint egy hivatásos tiszt: újra meg újra lejátszotta magában az 
esetleges harc különféle változatait. Ezek alapján Sztyepan Zarudnij 
nem látott más utat a gyűlöletes kommunista rendszer 
megsemmisítésére, mint az erőszakot, a katonai erő alkalmazását, s ő 
ezt tanulta héttől 35 éves koráig a szovjet hadseregben. , Háború nem 
lehet többé, de nekünk mindig készen kell rá állnunk!, ivódott a 
vérébe még a Szuvorov iskolában. . . 

Amikor Sztaszov, Obuhov és Vera Konyuhova - az egyik meghalt 
afgán anyja — rács mögé került, Irina Sztaszova pedig felgyújtotta 
magát a pártbizottság ajtajában, valami azt súgta Zarudnijnak: 
, Elérkezett! Itt AZ alkalom! Ez mozgósíthatja az összes afgánt! Most 
vagy soha!... 

A többi -— Vagaj elrablása, a holttestek kicsempészése a 
hullaházból, a hat lőszeres vagon elrablása, majd a legmegbízhatóbb 
kétszáz afgán kora reggeli eltűnése az Uralmasból és megjelenése 


Iszety üzemeiben meg a többi uráli városban csupán a nyitánya volt 
annak a tervnek, amelyet Zarudnij éjszakákon át ötlött ki, anélkül, hogy 
bízott volna abban, hogy valaha is megvalósíthatja. Most, ahogy a 
sötét ablaknál állt és a sztrájkoló munkások döntésére várt, azt 
latolgatta, amit nem tudhat senki egy felkelés, lázadás, puccs vagy 
forradalom kitörésekor: hogy vajon jól választotta-e meg az időpontot. 

Ott, az üzem téglakerítésén kívül, most rendőrökből, KGB-sekből 
és katonákból kordont húzott a hatalom. Ez az ellenséges sáv 
választotta el Sztyepan Zarudnijt Oroszországtól. Nem is erre a sávra 
gondolt, tisztában volt vele, hogy az áttörése nem okozhat gondot. De 
mi várja a kordon mögött Oroszország mélyében? Hirtelen gépkocsi 
fényszórók tűntek fel a távolban, a kivilágítatlan uráli utcák fekete 
méhében, és az Uralmas felé közeledtek. Zarudnijnak rögtön eszébe 
jutott az afgánok jelentésének egyik sora: Jelenleg egy 
gépkocsioszlop a katonai raktárból az Uralmas felé tart." Hogy 
feledkezhetett meg erről a picsába! Az asztalhoz ugrott, melyen ott 
hevert a cigarettásdoboz, idegesen rágyújtott és szinte futva kiment a 
félhomályba borult tárgyalóteremből. 


35. 
Jekatyerinburg 
Helyi idő szerint 17 óra 25 perc 

Hosszú, pártbizottsági Csajka robogott a sötét, kivilágítatlan, 
vészjósló csendbe borult utcákon. A Csajkát bőgő dízelmotorokkal 
súlyos, hattengelyes hűtőkocsik kísérték. A kocsi hátsó ülésén 
Szerafim Krulij kuporgott, nem is annyira a hidegtől, mint inkább a 
félelemtől vacogva. ldeges volt a Zarudnijjal és az uralmasi 
sztrájkolókkal rá váró találkozás miatt. Mi a fasznak kell behízelegnie 
magát ennél a szemétládánál? Agyon kell lőni az ilyeneket, a picsába, 
ott helyben, az üzemben! 

A sztrájkolókat azonban csak Zotov lövethette agyon. Ő viszont 
nem akarta megrohamozni az Uralmast, nehogy kár érje a harckocsi- 
összeszerelő műhelyeket. Sztrizsnek és Mitrohinnak ugyanis rövid 
időn belül sok-sok harckocsira lesz szüksége. Nem véletlen, hogy 
Zotov élve akarja elkapni a sztrájk főkolomposait, hogy aztán az 
ország lakossága előtt mint izraeli és japán kémeket vonja 
felelősségre. De hogy állítson be ő, Krulij, az Uralmasban azok után, 
hogy kifütyülték? ,Nincs választása... Agyonlőjük magát! Nagy 
gazember ez a Zotov, Sztálin-fajzat! Képes tényleg agyonlövetni, ha... 

Krulij egy hirtelen ötlettől vezérelve, heves mozdulattal felkapta a 
rádiótelefon kagylóját. 

— A XIX. kerületi rendőrkapitányságot, Beszpalov századost 
kérem! -— Miután kapcsolták, beleszólt a készülékbe: Sztaszov, 


Obuhov és Konyuhova még nálad van? 

— Igen, Krulij elvtárs — felelte Beszpalov. Krulij fölényes stílusához 
nem illett, hogy beavasson terveibe egy alacsony rangú rendőrt. Ezért 
csak ennyit mondott: 

— Rakd be őket egy ,meseautóba". Értük megyek. — Majd utasítást 
adott a sofőrnek: — Balra, a Tégla utca felé! A XIX. kerületi 
kapitányságra! 

Nagy kő esett le a szívéről. Na, mégis csak rájött, hogyan juthat be 
az Uralmasba, mivel vesztegetheti meg ezeket a sztrájkolókat! 
Odaviszi nekik a három foglyot, úgyis őmiattuk kezdődött az egész 
perpatvar. Hadd vigyék őket, hadd örüljenek. Holnap reggel a 
, mártírok" úgyis nyilván a temetési menet élén haladnak majd, és a 
temetőben letartóztatják őket! Igen, nagyszerű ötlet, még Zotov, a 
moszkvai bulldog sem képes ilyet kitalálni! 

Néhány perc múlva a fekete pártbizottsági autó és a hat hűtőkocsi 
befordult a Tégla utcába. Itt a parancsnok megfelelően már várta őket 
a rendőrségi ,meseautó", és Krulij kocsija mögé besorolva bőgő 
motorral csatlakozott a konvojhoz. Krulijnak eszébe sem jutott, hogy 
ellenőrizze, ki ül a kocsiban. 

És éppen ebben az apróságban rejlett a Történelem álnok 
ravaszsága. 

Időközben az Uralmas körül már kialakult a tábori rend. A felvert 
sátrak azonban alig védtek a hidegtől, ezért aki csak tehette, bebújt a 
katonai járművekbe — teherautókba, GAZ-okba, könnyű, páncélozott 
szállítójárművekbe -— és addig járatta a motort, amíg fel nem 
melegedett a fülke. Az Uralmas téglakerítése körül motorzúgás és 
kékesszürke benzingőz töltötte be a levegőt. A füst nem szállt föl a 
hidegben, hanem hatalmas fehér gombolyagként lebegett a föld felett. 

Az üzemet körbevevő kordon sötét sávjánál Krulij ismét felemelte 
a telefonkagylót. A városi villamosművek diszpécserét kérte. 
Megparancsolta neki, hogy kapcsolja be az Uralmast az 
áramszolgáltatásba. Krulij ezt saját biztonsága érdekében tette, nem 
akart sötétben beszélni a munkások előtt. Ám a hirtelen felgyulladt 
fény váratlan hatás gyakorolt az üzemben. 

Egy perce még az üzem valamennyi műhelyében viharos és 
vészjósló gyűlések folytak. A hatalmas műhelycsarnokok sötétje, az 
elemlámpák és a gyertyák fényfoltjai, a felszólalók hatalmas árnyéka 
felgyújtotta az emberek képzeletét, egyre elszántabbak lettek, hogy 
azonnal nekiinduljanak és megküzdjenek a sötétség, az erőszak és a 
diktatúra erőivel. A váratlanul kigyulladó fény azonban egy 
szempillantás alatt lehűtötte a lelkesedést. Az emberek úgy érezték, 
mintha valamilyen szemérmetlen foglalatosságon kapták volna rajta 
őket. Egy másodperc alatt megfeledkeztek szónokaikról és vezetőikről. 
Többezer ember egyszerre üvöltözve kitódult a műhelyekből az 


üzemudvarra: 

— Tényleg győztünk? Hurrá-á-á! 

Igen, az emberek, hogy úgy mondjam leeresztettek. A levegőből, 
pontosabban a villanyfényből nyert misztikus remény, hogy békésen 
lezárhatják a hatalommal kirobbant konfliktust, pillanatok alatt levette 
lelkükről a vállalkozás halálos kockázatának terhét. Még a legbátrabb 
katona is örül a fronton a fegyverszünetnek, a békekötésnek meg 
kiváltképp... 

— Hurrá-á-ál... 

Krulij az üzemkapu felől jövő sokezer torokból felhangzó lelkes 
kiáltás hallatán végleg felbátorodott: most jött el az ő ideje! Az Uralmas 
főbejárata előtt kiszállt az autóból, frissen, fiatalosan rendbe szedte 
ruházatát, délcegen kihúzta magát kanadai bundája alatt és arcán 
győzelmes mosollyal az üzem bezárt kapujához, a bejáratnál őrködő 
fiatal afgán munkáshoz lépett. 

— Nyissa ki a kaput! — mondta a felé igyekvő Zarudnijnak. 
Beszédem van az emberekkel! 

— Reggel már beszélt velük... — jegyezte meg Zarudnij, Krulij, a 
parancsoló hangnem nagy szakértője, nyomban észrevette Zarudnij 
hangjában a zavarodottság jeleit és vidáman felnevetett. 

— Igen, beszéltem velük reggel. Most meg este fogok velük 
beszélni! Élelmet hoztam nekik, van ellene kifogása? 

— Nincs - felelte komoran Zarudnij. Ha a fény, csupán a villanyfény 
hirtelen ekkora örömet szerzett, akkor mi lesz, ha Krulij kinyitja a 
hűtőkocsik ajtaját és hússal, hajdinakásával, rizzsel, vajjal kínálja a 
munkásokat! 

Zarudnij látta, hogy nem tudja feltartóztatni Krulijt. Parancsot adott 
az afgánoknak, hogy nyissák ki a kaput, és a vereség előérzetével, 
szótlanul az üÜüzemudvarra beforduló hűtőkocsik és rendőrségi 
, meseautó" után baktatott. 

Eközben Krulij otthonosan felment az ideiglenes tribün lépcsőjén, 
amelyről reggel is beszélt. A tömeg rosszalló morajlása, sőt gúnyos 
füttye fogadta, amely azonban valahogy mégis más volt, mint a reggeli 
hangulat. De Krulij már nem félt. Magasba lendítette a karját. 

— Csend! -— hallatszott mindenfelől. — Csendet testvérek! Hadd 
beszéljen! Most előzékenyebb lesz!... 

Igen elképesztő a tömeg pszichikuma. Három perce a forrongó 
műhelyekben még úgy látszott, hogy ha a munkások meglátnak egy 
Krulijhoz hasonló, jól táplált pártdisznót vagy csupán egy 
rendőregyenruhát, őrjöngésbe kezdenek, szemrebbenés nélkül 
darabokra tépik, agyontapossák ezeket az alakokat, és beleronhannak 
a golyózáporba. Most, amikor ott áll előttük a tribünön, felemelt karral a 
Hatalom képviselője, akit reggel kifütyültek, elcsendesednek, sőt 
követelik, hogy hagyják szóhoz jutni, mintha maguk kívánnák, hogy 


újból, százezredszerre is becsapják őket. 

- Hadd halljuk! Kapcsoljátok be a mikrofont! — És valaki 
bekapcsolta a mikrofont. 

— Kedves elvtársak! — kiabálta Krulij. Szavait a hangszórók messze 
a fejek sötétlő tengere fölé röpítették. — Újból eljöttem magukhoz, hogy 
beismerjem: hibáztam. Reggel rosszul beszéltem. A 
sztrájkbizottságukkal folytatott tárgyaláson rossz hangot ütöttem meg. 
Eljöttem hát, hogy bocsánatot kérjek — fordult a tribün hátsó felén álló 
Zarudnijhoz: — Bocsásson meg, Zarudnij elvtárs. 

— Jól van no! Nincs semmi baj! — reagáltak hangos kiáltásokkal az 
első sorokban állók, orosz szokás szerint azonnal megbocsátva a 
,bűnösnek". — A lényegről beszélj! A lényegről! Mi a fenének repültek 
ide a katonák? 

— Elvtársak! — emelte fel a hangját Krulij ujjongva, hogy ilyen 
könnyen kibékült a munkásosztállyal. — Elvtársak! Azért érkezett 
néhány alakulat, mert városunkban garázdák és huligánok jelentek 
meg. Maguk itt ülnek az üzemben és nem tudnak semmit. Nem tudják, 
hogy amíg maguk - a lakosság legjobb, legöntudatosabb része — a 
sztrájkkal van elfoglalva, addig családjuk veszélybe került, garázda 
elemek kirabolják őket. Ezek a gazemberek állítólagos ,politikai 
tiltakozás" ürügyén üzleteket fosztogatnak, lakásokba törnek be, sőt 
járókelőket rabolnak ki. Ezért hívtuk ide a katonákat. Hogy arra az 
időre, amíg folynak a tárgyalások, gondoskodjanak családjuk 
biztonságáról. Először. 

A tribünökhöz közel álló munkások arckifejezése a hatalmas 
tömeg figyelmét látván, Krulij hirtelen rádöbbent, hogy ezek az 
emberek hisznek, hinni akarnak neki. Sürgősen ki kell ezt használnia, 
beszélnie kell, sarokba szorítania őket, beléjük sulykolnia a 
legfontosabbat. Krulij így folytatta: 

— Másodszor, elvtársak! Az áldozatokat — s itt a Natasa és Irina 
Sztaszova koporsóját tartó állványra mutatott — el kell temetni! Orosz 
emberekhez nem illik, hogy így tartsuk halottainkat, a szabad ég alatt, 
kint a fagyban, mint valami bennszülöttek. Nem keresztényi dolog ez, 
elvtársak! Tehát holnap, amikor közösen kimegyünk a temetőbe, látni 
fogják a katonákat. Kérem, értsék meg: ezek baráti csapatok. Ők 
fogják megvédeni a temetési menetet az esetleges provokációktól. 
Ugyanis pontos információink vannak arról, hogy a zsidók kitelepítése 
után köztünk maradt cionista ügynökök utasítást kaptak: bármi áron, 
akár a legaljasabb provokációk révén is, hiúsítsák meg a közöttünk 
folyó béketárgyalásokat; meg kell hiúsítaniuk! Ugyan miért kellene 
nekünk, orosz embereknek széthúzni? Miért nem tudunk mi egymás 
között szépen, nyugodtan megegyezni? És ha reggel durva orosz 
kifejezést használtam? Miért olyan nagy baj az? Jól tudjuk, Zarudnij 
elvtárs szintén gyakran használ orosz szavakat. 


A tömeg felkacagott. Közismert volt, hogy Zarudnij szívesen 
alkalmaz ,bizonyos orosz szavakat". Krulij érezte, hogy már nem kell 
sok, és legyőzi ezeket az embereket! És a győzelem hátterében már 
fel is villantak előtte felívelő karrierjének részegítő távlatai. Hiszen 
messze, a kerítésen túl, a főbejárattal szemközti egyik ház sötét 
ablakából most bizonyára árgus szemekkel figyeli őt Zotov tábornok. 
Hadd lássa csak, hogyan tud ő, Krulij a néppel beszélni! 

— Csendet, elvtársak — mosolygott a tömegre Krulij. — Azt akarom 
mondani, hogy ha valamelyikük velem beszélget, és néhány olyan szót 
használ, ami nincs benne a diplomáciai szótárban, hát nem fogok 
megsértődni, isten bizony! De — mutatta fel Krulij a mutatóujját és arca 
ismét államférfiúi komolyságot öltött — úgy látom, hogy egyeseknek 
előnyösebb volna, ha mi nem tudnánk megegyezni. Egyesek 
megpróbálják meghiúsítani tárgyalásainkat. És, mint mondtam, 
információink szerint a legfőbb provokációkat a temetés napjára 
időzítették. Elvtársak! — emelte fel a hangját Krulij, mintegy 
belesulykolva a tömegbe mondanivalóját — Megelőzésképpen. őrizni 
fognak bennünket a temetés alatt. Én innen magukkal együtt gyalog 
megyek a temetőig az oszlop élén, segítek vinni a koporsókat. Kedves 
barátaim! Oroszok! Egyetértetek velem, hogy nem szabad, nem 
keresztény dolog a puszta égbolt alatt tartani ezeket a koporsókat? 

Egymásnak ellentmondó válaszok érkeztek a tömegből, ezért 
Krulij még hangosabban üvöltött: 

— Egyetértetek velem, hogy nem szabad a bizottságotokkal 
folytatott tárgyalásoktól függővé tenni a temetés időpontját? Megeshet, 
hogy a tárgyalások napokig eltartanak. Előfordulhat, hogy jogászokra, 
ügyvédekre lesz szükségünk a megállapodás pontjainak korrekt 
megfogalmazásához. Emiatt tartsuk itt a megboldogultakat? Maguk 
meg tétlenül lebzselnek az üzemben? Ugyan mi értelme van ennek? 
Van egy javaslatom: most rögtön leülünk tárgyalni a 
sztrájkbizottsággal. Meghallgatom a követeléseiket, és ami túllépi a 
hatáskörömet, azt reggel jelentem a kormánynak. És holnap a temetés 
után folytatjuk. 

— De hogy temessük el őket a családfő nélkül? Andrej Sztaszov 
börtönben ül! Előtte engedd ki az embereinket! — kiabálták a tömegből. 
— És mi lesz a gyilkosokkal, akik a nép közé lőttek? 

— Ahogy reggel is javasoltam, a kislány gyilkosának nyilvános 
tárgyalását maguk fogják megrendezni, mégpedig itt az üzemben — 
hadarta Krulij ujjongva, teljes győzelmi mámorban. — Másodszor. 
Reggel megígértem, hogy még ma élelem érkezik az üzembe, nehogy 
üres kézzel kelljen hazamenniük. Gyerekek, asszonyok várják 
magukat odahaza, s mind megkérdik: ,Na, mit sikerült elérnek a 
sztrájkkal?" Nem igaz? Elvtársak, láthatják, hogy én, mint a területi 
pártbizottság másodtitkára, tartom a szavam: anélkül, hogy a sztrájk 


beszüntetéséhez vagy valamilyen más feltételhez kötnénk, itt áll hat 
hűtőkocsi kilencven tonna áruval: kolbásszal, marhahússal, 
disznóhússal. Friss borjúhússal sajnos nem szolgálhatunk, kérem 
alakítsanak elosztási bizottságot. És végül a legfontosabb. Mint látják, 
itt áll a ,meseautó". Természetesen kényelmesebb járművet, egy 
Volgát, vagy akár egy Csajkát is igénybe vehettünk volna, akkor 
viszont nem lenne meglepetés. Egyszóval teljesítem legfőbb 
kérésüket, elvtársak! — És Krulij élesen tagolva minden egyes szót a 
tömegbe kiáltotta: — Jogos követelésüknek engedve a területi 
pártbizottság úgy döntött, hogy büntetésük letöltése előtt az önök 
kezességvállalása ellenében szabadon bocsátja a rendőrség által 
letartóztatott Andrej Sztaszovot, Pjotr Obuhovot és Vera Konyuhovát! 

— Hurrá-á-á!!... — bődült el a tömeg. 

Krulij pedig teátrális mozdulattal intett a páncélozott rabomobil 
mellett ácsorgó két rendőrnek: 

— Nyissák ki! 

— Hurrá-á-ál... - zúgott a kiáltás az üzem kilenc 
négyzetkilométernyi területe felett. — Hurrá-á-á!.. . 

Az emberek győzelmüket ünnepelve egymás nyakába borultak, a 
levegőbe hajigálták sapkájukat. Sztyepan Zarudnij dermedt szívvel 
figyelte őket. Nem, ez a nép soha nem lesz szabad. Elkárhozott, arra 
ítéltetett, hogy rabszolga legyen, akit olyan könnyű becsapni, 
megvásárolni és rábeszélni valamire, mint egy kétéves gyermeket. 
Krulij most kiengedi a ,meseautóból? Sztaszovot, Obuhovot meg 
Konyuhovát, a tömeg pedig örömében a levegőbe dobálja őket meg 
Krulijt, a ,felszabadítót"; alighanem könnyes szemmel mondanak majd 
neki köszönetet és pillanatok alatt mindent el fognak felejteni: a két 
koporsót, a város utcáin rendezett tegnapi vérfürdőt. 

Az általános örömujjongás tetőfokán senki nem törődött a 
rendőrrel, aki ahelyett, hogy teljesítette volna Krulij parancsát és 
kinyitotta volna a furgon hátsó vasajtaját, hirtelen halottsápadttá válva 
a tribünre szaladt, és Krulij fülébe súgott valamit: Krulij elfehéredett. . . 

— Ne sugdolózzatok ottan! Nyisd már ki a ,meseautót"! — ordibálták 
türelmetlenül az első sorokból. 

Krulij tenyerével letakarta a mikrofont, s valamit kérdezett a 
rendőrtől. Az széttárta a karját. A tömeg nem hallotta, hogy miről 
beszélnek, de abból, hogy valami fennakadás történt, hogy Krulij 
tekintetét ide-oda kapkodta és az előbb még oly magabiztos, 
ünnepélyes arckifejezése hirtelen szánalmassá, zavarodottá vált, nos, 
már sejtette, hogy valami nincs rendjén. Gúnyos fütty harsant és 
mindenfelé zúgolódtak. Krulij rövid utasítást adott a rendőrnek, az 
lesietett a tribünről, a ,meseautóhoz" szaladt, beugrott a fülkébe; a 
sofőr azonnal beindította a motort. 

— Elvtársak! — kiáltotta a mikrofonba Krulij. — Véletlenül egy apró 


hiba csúszott a számításba. A rendőrségen félreértették a 
parancsomat és üresen küldték a ,meseautót". Azt hitték, hogy innen 
megy majd a rabomobil a letartóztatottakért. De szavamat adom, hogy 
egy óra múlva... 

A rabomobil közben megfordult és az üzemkapuhoz gurult. A 
tömeg elégedetlenül felmorajlott, felerősödött a gúnyos fütty. Krulij 
még mindig bízott benne, hogy úrrá tud lenni a helyzeten: 

— Elvtársak, egy óra igazán nem a világ! Addig megkapják az 
élelmet, mi meg tárgyalóasztalhoz ülünk. 

Ekkor azonban Anatolij Guszko, az üzemi önvédelmi osztag 
parancsnoka, aki már parancsot adott arra, hogy nyissák ki a kaput a 
,meseautó" előtt, hirtelen azon a helyen termett, ahol az előbb még a 
rabomobil állt. Egy marék sötét foltokkal pettyezett havat vett a kezébe 
és közelebb emelte a szeméhez. Nem olaj- és nem is zsírfolt volt. 
Igen, ez egy vöröslő vérfolt volt. Guszko rövidet füttyentett az afgán 
őrnek, aki éppen kitárta a rabomobil előtt a súlyos kaput, és egyetlen 
kézmozdulattal utasította, hogy álljon meg. Ő maga, műlábát 
vonszolva a rabomobilhoz ugrált. 

— Nyisd ki! Nyisd már ki a kaput! — kiáltotta a fülkéből kihajoló 
rendőr az őrnek. Ám az apró, sötét csöppeket követve Guszko ekkorra 
már a ,meseautóhoz" ért. 

— Ne közelíts! — üvöltött rá a rendőr és váratlanul géppisztolyt 
fogott rá a fülkéből. 

Guszko csodálkozva megállt. A hirtelen csöndben már nem csak 
ő, hanem a kissé távolabb, a bejárat mellett álló afgánok is hallottak a 
, meseautóból" kiszűrődő halk, elfojtott nyöszörgést. 

— Gázl!... Adj gázt!!! — sziszegte a foga között a fülkében ülő rendőr 
a sofőrnek. 

— De hisz be van zárva... 

— Törd át! Gáz, a kurva anyádt!... 

A sofőr a rabomobillal megindult a félig nyitott kapu felé. Ám ekkor 
két finn kés - az egyik Guszkóé, a másik az afgán őré — landolt a 
,meseautó" hátsó kerekeiben. Tompán pukkantak a fagyos levegőben 
a kilyukasztott gumiabroncsok. A kocsi azonnal leült. 

A rendőrök rájöttek, hogy mi történt, kiszálltak a fülkéből és az 
őrökre fogott géppisztollyal hátrálni kezdtek a félig nyitott kapu felé. 

Bizonyára elillantak volna, ha nem afgánokkal lett volna dolguk. 
Amikor már csak három lépés választotta el őket a kaputól, az egyik 
afgán váratlanul a földre vetette magát és mint egy cirkuszi akrobata, a 
rendőrök lábához gurult, hogy lezárja az utat visszavonulásuk elől. A 
két rendőr nem bírta tovább: meghúzták géppisztolyuk ravaszát. 

Két géppisztolysorozat hasított a csöndbe. 

A golyók apró, véres vattadarabokat téptek ki az afgán kabátjából, 
de az őr talán már halott teste így is ledöntötte a lábáról az egyik 


rendőrt. A másikat Anatolij Guszko sorozata kaszálta le. 

Az egész jelenet nem tartott tovább két másodpercnél. A tömeg 
még nem fogta fel, mi történt. Meglepetten, szótlanul állt, mintha nem 
is élőben, hanem a moziban látta volna a jelenetet. 

Míg a munkások dermedten, elszörnyedve álltak, az afgánok 
lefegyverezték a sofőrt, felemelték a földről halott társukat és egy 
géppisztolytussal leverték a lakatot a , neseautó" vasajtajáról. 

És az Uralmas főbejáratát megvilágító reflektorok fényében 
harmincezer munkás megpillantotta azt, amit egy órával ezelőtt 
Szerafim Krulij elmulasztott megnézni: a véresre vert foglyokat. 
Mindhárman — a sérült vállú Pjotr Obuhov, az összevert Vera 
Konyuhova és a véres és még mindig félmeztelen Andrej Sztaszov — 
egy-egy berácsozott, szűk, állófülkében görnyedezett összefagyva. 
Alattuk a furgon acélpadlóján lassan csordogált a vér, és ritka, 
megalvadt, szinte megfagyott csöppekben hullott a hóra és a földre. 

A harmincezres tömeg vad moraja rázta meg az Uralmast. 

Ettől a zajtól izgatott mozgolódás támadt az üzemet körülvevő 
csapatok körében. 

Zotov tábornok az Uralmas főbejáratával szemközti egyik ház 
ötödik emeleti, sötét ablakából figyelte, hogyan taszítják le az afgánok 
Krulijt az üzemi tribünről. 


— A fenébe! -— fakadt ki Zotov dühösen. Lent, a megvilágított 
tribünön Zarudnij kézbe vette a mikrofont. 

— Úgy nézem, ezeket már nem fogjuk kicsalogatni a temetésre — 
jegyezte meg Krutovszkij Zotov tábornok felé fordulva. 

— Nos, akkor mégiscsak meg kell rohamozni az üzemet. De minél 
előbb, amíg gyűléseznek. 

— A kordon ehhez nem elég. Csapatokat kell átdobni az országút 
mellől. 

— Mennyi időbe telik ez? 

— Egy órába. 

- Becsukni a kaput! -— hallatszott fel Zarudnij hangja a 
hangszórókból. Ellentmondást nem tűrő hangon beszélt. Mindenki 
azonnal a műhelyébe megy! Vissza a műhelyekbe! És oltsátok el a 
lámpákat! Mindenütt oltsátok el a lámpákat! Különben céltáblává 
válunk!... 

— Gazember! — húzta össze a szemét Zotov és parancsot adott 
Krutovszkijnak: — Egy óra múlva roham. Ezt a Zarudnijt próbálják meg 
élve elfogni. 


36. 
Szerzői kitérő 
(Ezt a fejezetet nem muszáj elolvasni) 

Azt mondják, hogy a mindenható Természetnek rendkívül 
pontosan meghatározott feltételeket kell teljesítenie egy orkán 
kitöréséhez; a meleg és a hideg légáramok összeütközését X 
magasságban, Z nedvességtartalom és hasonlóképp szigorúan 
megszabott más légköri összetevők mellett. És elég, ha csak egy, 
akárcsak a legkisebb tényező is hiányzik az összetevők közül, a 
meteorológusok legrosszabb esetben máris csak esőt vagy rövid 
záport jelezhetnek előre. Senki nem tudja megmondani, hogy 
forradalom orkánja zúgott el Oroszország fölött, amelyekből csupán 
helyi felkelések születtek — Novocserkasszkban, Vorkutában, Krivoj 
Rogban -, hány förgeteg zúgott el mindhiába addig a végzetes estéig, 
amikor együtt volt a forradalmi orkánhoz szükséges valamennyi 
összetevő. Történelem Őfőméltósága nem felejtette ki ebből az 
együttesből a Hülye Szerafim Krulijt, az uráli területi pártbizottság 
másodtitkárát sem. 

Éppen, mert egy ilyen jelentéktelen mellékszereplő egyszer csak 
valóban döntő szerephez jut a történelmi eseményekben, a szerző 
most kénytelen megállítani ennek a dokumentumkrónikának a sietős 
menetét, hogy megvizsgálja, nem rejlik-e e mögött a véletlenszerűség 
mögött valamilyen másfajta, mélyebb értelmű, szimbolikus jelenség. 

Vizsgálódásának eredménye a következőkben foglalható össze. 


Több történész szerint a  gorbacsovi forradalom tragikus 
bukásának számos oka van, amelyek külön-külön is elkerülhetetlenné 
tették. A legfőbb ok azonban abban rejlik, hogy több évtizedes uralma 
alatt a pártban különleges genetikai kiválasztódás ment végbe. 
Kitenyésztett . több millió Krulijnoz hasonló  pártbürokratát, 
szolgálatkész, hitvány ölebek egy új fajtáját. , Végrehajtani az 
utasításokat", ,életbe léptetni a határozatokat, ,szemmel tartani 
végrehajtásukat", ,szigorúan megbüntetni a bűnösöket, ,nem eltérni a 
pártvonaltól" — ezek a mondatok számukra nem a rendszerhez való 
alkalmazkodás formáját, hanem életük, hivatásuk lényegét jelentették. 
És az évtizedek során a pártölebek megszokták a kényelmet és a 
kiemelt fejadag biztosította jóllakottság érzését. A kalóriadús ételeket 
emésztve, kellemesen  szenderegve,  pártbeszédeket  biflázva, 
párnázott ajtók mögött, bőrfotelekben pihenve oroszlánnak, tigrisnek 
és bernáthegyinek képzelték magukat. A gorbacsovi forradalom 
megrázta őket és azt sugallta nekik: , Ha hatalmon akartok maradni, 
akkor sürgősen váljatok valóságos adminisztratív farkassá, tigrissé és 
oroszlánná! Ám a szelekció következményei visszafordíthatatlanok. 
Ha mindig a leggyengébb és legnyápicabb tigriskölyköket választják ki, 
akkor egy idő után bizonyára olyan törpe tigriseket is ki lehet 
tenyészteni, . amelyek a gazda parancsára beugranak a 
mellényzsebébe. A törpe ölebekből azonban soha többé senki nem fog 
újra tigriseket varázsolni. Ha valaki megpróbált már elvenni akár csak 
egyetlen apró csontocskát is a legapróbb, legszelídebb ölebtől, rögtön 
megérti, hogy mi történt a gorbacsovi forradalommal Oroszországban, 
melyet 1988-ban 18 millió Krulij irányított. Ezek a párt- és tanácsi 
ölebek közös erővel szétmarcangolták a gorbacsovi forradalmat, majd 
lepihentek a meleg párnájukra. Előtte azonban Oroszország 
újjászületését éltető jelszavakkal barikádozták el az ablakokat. És 
vajon nem pontosan ugyanígy vitték bele a jóllakott bürokrata ölebek a 
cári Oroszországot az 1917-es forradalom orkánjába is? Az 
Oroszországra nézve végzetes 199...-es év január havának 24. 
napján 15 óra 25 perckor Szerafim Krulij, a dagadt vidéki pártkutyuska 
teljesítette történelmi feladatát: addig a határig vitte az Uralmas 
munkásait, amelyen túl már nem maradt választásuk. Történelem 
Úrhölgy választott. 


37. 
Jekatyerinburg (az uráli felkelés krónikájának folytatása) 
Uráli idő szerint 18 óra 00 perc 

Zarudnij parancsának engedelmeskedve az Uralmas sötétbe 
borult. A műhelyek és a raktárak hatalmas tömbjeit, a vasúti síneket, 
az üzemudvar letaposott haván sürgölődő-forgolódó embereket 


elnyelte a fenyegető téli este fagyos sötétje. Csak az igazgatóság 
egyik ablakában villant fel rövid sorozatokban egy zseblámpa fénye. 

— Mi ez? -— érdeklődött idegesen Zotov tábornok, aki továbbra is az 
Uralmassal szemközti lakóház egyik ötödig emeleti lakásának sötét 
ablakánál állt. 

— Morzejelek — felelte Krutovszkij tábonok. — Rejtjelezettek — és a 
szoba közepén ácsorgó tisztekhez fordult: — Jegyezzetek, gyorsan! 

Ám ekkorra már vége is szakadt az üzenetnek. Zotov, Krutovszkij 
és a többi tiszt várt még néhány percet, de a felvillanások nem 
ismétlődtek meg. 

— Akkor hát! — mondta Zotov. Leeresztette a redőnyt, majd 
felgyújtotta a szobában a villanyt. Fényes csillár világította be az 
ideiglenes főhadiszállást. A falon az Uralmas hatalmas, részletes 
térképe lógott, mellette álltak a Dzerzsinszkij KGB-hadosztály törzskari 
tisztjei és az Omszkból érkezett két deszant hadosztály parancsnokai. 
— Vitassuk meg a részleteket. Úgy vélem, a legjobb, ha a hat bejáraton 
betörünk az üzembe... 

- Éppen ezeken a pontokon számíthatunk a legnagyobb 
ellenállásra... — jegyezte meg Svirjov ezredes, a KGB-hadosztály 
parancsnoka. 

— Az afgánokra gondol? Ugyan már, csupán néhány géppisztolyuk 
meg üres harckocsijuk van, lőszer nélkül — vetett ellen Zotov. — Vagy 
van valami más ötlete? 

— Ha engedélyezi, tábornok elvtárs, áttörnénk az üzemi kerítést, 
például itt, itt meg itt, a legnagyobb műhelyek mellett — mutatta a 
térképen Krutovszkij tábornok. — Ebben az esetben ellenállás nélkül 
hatolhatunk be az üzembe, bekeríthetjük a legfontosabb műhelyeket 
és hátba támadhatjuk az afgánokat. És még az üzemi berendezések 
sem szenvednek kárt. 

Zotov Krutovszkijt és Svirjovot fürkészve mérlegelte a javaslatot. 

— Nem rossz dolgokat tanítanak maguknak ott az Akadémián — 
mosolyodott el. Ebben a pillanatban hatalmas robbanássorozat rázta 
meg a főhadiszállás falait. A fényes csillár nagy csörömpöléssel az 
asztalon lévő rációra zuhant. A tisztek az ablakhoz ugrottak. 

Lent, az üzem több pontján már meg is valósították Krutovszkij 
tábornok tervét — csakhogy nem a KGB-hadosztály és a 
kormánycsapatok, hanem az Uralmas munkásai. Robbanótöltetekkel 
szétrombolták az üzemi kerítés téglafalát, és az így keletkezett 
tucatnyi résen át megindultak a sztrájkolok harckocsijai. És ami a 
leginkább meglepte Zotovot, Krutovszkijt és Svirjovot: ezek a 
harckocsik lőttek! Géppuskáikból nyomjelzős lövedékek sorozatai 
szelték át az éjszakai sötétséget, ágyúik páncéltörő gránátokkal 
páncélozott katonai szállítójárműveket vettek célba, lánctalpaik 
széttaposták a katonai sátrakat, tábortüzeket, GAZ-okat. 


Ez a hadművészet szabályai szerint végrehajtott, valódi harckocsi- 
áttörés volt. Tizenöt harckocsi század — szó szerint — egy pillanat alatt 
kivetette állásaiból a  rendőri-katonai körgyűrű félálomban lévő 
katonáit, és mint a kés, átszelte a kordont, majd kikapcsolt 
fényszórókkal eltűnt az éjszaka sötétjében. A harckocsik mögött pedig 
a réseken keresztül már kifelé robogott számtalan teherautó, 
billenőkocsi, autóbusz — az Uralmas teljes járműparkja, hétszáz jármű, 
telis-tele felfegyverzett afgánokkal és fegyvertelen munkásokkal. Ők 
nem bocsátkoztak harcba az állásaikból kivetett ellenséggel: a 
rendőrökkel és a városi katonai helyőrség katonáival. Ezt meghagyták 
a harmadik hullámnak, az üzemi kerítésen ütött réseken, a 
gépjárművek mögött ezerszámra kitóduló munkásoknak. A munkások 
lefegyverezték a szétszaladó és menekülő rendőröket meg katonákat, 
magukhoz vették fegyvereiket és szállítójárműveken elrobogtak a 
jekatyerinburgi teherpályaudvar, a szomszédos sztrájkoló üzemek és a 
városközpont felé, a  pártbizottsághoz, a városi tanácshoz, a 
tévéállomáshoz, a bankhoz, a villanytelephez... 

A város érett almaként hullott a felkelők kezébe. 

A felkelő munkások gyors sikere elsősorban azzal magyarázható, 
hogy míg szinte az egész rendőrséget és katonai helyőrséget az 
Uralmas köré vonták. össze, addig a KGB- és kormánycsapatokat 
Iszety és a temetőhöz vezető országút köré csoportosították. 

Sztyepan Zarudnij éppen erre alapozta számítását. 

A Dzerzsinszkijről elnevezett hírhedt KGB-hadosztály éppen akkor 
adta fel a temetőhöz vezető országút mellett elfoglalt állásait és 
kezdett sietősen menetoszlopba rendeződni, amikor az Uralmasból 
kitört másfélszáz harckocsi a mellékutcákon a város felé haladt. A 
hóbuckák és a dombok mögül, amelyek az előbb még a KGB- 
csapatoknak szolgáltak kiváló fedezékül, egyszer csak a felkelők 
támadásra felfejlődött harckocsijai bukkantak elő. Reflektoraik fénye a 
sötét országúton összeverődött katonákra,  teherautókra és 
páncélozott szállítójárművekre vetődött. Egyik KGB-tiszt sem tudta, 
hogy kihez tartoznak ezek a harckocsik. ,A mieink? Biztos a mieink." 

És a harckocsi támadás úgy szelte át és morzsolta fel az úton 
teljes hosszában elnyúló KGB-tábort, ahogy az automata kenyérvágó 
fogai a kenyeret. Még pontosabban: a támadás könyörtelen, véres 
húsdarálóra hasonlított. Az afgán harckocsivezetők verejtékező 
homlokú arcukat a homloktámasznak szorítva, kezükkel a botkormányt 
markolva megvadultak az első kiontott vér és a tűz láttán, a motor 
zúgásától és a lőporfüst szagától. Mint a dohányos, aki hosszú 
cigarettaszünet után megszédül az első slukktól. ,Üsd a KGB-seket! 
Adj a pofájuknak! Ők hajtottak Afganisztánban az ellenforradalmárok 
ellen! Pörkölj oda nekik, az anyjukat! Lőj már! 

Fogságba nem esett senki. 


Egy óra múlva a felkelők harckocsi hada, kiegészülve az 
országúton megkaparintott páncélozott szállítójárművekkel és a 
jekatyerinburgi  teherpályaudvaron feltartóztatott három katonai 
szerelvényen zsákmányolt lőszerekkel, Iszety bolygóváros felé 
robogott, , hogy  kisegítse — a  kormánycsapatokkal bekerített 
fegyverkészítőket. Az afgánok égtek a harci vágytól, még a korábbi 
hőfokon lángoltak. Az első könnyű győzelmet követően, mint az első 
pohár vodka után, már kívánták a következőt. Tövig nyomták hát a 
gázpedált és úgy meghajszolták a motort, hogy a felpörgő lánctalpak 
szökőkútszerűen felverték a havat a sötét égbolt felé. A behemót, 
negyventonnás tankok szinte repültek a kátyúk, a mélyedésekés 
külvárosi veteményesek kis árkai fölött. 

— Harchoz! — kiáltotta az élen haladó harckocsi tornyában ülve 
Sztyepan  Zarudnij, megfeledkezve arról, hogy  fejvédő és 
gégemikrofon híján nem áll rádióösszeköttetésben a harckocsizókkal: 
— Harchoz! — kiáltotta, mint egykor Afganisztánban. 

Itt, Iszety mellett, a katonai parancsnokoknak két deszant 
hadosztályt már sikerült harcrendbe állítaniuk, de csak az utolsó 
pillanatban ébredtek rá, hogy nem felbőszült munkáshaddal, hanem 
hivatásos — harckocsi hadosztállyal van dolguk.  Harcedzett 
hadosztállyal, . melynek tagjai élve visszatértek  Kandarag 
hegyszorosaiból és a halálos Pesavari-völgyből. 

— Harchoz! — üvöltötte állati hangon harckocsijában Andrej 
Sztaszov. — Irány Kabul!... 

A lövész vállát a harckocsi géppuska állványának szorította, a 
töltőkezelő pedig berakta az első gránátot, amely a lövegzár 
csattanása után eltűnt a lövegfarban. .. 

Igen, a kormány deszant csapatai felocsúdtak. Bár a felkelők hat 
harckocsiját páncéltörő gránáttal kilőtték, Zarudnij harckocsi osztaga 
mégis be tudott ékelődni a Kreml-hadosztály állásaiba és végigment 
rajtuk, ahogy a katonai fodrász nullásgépe az újonc baka fején. Aztán 
pedig... Aztán olyasmi történt, amire sem Zarudnij, sem a két 
hadosztályparancsnok nem számított. Az egyik támadó harckocsizó a 
fényjelzős lövedékek fényében a fehér havon egy deszantosra lett 
figyelmes, aki fegyvertelen kezében málnaszínű sapkáját lengetve 
ordibált. A harckocsizok a szájmozgásáról leolvasták: ,Afgánok! Ne 
lőjetek, mi is afgánok vagyunk!" 

Az egyik tank mindkét hernyótalpát lefékezve hirtelen megállt, a 
benn ülő uralmasi harckocsizok csaknem beverték a fejüket a 
páncélzatba. A maszatos töltőkezelő kilökte a búvónyílás tetejét és 
kimászott a harckocsi elejére, a ferde páncélzatra. 

— Aígánok! Testvérek! Ezek a mieink! Ők is afgánok! — üvöltötte. 
És a lánctalpról a deszantos szélesre tárt hatalmas mancsai közé 
ugrott. 


Néhány perc múlva az afgán munkások az afgán katonák az előbb 
még harcmezőként szolgáló havas szántón barátkoztak. 

Sajnos azonban nem ezzel a győztes akkorddal végződött az uráli 
forradalom első januári éjszakája. 

A szerző örömmel kihúzná a történetből azokat az oldalakat, 
amelyek az olvasók szemében rossz színben tüntetik fel a felkelőket. 
Ám a dokumentumkrónika műfaja nem engedi meg, hogy vétsek a 
történelmi hűség ellen, és ez arra késztet, hogy Iszety bolygóvárosból 
visszatérjek Jekatyerinburgba. 

Több tízezer ember tódult Jekatyerinburg utcáira azon az estén, 
vagy inkább éjszakán. A városi villamosművek központjában valaki az 
összes kapcsolókart bekapcsolta, minek következtében fénybe borult 
az összes utcai lámpa. Ilyen látványban a városnak már húsz év óta 
csak az októberi forradalom évfordulóján volt része. A fényárban úszó 
utcákon önkéntes sofőrök vezette villamosok, trolibuszok és 
autóbuszok rohantak a város egyik végétől a másikig — teljesen 
ingyen! Az uralmasiak a könnyű győzelemtől mámorosán ölelgették, 
csókolgatták egymást, a KGB és a rendőrség pincéiből kihozták az 
összevert " foglyokat, betörték a kirakatokat,  feltépték az 
élelmiszerboltok a pártétkezdék és a külön raktárak ajtaját. Egy órával 
azután, hogy a munkások elfoglalták a területi pártbizottságot és a 
legfontosabb hivatalos intézményeket, a boltok és üzletek 
fosztogatása — különösen a külvárosokban - lassan olyan méreteket 
öltött, hogy ha a boltokban nem lett volna olyan jelentéktelen a 
vodkakészlet, lerészegedett volna az egész város. Néhány helyen 
kisiklottak a villamosok, a Lenin úton pedig egy trolibusz átszakította a 
befagyott folyó fölött ívelő híd korlátját, és csak csodával határos 
módon maradt fenn a hídon. Néhány perccel azután, hogy az utasok 
jókedvűen megkorholták a részeg sofőrt és leszálltak, egy ujjongó 
sihederhad meghimbálta a trolibuszt és letaszította a hídról. A busz 
ágyúdörgésszerű hangot hallatva betörte a folyó jegét... A fellázadt 
lakosság mámoros tombolását egy kis jóindulattal 
megmagyarázhatnánk azzal, hogy ezekben az órákban szinte 
egyetlen afgán, sőt Sztyepan Zarudnij sem tartózkodott a városban. 
Ami pedig a ,Lógjanak a rendőrök és a kommunisták" mindenfelé 
hangoztatott jelszavát illeti, az még az első vodkabolt kirakatának 
betörése előtt hangzott fel, amikor a felkelők felhozták a KGB 
börtönpicéiből összevert feleségüket, férjüket, fivéreiket, nővéreiket. 

- Üsd a rendőröket, a KGB-seket meg a kommunistákat! 
Lógjanak!... 

Szergej Sakov rendőr-szakaszvezető, a kis Natasa Sztaszova 
gyilkosa lett a tömeg első halálos áldozata. ,Nálunk fekszik a 
Gagarinban, a katonai kórházban! — kiáltott föl egy fiatal ápolónő. 
Néhány perc múlva a bepólyált és gipszfűzőbe zárt Sakov már kint is 


volt a kórházból. Egy mentőautó tetejére kötözték, amely szirénázva a 
, Nagy Ház" elé vitte. Itt hatalmas, lázongó tömeg verődött össze. 

- Lámpavasra vele! Kössük föl erre a kibaszott zászlórúdra! — 
ordították vidáman az emberek és a pártbizottság épületének tetejére, 
a ,PÁRT-NÉP-HATALOM"" felirat hatalmas betűi fölött lobogó vörös 
zászló acélrúdjára mutattak. 

— Gyújtsuk föl! Gyújtsuk föl, hisz Sztaszova is felgyújtotta magát! 

— A folyóba vele, az Iszetybe, a jég alá! 

Szergej Sakov vadul felüvöltött. A mentőautó tetejéhez verte 
magát, összetörve gipszfűzőjét. Megsajnálták: megfogták a fejét és 
beletöltöttek fél liter pálinkát. Időközben néhány tizenöt éves suhanc 
felmászott a pártbizottságtetejére, kötelet dobott át a vörös zászló 
acélrúdján és két végét a tömeg közé eresztette. Lent valaki hurkot 
kötött a kötél egyik végére, a másik végét meg a mentő hátsó 
lökhárítójához erősítette. A hurkot rögtön ráhúzták Sakov nyakára. Egy 
tizenhat éves kamasz beült a mentő volánja mögé. Égy rövid hajú, 
tizenöt éves lány pedig nevetve elvágta a kötelet, mellyel Sakovot a 
kocsi tetejéhez kötötték, és tenyerével a mentő tetejére csapva 
felkiáltott: 

— Indíts! 

— Indíts! Gyerünk! — ordította utat nyitva a tömeg. 

A mentő rángatózva elindult. A kötél lerántotta Sakovot az autó 
tetejéről, végighúzta az egykor Szverdlov tér aszfaltján, amely 
darabokra törte a Sakov testét övező gipszfűzőt. És a rendőr 
félmeztelen teste, amelyet a távolodó mentőautó a magasba emelt, 
már a terület pártbizottság harmadik emeleti ablakával egy 
magasságban lengett, mint egy cementes zsák a csörlőn. 

Sakov feje félrebicsaklott, kórházi pizsamanadrágja pedig, mivel 
élettelen testének valamennyi izma elernyedt, megtelt beleinek 
tartalmával. 

— Hurrá-á-á! — üvöltött fel a tömeg. — Hurrá! 

A mentőautó vezetőjének meg ezt ordították: 

— Állj meg! Jól van! Állj már meg, baszd meg az anyád! 

A teljesen megvadult, részeg kamasz-sofőr persze nem fékezte le 
időben a mentőt. Sakov holtteste előbb felemelkedett a PÁRT — NÉP 
— HATALOM! neontfelirat fölé, majd törött nyakkal a vörös zászló 
rúdjának ütközött, s lerántotta a lobogót. Egy másodperccel később 
Sakov vörös zászlóba csavarodott súlyos teste tompán puffant a 
földön, ami még inkább felizgatta a tömeget. 

— A picsába vele! Hadd feküdjön ott! Most pedig ezt a disznó 
Beszpalovot! Beszpalov századost! — a vérszemet kapott tömeg újabb 
áldozatokat követelt. — Ki tudja, hol van Beszpalov? 

— Állj, testvérek! Ott hozzák Vagajt! 

Valóban, az uralmasi munkások egy kis furgonon a központba, a 


pártbizottság elé hozták a vezetőség felpeckelt szájú tagjait. Alekszej 
Zotov államvédelmis tábornokot, Krutovszkij tábornokot, Svirjov 
ezredest, Sarapov őrnagyot, a városi KGB parancsnokát, Szerafim 
Krulijt, a pártbizottság másodtitkárát és az Uralmas kazánházából 
Fjodor Vagajt, akit előző éjjel rabolt el három álarcos afgán. 

— Lógjanak! Ők is lógjanak! Lámpavasra velük! — tombolt az előbbi 
kollektív gyilkosságtól megrészegül tömeg, és gyűlölettel meredt a jól 
táplált, ápolt vezetőkre, tiszta, meleg egyenruhájukra, öltönyükre. — 
Megvannak a disznók! Eleget szívták a vérünket! A töküknél fogva kell 
felakasztani őket! 

— Nem kell kötél! 

— A jég alá őket, a picsába! Az Iszetybe velük! 

— Gyújtsuk föl őket az Ipatyjev-ház helyén, ahol agyonlőtték a cárt! 

— Még mit nem! Bemocskolni a szent helyet! Az Iszetybe velük, a 
jég alál... 

Lehet, hogy a vérszemet kapott tömeg tagjai külön-külön soha 
nem tudtak volna embert ölni. Most viszont, így együtt, egymás szeme 
előtt... 

— Hol vannak a nőik, a pártkurvák? 

— Kuzma, eridj a KGB-be, láttam ott a pincében egy köteg 
szögesdrótot! Összekötözzük őket! 

A KGB szomszédos épületéből, a kitört pinceablakon kiadtak egy 
hatalmas szögesdrótköteget, amely még kesztyűn keresztül is 
felvérezte az emberek kezét, ám azok a bódulat és a szenvedély 
hatása alatt nem éreztek se fájdalmat, se könyörületet: hozzáláttak, 
hogy párosával összekötözzék áldozataikat. Zotov betömött szájából 
artikulátlan hangok törtek elő, arca elvörösödött az erőlködéstől, 
félelemtől kidülledt szemmel hánykolódott, rángatózott egy férfi karjai 
között. Hamar lehiggasztották: fejbe vágták egy elkobzott rendőrségi 
gumibottal. Vagajnak és Svirjov ezredesnek sikerült kitolnia nyelvével 
szájából a pecket. Vagaj fenyegetőzve káromkodott, Svirjovnak meg 
csak annyit sikerült kinyögnie: ,Eresszetek...". Ők is kaptak egyet a 
fejükre. A párosával összekötözött áldozatokat vidáman az Iszetyhez 
cipelték: szerencsére a folyó csak egy saroknyira volt a ,Nagy Háztól". 
Útközben  Szerafim Krulij vadul felüvöltött, valahogy — sikerült 
kiszabadítania magát. Természetesen utolérték, jól összerugdosták. 

Pár perc múlva az egész hidat ellepte az őrjöngő tömeg. A 
szögesdróttal párosával összekötött, véres áldozatokat a tömeg 
füttyvöngetése és ujjongása közepette a hídról a lékbe dobálták, 
amelyet nemrég ütött a folyóba taszított trolibusz. 

— A cárért! Ahol ti kezdtetek velünk, ott fejezzük be mi veletek! . . 

A jelképes történelmi leszámolás után a sebtében felöltözött 
nőkből, részeg kamaszokból, nyomorékokból, idős munkásokból és a 
városi börtönből kiengedett  köztörvényesekből,  garázdákból, 


csavargókból álló tömeg elkezdte betörni a boltok és az éttermek 
kirakatait, kifosztani a párt-, a KGB- és rendőrségi elit lakásait. 

— A zsidók megint megússzák! Kár, hogy nincsenek zsidók! Most 
őket is elintézhetnénk!... Hogy-hogy nincs innivaló? Nem volt vodka a 
földszinti lakásban??! Az nem lehet!!! 

És a párttagok lakásában nagy dérrel-dúrral szétdobálták az 
edényeket, fölhasították a fotelokat, a párnákat, kiürítették a 
hűtőszekrényeket és kiverték az ordítozó és sikoltozó asszonyok, a 
félelemtől reszkető férfiak és gyerekeik fogait. 

— Üsd a rendőröket meg a kommunistákat! . 

Ordítozás, a levegőben szálló toll, égett szag, üvegcsörömpölés, 
az erőszak és a részegítő szabadság éltetése töltötte be 
Jekatyerinburg éjszakai utcáit. 

Éjfélre a város, amelyet a felkelők szinte egyetlen lövés nélkül 
foglaltak el, úgy nézett ki, mintha Dzsingisz kán lovasai dúlták volna 
fel. 

A központban az összes földszinti ablakot és kirakatot betörték. 

A havas járdákat és úttesteket fagyott vérfoltok, tollpelyhet és az 
emeleti ablakokból kihajigált bútorroncsok borították. 

A lámpaoszlopokon még ki sem hűlt holttestek lógtak. 

Ez a látvány tárult Sztyepan Zarudnij, az új felszabadító szeme 
elé, amikor a győztes harckocsioszlop élén, tankjának tornyában ülve 
Jekatyerinburgba, az egykori Szverdlovszkba ért. Szétnézett és 
szomorúan ingatta a fejét: 

— Ó, a jó kurva életbe! Miért ilyen a nép, hogy a franc álljon belé!... 


38. 
Az Uráli Rádió közleménye 
Helyi idő szerint 23 óra 50 perc 

MINDENKIHEZ! MINDENKIHEZ! MINDENKIHEZ! A FELKELT 
URÁLI  MUNKÁSOK FELHÍVÁSA A SZOVJET BIRODALOM 
VALAMENNYI POLGÁRÁHOZ." 

Valamennyi rádió- és tévéállomásnak, újságnak, távirati irodának 

A SZOVJET BIRODALOM POLGÁRAI. 

AMIRŐL ANNYIT ÁLMODOZTUNK, DE MÉG MAGUNKBAN SEM 
MERTÜK KIMONDANI, MOST MEGVALÓSULT! 

AZ EMBERTELEN KOMMUNISTA REZSIM ORSZÁGLÁSA ÓTA 
ELŐSZÖR DŐLT MEG A KOMMUNISTA PÁRT HATALMA EGY 
JELENTŐS TERÜLETEN, JEKATYERINBURGBAN ÉS 
KÖRNYÉKÉN. ELLENŐRZÉSÜNK ALATT TARTJUK A RÁDIÓT, A 
TELEVÍZIÓT, A SAJTÓT, A BANKOKAT, AZ  URÁL-VIDÉK 
VALAMENNYI HIVATALOS INTÉZMÉNYÉT, VALAMINT A 
LEGNAGYOBB URÁLI HADIÜZEMEK FEGYVERRAKTÁRAIT! SŐT 


ÁTÁLLT HOZZÁNK A KÉT DESZANT HADOSZTÁLY IS, AMELYET A 
HATÓSÁGOK FELKELÉSÜNK ELFOJTÁSÁRA KÜLDTEK. 

NEM  REJTJÜK VÉKA ALÁ TERVEINKET: AMELLETT 
VAGYUNK, HOGY HALADÉKTALANUL FELSZÁMOLJUK A 
KOMMUNISTA PÁRT ZSARNOKI HATALMÁT! AZ ÖSSZES NÉP 
FÖLÖTT! 

LE A KOMMUNISTÁKKAL ! 

LE A RENDŐRÖKKEL! LE A KGB-VEL! 

OROSZOK, UKRÁNOK, BELORUSZOK! SOKAT SZENVEDETT 
ORSZÁGUNK POLGÁRAI! TÜRELMÜNKNEK VÉGE! ELÉG VOLT A 
SORBAN  ÁLLÁSOKBÓL!I ELEGET  TÁPLÁLTUK A PÁRT 
ÉLŐSKÖDŐIT! LE AZ SZKP HATALMÁVAL! CSAK ERŐSZAKKAL 
RÁZHATJUK LE MAGUNKRÓL! CSAK A FEGYVEREK EREJÉVEL! 

TESTVÉREK! A KAUKÁZUSI, KÖZÉP-ÁZSIAI ÉS BALTIKUMI 
KÖZTÁRSASÁGOK MUNKÁSAI ÉS PARASZTJAI! MI, OROSZOK, 
NEM AKARJUK, HOGY AZ ELNYOMÓITOKNAK TARTSATOK 
BENNÜNKET! RAGADJÁTOK MAGATOKHOZ A HATALMAT, 
ŰZZÉTEK EL AZ SZKP HELYTARTÓIT! KÜLDJÉTEK HAZA AZ 
OROSZ KATONÁKAT, AHOGY MOST MI IS HAZAKÜLDJÜK AZ 
ÖSSZES KATONÁT, AKIKET A TI KÖZTÁRSASÁGAITOKBÓL 
SOROZTAK BE A HADSEREGBE! 

KUBA, ANGOLA, NICARAGUA, VIETNAM ÉS ÉSZAK-KOREA 
MUNKÁSAI! CSATLAKOZZATOK HARCUNKHOZ! KELJETEK FEL A 
RÁTOK ERŐSZAKOLT KOMMUNISTA KORMÁNY ELLEN! 
SZERELJÉTEK LE ÉS KÜLDJÉTEK HAZA KATONÁINKAT! 

A SZOVJET HADSEREG, LÉGIERŐ ÉS HADIFLOTTA KATONÁI 
ÉS TISZTJEI! JUSSON ESZETEKBE, HOGY TI A NÉP HADSEREGE 
VAGYTOK, S NEM AZ SZKP ZSOLDOSAI! ÁLLJATOK A FELKELT 
NÉP OLDALÁRA! 

A SZOVJET RENDŐRSÉG, AZ ÁLLAMVÉDELMI BIZOTTSÁG 
KATONÁI ÉS TISZTJEI! HA MARADT MÉG BENNETEK EGY CSÖPP 
LELKIISMERET, NE LŐJETEK SAJÁT NÉPETEKRE, NE LŐJETEK 
SAJÁT APÁITOKRA,  ANYÁITOKRA,  FIVÉREITEKRE ÉS 
NŐVÉREITEKRE! MÉG NEM KÉSŐ, HOGY VISSZASZEREZZÉTEK 
EMBERI ARCOTOKAT! 

ÉLJEN A TELJES ÉS FELTÉTLEN 
KOMMUNIZMUSMENTESSÉG! 

ÉLJEN AZ  ÖSSZNEMZETI  FELKELÉSI A SZOVJET 
BIRODALOM — MINDEN  VÁROSÁBAN, KÖZSÉGÉBEN ÉS 
FALUJÁBAN! CSAK EGYÜTTESEN, KÖZÖSEN  FELLÁZADVA 
SZABADULHATUNK MEG AZ SZKP ÁTKOZOTT HATALMÁTÓL! 

TARTSÁTOK FENN A RENDET A KOMMUNISTÁKTÓL 
FELSZABADÍTOTT VÁROSOKBAN ÉS KÖZSÉGEKBEN! 
KÍMÉLJÉTEKMEG HAZÁNKAT A SAJÁT ÉRDEKETEKBEN! 


ELŐRE! HARCRA! kk 
A MI SZABADSÁGUNKÉRT ÉS A TIÉTEKÉRT! 
A NÉPFELKELÉS URÁLI BIZOTTSÁGA 


Uralmas, Jekatyerinburg 

199.. január 24. 

Uráli idő szerint 23 óra 45 perc 
Negyedik nap: Január 30. 

39. 

Washington, a Kongresszus ülésterme 
Washingtoni idő szerint 10 óra 00 perc 

— Kedves Elnök Úr! Kongresszusi képviselő urak! Hölgyeim és 
uraim! Elöljáróban engedjék meg, hogy megköszönjem az elnök úrnak, 
amiért lehetővé tette számomra, hogy e rendkívül fontos szavazás 
előtt felszólaljak. 

Az Egyesült Államok elnöke futó pillantást vetett a Kongresszus 
elnökére, majd a terem felé fordult: 

— Uraim! A történelmi folyamatok ma olyan gyorsasággal 
bontakoznak ki, ami öt évvel ezelőtt elképzelhetetlennek tűnt. És ez 
törvényszerű is. Az atomreaktorok, az űrrepülések, a videotelefon és a 
komputerek nem maradhattak hatás nélkül a társadalomra. Ezért 
azokat a kormányokat, amelyek nem képesek gyors döntéseket hozni, 
az a veszély fenyegeti, hogy népüket végzetes történelmi vereségek 
sújtják, és a Történelem visszaveti őket a múltba. 

-— Mi legyen az álláspontunk az oroszországi eseményekkel 
kapcsolatban? Elismerem, hogy öt nappal ezelőtt, január 25-én, 
szombaton, amikor a felkelt uráli munkások első felhívását hallgattuk a 
rádióban, a kormány egyetlen tagja — jómagamat is beleértve — sem 
hitt e felkelés sikerében. Úgy tűnt, hogy az új szovjet vezetés zsarnoki 
mágiája és óriási hadserege rendkívül erős, ezért a kommunizmus 
alapjait megrengető gorbacsovi korszak öt éve után a világ újból 
beletörődött, hogy a szovjet birodalom biztos lábakon álló 
nagyhatalom. S ezért sem mi, sem az előző Fehér Ház-i 
adminisztráció nem dolgozott ki konkrét terveket egy esetleges 
oroszországi antikommunista forradalom esetére. 

-— S közben éppen ez a történelmi esemény játszódik le a szemünk 
láttára. A kolosszus, amely a Bering-szorostól az Oderáig nyúlt el, a 
kolosszus, amely a földfelszín egyharmadát uralta, a kolosszus, amely 
130 nemzetet tartott a markában, a kolosszus már nem tántorog, mint 
Gorbacsov alatt, a kolosszus a szemünk láttára összeomlik! És 
bebizonyosodott, hogy bukásának sebessége egyenesen arányos 
hatalmas méretével. 

— Igen, uraim, Oroszország nem találta és nem is találhatta meg a 


kivezető utat a kommunizmus zsarnokságából, ahogyan ezt 
Magyarországnak sikerült. És nem tudta megtartani a hatalomban a 
legalább félig megalkuvókat sem, mint ahogy ez Lengyelországban 
történt. Oroszország, mint mindig, most is a legradikálisabb utat 
választotta: a forradalmat. 

— Az óráról órára érkező hírek szerint a szovjet hadseregből 
tömegesen dezertálnak a muzulmán katonák. Oroszellenes felkelések 
vannak a Kaukázusban, a  Baltikumban,  Üzbegisztánban, 
Moldáviában. Lázadások Romániában, Csehszlovákiában és Kelet- 
Németországban. Felkelések egész Oroszország beteg testén. Most, 
e pillanatban, amikor itt állok önök előtt, 137 nagy orosz és ukrán 
város utcáin folyik az orosz nép harca a kommunista rezsim ellen. A 
felkelt uráli munkások már akkora területet ellenőriznek, mint 
Franciaország és az NSZK együttvéve. Nézzenek a térképre. Az Ural 
földrajzi elhelyezkedése lehetővé tette, hogy a felkelők elzárják a 
szibériai gáz- és olajvezetékek csapjait. Ez mintegy 70 százalékkal 
csökkentette a kormányhadsereg üzemanyag ellátását. Elvágták a 
bakui olajat is, amely a fellázadt azerbajdzsáni muzulmánok kezébe 
került, így a kormány harckocsijai és légiereje most csupán az ufai 
olajat használhatják. Amennyiben a felkelés Ufára is átterjed, a szovjet 
hadseregnek csupán négy napra elegendő üzemanyag-tartaléka 
marad. 

- Ám ez még nem minden. A szibériai olaj- és gázszállítások 
leállítása nem csupán fél Oroszországot borította sötétségbe, hanem a 
KGST-tagországokat is: Bulgária, Lengyelország, Csehszlovákia, az 
NDK hadseregei már üzemanyag-tartalékaikat élik fel. A lakóházakat 
és a gyári műhelyeket már egyáltalán nem fűtik. 

— Kongresszusi képviselő urak! Csupán egyetlen példát hoztam fel 
az előzőekben: az olajat. Ám hasonló a helyzet Oroszországban és az 
egész szovjet birodalomban a szénellátással, a szibériai villamos- 
erőművekkel, az uráli hadiüzemekben előállított fegyverekkel. 
Ezenkívül teljes a káosz a kelet-szibériai vasútvonalon. Pedig ez az 
egyetlen vasúti ér, amely kapcsolatot teremt Oroszország európai és 
ázsiai része között. 

— Hölgyeim és uraim! Nem szeretném, ha az a benyomás alakulna 
ki önökben, hogy a nekem alárendelt szervezetek, a CIA, a 
Nemzetbiztonsági Tanács, valamint a magam nevében a felkelés 
feltétlen győzelmét és a szovjet kommunista kormány napokon belül 
bekövetkező bukását jósolnám. Sztrizs és Mitrohin kormányának a 
legmodernebb fegyverek állnak — a rendelkezésére, neki 
engedelmeskedik a KGB és a rendőrség. Ráadásul a Kreml által 
ellenőrzött területeken tárolják az élelmiszerek csaknem 80 
százalékát. 

— Fel szeretném hívni a figyelmüket a kialakult történelmi helyzet 


valamennyi aspektusára. A felkelők nem fegyverekért fordultak 
hozzánk, nem katonai segítségre van szükségük. Kenyeret kérnek. 
Kapcsolják be a rádiókészülékeiket és meghallják a hangjukat. Még 
oroszul sem kell tudniuk, a felkelők rádióállomásai angolul fordulnak 
hozzánk. Engedjék meg, hogy lejátsszak önöknek egy felhívást, 
amelyet egy órával ezelőtt vett egyik távközlési műholdunk. 

Valaki bekapcsolta a videomagnót. A kongresszusi ülésteremben 
egy hatalmas, High Definition típusú vetítővásznon megjelent egy 
láthatólag Basedow-kóros, kék szemű rendkívül sovány férfi arca. 
Angolul beszélt, halkan, elcsigázottan, hosszú szünetekkel, erős szláv 
akcentussal és tipikus orosz szintaktikai hibákkal. 

— Itt Oroszország beszél!... Itt az Ural Hangja, az első szabad 
orosz tévé- és rádióállomás. Beolvassuk a népfelkelési bizottság 
felhívását az Amerikai Egyesült Államok kormányához és 
állampolgáraihoz!... Tisztelt Amerikai Kormány!... A kommunista 
zsarnokság ellen f elkelt orosz nép fordul önökhöz!... Azok az 
egyszerű emberek, akik legyőzve félelmüket harcba szálltak azért, 
amit önök már több mint két évszázada kivívtak maguknak: a 
szabadságért, a demokráciáért és a személyiség tiszteletben 
tartásáért!... Nem tudjuk, eljut-e önökhöz felhívásunk... Egész nap, 
megszakítás nélkül sugározzuk  felhívásunkat, remélve, hogy 
meghallják hangunkat, még mielőtt a Kreml bombái szétzúznák 
tévéállomásunkat... 

Talán patetikusabbnak kellett volna hangzaniuk a borotvált 
Dosztojevszkijre emlékeztető vékony, nagy szemű férfi szavainak. Ám 
ahelyett, hogy egy tévébemondóhoz hasonlóan, hatásosan olvasta 
volna be a szöveget, a dülledtszemű csontváz f áradt, közönyös 
hangon beszél. És ez volt az, ami megmutatta, mennyire elcsigázott 
népének lelke... 

— Igen, bombáznak bennünket... Egy olyan kormány, amely saját 
népére dob bombát, nem nevezheti magát kormánynak... Egy 
kormány, amelyet csupán a fegyveres erő tart hatalmon, nem 
maradhat fenn tovább az emberiség történelmében, és nem léphet át 
vele a harmadik évezredbe. 

— Nem azt kérjük, hogy védjenek meg minket saját kormányunktáól. 
Nézzenek meg néhány filmkockát harcunkról. Nézzék... Ez Ural város 
a kormányerők bombatámadása után. Látják ezeket a romokat? Az 
utcákra fagyott holttesteket? Ezek a mi gyermekeink, anyáink, 
feleségeink tetemei... Elárulom önöknek: mi, felkelők, szintén 
rendelkezünk rakétákkal, amelyek hatótávolsága eléri a Kremlt. Mi 
azonban nem vetjük ezeket a fegyvereket, mert tudjuk, hogy rengeteg 
ártatlan moszkvai pusztulna el. Ezért a felkelés uráli vezérkara 
leszavazta a Kreml elleni rakétatámadás tervét. De mint látják, ilyen 
humánus megfontolások nem befolyásolják a Kreml vezetőit... 


Nézzék: ez a város Nyizsnyij Tagil. Itt állították elő a szovjet harckocsik 
felét. A kormány meg akarta akadályozni, hogy ezek a harckocsik a 
felkelők kezébe kerüljenek, ahogy az Uralmasban történt, s légiereje 
ezért romhalmazzá változtatta a várost. Nézzék: ezek a romok a 
házaink voltak... ezek a mi anyáink, feleségeink, gyermekeink 
tetemei... 

— Itt vannak azok, akik el akarnak pusztítani minket: a jóltáplált 
pártvezetők bandája a tyumeni, a tomszki és a novoszibirszki 
börtönben... Igen, ezek bitófák. A fellázadt nép felkötötte őket. Nem 
szépítjük az igazságot. Létezik önbíráskodás és vannak bitófák, 
sajnos. De vegyék figyelembe, hogy a párt, uralmának hetven éve 
alatt, 60 millió embert pusztított el saját országában. Persze, ez a 
szám önöknek csupán egy statisztikai adat. Nálunk Oroszországban 
azonban nincsen egyetlen család sem, ahol ne volnának ártatlanul 
meggyilkoltak, koncentrációstáborba hurcoltak, száműzöttek, a KGB- 
ben megkínzottak. Nézzenek rám. Tegnap jöttem ki az egyik szovjet 
lágerből. Vajon az én anyám nem lincselte volna meg a 
nyomozótisztemet? Érzéstelenítés nélkül fúrta a fogaimat, hogy 
bevalljam: izraeli kém vagyok... Pedig valamikor én is kommunista 
voltam... Ha valóban megértették, min ment keresztül az orosz nép, 
akkor azt is megértik, miért lógnak ma Oroszországban a rendőrök a 
pártmunkások és a KGB-sek... 

— A hatalmas Amerika állampolgárai és kormánya! 

— 1956-ban a magyar nép először lázadt fel a kommunista 
zsarnokság ellen, önök azonban akkor elszalasztottak a történelmi 
lehetőséget, hogy segítséget nyújtsanak a magyar forradalomnak. 
1968-ban ugyanígy elszalasztottak a lehetőséget, hogy segítsenek a f 
elkelt Csehszlovákiának. 1981-ben Lengyelországban szalasztottak el 
ezt a lehetőséget. 

— Ma a felkelt orosz nép fordul önökhöz. 

— Értsék meg: győzelmünk nem csak nekünk hozza meg a 
szabadságot! Ukránoknak, lengyeleknek, litvánoknak, örményeknek, 
kubaiaknak: összesen 130 népnek, egymilliárd embernek, akiken most 
a kommunista diktatúra csizmája tapos! 

— Amerikai testvérek! Hisszük, hogy az amerikai nép nagysága 
nem csak abban mutatkozik meg, hogy rengeteg árut termel, űrhajókat 
küld a Holdra és gondolkodó robotokat alkot. A fejlődés egy bizonyos 
szintjén ezek a vívmányok, bizonyára elérhetőek lesznek a többi 
nemzet számára is. Mi azonban úgy véljük, abban rejlik az amerikai 
nép igazi nagysága, hogy történelmi hagyományaihoz hűen 
humanitárius segítséget nyújt az elemi csapás vagy történelmi 
kataklizma sújtotta népeknek. 

— Az orosz nép emlékszik az amerikai kenyérre, amely a húszas- 
harmincas években milliók életét mentette meg az éhező Volga 


vidéken, az Urálban és Szibériában. 

— Az orosz nép emlékszik a land-lease-re és az amerikai nép 
testvéri segítségnyújtására a fasizmus elleni háborúban. 

— Az orosz nép emlékszik az Elbára. Ott nem a kormányok 
barátkoztak, hanem apáink nemzedéke: orosz és amerikai férfiak. 
Nézzék ezeket a filmhíradó részleteket, és jusson eszükbe! 

- És most megint az amerikaiakhoz, az Egyesült Államok 
hatalmas népéhez fordulunk! Olykor a világpiaci ár fenntartása 
érdekében több ezer tonna gabonát, vajat, sajtot dobnak a tengerbe. 
Vannak azonban a történelemben olyan pillanatok, amikor a népek 
közötti piaci, kereskedelmi viszonyokat háttérbe kell szorítaniuk az 
emberi viszonyoknak. Adjanak nekünk gabonát, csak gabonát, semmi 
mást! Mi, oroszok, elélünk kenyéren és vízen! Így is, vaj nélkül is 
képesek vagyunk a győzelemre! A kenyérre viszont szükségünk van, 
éhezünk. Férfiak, asszonyok, gyerekek... Nézzék... A kormány 
elvágott bennünket minden ellátási forrástól. 

— Ne hagyják, hogy a kommunista zsarnokság ismét elfojtsa a nép 
kitörési kísérletét a szabadság és a demokrácia megszerzésére! Ne 
szalasszák el ezt a talán utolsó történelmi lehetőséget, hogy 
megszabadítsák az emberiséget a kommunizmus  vámpírjától. 
Gyermekeink, szüleink és asszonyaink várják, hogy önök tanúságot 
tegyenek az igazi amerikai nemeslelkűségről: egyszeri humánus 
gabonasegélyt nyújtsanak nekünk. Gondoljanak arra: a Történelem 
megjutalmazza önöket ezért a magasztos tettért, ahogy mindig is 
megjutalmazta ,az adakozó kéz nem lesz szegényebb" elve alapján. 

Elsötétedett a vászon. Az elnök folytatta: 

— Hölgyeim és uraim! Lényegében nincs hozzáfűzni valóm ehhez a 
felhíváshoz. Hacsak az nem, hogy csatlakozom hozzá, úgy is mint az 
önök elnöke, és úgy is mint egyszerű amerikai állampolgár. Mindenki 
úgy viszonyul az Oroszországban végbemenő politikai eseményekhez, 
ahogy akar, de azt a tényt nem hagyhatja figyelmen kívül, hogy több 
millió ember éhezik és fagyoskodik Szibériában. Ezért terjesztettem 
önök elé a javaslatot, amelyről ma szavazni fognak. Javaslom, 
haladéktalanul küldjünk egymilliárd tonna gabonasegélyt az Ural és 
Szibéria éhező népeinek. Továbbá javaslom, hogy a gyengén fejlett 
országok segélyezésére fordítható alapból utaljunk ki neki 330 millió 
dollár értékben vajat, húst és egyéb élelmet. Ezt az élelmiszert 
lehetőleg Vlagyivosztokba és más olyan orosz kikötőbe kell eljuttatni, 
amelyek a segélyért fordulók ellenőrzése alatt állnak. 

— Hiszem, hogy a humánus amerikai hagyományokhoz méltó 
módon döntenek a szavazás során. Áldja meg az Isten önöket! 


Ötödik nap: Január 31. 


40. 
Jeruzsálem 
Helyi idő szerint 17 óra 32 perc 

Légószirénára hasonlító, hisztérikus és fülsértő vijjogás hasított az 
esti Jeruzsálem levegőjébe. A sziréna első hangjaira elnéptelenedtek 
az utcák, az emberek kiugrottak gépkocsijukból és a házak pincéibe 
futottak; csattogva becsukódtak az üzletek, kávéházak és boltok 
fémrácsai. A város központjában, a piacon az utolsó kereskedők 
kapkodva kiskocsijukra hányták az eladatlan gyümölcsöt és zöldséget, 
s futólépésben a kijárat felé tartottak. Hurma, narancs, avokádó 
potyogott a kocsikról és szanaszét gurult a mocskos macskaköveken, 
de nem akadt egyetlen árus sem, aki lehajolt volna felvenni. Csak a 
macskák lesték a halárusok eladatlan és kidobásra kárhoztatott halait. 
Néhány vásárló még megpróbált valamit venni; pénzt csúsztattak az 
árusoknak, ők azonban durván ellökték a feléjük nyúló kezet. A sorok 
között sebesen közeledett egy pajeszos, széles vállú tagbaszakadt 
férfi, a piacfelügyelő, és félelmetes, zengő hangon ezt kiáltozta: 

— Sábesz! Sábesz! 

A szombat beköszöntének órájában a felsőváros, Geuld egy kis 
villájában a háziasszony szombati gyertyákat gyújtott, ünnepi bort és 
fehér kendővel letakart barcheszt tett az asztalra. A sötét bő köpeny 
nem rejtette el a legfeljebb harminc éves fiatal asszony hasát: 
terhességének körülbelül hatodik-hetedik hónapjában járhatott. Egy 
kilenc- és egy nyolcéves forma, sötét öltönyt, fehér inget és 
nyakkendőt viselő kisfiú a szobába tolt egy gyerekágyat, amelyben 
egyéves csecsemő aludt. Az ágyat a sarokba gurítottak és leültek a 
hosszú ebédlőasztal mellé, amelynek két oldalán már illedelmesen ott 
ücsörgött hat testvérük, akár az orgonasípok: négy kisfiú fekete 
ünneplő öltönyben és nyakkendőben és fehér harisnyanadrágban, az 
asztal körül ülő gyerekek közül a legfiatalabb két és fél éves lehetett, 
de ő is ugyanolyan csendben és illedelmesen csücsült, mint a 
nagyobbak. Csak éppen egy poharat nyújtogatott kilencéves bátyja 
felé, aki a legidősebb jogán mindegyiküknek egy pohár gyenge 
szombati bort öntött. 

A ceremónia közben a kisfiú ünnepélyesen koncentrált. Először az 
apjának töltött, majd apjától balkézre ülő anyjának, azután az apjától 
jobbra ülő vendégnek és végül fivéreinek és nővéreinek, életkoruk 
szerint. 

A gyerekek mindent megtettek, hogy a szombati ceremóniára 
összpontosítsanak, de nem tudták megállni, hogy kíváncsi, fürkésző 
pillantásokat ne vessenek a vendég felé. Életükben először láttak 
japán embert. 

A vendég szintén kíváncsian figyelte a szombati szertartást. Két 
órája érkezett repülőgéppel Izraelbe, s ez volt az első izraeli földön 


elköltött vacsora az életében. Igen, Béről Lévit, a villa tulajdonosát, az 
izraeli elhárítás vezetőjét Dzsiro Josita jól ismerte. Pontosabban 
újságcikkekből ismerte, melyek részletesen, s olykor túlzásokba esve 
számoltak be Béről életrajzáról: a vörösszakállú férfi számlájára írták a 
Moszad csaknem valamennyi merész akcióját az utóbbi években. 
Lévén korábban maga is repülőtiszt, sőt egy repülőezred parancsnoka, 
Josida különös figyelemmel, sőt bizonyos irigységgel szemlélte ezt a 
pilótát, aki 24 évesen szétbombázott egy iraki atomreaktort, 30 évesen 
pedig megszervezte Mordehaj Vanunu elrablását Angliából. . . 

— Baruh ata adonai... — imádkozott halkan Béről Lévi a barchesz 
felett behunyt szemmel, felsőtestét himbálva, kezét vörös szakállába 
mélyesztve. A gyerekek hangtalanul ismételték apjuk után az ima 
szavait. Josida udvariasan hallgatta az ismeretlen nyelv torokhangú 
szavait. Lehet, hogy ez az abszolút dallamtalan nyelv, a sivatagi 
homok-szárazságú mássalhangzóival valaha az ő népének a nyelve is 
volt, és ez a szombati szertartás — a gyertyákkal, a borral és a kenyér 
fölött mondott imával — meg a hagyományosan sok gyermek az ő 
mindennapjaivá, életévé, sorsává válhatott volna? 

Josida elmosolyodott magában: elképzelte, hogyan festene bojtos 
chaszidtalpallós fekete öltönyben, arcát két oldalán hosszú pajesszal 
és szakállal. Nem, ez lehetetlen! .. 

— Ámen! — mondta Béről Lévi és fenékig ürítette borospoharát. 

— Ámen! — visszhangozták kórusban a gyerekek és kiitták a bort 
kis poharukból. Az apa apróra törte a barcheszt és mindenkinek adott 
egy darabot. 

Josida érezte, hogy a szertartás közben a gyerekek buzgón 
figyelik, s ezért engedelmesen kiitta a bort és megette a darabka édes 
kenyeret. 

Amint Béről felesége kitálalta a tyúkhúslevest, amelyben 
kenyérgalacsinok úszkáltak, a gyerekek rögtön hangos, élénk 
beszélgetésbe kezdtek, bele-belevágva egymás szavába. A vendég 
azt hitte, vége a vacsora rituális részének. A családfő azonban halkan, 
de szigorúan rászólt a gyerekeire: 

— Speak English! 

A gyerekek rögtön elcsendesedtek és megszégyenülten a vendég 
felé fordultak. A hétéves kisfiú beszélgetni kezdett angolul az apjával. 

Josida csak néhány perc múlva jött rá, hogy mi folyik körülötte. 
Béről Lévi, aki szinte éjjel-nappal dolgozott, gyakorlatilag hetente csak 
egyszer, szombaton találkozik gyermekeivel, és ezt a napot csak nekik 
szenteli. Ám tíz gyermekre egy nap nem valami sok. Ezért a gyerekek 
a szombat első percétől kezdve megbeszélhették apjukkal a 
gondjaikat, ügyes-bajos dolgaikat, megkérdezhették mindarról, ami 
izgatta őket. Eközben láthatólag betartották az életkori sorrendet és a 
szombati asztal mellett megkövetelt vallási viselkedési szabályokat. 


— Ma az iskolában a Tórából azt a rész olvastuk, amely így 
hangzik: ,szeress és tisztelj" — mondta Béről hétéves, vékony, sápadt, 
nagy, szürke, kíváncsi szemű fia. — Nem értem, miért kell kétszer 
elmondani ugyanazt. Lehet szeretni és nem tisztelni? A kettő nem egy 
és ugyanaz? 

— Gondolkozz csak — mondta Béről a fiának, mire az összes 
gyermek elhallgatott, és apja magyarázatát leste. — Tegyük fel, hogy 
van egy rabszolgád. Nem vagy köteles tisztelni őt, de szeretned kell, 
mert ő is ember. Vagy tegyük fel, van egy szomszédoa, akivel harcban 
állsz. Őt nem vagy köteles szeretni, de ha szívós ellenség, akkor 
tisztelned kell, mint ellenségedet. 

Egy óra múlva, amikor befejeződött a vacsora és a Tóra és a 
Talmud értelmezésével kapcsolatos összes kérdés megoldódott, a 
gyerekek kabátot vettek, Béről pedig így szólt a vendéghez: 

— Nincs kedve eljönni velünk a zsinagógába? Csak megnézni... 
Ha azonban fáradt, a szobájában minden el van készítve... 
Elfelejtettem figyelmeztetni, hogy szombatonként a kerületünkben nem 
járnak az autók, ezért ma nálunk alszik. Ha nincs ellenére... 

— A követségen nem fognak nyugtalankodni? Felhívhatom őket? — 
Béről elmosolyodott. 

-— Szombaton nem telefonálunk. A japán nagykövet ismeri a 
szokásainkat... Akkor hát? Eljön velünk a zsinagógába, vagy inkább 
kipiheni az út fáradalmait? Hiszen önöknél már éjszaka van. 

Josida megértette, hogy ma már nem kerül sor a hivatalos 
beszélgetésre, amely miatt Izraelbe hívták és háromezer mérföldet 
repült. Akkor meg minek erősködtek az izraeliek, hogy ma érkezzen? 
És miért kell egy idegen város villanegyedében, egy vendégszobában 
éjszakáznia a japán követségi lakosztály helyett? 

Arca azonban se csodálkozást, se elégedetlenséget nem árult el. 
És nem azért, mert immár 26 éve, hogy a légierő repülőtiszti 
egyenruháját a hivatásos diplomata frakkjára cserélte, hanem azért, 
mert a japán emberek az összes többi néptől eltérően mimikáját 
függetleníteni tudja érzelmeitől és gondolataitól. 

— Ha lehetne, inkább lepihennék. . . — mondta. 

Béről felkísérte a diplomatát az emeleti vendégszobába, ahol már 
égtek a lámpák. Josida rögtön észrevette, hogy a tágas szobát 
gondosan és lelkiismeretesen előkészítették számára: az ablak mellett 
újságos asztalkán a legújabb angol, francia, német újságok és 
folyóiratok mellett egy halom friss japán nyelvű lap és folyóirat várta. 
Az ágyon gondosan összehajtott könnyű japán jukata köntös hevert. A 
szőnyegen kényelmes geta fapapucs várta a vendéget. Josida megint 
elmosolyodott magában: beletörődött, hogy fogoly lett Izraelben. 

Lévi nyugodalmas jó éjszakát kívánt vendégének és kiment. 
Josida egy perc múlva látta az ablakban, hogy Béről hat idősebb 


gyermekével sietősen távozik. Az utcán sokgyermekes vallásos zsidók 
hasonló ünnepi ruhába öltözött csoportjai — fekete öltönyös, fehér 
inges és nyakkendős fiúk, hajukban szalagot viselő, fehér harisnyás és 
lakkcipős lányok — haladtak amerre Lévi családja. Menet közben 
csaknem minden férfi üdvözölte Bérőlt, kezet rázott vagy tréfálkozott 
vele. 

— Sabbath saloml!... 

— Sabbath salom! Gut sábesz!... — hallatszott föl az utcáról. 

Nyilván tudták, hogy Béről Lévi tábornok, államuk hírszerzésének 
vezetője, a világ egyik legjobb felderítője. Abban viszont, ahogy 
kedélyeskedtek vele, ahogy barátságosan vállon veregették vagy 
kezet ráztak vele, nem látszott semmiféle elragadtatás vagy hódolat, 
de még különleges tisztelet sem, amely pedig az ilyen magas rangú 
embereket Japánban és az összes többi országban megilleti. Az 
idősebb zsidók előtt Béről hajolt meg először: 

— Gut sábesz! 

Josida a távolodó családról a sötét városra pillantott, odalent, a 
lankás lejtőkön. A városközpont messze volt, a beépítetlen völgy 
fekete sávján túl, a régi város és az új elővárosok között, a központban 
itt is, ott is elhaladó autók reflektorfénye pislákolt. Itt, ebben a vallásos 
kerületben viszont az utcák teljesen kihaltak, több száz 
személygépkocsi mozdulatlanul parkolt a járdaszéleken. 

Josida felsóhajtott, fogta a köntöst és bement a fürdőszobába. 
Lezuhanyozott és felfrissülve tért vissza, a szűk sötét öltönyt könnyű 
jucata köntösre és geta fapapucsra cserélve. Tokióban már éjjel három 
óra felé járt az idő, Jeruzsálemben viszont még csak kora este volt. 
Josida nem akart ilyen korán lefeküdni. A tévékészülékhez lépett és 
bekapcsolta. De a képernyő sötét maradt. Josida csak most vette 
észre a televízió fölötti feliratot: , Sorry, no TV at Saturday". 

Nem maradt más, mint az újságok. 

Josida az újságos asztalka mellé ült és lustán felemelte a 
legközelebb eső újságot. Négy órája sincs, hogy a repülőgépen a mai 
újságok mellett elolvasta a Reuter és a UPI legfrissebb telexeit is. 
Ezért aztán az újságoktól már nem várt semmi újat. , AZ AMERIKAI 
ELNÖK VERESÉGE", ,AZ AMERIKAI KONGRESSZUS NEM 
AVATKOZIK BE AZ OROSZ ÜGYEKBE", ,A KREML ELÉGEDETT A 
KONGRESSZUS DÖNTÉSÉVEL, HOGY NEM NYÚJT SEGÍTSÉGET 
A FELLÁZADT URALNAK"... Josida ezt már tudta. Érdemes-e 
kapcsolatba lépnie a követséggel a táskájában rejlő rádión keresztül, s 
közölnie velük, hogy minden rendben? Végtére is ő nem zsidó, nem 
kell feltétlenül betartania ezeket a vallási szabályokat. Másrészt 
viszont, ha a követségen nyugtalankodnának miatta, a nagykövet 
maga is kapcsolatba lephetne vele a rádión keresztül. De a jelző 
hallgat... Na, nézd csak, mi ez? 


Josida egy halom ismeretlen nyelven írt újságot pillantott meg az 
asztalkán. Csak a cím formájáról ismerte fel, hogy orosz újságok, a 
Pravda számai. A legfölső Pravdában piros ceruzával egy nagy cikk 
volt bekeretezve, s hozzáerősítve egy sűrűn telegépelt angol nyelvű 
papírlap. ,A JAPÁNOK A KELET ZSIDÓ!" - ez volt a vezércikk címe. 
Josida elolvasta az első sorokat és meglepődött. Az írás felélesztette a 
régi hipotézist, amely szerint a japán - tizenharmadikiziglen 
visszamenőleg elkallódott európai nép, hogy az ős-japánban és az 
ivritben sok a hasonló hangzású, azonos jelentésű szó, hogy az első 
japán császár nemrég megtalált kétezer éves tükrén egy hatágú 
csillag alakú bevésést fedeztek fel, hogy Honshu japán szigeten 
néhány település lakosai zsidóknak nevezik magukat és a judaizmust 
tekinti vallásuknak... Ám a vendég számára nem is ezek az érvek 
jelentettek meglepetést (ezekről régóta egymásnak ellentmondó írások 
jelennek meg Japánban), hanem az, AHOGYAN ezt a szovjet lap 
kifejtette. A cikk a hipotézist axiómaként, bizonyított történelmi 
tényként tálalta. Világszerte köztudott, állította, hogy a japánok szintén 
zsidók, a zsidókra jellemző komplexusokkal, lenézik az összes többi 
népet, és tőkéjük révén az egész világot az uralmuk alá akarják 
hajtani. Ezért a japánok még szörnyűbbek és aljasabbak az igazi 
zsidóknál. Az izraeli cionistákkal együtt ők szervezték az uráli és 
szibériai kormányellenes banditaakciókat. 

Dzsiro Josida, mint Japán külügyminisztere, természetesen tudott 
a Szovjet sajtóban; körülbelül egy hónapja megkezdett japánellenes 
kampányról, s már informálta róla a miniszterelnököt. Otthon, Tokióban 
azonban ez csupán a több tucat külpolitikai jelentés egyike volt, nem 
keltett különösebb érdeklődést. A Szovjetunióban mindig is voltak 
kampányok: hol jugoszlávellenes, hol Amerika-ellenes, hol Kína- 
ellenes. Dzsiro Josida 53 éves, korábban japán katonai attasé volt 
Franciaországban, az NSZK-ban és az Egyesült Államokban. Most 
egyedül maradt egy szobában egy halom szovjet újsággal, kezdve a 
fővárosi Pravdától egészen az ismeretlen vidéki lapocskákig: 
Szimferopoli Munkás, Izsevszki Pravda, Sziktivkari Iszkra stb. És 
mindegyikből mocskos Japán-ellenes kirohanások, célzások áradata 
lepte el. A lapokban ősei állítólagos bűneit összevetették a 
közismerten hamisított , Cionista bölcsek jegyzőkönyvei"-ben leírt zsidó 
rituális bűncselekményekkel. Valamennyi Japán-ellenes cikket piros 
filctollal bekeretezték a lapokban és hozzáerősítették az angol 
fordítást. 

Josida most ébredt rá, miért került most ide, Jeruzsálem 
külvárosába, teljes magányba a zsidó szombati rituálék — a gépkocsi-, 
a telefon- és a televízió használat tilalma — révén elvágva követségétől 
és kormányától. Béről Lévi tábornok, az izraeli elhárítás főnöke (vagy 
talán másvalaki, aki nála is magasabb posztot tölt be az izraeli 


kormányban?) úgy döntött, hogy számára összeválogatott 
újságcikkekkel fogja felkészíteni a fontos megbeszélésre. Fura, 
gondolta Josida, miközben kényelembe helyezkedett a széles, kemény 
ágyon. Ha Izrael nem tart fenn diplomáciai kapcsolatot a 
Szovjetunióval, ha Sztrizs és Mitrohin kormánya az összes zsidót a 
Távol-Keletre, a kínai határ mellé internálta, akkor hogy kerülnek ide a 
legfrissebb szovjet lapok, méghozzá ennyi orosz városból? 

Az éjjel vihar volt. Ilyen fülsiketítő őselemeket megmozgató vihart 
Dzsiro Josida még sem Japánban, sem az Egyesült Államokban, sem 
Európában nem tapasztalt. Az első, félelmetes dörgés hallatán kiugrott 
az ágyból, azt hitte, kitört az újabb arab-izraeli háború. Ott állt egy szál 
pizsamában, mezítláb az ablaknál, megbabonázva a látvány 
fantasztikus szépségétől... 

A szent Jeruzsálem sötét dombjain mélylila felhőket világítottak 
meg a cikázó villámok. Másodpercenként hasították ketté a feneketlen 
mélységű eget és ezekből a villanásnyi kozmikus hasadékokból a 
szétszakadó világmindenség robaja, szakadó eső és tomboló szélvihar 
zúdult a városra. Olyan volt az egész, mintha az Ég erői támadást 
indítottak volna Jeruzsálem ellen, hogy végre leszámoljanak vele ősi 
bűnéért. Kék-fehér villámok csapkodtak az esőtől fénylő háztetők 
fölött, saját kápráztató nyilaikba ütköztek, és dörögve, villódzva újból 
szétfutottak, mintegy kétezer éves bűnösök után kutatva. A szél annyi 
vizet zúdított a falakra és az ablakokra, mintha fel akarta volna tépni az 
ősi lakhelyeket, hogy Isten ítélőszéke elé cipelje őket. 

Jeruzsálem azonban hozzászokott az efféle égi gyötrelmekhez és 
az igazak álmát aludta. 

Reggelre a Természet ura csendes, gyengéd és nyájas lett, mint 
egy ifjú zsarnok, akit az éjszakai kínzások után lelki gyötrelmek 
mardosnak. ártatlan áldozatai miatt. A Jordán felől bátortalanul a 
magasba gurult a tisztára mosott Nap és száraz meleggel gyógyította 
a föld éjszakai sebeit: felszárította a nedves utcákat, az örökzöldek 
nyirkos zöldjét, a lakóházak és a villák fehér falait. 

Dzsiro Josida Béről Lévi mögött lépegetett egy szűk ösvényen a 
Geúlá-domb tetején. Elragadtatva nézte a szokatlanul áttetsző levegőt, 
amely olyan volt, mintha most, ebben a másodpercben teremtették 
volna ezeket a körös-körül magasodó dombokat. Innen, A Geúlá-domb 
tetejéről végtelen messze ellátni: egészen Betlehemig. A kristálytiszta 
levegőben könnyen ki lehetett venni néhány kilométerre a betlehemi 
arab piacot, a vásárló embereket, egy kocsi elé fogott szamarat, a 
Krisztus Születése Templom előtt strázsáló izraeli őrszemet. Olyan 
tisztán lehetett látni őket, mintha távcsővel nézte volna az ember. 

Most azonban egyáltalán nem a bibliai táj hökkentette meg Dzsiro 
Josidát. Nem is az áttetsző jeruzsálemi levegő. Tavasszal a Hirosima 
melletti hegyekben csaknem ugyanilyen száraz és áttetsző az ég, sőt 


ott finom fenyőgyantaillat és távoli tüzek somfa füstje is keveredik 
belé... Itt viszont, közvetlenül a lába alatt, olyasmit látott, ami jóval 
izgatóbb a természet bibliai szépségénél. A Geúlá-domb meredek 
lejtőjén legalább ötezer éves teraszos szőlőskertek nyomai tűntek elő. 
A teraszok kőlépcsőit lekoptatta az idő és a szél, függőleges falaik 
beomlottak és benőtte őket a fű meg az aljnövényzet. Egyetlen ember, 
egy széles karimájú szalmakalapot viselő öreg piszmogott csak a 
legfelső teraszon. Ásólapáttal és  metszőollóval irtotta a gazt, 
megpróbált visszahódítani az  örökkévalóságtól egy kicsinyke 
földdarabot. És Dzsiro Josida hirtelen világosan érezte, hogy ez az 
ember az ő nagyapja, Tosio, haszé szalmakalappal a fején és éles 
metszőollóval a kezében. És Tosio nagyapja ügyesen megmetszi a 
domboldalon itt-ott előbújó szőlővenyigéket, aszott, eres, naptól és 
dohánytól barna ujjaival kihuzigálja a kövek között kinövő gazt. Ez a 
látvány annyira eleven, világos és tapinthatóan pontos volt, hogy 
Josidának összerándult a gyomra — soha nem látta ugyanis a 
nagyapját, aki 1945. augusztus 6-án halt meg Hirosimában, egyetlen 
szemvillanás alatt. Amikor a város felett felrobbant az atombomba, 
nagyapja éppen befelé tartott az udvarból a házba, és a fejére omlott 
az erkély. Még két lépést kellett volna megtennie Tosiónak, akkor 
esetleg életben marad és találkozik unokájával, akit éppen akkor vittek 
hozzá vendégségbe Osakából. 

És most, végre, Dzsiro Josida megpillantotta a nagyapját. Mintha 
ébren álmodna. Egy szemernyit sem kételkedett benne, hogy ez 
Tosio, az ő nagyapja. Sőt, a teraszos szőlőskerteken ott látta jóval 
régebbi elődeit is. Annyira pontosan, jól és magától értetődően 
beleillettek ebbe a képbe, mintha mindig, örökké itt éltek volna, és 
csak tegnap költöztek volna át a föld másik végébe, a Japán- 
szigetekre, hogy ott, ugyanilyen lankás domboldalakon alakítsák ki 
pontosan ugyanilyen teraszos dondem-hataka szőlőskertjeiket. 

Váratlanul érte Dzsirót a csodálatos felismerés, hogy biológiai 
áramok kötik össze testét ezzel a földdel. Jól ismerte ezt az érzést: 
berepülte az egész világot, járt Európában, az Egyesült Államokban, 
Ausztráliában, Kínában, de csak a tokiói Norita nemzetközi 
repülőtéren, a gépből kiszállva érezte ezeket a kis áramokat, a teste 
és szülőföldje közötti biológiai kapcsot. Tudta, hogy távolról sem 
mindenki ismeri, de a repülők többsége átélte ezt az érzést... Hogy 
most, itt is megütötte, az nem csak meglepte, de fel is frissítette, 
megfiatalította és kifinomultabbá tette érzékszerveit, ahogy az 
emberek nagy része megfiatalodva és megújulva jön ki az Atami japán 
hegyi gyógyüdülő hévizes medencéjéből. 

— Mit mondott? — érdeklődött, látva, hogy Béről Lévi megáll és 
ránéz, mintha a válaszát várná kérdésére, amelyet azonban Josida 
meg se hallott, annyira belefeledkezett gondolataiba. 


— Nem, nem szóltam... — felelte halkan Béről és végigsimította 
vörös szakállát, a mozdulat mögé rejtve mosolyát. 

— Nem! —- villant Josida agyában, amint a vörös pajeszos 
izraelitára nézett. — Nem, mégis csak teljesen másmilyenek vagyunk! 
Lehetetlen, hogy közös őstől származzunk..." 

És ekkor Béről a mellének szegezte a kérdést: 

- Mi lenne a véleménye a japán kormánynak, ha lzrael 
megpróbálná megmenteni azt a kétmillió zsidót, akiket az oroszok az 
Usszuri határterületre száműztek? 

Japánban nem így tárgyalnak, ott senki nem vág a hivatalos 
kérdések közepébe - legyenek azok bármily fontosak is! — így, minden 
átmenet nélkül, a reggeli séta alatt getáva! a lábán. 

Ez a Béről azonban ott áll előtte az ösvényen, farkasszemet néz 
vele és a válaszát várja. 

— Hm... Minden diplomatát kihoz ide a tárgyalások előtt? 

— Csaknem mindenkit. Az oroszok és az arabok kivételével. 

— Most már értem, miért támogatja annyira minden izraeli követünk 
az országaink közti közeledést. 

—- Nem mindegyik — jegyezte meg Béről. Teljesen világos volt, 
hogy a japán külügyminiszter megpróbálja elterelni a beszélgetést a 
nagyvilági csevegés medrei felé, de Béről teljesen komolyan válaszolt 
neki. — Azok a diplomaták azonban, akikre nem gyakorol semmiféle 
hatást ez föld, igen hamar haza szoktak utazni. 

Josida megértette, hogy az izraeli hírszerzés főnöke gyakorlatilag 
beismeri, hogy Izrael manipulálja a japán diplomáciai testületet: 
megtalálja a módját, hogy hazahívassa azokat, akik nem felelnek meg 
neki. Több mint valószínű, hogy — ezt mindjárt gondolta Josida —, azok 
révén, akik a japán diplomáciai testületen — és kormányon? — belül 
Izrael-barát álláspontot képviselnek, így már érthető, hogy az izraeli 
japán nagykövet miért kérte, hogy péntek este repüljön Izraelbe és 
nem ellenezte, hogy a japán külügyminiszter a diplomáciai szokásokat 
felrúgva az izraeli hírszerzés főnökénél töltse az éjszakát! 

Persze, a beismerés nem lehet a véletlen műve. Hogyan 
fordulhatott elő, hogy Josidát elhagyta veleszületett tulajdonsága, — 
mimikájának függetlenítése az érzelmektől — és ez a vörös Béről 
leolvasta az arcáról egy perccel ezelőtt, hogy mit érez és gondol? 

Josida azonban nem érzett haragot vagy bosszúságot. Hirtelen 
rádöbbent, hogy ő sem akar úgy beszélgetni ezzel a Bérőllel, mint 
diplomata a diplomatával, mint a japán külügyminiszter az izraeli 
elhárítás főnökével. Hogy Béről tegnap bezárta egy rakás orosz 
antiszemita és Japán-ellenes újság közé, reggel meg elvitte a bibliai 
dombokra, ez, természetesen nem volt túlságosan agyafúrt csel. 
Josida átlátta a kelepcét, nyugodtan, sőt bizonyos hálával is fogadta, 
hiszen Béről megajándékozta Tosióval, soha életében nem látott 


nagyapjával! És ha csak káprázat, az orosz antiszemita locsogásnak, 
az éjszakai viharnak és levegő periszkopikus hatásának köszönhető 
látomás volt — hát aztán? Előfordulhat. Ötezer éves távollét után két 
fivér végre találkozik és el kell dönteniük, hogyan segítsenek kétmillió 
fivérükön és nővérükön, akik még mindig az ezeréves fogságban 
sínylődnek. 

— Kormányuk úgy véli, hogy a kétmillió zsidó internálása, amelyet 
Sztrizs és Mitrohin kormánya foganatosított, megsérti a civilizált 
nemzetek elemi normáit — szólalt meg a csöndben a japán diplomata. 

Béről ismét a szemébe nézett és elmosolyodott: 

— Ide hallgasson, Josida. Mindketten katonai repülők vagyunk. Én 
most elmondok magának mindent, mint repülőtiszt a repülőtisztnek. Az 
oroszok több mint 150 millióan vannak, bombázhatják, felkötheti, 
agyonlőhetik, éheztethetik egymást, fütyülnek rá, hogy 10 vagy 15 
millióval kevesebben lesznek. Ez azonban az ő személyes, belső, 
orosz ügyük. Az amerikai Kongresszus viselkedhet úgy, mint az 
egyszeri fogadó a lóversenyen, aki megvárja, míg kihirdetik a győztest, 
s csak akkor szalad a pénztárhoz, hogy a jó lóra tegyen. Mint 
Afganisztánban. Amikor világossá vált, hogy az oroszok nem 
győzhetnek Afganisztánban, az amerikaiak akkor kezdték el 
fegyverekkel tömni az afgán partizánokat. Ehhez azonban egymillió 
embernek kellett elpusztulnia az oroszok bombáitól. De a Kongresszus 
döntéséről vitatkozzanak maguk az amerikaiak, mi ebbe nem 
avatkozunk bele. Mi, zsidók, viszont kevesebben vagyunk az 
oroszoknál, sőt az afgánoknál is. Mi nyolc millióan vagyunk az egész 
világon. Nem engedhetünk meg egy újabb Holocaustot, nem 
engedhetjük meg, hogy nemzetünk negyedrésze elpusztuljon. 
Feleségem a tizedik gyereket szüli Izraelnek, amint látta, már teljesen 
elsorvadt. Hogyan tudhatnánk újabb kétmilliót a világra hozni!... A 
japán nép átélte Hirosima csak Auschwitz gázkamráihoz mérhető 
szörnyűségét. Ezért csak a japánok tudnak megérteni, önöknek meg 
kell érteniük bennünket. Kétmillió fivérünk fagyoskodik és éhezik most 
Szibériában az orosz kalapács és a kínai üllő között. Amíg 
Oroszországban polgárháború folyik, addig még azt a nyomorúságos 
lágerkosztot sem kapják meg, amit az uráli felkelés előtt adtak nekik. 
Kína pedig maholnap úgy dönthet, hogy kihasználva a helyzetet, 
megszállja Szibéria egy részét. És akkor úthengerként legázolja a 
szovjet-kínai határ mellett élő kétmillió zsidót. Ezt nem engedhetjük 
meg, nem várhatjuk ölbe tett kézzel ezt a napot. Ezért mozgattunk 
meg mindent, hogy ön iderepüljön, ha csak két napra is, és ITT 
hallgassa meg, mire lenne szükségünk. Kenyeret kell eljuttatnunk az 
Usszuri határterületre. 30 ezer tonna élelmet. Mindössze annyit kérünk 
Japántól, engedélyezze, hogy használjuk repülőtereit. 

— Harmincezer tonna?! — ámult el Josida. — De hisz ezt csak 


teherszállító repülőgépekkel lehet odavinni! 

— Tehát elvileg beleegyezik — mosolyodott el Béről. — Csak a 
repülőgépek száma a kérdéses? 

— Nem, nem, várjon! Azt nem mondtam, hogy beleegyezünk. 

— Persze, hogy nem mondta. Ezt majd akkor mondja, ha már 
beszélt a miniszterelnökével. Mi viszont addig is hozzáfoghatunk az 
előkészületekhez. 

— Várjon! Mégis csak illene tudnom a részleteket. De még ha 
lehetővé is tennénk, hogy használják repülőtereinket, hogyan ér innen 
Japánba titokban az önök száz teherszállító repülőgépe, és aztán 
hogyan jutnak majd be a szovjet légtérbe? Meg fogják semmisíteni 
őket! Az oroszok távol-keleti légvédelmi rendszere a legjobb a világon. 

— Néhány pontban téved, Dzsiro san — szállt vitába Béről, olyan 
tisztelettudóan, mintha testvérbátyjával beszélne. — A műveletet nem 
titokban hajtjuk végre. Az oroszok egyetlen golyót sem fognak kilőni. 
Másodszor: nem izraeli teherszállító gépekkel megyünk. Csak a pilóták 
és a kísérő katonai gépek lesznek izraeliek. A repülőgépek japánok 
lesznek, bérelni fogjuk őket önöktől. Két élelmiszerszállító hajónk már 
Osaka felé tart. A többit otthon is megvitathatjuk, a reggeli után... 


Hatodik nap: Február 4. 

41. 

Moszkva 

Moszkvai idő szerint 9 óra 20 perc 

— ...A szovjet birodalom elnyomott polgárai! Bekövetkezett az, 
amitől a Kreml urai sok évtizedes uralmuk alatt a legjobban 
reszkettek!. . . 

Mínusz harminc fok Moszkvában sokkal rosszabb, mint mínusz 
ötven Szibériában. A levegő magába szívja a gyárak fekete kormát és 
a sok ezer kémény füstjét, amely szürke fátyollal takarja el a napot, s 
ez komor, ellenséges képet kölcsönöz a városnak. A kijárási tilalom 
életbeléptetése óta az elnéptelenedett utcákon csupán katonai járőrök 
és rendőrök cirkálnak. Csak az éterben viaskodnak egymással a 
zavaró berendezések és a felkelők rádióállomásai. 

—  ...Muzulmán katonák! Mi dolgotok nektek Oroszország 
területén? Mi keresnivalótok Ukrajnában, Moldáviában, 
Belorussziában? Hagyjátok ott csapataitokat, foglaljatok le vonatokat 
és repülőgépeket, és siessetek haza, hogy megvégjetek otthonaitokat, 
földjeiteket, szüleiteket! Hiszen hazátokban a KGB halomra lövi 
nővéreiteket, menyasszonyotokat, akiknek elegük volt a Kreml 
hatalmából! 

Ukrán, orosz, belorusz, moldáviai katonák! Mi keresnivalótok 


Üzbegisztánban, Kirgíziában, Örményországban, Grúziában? ... 

Brúnó Bartell holland nagykövet kocsiját recsegő rádióhangok 
töltötték meg. A kocsi lassan haladt a jeges Kalasnyikov utcán a 
holland nagykövetség villájától a Kalinyin sugárút felé. Valaha ezen az 
utcán még az ilyen hideg napokon is, amikor csontig hatol a hideg, 
kora reggeltől, már nyitás előtt, rengeteg ember fagyoskodott. 
Túláradó örömükben azonban nem is érezték a hideget: orosz zsidók 
voltak, akik megkapták a kivándorlási engedélyt. Akkoriban a holland 
nagykövetség látta el Oroszországban Izrael állam képviseletét, és az 
emigránsok itt kapták meg az izraeli vízumot és az első pénzsegélyt. A 
Kreml egy fura, megmagyarázhatatlan logika nevében fejenként 500 
rubelt kért tőlük, még a csecsemőktől is annak fejében, hogy 
megfosztotta őket szovjet állampolgárságuktól. Abban az időben egy 
szovjet mérnök három hónap alatt keresett 500 rubelt. Négytagú 
családot feltételezve tehát csak a szovjet állampolgárságtól való 
megfosztás elvitte a családfő egy évi teljes fizetését. Természetesen 
messze nem mindenki rendelkezett ekkora összeggel, ezért az 
Egyesült . Államoktól és Izraelből érkezett pénz a holland 
nagykövetségre a szegény családok kiváltására. 

Miután az összes zsidót kitelepítették az usszuri tajgába, leállt az 
emigráció. Izrael az összes száműzött zsidót izraeli állampolgárrá 
nyilvánította és kiszabadításuk érdekében világméretű kampányt 
kezdeményezett: azt akarta, hogy vonják gazdasági blokád alá a 
Szovjetuniót. Persze ez a vállalkozás eleve kudarcra volt ítélve. A 
Szovjetunió afganisztáni beavatkozása miatt Carter elnök által 
elrendelt részleges gazdasági blokád is kudarcot vallott három év alatt, 
éppen a legkommunista-ellenesebb amerikai adminisztráció, Ronald 
Reagen elnöksége idején. Hiszen a gazdaság határozza meg a 
politikát, nem pedig fordítva. Az üzleti világ képtelen ellenállni egy 
olyan hatalmas piacnak, mint a Szovjetunió. Sztrizs és Mitrohin éppoly 
jól tudták ezt, mint annak idején Brezsnyev és Andropov. Tudták ezt 
persze Izraelben is. De mit tehettek volna a hatalmas kommunista 
monstrum ellen? A holland nagykövet továbbra is képviselte az izraeli 
érdekeket a Szovjetunióban, de ez minden jelentőségét elvesztette 
azután, hogy a két kormány kölcsönösen lefasisztázta egymást... Az 
izraeli kormánynak most még semmi lehetősége nem lehetett Sztrizs 
és Mitrohin antiszemitizmusával szemben. 

A holland nagykövet ma mégis Jeruzsálem megbízásából hajtott a 
Kremlbe. Csodálkozott is, hogy milyen nyugodt. Vajon ugyanilyen 
nyugodtnak, sőt boldognak érezték magukat az összeesküvők, akik 
szolgálati táskájukban dinamittal utaztak Hitler főhadiszállására? 
Brúnó Bartell táskájában persze nem lapult dinamit, de mai missziója 
csaknem ugyanolyan öngyilkos és veszélyes akció volt. Mégis: sem 
most, sem a Kremlbe vezető úton nem tette fel magának a kérdést, 


miért állt kötélnek, miért mondta tegnap Amszterdamban olyan 
nyugodtan, hivatalos hangon az izraeli nagykövetnek: ,Ilgen, 
megteszem!" 

A Kalasnyikov utca és a Kalinyin sugárút kereszteződését 
harckocsik torlaszolták el: fegyveres KGB-őrjárat. A holland nagykövet 
sofőrje az első harckocsitól két méternyire megállította az autót. Egy 
vastag báránybőrbundát, nemezcsizmát és füles prémsapkát viselő 
KGB-tiszt lépett a kocsihoz. Brúnó Bartell gyorsan kikapcsolta a rádiót. 
Bár a gépkocsi orrán ott lengett a nagyköveti zászló, a szélvédőn 
pedig jól látszott a különleges diplomáciai engedély, a tiszt nem 
törődött vele, kinyitotta a kocsi ajtaját. 

— Hova-hova? 

— A Kremlbe... — felelte szárazon Brúnó Bartell. 

— Minek? 

— Audienciára Sztrizs és Mitrohin urakhoz. 

A tiszt végignézte az autó belsejét és fürkésző tekintete 
megállapodott a kikapcsolt rádión. Majd becsapta az ajtót és intett a 
sofőrnek, hogy áthajthat a harckocsik között nyíló keskeny sávon. A 
harckocsi osztagot elhagyva a kocsi balra fordult, a teljesen üres 
Kalinyin sugárútra. A távolban egy újabb harckocsi osztag látszott. Bár 
a régi időkben a követségtől a Kremlig még csúcsforgalomban is csak 
6-7 percig tartott az út, ma Bartell negyven perccel az audiencia 
időpontja előtt útnak indult. Tudta, hogy még négy ilyen ellenőrzés vár 
rá, s mindegyik hosszadalmasabb és szőrszálhasogatóbb lesz az 
előzőnél. Amikor pedig majd behajt a Kremlbe, diplomáciai 
sértetlensége ellenére, a gépkocsit át fogják kutatni őt pedig 
megmotozzák. 

Brúnó bekapcsolta a rádiót és tekergetni kezdte az állomáskereső 
gombját. Nagy hatósugarú Sony készüléke a zavarás ellenére a 
legtávolabbi vidéki adók jelzéseit is fogta. 

— Itt a szabad Perm beszél! A népi felkelés bizottságának 
határozata elrendelte a szovjet hadsereg valamennyi katonájának 
haladéktalan leszerelését! Katonák és tisztek! Akik még nem szántátok 
rá magatokat, hogy otthagyjátok laktanyátokat! E határozattal, a felkelt 
orosz nép nevében akadálytalan áthaladást biztosítunk nektek az 
SZKP hatalma alól felszabadított övezeteken! Csak a mai napon 19 
szerelvény haladt át álloömásunkon muzulmán nemzetiségű katonákkal 
Közép-Ázsia irányába. Az úgynevezett hazafias kormány megpróbálta 
szétbombázni a vasútvonalakat, de nem sikerült neki, mert a földi 
repülésirányító szolgálat katonái dezertáltak. . . 

A zavaró-berendezés ráült a permi rádióállomás hullámhosszára 
és sistergése megszakította az adást. Ezek a zavarók azonban 
moszkvaiak, és csupán 30-50 kilométeres körzetet fednek le. Igaz, 
több ezer ilyen berendezés áll a Kreml rendelkezésére, de még ha 


megengedhetné is magának, hogy ezekre pazarolja összes villamos- 
erőműve energiáját, még akkor sem tudná lefedni a Szovjetunió 
területének egyötödét sem. Az ország számos részén csaknem 
zavarmentesen hallgathatnák az Amerika Hangját, a BBC-t, a 
Szabadság Rádiót, a Szabad Európát, a Deutsche Wellét, sőt az Izrael 
Hangját is. Most, hogy elzárták a szibériai olajcsapot, amikor az 
energia még az óvodák és az iskolák fűtésére sem elegendő, minek 
üzemelnek ezek a zavaró-berendezések? 

Az ördög vigye el, már megint egy harckocsi osztag: a következő 
ellenőrzés. A ,népi" állam vezetői annyira félnek saját népüktől, hogy 
miután az uráli lázadás átterjedt az Ural határain túlra is, harckocsi 
barikádokat állítottak fel egész Moszkvában. Ma azonban Bartell nem 
fog tiltakozni, nem fog felháborodni azon, hogy ellenőrzik. Ha az 
ember ILYEN misszióval utazik a Kremlbe, még a KGB-őrszemek 
arcátlanságát is el kell viselnie. A bomba, amelyet Brúnó Bartell a 
Kremlbe vitt, a nagykövet kabátjának baloldali belső zsebében lapult, 
egy gondosan lepecsételt borítékban. Bartell úgy érezte, hogy a 
boríték égeti a mellét. Mindenesetre szíve erősebben vert a 
szokásosnál. Oda se neki! Raoul Wallenberg szívét bizonyára 
ugyanígy égették a budapesti gettó zsidóinak vitt dán útlevelek. Egy 
ilyen útlevél segítségével menekült meg a haláltól Brúnó anyja, 
Goldman Sára terhesen. Brúnó és anyja tehát közvetlenül Raoul 
Wallenberg kezéből kapták vissza életüket, s ez nemcsak Brúnó 
pályaválasztását határozta meg, hanem azt is, hogy melyik országba 
kérte magát szolgálatra. 

Ez az ország megölte Rault, s a Történelem most benyújtja a 
számlát a gyilkosságért. Brúnó Bartell különleges jelentőséget 
tulajdonított annak, hogy a Történelem éppen őt jelölte ki a feladat 
végrehajtására. 

Egyébként nem a történelem jelölte ki, hanem az izraeliek 
választása esett rá. Tegnap Amszterdamban az izraeli nagykövet, 
megszorította a kezét, ezzel vált el tőle: Nem kételkedtünk benne, 
hogy bele fog egyezni. Ha Goldman Sára most látná! De azt hiszem, 
látja..." 

A kocsi elhaladt a katonai áruház, a , Vojentorg" hatalmas épülete 
előtt. 1963-ban, amikor Brúnó első alkalommal járt Moszkvában — a 
Puskin Intézetbe küldték orosz nyelvet tanulni —, rendkívül meglepte, 
hogy szovjet hadseregnek az egész országban, minden városban és 
községben saját boltjai — , Vojentorg"-jai — vannak. Az volt a 
benyomása, hogy a hadsereg kereskedelmi hálózata pont olyan, mint 
a ,K-MARKT" amerikai kereskedelmi konszern birodalma, a 
, Vojentorg" most be volt zárva. Az épület homlokzatát hatalmas 
transzparens takarta el: , HALÁL AZ IZRAELI ÉS JAPÁN KÉMEKRE!. 
Ez volt az új jelszó. Aznap tűnt föl Moszkvában, amikor kitört az uráli 


munkásfelkelés. Brúnó azonnal jelentette kormányának, hogy Sztrizs 
és Mitrohin fokozzák az Izrael- és Japán-ellenes kampányt, minden 
valószínűség szerint azért, hogy háborúra készítsék fel a lakosságot. 
Sztrizshez hasonlóan ő is jól tudta, hogy az ország népének figyelmét 
csak háborúval lehet elterelni a belső problémákról. Ám az uráli 
felkelés gyorsan átterjedt csaknem az egész ország területére, s ez 
keresztülhúzta Sztrizs számításait és Brúnó Bartell előrejelzéseit. Egy 
hadsereg, amely a ,K-MARKT" birodalomhoz hasonló kereskedelmi 
hálózattal rendelkezik, a hadsereg, amelynek hétmillió katonája van és 
évtizedekig félelemben tartotta a világot, most képtelen volt 
megbirkózni néhány ezer uráli munkással! El sem hinné az ember! 

, Adjanak egy rádióállomást, s megdöntöm a szovjethatalmat!, 
mondta egyszer Brúnó Bartellnak egy zsidó emigráns, aki valamikor 
tőle kapta meg izraeli vízumát. Melyik évben is volt ez? 1976-ban? 
Vagy 1977-ben? Hirtelen maga előtt látta az emigráns arcát, a fülében 
csengett heves, temperamentumos hangja. , Hallgasson ide, konzul úr! 
— suttogta, jellegzetes zsidó akcentussal. (Bartell akkoriban nem 
nagykövet volt, hanem konzul.) 

— Hallgasson ide! Tudja, mire támaszkodik a szovjethatalom? Azt 
hiszi, A KGB-re? A rendőrsége? A területi, városi pártbizottságokra? 
Egyikre sem! Sztálin elvtárs egyetlen zseniális ötletére támaszkodik! A 
gyűlöletre! Igen, igen, igen, higgyen nekem, sokat törtem ezen a fejem! 
Az üzbégek gyűlölik az oroszokat, az oroszok az örményeket, az 
örmények az ukránokat és így tovább. Ezért aztán Sztálin az orosz 
katonákat Üzbegisztánba küldte szolgálni, az üzbégeket Ukrajnába, az 
ukránokat Litvániába, a litvánokat Kirgíziába és így tovább. És ha a 
grúzok fellázadnak, az ukránok gondolkozás nélkül beléjük lőnek. Ha 
valahol fellázadnak az ukránok, az üzbégek örömmel lőnek rájuk. Érti 
már? Zseniálisan ki van találva. Az ország minden szegletében olyan 
csapatok állomásoznak, amelyek gyűlölik a helyi lakosokat! Amikor 
Észtországban szolgáltam, az ezredemben minden katona arról 
ábrándozott, bárcsak fellázadnának valahol az észtek! Akkor halomra 
lőhetnék őket, hiszen ezért szabadság jár, tíz nap! Érti, a 
szabadságért, a hazautazás jogáért, a szovjet katona kész ölni és öl 
is! Most figyeljen, konzul úr! Hétmillió katona tartja kordában ezt az 
országot! Minden városban, minden településen ott vannak! Maga 
szerint, mit lehet tenni? Azt fogja mondani: semmit! Én viszont azt 
mondom magának: lehet! Csak káoszt kell előidézni a hadseregben! 
Érti, káoszt! Hogy legalább egy napra minden katona hazautazzon! Az 
üzbégek a Baltikumból, az észtek Szibériából, az ukránok Közép- 
Ázsiából, a grúzok Ukrajnából és így tovább! Érti már? Ha pedig még a 
fegyverüket is magukkal viszik, ki tudja megállítani őket? Na? Senki! 
Olyan káosz keletkezik, amelyben a szovjethatalom két napot sem bír 
ki, állítom önnek! Akkor aztán a rendőrséggel meg a KGB-vel maga a 


nép fog leszámolni. Érti? Persze, maga most az mondhatja, hogy 
akarom szélnek ereszteni a hadsereget? Írtam egy tervezetet az 
amerikai elnöknek. Nem tudom átjuttatni a szovjet vámon, ezért fogja 
és küldje el neki diplomáciai úton. Ha pedig a KGB magukat is 
ellenőrzi, adja át neki szóban: ha nekem, Jefim Rabinovicsnak, az 
elnök rendelkezésemre bocsát egy rádióállomást, elérem, hogy 
szerteszét széledjen a szovjet hadsereg és véget vetek a 
szovjethatalomnak! 

Istenem, hány hihetetlen, fantasztikus, őrült tervet kellett akkoriban 
végighallgatnia Bartellnek a szovjethatalom megdöntéséről. A holland 
nagykövetségre csak az ő irodáján keresztül tudtak bejutni az 
emigrálni kívánó zsidók. És minden harmadik álmodozó valahonnan — 
az inge alól, az öve mögül, a kabátja vagy a zakója béléséből — egy 
összenyálazott . füzetet húzott elő tervekkel,  dolgozatokkal, 
jelentésekkel, amelyeket, természetesen ,haladéktalanul", ,sürgősen" 
el kellett volna juttatnia a diplomáciai postával az Egyesült Államok 
elnökének, mindig csak az Egyesült Államok elnökének! Egyébként 
beszédjük vagy viselkedésük alapján ezek az emberek nem látszottak 
őrültnek vagy mániákusnak. Ellenkezőleg. Sokuknak tudományos 
fokozata, magas katonai rangja volt, s akadtak olyanok is, akik 
folyékonyan beszéltek több nyelven. Bartell jól tudta — hisz ekkor már 
több mint ti z éve élt a Szovjetunióban -, MEKKORA kockázatot 
vállaltak az eszelősnek látszó álmodozók azzal, hogy éjszakánként — a 
családjuk előtt is titokban — füzeteket írtak tele a szovjethatalom 
megdöntésére vonatkozó terveikkel. Egy ilyen füzet egyetlen lapjáért 
halálos ítélet várta őket. Mennyire kellett gyűlölniük a rendszert, hogy 
ekkora kockázatot vállaljanak! — gondolta akkoriban Bartell. Egyet 
azonban nem értett: miért voltak valamennyien, mind egy szálig 
biztosak abban, hogy az Egyesült Államok elnöke meg akarja dönteni 
a szovjethatalmat, csak még azt nem tudja, hogyan kezdjen hozzá? 
Hiszen az Egyesült Államok elnöke akkoriban nem is az 
antikommunista Reagan, hanem Jimmy Carter volt! Ostobább 
címzettet nem is találhattak volna az álmodozók! 

De vajon nem lett-e igaza az egyik álmodozónak, Jefim Rabinovics 
taskenti orvosnak? Tervezetét (ahogy az összes többit sem) Bartell 
természetesen nem vette át. A követségnek ugyanis az emigránsok 
iratain kívül semmit nem volt joga átvenni és Nyugatra továbbítani. 
Bartell csak nagyritkán tett ki vételt néhány doktori disszertációval. 
Ezekkel a szovjetellenes, mint ő mondta, hogy az ,agyrémek" között 
értelmes ötletek is akadtak! , Adjanak egy rádióállomást, s megdöntöm 
a szovjethatalmat!" — úgy látszik ez a taskenti Jefim Rabinovics nem is 
volt olyan őrült, ha Permen keresztül csupán ma éjjel 19 szerelvény 
haladt át teli muzulmán katonákkal, akik a felkelés első 
rádiófelhívására otthagyták laktanyáikat, és lefoglalt vonatokon 


hazautaztak. Hány ilyen szerelvény  gördülhet most szerte 
Oroszországban? Moszkva már csak sziget a felkelés tengerében. 
Csak ezen a szigeten zavarja a kormány a felkelők rádióadásait. De 
meddig képes titokban tartani az igazságot a szigetlakók és önmaga 
előtt? 

A kocsi balra fordult, a Kreml felé. Itt, a Kreml Trockij tornya előtt 
újabb harckocsi osztag és KGB-kordon várta őket. 

— Szálljanak ki a kocsiból — utasította Bartellt az őrparancsnok. 

— A holland nagykövet vagyok. Audienciára megyek Sztrizs és 
Mitrohin urakhoz. 

— Tudom. A kocsi és sofőr itt marad. Gyalog megyünk. Kövessen! 

Brúnó Bartell kiszállt a kocsiból. A tiszt, egy fémet, dinamitot és 
mérgező anyagot jelző apró, japán kézi érzékelővel végigtapogatta a 
nagykövet testét, majd a Trockij-hídon át bekísérte Bartellt a Kremlbe. 


42. 
Moszkva, Kreml 
Moszkvai idő szerint 10 óra 00 perc 

IZRAEL ÁLLAM KORMÁNYÁNAK JEGYZÉKE A SZOVJETUNIÓ 
KORMÁNYÁHOZ 

Izrael Állam Kormánya a Szovjet Kormány tudomására hozza, 
hogy az ellenséges Szovjet Állam területén, az usszuri tajgában élő 
kétmillió . orosz zsidó —- izraeli állampolgár - embertelen 
életkörülményei arra kényszerítenek bennünket, hogy rendkívüli 
intézkedéseket foganatosítsunk megmentésükre. .. 

Bartell Sztrizs és Mitrohin arcát figyelte. Tegnap sikerült elérnie, 
hogy ma mindkettőjükkel találkozzék. Amint sejtette, nem a Gránit 
palotában — fogadták, hanem  Sztrizs  dolgozószobájában, a 
Minisztertanács Kreml-beli épületében. Érthető okokból Sztrizs és 
Mitrohin most képtelenek a diplomáciai hagyományokkal törődni. 
Természetesen Sztrizs irodájában nem lehetett érezni, hogy bárkit is 
nyugtalanítana az uráli felkelés és a hadseregből történő tömeges 
dezertálás. Nem lógott térkép a falon, amelyen be lettek volna jelölve a 
felkelt városok és területek. Legalábbis Bartell nem látott ilyen. Széles 
íróasztal, jobbra tőle a videotelefon pultja és három képernyő a 
tévékonferenciákhoz, egy asztalka rádiótelefonokkal, s egy fénykép, 
amely Sztrizs kisfiát ábrázolta kezében hatalmas játékrepülővel — 
ennyiből állt a berendezés. Az ablak mögött a Kreml falának havas 
tornyait és a Moszkva folyón túli városrész panorámáját lehetett látni. . . 

Bartell egy karosszékben ült. Körbenézett az irodában, ahogy egy 
katona végigszemléli a leendő csata színhelyét. Annak is megvolt a 
maga jelentősége, hogy Sztrizs vette át tőle az izraeli jegyzéket. Tehát 
rossz jósnak bizonyultak a nyugati szovjetológusok, akik úgy 


prognosztizálták, hogy Sztrizs hamarosan megbukik és Mitrohin KGB- 
tábornok veszi át a hatalmat. Úgy tűnik, Sztrizs a páros vezéralakja. 
Következésképpen vele fog majd összecsapni. Sztrizs durva szibériai 
arcában, nagy fejében, erős állkapcsában és szögletes vállában 
Mussoliniéra emlékeztető bikaerő érződött. Ennek az embernek nem 
kell IGÉNYT TARTANIA a hatalomra, ő maga a hatalom, a 
megtestesült, az érzéki hatalom. Mitrohin ugyanakkor még a tábornoki 
egyenruhában sem látszott erős személyiségnek, csak arról 
árulkodott, hogy MINDEN VÁGYA erősnek és jelentőségteljesnek 
mutatkozni. Az izraeliek ezt figyelembe véve a borítékba két példányt 
helyeztek a jegyzékből, így most Mitrohin és Sztrizs ugyanazt olvasták: 

Teljesen megbízható forrásból tudomásunkra jutott, hogy a 
szovjet-kínai határnak azon körzetében, ahol állampolgárainkat fogva 
tartják, elfogytak az élelmiszerkészletek és a szibériai vasúti 
közlekedés szünetelése és a Szibéria és az Ural területén folyó 
polgárháború miatt nem tudják pótolni. A téli körülmények között ez a 
helyzet azzal fenyegeti az itt fogva tartott kétmillió zsidót, hogy mind 
elpusztulhatnak a következő napok során. Tudomásunk szerint már 
eddig is sok gyermek és öreg meghalt... 

Bartell észrevette, hogy Sztrizs feje lassan vérbe borul. Kívülről 
ismerte a jegyzék tartalmát és magában együtt olvasta Sztrizzsel és 
Mitrohinnal. Most járhatnak a lényegnél. 

. Mivel a Szovjet Kormány nincs abban a helyzetben, hogy 
változtasson az élelmezési helyzeten, a kétmillió zsidó internálási 
övezetében, és mivel Izrael Állam nem engedhet meg egy újabb 
Holocaustot, Izrael Állam Kormánya közli a Szovjet Kormánnyal, hogy 
ma légi úton élelmet és gyógyszert juttat el abba az övezetbe, ahol a 
zsidókat fogva tartják. 

Tudván, hogy a Szovjet Kormány biztonsági intézkedéseket 
léptethet életbe, abban az esetben, ha repülőgépeink berepülnek a 
szovjet légtérbe, Izrael Állam Kormánya a következőket közli: 
amennyiben a szovjet légierő vagy légelhárítás támadást intéz az 
usszuri határterületen éhező zsidóknak élelmet és gyógyszert szállító 
repülőgépeink ellen, Izrael Állam Kormánya feljogosítva érzi magát, 
hogy megölje a Szovjet Állam vezetőinek elsőszülött gyermekeit. 

Izrael Állam Kormánya a Szovjet Kormány tudomására hozza, 
hogy tudatosan esett a választása erre a bibliai tettre, mint olyan 
megtorló akcióra, amelyet a Történelem egyszer már sikeresen 
kipróbált. 

Izrael Állam Kormánya megkérte Brúnó Bartellt, Hollandia 
szovjetunióbeli nagykövetét, hogy szóban fejtse ki a Szovjet 
Kormánynak, hogyan tudjuk eljuttatni az élelmet az usszuri területre, s 
milyen lehetőségek állnak rendelkezésünkre az említett bibliai tett 
szovjetunióbeli végrehajtásához. 


Sztrizs félredobta a jegyzéket, meg sem nézte az aláírást. De 
uralkodott magán, s megvető mosolyt erőltetett arcára. 

— Nos, Hallgatom! — mondta Bartellnek. 

— Utasításom van rá, hogy csak akkor egészítsem ki a jegyzék 
tartalmát, miután meghallgattam, mi az önök véleménye az övezetbe 
történő élelmiszerszállításról... — közölte Bartell hol Sztrizs, hol 
Mitrohin szemébe nézve. 

— Mi a véleményünk? -— szakította félbe Sztrizs. — Kérem! Nem lesz 
semmiféle szállítás! Közölje Izraellel, hogy szarunk a fenyegetésükre! 
Így közölje velük: szarunk! — Sztrizs elmosolyodott, hogy milyen 
világosan fogalmazott. 

— Ez zsarolás — tette hozzá megvetően Mitrohin. — Színtiszta 
zsarolás meg blöff... 

— Meg egyáltalán! — kiáltott közbe Sztrizs. — Mit akarnak? Háborút 
indítani? Ellenünk? Kérem, csak tessék! 

Valóban, morfondírozott magában Brúnó Bartell, nehéz volna 
kedvezőbb alkalmat elképzelni az oroszországi polgárháború 
beszüntetésére egy izraeli támadásnál. Fennhangon azonban egészen 
mást mondott: 

— Lehet, hogy valóban zsarolás. De hogy blöff volna?... — ingatta a 
fejét. — Olvassák el figyelmesen, kik írták alá a jegyzéket. Nem csak a 
miniszterelnök, mint ahogy általában szokás, hanem Izrael Állam 
elnöke, a védelmi miniszter és az izraeli elhárítás vezetője is. 
Bármiképp vélekedjenek önök róluk, nem hinném, hogy ez a négy férfi 
komolytalan kijelentéseket tenne, vagy ahogy önök mondták, blöffölne. 
Nem emlékszem, hogy az izraeli védelmi miniszter vagy az elhárítás 
vezetője valaha is blöffölt volna. 

— Ide figyeljen, mit akar Bartell úr! — sziszegte ingerülten Sztrizs. — 
Mi ateisták vagyunk, nem hiszünk ezekben a bibliai zsidó 
mítoszokban! Még csak egy dolgot akarok mondani magának, teljesen 
hivatalosan: amennyiben az izraeli repülőgépek tényleg megközelítik 
határainkat, Izrael hamuvá válik, az egész ország, úgy ahogy van! Érit, 
amit mondok? 

— Természetesen. A nukleáris fegyverek bevetésére céloz. Erre 
vonatkozólag kiegészítő instrukciókat kaptam az izraeli kormánytól. 
Megkértek, hogy közöljem önökkel: a parapszichológiái összeköttetés 
minden ballisztikus rakétánál gyorsabb. Arra kértek, hogy szó szerint 
közöljem önökkel a következőket: aki parancsot ad az Izrael elleni 
atom- vagy bármilyen más fegyveres támadásra, az nincs tisztában e 
támadás következményeivel. Még egyszerűbben fogalmazok, uraim: 
Izraelnek , MÁR van  parapszichológiai fegyvere, amelynek 
kifejlesztésén harminc éve dolgozunk az önök országában. Nem 
tudom, hol tartanak parapszichológusaik, de ma már a szigorúan vett 
tudományos. irodalomban is arról cikkeznek, hogy az egyiptomi 


elsőszülöttek, így a fáraó elsőszülött gyermeke is, a parapszichológiai 
fegyver bevetése következtében haltak meg. Erre akkor sincs más 
magyarázat, ha önök ateisták. Kérdezzék meg tudósaikat. Most pedig 
fontolják meg, megéri-e kockára tenni gyermekeik életét csupán azért, 
hogy megismétlődjön az, ami a történelemben egyszer már megesett? 
Minek? Azok miatt, akiket önök amúgy is gyűlölnek és Szibériába 
száműztek. 

— Mit képzel maga! Iderepülnek, élelmet dobnak le a zsidóknak, mi 
meg befogjuk a szánkat és úgy teszünk, mintha nem vennénk észre 
semmit? — Mitrohin el volt képedve. 

— Nem, ez lehetetlen! Agyrém! Fáraó, biblia, parapszichológia! — 
Sztrizs bekapcsolta a videotelefont és a klaviatúrán beütötte a 
VJAZOV betűket. Ám a videotelefon központi képernyőjén nem látszott 
semmi: teljesen fehér volt. Sztrizs benyomott néhány gombot a 
kapcsolótáblán, bekapcsolta az oldalsó képernyőt, de ott is hasonló 
eredménnyel járt. — A fenébe! — káromkodott és az orifon gombját 
lenyomva utasítást adott a titkárának: — Vjazovot kéretem, sürgős! 

— Román Boriszovics — szólt az orifonba a titkár bűntudatos, zavart 
hangon. — Rosszak a vonalak. Már elküldtem szerelőért. Rögtön 
elküldök valakit Vjazovért. . . 

— A telefon? A rádió? — kérdezte idegesen Sztrizs. 

— Nem működik semmi, Román Boriszovics... Már másfél perce... 

Brúnó Bartell az órájára pillantott, majd Sztrizsre és Mitrohinra 
nézett. 

— Minden szabályszerűen folyik-jegyezte megelégedetten zavart 
arckifejezésük láttán. 

— Mi folyik szabályszerűen? — kérdezte Mitrohin méltatlankodva. 

— Három és fél perc múlva izraeli gépek lépik át a Szovjetunió 
távol-keleti határait. Ha megtorló intézkedéseket tesznek, ha nem 
hisznek nekem, Izrael demonstrálni fogja, milyen lehetőségek állnak 
rendelkezésére. Először: egyetlen műholdjuk sem érzékelte az izraeli 
gépek felszállását, és most nem látják őket távol-keleti radarjaik sem. 
Másodszor: amit átléptem az irodájának küszöbét, elromlott a Kreml 
valamennyi telefonvonala. Csak három perc elteltével javulnak meg, 
akkor is csak azért, hogy önök parancsot adhassanak: senki ne 
akadályozza az izraeli gépek repülését. Máskülönben gyermekeik, 
mint már mondottam... —-—  Bartell önkéntelenül Sztrizs fiának 
fényképére pillantott. 

— Megöllek, te rohadék! — pattant fel íróasztala mögül dühöngve 
Sztrizs, a diplomáciai etikett szabályairól megfeledkezve galléron 
ragadta Bartellt és felráncigálta a karosszékből. Vérbe borult szeme 
elárulta, hogy ebben a pillanatban csupán egyet akar: kidobni a 
nagykövetet az ablakon vagy szétverni a fejét a falon. 

Mitrohin azonban lefogta Sztrizst: 


— Román Boriszovics, mit csinál? Mégiscsak egy nagykövet! 

-— Szarok én az ilyen nagykövetekre! — ordította Sztrizs és 
visszalökte Brúnó Batellt a helyére. Majd futó pillantást vetve fia 
fényképére így szólt: — Nincs olyan repülőgép, amelyik négy perc alatt 
Izraelből eljut a Távol-Keletre! Nem létezik ilyen repülőgép, sőt még 
rakéta sem! 


- Már megbocsásson, de ez valóban... irreális... — hebegte 
Bartellnek Mitrohin. 
— Tudom... — felelte mosolyogva Bartell. — Mindazonáltal ez így 


van. Két perc múlva önök is meggyőződhetnek róla. 

Bartell ujjongott magában. Ha Sztrizs tényleg megverte vagy 
kidobta volna az ablakon, az is csak azt bizonyította volna, hogy 
tehetetlennek érzi magát, mert elhitte: Izrael valóban beválthatja 
fantasztikus fenyegetését. 

A dolgozószoba ajtaja szélesre tárult, és a verejtékben úszó 
Vjazov marsall viharzott be. Erősen lihegett, bizonyára futott. 

Ki sem nyithatta a száját, mert Sztrizs máris rákiáltott: 

— Mi történik a Távol-Keleten? Van fogalmad róla, mi történik a 
Távol-Keleten? 

— Nincs, Román Boriszovics — az öreg Vjazov ijedtében félrenyelt. 
— Nem tudom... Megszakadt az összeköttetés. . . 

— Zsidók! Zsidók röpködnek a levegőben! Érted?! Szét kell őket 
lőni rakétákkal a picsába!... 

— Igenis! — Vjazov az ajtó felé fordult, hogy szaladjon teljesíteni a 
parancsot. 

Ám ekkor felharsant Mitrohin hűvös hangja. 

— Itt marad! 

Vjazov megállt, hol Sztrizsre, hol Mitrohinra nézett. 

— Itt marad!! — ismételte Mitrohin valamivel hangosabban a 
kelleténél. — Egyelőre itt marad — a videotelefon még mindig üres és 
fehéren ásítozó képernyőjéhez lépett. Felemelte a videotelefon 
kagylóját és sápadt arcára mosolyt erőltetve így szól: — Most mindent 
ellenőrzünk. Mit mondott, mikor kapcsolják be az izraeliek a 
vonalakat? 

Bartell az órájára pillantott: 

— 37 másodperc múlva - felelte. 

— Jól van. Várunk... — mondta Mitrohin. Bartell rádöbbent, hogy 37 
másodperc múlva eldőlhet Izrael, sőt az egész világ sorsa. 

37 másodperc semmiség, ha az ember el van foglalva. 

37 másodperc örökkévalóság, ha várakoznia kell. 

Sztrizs az ablaknál állt, homlokát a hideg üveghez szorította és 
bambán a havas kremli utakra meredt, amelyeken sietős léptekkel 
menetelt a kremli őrség egyik szakasza. Sztrizs lelkében még nem 
csillapodott le a tehetetlen düh, de már keserű iróniával gondolt arra, 


hogy ezek az őrök, KGB-sek, harckocsik, rakéták, radarok, 
tengeralattjárók, sugárhajtású vadászrepülőgépek semmit nem érnek, 
ha a zsidók tényleg rendelkeznek parapszichológiai fegyverrel. Hová 
bújjon el előle? Talán Zsiguliba, a kormány atombiztos óvóhelyének 
negyven méter vastag gránittömbje alá? Ott, a föld alatt is megtalálják 
parapszichológiai fegyverükkel?... Nem, ez szörnyű: föld alá bújni a 
zsidók elől! És mi legyen Polinával, az énekesnővel? Oda csak nem 
viheti magával! Különben is — ne-em! Csak nem fog vakondként 
óvóhelyen élni! És hogy lehet, hogy nekik már van parapszichológiai 
fegyverük? A mi marháink meg semmire se jutottak!... A zsidók viszont 
- a franc se tudja! Tőlük minden kitelik: a marxizmus, a 
relativitáselmélet, a négyszögletes narancs. Még mindig nem értett 
semmit és értetlenkedve bámult Bartellra és Mitrohinra. 

Mitrohin órájának másodpercmutatóját figyelte. A Concord cég 
soha nem gondolta volna, hogy termékükön egyszer a nukleáris 
háborút eldöntő másodperceket fogják számlálni. Ha nem áll helyre az 
összeköttetés pontosan 35... 33... 31... másodperc múlva, gondolta 
Mitrohin, akkor ezek nem az izraeliek. S abban az esetben... 

Bartell is a másodpercmutatót követte az óráján. Egy perccel 
ezelőtt még azt hitte, hogy megnyerte a csatát, most viszont gyorsan 
elpárolgott a magabiztossága. Nem érdekes, mit mondott neki tegnap 
délelőtt az izraeli nagykövet! Az izraeliekkel is előfordulhat, hogy 
valami nem sikerül, meghiúsul. Hogyha 12... 11... 10... 9 másodperc 
múlva nem áll helyre az összeköttetés a Kremllel, vagy ezalatt valahol 
a Távol-Keleten egy buzgó szovjet tiszt, meglátja az égen az izraeli 
repülőgépeket, és önszántából rakétákat lő ki rájuk? Hiszen a Mathias 
Rust-eset óta a légvédelmisek még a saját szülőanyjukat is 
gondolkodás nélkül leszednék az égről. 

Amikor lejárt a visszaszámlálás utolsó másodperce, Mitrohint, 
Sztrizst, Bartellt és Vjazovot egy pillanatra megsüketítve megszólalt a 
rádió és megcsörrent a hat telefon a Sztrizs asztalától balra álló kis 
asztalon. Ugyanakkor a videotelefon központi képernyője is felvillant. 
Kupcov tábornoknak, a távol-keleti katonai körzet parancsnokának a 
hosszas kiabálástól kivörösödött feje jelent meg rajta: 

— Moszkva! Moszkva! Határsértők a levegőben! Több mint száz 
repülőgép tart határunk felé! Szabad szemmel látom őket! A radarok 
nem működnek! Mit tegyünk? 

— Itt Mitrohin! Nyugalom! Itt Mitrohin! — üvöltötte a mikrofonba 
Mitrohin, majd Kupcov ordítozásán felbőszülve felhorkant: — Pofa be, 
Kupcov! Ne csinálj pánikot: Mutasd meg őket a képernyőn, hadd 
lássam... 

Kupcov ideges mozdulatokkal megnyomott néhány gombot, és 
Sztrizs képernyőjén megjelentek a lenyugvó téli nap fényében fürdő 
havas usszuri hegyek körvonalai. A hegygerinc fölött a felhőtlen égen 


egyre erősödött a száz súlyos teherszállító repülőgép és a többszörös 
hangsebességgel repülő Fantomok bugása. Elöl tüntetőleg egy izraeli 
vadászrepülőgépekből álló kötelék haladt: alacsonyan, nyíltan, 
frontálisan neki a határnak. A gépek ezüstös szárnyaira festett 
világoskék hatágú Dávid-csillagok szinte betöltötték a képernyőt. . . 

— Adjon tűzparancsot! Mitrohin elvtárs, adjon tűzparancsot! — 
üvöltözött megint Kupcov. — Köpök a radarokra! Közvetlen irányzással 
lövünk! 

A videotelefon pultján ekkor bekapcsolódott a baloldali képernyő, s 
feltűnt rajta az Űrelhárítási Központ ügyeletesének arca. 

-  Főparancsnok elvtárs! Rogov őrnagy jelentkezem az 
űrelhárítástól. Az űrelhárítás adatai szerint harckészültségbe helyezték 
az amerikai légierőt és rakétacsapatokat. . . 

- Vadászgépeink már a levegőben vannak! — üvöltött tovább 
Kupcov tábornok a Távol-Keletről. — Engedélyezze, hadd támadjunk! 
Engedélyezze, hadd tá... 

— Hol volt a szaros űrelhárításod tíz perccel ezelőtt? — ordította 
Sztrizs az ablak mellől Rogov őrnagynak. — Honnan a picsából 
kerültek ide ezek a piszkos zsidók? 

— Hokkaido japán szigetről szálltak föl — közölte nyugodt hangon 
az őrnagy. — Jelentettem, de rossz volt a vonal... 

— Hokkaido!? Honnan került ennyi zsidó repülőgép Hokkaidóra? 
Hm, hogyan? 

— Fogalmam sincs, Sztrizs elvtárs. A műholdak nem észlelték őket. 

— Fölöttünk vannak! Fölöttünk vannak! Nézzék! — ordította közben 
Kupcov tábornok. A központi képernyőn valóban nem látszott más, 
mint egy alacsonyan szálló izraeli Fantom vadászgép törzse. — 
Támadok! Tá... 

- Abbahagyni! -— förmedt rá Mitrohin. Majd letörölte izzadt 
homlokát és fáradtan, rekedt hangon így szólt: — Kupcov tábornok, 
hallgasson végig és hajtsa végre, ami mondok. Ne lövöldözzön! Ezek 
az izraeliek kenyeret visznek a zsidóknak Távol-Keletre. Kormányunk 
úgy döntött, hogy újfent bizonyságot tesz róla, milyen emberséges az 
orosz nép a zsidó nemzetiségű állampolgárokkal. Nyisson egy 
légifolyosót ezeknek a gépeknek, és biztosítsa, hogy szabadon 
átrepüljék a határt. . . 

Egy becsapódó ajtó fülsiketítő csattanása rázta meg a Kreml-béli 
dolgozószoba mennyezetéről lelógó kristálycsillárt. 

A dühödt Sztrizs kirohant és becsapta maga mögött az ajtót. 

Mitrohin kikapcsolta videotelefont. Lehuppant a karosszékbe és 
fejét két keze közé fogva tompán az üres képernyőt bámulta. 

Bartell felállt, úgy gondolta, neki itt már nincs több dolga. Ám ekkor 
váratlanul visszatért Sztrizs. Határozott arckifejezést öltött és erős 
alakja tevékeny magabiztosságot sugárzott. 


— Maradjon! — szólt rá ellentmondást nem tűrő hangon a küszöbről 
Bartellra. — Üljön csak vissza! Mondja, milyen feltételek mellett írna alá 
velünk Izrael egy paktumot arról, hogy kölcsönösen lemondunk 
mindenfajta — létező és a jövőben kifejlesztendő - fegyver 
alkalmazásáról? 

— Én... én nem beszélhetek az izraeli kormány nevében. De úgy 
vélem, ha szabadon engednék a fogvatartott kétmillió zsidót. . . 

—- Nem. Nem engedjük őket szabadon — vágta rá határozottan 
Sztrizs. — De bizonyos feltételek mellett átadhatjuk őket Izraelnek. 

-— Még ma Jeruzsálembe repülök, s beszámolok az önök 
ajánlatáról. 

— Ajánlatunk a következő — közölte Sztrizs. — Izrael garantálja, 
hogy sem parapszichológiai fegyvert, sem egyéb más fegyverfajtákat 
nem vet be a Szovjetunió és a szovjet blokk országai ellen. Először. 
Másodszor: Izrael megtesz minden, ismétlem, MINDEN tőle telhetőt, 
beleértve ezt az átkozott parapszichológiát is, hogy visszatartsa a kínai 
kormányt egy szibériai intervenciótól. . . 

Bartell elcsodálkozott, bár már értette, mire akar Sztrizs kilyukadni. 
A kétmillió fogvatartott zsidó egyfajta Kína-ellenes védelmi vonalat 
alkotott, a kínai behatolás elleni védekezés egyik állomását jelentette. 
A Szibériába betörő kínaiakat időlegesen feltartóztatta volna a kétmillió 
zsidó puszta fizikai megsemmisítése. Ezen kívül a zsidók 
megsemmisítése Kína számára háborús konfliktust jelentett volna 
Izraellel és az Egyesült Államokkal. Sztrizs ezért döntött úgy, hogy ha 
már úgyis elveszíti ezt a kétmillió túszt, akkor legalább olyan 
feltételeket szab, amelyekkel kiváltja a zsidók szerepét. És ha 
Izraelnek sikerül semlegesítenie Kínát, akkor Sztrizs és Mitrohin 
hadosztályokat dobhat át a kínai határ mellől az uráli felkelés 
elfojtására. 1941-ben éppen a szibériai hadosztályok mentették meg 
Moszkvát a német megszállástól, és ezzel befolyásolták a második 
világháború kimenetelét. . . 

Sztrizs ötletét hallva Mitrohin felpattant, szinte felszállt a 
karosszékből. 

— Úgy van -— helyeselt. — Izrael megkapja az összes orosz zsidót, 
ha garantálja, hogy ez a telefonvonalakkal kapcsolatos história meg a 
többi — parapszichológiai és bibliai hókuszpókusz nem fog 
megismétlődni, és Kína sem fog megtámadni bennünket, másodszor... 

— De hogyan garantálhatja Izrael Kína politikáját? — tettette Bartell 
a meglepettet. Egyáltalán nem volt biztos benne, hogy az új izraeli 
parapszichológiai fegyver egész kormányoknak képes diktálni. Ha ez 
így volna, mi szükség a deszant-hadműveletre és az ő látogatására a 
Kremlben? Az izraeliek egyszerűen megparancsolhatnák Sztrizsnek, 
Mitrohinnak és a többi antiszemitának, hogy szeressék a zsidókat. . . 

— Izraelnek biztosítékokat kell adnia — jelentette ki Sztrizs. — A 


nálunk fogva tartott kétmillió zsidó realitás. Ugyanilyen reálisnak kell 
lenniük a garanciáknak is, hogy Kína nem fog beavatkozni. Nem 
elégszünk meg üres szavakkal. Például nem ellenezzük, ha a zsidók 
helyére biztosítékul hamarosan ENSZ csapatok érkeznek a kínai határ 
mellé... — Sztrizs a videotelefon kapcsológombjához lépett, és 
lenyomott néhány billentyűt. A képen ismét feltűnt a távol-keleti katonai 
körzet főhadiszállása. Néhány magas rangú tiszt jelent meg a 
monitorok és radarképernyők előtt. Oldalt, egy asztal mögött, üres 
vodkásüveggel a kezében a részeg Kupcov tábornok kuporgott. 

— Mi folyik ott? — érdeklődött Sztrizs. Egy negyvenéves ezredes, a 
távol-keleti katonai körzet vezérkari főnöke, hátrafordult és 
közönyösen így szólt: 

— Kupcov tábornok benyújtotta lemondását. 

— Mondd meg neki, hogy nem fogadjuk el a lemondását. Mi van 
még? 

— A zsidók benn vannak a zónában... 

— Mutasa. 

Az ezredes megnyomott néhány gombot, s a felderítő 
helikopterekről sugárzott képet átkapcsolta a Kreml csatornájára. A 
képernyőn a behavazott tajga kerek horizontja látszott. A látóhatár 
görbe vonala fölött izraeli Fantom gépek szálltak kötelékben, a 
kondenzcsík-spirálok kupolát rajzoltak az usszuri határterület fölé. 
Fent, a kupola csúcsában, 15 kilométeres magasságban két Awacs 
körözött. A kupola középpontjában, a hatalmas kiterjedésű, 
szögesdróttal övezett lágerzónában megkapó látványnak lehettek 
tanúi a nézők. Teherszállító repülőgépek  zuhanórepülésben, 
meredeken közeledtek a  fogolykabátot viselő, elcsüggedt, 
megfélemlített, a történteket hitetlenkedve fogadó emberek feje fölé és 
a barakkok melletti üres térségre néhány, speciális fatalpra erősített, 
óriási hengert dobtak le, amelyeket kupolás ejtőernyők eresztettek alá. 
A tehetetlenségi erő miatt kétszáz méterrel odébb landoltak. De már 
fel is tűntek mellettük az izraeli ejtőernyősök. Lerázták magukról a 
hevedereket és a fatalpra erősített hengerekhez szaladtak. Pillanatok 
alatt megszabadították őket a kötelékektől, és néhány másodperc 
elteltével a hengerek már a havon gördültek le-föl; leszállópályát 
készítettek a teherszállító repülőgépek számára. 

A sítalpas szállítógépek első köteléke hamarosan le is szállt. Az 
ejtőernyősök vörös szakállú parancsnoka a barakkok mellett 
összesereglett emberekhez futott, valamit kiáltott nekik s közben 
parancsoló kézmozdulatot tett. A barakkok mellett összeverődött 
tömeg előretuszkolta a gyerekeket. A vörös szakállas felnyalábolt 
három kisgyermeket és az egyik repülőgéphez vitte őket, amelyből 
hatalmas ládákat. és zsákokat dobáltak ki. Az emberek a vörös 
szakállú példáját követve fogták és a repülőgépekhez cipelték a nagy 


szemű, elcsigázott kicsinyeiket. Bartell rájött, hogy az élelmet szállító 
izraeli repülőgépek az alkalommal élve annyi gyermeket visznek 
magukkal, amennyit csak tudnak. 

— Az izraeli jegyzékben gyerekekről nem volt szó! — háborodott fel 
Sztrizs. 

Bartell közönyösen vállat vont. Bárhogy is dühöngjenek, egyikük 
sem fog már parancsot adni — se Mitrohin, se Sztrizs a repülőgépek 
lelövésére. 

— Megjegyezte a feltételeinket? — kérdezte Bartelltől Mitrohin. 

Bartell bólintott és felállt. Tudta, hogy vége az audenciának, de 
azzal még nem volt tisztában, hogy megnyerte-e a csatát. Vajon meg 
tudja-e győzni majd Izrael az ENSZ-t, hogy csapatokat küldjön a 
szovjet-kínai határra, garantálni tudja-e majd  Sztrizsnek és 
Mitrohinnak, hogy a kínaiak nem fognak beavatkozni? Ha pedig 
valamilyen mágikus úton-módon véghez is viszi —, mit hoz a felkelt 
orosz millióknak a zsidók kivonulása Oroszországból? 45 első osztályú 
távol-keleti hadosztály, 15 ezer harckocsi, 13 ezer löveg és 1500 
repülőgép, hatalmas, csaknem kétmilliós hadsereg szabadul fel a kínai 
határ mellett és Sztrizs és Mitrohin rendelkezésére áll majd. Ezekkel a 
csapatokkal a Kreml képes lesz majd elfojtani az Urálban és az ország 
más területein kirobbant felkeléseket. 

Bartell a dolgozószobából kifelé jövet észrevette, hogy Sztrizs 
fiatal titkára kérdő tekintettel néz rá. Volt valami furcsa a szemében. 
Mintha cinkos pillantást olvasott volna ki belőle. 

A következő pillanatban a fiatalember már ismét az asztalán 
heverő papírokba temetkezett. Bartell lelkében apró szálkával távozott 
az előszobából; mit akarhatott tőle Sztrizs titkára? 


Hetedik nap: Február 5. 
43. 
Szibéria, a , Jekatyerinburg-Tavda-Uraj" vasútvonaltól 
északkeletre 77 kilométerre, 
OR/SCS 421-82 tábor 
Helyi idő szerint 06 óra 05 perc 

Michael Dowey a felső priccsen feküdt és meglepetten fülelt a 
fabarakk falain kívüli csendbe. Már három... négy... sőt öt perce meg 
kellett volna csikordulnia a külső őrség lépteinek a száraz, sarkkörön 
túli havon, hangjával az egész tábort betöltve, meg kellett volna 
kondulnia a sínvasnak és fel kellett volna hangzania Korovin 
barakkparancsnok . szitkozódásának:  ,Ébresztő, — kommunizmus 
rabszolgái! Ébresztő, az anyátokat!..." De nem csikorognak az őrség 
léptei, nem kong a sínvas és Korovin is ott alszik Michael mellett, nem 
ébresztette fel senki. A barakk falain kívül csak a hajnali tundraszél 


fütyül... 

Michael nem hitte volna, hogy ilyen szerencsében lesz része: 
marad néhány szabad perce.  Beburkolódzott hát vastag 
posztótakarójába és boldogan lehunyta szemét. A barakk elitje — a 
parancsnok, az orvos, a szakács, a kenyérvágó és a ,regélő", vagyis 
Zinovij Gornij, a barakk szószátyára a barakk közepén, a legszárazabb 
és legmelegebb részén aludtak a felső priccseken. Mellettük mindkét 
oldalról 35 fogoly feküdt, szorosan egymáshoz bújva, hogy megtartsák 
a meleget. És ugyanígy, sűrűn egymás mellett zsúfolódtak lent is, az 
alsó priccseken. Ha a tajgai fakitermelésen vagy vasút építésen 
eltöltött tizenkét ezer munkanap nem szívta volna ki az utolsó erőt is 
ezekből a férfiakból, akkor a barakkban, a táborban (és az egész 
GULAG-ban) elharapódzott volna a homoszexualitás, amelyet aztán 
képtelenség lett volna feltartóztatni, bármennyi brómot tesznek is a 
foglyok ételébe. Hiszen még a 8B típusú, csökkentett étrend mostani 
szűkös fejadagja mellett is, amelynek felét ráadásul szemtelenül 
ellopkodja a lágervezetés, a foglyok hajnali álmaikban gyakran 
sóvárogtak a női test után, és Zinovij Gornij esti, takarodó előtti 
mesemondása gyakran idézett elő erotikus álmokat. Gornij, a 
gorbacsovi "glasznoszty nyugati  bárdja, az egykori híres 
tévékommentátor, a legnépszerűbb amerikai tévéshow-k állandó 
vendége, itt, a táborban is privilegizált helyzetben volt. Ezt a helyzetet 
azzal vívta ki magának, hogy esténként régi amerikai bestsellerek 
tartalmát mesélte, főként Robins, Steels, Adler, Koestler, és Collins 
regényeit a zóna igazi urainak, a köztörvényeseknek. Gornij csaknem 
kívülről fújta a regények szexjeleneteit, s lehet, hogy ő maga is költött 
hozzájuk. 

Az ördögbe is, miért nincs még ébresztő, talán vasárnap van? — 
próbált meg visszaemlékezni félálomban Michael. Az öreg Gornij a 
háta mögött fészkelődött, Michael azonban még megpróbált 
visszatérni tünékeny álmához. Ott, az álom délibábjában még élt, nem 
párolgott el a 25 éves, rövid hajú, rugalmas mellű, karcsú derekú, 
hatalmas, sötét szemű, puha, meleg ajkú és nedves-édes nyelvű 
szépség... 

Na, mit csinál már ez a kibaszott Gornij? 

Istenem, hogy szívja, milyen élvezetesen szívja a zsigereit ez a 
brüsszeli szépség a finom, szorgalmas nyelvével! Nehogy most legyen 
ébresztő, hadd fejezze be ezt a gyönyörű munkát! Ez a Gornij direkt a 
fülébe köhög, a szemét! A Kutuzov motoroshajó fedélzetén tartott 
piknik óta, ahol Gorbacsov felgyógyulását ünnepelték, a GULAG-ban a 
sors vagy inkább a parancsnokság nem választotta el egymástól 
Michaelt és Gornijt. Kezdetben, rögtön a Sztrizs-Mitrohin-féle puccsot 
követően, a piknik valamennyi vendégét Kazahsztánba, egy 
Dzsezkazgan melletti táborba vitték. A smasszerek ezt a tábort , Elit 


lágernek" nevezték. S valóban ide szállították csaknem a teljes 
gorbacsovi elitet: újságírókat, írókat, rendezőket, költőket és 
reformközgazdászokat. A  dzsezkazgani rézbányák másodlagos 
kitermelésére akarták felhasználni őket. De két hét elteltével a fejtések 
parancsnokai már lemondtak erről a munkaerőről, amely képtelen volt 
megmarkolni a csákányt és a lapátot. A tábor gyengélkedője tele volt 
betegekkel, akik a bontókalapács, a feszítővas és egyéb eszközök 
helytelen használata miatt sérültek meg. A barakkok pedig súlyos 
pszichés zavarokat mutató emberekkel teltek meg. Az , Elit lágerben" 
az első két hónap során 309 ember őrült meg vagy végzett magával, 
köztük Borisz Kolcov, egykori KB-titkár és Vagyim Jurtov, a hajdan 
jóhírű drámaíró. Csupán ezt követően oszlatták fel az elit tábort és 
osztották szét az ,elit" foglyokat a GULAG 14 ezer tábora között. Az 
,egészséges lágerkollektívákban" azután a volt gorbacsovi elit gyorsan 
felszívódott, alkalmazkodott, tajgai technikusok, könyvelők, felcserek, 
raktárosok lettek és még bizonyos oltalmat is kaptak a 
köztörvényesektől, mert hát mégiscsak , megpróbálták Gorbacsovval 
együtt megváltoztatni ezt a szar szovjet rendszert!. De bármelyik 
táborba is helyezték Michael Doweyt, Zinovij Gornij mindig ott volt 
mellette. 

A brüsszeli barna hajú szépség mégis bevégezte! Mégis elnyelte a 
bágyadtságot a lábai között! Gyerünk, kedves, gyerünk még, na, még 
egy kicsit! Mindjárt ,ébresztőt" kiáltanak. Ha ott a brüsszeli repülőtéren 
kettős ügynök voltál is és feladtál KGB-nek, nem baj, megbocsátok 
neked, csak — nagyon kérlek! — még! Így! Így! Í-í-így... 

Istenem, milyen jó most, nyugodt, nedves... De miért nincs még 
ébresztő? Most már ,ébresztőt" kiálthatnának, a fene bánja. Mégis 
csak nagy nap ez a mai: nem szakították félbe, nem űzték el a barna 
szépséget a sínvas kongatásával, ahogy ez mind ritkábban előforduló 
erotikus álmaival lenni szokott. Furcsa, hogy fogsága alatt Michael 
egyszer sem álmodott azokról a nőkről, akiket korábban, még a 
lágerélet előtt valóban megkapott. Csak azok bukkantak fel álmaiban, 
akikkel nem feküdt le, de megőrzött, bevésett, megtartott fiatal 
emlékezetében. Az ördög vigye, hány óra?!... 

Michael nagy nehezen kinyitotta a szemét. Egész testét üresség 
és gyengeség árasztotta el, még a csuklóját is alig bírta a szeméhez 
emelni. Lehetetlen! 6 óra 28! 28 perce el kellett volna kongatni az 
ébresztőt, de senki meg sem moccant! De hisz ma nem is vasárnap 
van, hanem, mint az órán áll: wen, azaz szerda! Mi történt velük? 
Elment az eszük? 

Michael egy mozdulattal felült a priccsen. Körbenézett. A foglyok 
aludtak. A félóra ajándékalvás miatt boldogság ült ki az arcukra, 
mintha mindnyájan ugyanarról a brüsszeli szépségről álmodnának. 
Még Gornij, a vén kopasz is nyitott szájjal, mélyen zihálva lélegzett. A 


magas, rácsos ablakon át a fekete égbolton látni lehetett a hold 
sárgásvöröses korongját, amely télen, a három hónapig tartó sarki 
éjszaka idején egész nap fönn volt, nem ment le soha. De nem is a 
hold korongja lepte meg Michaelt, hanem hogy az őrtornyon nem 
világít a fényszóró és nem pásztázza szüntelen vakító fényével a 
zónát. A fényszóró, amellyel gyakran szórakoztak a tornyokban a 
bennszülött őrök, ki volt kapcsolva, ezért a holdfényben jól kivehetően 
látszott a szögesdrótkerítés mellett meredő torony, amely... ÜRES 
volt! 

Michael megdörgölte a szemét, majd újra kinyitotta és megrázta a 
fejét — nem, nem magömlés utáni őrület, észnél van, a torony ÜRES! 

Michael, le nem véve a tekintetét az ablakról, a könyökével 
megbökte Korovint. 

— H-nn-a.. . — krákogott amaz. 

Michael Korovin orra alá dugta az óráját. A barakkban csak neki és 
Korovinnak volt órája — Korvinnak, mint barakk-parancsnoknak, 
Michaelnak meg mint orvosnak, hogy mérni tudja a betegek pulzusát. 
Miután Korovin megnézte mennyi az idő, Michaelre pillantott, aki még 
mindig megbabonázva leste az ablakon túli szélfútta, üres őrtornyot. 
Korovin, megpillantván az üres tornyot, lassan, komótos mozdulattal — 
csupán hasizma megfeszítésével, a két kezét nem használva -— felült. 
35 éves, középtermetű, csupa ín, ideges, zöld szemű férfi volt. Korovin 
az utolsó évét ülte le a 15 évből, amelyet rendőrgyilkosságért kapott, 
de a 14 év alatt még soha nem látta üresnek azt a tornyot és nem is 
hallott róla, hogy az őrség elaludta volna az ébresztőt. Nesztelenül, 
macskaügyességgel leugrott a földre és, mint ég holdkóros, szemét le 
nem véve az ablakról, az ajtóhoz ment. Michael felhajtotta takarót, 
leugrott a priccsről és Korovinnal együtt óvatosan kilépett a barakkból. 

A látványtól rögtön elfelejtették, hogy mezítláb és félmeztelen 
állnak a mínusz harminc fokos hidegben, a lábukat égető hóban. 

Mind a tizenkét őrtorony üres volt. 

A táborkapu sarkig tárva-nyitva, az üres bejáratnál csak szél és 
hódara kószált. 

Sehol nem láttak egyetlen smasszert, nem hallották egyetlen kutya 
ugatását. 

Korovin és Michael ijedten egymásra néztek, majd mezítláb 
elindultak a táborkapu felé. Húsz lépés után azonban megálltak. Féltek 
tőle, hogy csupán rossz tréfát űznek velük, és váratlanul 
géppisztolysorozatot kapnak a testükbe. Ezért mindketten óvatosan 
lépkedtek a tárva-nyitva álló táborkapu tátongó és csábítóan üres 
nyílása felé. 

Csakugyan üres volt. A havon pontosan ki lehetett venni a tábori 
teherautók keréknyomait, amelyek a foglyokat a munkazónába szokták 
vinni. Most a teherautók sem voltak sehol, csak a nyomaik látszottak. . . 


Korovin és Michael óvatosan közeledtek a kapuhoz... elhagyták a 
szentül őrzött, tiltott zónát. .. kimentek a táborból. . . 

Csend, üresség. Odébb, egy kilométernyire, a kékesfehér tundrai 
jégtáblák között két kőbarakk látszik: az őrség kaszárnyái. De a 
kaszárnyák is sötétek, egy hang sem hallatszik, nem búgnak a 
gépkocsik. 

Korovin és Michael nem értett semmit. Visszaindultak a táborba és 
hirtelen megérezték a csontig hatoló szelet és az égetően hideg havat. 
Beszaladtak az étkezdébe. Csak most vették észre, hogy a tábori 
konyha kéménye fölött sem lebeg füst. 

Közben az összes barakkból óvatos, álmos, értetlen fejek néztek 
ki: ,muzsikok", , politikaiak", és ,tolvajok" — köztörvényesek. Látták, 
hogy Korovin és Michael a nyitott kapuból az étkezdébe szalad. A 
foglyok is oda futottak, menet közben jól megnézték az üres 
őrtornyokat. . . 

Az étkezdében, a konyhában a hatalmas tűzhely langyos volt, a 
rostélyokat szürke hamu borította. A kályhákat mintegy három órával 
ezelőtt hagyhatták ott. De a legfontosabb és a legmeglepőbb az volt, 
hogy az üstök üresen tátongtak, ahogy üres volt a konyha melletti 
raktár is: se kenyér, se krumpliszsákok, se zabkása, se borsó, se só! 
Semmi! Minden üres! Az egész táborőrség elment, eltűnt éjszaka a 
táborból és magával vitte az összes élelmet, még a sót és a krumplit 
is! Hát ezért adtak tegnap vacsorára csaknem dupla fejadagot! Hogy 
teli hassal mélyebben aludjanak a foglyok. De miért menekült el az 
őrség? Hová? Talán valahol a közelben egy újabb Csernobil történt, és 
az őrök elmentek, itt hagyták a foglyokat, hogy elpusztuljanak a 
sugárzásban? Lehet, hogy ezért nem kaptak a zónában már egy hete 
újságot, még Pravdát sem? 

Egy óra múlva, amikor a hatalmas fogolytömeg már túl járt a tábort 
az őrség elnéptelenedett kaszárnyáitól elválasztó hómezőn, egy 1960- 
ban gyártott, fából készült behemót , Haza" típusú rádiót találtak az 
egyik épület mozgalmi terében. És itt, az ,Erősítsd a Haza védelmét!, 
, Halál a cionistákra és ügynökeikre!, , Adjunk a Hazának szibériai 
olajat! feliratú plakátok és Sztrizs, Mitrohin, Vjazov meg Zotov portréi 
között hallották meg először az OR/SCS 421. SZ tábor foglyai a felkelt 
Ural rádiófelhívását. 

-...a szovjet birodalom elnyomott polgárai! Bekövetkezett az, 
amitől a Kreml urai sok évtizedes uralmuk alatt a legjobban rettegtek! 
A Népi Felkelés Bizottságának határozata elrendelte a szovjet 
hadsereg valamennyi katonájának haladéktalan leszerelését! Katonák 
és tisztek! A GULAG őrei! Akik még nem szántátok rá magatokat, hogy 
otthagyjátok laktanyátokat! E határozattal, a felkelt orosz nép nevében, 
akadálytalan áthaladást biztosítunk nektek az SZKP uralma alól f 
elszabadított övezetekben... 


Mielőtt még a foglyok alámerültek volna az öröm első hullámában, 
megértették, milyen szörnyű helyzetbe kerültek. A legközelebbi lakott 
település — a Jekatyerinburg-Tavda-Uraj vasútvonal mentén fekvő 
aprócska Miszki megállóhely7zO kilométerre feküdt a lágertől. A 
kilencven százalékban üzbégekből és kirgizekből álló őrség 
teherautókon persze néhány óra alatt eljutott a vasútállomásig. Az állig 
felfegyverzett őrök ott azután lefoglalták az első arra haladó vonatot, 
hazamentek, és felzabálták vagy útközben eladták a foglyok élelmét. A 
nyolcezres tábor pedig ott maradt a sarkkörön túli tajgában és 
tundrában szó szerint egy marék liszt nélkül. 

— Szemetek! Mindent elvittek! Szaros bennszülöttek! Mi meg 
dögöljünk meg1!... 

Nem maradt más hátra: gyalog kellett eljutni a vasútállomásig. 

És nekivágtak — csaknem mind a nyolcezren.  Vattázott 
lélekmelegítőben és szakadt vászonbakancsban. 77 kilométer. Magas 
hótorlaszokon át. Törékeny tundrai jégkérgen, amely felsérti a lábat. 
Fagyban és száraz sarkköri szélben, amely éles, tűhegyes havat vág 
az ember képébe. Az ellopott teherautók alig kivehető nyomában. 
Hosszú, irgalmat nem ismerő menetoszlop. Nem szedték fel az 
elesetteket. Aki kidőlt, aki lemaradt vagy aki megállt az első 
kilométerek után, annak még volt rá esélye, hogy visszamenjen a 
lágerbe, és legalább melegben haljon meg: a táborban ugyanis még 
maradt némi fa és szén. Aki viszont tovább tartotta magát, és csak tíz 
kilométer után dőlt ki a sorból, mint például Zinovij Gornij, annak már 
nem volt másra esélye, csak hogy megfagyjon a soha le nem bukó 
hold rézszínű korongja alatt. 

Ropogott a tundrai jégréteg a 16 ezer bakancs alatt. . . 

Ziháló lélegzés párája szállt nyolcezer torokból. . . 

Pára gomolygott a vattázott fülessapkák, a kendőkbe és 
rongyokba bugyolált fejek felett. . . 

Elkeseredett, szembeszéltől könnybe lábadt szemek... 

Fehérre fagyott fülek, orcák... 

Voltak, akik csákányt vagy  feszítővasat vittek magukkal 
fegyverként. Pár kilométer után azonban még a legerősebbek — így 
Korovin is — megszabadultak ettől a tehertől. . . 

A tizenharmadik kilométer után az oszlop kezdett elnyúlni, 
megritkulni, lassan veszített kétségbeejtő mozgási sebességéből. A 
havon, a jégkérgen több tucat, majd több száz test maradt fekve. De 
nem volt senki, aki csak hátrafordult volna a következő összecsukló 
ember nyögésére... 

Akik még mentek, tartották magukat, vánszorogtak és araszoltak 
előre, azokat élénkebb mozgásra nógatta az oszlop mindkét oldalán 
egyre erősödő elnyújtott vad csaholás. Gazdag zsákmányt szimatolva 
a tundra minden tájáról farkasok és sarki kutyák sereglettek ide. 


Leültek és türelmetlenül vonítva lesték a sorból kidőltek utolsó 
mozdulatait. Vonításukra újabb dögevő farkasok és kutyák loholtak 
ide... 

A foglyok oszlopa a lágertől a vasút, az élet felé haladt. 

S fagyott ujjait nyalogatva az oszlop nyomában ott járt a halál. 

Jóval éjfél után legfeljebb ötszáz ember érkezett meg a 
vasútállomásra. Főként fiatal köztörvényesek — betörők és gyilkosok — 
voltak, a láger urai, akik nem jártak dolgozni, és arra kényszerítették a 
,muzsikokat" és a ,politikaiakat, hogy az ő normájukat is ledolgozzák. 
Ők megőrizték egészségüket és életkedvüket, s így le tudták gyűrni a 
halálos tundra utolsó kilométereit abban reménykedve, hogy a 
vasútnál meleg étel és valamilyen fedezék várja őket, ami megvédi az 
elszemtelenedő farkasoktól. 

Amit azonban ott találtak, az még a legkitartóbbaknak is sok volt. 

Az apró vasútállomást — mindössze 17 faház volt egy befagyott 
patak partján és egy kőépület, a vasúti pályafelügyelőé — már több 
ezer hozzájuk hasonló fogoly szállta meg, akik a többi, őrség nélkül 
maradt táborból jöttek. Az elsőként érkezettek már rég kifosztották a 
falucska halálra rémült lakóit, felzabáltak minden ehetőt, széttéptek 
kapcának, széthordták ruhának mindent, ami  melegíthette és 
megvédhette őket a széltől; régen elégették az összes tűzifát, amit a 
falu lakosai télire felhalmoztak. Egyébként is mindent felgyújtottak, 
amit lehetett: kerítéseket, kutyaólakat, a menekülő őrök által itt hagyott 
tábori teherautókat. 

Michael Dowey itt, Miszki megállóhelyen ébredt rá, hogy mennyire 
kilátástalan a helyzete. A megállón túl nem volt hová menni. A 
vágányok a tundrába nyúltak dél és észak felé, s ráadásul mindkét 
irányban legalább száz kilométerre feküdt a legközelebbi állomás. 
Michael lehuppant a hóban a vasúti pálya közelében, mellette több 
százan omlottak össze csalódottan. Valaki hisztérikusan nevetett a 
hóban ülve, valaki némán és eszelősen, szemét vadul forgatva havat 
evett a markából... Igen, úgy esett, hogy akik a lágerben maradtak 
vagy visszatértek oda, okosabbnak bizonyultak: ők legalább melegben 
halnak meg! 

A borogyinói mezőn haldokolva Bolkonszkij herceg felhős eget, 
lombjukat ringató magas fákat látott maga fölött. A  miszki 
megállóhelyen haldokló Michael Dowey doktor pillantása csak a 
sarkvidéki hold hideg, vörös korongjára esett. Lehunyta a szemét. 
Tudta, hogy meg kell várnia, míg a hideg eljut a szívéig, beletörődni, 
megbékülni ezzel, és akkor eljön a TÁVOZÁS utolsó melege, 
amelyben mind előtte, mind a mellette heverő ezrek előtt, hosszú, 
sötét alagút nyílik, messziről hívogató, ragyogó fénnyel. 

Michael Dowey nem volt vallásos, de a Bibliából és az , Élet az élet 
után" típusú könyvekből már régóta eléggé pontos elképzelése alakult 


ki arról, hogyan megy végbe az átmenet a másvilágba. És most félig 
még orvosként, félig már halottként kíváncsian várta, mi lesz az 
eredménye utolsó élő kísérletének. . . 

Good bye, my love, good bye! Good bye, my Poljacska. Milyen 
szép voltál, ahogy meztelenül, kezedben jegyzeteiddel a párkányon 
ültél... Milyen gyönyörűen énekeltél az ágyban... Milyen hetykén 
vezettem sport Mercedesemet Moszkvában, fél kézzel, mint 
partnernőmet  keringőzés közben... Milyen kellemes volt a 
súlytalanság az F-121-esen -— épp olyan, mint most... Csak azt 
furcsállom, hogy miért nincs benne egyik könyvben, sőt a Bibliában 
sem, hogy a másvilágba-menetelt rázkódás és dübörgés kíséri, amely 
közeledik, erősödik... 

Michael önkéntelenül, lassan felnyitotta a szemét. S lám a fény, a 
ragyogó, vakító fény... Fény és dübörgés - Mi ez? Egy 
gőzmozdony??!... 

— Feküdj!!! — ordított fel hirtelen a közelében Korovin. Feküdj, vagy 
lelőnek minket, a kurva anyjukba! Mindenki a földre! A vonat csak 
akkor áll meg, ha megrongáljuk a síneket! .. 

Nem, a másvilágon valószínűleg nem káromkodnak oroszul. 
Michael kissé megemelte a fejét, s a halál előtti kábulatból végleg 
magához tért. 

Északról lassan két tucat börtönvagonból álló szerelvény 
közeledett a megállóhely felé. A gőzmozdony és a vagonok tetején 
katonák hasaltak, a szerelvényről minden irányba géppisztolyok és 
géppuskák csövei meredtek. Smasszerek tartottak hazafelé egy északi 
táborból, miután kifosztották foglyaikat. A gőzmozdony erős fényszórói 
végigpásztázták a vonat előtt elterülő tundrát és a több ezer élettelen 
testet a vasúti pálya melletti hóban. Föntről, a gőzmozdonyból és a 
vagonok tetejéről vad, megbabonázó látvány tárult az őrök elé: több 
ezer holttest a foszforeszkáló tundrai hóban és a még ki sem hűlt 
emberi testeket marcangoló, véres kutya- és farkaspofák. . . 

A megrendült mozdonyvezető csak az utolsó pillanatban vette 
észre, hogy a vasúti pálya megrongálódott. Idejében megrántotta a 
fékkart. 

A vonat csikorogva, szikrázó acélkerekekkel és egymáshoz 
csapódó ütközőkkel megállt. Néhány katona lecsúszott a vagonok 
tetejéről. A többiek is leugráltak és a megfagyott holttesteken undorral 
átgázolva, oroszul és üzbégül káromkodva a megrongálódott sín felé 
tartottak. 

Ám ebben a pillanatban több száz holttest megelevenedett, és 
megrohanta a katonákat, jeges kezük a katonák nyakára, 
géppisztolyára, arcára fonódott. Sok katona ijedtében, a feltámadt 
halottak látványától sokkolva nem is védekezett. Csak a vagonok 
tetején vagy belsejében maradt őrök nyitottak tüzet, miután 


rádöbbentek, mi is történt. 
De már késő volt: a feléledt félholtak, mint egy sáskahad, mit sem 
törődve a halálos golyózáporral, megrohamozták a vagonokat. 


44. 
Washington, Fehér Ház 
Washingtoni idő szerint 08 óra 45 perc 

— Nincs semmilyen parapszichológiai fegyverük, uram. 

— De hisz a Kremlben lekapcsoltak minden vonalat! 

— Sztrizs irodájában — pontosított Rickton tengernagy. Mindössze 
hárommillió dollárjukba került. Egyszerűen megvették Sztrizs titkárát. 

Az elnök csodálkozva pillantott Ricktonra. 

— Honnan tudja? 

— Uram, a Pollard-ügy után ellenintézkedéseket kellett hoznunk. 
Izraelben saját információs forrással rendelkezünk. De nem hinném, 
hogy be kellene avatnom a részletekbe. Bocsásson meg, uram. 

— Jól van. De hogy kapcsolták ki a távol-keleti szovjet radarokat? 

- A műholdjukról és az AWACS-ekről. A SABRA kozmikus 
rendszer segítségével, már megvettük tőlük. . . 

— Tehát... tehát, ez az egész művelet szélhámosság volt? Blöff?? 

— Ha karja, így is nevezheti, Uram. 

— Ön hogy nevezné? 

John Rickton kitérőleg tekergette a nyakát. 

— Annak idején Reagan deszantosokat tett partra Grenadában és 
megmentett , 1200 amerikai állampolgárt. Az izraeliek most 
megmentenek kétmilliót. . . 

— Hogy hasonlíthatja ezt össze! — szakította félbe az elnök. 
Grenada és a Szovjetunió! Ezzel az akcióval Izrael egy atomtámadás 
veszélyét kockáztatta! 

— Ez a veszély mindig fennáll, uram. Vagy elfelejtette a kubai 
válságot? Ha valamelyik orosz gazember lelőtte volna az ön fiának 
vagy bárki másnak a helikopterét, válaszul elsüllyesztettem volna az 
egyik orosz hajót. 

— Várjon, tengernagy... — szólt közbe váratlanul az elnök. Azt 
mondta, hogy Izraelben saját információs forrással rendelkezik. Tehát, 
tudott róla, hogy mire készülnek az izraeliek Moszkvában, és erről 
mégsem informált engem?! 

— Nem, uram, nem tudtam — Rickton keményen az elnök szemébe 
nézett. — De ha nem elégszik meg ezzel a közlésemmel, kérhetem a 
nyugdíjaztatásomat. 

A beálló csendben az elnök John Ricktont fürkészte. Nem mintha 
megöregedett volna a tengernagy, inkább kiszáradt az utóbbi 
hónapokban. De továbbra is ambiciózus és önérzetes maradt. 


— Jól van, megmagyarázom... — vett erőt magán Rickton. 
Ugyanakkor értesültem az akcióról, amikor a Pentagon, vagyis amikor 
az izraeli vadászgépek már fölszálltak Hokkaido szigetéről. 

— Ezek nem izraeli vadászgépek voltak — vetette közbe szárazon 
az elnök. 

— Az könnyen lehetséges. Az izraeliek nem tudták volna titokban 
Japánba vinni harci Fantom gépeiket. Ezért pontosan ugyanolyan 
izraeli gyártmányú Fantomokat béreltek a japánoktól, és a felkelő nap 
helyett hatágú csillagokat festettek rájuk. Rendkívül egyszerű trükk, de 
néha a legegyszerűbb trükkök a leghasznosabbak. 

— Tehát, két szövetségesünk, Japán és Izrael titokban nagy 
hadműveletet készít elő, maga pedig... Tudott erről? 

— Már megmondtam, uram. Az akcióról csak akkor szereztem 
tudomást, amikor elkezdődött. Vagyis, amikor már semmin nem 
lehetett változtatni. Csak várni és imádkozni. Ám még várakozás 
közben is figyeltem. Az izraeliek akciója ugyanis végső soron egy 
sajátos teszt. Hiszen számításukat az —— antiszemitizmus 
pszichológiájára építették. Vegye észre: a vallásos zsidókon és az 
antiszemitákon kívül senki nem hiszi el, hogy a zsidó nép kiválasztott 
volna. Tehát az antiszemiták azzal ismerik el a zsidók 
kiválasztottságát, hogy kétségbe vonják azt. Hiszen, ami nem létezik, 
azzal nem lehet komolyan . vitatkozni. A zsidó kiválasztottság 
elismeréséből logikusan következik, hogy elhiszik Istennel kötött 
szövetségüket, következésképpen a tíz egyiptomi csapást is. lly 
módon az antiszemiták mindig beleesnek a ,22-es csapdájába". 
Sztrizzsel és Mitrohinnal is ez történt. Persze nem lehet sokszor ilyen 
csapdát felállítani, de a metodikát átvehetnénk. Meg fogom érteni, 
uram, ha nem tartja kielégítőnek a magyarázatomat. Ebben az 
esetben  nyugdíjaztatásomat kérem. Meg amiatt is, mert 
bebizonyosodik majd, hogy izraeli információs forrásomat szemmel 
láthatólag Béről Lévi ellenőrzi. De nincs más. Lévi tábornok később 
hivatalosan bejelentené az akciót. Egyvalamiben azonban mégiscsak 
túljátam ennek a Lévinek az eszén. Tudom, hogy jelenleg hol 
tartózkodik. 

— Hol? 

Rickton tengernagy az órájára nézett. 

— Béről Lévi, az izraeli elhárítás vezetője most Pekingben ül, a 
Kínai Kommunista Párt elnökének villájában. 

— Micsoda?! 

- Uram, kértem, hogy tizenöt perccel a kormányülés előtt 
fogadjon. Tudom, hogy ezen az ülésen meg akarja vitatni Izraelhez és 
Japánhoz fűződő viszonyunkat a távol-keleti akció fényében. Én 
azonban úgy látom, hogy ma van egy ennél fontosabb téma is. Kínai 
informátoraim szerint Béről Lévi és a kínai pártelnök találkozóján részt 


vesz a kínai hadsereg vezérkari főnöke és a kínai katonai elhárítás 
vezetője is. Bocsásson meg, de meghaladja képességeimet, hogy 
megjegyezzem a nevüket - fejezte be a tengernagy. 

— És? — kérdezte türelmetlenül az elnök. 

— Ez minden, amit jelenteni tudok, uram. 

— De mit jelent ez? 

— Uram, ha az izraelieknek nincs parapszichológiai fegyverük, 
akkor nekünk még úgy sincs. Lévi megbeszélése a kínaiakkal 
pontosan négy perce kezdődött. Úgy vélem, még nem beszéltek 
semmiről, a kínai hagyományoknak megfelelően, most éppen 
teáznak... 

Az elnök felállt. Az öreg Rickton kezd az idegeire menni. Nyolc 
perc maradt a kormányülésig, vagyis Ricktonnak hét perc kellett, hogy 
eljusson a lényegig. 

Az elnök felháborodottan az ablakhoz lépett. 

— Tehát, ez minden, amit el akart mondani nekem? 

- Jelentést szeretnék tenni, uram, elemző  részlegünk 
következtetéseiről is. 

— Következtetéseket én is le tudok vonni, tengernagy — csattant fel 
az elnök és elgondolkodott. Vissza sem fordult az ablaktól, amely 
mögött a latyakos februári eső lemosta a havat a Fehér Ház melletti 
füves tisztásokról. 

Az elnököt a képviselőház leszavazta az orosz felkelőknek 
nyújtandó segély kérdésében. Ez 27 százalékkal visszavetette 
népszerűségi indexét. Ezek után nem viheti az ENSZ elé a javaslatot, 
hogy a Szovjetunió és Kína közötti ütközőzóna létrehozása érdekében 
az usszuri övezetben élő zsidók helyét ENSZ-csapatok foglalják el. 
Mert az arabok úgyis megbuktatják a javaslatot, nem hagyják, hogy 
Izrael lakossága kétmillió fővel növekedjék, hiszen ez 25 százalékkal 
megemelné az izraeli hadsereg és vitatott területen élő lakosság 
létszámát. Azonkívül Kínának sincs szüksége erre az ütközőzónára. 
Kína érdeke, hogy győzzön az oroszországi felkelés, vagy legalább 
hosszadalmas polgárháborúhoz vezessen. Akkor aztán kellő 
pillanatban megszállja a szovjet Távol-Keletet és Szibéria egy részét. 
Tehát Izraelnek és Kínának mások ugyan az érdekei, egy pontban 
azonban, az usszuri határterületen. . . 

Az elnök a CIA igazgatójához fordult és határozott hangon levonta 
a következtetéseket. 

— Ha Kína megnyitja határát és beengedi az orosz zsidókat, akkor 
Sztrizs és Mitrohin szibériai hadosztályai a kínai csapatokkal találják 
magukat szembe, és semmiképpen nem vehetnek részt a felkelés 
elfojtásában. — Az elnök az órájára nézett. — Éppen ezt a csomót 
próbálja meg most Béről Lévi kibogozni a kínaiaknál. Nem így van? 

Rickton elmosolyodott. 


— Uram, az analitikai részlegemben van még egy üres hely. 

— Köszönöm, majd meggondolom — mondta komolyan az elnök. — 
Tehát? Azt javasolja, hogy hívjam fel az izraeli miniszterelnököt és 
szegezzem neki a kérdést, mi történik Távol-Keleten? 

— Én ezt nem mondtam, uram. Ellenkezőleg. Amíg Lévi tábornok 
nem vitatja meg az ötletet a kínaiakkal, az izraeli miniszterelnök aligha 
mond önnek bármit is. A tárgyalások eredményét viszont az izraeli 
miniszterelnökkel egy időben én is ismerni fogom... 

— Jól van, akkor hagyjunk időt nekik — az elnök önkéntelenül 
elmosolyodott: ez a Rickton minden alkalmat megragad, hogy 
eldicsekedjen az ügynökeivel. Bizonyára valamilyen új típusú, 
kozmikus rádiólehallgatóról és számítógépes dekódolásról lehet szó. — 
Most két szót arról, tengernagy, mi folyik Oroszországban. 

— Uram, ha megengedi, megkérném... 

— Tudom! — szakította félbe türelmetlenül az elnök. — A Béről Lévi 
kínai tartózkodásáról kapott információ szigorúan titkos. Ha ez 
kiszivárog a sajtóba, Sztrizs és Mitrohin egyszerűen agyonlöveti a 
kétmillió zsidót, még mielőtt lelépnének Kínába. Ezt akarta mondani. 

— Igen, uram. 

— Tehát, mi történik jelenleg Oroszországban? 

— Jelentést készítettem a kormányülésre — a tengernagy két sűrűn 
telegépelt lapot tett az elnök asztalára. — Röviden: a helyzet lassan 
mind Sztrizs és Mitrohin, mind a felkelés vezetőinek kezéből kicsúszik. 
Nem tudtuk, volt-e ezeknek a vezetőknek egyáltalán valamiféle 
felkelési tervük, de ha volt is, aligha lehet megvalósítani 
Oroszországban. Ha meg lehet valósítani egyáltalán valamiféle tervet 
egy forradalomban... — Rickton, észrevéve az elnök türelmetlen 
mozdulatát, félbeszakította saját fejtegetését és szárazon folytatta. — A 
leszerelt vagy, ha akarja, dezertált szovjet katonai alakulatok több mint 
fele . közönséges  — rablóbandákká alakultak át. Hasonló 
banditaosztagokat alakítanak a táborokból kiszabadult rabok is. 
Egyidejűleg anarchia, zűrzavar tapasztalható a Baltikum, a Kaukázus 
és Közép-Ázsia népeinek nemzeti-felszabadító mozgalmai körében 
pedig még folyik a harc a hatalomért. Még nem szabadultak meg a 
kommunistáktól, de már előre isznak a medve bőrére. Úgy látszik, 
újabb mészárlás lesz az örmények és az azerbajdzsánok között. 
Törökország ezért harckészültségbe helyezte hadseregét, s igen 
megnőtt az iráni csapatok aktivitása Irán északi határa mentén. 
Törökország és Irán is Bakura feni a fogát. 

— Mi van Moszkvában? Leningrádban? 

— Egyelőre csend van, uram. Bármilyen furcsa is... — Az ajtóban az 
elnök titkárnője jelent meg. Mint a reggeli megbeszélés előtt mindig, 
most is csak ennyit mondott: 

— Elnök úr, mindenki itt van... 


— Egy perc, Catherina. 

— Igen, uram — a titkárnő eltűnt. 

— Kész, tengernagy? 

— Azonnal. Van még valami. Mint tudja, országunkban 
fantasztikusan eredményes az orosz felkelőknek szánt pénz- és 
élelemgyűjtési akció. Önkéntes osztagok alakulnak, amelyek 
Oroszországba akarnak menni, harcolni a felkelők oldalán. Sokan 
közvetlenül hozzánk fordulnak, hogy segítsük  átjuttatni őket. 
Természetesen, rendelkezésünkre állnak bizonyos csatornák. De tudni 
szeretném, hogyan vélekedik erről ön, uram. 

Az elnök fáradtan a tengernagy szemébe nézett. Mit válaszolhat 
neki? Mindketten tudják, miről van szó. Ha a CIA, a képviselőház 
határozata ellenére, akár csak közvetett módon is támogatná az orosz 
felkelést, százszázalékos valószínűséggel megismétlődne az Olivér 


North-ügy. 
,  - Nem is tudom — dünnyögte az elnök — aludnom kell rá egyet... 
Es, kérem, hogy tájékoztasson róla, mi folyik Kínában - az 


íróasztalához lépett és a mikrofon gombját lenyomva így szólt: — 
Uraim, kérem, jöjjenek be. 

Az Ovális Iroda előszobájában az adminisztráció tagjai felálltak ás 
egymást előreengedve sorban beléptek a titkárnő által szélesre tárt 
ajtón. 


Nyolcadik nap: Február 6. 

45. 

Moszkva és az egész világ 
Moszkvai idő szerint 19 óra 00 perc 

— Itt Moszkva beszél! Figyelem! Itt Moszkva! A Szovjetunió 
valamennyi rádióállomása és a Központi Televízió csatornái! Néhány 
perc múlva Román Boriszovics Sztrizs elvtársnak, az SZKP Központi 
Bizottsága titkárának, a Szovjetunió Minisztertanácsa elnökének a 
Szovjetunió lakosságához intézett felhívását közvetítjük! Ismétlem! 
Néhány perc múlva... 

A hang ünnepélyesen, szigorúan, szinte egyházi 
szertartásszerűén csengett. Ugyanannak a moszkvai bemondónak a 
hangja volt, aki 16 hónappal ezelőtt bejelentette, hogy merényletet 
követtek el Gorbacsov ellen. Most megint őt hallgatja az egész világ. 
Londonban, Bonnban, Washingtonban, Prágában és Tokióban az 
összes Oroszországgal foglalkozó kormánypárti és nem kormánypárti 
szolgálat tagjai csapot-papot hátrahagyva a televízióhoz siettek. 
Oroszországban a városok és a települések utcáin mindenütt újból 
bekapcsolták a hangszórókat. Alattuk elültek a sorban állások közben 
kitört botrányok és veszekedések. Az üzemekben elcsendesedtek a 


gépek: az emberek a műhelyekben Moszkvát hallgatták. A 
laktanyákban is felfüggesztették a harci és politikai kiképzést. Az 
egyetemi kollégiumokban abbahagyták a tivornyákat. Moszkvában, 
Harkovban, Ashabadban, Norilszkban, Vlagyivosztokban. 

Figyelem! Néhány perc múlva Román Boriszovics Sztrizs 
elvtársnak. . . 

Az Ural-Tavda-Jekatyerinburg vasúti szárnyvonalon eszeveszettül 
robogott a Miszki megállóhelyen lefoglalt vonat. A szabadságban 
lubickoló " köztörvényesek ordítottak, kártyáztak, fiatal nőkkel 
erőszakoskodtak, zabáltak és ittak a  vagonokban. Még az 
egészségügyi kocsiban is ivászat folyt, ahol Michael Dowey 
megpróbált segíteni a sebesülteken és a fagysérülteken. Igen, ezek a 
foglyok most mindazt megszerezték, amiről a táborban ábrándoztak: 
kaját, piát és fiatal lányokat (ezeket az egészségügyi szakközépiskolás 
diáklányokat azután vitték magukkal, hogy rajtaütöttek Tavda 
városán). Fegyverük is volt és megittasodtak a sebességtől: a 
gőzmozdony . vezetőfülkéjében egy fogoly géppisztoly nyomott a 
mozdonyvezető hátához, két másik, tábori alsónadrágra vetkezett 
fogoly meg részeg hetykeséggel szenet lapátolt a gőzmozdony 
tűzszekrényébe, amely már-már felrobbant a forróságtól. . . 

— Figyelem! Valamennyi rádióállomás és a Központi Televízió 
csatornái! — harsogta a bemondó. 

Jekatyerinburgban, a felkelés vezérkarában Zarudnij, Sztaszov, 
Obuhov, Akopjan, Konyuhova, Jasznogorov és még két tucat ember 
szorongott a tévé előtt. 

— Csak nem mond le a kormány? - kérdezte Jasznogorov. 

Megcsörrent a telefon. Zarudnij felemelte a kagylót, belehallgatott, 
és elsötétült az arca. Majd így szólt a vezérkar tagjaihoz: 

— Az állomásról hívtak. Még egy banda, Tavdából. Tavdában 8 női 
túszt is ejtettek, s most szenet, élelmet és vodkát követelnek. 

Guszko, Sztaszov, Obuhov és Konyuhova felálltak, ki a köpenyét, 
ki a bekecsét kapta magára. 

— Figyelem! — mondta ismét a moszkvai tévébemondó. — Itt 
Moszkva!... 

Moszkvában egy fekete Volga gurult a Nagy Színház 
bementek a színházba és a zegzugos folyosókon egészen a 
kulisszákig siettek. A színpadon — az , Alekszandr Nyevszkij" című új 
opera próbáit megszakítva — ott szorongott az egész társulat egy 
televízió előtt, amelyet valaki a színpadra cipelt, a színészek, köztük 
Polina Csisztyakova, rendezők, sminkesek és díszletmunkások. 

— Fél perc múlva egyenes közvetítést adunk Román Boriszovics 
Sztrizsnek, az SZKPKB titkárának dolgozószobájából... — folytatta a 
tévébemondó. 


Az Arbaton, a nemzetközi távirati Ügynökségek irodájában a 
nyugati tudósítók már ott ültek a képernyők előtt és a nemzetközi 
videotelefon kapcsolótáblája mellett fejükre szivacsos gumifejhallgatót 
tettek, szájukhoz igazították a mikrofont és kiköhögték magukat: 
felkészültek az egyenes közvetítésre! 

Nyugat-Európában, Izraelben, Kairóban, Szingapúrban, Tokióban 
és Melbourne-ben a tévékészülékkel felszerelt bárokat és kávéházakat 
megtöltötték a ráérő helyi lakosok és az amerikai turisták. . . 

- —— Figyelem, kapcsoljuk a Minisztertanács elnökének 
dolgozószobáját... — És több millió tévéképernyőn végre megjelent 
Sztrizs arca. 

— Kedves elvtársak — kezdte nyugodtan a kamerába pillantva. A 
Szovjetunió Hazafias Kormánya megbízott, hogy szóljak önökhöz és 
felvázoljam az országban kialakult helyzetet. Természetesen 
mindannyian jól tudják, miről van szó. Egy héttel ezelőtt néhány ezer 
sztrájkoló uráli munkás megszakította a kormány képviselőivel 
folytatott tárgyalásait és megtámadta a katonai egységeket, amelyeket 
mi nem a munkások ellen, hanem épp ellenkezőleg, azért küldtünk 
oda, hogy a munkások nyugodt körülmények között, túlkapások nélkül 
el tudják temetni az uráli rendőrség önkényének áldozatatt. . . 

A Nagy Színházban a két katonás ember Polina Csisztyakovához 
lépett; az egyik halkan így szólt hozzá: , Jöjjön velünk! . . 

— Természetesen kétségbe vonhatják szavaimat — mosolyodott el 
a képernyőn Román Sztrizs. — Hiszen a felkelők elfoglaltak néhány 
rádióállomást és felhívásaikban minket vádolnak. De kérdezzék csak 
meg tőlük, ki kire támadott: a katonák a munkásokra vagy a munkások 
a katonákra? Kérdezzék meg tőlük: a tárgyalások során elvetette-e 
egyetlen követelésüket is Kfrulij elvtárs, a jekatyerinburgi terület 
pártbizottság titkára? Nem, elvtársak, nem vetette el! És ez az 
igazság, ezt nem tudják megcáfolni. . . 

A foglyok által megkaparintott szerelvény a jekatyerinburgi 
állomáson vesztegelt. A vagonok ablakaiból és tetejéről géppuskák 
csövei meredtek az arra járókra. A vonat úgy festett, mint egy végtelen 
hosszúságú, szőrös hernyó, amelynek hátsó része a peronon túli 
sötétbe veszett. Michael Dowey kinézett a nyolcadik - az 
egészségügyi — vagon ablakán, és egy teljesen sötét, kihaltnak tűnő 
állomást látott. Korovin üvöltő hangját hallotta egy saját készítésű 
bádoghangszóróból. 

— Utoljára mondom! Vagy idejön a felkelés vezetője, vagy 
felrobbantjuk az állomást és megyünk, feldúljuk az egész várost! — 
Korovin az ötödig kocsi tetején ült, mellette a géppuskaállvány. mögött 
az egyik fogoly hasalt: — Tízig számolok: egy... kettő... három... 

Az állomás előtti sötét peronon váratlanul megjelent egy nő, 
kezében vasúti lámpával. Konyuhova volt az. Nyakig gombolt 


bekecset, nemezcsizmát és szőrmesapkát viselt. Felemelte a lámpát, 
megvilágította az arcát és hangosan odaszólt Korovinnak: 

— Fejezd be a számlálást! Beszélj, mit akarsz! — A nő megjelenése 
kissé lehűtötte Korovin hevét. 

— Te ki vagy? -— kérdezte a vagon tetejéről. 

— Konyuhovának hívnak. A felkelés vezérkarának tagja vagyok. 

— De hisz megmondtam: a parancsnokot akarom! — tért magához 
Korovin. — Nőkkel nem tárgyalunk! Nőkkel másként tárgyalunk. Ugye 
testvérek? 

A tetőn a volt foglyok, géppisztolyaikat Konyuhovára irányozva, 
helyeslőleg felröhögtek és füttyöngetve kiabáltak Konyuhovának: 

— Eredj innét! Vén picsa! Uccu a parancsnokért! Konyuhova 
nyugodtan kivárta, míg elül a hullám. 

— Ha élelem és vodka érdekel titeket, az az én asztalom - jegyezte 
meg. — Én felelek a terület ellátásáért. Tárgyalni fogunk vagy 
füttyöngetni? 

— Rendben, beszélgessünk, tárgyaljunk — nevetett fel Korovin. — 
Élelem, ital kell és szén a gőzmozdonynak. Különben mindent 
feldúlunk! 

— Nem szállnál le onnan? Így fogunk egymással ordítozni? — 
kérdezte Konyuhova. 

— Lehet, hogy géppuskákat rejtegettek az ablakok mögött? Nem, 
inkább itt maradok, jó torkom van. Mondjad: adsz italt, ételt és szenet? 

- Én viszont a te géppuskáid előtt állok — mosolyodott el 
Konyuhova. — És mégis száraz a bugyim. 

A középső vagonok tetején a köztörvényesek felröhögtek — jól 
megadta ez a nő a vezérüknek! Korovin erre sértődötten felkászálódott 
és leugrott a peronra. Az első és hátsó vagonok tetején a foglyok 
felálltak és előrenyomultak, hogy lássák az , előadást". Néhány fogoly 
szintén le akart ugrani, de Korovin üvöltése megállította őket. 

— Vissza a helyetekre! — és Konyuhovához lépett. — Na? 

— Te csak engem ne nógass — mondta neki nyugodtan az asszony. 
— Tehát Miszkiben elraboltatok 18 lányt. Értük cserébe kaptok élelmet 
és szenet. Italt egy szemernyit sem. Rendben van? 

— Nem, nincs rendben! — és Korovin hadonászva az asszony 
oldalának szegezte finn kését. — Most már 19 nőnk van! 

Közben az állomás sötét ablaka mögött, a diszpécserszobában 
Guszko a belépő Akopjanra nézett. Az bólintott és halkan így szólt: 

— Minden rendben. 

Ebben a pillanatban a vonat legutolsó vagonjához, amelyet 
otthagytak a kíváncsi foglyok, a sűrű sötétben lassan és csaknem 
zajtalanul egy vasúti pőrekocsi meg egy tolatómozdony közeledett. A 
pőrekocsin a foglyok vonatára irányzott löveggel egy harckocsi állt, 
benne a géppuskaállványnál, a töltőkezelő helyén és a többi ülésen 


Sztaszov, Obuhov és még három másik afgán. Periszkópjaikon látták, 
hogy a pőrekocsi szorosan a foglyok vonata mögé gurult, finoman 
nekiütődik a hátsó ütköző korongjának. És a tolatómozdony 
nyomására a foglyok vonata megmozdul, előregurul. 

-— Hé - ordította Korovin az embereinek. — Hová a fenébe 
mentek?!! 

— A barmok, elöl, a mozdonyon garázdálkodnak — mosolygott rá 
Konyuhova. — Szaladj, állítsd meg őket, megvárlak. . . 

Korovin előreszaladt a peronon a gőzmozdonyig. Menet közben 
előkapta a revolverét és a levegőbe lőtt. 

— Állj! Állj! Az anyád mindenit! — és parancsot adott lentről a 
tetőkön heverő, üldögélő és álldogáló foglyoknak. 

— A mozdonyhoz! A mozdonyhoz!... 

A foglyok tucatjával szaladtak előre a tetőkön a mozdony felé. A 
vonat mind gyorsabban gurult, és Korovin hátranézve hirtelen 
észrevette, hogy Konyuhova eltűnt. 

— Miért szakították meg az uráli munkások a tárgyalást a 
kormánnyal? — kérdezte időközben a képernyőn Román Sztrizs. — 
Miért támadták meg a katonai egységeket, miért végeztek ki tucatnyi 
pártvezetőt? Talán a kormány nem rendelkezik olyan erőkkel, amelyek 
haladéktalanul helyre tudnák állítani a rendet? 

Ekkor a tévéképernyőkön Sztrizs helyett a Szovjetunió térképe 
jelent meg, rajta a katonai egységek elhelyezkedése, adataikkal 
együtt. 

— Nézzék ezt a térképet — mondta Sztrizs —, állandóan láthatják 
haderőinkről cikkező amerikai kiadványokban. Nézzék a Volga és az 
Ural között térséget. Itt vannak a legfelsőbb főparancsnokságunk 
stratégiai tartalékai. Még a Pentagon adatai szerint is 18 ejtőernyős 
deszant hadosztály, 5000 harckocsi, 4000 tüzérségi egység 
állomásozik itt. Még a katonai ügyekben tájékozatlan ember is 
beláthatja, hogy a kormány nem a legrosszabb egységeit tartja itt, 
hanem a legmegbízhatóbbakat, amelyek nem dezertálnak az első, 
uszító, provokációs felhívásokra. Mint látják, éppen a 18 legjobb 
ejtőernyős deszant hadosztály állomásozik északnyugaton az Urálban. 
Ezeknek az erőknek a felével is bekeríthettük volna Jekatyerinburgot 
és már öt napja véget vethettünk volna a zavargásoknak. . . 

A térkép helyén ismét Sztrizs tűnt fel a képernyőn. A nézők 
szemébe nézve így folytatta: 

— Akkor miért nem tettük meg ezt a lépést? A válasz egyszerű: öt 
napja nem tudtuk, kik állnak a felkelők oldalán, nem tudtuk, kiknek az 
érdekében cselekszenek, és mi célból harcolnak. Azt hittük, 
munkásmegmozdaulással állunk szemben, s ezért kötelességünknek 
éreztük, hogy békés úton rendezzük a konfliktust. De a vezetők 
mindinkább kibontakozó kormányellenes akciói  meghiúsították 


próbálkozásainkat, hogy közvetlenül — rádió és videotelefon útján — 
kapcsolatba lépjünk a felkelés vezetőivel. 

Ma végre megtudtuk, hogy mi ennek az oka. 

Mint tudják, két napja az izraeli kormány, Japán és Kína hathatós 
támogatásával, példátlan akciót hajtott végre: megsértette távol-keleti 
légterünket. Mire számítottak? 

Arra számítottak, hogy  határőrcsapataink meggondolatlanul 
válaszlépéseket tesznek, s ebben az esetben ők, az izraeliek, 
könnyedén, a zsidó nemzetiségű lakosok megmentésének ürügyén, 
kiprovokálhatják a kínai csapatok behatolását Szibériába, a japánokét 
pedig a Távol-Keletre. S ezt éppen akkor, amikor mi az uráli 
konfliktussal vagyunk elfoglalva. Tehát erre számítottak. . . 

A vonat, rajta a zavarodott foglyokkal, félelmetes sebességgel 
száguldott a hangszórók alatt dermedten várakozó sorok között, át az 
egész városon... Félhomályos házak mellett robogott, amelyek 
ablakaiban gyengén vibráltak a Sztrizs arcát mutató tévéképernyők. .. 
Úgy látszik, valaki gondosan átállította a váltókat a vonat előtt, így az 
már el is hagyta a várost, és átzakatolt az Iszety felett átívelő hídon. A 
gőzmozdony vezetőfülkéjében Korovin a mozdonyvezetővel ordítozott. 

— Fékezz! Fékezz, te disznó! 

— Akkor kisiklik és mind felfordulunk! — hadonászott az ijedt férfi. — 
Hát nem érted, hogy hátulról tolnak minket. . . 

— ...Elvtársak! — mondta eközben Sztrizs. — Mostanra teljesen 
világossá vált, hogy kik állnak az uráli, úgynevezett ,népi felkelés" 
élén, és miért választották kezdettől fogya a kompromisszum nélküli 
polgárháborút, és miért volt első dolguk, hogy dezertálásra szólítsák 
fel a hadsereget. A nemzetközi cionizmus ügynökei, hazánk árulói ők. 
Szélnek akarják ereszteni hadseregünket, hogy biztosítsák ezzel a 
kínai-izraeli-japán agresszió sikerét és előkészítsék az új kínai 
elnyomatást az orosz földön... 

A síneken száguldó vagonokban kitört a pánik: a részegek 
egyszeriben kijózanodtak, amikor rájöttek, hogy csapdába kerültek. 
Michael Dowey homlokát a hideg ablaküvegnek szorítva halálos 
szomorúsággal bámult az elsuhanó, sötét uráli tajgába. Micsoda 
ország! Kietlen, hideg, részeg, vak, sötét és kegyetlen... 

Sztrizs így folytatta a szovjet televízió és a moszkvai rádió 
valamennyi csatornáján: 

— Elvtársak! Orosz testvéreim és nővéreim! Most következik a 
mondanivalóm lényege. Akik kiötlötték és megszervezték ezt a 
testvérgyilkos polgárháborút, nem hagyták abba gyalázatos 
fondorkodásaikat. Néhány órával ezelőtt ért véget egy megbeszélés 
Béről Lévi tábornok, az izraeli hírszerzés feje és a kínai pártvezetők 
között. Miben állapodtak meg? Nézzék... — a képernyőkön egy 
videofelvétel kockái jelentek meg. — Ezek a filmkockák műholdjainkról 


érkeztek. Mivel a Távol-Keleten most éjszaka van, nem lehet mindent 
jól kivenni. Az azonban jól látható, hogy most, ezekben a percekben 
izraeli repülőgépek kínai területre, az Amur vidékére szállítják a 
negyedik izraeli deszant hadosztályt. Egyúttal riadóztatták a kínai 
hadsereget: jelenleg 16 hadosztály fejlődik fel határaink mentén, s a 
kínai vasutakon minden vonat egy irányba, észak felé halad. Mit jelent- 
mindez, elvtársak? — tűnt fel Sztrizs ismét a képernyőkön. — Azt jelenti, 
hogy két órán belül, azaz még mielőtt a Távol-Keleten a nap felkelne, 
a kínai határaink mentén élő kétmillió zsidó nemzetiségű szovjet lakos 
megtámadja határőregységeinket, hogy Kínába meneküljön. Van 
fegyverük, sok-sok fegyverük. Azokban az ,élelmiszeres" ládákban 
voltak elrejtve, amelyeket két napja juttattak el hozzájuk az izraeli 
repülőgépek. Izrael tehát visszaélt emberségünkkel: élelem helyett 
géppisztolyokat küldtek! Persze a zsidók izraeli géppisztolyok 
segítségével sem tudják megfutamítani határőrcsapatainkat. Ám ez is 
beletartozik az izraeli-kínaí-japán stratégák terveibe. Számukra, mint 
már mondtam, az a fontos, hogy konfliktust, bármilyen fegyveres 
konfliktust provokáljanak ebben az övezetben. És amint a zsidó 
nemzetiségű polgáraink megtámadják határőreinket, az izraeli 
hadosztály és a kínai csapatok, a kétmillió zsidó megvédésének 
ürügyén, délről, a japánok pedig keletről behatolnák területünkre. 
Tehát, elvtársak, ami két óra múlva megtörténik majd, az nem más, 
mint intervenció! Intervenció, amelyet a Szovjetunió belső területeiről 
teljes erővel támogatni fognak az uráli zavargások vezetői, kívülről 
meg Irán és Törökország agresszív erői, amelyeknek régi tervük, hogy 
elfoglalják közép-ázsiai és kaukázusi köztársaságainkat. 

Tehát, elvtársak, már egyáltalán nem arról van szó, hogy 
fennmarad-e országunkban a szovjethatalom vagy sem. Immár arról 
van szó, hogy fennmarad-e Oroszország vagy sem! Igen, elvtársak! 
Őszintén szembe kell néznünk a tényekkel! Oroszország árulóinak, a 
nemzetközi cionizmus ügynökeinek sikerült lakosságunk egy részét 
kormányellenes megmozdulásokra felbujtania. Az elmúlt öt nap során 
türelmesen javasoltuk nekik, hogy rendezzük békés úton 
követeléseiket. Most azonban lejárt az az idő, amelyet a Történelem a 
dolgok békés elrendezésére rendelkezésünkre bocsátott. A külföldi 
intervenció láttán. . . 

Néhány géppisztolysorozat szelte át az éjszakát. Korovin és 
bandája a hátsó vagon tetejéről megpróbálta szétlőni a szerelvényt 
maga előtt toló mozdonyt. De a golyók simán lepattantak a 
gőzmozdony széntárolójának acélburkolatáról. A lövöldözésre válaszul 
a pőrekocsin álló harckocsi félelmetes lassúsággal felemelte a löveg 
csövét, majd nagy kaliberű géppuskájából egy rövid sorozattal 
odapörkölt a vagon tetejére, ahol a bűnözők hasaltak. És bár a szél 
azonnal eloltotta a fellángolt tüzet. Korovin tudta, hogy a géppuskák 


fabatkát sem érnek a tankkal és a vonatot a tajgában maga előtt toló 
gőzmozdony erejével szemben. 

Lerántotta az egyik lábáról a csizmáját, letekerte fehér kapcáját és 
meglengette a levegőben... 

Sztrizs közben folytatta: 

— ... Látva a veszélyt, hogy Japán be akarja kebelezni orosz Távol- 
Keletet, . Kína  Szibériát, Irán és Törökország pedig déli 
köztársaságainkat; látva annak reális veszélyét, hogy az orosz nép, 
mint nemzet, megszűnik létezni, a Szovjetunió kormánya megbízott, 
hogy jelentsem be a következőket. 

- — Először. A  leghatározottabban tudomására hozzuk 
mindazoknak, akik szent határaink ellen törnek, hogy bármilyen 
határincidens provokálására tett kísérletet és bármilyen határsértést a 
katonai intervenció kezdetének tekintünk, és fenntartjuk magunknak a 
jogot, hogy megtegyük a szükséges válaszlépéseket mind az 
agresszió helyén, mind az agresszió hátországában. Felkészülten 
várjuk a támadást... 

A tévéképernyőkön feltűnt a zsiguli földalatti bunker, a 
negyvenméteres gránitréteg alatt helyezkedett el a rakétacsapatok 
központi vezérkara, a szovjet főparancsnokság stratégiai tartalékának 
vezérkara és a szovjet kormány bombabiztos óvóhelye. A 
tévékamerák a nézőknek csak egy helyiséget mutattak: a 
rakétacsapatok vezérkari termét. Itt, a számítógépek és a radarok 
villódzó képernyői előtt fiatal tisztek ültek, hadnagytól a tábornokig. A 
felderítő műholdakkal kiépített kapcsolat révén csaknem teljesen 
tisztán látták, hogyan fejlődnek fel az izraeli és kínai csapatok az Amur 
határfolyó déli partja mentén. Az izraeli teherszállító repülőgépek 
gyomrából kigördülő könnyű harckocsik páncélzatán könnyen ki 
lehetett venni a világoskék hatágú csillagot. . . 

— Az ellenség támadó erőinek teljes harckészültségéig száz perc 
van hátra — jelentette az egyik fiatal őrnagy a vezetési pontnak, ahol 
tábornokai körében, az Amur-vidéktérképe fölé hajolva várakozott 
Pavel Mitrohin, az SZKP KB titkára. Új, marsalli egyenruhát viselt. A 
nagy elektromos óra mellette már átállt a visszaszámlálásra. 100... 
99,55... 99.54... 99,53... A terem minden sarkából jelentések 
hallatszottak: 

— Az amerikai hadsereg , red alert" parancsot kapott! 

- A török harckocsi hadosztályok háborús normák szerint 
vételeznek üzemanyagot! 

— A japán légierő teljes lőszerkészletet kapott! — És ugyanitt, a 
képernyőkön ellenőrizni lehetett a szovjet fegyveres erők 
felkészültségét 

A szibériai tajgában kinyíltak a rakétasilók: 

— Első csapásmérő harcászati rakéták készültségéig két perc!... — 


Egész rakétaütegek készültek fel a harchoz: 

— A távol-keleti katonai körzet rakétaütegei harcra készek! — A 
bombázók megkapták teljes rakéta- és lőszerfelszerelésüket: 

— Hadászati bombázók készültségéig egy perc... — Az elektromos 
óra Mitrohin mellett pedig folytatta a visszaszámlálást: 97.32... 
97.31... 97.30... 

A kamera visszatért Sztrizs szobájába. Sztrizs így folytatta. 

— Kedves elvtársak! Kormányunk számot vetett a kialakult 
helyzettel. A világ még soha nem volt olyan közel a termonukleáris 
háború kitöréséhez, mint most. A történelem felteszi a kérdést: kinek a 
pártján álltok orosz emberek? Addig folytatjuk ezt a testvérgyilkos 
polgárháborút, mígnem Oroszország eltűnik a föld színéről és a helyén 
sárga és szemita fajok tépdesik darabokra hazánk testét? Vagy amint 
a régi oroszok egységbe tömörülünk és ellenállunk az újabb külföldi 
agressziónak? ... 

A vonat teljes sebességgel robogott, amikor a 18 női túsz átment a 
szerelvény legutolsó vagonjából a pőrekocsira. Itt, a harckocsi mellett 
Sztaszov és Obuhov várta a lányokat: , Hat... hét... nyolc... kilenc..." — 
számolták őket. Két afgán a gőzmozdony előtti vagonba kísérte a 
kiszabadultakat. 

— ...Fivéreim és nővéreim! — fordult Sztrizs az ország népéhez. — 
Oroszok! Az ellenség itt áll a kapunkban, a sárga kezek már átnyúltak 
a határainkon hazánk testébe, és gyermekeink bölcsőjébe: tegyünk 
félre minden belső viszályt, amelyeket ellenségeink és ügynökeink 
szítottak közöttünk. 

Fogjunk össze, mint egy nagy család! 

Ennek érdekében: mi, a szovjet kormány vezetői kihirdetjük az 
országban a hadiállapotot. Elrendeljük, hogy az ország férfilakossága 
azonnal vonuljon be a hadseregbe. Teljes körű és feltétel nélküli 
amnesztiában részesítjük mindazokat, akiket az ellenséges ügynökök 
tévútra vezettek és kormányellenes akciókban vettek részt. Az 
elkövetkező órában oszlassák fel az összes kormányellenes egységet, 
s a 17 és 50 év közötti férfiak jelentkezzenek a területi hadkiegészítési 
parancsnokságokon és a mozgósítási pontokon. 

Elvtársak! Lehet, hogy 96 perc múlva elkezdődik a harmadik 
világháború. Halálos veszélyben a haza! Akik még ebben a helyzetben 
sem hagynak fel kormányellenes cselekedeteikkel, maguk leplezik le a 
nép előtt oroszellenességüket, s azt, hogy valójában a kínai-izraeli- 
japán ügynökök utasítására cselekszenek. Oroszország árulói nem 
számíthatnak kegyelemre! A népharag könyörtelenül felkutatja és 
megbünteti őket! 

Barátaim! Megállíthatjuk és meg is kell állítanunk az agresszorokat 
hazánk kapujában! Éljen országunk népeinek testvéri egysége! 
Ügyünk orosz ügy, ügyünk igaz ügy! Megfogjuk menteni a hazát! 


Miután mind a 18 megerőszakolt női túsz átment a pőrekocsira, 
Obuhov ezt a vagont lekapcsolta a foglyok vonatának utolsó kocsijáról, 
Sztaszov pedig parancsot adott a mozdonyvezetőnek: ,kész, fékezz..." 

A pőrekocsi és a foglyok vonata között rögtön rés keletkezett, 
nőttön-nőtt, mígnem sötét, hideg szakadékká terebélyesedett. Majd a 
gőzmozdony, amely az előbb még a vonatot tolta, megállt, és elindult 
visszafelé, maga után húzva a pőrekocsit, rajta a női túszokat és a 
harckocsit. 

Messziről, a vonat tetejéről, amely a tehetetlenségi erő hatására 
tovább gördült a síneken az uráli tajgában, a köztörvényes foglyok és 
Michael Dowey doktor a pőrekocsi után néztek. Az egyik bűnöző 
dühében néhány géppisztolysorozatot küldött a harckocsi után. 

És a lassan lefékeződő vonatot bekerítette a sűrű, sötét tajga. 


46. 
Szibéria, kurgáni terület, a száműzött Gorbacsov házaspár villája 
Moszkvai idő szerint 19 óra 27 perc 

A televízió elhallgatott, ők azonban sokáig magukba roskadva 
ültek. Az ablaküveget viharos szél zörgette. 

— Misa, hát lehetséges ez? -— szólalt meg végül Raisza és 
idegesen folytatta a kötést. 

— Micsoda? — kérdezte lehunyt szemmel Gorbacsov. 

— Hát ez: felfegyverzett zsidók, a kínaiak támadása? 

—- Lehetséges... — felelte fáradtan és inkább kitérőleg, mint 
határozottan . Gorbacsov. Egy régi, kopott  plüsskárpitozású 
karosszékben ült, térdét öregurasan pléd borította. Mégis fázott ebben 
a pokoli villában. 

- Nem, persze, hogy nem... — mondta továbbra is lehunyt 
szemmel Gorbacsov. 

— De akkor ez a Sztrizs egy gazember! Meghamisítja a tényeket! 

Raisza a férjére nézett: miért hallgat? Itt, a száműzetésben minden 
szót harapófogóval kell kihúzni belőle, még most is, amikor újságokat 
kapnak, és nézhetik az izsevszki televíziót, hallgathatják a világ 
rádióadóit. Gorbacsov azon az estén omlott össze, amikor ráébredt, 
hogy hiábavaló volt az éhségsztrájk; a világon sehol sem tüntettek 
, Szabadságot Gorbacsovnak!" transzparensekkel, és senki, egyetlen 
Nobel-díjas sem küldött a Kreml új kormányának tiltakozó levelet 
száműzetése és elszigetelése miatt. Az első felismerés után még egy 
teljes napot a rádió mellett töltött, a csodában reménykedve, majd 
egyszer s mindenkorra kikapcsolta a rádiókészüléket, s vele szinte 
magát is kikapcsolta az életből. Még azon sem háborgott, hogy Sztrizs 
és Mitrohin rá, Gorbacsovra hivatkozva folytatják nyíltan soviniszta 
politikájukat. És szinte egy csapásra, egyetlen óra alatt elhanyagolt, 


minden reményét, akaraterejét és életkedvét elvesztett öregember lett 
belőle. Hiszen ebben a ,villában" attól is meg voltak fosztva, ami a 
lágerekben és börtönökben sínylődő foglyoknak legalább megmaradt: 
azok érintkezhettek cellatársaikkal és dolgozhattak, igaz kényszerből, 
de legalább gyorsabban telt az idő. A villában viszont megállt az idő, s 
ez összetörte Gorbacsovot, szófukarrá tette, megsemmisítette őt. 

— Hallod? Azt mondtam, hogy ez a Sztrizs egy gazember! — 
ismételte meg Raisza, s idegesen meghimbálta hintaszékét. Nem 
tudott ülve maradni és hallgatni, mint a férje — órákon, napokon, 
heteken át. Ő, aki Oroszország first ladyje volt, aki minisztereknek 
parancsolgatott és rendezőket, írókat, színészeket pártfogolt! Az ördög 
vigye, szólaljon már meg végre! Végtére is nem egyedül szenved a 
villában, amely inkább erdei sírboltra hasonlít. — Hallod? 

— Hallom — mondta Gorbacsov. — Zseni... 

— Ki a zseni, — Raisza vékony, csinos alakja férje felé fordult, s az 
asszony még a kötést is abbahagyta. — Sztrizs zseni?! Ez a 
felfuvalkodott hólyag?! 

Gorbacsov szótlanul bólogatott a fejével, mint egy zsidó ima 
közben. 

— De miért? ?! 

Gorbacsov felsóhajtott és kinyitotta a szemét. Ennek a vén buta 
libának mindent a szájába kell rágni, pedig a marxista filozófia doktora. 

— Mert zseniálisan kihasználja a helyzetet. Minden helyzetet. Most 
is... — lassan, szinte kényszeredetten beszélt. — Amint a kínaiak 
támadást indítanak, az egész ország a kormány mellé áll, s a nép 
maga fogja letartóztatni a lázadókat. Aztán gyorsan rendezi a 
határkonfliktust. . . 

— És ha a kínaiak nem támadnak? Hisz figyelmeztette őket, láttad 
te is! 

— Igen, ez különös; minek jelent meg a képernyőn, ha háborút 
akar?... Egyébként pedig... — hagyta abba hirtelen Gorbacsov, mint 
akit meglepett saját feltevése. 

— Egyébként, mi van? Legalább néhány szót kinyöghetnél? — 
sziszegte szinte gyűlölködve Raisza. 

Gorbacsov egész este most nézett rá először. ,Milyen furcsa! — 
gondolta. Felesége egész este semmi okosat nem mondott, mégis a 
hülye kérdései juttatják eszébe a felfedezésszerű ötleteket. . . 

— Mi van ,egyébként?" — kérdezte türelmét vesztve Raisza. 

— Hát igen... Nem fontos... — Gorbacsov ismét elhallgatott. 

— Miért nem fontos? Fontos! Legalább ,három szót hadd halljak 
naponta! Érted? Nekem fontos! 

— Ne kiabálj velem, te liba! Te is hallottad, mit mondott: két óra 
múlva a zsidók megpróbálnak áttörni Kínába és elkezdődik a háború. 
Mit nem értesz? 


— Sztrizs figyelmeztetése után se a kínaiak, se a japánok nem 
mernek majd támadni! A zsidók úgyszintén... 

— Úgy gondolod? — mosolyodott el Gorbacsov. — És mi van, ha 
nem a zsidók támadnak a határőrökre, hanem fordítva? Ha a 
határőrök támadnak a lágerekre és lövöldözni kezdenek, akkor is 
ugyanaz az eredmény, nem igaz? Az izraeliek rohannak, hogy 
megmentsék az öveiket! Nem érdekes, hogy a kínaiak beszállnak vagy 
sem. Ha kínai oldalról mérnek először csapást, Sztrizs és Mitrohin 
azonnal megtámadják Kínát. És kitör a háború. Mert csak egy Kína 
elleni háború tudja most visszacsalogatni a hadseregbe azokat, akik 
átálltak a felkelőkhöz. 

— Azt akarod mondani, hogy... egy óra múlva mindenképpen 
háborúba lépünk Kínával? — kérdezte hitetlenkedve, de már egy kicsit 
félve Raisza. 

— Legfeljebb két órán belül — jegyezte meg Gorbacsov. — 
Mitrohinnak és Sztrizsnek egyszerűen nincs más választása. Nincs 
hadseregük, érted? 

— És a különleges csapatok? A tartalékosok? Nem hallottad, mit 
mondott... . 

— Csak beszél! — Gorbacsov kezdett dühbe gurulni.... — Ha ez az 
ebfajzat biztos volna benne, hogy a tartalékos csapatok belelőnek a 
népbe, már rég szétlövette volna az egész Uralt, saját anyját és 
nővérét is beleértve! Pont az a furcsa, hogy Sztrizsnek van is 
hadserege meg nincs is. A fele szétszaladt, a többiek meg... Hol a 
biztosíték, hogy a laktanyából kivonulva ezek a tisztek és katonák nem 
kötnek szintén szövetséget a felkelőkkel? Ne felejtsd el, hogy a 
hadseregben sok ezer olyan tiszt van, aki nekem köszönheti a 
karrierjét! Nekem, nem pedig Sztrizsnek és Mitrohinnak! Én űztem el a 
hadseregtől az összes brezsnyevi fafejűt, és csináltam helyet a 
fiataloknak! Még ha ötven százalékuk barom is, a másik ötven 
százalék emlékezni fog erre! Meginognak, meglátod és Sztrizs ellen 
fordulnak, a néppel együtt! Ha azonban háború lesz Kínával, akkor 
mindenki — a hűek és a hűtlenek, a megbízhatók és a dezertáltak — 
mind elmegy, hogy megmentse a Sztrizs és Mitrohin irányította 
Oroszországot. Itt a kitűnő alkalom: zsidók a kínai határnál! Mindig 
ezek a zsidók! 

Raisza csodálkozva nézett a férjére. Ilyen hosszú monológot már 
több mint egy éve nem hallott tőle. De Istenem, miket beszél? Háború 
Kínával! Egy óra múlva! 

— Misa, észnél vagy? — kérdezte halkan. 

— Én észnél vagyok — szipogott Gorbacsov, majd lankadtan és 
erőlködve felemelkedett a fotelból, a kandallóhoz csoszogott, s két 
nyírfarönköt tett a tűzre. — De Sztrizs és Mitrohin hülyék! Leszarják 
Oroszországot és milliókat ölnek meg, csakhogy hatalmon 


maradjanak... — odalépett a befagyott ablakhoz és megkocogtatta a 
dérlepte üveget. Erre a kopogtatásra az őrszobából általában kijön egy 
üzbég őr, s megkérdezi: ,mi kéne?" Gorbacsov vagy Raisza ilyenkor 
megkéri, hogy hozzon be fát. 

— Ne kopogj, nincs ott senki... — mondta Raisza. 

— Hogy-hogy senki? — kérdezte értetlenkedve Gorbacsov. 

— Még napközben elmenekült az összes katona. . . 

— Hová menekültek?? 

— Hová! Hová! Az összes katona egyféle rohan most: haza. Ők 
nem olyan okosak, mint te! Honnan tudhatták volna, hogy háború lesz 
Kínával? 

Gorbacsov megállt az ablak mellett. Felesége szavain töprengett. 
Néhány perccel ezelőtt még mindaz, amit az uráli felkelésről, a 
katonák dezertálásáról hallott, Sztrizs televízió beszédét is beleértve, 
olyan volt, mintha valahol máshol történt volna, mintha semmi köze 
nem volna az ő mostani életéhez. Úgy hozzászokott 
elszigeteltségéhez; hogy ő elszigetelte magától a világot. S valami 
oknál fogva épp az az egyszerű gondolat nem jutott eszébe, hogy 
ennek a villának az őrei éppen olyan katonák, mint a többi sok ezer, 
akik ezekben a napokban elszöktek a hadseregből. 

— De... miért... nem mondtad meg nekem? 


— Mit? 

— Hogy elszöktek. . . 

— Ugyan minek? Utánuk mész? — kérdezte gúnyosan Raisza. — 
Vagy gyalog sétálunk Moszkvába?... — de elakadt a hangja, mert 


Gorbacsov már eltűnt a szobából: váratlanul kiszaladt az udvarra, még 
az ajtót is elfelejtette becsukni, maga után. Az esti szél behordta a 
havat a szobába, s a kandallóban megremegett a láng. Raisza az 
ajtóhoz lépett, megállt a küszöbön és csodálkozva, sőt rémülten 
figyelte férje rohamos metamorfózisát. Ez a kopasz öregember, aki 
három napja még olyan gyenge volt, hogy nem tudott felkelni az 
ágyból, most az üres őrszoba felől a ház felé loholt és ez alatt a 
valóban néhány másodpercnyi futás alatta rozzant, csoszogó, hajlott 
hátú öregemberből erős, egyenes derekú, széles vállú, kihúzott mellű, 
pirospozsgás és elszántságot sugárzó hatvanegynéhány éves férfi lett. 

Raisza nem akart hinni a szemének: férje nem tizenhat hónapot 
dobott le magáról, hanem tizenhat évet! 

Gorbacsov már fel is szaladt a lépcsőn, megragadta Raiszát, 
félretolta az útból, majd besietett a házba és kapkodva öltözni kezdett: 
magára vette a kabátját és a sapkáját... 

— Hová? 

— Gyorsan! Gyorsan! Öltözz! 

— Hová?! 

— Oda! Oda! Mit tudom én! Elindulunk! Majd csak találunk 


embereket! — pont úgy beszélt, mint Csehov , Cseresznyéskert"-jének 
szereplői: talányosan, mint egy alvajáró. 

— Elment az eszed! Éjszaka van, hófúvás! — állta el Raisza férje 
útját. — Nem engedlek sehova! 

Gorbacsov újra megragadta feleségét, s mint egy akadályt 
megpróbálta odébb tenni az útból. Raisza azonban kötéshez szokott 
erős kezével lecibálta férjéről a télikabátot. 

— Hülye! Hová mész?! Moszkvába? Megölnek! 

— Nem Moszkvába, Szverdloszkba! Mit értesz te ehhez, liba! Ma a 
világon egyetlen ember gátolhatja meg a szovjet-kínai háború 
kitörését, egyvalaki mentheti meg Oroszországot! És ez az ember én 
vagyok! Csak el kell junom a legközelebbi telefonig! A repülőtérig! 
Érted? Az őrök, mielőtt elmentek, elvágták a telefonvezetéket! Éppen 
ezért bármelyik percben itt lehetnek a KGB-sek! Eressz! Nincs időm! — 
akkorát taszított feleségén, hogy az a földre esett. De Gorbacsovnak 
eszébe sem jutott, hogy felsegítse. Egyszerűen leugrott a feljáróról és 
belerohant a hófúvásba, az imbolygó fényszóró megvilágította kapu 
irányába. 

Tíz perc múlva Raisza utolérte férjét az üres és sötét téli 
országúton, alacsonyan szálló helikopter zúgását hallották. A 
helikopter a villa felé repült. Gorbacsov az erdei útról a fák közé lökte 
Raiszát, és vele együtt egy hóbuckában landolt. 

— Te bolond! Hülye! Gazember! — sírt a hóban kuporgó Raisza. — 
Te beszari Napóleon!... 

Gorbacsov tekintetével a villa felé távolodó helikopter fényeit 
követte, majd talpra állt és kézen fogta feleségét. 

— Gyerünk! Fussunk! Közel a repülőtér! Hallod?! 

Valóban, balról, a fák mögül sugárhajtóművek távoli zúgása 
hallatszott. Raisza feltápászkodott és férje után sietett. Nem azért, 
mert bízott benne, inkább, mert félt egyedül maradni a sűrű erdőben. 
Gorbacsov vissza sem kapaszkodott az útra, hanem keresztül a 
hóbuckán és letört száraz gallyak torlaszain megindult toronyiránt. 
Elesett, felkelt és újra nekiveselkedett. Raisza nekiiramodott és nagy 
nehezen utolérte férjét. Apró nemezcsizmáival megpróbált férje széles 
lábnyomaiban haladni. 

Ám akkor hátuk mögül újból meghallották a helikoptert, amely a 
villától vezető út fölött repülve erős fényszórójával bevilágította az utat. 
A viharos szél azonban már behordta a menekülők nyomait, a 
szökevények pedig az erdő mélyén újból belevetették magukat egy 
hóbuckába. A helikopter elszállt felettük. 

A menekülők megvárták, míg elhalkul a helikopterzaj, majd 
felálltak és kabátjukról a havat le sem verve nekiindultak a fák mögött 
felbúgó sugárhajtóművek irányába. 

A katonai repülőtér rögtön ott volt az erdő szélén. 


A behavazott és reflektorokkal megvilágított területen lázas 
harckészültség látványa fogadta őket: több század sugárhajtású 
vadászgép készülődött a felszálláshoz, a repülőgépek mellett ellátó- 
és üzemanyagos gépkocsik álltak, ék alakban haladó hókotrók 
tisztították a felszállópályát. 

Gorbacsov előreugrott, de három lépést sem tudott tenni, amikor 
két sötét alak rontott rá és Raiszára a cserjésből. Ledöntötték őket a 
lábukról és kést szegeztek nyakuknak: 

— Csend! Le a ruhát! Vetkőzzetek... — és az egyik rabló lekapta 
Gorbacsov fejéről a sapkát. 

Ez az intelligensen hangzó, de idegen akcentussal kiejtett 
, vetkőzzetek" arra késztette Gorbacsovot, hogy jobban szemügyre 
vegye támadóját. Hirtelen felismerte. 

— Maga az, Michael?? Az amerikai orvos?!! — Michaelnek leesett 
az álla a csodálkozástól: 

— Gorbacsov?!! 

Gorbacsov már le is rázta magáról az orvost, visszavette tőle a 
sapkáját és ellentmondást nem tűrő hangon rászólt Korovinra, aki még 
mindig kést tartott Raisza torkához: 

— Te dög, ereszd el a feleségemet! — és a meglepetésében 
megnémult Korovint félrelökve felsegítette az asszonyt. — Gyerünk! 
Nincs időnk! 

Korovin leült a hóra s nagyokat pislogott zöld szemével. 
Gorbacsov megragadta Michael tábori munkaruhájának gallérját. 

— Szükségem van rád! Velem jössz! 

— Hová? 

— Velem jössz, és kész! — Gorbacsov magyarázkodás helyett 
nagyot taszított Michaelon, és az a mély hóban botladozva 
engedelmesen követte őt a repülőtér felé. 

— Misa! Várj! — kiáltotta mögülük Raisza. Nem tudott lépést tartani 
a férfiakkal. 

Azok azonban hátra se néztek. 

Felkapaszkodtak a felszállópályára és az egyik fényszóró alá 
álltak. Azonnal recsegő hangszórók ugattak fel: 

— Idegenek a hatos felszállópályán! Idegenek a felszállópályán!. . . 

A repülőtér két végéből két katonai GAZ robogott a fényszórók 
fényében álldogáló Gorbacsov és Michael Dowey felé. 

Gorbacsov nyugodtan állt, sőt felemelte a kezét, amikor az 
elsőként odaért GAZ lefékezett előtte. A nyitott kocsiból káromkodva 
pattant ki egy fiatal hadnagyocska: 

— Ki a fene vagy?!... 

— Elhallgass! — szakította félbe parancsoláshoz szokott hangon 
Gorbacsov és levette fejéről sapkáját. Láthatóvá vált kopasz feje, s 
rajta az egész világon ismert vörösesbarna anyajegy: — Gorbacsov 


vagyok! 

A hadnagyocska és a sofőr hüledező arcát látva Raisza rájött, 
hogy azt hitték, Gorbacsov a másvilágról jött vissza. 

Gorbacsov . azonban egy szóval sem mondott többet a 
hadnagynak. Betuszkolta Michaelt és Raiszát a GAZ-ba, ő maga pedig 
a vezető mellé állt és parancsot adott. 

— A vezérkarba! Az ezredparancsnokhoz! Gyorsan! És fedetlen 
fejjel állva a vezető mellett, elhajtott a felszálláshoz készülődő 
sugárhajtású vadászgépek mellett. Mintha a neki alárendelt hadsereg 
tisztelgését fogadná... 

A meghökkent Korovin még mindig az erdő szélén állt, majd 
magához térve kiabálni kezdett: — És velem mi lesz? Rólam 
megfeledkeztetek!. . . 


47. 
Moszkva, Központi Televízió 
Moszkvai idő szerint 20 óra 50 perc 

Moszkvában, az osztankinói televíziós központ 
diszpécsertermében a rendkívüli kormányközlemény miatt ideges 
hangulat uralkodott. A Központi Televízió valamennyi csatornáján és a 
kormánypárti  rádióadókon Beethoven ,Patetikus szonátáját; az 
, Oroszország tavasza" című régi opera nyitányát és a ,Kelj fel 
hatalmas ország, kelj fel, halálos harc vár! kezdetű második 
világháborús indulót közvetítették. 

Sok száz tévést behívtak Sztrizs beszéde előtt, az összes politikai 
kommentátort, a katonai-hazafias, az ifjúsági, a párt és egyéb részleg 
összes szerkesztőjét, és ezek most fejvesztetten rohangáltak a 
tévéközpont szürke szőnyeggel borított hosszú  folyosóin. A 
főigazgatóságon a távol-keleti katonai körzet zárt övezetébe szóló 
belépési engedélyt, a könyvelőségen napidíjat, a műszaki ellátási 
osztályon pedig filmfelvevőt, filmtekercseket és gázálarcot kaptak. A 
legfurfangosabbak a  tévéközpont alagsorában megtalálták a 
tévéfilmstúdió hatalmas jelmezraktárait, s egyenruhában — katonai 
báránybőr bekecsben, nemezcsizmában, füles-sapkában, szőrmével 
bélelt csizmában vagy kezeslábasban — kerültek elő onnan. A 
tévéközpont igazgatóságán tartózkodó Szelivanov tábornok, a szovjet 
hadsereg politikai főcsoportfőnökségének képviselője személyesen 
beszélgetett a leendő televíziós fronttudósítókkal. Kijelentette, hogy 
még nem tört ki a háború, nem szabad pánikot kelteni és Sztrizs 
elvtárs figyelmeztetésére reagálva a kínaiak talán mégsem támadnak. 
De már senki nem vette komolyan a szavait. Az emberek tisztában 
voltak vele, hogy ha már az éjszaka közepén behívták őket, ha 
hadműveleti övezetbe szóló belépési engedélyt adtak nekik, ha a 


kormány elrejtőzött a hadsereg vezérkari bunkerébe, akkor 
mindenféleképpen megtörténik a dolog! S ahhoz sem kellett 
különösebb ravaszság, hogy rájöjjenek, kiknek és miért van sürgősen 
szükségük olyan tévériportokra, ahol ferdeszemű kínai, sárgabőrű 
japán és görbeorrú izraeli katonákat mutatnak, amint éppen , átlépik 
szent orosz határainak", ,megölik asszonyainkat és gyerekeinket, 
, felgyújtják szibériai városainkat és falvainkat".. . 

Akik már kamerát és belépési engedélyt kaptak, s túl voltak a 
tábornok instrukcióin, tehát tagjai lettek az első újságíró deszantnak, 
most igyekeztek megelőzni egymást az első híranyagért folytatott örök 
versengésben: szünet nélkül tárcsázták a szovjet hadsereg vezérkarát, 
a polgári repülőtereken állomásozó légi különítmények és a moszkvai 
katonai repülőterek parancsnokait. Megpróbálták meggyőzni őket, 
hogy haladéktalanul, azonnal — még az újságírókat szállító különjárat 
előtt — ültessék fel őket az első Távol-Keletre induló gépre. 

Ugyanez történt ezekben a percekben a Pravda, az Izvesztyija, a 
Komszomolszkaja Pravda, a Krasznaja Zvezda, a TASZSZ és a 
központi dokumentumfilm-stúdió szerkesztőségeiben is. 

Az ország meg félve számlálta, hány perc telt el a Sztrizs által 
bejelentett kétórás határidőből, amikor a haditudósítók számára már 
megkezdődött a szovjet-kínai háború: a filmtekercsekkel, konyakkal, 
meleg ruhával teli ládáikat cipelve immár nyíltan  ölelgették, 
csókolgatták a nőket, akikkel tegnap még titkolták a kollégák előtt 
szerelmi viszonyukat. 

De a hősködés, a heccelődés, a hosszas csókolózások és a sűrű 
búcsúpoharazgatás közepette is három percenként mind — az elutazók 
és az itthon maradók megjelentek a tévéközpont hetedik emeletén, a 
központi diszpécserteremtől  üvegfallal —— elválasztott — Híradó- 
szerkesztőségben. Itt mindig rengetegen voltak. Izgatott, sápad 
emberek figyelték a Híradó komor és hallgatag munkatársait, a 
diszpécserteremben nyüzsgő Caricin-Polszkij ügyeletes rendezőt és a 
televízió központi irányítópultját, az ötven képernyőből álló falat. Bár a 
képernyőkön az ,Oroszország tavasza" című opera nyitányának 
felvétele forgott, az emberek eközben is komorak voltak, mohón 
cigarettára gyújtottak, egyre feszülten a mindenütt látható elektromos 
órákra pillantottak, sebtében lehajtottak még egy kávét a büfében és 
megint felrohantak lifttel a hetedik emeletre. 

Telt-múlt az idő, de a Híradó szobájában semmi nem változott, a 
TASZSZ, az UPI, a Reuter, az AP telexgépei között továbbra is 
hallgatagon és komoran dohányzott az osztályvezető, a hat 
nemzetközi szerkesztő és a Szovjetunió két legismertebb bemondója, 
akiknek arcát a sminkesek időnként bepúderezték, mert bármelyik 
pillanatban előfordulhatott, hogy le kell tépniük a telexgépről a 
TASZSZ vagy a szovjet kormány közleményét, és a szomszédos ,A" 


stúdióban be kell jelenteniük országnak-világnak; kitört a harmadik 
világháború. 

A telexek mellett ülő szerkesztők idegesen olvasták a gépből 
kikattogó szöveget, a TASZSZ hallgatott, de az összes többi 
hírügynökség fekete sorokkal kopogta tele a perforált papírt, mely 
hosszú fehér nyelvként tekergeti a földön. Az UP, a Reuter, az AP, az 
AFRICA és az Arab World ügynökségek ontották a híreket: az egész 
világ felbolydult a kínaiaknak, japánoknak és izraelieknek címzett 
Sztrizs-fenyegetés nyomán; a tőzsde pánikba esett; a nyugati 
kormányfők beszédeikben arra szólítják fel a Szovjetuniót és Kínát, 
hogy tartózkodjanak a fegyveres összecsapástól; a NATO és a 
CENTO rakétacsapatait harckészültségbe helyezték. Japánban az 
atombiztos óvóhelyekre húzódtak az emberek; Kína, Észak- és Dél- 
Korea, Izrael, Vietnam, India és a Szovjetunió mozgósította csapatait. 

Oroszország valamennyi mozgósítási pontja túlzsúfolt!... Hatalmas 
sorok keletkeztek mind Moszkvában, mind Leningrádban, sőt még a 
felkelés övezetében is: Cseljabinszkban, Permben, Izsevszkben, 
Kurganban és Jekatyerinburgban!... 

Senki nem tudta, honnan - talán a NATO űrfelderítési 
központjából — szerezte az UP ezeket az információkat. 

Így tehát — közölték a Reuter szovjetológusai — bevált Sztrizs 
számítása: a szovjet nép a kínai veszély láttán elfordult a felkeléstől, a 
férfi lakosság zöme azonnal bevonult a hadseregbe. A többiek pedig 
azután fognak csatlakozni a kormányhoz, hogy bemutatták az első 
filnkockákat a kínai-izraeli intervencióról. A felkelés vezetői hiába 
üzenik rádióállomásaikon keresztül, hogy az egész háborús hisztéria a 
hazafias kormány provokációja. Az oroszok már nem őket hallgatják. . . 

Igen, az ország már nem hallgatta az uráli rádióállomásokat, 
Zarudnijt, Sztaszovot, Konyuhovát és a felkelés többi vezetőjét. Az 
ország katonai indulókat hallgatott és a ,Patetikus szonátát, és 
minden percben azt várta, mikor jelentik be hivatalosan, hogy kitört a 
szovjet-kínai háború. Caricin-Polszkij a moszkvai, uráli, habaroszki és 
vlagyivosztoki időt mutató hatalmas, elektronikus faliórákra nézett, s 
észrevette, hogy a habarovszki számlapon a mutató a végzetes 4-es 
számhoz közeledik. A rendező egyre gyakrabban nézett át az 
üvegfalon a Híradó szerkesztőségi szobájába. A legfontosabb 
hírügynökség, a TASZSZ azonban továbbra is hallgatott, nem 
kopogott le egyetlen sort sem. És üresen, szürkén ásítoztak a 
kormányzati video-összeköttetés képernyői is. 

— Az ördögbe! Kifelé, egy-kettő! — tuszkolta ki a folyosóra Caricin- 
Polszkij a terembe be-bekukucskáló bámészkodókat. Becsapta, sőt be 
is zárta az ajtót, s bekapcsolta a , TILOS BEMENNI! feliratot. , Sz-sz- 
sz-szemetek!" — szidta magában a legfelsőbb vezetést, látván, hogy az 
, Oroszország tavasza" opera nyitányát tartalmazó videokazettán 


kevesebb mint két percnyi anyag maradt. Hát persze, hogy szemetek! 
Hiszen teljesen világos, hogy a háború eldöntött dolog, sőt talán már ki 
is robbant. Akkor meg minek kínozzák, tartják készültségben, készítik 
ki az embereket? Mit sugároznak a nyitány után? A , Patetikust"? Vagy 
megint az ,Oroszország tavaszát? Vagy az indulót Hacsaturján 
, Spartacus"-ából? 

Caricin-Polszkij éppen a ,HIVATALOS ZENE (pátosz)" feliratú 
állvány felé nyújtotta a kezét és megfogta a ,Spartacus" felvételét 
tartalmazó kazettát, amikor a háta mögött jellegzetes zörejt hallott: 
bekapcsolódott a videotelefon. A rendező megdermedt, nem mert 
megfordulni, teste görcsbe rándult. Tehát elkezdődött! Itt a háború! 
Istenem, hosszabbítsd meg a béke utolsó pillanatát! Tégy csodát! Ne 
engedd, hogy a mieink atombombát dobjanak Pekingre! Hiszen a 
kínaiak rendelkeznek hadászati atomrakétákkal, nekem pedig 
gyerekeim vannak, három gyerekem!... 

— Caricin elvtárs! Forduljon már a kamera felé! — csendült meg a 
háta mögött egy furcsán ismerős hang, egy annyira ismerős hang, 
hogy Caricin a csodálkozástól nem hitt a fülének, és azt hitte, 
meghibbant. 

Gyorsan hátraperdült a  — video-összeköttetés pultjához. 
Reménykedett, hogy csak a füle csengett. Ám a meglepetéstől kiejtette 
a kezéből a , Spartacus" kazettáját. 

A video-összeköttetés hat képernyője közül az egyiken 
személyesen Mihail Szergejevics Gorbacsov látszott! A háta mögött 
egy szintén nagyon ismerős, borostás fiatalember állt, de Caricin- 
Polszkijnak most nem ugrott be, ki lehet az. Te jó ég, Gorbacsov!... 

— Figyelmesen hallgasson végig -— utasította a képernyőről 
Gorbacsov. És hirtelen elmosolyodott: — No, csukja már be a száját! 
Nem a másvilágról jöttem vissza. A kurgani repülőhadosztály 
vezérkarából beszélek. Azonnal adjon ki az összes tévécsatornára! 


— De... de... de... ehhez... nekem engedély kell... — kapkodott 
levegő után Caricin-Polszkij. 
-— Térjen észhez, Caricin! -— szakította félbe türelmetlenül 


Gorbacsov. — Miféle engedély? A Szovjetunió elnöke vagyok! Érti? Az 
ország elnöke. Hajtsa végre! Adjon ki az összes csatornára, azonnal! 

— De... De nem tehetem... — nézett körbe erőtlenül Caricin- 
Polszkij, ám észre kellett vennie, hogy egyedül maradt a teremben. 
Persze, már emlékszem, magam zavartam ki a bámészkodókat! 

— Hajoljon ide! — parancsolta ellentmondást nem tűrő hangon a 
képernyőről Gorbacsov. — Közelebb! 

Caricin-Polszkij még mindig nem akart hinni a szemének, továbbra 
is azt hitte, álmodik. De azért mégis csak közelebb hajolt a video- 
összeköttetés pultjához. Csak most vette észre, hogy Gorbacsov kissé 
megváltozott: lefogyott, megöregedett és teljesen megkopaszodott. De 


a szeme, a tekintete, a hangja, a régi... 

— Hallgasson ide, Caricin, vannak gyerekei? — hadarta Gorbacsov. 
— Ugye nem akarja, hogy a kínaiak atombombát dobjanak rájuk? Csak 
én akadályozhatom meg ezt a háborút. Csak én! Érti? De kevés az 
időm. Üljön a pult mögé! Üljön oda, megmondom, mit kell tennie! 

Caricin-Polszkij belekerült Gorbacsov akaratának mágneses 
bűvkörébe, és inkább gépiesen, semmint tudatosan a televízió 
hatalmas adásvezérlő pultja mögé ült. 

— Először is gondoljon a gyermekeire, és minden szerettére — 
utasította Gorbacsov most már sokkal nyugodtabban. — Felidézte az 
arcukat? Tehát őértük, az ő életük megmentése érdekében adjon ki 
azonnal az ÖSSZES csatornára! Azonnal! Az összesre! Na!!! Ez az! 

Caricin-Polszkij gépiesen nyomogatta a gombokat, húzkodta a 
karokat a kapcsolótáblán. És ahogy egyre több Gorbacsov jelent meg 
az ötven képernyőn, Caricin lelke feléledt, sőt ujjongott saját 
bátorságától. 

— Hangot! Teljes hangerőt! — utasította Gorbacsov. — Köszönöm! 

— Kész! Ön az éterben van! - kiáltotta fellélegezve Caricin-Polszkij. 

— Kedves elvtársak! — kezdte Gorbacsov. És az emberek a 
tévéközpont — folyosóin, — otthonukban és a munkahelyükön 
meghökkenve a képernyőre meredtek. 

— Kedves elvtársak! — kezdte meg Gorbacsov. — Beszédemet most 
a szovjet televízió összes csatornáján és a műholdak segítségével az 
egész világon láthatják. Arra kérek minden szovjet embert, vegyék 
figyelembe, hogy ha megszakítják beszédemet, vagy eltüntetnek 
engem a képernyőről, akkor ezt azok parancsára teszik, akik néhány 
másodperc múlva szovjet-kínai konfliktust akarnak, amely a harmadik 
világháború kirobbanásával fenyeget. Elvtársak! Nincs most időm, 
hogy elmondjam önöknek, hol tartózkodtam e hosszú 16 hónap alatt. 
Engedjék meg, hogy rögtön rátérjek a lényegre. 

Igen, ez legalább olyan sokkoló volt, mint az ideggáz. 

Az ország pár perce azzal ült le a tévé elé, hogy mindjárt bejelentik 
a Kína elleni háborút. És most 250 millió ember ugrott talpra. Nem 
hittek a szemüknek: Gorbacsov a képernyőn! 

Gorbacsov folytatta. Hirtelen olyan hangot ütött meg, amelyet még 
soha nem hallott tőle a nagyközönség. Bár bizalmasai, már régen 
mondogatták: , Gorbacsovnak szelíd a mosolya, de acélból vannak a 
fogai". 

— A szovjet hadsereg összes parancsnoka, figyelem! Katonák, 
tisztek, tábornokok, marsallok, figyelem! Kupcov tábornok, a Távol- 
Keleti Katonai Körzet parancsnoka, figyelem! — süvített az éles, 
ellentmondást nem tűrő parancs. — Én, Mihail Gorbacsov, a 
Szovjetunió elnöke, a szovjet nép nevében megparancsolom: 
haladéktalanul állítsák le csapataink előrenyomulását, fújják le a riadót 


és rendeljék csapataikat a laktanyákba. A parancsmegtagadókat 
haladéktalanul bocsássák el a hadsereg kötelékéből és adják át a 
népbíróságnak! Kupcov tábornok! Hívja fel videotelefonon a moszkvai 
televízió diszpécserpultját és közölje a néppel, hogy végrehajtja a 
parancsot. Tizenöt másodpercet adok önnek. Amennyiben nem 
jelentkezik, vegye úgy, hogy elbocsátom és megfosztom rangjától! 
Kérem az ügyeletes rendezőt, tegye lehetővé, hogy a nép láthassa 
Kupcov tábornokot, de engem ne vegyen le a képernyőről. . . 

— Értem! Értem! — lelkendezett Caricin-Polszkij, aki immár nem a 
televízió, hanem a történelem diszpécserének érezte magát. Oldalra 
pillantván észrevette, hogy az üvegfal mögött, a Híradó ajtajában 
tucatnyi meglepett, izgatott és lelkendező ember verődött össze. A 
sűrű tömegen megpróbálták magukat átverekedni a Glavlit, a 
cenzorhivatal vezetői és a dühtől vörös fejű Szelivanov tábornok, a 
hadsereg politikai főcsoportfőnöke. Az újságírók szorosra zárt fala 
azonban szándékosan nem nyitott utat, nem engedte át a hatalom 
embereit. . . 

Ekkor a video-összeköttetés pultjának másik képernyőjén feltűnt 
Kupcov tábornoknak, a Távol-Keleti Katonai Körzet parancsnokának 
gondterhelt arca. Caricin-Polszkij késlekedés nélkül rávitte a képet a 
központi képernyőre; az egyik felén Gorbacsov, a másik felén Kupcov 
látszott. 

— Gorbacsov elvtárs, nem engedelmeskedem önnek — mondta 
szárazon  Kupcov. - Csak a Honvédelmi Minisztériumnak 
engedelmeskedem. 

- A népet szolgálja, neki engedelmeskedjen, tábornok. Ez a 
kötelessége Vjazov marsallnak is... 

— Ez demagógia! Ki engedte magát a képernyőre? 

— A nép, amely nem kér a Kína elleni háborúból. Vésse az eszébe, 
Kupcov: akik néhány perce parancsot adtak magának, hogy támadja 
meg a zsidókat és kínaiakat: bűnözők. 

— Honnan vette, hogy ilyen parancsot kaptam? 

— Tudom. Csapatai... 

- Lehet, hogy maga bűnöző? — szakította félbe gúnyolódva 
Kupcov. — Hogy adhat parancsot a katonáknak, hogy térjenek vissza 
laktanyáikba, amikor a kínaiak és az izraeliek mindjárt támadnak?! 
Légelhárításunk adatai szerint. . . 

Az egész világ füle hallatára elhangzott arcátlan megjegyzéstől 
Gorbacsov csak hápogott, még a tévén keresztül is jól látszott, ahogy 
arcát és kopasz fejét elönti a vér, anyajegye pedig szinte 
megfeketedik. De uralkodott magán és nyugodtan így szólt: 

-— A kínaiakkal most lépünk érintkezésbe. Caricin elvtárs, hány 
csatornás a video-összeköttetés ? 

— Hat — felelte Caricin-Polszkij most már kissé idegesen, mert 


észrevette, hogy a Glavlit vezetői egyre közelebb furakodnak az 
üvegfalhoz. 

— Kitűnő — jegyezte meg Gorbacsov. — Kérem a kínai vezetőket, 
sürgősen jelentkezzenek a videotelefonon. Caricin elvtárs, adja meg 
nekik műholdunk kódját. 

— Nincs jogom... — Caricin-Polszkij újból megijedt. 

— Megparancsolom: adja meg az űrösszeköttetés kódját, hogy a 
kínai elvtársak kapcsolatba léphessenek velünk! 

Tompa dörömbölés nyomta el a hangját. A Glavlit cenzorainak 
végül is sikerült áttörniük a tömegen, és most ököllel verni kezdték a 
Híradó szobájában a diszpécserterem vastag, törhetetlen üvegből 
készült falát. Egyúttal az ajtót is döngették. 

— Mi ez a dörömbölés ott? — kérdezte Gorbacsov. 

— Mindjárt letartóztatnak... — hadarta vesztét érezve Caricin- 
Polszkij. 

— Mutassa meg őket! Mutassa meg őket a népnek! — parancsolta 
Gorbacsov. — Gyorsan! 

Caricin-Polszkij . sietve bekapcsolta a  video-összeköttetés 
harmadik csatornáját és a kézikamera objektívjét az ajtó felé fordította, 
amelyet éppen akkor szakítottak be a szobába berontó KGB-tisztek és 
Szelivanov tábornok. 

Hat markos férfi, ha kezében pisztollyal berontott a 
diszpécserterembe, de amint meglátták magukat az ötven képernyőn, 
azonnal megmerevedtek. Szelivanov tábornok a diszpécserpulthoz 
lépett, ám ekkor Gorbacsov rászólt: 

— EI a kezekkel, Szelivanov tábornok! Az egész ország látja, mit 
művel! Ha csak egy gombhoz is hozzányúl a pulton, a nép holnap 
széttépi magát és a gyermekeit is! Hátra arc, lépés indulj, kifelé a 
teremből! Caricin elvtárs, csukja be mögöttük az ajtót. Most pedig 
beszélgetni fogunk a. kínai vezetőkkel. Szelivanov tábornok, maga 
fogja biztosítani, hogy ezután senki ne zavarjon meg bennünket. 
Caricin, adja meg végre műholdunk kódját, hogy a kínai elvtársak 
felhívhassanak bennünket a videotelefonon. 

— De ez titkos! Nincs jogom, Mihail Szergejevics! — könyörgött 
Caricin-Polszkij. 

— Megprancsolom!... 

— Nincs szükség rá, Gorbacsov elvtárs — az éterből egy kellemes, 
idegen akcentusú hang csendült fel. S a pult harmadik képernyőjén 
megjelent egy tágas dolgozószoba, benne az egész kínai vezetés: a 
Kínai Kommunista Párt elnöke, a miniszterelnök, a honvédelmi 
miniszter, a kínai hadsereg vezérkari főnöke, a kínai elhárítás vezetője 
és még néhányan. A kínai kommunista párt elnöke néhány szót 
suttogott, amit a mellette ülő tolmács hangosan fordított: — Régóta 
ismerjük műholdjuk kódját, nem olyan nagy titok. Örülünk, hogy élve 


és egészségesen látjuk viszont. 

— Köszönöm -— mosolyodott el Gorbacsov. — Javaslom, kezdjük el 
a tárgyalást most rögtön, a videotelefonon. Itt ül mellettem angol 
tolmácsom, Michael Dowey úr. Azt szeretném, hogy az ő segítségével 
az egész világ megértse, miről lesz szó. Kupcov tábornok, vésse az 
eszébe: ha az usszuri területen egyetlen lövés is eldördül, átadom 
magát a bíróságnak! Fordítson, Michael!... 

Csodálkozás, zavar és lelkesedés ült ki azok arcára, akik a Híradó 
szobájában a diszpécserterem üvegfalához tapadtak. . . 

A nemzetközi távirati ügynökségek moszkvai irodájában bábeli 
zűrzavar uralkodott. A külföldi újságírók a monitorok előtt 
lélekszakadva kommentálták a szenzációs eseményeket: Mihail 
Gorbacsov felbukkan a semmiből, elképesztő nyíltszíni vitát folytat 
Kupcov tábornokkal, feltámasztja halottaiból Michael Doweyt, az 
amerikai nagykövetség orvosát, televíziós tárgyalást kezdeményez a 
kínai vezetéssel... 

A kurgáni légihadosztály vezérkari tisztjei sápadtak voltak. A 
hadosztályparancsok, helyettesei és több tucat tiszt körülvette a 
videotelefon pultját, amely mellől Gorbacsov ezt az egy órája még 
elképzelhetetlen tévékonferenciát vezette. A tisztek tisztán látták, hogy 
amennyiben Gorbacsov nem nyeri meg ezt a televíziós csatát, az nem 
csupán saját Waterlooját, hanem az ő életük végét is jelenti majd. Ott 
állt a kezét idegesen tördelve Raisza Gorbacsova is. 

Legalább ekkora volt a feszültség az egész országban: az uráli 
felkelés vezérkarában, ahol Zarudnij, Sztaszov, Akopjan, Guszko, 
Obuhov, Jasznogorov és a felkelés több vezetője a tévé előtt 
szorongott... a kiegészítő parancsnokságokon, s a mozgósítási 
pontokon, ahol több millió férfi már katonai mundérban várakozott... a 
katonai egységeknél és a laktanyákban... az atommeghajtású 
repülőgép-anyahajók és a rakétával felszerelt atom-tengeralattjárók 
matrózai körében és tiszti kajütjeiben. . . 

Zsiguliban, a hadászati és harcászati rakétacsapatok vezérkara 

számára épített központi bunker negyvenméteres gránitrétege alatt. Itt, 
a Védelmi Tanács elnökének szobájában Mitrohin videotelefon pultja 
mellett Sztrizzsel üvöltözött: ,Közbe kell avatkoznunk! Kapcsolatba 
lépek a moszkvai tévéközponttal és megmondom neki!..." — ,Ne 
nevettess! —-— felelte hűvösen Sztrizs. — Csak erre vár! Ha 
beavatkozunk, belemegyünk az ő utcájába! — ,Akkor hát félbe kell 
szakítani, ki kell kapcsolni!" , Hülye vagy Pavel! Aki most félbeszakítja, 
saját halálos ítéletét írja alá! - ,Akkor mit tegyünk?! 
, Gondolkozzunk..." A televízió előtt Polina Csisztyakova, a Szovjetunió 
népművésze, a Nagy Színház szólistája ült. A képernyőt figyelte, de 
nem látta Gorbacsovot. Csak Michaelt nézte és csendben folytak a 
könnyei... 


— Tisztelt kínai elvtársak — mondta időközben Mihail Gorbacsov. 
Szavait Michael Dowey tolmácsolta. — Két órával ezelőtt Sztriízs elvtárs 
bejelentette, hogy önök Japánnal és Izraellel karöltve Szibéria 
megtámadására készülnek. Hozzájárultak, hogy izraeli deszantosok 
állást foglaljanak határaink mentén, hadseregüket riadókészültségbe 
helyezték és hatvan hadosztályt összevontak határainknál. Mivel 
magyarázzák ezt? Bocsássanak meg az őszinte kérdésért, de 
beszélgetésünket világszerte kétmilliárd ember nézi és hallgatja. És 
ezek az emberek tisztában vannak vele, hogy Sztrizs elvtársnak sok 
mindenben igaza van: országunkat most a széthúzás, a destabilizáció 
jellemzi, ami kedvező alkalmat teremt egy külföldi intervencióhoz. Ám 
most túl nagy kockázatot jelent egy nukleáris válaszcsapás. Vagy önök 
nem így gondolják? 

A kínai kommunista párt elnöke és a többi kínai faarccal hallgatták 
Gorbacsovot. Majd az elnök néhány szót szólt kínaiul. A tolmács 
fordította: 

— Az elnök elvtárs arra kíváncsi, részt vesz-e ebben a televíziós 
beszélgetésben  Sztrizs és  Mitrohin elvtárs? - Gorbacsov 
elmosolyodott. 

— Szerintem lényegtelen, hogy szovjet részről kik vezetik ezeket a 
tárgyalásokat. Vegyük úgy, hogy az egész szovjet néppel tárgyalnak. 
Ami pedig Sztrizs és Mitrohin elvtársakat illeti... Biztos vagyok benne, 
hogy a moszkvai televízió ügyeletes rendezője bármikor talál 
számukra szabad csatornát, ha be akarnak kapcsolódni 
beszélgetésünkbe. 

— Nem ellenzi, a szovjet fél, ha megbeszélésünkön részt vesznek 
Izrael Állam képviselői? — érdeklődtek Kínából. 

— Ellenkezőleg, örülnénk neki — válaszolta Gorbacsov. — Caricin 
elvtárs, hány szabad csatornája maradt? 

— Három... — felelte Caricin-Polszkij. 

— Nem - szólt közbe sietve a kínai fél —, Izraelnek nem kell külön 
vonal. Izrael Állam képviselői itt vannak nálunk... — s míg a tolmács ezt 
lefordította, a kínai kommunista párt elnökének irodájába két izraeli 
katonai egyenruhát viselő férfi lépett be. Natan Shamran, izraeli 
védelmi miniszter és Béről Lévi, a Moszad parancsnoka. Leültek a 
kínaiak mellé, és az elnök odaszólt nekik valamit kínaiul. Béről Lévi 
biccentett, a kamera felé fordult... és oroszul szólalt meg. 

— Üdvözlöm. Béről Lévinek hívnak, az izraeli elhárítás főnöke 
vagyok. Mivel apám harminc éve Oroszországból vitt el magával, még 
nem felejtettem el a nyelvet. Engedje meg, hogy bemutassam Natan 
Shamrant, az izraeli védelmi minisztert. A kínai fél volt olyan szíves azt 
javasolni nekünk, hogy az e percben kapott információval kezdjük a 
megbeszélést. Kezdhetem? 

A tolmács halkan lefordította ezt a kínaiaknak, azok bólintottak, 


Gorbacsov is beleegyezését adta, s egyedül a zárkózott, 
rezzenéstelen arcú Natan Shamran nem szólt semmtt. 

— Az ön glasznoszty-politikájának egyik legelső következménye az 
lett — kezdte Béről Lévi az iroda egyik falát csaknem betöltő hatalmas 
japán vetítővásznat figyelve, amelyen tisztán látszott Gorbacsov arca 
-, hogy a Szovjetunióban felerősödött az antiszemitizmus. Ám ez nem 
annyira nép, orosz vagy ukrán antiszemitizmus volt, mint inkább a 
hivatalnokok, a középszintű pártvezetők zsidóellenessége. 

— Azt hiszem, ez már a múlté — vágott közbe türelmetlenül 
Gorbacsov. 

— Igaza van — felelte nyugodt hangon Béről Lévi. — De szinte az 
összes történelmi katasztrófa zsidó pogromokkal kezdődött. . . 

— Szükség van erre az előadásra? — kérdezte szárazon Gorbacsov 
inkább a kínaiaktól, mint Béről Lévitől. Látszott rajta, hogy kezdi 
elveszíteni a türelmét. 

A kínaiak azonban faarccal hallgattak. Béről Lévi elmosolyodott. 

— Miért? Ön mint kiváló politikus, egyetlen lehetőséget sem hagyott 
ki, ha nemzetközi hallgatóság előtt beszélhetett. Ma viszont nekünk 
adatott meg a lehetőség, hogy néhány dolgot elmondjunk az orosz 
népnek és antiszemita vezetőinek. Ez meglehetősen ritkán fordul elő. 
A Történelem mindig keményen megleckézteti az antiszemitákat, bár 
azok nem hajlandók tanulni semmit ebből a tapasztalatból. Nem 
akarok itt az ősi Egyiptomra hivatkozni, inkább csak századunkról 
beszélek. Hitlernek ugyan sikerült csaknem hatmillió zsidót 
elpusztítania, de ne feledjék, hogyan végezte és mi történt 
Németországgal. És hova vezetett az antiszemitizmus Argentínában? 
lránban? Gorbacsov úr, nem figyelt fel a Pamjaty és az Orosz 
Hazafiak nevű antiszemita társaságok ténykedésére, és emiatt 
elveszítette a hatalmat. Sztrizs és Mitrohin szibériai kényszermunkára 
száműzték a zsidókat, s mi lett a következménye: az orosz nép 
polgárháborúba sodorta önmagát. Végül ne feledjék: ha valakit 
hangyacsípés ér, nem kell neki megkeresni, hogy melyik hangya 
csípte meg, hanem széttapossa az egész hangyabolyt! Ezzel nem azt 
akarom mondani, hogy tudom, mit tesz Isten, de hiszem, hogy mi, 
zsidók, Isten kiválasztott népe vagyunk. És Isten előbb-utóbb 
megbünteti . ellenségeinket: nem egyenként, hanem együtt, 
ellenségeink egész hangyabolyát! Két órával ezelőtt Sztrizs úr 
bejelentette, hogy 18 tartalékos hadosztály áll rendelkezésére az 
Uralban. Ez nem igaz. Pontos adatokkal rendelkezünk arról, hogy a 
kormány által az uráli felkelés elfojtására bevetett hadosztályok a 
felkelés első napjától kezdve dezertáltak, vagy átálltak a felkelőkhöz, 
így tehát Sztrizsnek és Mitrohinnak gyakorlatilag nincs hadserege, 
csupán néhány különleges zászlóalj, KGB-határőrosztag és rakétaüteg 
felett rendelkeznek. . . 


Zsiguliban, a stratégiai vezérkar bunkerében Román Sztrizs a 
televízió képernyőjére meredt, elvörösödött és fenyegetően Vjazov 
marsall védelmi miniszter felé indult. 

— Honnan tudja? Azt kérdezem: honnan tudhatták meg ezek a 
piszkos zsidók... 

Mitrohin közibük állt és így szólt: 

— Várj, Román! Erre nincs most idő! Azt javaslom, támadjuk meg 
Kurgant és semmisítsük meg Gorbacsovot. 

— Mivel, te hülye?! — fordult feléje Sztrizs. — Övé a légierő! 

— Rakétákkal — szólt közbe Vjazov. — Harcászati. . . 

— Egy kis izsevszki Hirosima mindjárt lecsillapítana mindenkit — 
magyarázta Mitrohin. 

-  — Elfelejtkeztél 4 a zsidók  parapszichológiai  fegyveréről. 
Megelőztek. . . — jegyezte meg keserűen Sztrizs. 

Közben Béről Lévi tábornok így folytatta: 

— Idejében leállította Kupcov tábornokot, Gorbacsov úr. Az uráli 
felkelés előtt Sztrizs és Mitrohin villámháborús terveket dédelgettek 
Japán és Izrael ellen. Most már azonban egy ilyen háború nem terelné 
vissza a népet a Kreml karámjába. Ezért született meg a Kremlben a 
Kína elleni háború terve. Az oroszok szemében nincs szörnyűbb 
Kínánál. Gyerekkoromban engem is azzal ijesztgettek: , Mindjárt itt 
lesznek a kínaiak! Sztrizs eredeti tervében igen primitív 
határprovokáció szerepelt... 

Béről Lévi egy terepasztalt húzott a tévékamera elé, amely a 
szovjet és a kínai csapatok elhelyezkedését mutatta az Amur két partja 
mentén. 

— Egy különleges szovjet egységnek itt meg kellett volna támadnia 
a kínai határőröket — mutatta az ujjával —, majd visszavonulás közben 
mélyen maguk után húzni őket szovjet területre, ide, az usszuri 
határvidékre. Mint látják, itt helyezkednek el a zsidók koncentrációs 
táborai. A terv az volt, hogy miután Oroszország megrémül a kínai 
intervenciótól és felhagy a Kreml elleni felkeléssel, a szovjet hadsereg 
harcba indul az usszuri határterület felszabadításáért, így a kétmillió 
zsidót előbb a kínai, aztán a szovjet hadsereg irtotta volna. 

A stratégiai vezérkar bunkerében Román Sztrizs lassan, 
észrevétlenül kihúzta az íróasztalfiókot, amelyben pisztolya lapult. 
Csak hárman voltak a helyiségben. Sztrizs, Mitrohin és Polina 
Csisztyakova. Mitrohin is óvatosan a zsebéhez nyúlt. Ám ekkor 
tekintetük összeakadt, s mindketten rájöttek, mit akar a másik. 

— Ezt a tervet — sziszegte Sztrizs — csak ketten ismertük: te meg 
én... 

Mitrohin az ajkára tette az ujját, tagadólag megrázta a fejét és 
felmutatta három ujját Sztrizsnek. Majd nesztelenül felállt az asztal 
mögül, lábujjhegyen az ajtóhoz óvakodott, kihúzta zubbonya zsebéből 


pisztolyát, egy heves mozdulattal hirtelen berúgta az ajtót és berontott 
az előszobába, íróasztala mögött, telefonnal a kezében ott ült Sztrizs 
fiatal titkára. Mitrohin váratlan megjelenése és a kicsapódó ajtó 
csattanása annyira meglepte, hogy le sem tudta tenni a telefont. 
Mitrohin kitépte a kezéből a kagylót és átkiáltott Sztrizsnek a 
szomszédos szobába. 

- Román, mondj valamit, jó hangosan! — Sztrizs ehelyett 
fölhangosította a tévét, s Mitrohin meghallotta a telefonkagylóban 
annak a hangját. 

— Gazember! — kiáltott föl Mitrohin és közvetlen közelről belelőtt 
Sztrizs titkárába. Majd a lövésre berohant vezérkari tisztekhez fordult: 


— Takarítsák el innen ezt az izraeli kémet!... — és visszament Sztrizs 
szobájába. — Ez a disznól... — lihegte. 
— Sejtettem... — hirtelen felvillanyozódott: — Idehallgass, Román! 


Ha ez kém, akkor... az izraelieknek nincs és nem is volt semmiféle 
parapszichológiai fegyverük! Nyugodtan cselekedhetünk!. . . 

— Most pedig gondoljon arra, Mihail Szergejevics — fejtegette 
közben a tévében Béről Lévi -, amikor a népét reális veszély 
fenyegette, ön még a száműzetésből is megszökött, hogy megmentse 
országát és népét. Mi sem nézhetjük tétlen a Szibériába száműzött 
zsidók pusztulását. Megkértük a kínai kormányt, engedélyezze, hogy 
csapataink állást foglaljanak a határ mellett. Élelmet szállító 
légideszantot szerveztünk Japánból. Hát igen, nem tagadom, az 
élelmiszeres ládákban fegyverek is voltak. Személyesen irányítottam 
az akciót, a szovjet koncentrációs táborokban magam is osztottam 
szét fegyvereket a zsidók között. Ön talán fegyver nélkül hagyta volna 
embereit? Ezzel meghiúsítottuk hazafias kormányuk első tervét. A 
többi, azt hiszem, világos. Nem kezdett volna kiabálni Kupcov 
tábornokkal, és követelni tőle, hogy vezényelje vissza katonáit a 
laktanyákba, ha nem jön rá, mit forgat a fejében Sztrizs és Mitrohin. 
Négy perccel azelőtt, hogy ön feltűnt a képernyőn, Kupcov tábornok 
parancsot kapott, hogy támadja meg az usszuri határterületen élő 
zsidókat, rendezzen ott vérfürdőt, és öljön meg mindenkit. 
Természetesen beavatkoztunk volna, hiszen mi mást tehetnénk? 
Sztrizs és Mitrohin pont ezt akarta. Azt, hogy harckocsi hadosztályunk 
az orosz zsidók megmentése érdekében lépje át az önök határát és 
hatoljon be az usszuri határterületre. Ebben az esetben Kupcov 
harcászati fegyverekkel megtámadja Kínát, és: kitör a szovjet-kínai 
háború, az orosz nép pedig a hazafias kormány vezetésével 
összefogott volna a haza megvédéséért. Mint látják, ebben a 
játszmában vaslogikával minden ki volt előre számítva. Más kérdés, 
hogy  Kupcov tábornok ki tudta volna adni a Kína elleni 
rakétatámadásra vonatkozó parancsot... Kupcov tábornoknak csak 
annyit szeretnék mondani, ha Gorbacsov úr negyvenhárom 

másodperccel később jelenik meg a tévé képernyőjén, akkor ön, 
tábornok — Béről Lévi az órájára pillantott —, már hét perce halott 
lenne. Tehát az életéért Gorbacsov úrnak tartozik köszönettel. A többi 
öntől függ, tábornok. Érdemes-e kiadnia a parancsot a 
rakétakilövésre?... Sohasem fogja megtudni, végrehajtották-e a 
parancsát vagy sem. Nem tanácsolom, Kupcov, hogy próbára tegyen, 
igazat mondok-e — mosolygott vörös bajsza alatt Béről Lévi. 

— Hazudsz! Hazudsz! — üvöltözött Mitrohin kárörvendőn a 
tévéképernyő felé. Majd bekiabált a bunker mélyébe: 

— Vjazov! Vjazov, gyere ide! 

Az eddig könnyes szemmel és mozdulatlanul a helyiség, egyik 
sarkában kuporgó Polina Csisztyakova hirtelen felpattant a 
karosszékből és térdre vetette magát Sztrizs és Mitrohin előtt. 

— Ne!!! Ne-e-e! — sikoltotta. — Ne öljék meg őket! Román! Pavel! 
Ne öljék meg őket! 

— Menj a fenébe, te kurva! — rúgta félre Sztrizs. 

— Vigyék innét ezt a buta libát — parancsolta Mitrohin vezérkari 
tisztjeinek. 

— Kész, befejeztem — mondta Béről Lévi. — A tárgyalások politikai 
vonatkozásai már nem rám tartoznak. . . 

— Köszönöm — felelte Gorbacsov. — Már visszavontam az usszui 
határterületen . fogva tartott — zsidó nemzetiségű személyek 
megtámadására vonatkozó parancsot. Hallotta, Kupcov? Másodszor. 
Ezt a tályogot — mármint azt, hogy zsidó nemzetiségű polgárainkat egy 
helyre, az usszuri határterületre vonták össze — békés úton lehet 
eltávolítani. Javaslatom a következő: ha garantálják, hogy lemondanak 
a kínai intervencióról, cserébe megnyitjuk a határt, és azok a zsidók, 
akik akarnak, átmehetnek Kínába. Onnan pedig, ha akarják, 
elszállítják őket Izraelbe. 

— Ez a garancia csak üres ígéret! — vetette közbe mogorván 
Kupcov tábornok. 

— Úgy vélem, minden garancia puszta ígéret is lehet. Most viszont 
különleges helyzetben vagyunk — mondta Gorbacsov, s most hagyott 
először elegendő időt Doweynek a fordításra. 

— Tárgyalásunk a világ füle hallatára zajlik. Ha valamelyikünk nem 
tartja be ígér étéit, akkor nem elég, hogy az egészvilág, de saját népe 
előtt is lejáratja magát. Ezért én bízom a kínai elvtársak szavában... 

Natan Shamran tábornok, az izraeli védelmi miniszter váratlanul 
néhány megjegyzést tett ivritül. Talán ekkor beszéltek a szovjet 
televízióban először ezen a nyelven. Béről Lévi tolmácsolt. 

— Natan Shamran úrnak az a véleménye, hogy mindenekelőtt 
nekünk kell garanciát kapnunk a szovjet féltől. Nevezetesen: a szovjet 
kormány garantálja, hogy a jövőben belső problémái megoldására 
nem fog nemzetközi háborús konfliktust kezdeményezni sem a kínai 


határon, sem bárhol máshol. Másodszor: Gorbacsov úr szerint, mit 
jelent az, hogy a jelenleg az usszuri határterületen fogva tartott zsidók 
átmehetnek Kínába? Ezeknek az embereknek a szabad választását 
azzal lehetne garantálni ha a lágerekben jelen lennének 
megfigyelőink. . . 

- Nem. Nemzetközi bizottságra van szükség... — csattant fel 
Gorbacsov, mint valami kufár. Ebben a felpattanásban annyi 
jellegzetesen zsidó vonás rejlett, hogy kibuggyant a nevetés a Híradó 
szerkesztőségében tipródó tévésekből, felnevetett az izraeli Béről Lévi 
és Natan Shamran, sőt még a szenvtelen kínaiak is előbb mosolyra 
húzták a szájukat, majd felkacagtak. 

És velük együtt kacagott ebben a pillanatban a tévéképernyők előtt 
az egész világ: az egyszerű uráli munkások, a moszkvai Nagy Színház 
művészei, az amerikai elnök a Fehér Házban, 

Zarudnij, Guszko, Akopjan és Sztaszov az Uralban, a szovjet 
katonák és tisztek a laktanyákban, sőt az usszuri határterület 
koncentrációs táboraiban is a rádiókészülékek körül ácsorgó zsidók. 

És az egész világgal együtt kacagó, könnyes szemmel hahotázó, 
fellelkesült tévékommentátorok az éterbe kiáltották: 

— Megcsinálta! Megcsinálta! Mihail Gorbacsov, a nagy orosz elnök 
újból kilépett a nemzetközi küzdőtérre és megnyerte Waterlooi 
csatáját! A huszadik század legnagyobb tévéshowját rendezte meg a 
szemünk láttára: a világ első nyilvános, televíziós, legfelsőbb szintű 
nemzetközi tárgyalását! Zseniális! De ebben a show-ban nem akkor 
tarolt, amikor parancsot adott Kupcov tábornoknak, s nem is akkor, 
amikor beleegyezett, hogy szabadon engedik a zsidókat a 
koncentrációs táborokból, hanem amikor egyetlen mondatával 
megnevettette az egész világot. Jóllehet ebben a mondatban nincs 
semmi nevetnivaló. . . 

Igen, Gorbacsov megjegyzésében valóban nem volt semmi 
nevetséges. Csupán megpróbált alkudozni. Mivel azonban ezt zsidó 
akcentussal tette, az egész világ dőlt a nevetéstől. Mintha ebben a 
nemzetközi kacagásban oldódott volna fel az utóbbi órák félelme és 
feszültsége. 

Gorbacsov, látva a körülötte nevető embereket, a légi ezred 
tisztjeit, Raiszát és Michael Doweyt, előbb zavartan elmosolyodott, 
majd önkéntelenül felnevetett. 

Ám ekkor hirtelen valami furcsa dolgot lehetett látni az összes 
képernyőn: Gorbacsov arca és teste iszonyatosan, szörnyű módon 
deformálódott. Mint amikor a moziban , szétfolyik" a vásznon a kép, 
mert a vetítő lámpája megolvasztotta a filmszalagot. . . 

Mint amikor a tóba dobott kő eltorzítja a vízben tükröződő fák és 
felhők képét... 

Mint amikor egy atomrobbanás sebet éget a föld arcára... 


Hirtelen csupán vakítóan fehér por látszott az összes 
tévéképernyőn. 


48. 

Zsiguli, a szovjet hadsereg (legfelsőbb parancsnokságának) 
főhadiszállása 

Moszkvai idő szerint 22 óra 15 perc 

Minden " újságnak és  tévéállomásnak, minden távirati 
ügynökségnek: 

A SZOVJET KORMÁNY MEMORANDUMA 

A SZOVJETUNIÓ NÉPEIHEZ ÉS A KÜLFÖLDI ÁLLAMOK 
KORMÁNYAIHOZ 

Ma, február 6-án, moszkvai idő szerint 21 órakor a Legfelsőbb 
Tanács Elnökségének és a szovjet kormánynak az engedélye nélkül, 
önkényesen megjelent a szovjet televízióban Mihail Gorbacsov. 
Diktátori teljhatalommal ruházta fel magát és egy mániákus 
állhatatosságával őrült parancsokat adott a szovjet hadsereg 
parancsnokságának. Majd televíziós tárgyalást kezdeményezett Izrael 
s Kína vezetőivel, amely során nyíltan elárulta országunk nemzeti 
érdekeit, s az orosz nép érdekeit. Ennek az úgynevezett 
, tárgyalásnak" az volt a végső célja, hogy átadjuk Izraelnek a kétmillió 
zsidó nemzetiségű szovjet állampolgárt: megnyissuk déli határainkat a 
külföldi behatolás előtt, és Kína megszállja egész Szibériát, Japán 
pedig szovjet Távol-Keletet. 

Ez az arcátlan, cinikus és esztelen akció példátlan a 
világtörténelemben. 

A szovjet hazafias kormányt ennek láttán természetesen és 
magától értetődően elhagyta a béketűrés. Látva, hogy Mihail 
Gorbacsov aljas módon elárulta a Szovjetunió nemzeti és állami 
érdekeit, úgy döntöttünk, hogy megsemmisítjük az őrült hatalombitorlót 
és beszüntetjük a televíziós színjátékot, amelyet bizonyára már jó 
előre megszerveztek a nemzetközi cionizmus erői. Ezért 21.56-kor 
három SS-16-os nukleáris harcászati rakétával csapást mértünk a 
Kurgan melletti katonai bázisra, amelyet Mihail Gorbacsov és 
cinkostársai elfoglaltak, hogy kalóz módon képernyőre kerüljenek. 

Ezzel a szovjet kormány az egész világ előtt demonstrálta, hogy a 
Szovjetunió . kész szembeszállni  államérdekeinek  elárulóival, 
mindenféle külföldi agresszióval, és kész helyreállítani a rendet az 
országban. 

Ezzel összefüggésben: törvénytelennek tekintjük mindazokat a 
parancsokat, amelyeket Mihail Gorbacsov hatalombitorló a szovjet 
hadseregnek adott, és az izraeli és kínai kormánynak állítólag a 
szovjet nép nevében tett összes nyilvános ígéretét; a Szovjetunió 


egész területére kihirdetjük a hadiállapotot; folytatjuk a 17 és 50 év 
közötti férfiak besorozását a szovjet hadseregbe, mert a hazát mind a 
külföldi agresszoroktól, mind a belső ellenségektől meg kell védeni; 
valamennyi szovjetellenes, antikommunista, hazafi ellenes és 
kormányellenes . mozgalmat törvényen kívül helyezünk és 
hazaárulásnak tekintünk. 

A kormány figyelmezteti mindazokat, akik nem szüntetik be 
szovjetellenes akcióikat, hogy a jogrend helyreállítása érdekében a 
Szovjetunió egész területén alkalmazni fogja a rendelkezésre álló 
eszközöket, beleértve azokat is, amelyeket Mihail Gorbacsovnak, az 
orosz nép árulójának, a nemzetközi cionizmus ügynökének és 
cinkostársainak a megsemmisítése végett vetett be. 

A Szovjetunió kormánya a külföldi kormányok tudomására hozza, 
hogy ugyanilyen határozottan kész megvédeni országa szent határait. 

AZ SZKP KÖZPONTI A SZOVJETUNIÓ A SZOVJETUNIÓ 
BIZOTTSÁGA LEGFELSŐBB TANÁCSÁNAK 
MINISZTERELNÖKSÉGE TANÁCSA 


49. 
Washington, Fehér Ház 
Washingtoni idő szerint 21 óra 00 perc 

— My fellow Americans! Ladies and gentlemen! Hat órával ezelőtt 
az egész világ tanúja volt az emberi történelem legaljasabb tettének: 
Oroszország kormánya nukleáris fegyvert vetett be saját népe és 
közvetve az egész emberiség ellen. A Kreml utasítására Kurgan 
városára ledobott atomtöltet ereje az UNESCO adatai szerint csupán 9 
százalékkal maradt el az 1945 augusztusában Hirosimára ledobott 
bombáétól. Most nézzék meg az egyik műholdunk által készített 
videofelvételeket. . . 

Az Egyesült Államok elnöke megszakította a nemzethez intézett 
rendkívüli üzenetét. A tévéképernyőkön néma csöndben három 
atomrobbanás sárgás-lila gombája nőtt ki Kurgan város mellett. A 
narancssárga fényben egyszercsak összeomlott az egész város. A 
három robbanás lökései ledöntötték a lakónegyedek házait, az iskolák 
téglaépületeit és a gyárakat. Csak a régi templomkupola őrizte meg 
acélvázát, pont úgy, mint Hirosimában a Jenkabo dóm kupolája. Az 
atomrobbanások epicentrumában, 16 kilométerre a várostól, a forró 
hullámok porrá zúzták a kurgáni légi hadosztály összes hangárját és 
laktanyáját. A felszállópályán veszteglő sugárhajtású repülőgépek 
megolvadt fémcafatokban repültek szanaszét. 

A hó száz kilométeres körzetben felolvadt. Az elszenesedett 
tajgában rózsaszín és vörös lángnyelvek nyaldosták az eget... 

Az elnök egyetlen szóval sem kommentálta a felvételeket, s a 


robbanásokat is teljes, szinte kozmikus csöndben hallgatták a 
jelenlévők. Mindezek csak fokozták a tragikus hatást és azt az érzést, 
hogy mind a föld, mind az emberek teljesen védtelenek a nukleáris 
fegyverek irracionális erejével szemben... 

Az elnök csak akkor szólalt meg, amikor a három atombomba 
végleg szétoszlott, s láthatóvá vált az elüszkösödött, kiszáradt föld, a 
tajgát nyaldosó hatalmas lángnyelvekkel, s a műhold tévékamerái az 
orbitális pályát követve távolodni kezdtek az egykori Kurgantól. . . 

— Hat órával ezelőtt ebben a városban mintegy 217 ezren éltek. 
Asszonyok, gyerekek, öregek, munkások... Lehet, hogy rosszabbul 
éltek nálunk, de legalább úgy szerették az életet, mint mi... — tűnt fel 
ismét az elnök arca a képernyőkön. — Ugyanaz alatt az égbolt alatt 
éltek, ugyanúgy nevelték gyermekeiket és arról álmodoztak, hogy 
boldogok lesznek. Hat órája annak, hogy elpusztultak mind. Férfiak, 
asszonyok, gyerekek... — az elnök elhallgatott és csak hosszú szünet 
után folytatta: — My fellow Americans! Nem tudom elmondani, 
mennyire sajnálom ma, hogy én vagyok az önök elnöke. Jó lett volna, 
ha azokat a döntéseket, amelyeket az utóbbi hat órában kénytelen 
voltam meghozni, valaki más hozta volna meg helyettem. Minthogy 
azonban engem tiszteltek meg azzal, hogy a vezetőjükké választottak, 
nincs jogom elhárítani magamtól a felelősséget ezekben a tragikus 
történelmi órákban. Ezért emlékeztetni szeretném önöket a 
következőkre. 

A világ 1917-ben átengedte Oroszországban a hatalmat a 
kommunistáknak. Oroszország megkapta a GULAG-ot, Közép-Ázsia, 
a Kaukázus és a Baltikum népei pedig a kommunista elnyomást. 

A világ behunyta a szemét. Megkaptuk Európa kettészakítását, 
Hitlert és a fasizmust. A második világháború után meg kommunista 
igába hajtotta a fejét Bulgária, Csehszlovákia, Lengyelország, Albánia, 
Románia, Magyarország, Jugoszlávia és fél Németország. 

A világ ezt is elfogadta. Megkaptuk a koreai, vietnami, kínai, kubai, 
kambodzsai, angolai, etiópiai, nicaraguai és a többi kommunista 
diktatúrát. 

Más szavakkal: hetven év alatt szinte harc nélkül, olykor önként, 
átengedtük a kommunistáknak bolygónk több mint felét. Ezért előbb 
megkaptuk Csernobilt, most pedig Kurgant és a Kreml nukleáris 
ultimátumát az orosz néphez és a világ összes népéhez. Tehát a 
kommunista rezsim léte immár az egész emberiség létét fenyegeti. A 
radioaktív felhő most Szibéria felől az északi sark felé tart. Az 
előrejelzések szerint három nap múlva eléri Kanadát. És mint az 
újságok rendkívüli kiadásaiból és a televízióból bizonyára tudják, a 
kanadaiak pánikszerűen menekülnek északról földrészünk déli 
részébe. Bedugultak az autóutak, túlterhelt a vasút, a kanadai 
repülőtereken fegyveresek repülőgépeket foglalnak el. Rengeteg az 


áldozat!... 

Barátaim! Kérem önöket, ne essenek kétségbe. A radioaktív felhő 
legalább száz óra múlva éri csak el északkeleti államainkat. Azonkívül 
remélhető, hogy a Jeges-tenger felett elhaladva csökken a sugárzás 
mértéke. De az már most is világos, hogy nem tudjuk teljesen elkerülni 
a radioaktív fertőzést. Ezért északkeleti államaink lakosait 
ideiglenesen délre telepítjük. A helyi hatóságok összeírják az 
önkénteseket, akik hajlandók részt venni a rend fenntartásában, a 
fertőzött . övezetek megtisztításában, valamint a  víz- és 
élelmiszerszállításban. Ne feledjék: több tízezer önkéntesre van 
szükség, és csak saját magunktól, szervezettségünktől függ, hogy 
milyen gyorsan tudjuk fertőtleníteni földünket. 

My fellow Americans! Nyilvánvaló, hogy akik atomrakétát lőttek ki 
saját népükre, képesek atombombát dobni bármelyik más népre, 
amelyik nem engedelmeskedik nekik. Erről nyíltan beszéltek nukleáris 
memorandumukban. Megengedhetjük-e ezt? Hiába mérik a következő 
atomcsapást az Uralra vagy Szibériára, ez ugyanígy fenyegeti a mi 
házainkat is. Ezért: a tudomásukra hozom, hogy amikor belekezdtem a 
nemzethez intézett üzenetembe, négy Challenger űrrepülőgép pályára 
állított egy SDI-rendszert. Most már bizton állíthatjuk, hogy az összes, 
Oroszországban vagy bárhol máshol f elbocsátott, nukleáris 
robbanófejjel ellátott rakéta az indítás pillanatában meg fog 
semmisülni. Egyúttal intézkedtem, hogy a Kreml ne tehessen olyan 
válaszlépést, amely atomkatasztrófával fenyegethetne bennünket és 
az egész világot. Tudomásukra hozom, hogy négy órával ezelőtt a 
NATO-tagországok vezetőivel úgy döntöttünk, hogy letartóztatjuk a 
Zsiguliban bujkáló nukleáris terroristákat: Sztrizst, Mitrohint, Vjazovot 
és az úgynevezett szovjet hazafias kormány többi tagját. 

A fellázadt orosz nép felhívására válaszolva, az emberiség 
megvédése és egy újabb nukleáris támadás megelőzése végett a 
NATO-tagországok egyesített szárazföldi, légi és vízi csapatai jelenleg 
deszantosokat juttatnak el a Szovjetunióba, Zsiguli környékére. Érthető 
okokból nem ismertethetem itt az akció részleteit, annyit azonban 
elárulhatok, hogy elegendő csapatot küldtünk Oroszországba. Nem 
Oroszország megszállására, hanem csak a Kreml urainak 
letartóztatására kaptak parancsot. A NATO-tagországok - e 
nemzetközi akció résztvevői — nevében felhívom a Kreml vezetőinek 
figyelmét, hogy hasztalan szembeszállniuk népük akaratával és a világ 
cívilizált nemzeteinek fegyveres erőivel. Felszólítom Sztrizs és Mitrohin 
urakat, valamint az úgynevezett szovjet hazafias kormány többi tagját, 
hogy haladéktalanul és feltétel nélkül adják meg magukat. 

My fellow Americans! Ha a Kreml vezérei és a nekik 
engedelmeskedő különleges KGB-s csapatok 20 percen belül nem 
adják meg magukat, kérem, imádkozzanak akciónk sikeréért, 


Oroszországban harcoló katonáink életéért és győzelméért! Engedjék 
meg, hogy még egyszer nyugalomra és szervezettségre intsem 
önöket. A kormány az összes tévécsatornán óránként beszámol a 
radioaktív felhő mozgásáról és sugárzási adatairól. Köszönöm a 
figyelmüket. Isten óvjon minket! 


EPILÓGUS 


Tizenhat kilométerre északnyugatra Kurgantól, a hajdani szibériai 
várostól, az atomcsapás által felégett tajga közepén egy fehér 
márványoszlop áll. Rajta rövid felirat: 


MIHAIL GORBACSOVNAK, 
AZ UTOLSÓ KOMMUNISTÁNAK, 
AKI FELSZÁMOLTA A KOMMUNIZMUST, 
A HÁLÁS EMBERISÉGTŐL. 

